
UN CAPITOL INEDIT DIN BIOGRAFIA LUI DIMITRIE ANGHEL 


Acan. D. PANAITESCU-PERPESSICIUS 


La fel cu majoritatea poeților crescuți în zodia prestigiosului Hiperion, 
şi Dimitrie Anghel avea să debuteze sub semnul incandescent al marelui 
său înaintaș. Cind, în martie 1892, în cunoscuta sa conferință despre „curen- 
tul Eminescu“, distilată instantaneu în vigurosul manifest literar al poemului 
Unde ni sînt visătorii?, Alexandru Vlahuţă denunța, la tinerii stihuitori ai 
epocii, sterila şi anacronica servitute eminesciană, diagnosticul său surprin- 
dea cu sigură intuiție una din metehnele cele mai grave ale poeziei din timpul 
acela. Dezavuiînd pe „toţi începătorii (ce) abia scăpaţi din şcoală“ se întreceau 
să versitice „desperări de porunceală și dureri închipuite“, în loc să-şi „des- 
chidă ochii și inima la suferinţele semenilor ce se sbuciumă și luptă“, Vla- 
huță propovăduia, de fapt, o poezie socială, singura în măsură să alunge 
întunericul şi să ne facă să întrezărim „splendida lume nouă“ atit de mult riv- 
nită. Şi îndemnul era cu atît mai semnificativ cu cît venea de la unul din cei 
mai asidui discipoli ai marelui poet, de la cel ce se lăsase mai mult ca oricare 
altul robit de magia verbului eminescian. Căci agonia, şase ani prelungită, 
a Sărmanului Dionis şi recent-durerosul său amurg pe de o parte, iar, pe 
de alta, popularizarea poemelor sale, grație tipăririi lor în volum ca şi ecoului 
multiplicat în presa şi critica timpului, favorizau un prestigiu, datorat, fireşte, 
în primul rînd, rarelor podoabe ale acestei poezii însăşi, dar de ale cărei ispite 
foarte puţini, şi în special tinerii, cu greu se puteau feri. Despre acest prestigiu 
şi despre această tiranică vrajă au mărturisit şi Gherea, și Slavici, şi Iorga, 
şi Sadoveanu, așa cum au mărturisit toţi câţi, cu știință sau fără, au emines- 
cianizat, unii cu mai multă, alţii cu mai puţină fervoare. Căci eminescian 
n-a fost numai Vlahuţă, eminescieni au fost, în debuturile lor, și Ștefan Petică 
şi Ion Minulescu, poeți de o structură cu totul diferită, ce s-au înscris cu pro- 
pria lor originalitate în istoria lirismului posteminescian, aşa cum avea să 
fie, în debutul său, şi Dimitrie Anghel, poetul de mai tirziu al Morţii Narci- 
sului şi al Fantomelor. 

Debutul acesta figurează în paginile „Contemporanului“ (VII, 10 octom- 
brie 1890), revista grupării socialiste de la Iași, la care tronau Ion Nădejde, 
V. G. Morţun, Constantin Mille, şi este reprezentat de două titluri, Plinset 
de grieri şi Zina codrilor de brad (retipărite în excelenta antologie critică, „Poc- 
zii şi proză“, alcătuită de Mihail Dragomirescu, cu un cuvînt înainte de Va- 
leriu Ripeanu, 415 pag., „Biblioteca pentru toţi“, 1957), vecine cu versuri 
de lon Păun, la vremea aceea nu încă Pincio, cum avea să-și spună după 

călătoria cu Anghel, în Itala, la începutul anului 1893, și de Nicolae Iorga, 
ale cărui vederi de stînga îl vor apropia şi de alte publicaţii socialiste, precum 
„Literatură şi ştiinţă“ a lui Gherea, aşa cum avea să se impună foiletonist 
literar (1890—1891), cu revelatoare studii critice, la „Lupta“ ieşeană a radicalu- 
lui George Panu. „Surprinzător de muzicale“, cum se exprimă Şerban Cio- 
culescu în monografia sa (Dimitrie Anghel. Viata și opera, Publicom, 1945, 
p. 57) — dacă prima dintre cele două poezii nu atestă nici o înriurire, cea 
de-a doua, Zina codrilor de-brad, în schimb, sugerată de poemul Călin—file 
din poveste al lui Eminescu „se arată (cu chiar vorbele monografistului), sub 
semnul exclusiv al prestigiului eminescian“. De aceeaşi părere este şi Mihail 
Dragomirescu, alcătuitorul amintitei antologii și autorul unei proiectate 
monografii-Anghel, din ale cărei prealabile „contribuţii“ desprindem, ca pe 
o binevenită punte de trecere, următorul crimpei: „La părăsirea şcoalei — 
scrie C. Di Anghel — Dim. Anghel nu se putea lăuda cu vreo diplomă, putea 
însă înfățișa un caiețel cu versuri, spre a dovedi că e şi el poet“. Ni s-a păs- 
trat din acest caiet numai coperta intitulată Versuri, Mitif 1890 şi pe pagina 
interioară, dedicație către sora poetului, Andreea (Ţucu) [glosat în notă: 
„După identificarea nepoatei poetului, Lucica Anghel“|: „Dragă Țucule, 
Poate de mulţi or fi citite păcătoasele mele versuri — şi multe păreri vor fi date 
asupra lor. Dară tu, proaste, bune, cum or fi, păstrează-le ca un semn de amin- 
tire din partea mea. Mitif, — 1890“. Din acest caiet de versuri, probabil, au 
făcut parte şi cele două poezii cu care-a debutat în „Contemporanul“ din 
octombrie 1890 etc. (Dimitrie Anghel. Contribuţii la o monografie, în Limbă 
şi literatură, IV, p. 136, Societatea de ştiinţe istorice şi filologice din R.P.R., 
Bucureşti, 1960; la pag. 137: facsimilul dedicaţiei către Țucu). 
Presupunerea, după care n-ar fi fost exclus ca cele două titluri ale debu- 
tului de la „Contemporanul“ să fi făcut parte din caietul de versuri despre 
care se vorbeşte mai sus, se întimplă să poată fi pe deplin confirmată. Între 
documentele pe care Muzeul Literaturii Romine le-a achiziționat de la nepoa- 
tele lui Dimitrie Anghel, domiciliate în Scăeni (Prahova), unde, după o tra- 
diţie de familie, poetul ar fi compus poema Balul pomilor, publicată în „Fla- 
căra“ din 1913 şi neinclusă, pînă la amintita antologie, în nici unul dintre 
volumele de versuri ale poetului, se află, în afară de (şi se explică de ce) coperta 
şi dedicaţia mai sus descrise, și „caietul“ (inv. 2211) de versuri presumat. 
E, aşa cum afirmase C. D. Anghel, fratele mai mare al poetului, un „caieţel“, 
“confecționat chiar de autor, din bună hirtie de scrisori, velină gălbuie, de 
format mic, în care sint transcrise, cursiv dar cît mai caligrafic cu putinţă, 
şi cu o totală lipsă de ortografie, treisprezece titluri, în ordinea ce se poate 
urmări la „Anexe“, inclusiv cele două piese ale debutului: Zina codrilor de 
brad, a cincea, şi Plinset de grieri, a zecea din ciclu. Poeziile sînt datate, prima 
(Singurdtate) septembrie, apoi 10 octombrie, 15 noiembrie, 29 noiembrie, 
12 ianuarie și aşa mai departe pînă la ultima (Triste ginduri) datată 3 noiem- 
brie 1889. Dacă ordinea transcrierii ar fi conformă cu aceea a calendarului, 
ar. însemna că data primei poezii ar putea fi (dar sintem în domeniul ipoteze- 
lor) septembrie 1888, anul în' care tatăl poetului se stinge din viaţă (31 iulie 
1888) şi în care tînărul de şaisprezece ani se amărăşte cu ultima clasă a gim- 
naziului, înainte de a abandona, definitiv, şcoala, în anul 1890, în urma unui 
conflict cu profesorul de franceză Alexandru Bădărău, fostul ministru tachist 

al caricaturilor adolescenței noastre. Dispreţul pentru ortografie al tinărului 
poet, spuneam, e total. „Tarin umbra d'entunerie ; sămi îmbăt întreagami ; s'en- 
gustează o cărare; mi-e însumi; i-ai departe; ne v'anbraca cu lumină; cu gîn- 
doiu pribegi; s'au cînd prin picla de-asa nopței“, dimpreună cu un epistolar 
„h'abarna-am“ (amintind de cine ştie ce Capernaum din Vechiul Testament), 
sînt citeva numai din fanteziile ortografice, care, departe de a alarma, cel 
mult amuză, cînd se intilnesc în paginile de adolescenţă ale celui ce avea să 
ajungă nu numai unul dintre făuritorii de expresie literară rominească, dar şi 
unul dintre cei mai probi, mai conștiincioși şi mai buni cunoscători ai tainelor 
limbii romîneşti, cum o dovedesc, între altele, multele sale tălmăciri în ver- 
suri, din variaţi poeţi ai lumii, și îndeosebi folosirea atitor miresme și bla- 
zoane ale limbii populare în traducerea mai tirzie a piesei lui Alfred de Musset 
On ne badine pas avec lamour (necompletă, din păcate, printre documente). 
Dacă Zina codrilor de brad, cea mai puţin flagrantă, eminescianamente vor- 
bind, dintre textele adolescentului Anghel a putut face pe comentatori, și 
pe bună dreptate, să vorbească de „exclusiva“ sau de „copleşitoarea“ influenţă 
a lui Eminescu, majoritatea celor unsprezece titluri ale „caieţelului“ ilus- 
trează cit se poate de plastic, cît de pătruns era Anghel, la virsta aceasta, 
de poezia nefericitului Hiperion, şi cît de iscusit se dovedise el în arta de a-l 
pastişa. Căci nu numai temele, figuraţia, vocabularul și imaginile sint ale 
idolului, ce încă mai supravieţuia, dar şi anume metafore, exclusiv eminesciene, 
transferate cu matriţele lor cu tot de la original la copie. A stărui mai mult 
asupra acestor inevitabile „păcate“ de juneţă, şi a întreprinde demonstraţii 
oţioase, ni se pare inutil. Anexele sînt de faţă și fiecare se poate deda acestui 
joc al similitudinilor, fie că se va opri la epigraful eminescian „Și dacă ramuri 
bat; în geam“ din fruntea pastișei „Și dacă“, fie la versul „Azi vei fi tu și 
-mine altul“ din Cînd amintirile-or muri, însoţit de inocentul parentez expli- 
cativ : (Aluzie. Luceaf. Eminescu). Mai importante decit operaţiile acestea, 
oricum statistice, ni se par cele două constatări, ce se desprind din conside- 
rarea caietului acestuia de adolescenţă. Întii: că tinărul poet nu-și dezminte 
discreţia ce-l caracterizează în prima parte a vieţii, semn, cert, al proceselor 
de conștiință ce-l frămiîntă și-l determină nu numai să nu mai tipărească 
vreuna din pastişele sale eminesciene, dar să-şi caute drumul propriu, relugiin- 
du-se în universul florilor, cu care coabitase în paradisul de la Cornești, al 
copilăriei și adolescenței, și din care avea să-şi extragă întiia culegere de 
poeme originale. Apariţia plachetei sale /n grădină, în 1905, este rodul unei 
lungi gestaţii, nutrită de călătorii, lecturi și:meditaţii, din care împărtăşeşte, 
la răstimpuri, elocvente dovezi unor periodice ca „Adevărul“, „Pagini literare“, 
„Literatură și artă romînă“. Corespondenţa, cîtă i se cunoaşte, de la Paris, 
ni-l arată atent la activitatea literară din ţară, pe care o urmărește cu insis- 
tență și cere să i se trimită volumele nou apărute ale tinerilor săi confrați. 
Această lucidă şi metodică lepădare de vrăjile tiranicului idol din adolescenţă, 
Dimitrie Anghel a exprimat-o ca nimeni altul, în paginile mature ale prozei 
sale, şi îndeosebi în două texte, intens autobiografice, Ex-voto ( din Fantome) 
şi Prinosul unui iconoclast, cuvîntarea ce ţine în 1911, la inaugurarea bustu- 
lui lui Eminescu, la Galaţi. Lecturile prelungi și nesistematice („căci, ca unul 
ce nu făcusem nimic în şcoală, neavînd de cine să fiu povățuit și îndreptat“), 
prezența în copilărie a unei bătrine Șeherazade („de la dinsa, desigur, mi-a 

rămas pasiunea pentru fantastic, dragostea pentru legende şi ființi supra- 
naturale, iubire pentru tot ce trăieşte pe altă lume decît a noastră“), singură- 
tatea copilului privat de afecțiunea maternă („şi apoi eu am fost un copil 
trist, închis, cu melancolii întunecate“), decepția pretimpurie că nu e înţeles 
de prieteni, ca şi fericirile ce pot decurge din chiar această silită izolare su- 
fletească („Cind am înţeles aceasta și mi-am adunat, îndeajuns, o comoară în 
sufietul meu, pe socoteala căreia să trăiesc, am simţit că-mi sînt deajuns eu singur 
şi că mai bun prieten cu care să vorbesc şi să mă înțeleg nu aș putea găsi“) — 
toate aceste elemente compuitoare dau un portret dintre cele mai omogene 
şi mai armonioase, imaginea cea mai autentică a poetului care a trudit în 
tăcere, pe drumul propriei sale originalităţi. („Eu însă, care mi-am jertfit, 
atitea nopţi ca să deprind farmecul misterios al cuvintelor“). În lumina 
acestor detalii şi a experienței poetice pe care a trăit-o — Prinosul unui 
iconoclast din 1941 capătă întreaga lui semnificaţie şi toată adinca lui rezo- 
nanţă. Din cite elogii s-au adus lui Eminescu, începînd cu zguduitorul necro- 
log al lui Hasdeu, trecînd prin vibrantele imnuri ale lui Nicolae Iorga şi sfir- 
şind cu cununile legiunilor de admiratori contemporani, nici unul nu mi se 
pare mai dramatic şi mai integral totodată, ca acela pe care Dimitrie Anghel 
l-a instrunat pe cele două coarde perpetue ale inimii omeneşti : ura și iubirea. 
Cu accente, la prima vedere sacrilege, şi în plină înflorire a darurilor sale 
lirice, cel ce cunoscuse atit ispita de neînvins cît și curajul de a-şi renega ido- 
lul avea toată îndreptăţirea să scrie rînduri ca acestea : „L-am urit pentru 
că în umbra pe care o face un munte uriaș arar mai poate ceva să crească. 
Personalitatea lui covirșitoare încremenise formele în tipare cu neputinţă 
de sfărimat etc. etc.“ și după aceea: „L-am iubit însă pentru că ne-a făcut 
să rivnim spre lumină, să stăruim în căutarea altor flori pe care le bănuiam 
şi nu le vedeam nicăierea încă, să ne ridicăm brațele spre alte mirajuri care 
năluceau în zări“. Acestea cu privire la prima constatare în legătură cu ciclul 
celor treisprezece poezii ale caieţelului întocmit în 1890. Cea de-a doua con- 
statare, şi e poate revelaţia cea mai de preţ a caieţelului, este că în ciclul 
acesta de pastişe eminesciene se află şi două texte într-adevăr surprinzătoare : 
Lunei şi Triste ginduri, dedicate unei enigmatice iubite din Cornești, despre 
care vorbește în una dintre epistolele către Ţucu, cam la aceeaşi vîrstă, cînd 
şi Eminescu cunoscuse drama, nu mai puţin enigmatică, a iubitei de la Ipotești, 
şi care dovedesc, aşa cum avea să o spună două decenii mai tirziu, că încă 
de atunci începuse „să stăruie în căutarea altor flori“, şi că de atunci încă „ridi- 
case braţele spre alte mirajuri ce năluceau în zări“. Citiţi şi recitiți aceste 
poeme, înțiile cu adevărat originale, ale lui Dimitrie Anghel şi veţi conveni 
că ele atestă un tînăr şi virtuos artist apt să desfăşoare ritmuri noi și să creeze 
un climat de solemnă reculegere, în care evocarea iubirii apuse trezește ecouri 
cu totul inedite. Adie, parcă, uneori o briză din Sfirșit de septembrie, patetica 
elegie de dragoste a lui Petöfi, şi alteori ceva din mata strălucire a versului 
leopardian din oda sa Alla luna („Oh come grato occore — Nel tempo gio- 
vanil... — Il rimembrar delle pasate cose, — Ancor che triste...“). Dar, 
oare, nu e cu totul gratuit a aminti, la epoca aceasta, nume atit de ilustre 
ale lirismului universal? Lecturile tinărului poet, la anii aceia, erau în cate- 
goric contrast cu diligenţele,: ortografice şi altminteri, ale puţin sîrguincio- 
sului elev Dimitrie Anghel. O spune el însuși, în scrisorile ce se vor ceti mai 

departe şi şi-o reamintește, cu falsă mîndrie, mai tirziu, aşa cum o recunosc 
şi biografii săi, în primul rînd cei din familie. După informaţiile lui C. D. 
Anghel, francezul Fleury, primul său dascăl, l-a inițiat în Cervantes, Plutarh 
şi Robinson Crusoe, iar biblioteca mamei i-a pus la îndemină autori ca Sha- 
kespeare, Walter Scott, Goethe, Schiller, Byron, Chateaubriand, Lamartine 
ete. (ap. M. I. Dragomirescu, op. cit, p. 126). În ea Leopardi, 
precum se vede, este absent, dar într-o scrisoare bucureşteană (18 noiembrie 
1891) a lui Ion Păun, publicată fragmentar de George Diamandi, citesc: 
„lată de ce nu mă apuc de nici o treabă. Și poate de-aș ceti ceva dulce, dulce şi 
cald, poate mi-ar face bine. Dar ce să citești şi de unde?“. Şi continuă, în 
partea suprimată de editor: „Mă închipui că de l-aş avea pe Leopardi, cu 
nesat l-aş sfişia, m-aş sfişia pe mine poate. Ferice de voi că sinteţi la un loc“. 
(M. L. R. 2127). Cît pentru cunoașterea limbii italiene, aceeaşi sursă biogra- 
fică informează că şi-ar fi apropiat-o de la lucrătorii italieni, pe care tatăl. 
poetului îi colonizase la Corneşti. lar ce se credea în lumea literaţilor despre 
această stăpinire a limbii italiene se poate deduce dintr-un crimpei al pole- 
micii antipoporaniste, pe care Duiliu Zamfirescu, el însuși italienizant şi 
traducător al lui Leopardi, o susține cu „Viaţa rominească“ și în care spune 
printre altele, după ce citează versuri din Divina Comedie : „Dacă s-ar întira- 
pla, lucru extraordinar—ca dl. Stere să nu înțeleagă despre ce e vorba aici, 
are la îndemină un adevărat poet, pe dl. Anghel, care ar putea să-i tălmă- 
cească versurile de mai sus, fără însă a le adapta la stilul casei“ („O piatră 
în baltă“ în „Convorbiri literare“, XLIII, 6, iunie 1909, p. 605). 

Aici, la paragraful acesta, s-ar cuveni, poate, să anexăm un codicil în 
care să spunem citeva cuvinte despre albumul surorii lui Anghel, Andreea, 
soţia ofițerului de marină Angelo Teodorescu. De mărimea unui volum din 
colecţia Pleiadei de azi, de la Galimard, el e, ca orice album ce se respectă 
(M.L.R. 2210), de domnişoară, legat în pluș, de culoare vișinie, are 145 de 
pagini, numerotate impar, și cuprinde, cum se poate bănui, o literatură cali- 
grafică, de compilație, ale semnelor de vîrstă şi de visuri ale Andreei. Albumul 
sonetului eminescian era unul de scriitoare şi de cochetă, ce-și putea, în cele 
din urmă, ride („Privind în vrav prostia immolată“) de toţi compeţitorii de 
ocazie ai Parnasului. Acesta e cu mult mai modest. Însă el se deschide — și 
detaliul merită să fie consemnat în mod special — cu două poezii ale lui 
Dimitrie Anghel, aparținind ciclului celor treisprezece despre care am vorbit, 
iscălite Mitif, nedatate, dar ținind seama de toate prezumţiile și după datele 
(între 1889—1891), cînd există, ale celorlalte producţii ale albumului, uşor 
databile. Poeziile transcrise (din distracţie, tînărul poet ia două file deodată, 
creînd un spaţiu alb) sint : Lunet, şi alegerea celei mai personale dintre piesele 
caieţelului de la 1890 nu mi se pare întimplătoare, şi Toamnă. Vorbind, în prea 
frumosul său studiu critic consacrat poetului nostru despre „evoluţia lirică 
a lui D. Anghel“, colegul și prietenul nostru Şerban Cioculescu scrie, după un 
citat din preludiul plachetei de la 1905, printre altele : „Poezie parcă de album 
de domnişoară, prin convenabilitatea simţirii, În grădină este ciclul unei 
experienţe morale nâsingulare, cu mihniri, melancolii, nostalgii și duioșii 
obștești, ridicate la artă prin alegerea atentă a cuvintelor, şi prin puritatea 
cantilenei“, şi fiecare cetitor, atent la nuanţe şi simetrii, va fi de acord că, 
dacă primul talger al cumpenei critice acordă, din exces de onoare, prea mult 

„poeziei de album de domnişoară“, în schimb, cel de-al doilea talger restabi- 
leste echilibrul. Am putea, fireşte, arunca, fără de nici o pagubă, un ușor văl 
de uitare peste întreaga literatură a acestui album, dacă din ghirlanda atitor 
nume de domnişoare nu ne-ar mustra eroina, poate, acelei iubiri, pe care tinărul 
poet o deplinge în cele două lieduri: Lunei şi Triste ginduri. Căci circumstan- 
tele topografice ale albumului sugerează, ca și pentru eroul autobiografic al 
romanului lui Proust, un Dimitrie Anghel „à l'ombre des jeunes filles en fleur“, 
la anii aceştia. De aceea, în perspectiva, mai mult ca probabilă, a viitoarelor 
identificări, pe care istoria noastră literară ni le rezervă, redactăm tabla de 
materii a acestui album, dintre 1889—1891, al surorii poetului, în ordinea 
paginilor, întii titlul compunerii, apoi autoarea, locul, data : 4. Pe un album, 
Nina, lași, 18 aprilie 1890; 2. Souvenir, Lucie, 1890, 26 août, lassy ; 3. Souffre, 
espère, Jeanne Monnier*, 22/6,91; 4. Chanson, Elvire Bonciu, 1890; 5. C'est 
trop tard, Viorica Lupaşcu, 12 februar 1889; 6. L’Echange, Cécile, 1889, 8 
février; 7. Perce-neige, Alexandrine Papanicolu, f. d.; 8. La rose, Clémence, 
f.d.; la pag. 77, desenate şi completate de aceeaşi mînă, dispuse ca o colecţie 
de cărţi de vizită pe o măsuță de salon, următoarele nume proprii însoțite 
de locul de origine şi de datele respective: E. Giurgiuianu, laşi, 1890; V. 
Warlam, laşi, 1890; L. Stoica, lași, 1890; Marie Hazu, lassy, 1890; L. 
Hottineano, Roman, 22 martie; M. Olteanu, Craiova, 1890; C. Climescu, 
lassy, 1890; V. Lupaşco, Bacău, 1890; Emma Huber, laşi, 1890; A. Papanicolu, 
Borogani, 1890; M. Luppu, lași, 1890 (L. din Lupu, străbătut de o săgeată 
împenată) ; M. Kessim, Lassy, 1890; E. Wameşu, Dorohoi, 1890; S. Landau, 
Iassy, 1890 şi ultima cartă de vizită scrisă cu creionul şi neterminată : Angelo, 
f.l., f.d. — ceea ce face loc presupunerii că e vorba de cărţi de vizită primite 
de anul nou, 1890 sau poate la ziua onomastică a Andreei — după care, albumul 
continuă : 9. Mazimes, Jeanne Marie Hazu, f.l., f.d.; 10. La Rose, Emma 
Huber, f.l., î.d.; 11. Souvenir, Marie Levandoschi, luni, 20 martie 1889; 12. 
Le Myosotis, Marie Luppu, f.l., f.d.; 13. *** (Mazimes) Florica Lupaşcu, 
f.l., î.d.; 14. Solitude, Catherine V. Albu, 1889; 15. Souvenir (eatren), 
Marie Blancfort, f.l.,f.d.; 16. La femme, Victorine, f.l., f.d.; 17. Tristesse 
(Alfred de Musset), Maria, poate Smeltz, mai curînd indescifrabil, f.l., î.d. 
Acesta este conţinutul albumului Andreei Anghel, sora poetului, din care un 
viitor Iorga, sau dacă vreți Călinescu, al marii și micii istorii literare va spi- 
cui, sint încredințat, destule grăunţe de măcinat. Să reținem, totuşi, înainte 
de a închide acest codicil, din toată această catagrafie, numele a două Marii: 
Marie Levandoschi, care, sub titlul galic Souvenir, caligrafiază, singura, afară 
de cele ale lui Anghel, poezie rominească, din album, într-un metru simili- 
popular, producţie proprie sau anonimă, greu de precizat, nelipsită totuşi 
de anume graţie : „Cu ce dor te-am așteptat. — Dragă, pin-ce-a înserat... — 
Un vis dulce m-o cuprins — Şi tot chinul l-a învins — Am visat că mă 
iubeşti — Dragă, să nu mă trezești...“ şi Marie Blanctort, de bună seamă sora 
lui Alexandru Blancfort, alias Țucu, ce urma artele frumoase, în speţă pictura, 
la Florenţa, căruia-i dedica, în 1890, ciclul celor treisprezece poezii ale caie- 
ţelului pe care l-am descris mai sus, şi prietenul căruia îi trimite, între. 5 
noiembrie şi 25 decembrie 1890, cele trei scrisori, ce se pot citi mai departe. 

Era, aşadar, acest Alexandru Blanctort, băiat de oameni cu stare, de 
vreme ce putea urma cursuri în străinătate, în timp ce, după moartea tatălui 

lor, marele proprietar de la Cornești, victimă într-un fel și a spiritului său 
inovator şi a fastuoaselor investiții în agricultură, frații Anghel erau siliți 
să lichideze resturile averii părintești, pentru ca cei doi frați mai mari, 
Constantin, juristul, şi Paul, chirurgul, să-şi poată continua studiile la Paris, 
iar Mitit, poetul, rebel oricărei discipline şi diplome, să beneficieze de un lung 
voiaj în Italia și, după aceea, de un și mai lung stagiu la Paris, cel de-ai doilea 
mediu hotăritor, după cel familiar de la Iaşi-Cornești, pentru formaţia şi cris- 
talizarea destinului său poetic. Evocarea „fantomelor“ ieșene pe care Dimitrie 
Anghel o întreprinde, cam din 1910 înainte, cu bună memorie şi cu şi mai multă 
sensibilitate, nu pomenește în nici un fel de numele lui Alexandru Blancfort, 
bătrinul, tatăl prietenului său de la Florența, mare avocat în Piatra-Neamţ, 
iar prin 1890, anul celor trei epistole, detaşat pentru şase ani la Iași, cu toate 
că, aşa cum reiese din întiia epistolă, ca și din albumul surorii poetului, fami- 
liile Anghel-Blanctort se cunoşteau, iar între proprietarul de la Corneşti, 
împătimit de agricultură intensivă, și bătrinul Blancfort, fostul, atunci cu 
numele de familie Damian, administrator al moșiei lui Cantacuzino-Paşcanu, 
Podolenii, trebuie că fusese prilej de mai mult decit o afinitate. Aceste detalii, 
şi încă multe altele, chiar dacă, ici şi colo, tonul e apologetic, despre marele 
avocat şi jurisconsult nemţean Alexandru Blancfort, autor de literatură 
juridică (în 1885 publică cel dintii cod civil adnotat cu  Jurisprudențele 
Înaltei Curți de Casaţie, de la 1866—4885), bărbat de mare integritate morală, 
atit în profesiunea sa, cît şi în viața politică și cetăţenească, se pot citi în 
volumul Din trecutul orașului Piatra-Neamţ. Amintiri, Piatra-Neamţ, 1936, 
pp. 191—198, în care Dimitrie Hogea, fostul primar al oraşului, evocă între 
atitea figuri nemţene, pitoreşti (printre altele şi legăturile lui Caragiale cu 
Piatra-Neamţ) şi pe Alexandru Blanctort, al cărui secretar a şi fost patru ani. 
Din evocarea aceasta, entuziastă şi pioasă în același timp, rețin, cu osebire, 
următorul crimpei ce întregeşte portretul marelui jurisconsult, în care, după 
cît se poate deduce, coexista şi un om de frumoasă cultură generală : „După 
părerea mea, scrie Dimitrie Hogea, Alexandru Blanctort a fost un om feno- 
menal. Rareori se poate întilni atita inteligenţă, unită cu voinţă şi stăruință 
în urmărirea unui ţel în viaţă. Autodidact în toată puterea cuvîntului, a ştiut 
să-și apropie o cultură generală pe lingă aceea a ştiinţei dreptului. Vasta lui 
bibliotecă nu conţinea numai cărţi de drept, ci nenumărate uvraje de știință 
în toate domeniile. Avea în biblioteca sa enciclopedii, cărți de medicină, pînă 
şi de mitologie (sic). Amintesc că pentru achiziționarea cărților străine 
— franceze bineînțeles — avea angajată o mare librărie din Bruxelles, care 
îi furniza cărţile noi, ce apăreau pe vremuri“. 

Bogate în detalii, de familie sau de locală politică ieșeană, precum ale- 
gerile comunale din toamna anului 1890, cînd socialiştii nu depun listă, cele 
trei scrisori către Țucu aduc în scenă existenţa citorva buni prieteni ieşeni ai 
poetului, Blanctort, Cazaban, Silică, părtaşi la lecturi și taifasuri, dar mai 
cu seamă întregesc portretul moral al tinărului de optsprezece ani, Dimitrie 
Anghel. Nota dominantă ce se degajează printre stingăcii epistolare, glume 
repede retractate şi confesiuni psihologice, copleşite de lungi descrieri poetice, 
este setea lui de prietenie, de comunicare deschisă, abilitatea de a atenua im- 
putările, delicateţea cu care dă sfaturi şi tonul comie-doctoral cu care, înte- 
meiat. pe autori cu autoritate, avertizează asupra pericolelor ce i-ar putea 


12 ACAD. D. PANAITESCU-PERPESSICIUS 8 


pindi prietenii, acolo, în străinătate. „Alteori, cînd mă întorc sara spre casă, 
îi scrie în prima scrisoare, îmi aduc aminte ce făceam mai an pe vremea asta, 
cum stăteam sări întregi la palavre“ — ceea ce nu numai că împinge biogra- 
fia cu un an înapoi, în 1889, dar îi și smulge o frază cu rezonanţă biblică, 
cu adevărat frumoasă şi demnă de prestigiosul prozator, ce avea să devină 
două decenii mai tirziu : „Și acum unde ești tu şi unde-s eu, şi unde e vremea 
aceea?“ Acum, mai adaugă, departe de prietenul care-i cunoștea versurile, 
percepe melancolia „plinsetului de grieri“, cu care abia debutase, o lună 
înainte, în „Contemporanul“, dar care, după cum reiese din însăși mărturisirea 
lui („Acuma înţeleg versurile, ce le-am scris odată, şi pe care nu le-am înţeles 
nici eu, nici tu, atunci...“), fusese compusă mai de timpuriu. Dacă Blancfort 
e un leneș, care și-a uitat prietenul şi nu-i scrie, iar Cazaban e un „magar“ 
(dar vocabulul nu are nimic peiorativ, e una din florile de stil, habituale, chiar 
şi în scrisoarea din 1894 de la Paris către Pincio şi Smeltz : „Și, în sfîrşit, 
scrieți-mi de voi şi de Raul. Magarilor“, pe care editorul, M. I. Drag., 143, 
îl suprimă ; imputări de acelaşi gen şi-ntr-o epistolă a lui Pincio către Anghel, 
cam din aceeaşi vreme : „Da calicii ceilalți — de ce-s porci?“), iar Cazaban 
e un magar, pentru că a plecat fără să-și ia ziua bună — inima largă şi prie- 
tenoasă a lui Anghel îi absolvă și-i îmbrățișează în finalul de o caldă duioșie 
şi admirabil gradat al epistolei : „Ceasurile sînt unu și jumătate. Bună sara, 
dragul meu. Somn bun. Te sărut şi spune-i şi lui Cazaban de asemenea. Ei 
destul, sănătate şi voie bună, boerule“. A doua epistolă prinsă mai toată cu 
elaborarea unei poezii de circumstanţă, legată de iminenta căsătorie a prie- 
tenului său, care-l invita, pare-se, să-i scrie un epitalam („Cit despre versuri, 
mi-i cam greu să-ţi fac în astă sară... căci știi că în poezii de-ocazii nu sint 
tocmai meşter, dar pentru tine-oi face-o şi p-asta“), aduce un detaliu, ce, la 
prima vedere, surprinde la acela care nu excelase în frecventarea școlii, mai 
mult, care şi legase, de-a binelea, la vremea aceasta, cartea de gard. Ce-l miîh- 
neşte mai mult din știrile ce-i comunicase Blanctort sînt cele ce privesc pe 
Cazaban, pe care el, Anghel, îl știa „băiat bun la suflet şi adevărat prieten“. 
Și, după aceea, cu îngrijorare : „Cu arhitectura cum o duce el pe-acolo, urmează 
într-adevăr sau numai înșală pe tată-său degeaba. Ce dracu macar atita să 
facă, că de alta nu mai are de ce se apuca. De aceea, sfătuieşte-l tu cum va fi 
mai bine —ca nu cumva să se ducă de ripă, de unde nici dracul nu l-a mai 
scoate“ — şi accentele acestea de predică sînt nu numai dovada unei mari 
castități sufletești, dar şi conştiinţa unei inocențe absolute, pe care numai un 
artist de vocaţie, chiar dacă timid, o resimte cu intensitate. Și pentru că 
Blanctort, de ale cărui progrese se şi interesa, urmează pictura şi pentru că, 
de bine de rău, a scos-o la capăt cu epitalamul, îi oferă alternativa: „Dacă 
nu-ţi place, fă tu mai bine şi taci, iar dacă îţi place, atuncea te-aș ruga să-mi 
faci şi mie pe un colţ de pinză un portret — ceva — dar, rogu-te, peisaj să 
lie“ — și nu e singura enigmă stilistică din cuprinsul acestor atit de înduio- 
şătoare totuși confesiuni epistolare. Cea de-a treia epistolă, deși mai conven- 
țională, într-un fel, prin excesul ei de compoziţie, cînd încearcă să explice prici- 
nile tristeţii şi uritului ce-l stăpinesc, invită totuşi la cîteva confruntări bio- 
grafice deosebit de preţioase. Că nu iubirea e pricina tristeţii lui, Anghel e pe 
deplin convins : „Iubirea nu o cred, căci am iubit şi eu odată, ţi-o spun acum 
şi ție, dar a fost aşa de trecătoare, ca clipa unui fulger — atit — și-i mult 

de-atunci şi n-a mai rămas decit cenuşa“ şi — raportate la ciclul pastișelor 
eminesciene și, mai ales, la cele două poezii de iubire izbutite, în care emoția 
circulă ca o sevă caldă — rîndurile acestea ascund totuşi, cu discreţie, o taină. 
Şi mai departe: „Deci nu ea (iubirea) poate fi.cauza întristării mele. Din 
contra, ar trebui să mă bucur, căci mai e timp destul, ştii cum spune vorba 
din poveste : înainte mult mai este“ — și dacă vom fi descifrat bine şi această 
enigmă stilistică, în sensul că aluzia folclorică deschide o zare asupra viitoru- 
lui, atunci astfel de presentimente au de ce să ne tulbure cînd le intilnim sub 
condeiul aceluia, ce două decenii mai tirziu avea să cunoască torturile lui 
„Hercul înveninat de haina-i“, care avea să spintece hirtia cu stiletul demo- 
niacelor sale epistole de iubire, ce i se cunosc, și care avea să cadă, în cele 
din urmă, răpus sub săgețile neînduplecatului Eros. 

Despre lecturile lui Dimitrie Anghel, la timpul acesta, al debutului la 
„Contemporanul“ și al iniţierilor socialiste, am spus cite ceva, dar lista se 
cere completată cu două nume, pe care ni le aduce întiia epistolă, din 5 noiem- 
brie 1890, către Alexandru Blancfort: Schopenhauer și Tiberghien. Avînd 
despre italieni, pe care-i cunoştea de la Cornești, cîteva idei preconcepute 
şi ţinînd să-și ferească prietenul, care nu era un discipol al lui Stendhal, 
de vreo neplăcere din partea italienilor, Anghel nu scapă prilejul să-i carac- 
terizeze, întemeindu-se pe o mare autoritate : „Și nu de alta, zice el, dar am 
înaintea mea, o carte a lui Schopenhauer, în care, într-un pasaj vorbeşte 
de italieni, și iată într-o bucată cum glăsuieşte Cuconu Schopenhauer : „«Le 
trait dominant dans le caractère national des Italiens, c'est une impudence 
absolue etc.»“ şi pînă aici, citatul se întîmplă a fi aidoma cu cel din Schopen- 
hauer, Pensées, Madimes et Fragments, traduit, annoté et precede d'une vie 
de Schopenhauer par H. Bourdeau, Deuxième édition, Paris, 1880, capitolul 
„Caractères des différents peuples“, p. 164. Însă, cum restul citatului e mai 
concentrat, s-ar putea să fie vorba de vreo altă traducere, afară de cazul cînd 
adaptarea nu e chiar opera corespondentului nostru. 

Tiberghien, în schimb, nu se bucură de aceleaşi onoruri. Lectura lui nu-l 
poate consola de singurătatea ce-l apasă și mai tare după plecarea lui Paul, 
fratele său, să facă medicina, la București. Pe seama lui Tiberghien îşi îngăduie 
glume ireverențioase şi chiar violenţe cînd, excedat peste măsură, îl surghiu- 
nește „in fundul supatului“ sau în propria și pitoreasca sa relatare: „Căci 
de Tiberghen şi Kindermachen m-am plictisit pînă în git, drept îţi spun că 
nu mai pot. Așa mai ieri am venit tîrziu acasă, mi-am aprins lampa, m-am 
pus în pat frumușel ş-ara luat pe Tiberghen în mină să mai citesc ceva despre: 
«IP existence éternelle et la vie». Și încep : « L/essence et la vie /sont/ oppo- 
sées contre elle comme l'éternité et le temps...» Pină aici pricep, îmi place 
chiar, cetesc înainte şi dau de niște absurdităţi așa de prosteşti că de ciudă 
îl asvirl în fundul supatului, sting lampa, închid ochii frumușel și... înţelegi 
ce s-a întimplat pînă a doua zi. — Şi să nu crezi că mi s-a întimplat numai o 
dată treaba asta. Hei, numai bietul Tiberghen ştie cite buiasuri a mincat şi 
de cîte ori a stat zile întregi în fundul supatului“. Dar pentru a gusta întreaga 
savoare a acestui regim de recluziune, pe care tînărul poet, atît de puţin 
deschis filozofiei, îl impune bietului Tiberghien, e de trebuință să vedeţi cum 
arată la faţă și volumul. În timp ce Schopenhauer, cu toate atracțiile literare 
ale opusculelor sale filozofice, e abia o broșură, G. Tiberghien, căci așa e pe legea 

lui corect, e un dita-mai ceaslovul, în 8, de format mare, de 600 de pagini, 
pe hirtie cretată, și, dacă va fi fost legat, cu atit mai masiv, şi-şi spunea pe toate 
datele lui bibliografice : „La science de Pâme dans les limites de l'observation“, 
Bruxelles, 1862, şi, judecind după locul de editare, același de unde bătrinul 
Blancfort, după amintirile fostului primar de Piatra Neamţ, își procura căr- 
ţile pentru biblioteca sa, mă întreb dacă exemplarul lui Tiberghien, nu cumva 
îl avea Anghel de la tînărul Blancfort, căruia, din felul cum îi scrie poetul, 
ceaslovul bruxellez îi era o veche cunoștință. (În treacăt trebuie să spunem că 
exemplarul acestui tratat de psihologie din biblioteca Academiei R.P.R. 
poartă autogratul de proprietate : „Gr. Grandea, Legia, 1866“, așadar patru 
ani după apariţia cărţii. Legia e Liege-ul unde autorul Preludelor și Mtoso- 
tisului făcuse studii de medicină veterinară, ca şi, trei decenii mai tirziu, 
confratele său de poezie Dimitrie Nanu, acesta specializat şi în literatura 
franceză la Bruxelles. Pe foaia de titlu, un frumos epigraf din Victor Hugo: 
„Măreţia democraţiei stă în aceea că ea nu neagă și nu reneagă nimic din ce 
este al umanităţii“, după care urmează o prefaţă interesantă, căci toate lucră- 
rile lui Tiberghien, şi Logica sau studiul cunoaşterii din 1865 şi Comandamentul 
umanităţii sau viaţa morală, sub forma unui catehism popular după Krause, 
Bruxelles, 1872, au prefețe de atitudine, străbătute de un puternic neconfor- 
mism și avînd un autentic timbru de actualitate, cum se poate deduce din 
următoarea pagină, ce desprindem din tratatul din care citează și Anghel (deși 
catehismul „comandamentelor umanităţii“ după Krause, publicat doi ani 
după războiul franco-german din 1870, cu vigurosul rechizitoriu al prefeţei, 
îndreptat şi împotriva bisericii catolice, ar oieri un citat și mai elocvent) : 
„Civilizaţia, spunea Tiberghien, acum 101 ani, şi-a creat un nou drum și a ruinat 
încetul cu încetul edificiul social al strămoşilor noștri; cînd temelia a lipsit, 
a fost deajuns suflarea unui vint ca să prefacă totul în pulbere. Lumea morală 
se mișcă şi se reînnoieşte, ca şi fiinţele organizate. Cind seva seacă într-o 
ramură, ramul moare și cade. Tot astfel cad şi dogmele politice și religioase, 
pe care nu le mai hrănește conștiința umană. Societăţile, cu toate acestea, 
nu trăiesc fără principiu. Un individ poate fi sceptic, un popor însă ar peri 
asfixiat, în îndoială. E nevoie de altceva decît de negaţii pentru a potoli nece- 
sităţile intelectuale și a satisface interesele imorale ale naţiunilor. Îndoiala 
înseamnă vidul şi a te agita în vid, fără să ştii de unde vii, nici încotro te 
îndrepţi, nu înseamnă a trăi, ci a muri. Credinţa e un aliment. Oricit de rea 
ar fi, totuşi susține. N-ajunge să combați instituţiile învechite, trebuie să le 
înlocuiești. Şi, la dreptul vorbind, instituţiile îmbătrinite nu dispar în fața 
celor ce urmează să le ia locul. Cele dintii se înfundă în pămint pe măsură 
ce acestea din urmă se înalță spre cer. Judecind bine, esenţialul nu stă în 
a te înverşuna atita împotriva trecutului, cît a pregăti viitorul, așa ca tot- 
deauna să se afle la orizont o doctrină, gata să primească sufletele, care se 
depărtează de vechile credinţe. Doctrina unei epoci e, cu necesitate, conformă 
gradului de cultură a spiritelor. Sintem prea exigenţi, dacă cerem credinței 
secolului XIX să fie rezonabilă şi raţională? Nu, miracolul şi supranatura- 
lul nu mai au nici o rațiune de a fi şi nu mai convin vîrstei actuale a umani- 
tăţii. De cînd cu Copernic, Bacon şi Descartes a răsărit o putere care a alungat 
toate fantomele din cer, de pe pămînt şi din adincurile sufletului. O dată 
deschisă, era adevărului nu se mai închide. Ştiinţa, astăzi, se amestecă în 

toate rosturile vieții, în industrie și agricultură, în educație și politică, ca să 
dezrădăcineze pretutindeni oarba rutină, fructul credulității şi să înalțe 
rațiunea, adică măreţia şi demnitatea omului“. Admirabile cuvinte, temerare 
şi profetice, pe care tinărul poet Anghel le va îi sărit, cum se sare la o anume 
vîrstă orice prefaţă, pentru a se încurca în hăţișul subtilităţilor psihologice, 
pentru el, cum s-a văzut, soporitice 1. 
Cunoscut sau nu, în cercurile intelectuale ale Iaşilor, şi în cel literar 
„Contemporanului“, al cărui simpatizant declarat Dimitrie Anghel era, 
numele lui G. Tiberghien (1819 — 1901), principalul reprezentant al filozofiei 
lui Krause în Belgia, cum spune Emile Brehier 2, rămîne, prin cel puţin una din 
lucrările lui, înscris, ca o albină în fildeş, în epistola din 5 noiembrie a poetului, 
către Alexandru Blancfort. Că, totuşi, în ciuda nereceptivităţii aparente, 
ceaslovul acesta de psihologie va îi lăsat. vreo urmă în formaţia sufletească 
a poetului, iată ce este mai mult ca sigur, aşa cum au lăsat și legăturile lui cu 
mișcarea socialistă din anii tinereţii, chiar dacă opera lui literară nu reflectă, 
afară de micul poem în proză În grădină, factice şi convențională compoziţie 
din anii călătoriei la Roma, nici un ecou. 


ANEXE 


1 Singurătate 


Sus pe cer în pinz-albastră, răsărit-a luna plină, 
Ş-învălit-a vechiul codru, într-o mreajă de lumină, — 
Iar în umbra de-ntuneric, a potecilor pustii, l 

Blind aprins-au licuricii a lor candele verzii, — 

Peste undele-adormite, lin își plouă teii floarea 

Ce s-aşterne peste maluri strălucinde ca ninsoarea; 

Sub copacii vechi ca vremea, putregaiul scînteiază 

Iar în iarbă, plin de rouă, singur greerul veghiază, 

Lin torcîndu-și al său cîntec, monoton și trist ca gindul... 
Dară nimeni nu-i răspunde... aiurează doară vintul, 

Sau a undelor lung murmur întretaie cînd şi cînd 
Monotonul glas de greer, trista plingere de vînt... 

lar pe ceriul singuratec, numai luna ţine strajă; 

Peste toate-n întuneric, ca o mamă ea veghiază... 

Şi pe malul de isvoare, în această aiurare, 

Mă gîndesc cum de se-ndură, ca să treacă vremea oare? 


1 Citatul ales de Anghel, ce i-a plăcut, pe care l-a înţeles, dar l-a şi obosit de vreme ce 
trece, aşa de curind, la represalii împotriva „bietului Tiberghien“, se află la pag. 291 din 
La science de Pâme şi deschide chiar cea de-a doua parte, La vie de l'âme, a tratatului de 
psihologie. 

2 Histoire de la philosophie, II, deuxième partie, Alcan (1932), p. 804; tot acolo 
(802 — 804), succintă expunere a filozofiei lui Krause şi a părţii ei celei mai vii, teoria socie- 
tăţii umane: „Krause nu e nici individualist, ca Fichte, nici etatist ca Hegel : pentru 
el, dreptul se referă la o colectivitate determinată şi se defineste drept ansamblul condițiilor 
ce fac posibilă atingerea scopurilor acestei colectivități ete,“ 

Aș dori ca mii de veacuri să tot ţie astă noapte, 
Să-mi îmbăt întreaga-mi viață de-ale vintului lungi şoapte, 
Sau, murind, aş vrea, iubito, în pădure să mă-ngroape 
Ca în noapte s-aud veşnic, răguşitul glas de grier, 
Plingătorul glas de ape. 
Septembrie 


2 Toamna 


Vara s-a dus... 

Palid, şi fără vlagă, moare 
Colo-n apus, 

Mîhnitul soare... 


Pustii sînt toate... 

Cînd vine toamna cu vălu-i alb de brumă, 
Holdele-s moarte, 

Pădurea-i goală, isvoru-n maluri jalnic sună... 


S-a stins farmecul nopţii... 

Nu mai răsare luna-n taină... 

S-au îmbrăcat natura-ntreagă... cu-a morţii 
Neagră haină... — 


10 octombrie 


3 Cînd amintirile-or muri 


Cind amintirile-or muri 

Şi vom uita că ne-am iubit, 
Uitarea trist ne-a coperi 

Cu vălul ei cernit... 


Cînd despărţitu-ne-am pe veci «t 
Privindu-ne în față, GE 
M-ardea, cu razele ei răci si 


Privirea ta de ghiaţă. — 


Luceferii m-au plins de sus 
Împărtăşindu-mi jalea, 

Dar e-n zadar, căci ea s-a dus — 
Urmează-ţi, soartă, calea... 


Ca amintirea unui vis 

Amorul nostru să se stingă, — 

În trista-ţi carte a fost scris, 

De-un suflet, ce nu ştie să plingă. — 


Şi dispărţiţi din acel ceas — 
S-au strecurat timp îndelung 
Şi din acel trist vis, şi lung 
Doar amintiri de-au mai rămas. — 

Si tu, luceafăr, ce priveai 

De sus din tot înaltul... 

Aveai dreptate cînd ziceai : 

Azi vei fi tu, şi mîine altul... (Aluzie Luceaf. Emin.) 


Si astăzi dacă te privesc, 
Îmi este silă mie însumi, — 
C-a tale raze ce sclipesc, 
S-amestecă, cu plinsu-mi. — 


Mai bine stinge-te... mă lasă, 
Durerile să-mi pling în tihnă. — 
Căci tu nu superi, şi ce-ţi pasă 
De am, sau nu, odihnă. — 


15 noembrie 


4 Lunei 


Lună de sus, 


Ce mă plingi, cernîndu-ţi luminile prin aer, 
Cînd ştii că ea-i departe, — 
Că s-a dus, — 
Și nu mă lași să-mi torc a mele visuri moarte, 
Pe-a durerilor trist caer. — 


Lună! 
Nu mă mai plinge, cernindu-ţi luminile prin aer, 
Că-mi faci rău... şi-mi pare că aud al morţii clopot cum sună 
Și dacă n-ai milă, trimete mai bine o rază să mă-ngheţi 
Pe veci, — şi rupe firul ce toarce pe caer E 
Povestea tristei mele vieți. 


Ş-atunci cînd n-oi mai fi, 
Si n-oi mai auzi bătăi de inimă ce sună, 


SoSo 


Tu, lună, 
De-ți vei cerne ș-atunci luminile prin aer 
Arată iubitei tristul caer, 
Şi spune-i să-l desfacă în fire line, 
| Să vază, cine 
Mai mult decît mine, a putut-o iubi. — 


29 noembrie 


5 Zîna codrilor de brad! 


1 Vezi textul în D. Anghel, Poezii și Proză, ed. Mihail Dragomirescu, Biblioteca 
pentru toţi, 1957, p. 140. 

6 În umbra de castani 


Iubito, te tot aştept să-mi vii, 
În umbra. de castani, 

Ce-au tăinuit iubirea noastră 
Atîţi amari de ani. —- 


Din vremile de mult trecute 
Om întocmi amorul iarăși — 
Şi dînd de-o parte toate celc, 


Din nou ne-om prinde buni tovarăși. 


Şi îmbătaţi de fericire — 4 
Om da uitărei-ntreaga lume 

Eu după gît te-oi săruta, 

Iar tu rîzînd mi-i spune glume. — 


Vîntul prin crengi ne-a aburi 
Cu miros de sulcină, — 

Iar luna-n ceruri răsărind, 
Ne va-mbrăca'n lumină. — 


lar noi dormi-vom duşi pe gînduri 
În umbra de castani, 

Tăinuitori iubirei noastre 

"De-atiţi amari de ani. 


7 Spre lumea liniştei de veci 


Spre lumea liniştei de veci 
Ìncet gîndul mă poartă — 
Iar luna cerne raze reci 
Pe viața-mi înnoptată. 


Şi cînd privesc stelele-n cer, 
Cum razele îşi rour, . 
S-aşterne-ncet. un cerc de fier 
Pe gîndu-mi ca un nour. 


Şi îmi tot pare că aud 
Cum suhă de-ndeparte 
Un glas neînțeles şi crud 
Prevestitor de moarte. 


Doar amintirile trăiesc 
Din viaţa mea întreagă, 
De patimi care mă robesc 
Tu, moarte, mă desleagă. 


ianuar 16 


14 

Şi pune-un capăt dorului 
Şi gindului, tu, pune 
Şi în vîrtejul sborului 
Mă du în altă lume..: 


De cînd tot urc m-am săturat 
De-a vieţii neagră cale — 
Gîndul îmi sboară ne-ncetat 
Spre lumi fără de jale. 


Luna așterne raze răci... 

Pe ochi-mi plini de ceaţă — 
Sburind spre lumile de veci 
Durerea-mi se desghiaţă. — 


30 ianuar 


8 Visuri de noapte 


Noaptea se lasă-ncet pe vale, 
Adorm lumile-ntinse. 

Pe-a cerului albastră cale 
Luminele-s aprinse. 


Din văi mirosuri dulci se simt, 
S-aud cîntări de grieri; r 
Frunzele-n codru se alint 

De-a vîntului cutrier. 


Vino, iubito, — ce-ţi mai pasă 
De-a lumii gură cîrtitoare, 
„Cînd noaptea-atîta-i de frumoasă 
Ş-atîtea stele sclipitoare. 


Vino : cu gîndu-om pribegi, 
Prin lumile lunare — 

Cînd patimile-ar troeni, 
Pe-a lumilor cărare. 


Şi cind pe veci departe-om fi 
Nesupăraţi de ele, 

O viaţă-ntreagă ne-om iubi 
Rătăcitori prin stele. — 


Şiruri de zile acol-om sta 
Şi ani din viaţa toată, 

Căci ne iubim cum-nimenea 
S-a mai iubit vreodată. 


Şi dacă dorul ne-o păli 
De lumea pămîntească, 
Unde acei ce ştiu iubi 
Nu pot să se iubească, 

Om arunca cite-o privire 
Pe-a lumei răutate — 

Și ne-om întoarce în mărire 
Și în singurătate. 


Lipsiţi de patimi şi dorinţi, 
Noi viaţa ne-om tnpi-o 
lar lumei prinsă-n suferinţi 
Pe veci i-om zice: adio. 


Ș-atunci cind fi-va ş-om muri, 
Şi anii s-or aşterne — 

Veșnic în urm-or mai trăi 
Regretele eterne. 


9 (sau) februar 


9 Viaţă şi moarte 


Peste viața mea pustie, ceasurile curg mereu. 

Visuri trec pe dinainte-mi, capu-mi pare tot mai greu. 
Filfiind lampa se stinge. — Pe cînd ochii mi se-închid 
Prin somn, porţile gîndirii iar în lături se deschid. — 
Rind pe rînd, și-ncet, colindă dinainte-mi viaţa toată, 
Iar în fundul vieţii mele se zăreşte-o neagră poartă 
Peste care mușchiul creşte, pe ţiţini flori de rugină 
Așezatu-s-au de vreme. — Pragul cade în ruină — 
Doar uşorii-n răsipire, pretăcuţi în putregai, 

Mai aşază luciri stinse pe al porţii cernit strai; 

Flori de colb şi de paingeni stau țesute-n neclintire 
Peste ziduri răsipite de uitare și neştire, — 

Peste tot suflarea-i moartă, — nici o fire rătăcită 

Nu colindă pragul porţii, nici zidirea părăsită — 
Tpate par că de cind lumea-s aşezate de o mînă, 

Ce pe soarta omenirii, pe vecie-ar fi stăpînă, 

De la capătul gindirei, din a vieţii depărtare 

Pină-n margine de poartă, se-ngustează o cărare. — 
Giîndul, călăuz nemernic, lăsînd viaţa. toată-n urmă 
Către margine de poartă, mersu-i leneș și-l îndrumă... 
Colindina prin locuri sterpe, rupe vraja vieţii moartă 
Și s-opreşte... Dinainte-i se dă-nlături neagra poartă, 
Lăsind ochiului să vază al vieţii trist amurg, 

Peste care-a Jumei patimi se opresc și nu mai curg. 


15 tebruar 

10 Plînset de grieri ! 


14 Şi vei pleea 


Şi vei pleca, iubito... şi nu te-oi mai vedea... 

Și vremea s-a aşterne mereu pe urma ta — 
Rămas în urmă singur, iubito, te-oi erta, 

Te-oi plinge viaţa-ntreagă și nu te-oi mai uita, — 
lar tu pe veci departe, în braţe de străin, 

Nu-i şti a mea. durere, nu-i ști al meu venin, 
Nici viaţa mea pustie, nici dorul meu nebun, 
Te-i duce fără milă şi fără rămas bun. 

Ce tristă-mi va fi viaţa, de-acuma fără tine, 
Nici larma de isvoare, nici murmurul de-albine, 
Nici freamătul de codru, nici limpezimea sărei, 
Nici ropotul de ape, nici vrajele tăcerei, — 
N-or alina durerea-mi, nici chinul meu amar, 
Nici inima-mi aprinsă de-a dorului pojar. 

Ce trist îmi e amorul şi fără căpătii! 

lubito, fie-ti milă, nu mai pleca, rămii. — 

Să fiu pe veci tot singur, să fiu pe veci pustiu; 
O trai fără de parte... de ce-am mai fost să fiu. — 
Rămii, rămii, iubito, rămii pe veci aproape, 

Să adormim în cîntec şi-n tremur de pleoape — 
Mi-i şterge-a mele lacrimi cu-a tale mîne reci 
Rămii, rămii de-acuma — şi ne-om iubi pe veci. 


10 martie 


12 Şi dacă 


Şi dacă ramuri bat în geam 
Eminescu 


Şi dacă norii se adun, 

Pe cer albastru și senin, 

E ca durerea să mi-o spun 
Şi inima-mi să mai alin. 


Şi dacă codrii sînt pustii, 

Și nu răsare luna, 

E că de-acum n-o să-mi mai vii, 
Pe veci, pe tot-deauna. 


1 Vezi textul în D. Anghel, Poezii și Proză, p. 139. 

Şi dacă ramu'le se bat, 
Acum, ca şi-înainte 

E că de-acuma te-am uitat 
Și nu te mai ţin minte. 


Si dacă mina-mi o mai lunec, 
Pe-a lirei coarde amorţite — 
E ca o clipă să-mi întunec 
Durerile-mi neţărmuite, 


"Și dacă sint aşa pustiu, 
Și nimeni nu mă ştie — 
„E că aşa am fost să fiu, 
Şi că aşa a fost să fie“. 


2 martie 


13 Triste gînduri 


De voi muri 
Cind noaptea-n ţintirim suie 
Văpăi albastre, pe morminte, 
Trimete-ţi, lună, razele să spue 
Acelei care m-ar iubi 
De mine să-și aducă-aminte. 


Întreab-o, lună, n-a uitat 

Cînd rugam noaptea-n veci să stee?... 
Pe-a ţintirimului alee 

Mi-a dat întiiul sărutat. — 


Sau cînd prin picla deasă-a noptii, 
Printre morminte rătăceam, 
N-o-nspăimînta locașul morţii, 
Căci pe atuncea ne iubeam... 


Acum de dinsa mă desparte un haos... 
De griji purtată ea e pe pămînt, 

De vremi uitat îs în mormînt, 

În veşnicul repaos... 


Şi astăzi dac-aş rechema-o, 
Tăcerea-adîncă din țintirim 
Sînt sigur c-ar înspăimînta-o, 
Căci astăzi nu ne mai iubim. 


3noiembrie 1889 


18 

D-lui | l 
Alecsandru Blancfort 


Via Iapucci 15 
Florența 
(Italia) 1 


Luni 5 noiembre 1890— Iași 
Dragă Țucule, 


Întimplarea mă face ca să-ţi pot scrie... Căci tu nu-mi seriai și prin urmare nu aveam 
de unde să-ţi ştiu adresa. — Am întrebat de unii şi de alţii şi nici unul din ei nu ştiau mai 
mult decit mine. Însfîrșit, într-una .din zile iaca că mă întîlnesc cu babacă-tău pe stradă... 
ÎI întreb eu şi-mi spune adresa... Dar din nenorocire nu aveam nici un creion cu mine, 
incit pînă acasă am uitat-o pe jumătate. Şi cu toate că nu sint sigur cum îţi e adresa, îți 
scriu şi eu la întîmplare, căci, cine știe, poate a da Sfinta Maica Domnului şi-a ajunge.. 
Cit despre tine, ca să-mi mai scrii, îmi luasem grija chiar de cînd ai plecat, căci îţi știam 
naravul. 

De la sfîrşitul lui septembre am ramas singur, căci... Paul au plecat la București să 
urmeze acolo medicina, încît mi-i urît groaznic, şi doară cu Silică de mă mai ieu, de-mi mai 
alung pustiul de urit. — Căci de Tiberghen și de Kindermahen :m-am plictisit pînă în git, 
drept îţi spun că nu mai pot. Așa mai eri am venit tirziu acasă, mi-am aprins lampa, m-am 
pus în pat frumușel ş-am luat pe Tiberghen în mînă să maicitesc ceva despre „L/existence 
éternelle et la vie“. — Și încep: „Lessence et la vie [sont] opposées entre elles comme 
Veternite et le temps“... Pînă aici pricep, îmi place chiar, cetesc înainte, şi dau de nişte, 
niște absurdităţi așa de prostești că de ciudă îl asviri în fundul supatului, sting lampa, 
închid ochii frumușel și... înţelegi ce s-a întîmplat pînă a doua zi. — Şi să nu crezi că mi 
s-a întîmplat numai odată treaba asta. — Hei, numai bietul Tiberghen ştie cite buiasuri 
o mîncat și de cite ori a stat zile întregi în fundul supatului. — Alteori cînd mă întorc sara 
spre casă, mi-aduc aminte ce făceam mai an pe vremea asta, cum stăteam sări întregi îm- 
preună la palavre. Şi acuma unde eşti tu și unde-s eu, și unde-i vremea aceea,... așa-i de 
departe parcă ar fi 100 de ani. — Acuma înţeleg versurile ce le-am scris odată, şi pe care 
nu le-am înţeles nici eu, nici tu atunci. — Nu știu dacă îţi mai aduci aminte, care-s. lată-le : 

Grierii pling 

În vatra rece 
Toate se sting 
Şi vremea trece. 


Cât adevăr € într-însele, 'şi iată melancolia de-abia acuma o pricep. — 

Pe aicia, pela Iaşi, acuma e luptă mare, alegirile comunale sînt la ordinea zilei. — 
întruniri peste întruniri în toate zilele — la care nu auzi decît cum unele partide să sudue 
unele pe altele. — S-au propus trei liste, și anume: Lista Junimistă — Conservatoare — 
Lista Liberală Disidentă — Colectivistă şi Lista Radicală. — Eri au fost despoierea scru- 
tinului pentru colegiul întîi, la care Lista Guvern. au întrunit 360 vot., Lista liberală 250— 
lar Radicalii 125. — Socialiştii s-au abținut. ` 


1 Plicul poartă stampilele : Iassy 18 Nov. [18]90 şi, pe verso, 4 stampile, dintre cari 
două, diteţe.: Firenze, 22. 11 [18]90. 


24 UN CAPITOL INEDIT DIN BIOGRAFIA LUI DIMITRIE ANGHEL 20 


Acuma de mine ţi-am spus ce fac și ce dreg pe aici. — Să vinim acuma şi la tine şi 
să vedem ce faci. — Eu tare mă tem să nu te strici pe acolo cu Italienii tăi. — Si nu de 
alta, dar am înaintea mea o carte a lui Schopenhauer, în care, într-un pasaj, vorbeşte de 
Italieni, şi iată mai ales într-o bucată cum glăsuiește Cuconu Schopenhauer: „Le trait 
dominant dans le caractere national des Italiens, c'est une impudence absolue qui vient de 
ce qu’ils ne se considèrent comme n'etant ni au dessous, ni au dessus de rien, c’est-à-dire 
qu'ils sont tour à tour arrogants et effrontes, ou bien vils et bas“.— Bagă binede samă 
dar, 'Țucule dragă, şi nu te prea pune în cîrd cu ei, nu de alta dar să nu-ţi găseşti cumva 
beleaua cu ei. Căci fii sigur că Schopenhauer a fi făcut studii asupra lor şi nu vorbeşte, el, 
așa de florile mărului. Vezi dar, Țucule dragă, că nu-ţi scriu numai prostii, dar îţi dau printre 
altele şi nota caracteristică a Italienilor, care poate să-ţi fie de folos. 

Ia să las gluma la o parte, că văd că să mintue hiîrtia și eu încă nu te-am întrebat 
cum 0 duci tu pe acolo. — Scrie-mi dar, îndată ce vei primi scrisoarea, ce faci tu în cele 
mai mici amănunțimi. — Scrie-mi ce face magarul de Cazaban, care cînd au plecat, nici 
n-a venit să-și ia ziua bună dela noi, — fi-i-ar de cap să-i fie, italianu dracului. — Văd 
că cam are dreptate Schopenhauer : Bagă de samă să nu te faci și tu tot aşa. 


Închei că mi-i somn şi nu mai pot de obosală. — Ceasurile sint unu şi jumătate. — 
Bună sara, dragul meu. — 
Somn bun. — 
Te sărut și spune-i și lui Cazaban de-asemenea. — 
Ei destul. — Sănătate şi voie bună, boierule. — 
Mitif 
II 
lași. 


Duminică sară 
18/30 Noembre 18901. 
Iubite Tucule, — 


lată-mă-s întors acasă, căci am fost să mă plimb puţin şi deși e tirziu, tot mă pun 
să-ţi scriu. — 

Scrisoarea ta am primit-o ş-am cetit-o cu multă dragoste, însă ceeace-mi pare rău, 
e că văd că boala ta predominantă, adică vreau să spun „lenea“, ai luat-o cu tine şi acolo; 
la dracu, n-ai putut s-o laşi în ţară, abia dacă mi-ai scris cîteva vorbe. — La dracu, mai lasă 
lenea de-oparte, mai ales acuma. — 

Din cele ce mi-ai scris însă, multe lucruri m-au bucurat prea mult, alăturea cu altele 
care m-au întristat prea tare. — Iată despre ce e vorba, de Cazaban vroiam să-ţi spun. 
Bi, cum se face de s-a stricat așa tare, precum îmi spui tu; eu îl ştiam băiat bun la suflet 
şi adevărat prieten. — De aceia iartă-l şi tu, căci ştii că-i puţin cam într-o parte. Cu Arhi- 
tectura cum o duce el pe-acolo, urmează într-adevăr sau numai înșală pe tată-său degeaba. 
Ce dracu, macar atita să facă, că de alta nu mai are de ce se apuca. — De aceia sfătuiește-l 
tu cum va fi mai bine — ca nu cumva săse ducă de ripă, de unde nici dracul nu l-a mai scoate. 

Ceia ce-mi pare rău iar e că nu prea te împaci bine cu italienii — italiencele. — 

Spune-mi tot aşa scirnavi sînt ca şi cei de la Corneşti? 


1 Fără plic; adresa însă poate fi reconstituită : ea este a scrisorii ce urmează (ITI). 

Scrie-mi, cu pictura cum merge? Progres faci sau nu? Git despre însurătoare, Ţucule 
dragă, n-am altceva să spun decit să-ți doresc — ceeace îți doreşti şi tu singur. — Cît despre 
versuri mi-i cam greu să-ţi fac în astă sară, dar, hai, tot am să încerc, să nu zici că nu ţi-am 
făcut şi plăcerea asta. — 

Hai să încep: — Ba nu, stăi să mă mai gindesc oleacă, căci ştii că în poezii de-ocazii 
nu sînt tocmai meșter, dar pentru tine-oi face-o şi asta. — 

Nu ştiu cum dracu aș începe. — 

Stăi, că am găsit: — Ba nu. — Ba da. — Hai noroc să deie sf. Gavril şi Mihai. 

Ascultă dar, şi proastă, bună, cum a fi, să nu te superi: 


De pe popoară de statui 
Privirea-ntoarnă-ţi-o — le lasă, — 
Căci sint de piatră — ce le pasă 
Că dorul tău n-ai cui să-l spui. — 


Bravo! bravo — a început să meargă oleacă; hai mai departe: — 


Si lasă cerul samanat 
În veci de stele lucitoare — 
Căci pin la ele-i depărtare, 
Și buze n-ai de sărutat. 
Aşa-i că merge? 
Mai departe: 


Nici ochi frumoşi — priviri. senine — 
Care privind să-ți deie viaţă, 

Căci ochii pinzelor au ciaţă 

Au ceva mort a lor lumine. -- 


Mai bine lasă-le, — ia-ţi sborul, 
Giîndul de toate ţi-l desleagă 
Căci cine vrai să te-nţeleagă, 
Cind numai ea îţi știe dorul. 


Revino-n munţii tăi cu cetini 
Sub cerul limpede și rece 
Unde iubirea te-a petrece 


Alăturea de buni prieteni. — 
5 


Slavă ție Doamne, că am mîntuit — și, ştii, că o mers binişor; dracu ştie, tot am avut 
oleacă de inspirație. — 

Ce zici? 

Dacă nu-ți place, fă tu una mai bună și taci, iar dacă îți place, atuncea te-aş ruga 
să-mi faci și mie pe un colț de pînză un portret — ceva — dar, rogu-te, peisaj să fie. — Auzi 
tu, leneșule? | 

Acuma ce să-ți mai spun după ce am miîntuit cu beleaua — Veşti din lași.— lată 
una cam tristă, nu-i vorbă, dar pe care te rog să o citeşti după masă, ca nu cumva să-ţi 
strice pofta de mîncare. Cuconu Grişor Lăţescu a reposat —fie-i ţărina ușoară. — Au 
avut o pleomonie dublă și în trei zile şi-au dat ortul popii. — Altă veste nu mai ştiu. — Pol 


to 
(S 

o duce f. bine la București, Silică e bine, ṣi cu şcoala o duce bine — îţi va scrie în curind 
şi dacă nu ţi-a scris pină acuma, iartă-l, căci lenea e de vină. — Cu dìnsul cit imi mai petrec 
zilele. — Din ce în ce mai strinşi legați unul de altul, aşa am ajuns să ne înțelegem şi să ne 
iubim de mult că nu pot să stau 2 zile fără să-l văd. — Aşa, dragă Țucule, să-ţi fi găsit și 
tu un prieten — ca Șilică — iar nu ca Holban. — 

i nsurăloarea ta nu m-a mierat mult, de oarece o știe toată lumea în lași, căci care 
mă întilnea mă întreba : adevărat că se însoară Țucu, şi cu cine? dar zestre îi dă? Şi cite 
şi cite de-alde-astea, pină mă plictiseau bine, ş-atunci că le spuneam : fugiţi, oameni buni 
și mă lăsați în pace, căci nici eu nu știu mai mult decit voi. — Căci așa și este, căci de însurat 
auzisem că te insori, iar cu cine habar n-aveam, cum habar n-am ce-am mîncat la dejun. — 

S-au lăsat omăt pe aici de cîteva zile şi e cam ger, — știi ger cu lună plină — cum 
e mai bine. — 

Scrie-mi cind ai să te întorci în ţară ca să te insori? Cît despre mine, dragă Țucule, 
t-o doresc din inimă cît mai de grabă să fie. — Poate dacă se va face de Crăciun, să vin şi 
eu vr-o zi la Piatră. — Să te văd însurat și pe tine, om gospodar cu-o mulţime de copij, 
care să te ieie de poalele surtucului, strigind cît i-a lua gura: — Tataie! Tataie. — ... 


Deci țara slanclor o lasă 
Nu-i întrerupe liniștirea, 


ci mai bine 


Tentoarnă, Tucule, acasă 
Unde le-așteaptă fericirea. 


Iară plecind, lui Cazaban spune-i: 


ES PE E 
Că dacă mă pupăn c.. 
Îi dau o odaie pe strada Cavour. 


Ba nu; spune-i lui Cazaban că-l sărut frăţește, deşi e un rău și jumătate, cum spui 
tu, şi că îi voi scrie și lui în curind. — 
Mă, da a dracului mă mai ia gura pe dinainte, is 12 adică ` douăsprezece ceasuri și 
jumătate, şi eu tot n-am mai mîntuit. Dar ia ascultă, ce, n-auzi? 
Cum se ingină'ncet cucoșii 
Si ce? ai să mă întrebi, iaca ce e mai rău: 
Că guzwn lampă-i pe sfirșite 
Deci, dragă Tucule : 


Cu buna sara iti doresc 
Noroc și zile fericite 


Te sărut din inimă 
Al tău vechi prieten 


Dimitrie D. Anghel mai zis şi Mitif, 

Serie-mi imediat şi mai mult, nu ca acuma, căci altmintelea mă jur pe toți sfinții care-i 
cunoşti şi pe care nu-i cunosti că nu-ţi mai scriu o vorbă. 


Al tău din suflet 


Mitif. 
Dar ce e mai rău decil loale, e că n-am nicio țigară, şi nici 5 bani în buzunar. — 
Tol eu 
ete. 


IEI 


Monsieur 
llexrandre Blancfort 
Via Cavour 56 
plano III 
Firenze 
Italia 1 


laşi, 25 Decembrie 1890, 
Tucule dragă, 


Mărturisesc că sìnt vinovat, dar cauza pentru care nu ţi-am scris uu e lenca, după 
cum crezi tu. — Cauza e că sint trist din cale afară. M-am făcut un nemernic, parcă 
aş fi un bătrin ce poartă povara și durerile unui veac pe slăbănogiții lui umeri, aşa-mi 
par zilele de lungi, posomorite, și goale de-orice mi-ar putea înveseli vederile și inima. — 
Parcă n-aş fi eu cel de mai înainte, parcă deșirarea zilelor de pe ghemul anilor ce trec ca 
clipele, n-ar mai avea nici un rost. Ş-aşa cind stau să mă gindesc cite-o dată îmi vine s 
crede că aş fi o nălucă, născută prin căderea unor pribegi raze de lumină pe luciul unei 
oglinzi, ş-atunci o sudoare rece îmi rourează timplele, şi stau încremenit, mă tem să fac o 
mișcare, ca razele întrupătoare ale luminei să-și abată refrîngerea din cale și astfel pierind 
să mă sting și eu, năluca lor, cu ele ?. 

Vezi în ce stare sînt, spune dacă te înveseleşte cumva asemenea ştiri din partea unui 
nenorocit prieten cum sînt eu. — Spune drept, la ce ţi-aş mai scrie, ca să te întristezi şi 
tu. — Pe tine, a cărui minte e călăuzită de alte ginduri mai înseninate de cît a 3 mele, a 
cărui inimă e călăuzită de doruri, ce au o ţintă oarecare. — Spune-mi dacă îţi convine 
să auzi asemenea lucruri. Sigur că nu? — 

Şi de multe ori stau şi mă întreb singur, care să fie cauza întristării lutului din mine. 
— lubirea, nu-o cred, căci am iubit și eu odată, ţi-o spun acum și ţie, dar a fost aşa 
de trecătoare, ca clipa unui fulger, — atît — şi-i mult de-atunci și n-a mai rămas nici 
cenuşa. — Deşi iubire nu pot să-i zic, e prea banal, sau poate mi se pare mia, dar eu mai 
de grabă zice-i-aş copilărie. — Deci nu [ea] poate fi cauza întristării mele. — Din contra 
ar trebui să mă bucur, căci mai fe] timp destul, știi cum spune vorba din poveste : înainte 
mult mai este. — 


t pe anvelopă 4 stampile : Jassy, 7 ian. 1891, iar pe verso o singură stampilă italiană, 
aproape ştearsă, din care se disting abia primele patru litere din Firenze, 

2 „şi eu, năluca, cu ele odată, 

3 ale, 

Iată, vezi că mă încerc să-ți scriu comicării, dar văd singur că nu merg și că sînt 
de rău gust. 

Deci care să fie cauza întristării mele? — Îmi vine să-o cred că-e iarnă.— Am fost 
dăună-zi la ţară cu Silică, ştii la Rădiul lui Balaiş!. — Era frumos, nu-e vorbă, cîmpiile 
coperite de-o zăpadă albă și sclipitoare se întindeau de-ţi osteneau vederile, copacii îmbă- 
trîniți de ţurţuri și promoroacă; Mai încolo vedeai cîte-un codru ce mînja zarea ca o pată 
de cărbune — și satele liniștite, învăluite în fum, sub cerul întunecos, posomorit, pe care 
nouri uriași şi negri alergau purtaţi de crivăţ. 

Era frumos, dar, nu ştiu cum, monotonia asta de culoare îmi întristau ochii, și încet 
— încet, o jale nespusă mi se lăsa pe inimă. — Priveam ades de la fereastă cum fulgureau 
molatec și-a lene fulgi strălucitori de ninsoare, pînă mi se întunecau ochii de strălucirea 
lor şi mii de gînduri îmi treceau încet prin minte. — Pinza posomorită 2 a cerului smălțat. 
de nori întunecoși şi trişti mi se părea un giulgiu nemărginit.— Pămîntul mi se părea o 
raclă uriaşă ce așteaptă să ne înghită pe toţi într-o clipală, iar omătul ce se cernea mereu 
de sus, o ê asemanâm cu uitarea veacurilor. — Şi cîte altele de-aceste mi se mai perindau 
prin minte. — Aş voi să treacă iarna mai degrabă, poate m-oi mai veseli. — Dacă îmi 
scrii spune-mi tot ce-ai pe suflet, căci, dragă 'Pucule, cine ştie de n-oi putea să-ţi fiu de 
folos. — Scrie-mi de iubită şi de nuntă, doar m-oi mai înveseli și eu. — Văd cu nespusă 
bucurie că eşti bine cu Cazaban. Spune-i, dacă e la tine, că îl sărut cu dragă inimă, și că 
am să-i scriu în curînd — spune-i că alaltăieri a fost ziua Elvirei, adică Sf. Eugenia, eu 
n-am fost la dînsa, de prin octombrie, încât nu i-am putut transmite cele ce îmi cerea el 
(sărutări). Spune-i să i le trimeată prin scrisoare. 

Nu mai am ce să-ţi scriu. Ba nu, am uitat să-ţi mulţumesc pentru fotografie. — Te 
sărut, de mii de ori. 


Müif. 


1 incert dacă întiia literă e: B. 
2 nesfîrşită şi posomorită; 
3 Acord subînfeles cu: neaua, zăpada. 


NICOLAE MILESCU ȘI ÎNCEPUTURILE TRADUCERILOR UMANISTE 
ÎN LIMBA ROMÎNĂ 


VIRGIL CÂNDEA 


În cele ce urmează vom prezenta citeva aspecte ale unuia dintre cele mai 
dificile procese din istoria culturii noastre, acela de apariţie a preocupărilor 
şi idealurilor laice în sînul ideologiei romineşti din perioada feudală, de afir- 
mare şi înstăpinire progresivă a acestor idealuri. Vom considera acest proces 
sub unghiul filologice in sensul complet al termenului, adică literar și 
lingvistic. 

Pentru că perioada de care ne vom ocupa este secolul al XVII-lea, o 
cercetare de ordin filologie înseamnă a pătrunde în plin domeniu umanist. 
Încă de la începutul veacului precedent partizanii noii concepţii căutau „ome- 
nescul“ în studiul limbilor și literaturilor vechi, greaca, latina, ebraica. În 
afara scrierilor religioase ei descoperiseră o altă literatură, precreştină, cu- 
prinzind viziunea antică a omului natural, pentru care raţiunea și simțurile 
au tocmai rosturile și îndreptăţirile atita vreme combătute de biserică. Ser- 
vindu-se de luminile raţiunii, oamenii începuseră să compare ideile noi cu 
doctrina oficială şi, sustrăgindu-se autorităţii ecleziastice, cutează să critice 
ceea ce nu corespundea înţelegerii comune a lucrurilor. Vechile scrieri reli- 
gioase, în primul rînd Biblia t, fac încă parte din cultura cărturarilor vremii, 
alături de Homer şi Aristotel, de Cicero și Lucrețiu. Dar în studiul textelor 
sacre umaniștii folosesc metodele critice aplicate oricărei scrieri vechi : Erasm 
dă exemplu în ediția princeps a NT în limba greacă, publicată la Basel în 
1516; Reuchlin căuta, înaintea lui, în textul ebraic, înțelesurile exacte ale 
VT, 'ceea ce însemna a trece peste Per de autoritate, versiunea greacă 
(Septuaginta ) şi cea latină (Vulgata). În aceeași vreme, Luther distinge 
între „cărțile inspirate“ şi cele „apocrife“ pe care protestanții mai intti le 
separă la sfirșitul Bibliei, apoi le înlătură cu totul. Participanții la asprele 
controverse pe care le stirneau noile atitudini în luptă cu doctrina oficială 
a bisericii se prevalau de o vastă erudiție în care cunoştinţele și argumentele 
filologice aveau o pondere adesea hotăritoare. lată în ce consta strinsa legă- 
tură dintre filologie şi umanism 2. 


1 În continuare, vom cita prescurtat VT ( = Vechiul Testament) și NT ( = Noul 
Testament} iar diferitele cărți ale acestor corpuri de scrieri cu abrevierile obişnuite. 

3 Cf. Georg Voigt, Die Wiederbelebung des klassischen Alterthums, 3. Aufl 
I. Bd., 189%; Philippe Monnier, Le Quattrocento. Essai sur l'histoire litteraire 
du XV-e siècle italien, Paris, 1901, c. II, chap. I: P'humanisme; Filosofskaia ențiklopediia 

Adoptarea unor metode filologice noi de restabilire şi interpretare a 
textelor clasice a contribuit în mare măsură la formarea spiritului critic în 
perioada de început a ştiinţei moderne. Aplicarea acestor metode chiar la tex- 
tele considerate pe atunci drept sacre a însemnat înlocuirea criteriului autori- 
tății bisericii prin acela al autorităţii raţiunii. Atenţia pentru scrierile care 
il zugrăveau pe om în culori naturale şi grija de a reda aceste scrieri în limba 
poporului vădesc, de asemenea, prezenţa acelui spirit umanist care va înlocui 
concepţia teocentrică cu aceea antropocentrică a lumii. Este, credem, impor- 
tant pentru noi să urmărim manifestarea acestor tendinţe în cultura noastră 
veche, care, după cum vom vedea, a înregistrat asemenea fenomene încă din 
secolul á XVII-lea. Nu este vorba aci de o considerare exhaustivă a acestor 
manifestări, ci numai de a evidenția rolul lui Milescu şi al cărturarilor laici 
din Ţara Rominească în introducerea acestor preocupări umaniste la noi. 

Traducerile rominești de la începuturile literaturii noastre vechi s-au 
bucurat sub acest raport de prea puţină atenţie. Lingviștii au valorificat 
materialul lor lexical, istoricii literaturii le-au acordat mai puţină atenţie în 
favoarea originalelor, istoricii culturii au urmărit cel mult ideile noi care pă- 
trundeau prin asemenea traduceri. Oricare dintre cercetările de mai sus era 
condiţionată însă de lămurirea unor probleme prealabile și anume : care a 
fost atitudinea traducătorilor faţă de fiecare din operele pe care au decis să 
le ofere cititorilor romini ? De ce au ales cutare operă ca obiect al ostenelilor lor ? 
Cum o traduc: integral, selectiv, sau prelucrind-o? Redau ei textul original 
cu acribie ştiinţifică, sau lăsindu-se furați de satisfacţii literare? Pină unde 
merg traducătorii noștri în înţelegerea textului original? Pentru cine traduc 
ei: pentru cărturari cu aceeași pregătire sau pentru cercurile mai largi ale 
ştiutorilor de carte? 

Aceleaşi întrebări sint obligatorii în ce priveşte vechile tipărituri de la 
noi. Acceptind drept un fapt elementar că o cultură feudală trebuie să pro- 
ducă tipărituri religioase și satisfăcuţi de o metodă de lucru strict descriptivă, 
puţini cercetători din trecut şi-au pus probleme privind motivele publicării 
cutărei sau cutărei opere, în original sau în traducere, locul ei în tabloul 
intreg al culturii noastre vechi, intenţiile editorilor, modul cum au primit-o 
cititorii, funcția ideologică şi socială a cărții respective. 

Pentru multe dintre vechile traduceri şi tipărituri rominești nu este, 
fireşte, uşor de răspuns la asemenea întrebări. Imprejurări favorabile permit 
însă aplicarea acestui sever chestionar uneia dintre operele reprezentative 
pentru pătrunderea metodelor filologice umaniste la noi și obţinerea unor 
răspunsuri deosebit de importante privitoare la concepţiile și metoda de 
lucru a vechilor noştri traducători. Prezenţa lui Nicolae Milescu între cărtu- 
rarii a căror osteneală ne oferă prilejul unor semnificative constatări confirmă 


(red. F. V. Konstantinov}, t. I, Moskva, 1960: Gumanizm; Istoria filozofiei, trad. din 
limba rusă, vol. I, Bucureşti, 1958, pp. 256—292. De observat că, pentru umaniști, filo- 
logia, filozofia şi teologia sînt trei științe care se completează ; prin ele se formează „omul 
raţional“, luînd ca punct de plecare „literele“. Sint idei dezvoltate de Guilielmus Budaeus 
în dialogurile sale De philologia. În De studio, acelaşi umanist arată că teologia însăşi, 
pentru a fi „înțeleaptă“ trebuie să se exprime elegant. Aceasta nu mai este pentru el o 
ştiinţă separată, ci face parte din cultura generală. (P. Ilmbart de la Tour, Les 
origines de la Reforme, t. LII, Paris, 1914, pp. 281—282, passim). 

ceea ce ştim pînă acum despre cultura şi orizontul larg al spătarului. Iar faptul 
că exemplul lui nu este izolat, că mai mulţi cărturari romîni de la sfîrșitul 
secolului al XVII-lea îi împărtăşesc metodele și criteriile vor îngădui să privim 
perioada activităţii lor drept una de incontestabilă afirmare a laicizării culturii 
noastre vechi. 


* 


Începuturile activităţii literare a spătarului Milescu nu sînt încă indea- 
juns cunoscute !. Anii de ucenicie îi confirmă opera de mai tirziu : format 
în mediul cultural al Şcolii Patriarhiei din Constantinopol, beneficiar al at- 
mosferei umaniste creată acolo de dascăli cu renume, Teofil Coridaleu, Gabriel 
Blasios, loan Cariolil și atiția alți învăţaţi foşti elevi ai Colegiului Sf. Atanasie 
din Roma, ai școlii din Veneţia sau ai Universităţii din Padova, atit de 
integrat în această atmosferă incit Milescu a putut fi socotit un elev indirect 
al Padovei 2, înzestrat de tînăr cu o mare ușurință în învăţarea limbilor străine, 
atent la controversele dogmatice prin care se manifesta influența puterilor 
occidentale — din cîmp protestant sau catolic — în Imperiul Otoman, Milescu 
aparține,. de tînăr, noii intelectualităţi răsăritene, receptivă la ideile 
înnoitoare, laicizantă, antiotomană în convingerile politice, stăpină pe meto- 
dele noi ale ştiinţei apusene, dar totodată fidelă tradiţiilor elenizante ale 
culturii sale și mindră de aceste tradiţii è. 


1. Prima traducere romînească a lui Milescu i 


Nu este deci surprinzător să vedem pe acest tinăr umanist cãutind la numai 
nouăsprezece ani scrieri vechi în arhiva mănăstirii Neamţ + şi traducindu-le 
îndată ce a înțeles importanţa lor pentru trecutul ţării sale şi pentru dove- 
direa preţuirii pe care i-o acordau cîndva împărații Bizanțului. Fără îndoială, 
la aceasta — traducerea unor izvoade vechi — trebuie limitată contribuţia ti- 
nărului învăţat căruia, nu ştim de ce, i s-a atribuit chiar scrierea unei întregi 
Istorii pentru prea sfinta icoană a «...> fecioarei Mariei, aceea revendicată însă 


1 Pentru formaţia culturală a spătarului și prima perioadă a activităţii lui, vezi 
P. P. Panaitescu, Nicolas Spathar Milescu,în Mélanges de Ecole Roumaine en 
France, 1925, I, pp. 40— 52. Date biografice și bibliografia scrierilor despre Milescu în stu- 
diul introductiv şi anexa Jurnalului de călătorie in China, ed. a 2-a, trad. de C. Bărbulescu, 
Buc., 1958. 

'2 Cleobul Tsourkas (Gli scolari greci din Padova nel rinuovamento culturale del Oriente 
Ortodosso, Padova, [1961?1, p. 12) include pe Milescu între tinerii cu formaţie padovană, 
întrucît a învăţat într-o şcoală reorganizată de Coridaleu după modelul celebrei academii 
italiene. De corectat informaţia că Milescu ar fi fost la Constantinopol agentul diplomatic 
„al principelui Moldovei Gheorghe Duca în 1660“ (de fapt al lui Grigore Ghica, domnul 
Țării Romineșşti, în 1661—1664). Academia domnească din Bucureşti nu a fost înființată 
în 1680 (p. 23). Şerban Cantacuzino nu a fost domn al Moldovei (ibidem). 

3 Cf. și Cleobule Tsourkas, Les premières influences occidentales dans 
POrient orthodoze, în Balcania, 6 (1943), pp. 332—356. 

: + Pentru alte cercetări ale lui Milescu în arhivele din Fara Rominească, vezi P. P, 
Panaitescu, op. eit, p. 50, n. 1. 

de Gheorghe de la Neamţ, mitropolitul Moldovei, la 1723, care citează numai 
traducerea lui Milescu. 1. 


2. Cartea cu multe întrebări 


Tălmăcirea Cărţii cu multe întrebări foarte de folos pentru multe trebi ale 
credinței noastre, ccmpilaţie din două scrieri atribuite lui Atanasie al Ale- 
xandriei, răspundea altor interese ale spătarului, ajuns acum (1661) la două- 
zeci şi cinci de ani. Nu curiozității pentru străvechea controversă între arieni 
şi ortodocşi, inactuală în al XVII-lea secol, i se datora această traducere. Mai 
degrabă consecventa lui căutare de limpezire a obscurităţilor întilnite în 
lecturile precedente, predilecția pentru erudiție și ermetism, cultivarea acelei 
arte a simbolurilor înfloritoare în vremea sa îi vor fi stirnit spătarului interesul 
pentru această scriere exegetică a patriarhului Alexandriei. Analiza textului 
în sine vădeşte uşor ce putea da satisfacţie unui căutător de sensuri clare : 
comparaţiile, metaforele, interpretările didactice ale termenilor teologici 
dificili, definițiile, expunerea sistematică fac din textul lui Atanasie tocmai 
introducerea accesibilă raţiunii (evident a omului acelei epoci şi acelei ideolo- 
gii), într-o doctrină de neinteles în forma ei dogmatică. Dacă Aritmologhionul, 
traducerea cărţii lui N. Reussner, Symbolorum imperatorum pars prima, 
Hruismologhionul, Povestirea despre Sibile, Cartea despre hieroglife, scrise toate 
între 1672 şi 1675, aparţin lui Milescu ?, înseamnă că spătarul va păstra în anii 
următori același interes pentru ermeneutică, simboluri, profeţii, caracteristice 
vremii, mediului cultural în care şi pentru care scria el. Traducind sau ela- 
horind asemenea scrieri, Milescu afla însă și prilejul de a face demonstraţii 
de erudiție şi consideraţii politice despre viitorul Rusiei şi pieirea Imperiului 
Otoman. Trebuie reţinut deci că, după cum Cantemir va trata apoi Divanul 
înțeleptului cu lumea apelind, dincolo de sursele clasice ale moralei creștine, 
la filozofii „păgini“ ai antichităţii greco-romane, prin interesul său pentru 
probleme exterioare doctrinei creștine și soluţionarea lor cu ajutorul erme- 
tismului de asemenea necreștin, Milescu este la fel de laicizant, cu tot carac- 
terul atit de idealist al scrierilor sale. 

a) Manuscrisul rom. 494 al. Bibliotecii Academiei R.P.R. ne-a transmis 
într-o copie din 1699, făcută cu banii unui Ghenadie ieromonahul, textul tra- 
ducerii spătarului din 1661. 


1 Textul Zstoriei după log. Štefan, la ep. Melchisedec, Chronica Romanului, vol. I, 
Bucureşti, 1874, pp..87—89. Menţiunea scrisă de preasfințitul Gheorghe Mitropolitul Mol- 
daviei la anul 1723, ca şi însemnarea acestuia (ibidem, p. 90): „Şi această istorie o am 
scris eu Gheorghe mitropolitul“, sau „Iară cînd au fost Nicolae Gramaticul la monastirea 
Neamţului de au tălmăcit această istorie de pre acele hrisoave împărăteşti şi patrierheşti“, 
arată limpede că alcătuirea este a mitropolitului şi numai izvorul său e într-o traducere 
a lui Milescu. Hrisoavele în chestiune „care scria pentru sîînta icoană de la monastirea 
Neamţului că este făcătoare de minuni“, pot fi și un simplu „text slav păstrat în mănăs- 
tire asupra originii bizantine a amintitei icoane“ cum a presupus C. C. Giurescu, Istoria 
romînilor, vol. III, Bucureşti, 1946, p. 795. Atribuirea scrierii însăși lui Milescu e atirmată 
încă în studii (de pildă, Al, Ciurea în Ortodoxia, 10 (1958), nr. 4, p. 496). 

2 P. P. Panaitescu, op. cit, pp. 73—79; paternitatea a "fost susținută de 
învățatul rus I. N. Mihailovski. 

Manuscrisul amintit este un sbornic care cuprinde t: 1. Scara st. Ioan Climax în 
traducere romiînească 2 (f.4r—143r); 2. Cupintul către păstor al aceluiaşi (f. 143r—152v); 
3. Plingerile și tinguirile unui staret, adecă unui părinte păcătos și stranic 3, ci cu dinsele 
să părăia cătră sufletul său (f. 153r—182r); 4. Cuvint la inălțarea domnului... [titlul slav] 
de Chiril monahul (f. 182r—185r); 5. Învățătura la duminica lăsatului de carne [titlul 
slav] (f. 185r—490r); 6. Învăţătură la duminica lăsatului de brînză (f. 190r— 1947); 
7. A Mintuirei păcătoşilor parie a treia, traducerea unei părţi din cunoscuta compilaţie 
a lui Agapie Criteanul (f. 191v—253v, 274r—273v, 280r—281v, 27ar—v)t ; 8. Carte cu 
multe întrebări foarte de folos pentru multe trebi ale credinței noastre tălmăcită de Nicolae 
Spăt<arul Milescu > de pre limba grecească pre limba noastră proastă rumunească, întru trecutul 
anilor de la Hs 1661 in luna lui Ghencarie> 10 (f. 269r—v, 261r—v, 275v—278v, 267r-v, 
slirşitul lipseşte) ë; 9. În cuprinsul traducerii lui Milescu este interpolat un lung text 
(£. 261v—262V, 257r—258v, 254r—v, 263r—266v, 275r—275v, r. 8) format din diferite 
„întrebări“ şi „răspunsuri“, povestiri din hronografe etc. 


b) Textul Cărţii cu multe întrebări şi răspunsuri a fost publicat recent, 
însoţit de un studiu introductiv, de către P.V. Haneş 6. Cele ce urmează repre- 
zintă numai citeva completări la datele din studiul citat privind această 
scriere a spătarului. 

Cartea cu multe întrebări şi răspunsuri este alcătuită din două scrieri 
atribuite lui Atanasie al Alexandriei: Alte întrebări și Carte câtre prinţul 
Antioh despre diferite probleme necesare, controversate în Sfinta Scriptură 7. 


1 De adăugat aceste elemente la descrierea lui I. Bianu şi R. Caracas, 
Catalogul manuscripielor rominești [din] Biblioteca Academiei Române, t. II, Bucureşti, 
1913, pp. 235—236, unde ordinea textelor din sbornic nu e complet şi corect stabilită. 

2 Gh.Ghibănescu, O nouă lucrare a Mitropolitului Varlaam (Leastoiţa lui 
Joan Scarariul) în Arhiva, laşi, 25 (1914), p. 65 şi urm. o socoteşte o copie a traducerii 
lui Varlaam. 

3 „Stranic“ ( = străin) iar nu „stavnic“ (Bianu şi Caracaş, op. cu.). 
Este una din cele mai vechi traduceri romineşti ale Dioptrei lui Filip Solitarius, operă 
din care se mai păstrează la Biblioteca Academiei R.P.R. mss. din secolul al XVII-lea 
(2341, 2479), XVIII (394, 1919, 2135, 2340, 2574, 2664, 3379) şi XIX (1902). Semnalăm 
în fondul grec al aceleiași biblioteci, ms. 140 (secolele XVI—XVII) în care cele două 
scrieri (Plingeri și tinguiri ale unui călugăr păcătos și străin... şi A sf. Atanasie,... către 
arhon Antioh...) au aceeaşi secvenţă ca şi în ms. rom. 494. 

4 Traducere servilă direct din grecește, cu erori ca accasta: „Călră dragostea ce 
«sic!» celor ci vor citi“, în loc de „Agapie [sc. Cretanul] către cititori“, confuzie între gr. 
agape („dragoste“) și Agapie (alcătuitorul cărţii şi semnatarul prefeţei). Pare o traducere 
din grecește (prima ediţie a Mintuirii păcătoșilor de Agapie Cretanul apăruse la Veneţia, 
în tipografia lui Anton lulianos, în 1641 ; descrierea la E. Legrand, Bibliographie héllénique... 
du XVII-e siècle, t. |, Paris, 1894, p. 413—414). Numeroase alte traduceri păstrate în 
manuscrise din sec. XVII, la D. Stănescu, Cultul Maicii Domnului la romini, Buc. 
[f.a.], pp. 40—71. 

5 După cum reiese din secvența paginilor, sbornicul a fost legat greşit. 

sp. V. Haneş, Un tricentena» Milescu, Cartea cu întrebări (1661—1961), în 
Glasul bisericii, 21 (1962), nr. 1—2, pp. 74—96 (textul la pp. 80—91). Prezentarea tra- 
ducerii o făcuse anterior C. C. Giurescu, Nicolae Milescu spătarul. Contribuţiuni 
la opera sa literară, Bucureşti, 1927, pp. 21—24 (Acad. Rom. Mem. S. dst., s. IH, t. VII, 
pp. 251—254), publicînd, cel dintii, şi începutul textului (f. 269 din ms. 494, ibid., 
pp. 51—53 [281—283]). 

? Textul grecesc în J. P. Migne, Patrologiae cursus completus, Patres graeci, 
t. XXVIII, Paris, 4887, col. 774B—796A şi 598C—710C. Dialogurile despre sfinta treime 
nu intră în alcătuirea Cărţii cu multe întrebări (H a n e ş, op. cit., p. 80). 

În copia păstrată din traducerea lui Milescu primul din aceste opuscule 
ocupă f. 209r-v, 201r-v, 275'—278", iar al doilea f. 278" şi 2671Y. Conto- 
pirea celor două scrieri în una singură nu pare să fie opera traducătorului. 
Probabil că el a folosit un manuscris grecesc al Cărții cu multe întrebări cuprin- 
zind ambele scrieri. Interesul pentru lucrările cu comentarii dogmatice carac- 
teristic secolului al XVII-lea, perioada aprigelor controverse antireformate 
şi anticatolice, explică recopierea şi circulația (în manuscrise sau tipărituri) 
a scrierilor atribuite lui Atanasie 1. 

Textul publicat de P.V. Haneş are o serie de erori de lectură, precum 
şi o lacună (f. 269", r. 3 de jos, 264—v, 275). 

Pregătirea insuficientă şi neglijenţa diacului care a copiat ms. rom. 
494, ca şi faptul că din acest manuscris lipsește sfirşitul explică starea defec- 
tmoasă în care ne-a fost transmisă traducerea spătarului. Afară de cazul că 
manuscrisul grecesc de care s-a folosit acesta era o copie greşită, sint greu de 
atribuit spătarului o serie de inadvertenţe existente în copia din 1699. 

Din comparaţia traducerii cu originalul grec reiese că Milescu a tradus 
întîi Alte întrebări în întregime, fără să indice numerele întrebărilor pe care 
— poate — le avea originalul (e notată „Întrebarea 34“ — recte 13). Aşa 
se face că din întrebarea V-a (ms. rom. 494, f. 275%, r. 8 şi urm., Haneș, 
pp. 82—83) se alcătuiesc alte trei, din întrebarea XIII-a încă una, întrebarea 
a XX-a este contopită cu răspunsul celei precedente. Sfirșitul întrebării a XI-a, 
precum şi întrebarea XII-a şi tot răspunsul la ea lipsesc. Cu răspunsul la 
întrebarea XX-a (f. 278, r. 13) se încheie Alte întrebări. Ceea ce urmează 
pînă la Răspunsurile către Antioh este o interpolare alcătuită dintr-o para- 
frază a întrebării XLIX-a din această ultimă scriere gi un scurt comentariu la 
Ps. CIII, 9, care nu apare nici în scrierile autentice, nici între cele dubioase 
ale lui Atanasie. După menţiunea „Toate aceste întrebări fură 25. Aşijderea 
acestialalte sînt... către Antioh boiarinul“, urmează 12 întrebări din Răspun- 
surile către Antioh, de asemenea nenumerotate și uneori greșit grupate (intre- 
barea a V-a este nenotată, începutul răspunsului fiind plasat în locul ei). 
Sifirşitul traducerii lipseşte, ms. 494 fiind lacunar. Copistul a avut însă în 
față mai mult decit s-a păstrat în acest manuscris. Interpolarea de la 
f. 261—262, 257—258, 254, 263—264 şi 275 este negreşit a copis- 
tului care, neinţelegind ordinea filelor din originalul său (desigur tot 
un sbornic greşit legat), a făcut semn de sfirșit după întrebarea IV-a 
din Alte întrebări, a copiat filele care urmau în model, apoi, fără să-şi pună 
probleme, a continuat cu întrebarea a V-a după ce scrisese patrusprezece 
pagini cu un conţinut cu totul deosebit de scrierea lui Athanasie. 

c) Traducerea spătarului este, datorită condiţiei copiei păstrate şi a lipsei 
originalului grec, greu de apreciat. Comparaţia cu ediţiile imprimate înainte 


1 La 1659, în tipografia lui Andrea lulianos din Veneţia, se publică Cuvinte și til- 
cuiri la sfinta scriptură ca adaos la cartea lui Akakie Diakrussis, Bfilov copardra” 
tov nepiEyov orixotc noiirikoi (vezi E. Legrand, op. cit, t. II, Paris, 18%, pp: 
143—115 şi un exemplar la Biblioteca Academiei R.P.R., II, 419761). Numeroase ma- 
nuscrise athonite au fost descrise de Spyr. P. Lambros, Catalogue of the Greek 
Manuscripts on Mount Athos, vol. I—II, Cambridge, 1895—1900. Două mss. ale Răs- 
punsurilor către Antioh păstrate la Biblioteca Academiei R.P.R. (mss. gr. 140 şi 292) 
semnalase C. C. Giurescu, op. cit., p. 23, n. 1. 

de 1661 ! oferă deosebiri atît de mari față de textul transmis de Milescu încît 
adesea traducerea pare o prelucrare (ex. Alte întrebări, I-IV etc.). Interpolarea 
textului cu deslușiri (între care interesanta observaţie despre latinitatea limbii 
romîne) a intrat în procedeele traducătorului. Asemenea frecvente deslușiri, 
dar și traducerile prin perifrază, repetările, cuvintele în plus faţă de textul grec 
fac deocamdată cu neputinţă examinarea modului cum a tradus Milescu, 
separarea lucrului său de acela al copistului manuscrisului grec pe care îl va 
fi folosit şi de contribuţia — nefastă adesea ? —a copistului din 1699 al 
izvodului său. Pentru cine vrea să cunoască metoda traducerii lui Milescu în 
1661 nu Cartea cu multe întrebări este concludentă sau, mai exact, nu tot 
textul ei. Găsim, ce e drept, pasaje lungi traduse cuvint cu cuvînt după 
textul grec al edițiilor de care dispunem. Nu putem însă şti dacă Milescu nu 
a procedat la fel şi în rest, dacă, deci, ceea ce ni se pare a fi modificări ale 
lui, semnul unor intervenţii cu preocupări stilistice etc., nu sînt de fapt chiar 
cuvintele copiei greceşti pe care a folosit-o. În ce priveşte traducerile locurilor 
biblice ale VT (care pot fi comparate cu o altă traducere a lui Milescu din 
aceeași perioadă), observăm că ele (în total opt) sint, cu o singură excepţie 
(Is. XXVI, 18; citatul din Ps. CXLVIII, 4 poate fi greşeala copistului), tra- 
duceri cuvînt cu cuvint ale textului lui Atanasie 3. 


1 Prima ediţie de Opere complete ale lui Athanasie a apărut în 1600—1601 (textele 
noastre în vol. II, p. 331 sq. şi 437 sq.) la Heidelberg „ex officina Commeliana“, în două 
volume; alte ediţii din prima jumătate a secolului al XVII-lea : Paris, 1612 şi 1627 (textele 
noastre în vol. II, p. 275 sq. şi 355 sq.). 

2 Aşa, de exemplu, la întrebarea a II-a apare o lacună care nu poate fi a traducăto- 
rului, urmată de o deslușire a acestuia care însă, datorită lacunei, nu mai are înţeles. 

Textul corect ar fi trebuit să fie: „Săzic încă dumnozei şi oamenii, însă 
dupre dar, pre cum iaste cuvintul ce zice: „Eu am zis, dumnezei sinteţi, şi fii ai celui Prea 
Înalt toţi“. În ms. 494 primele cuvinte sînt omise, urmînd direct explicaţia : „Aceusta 
întrebare s-au pus pentru căci și la psaltire zice cum « Eu am zis dumnezei veţi fi şi fii celui 
de sus toţi, iară voi, ca niște oameni murind și ca unul dintre boiari cădeţi, care prorocie 
să zice pentru noi oamenii». Deosebirile (în cursive) sînt evidente: un citat din Psalmi 
(LXXXI, 6), mai lung, încadrat de două desluşiri. Asemenea cazuri sînt numeroase. Nu pot 
îi ale traducătorului erori ca acestea: că, înloc de să [= dacă] (f. 269v, r. 5), rase, în 
loc de iaste (f. 269v,r.8), pricini, în loc de priciniie (f. 275v, r. 21), Thit, în loc de Sit 
(f. 276r, r. 15), perire, în loc de părere (f. 276v, r. 22), nefiind botezați, în loc de fiind 
botezați (f. 278v, r. 10), pruncul Isaiia, în loc de prorocul Isaiia (f. 267%, r. 9), inoim, în 
loc de chinuim (ibid.,t 10), cinuri, în loc de ceruri (f. 267r, r. 14), patruzeci şi cînd, în loc de 
al patrulea, că zice (f. 267v) etc. În Răspunsurile către Antioh la începutul răspunsului | 
este limpede că transcriitorul nu a înţele traducereas spătarului pentru gr. ånepiepyog, 
şi a copiat, fără sens, ce cuprins (f. 278v, r. 17). Nu a fost și el, oare, în faţa unui izvod 
„scris degrab, învăluit de nu să putea înțălege vorba tălmăcirei“ cum se vor plinge şi alţi 
cititori ai ciornelor spătarului (vezi infra, p. 46, nota 2)?Copiind data izvodului (10 ianua- 
rie 1661), transcriitorul din 1699 pare să fi lucrat chiar cu autograful Milescu. Vezi şi com- 
paraţiile lui P. V. Haneş, op. cit, pp. 94—95. . 

3 La edițiile romîneşti notate de prof. P. V. Haneş de adăugat retipărirea în 1816 
a traducerii din 1803, în cartea 'Enitouh râv Beiov Soyuătov, traducere după Athanasie din 
Paros, publicată la mănăstirea Neamţ, pp. 329—344 şi ed. Buc. 1821, 1827 şi Craiova 1857. 
Traducerea lui Gherontie din 1803 (păstrată și în ms. rom. 1604 al B.A. R.P.R), ca şi aceea 
din 1741 par a fi făcute după ed. greacă publicată de A. Bortoli, Veneţia, 1739. Vezi și Cata- 
logul cărților populare publicate de N. Glykys, în art. lui K. D. Mertzios, 'Hneiporikâ Xpovikă, 
10 (1935), p. 172. Scrierea lui Pseudo-Athanasie s-a bucurat şi de o intensă răspindire prin 
manuscrise romiîneşti, sau prin ediţii greceşti aflate în vechile biblioteci din ţara. noastră. 
Vezi asemenea manuscrise şi ediţii într-o mare bibliotecă moldovenească („3 [ex.] Bogos- 

3. Traducerea integrală a VT 


Au fost deseori reproduse în studiile şi manualele de istorie a literaturii 
romine vechi cele trei dovezi despre o traducere a VT datorită lui Nicolae 
Milescu : informaţia lui Dimitrie Procopiu din Moscopole (1720) 1, insemnarea 
lui Gheorghe, mitropolitul Moldovei (1723) 2 şi mărturia altui traducător 
al aceluiași text care folosise izvodul spătarului 3. A doua dintre informaţiile 
de mai sus identifică traducerea spătarului cu Biblia publicată la Bucureşti 
în 1688, dar această identitate nu a fost unanim acceptată de istoriografia 
noastră literară 4. Limitindu-se rolul traducerii tui Milescu la acela al unuia 
dintre izvoadele ediţiei din 1688, traducătorii acesteia din urmă au fost cău- 
taţi pornind de la puţinele indicaţii din predoslovia sau epilogul Bibliei de 
la București, în care tocmai numele lui Milescu era, cu grijă, trecut sub tăcere. 
lată de ce mulţi cercetători au socotit ediția lui Șerban drept „traducerea 
fraţilor Greceanu“. 

Ultima dintre dovezile citate, anume ms. rom. 4389 al Bibliotecii Aca- 
demiei R.P.R., descoperit în 1915 5 și semnalat atunci drept „o mare desco- 
perire literară“ 6, părea să rezolve în favoarea lui Milescu problema traducerii 
Bibliei din 1688. Tălmăcitorul ms. 4389 afirmă că s-a folosit de izvodul lui 
„Neculai spătariul moldovean“, indicație din care s-a înțeles că el n-a făcut 


loviia Sf. Athanasie cel mare — tipărit“, probabil ed. 1803; „1 asemenea prescrisă“; 
„4 [vol.] Athanasie patriarhul Alexandriei] — 2 rînduri“, în vreo ed. greacă completă din 
cele citate supra; „1 tom a sf. Athanasie cel mare — izvod de pe cele grecești“), la 
D.Fecioru, Un catalog vechi de manuscrise și cărţi al bibliotecii m-rii Neamţu în Bis. 
Ort. Rom., 59 (1941), pp. 420—431, 440. 

1 Succinta eruditorum Graecorum superioris et praesentis saeculi recensio conscripta 
mense iunio anno Christi 1720, transmisaque Bucaresto, et nunc primum edita cum latina 
versione [de Fabricius, Bibliotheca graeca, vol. X, Hamburg, 1730, p. 789]. 

2 Vezi textul la ep. Melchisedec, Cronica Romanului, vol. I, Bucuresti, 1874, 
pp. 89—90 şi V. Drăghiceanu, O nouă știre despre Biblia lui N. Milescu, în Con- 
vorbiri literare, 49 (1915), p. 1078. Coincidența între informația mitropolitului şi aceea 
a lui Dimitrie Procopiu arată că îndată după publicarea Bibliei din 1688 şi pînă în prima 
jumătate a secolului al XVIII-lea în cercurile cărturăreşti era notoriu tocmai faptul pe care 
Şerban Cantacuzino încercase să-l ascundă : că Milescu era traducătorul celei mai întinse 
părţi din Biblia tipărită la Bucureşti. 

3 Ms. rom. 4389 al Bibliotecii Academiei R.P.R., predoslovia: 

4 După B. P. Hasdeu (Nicolae Milescu Spătaru, în Satyrul, 1 (1866), nr. 13: 
„Milescu cel dintii, şezind fără mult lux la Constantinopole, execută o traducţie totală, 
completă, de 1000 pagini de tipar, in folio mare, şi anume traducţia cea mai perfectă prin 
mijloacele traducătorului“), l-au susținut ca traducător pe Milescu: Emile Picot, G. I. 
Sbiera, N. Iorga (după 1915), Lazăr Şăineanu, I. Bianu, P. P. Panaitescu, G. Pascu, Dan 
Simonescu, P. V. Haneș (cu ezitări); au susţinut pe fraţii Greceanu : Ştefan D. Greceanu, 
N. Iorga (pînă în 1915), C. Solomon, Şt. Ciobanu, N. Cartojan, Al. Piru, Lucian Predescu. 
Argumentele, pînă în 1945, sînt prezentate de N. Cartojan, Ist. lit. rom. vechi, vol. III, 
Bucureşti, p. 216. Este vorba, evident, de ultimul traducător, autorul sintezei, majori- 
tatea cercetătorilor fiind de acord că au fost folosite versiuni romiîneşti mai vechi (contra, 
A Solomon şi L. Predescu care au afirmat că Biblia a fost tradusă integral de „oamenii 
ocului“). 

5 Manuscrisul a fost prezentat Academiei de Ion Bianu în şedinţa din 12/25 iunie 
1915 (Analele Acad. Rom., s. II, Dezbaterile, 38 (1915/1916), Bucureşti, 1919, p. 5). Bianu 
data manuscrisul 1650—1660. 

€ N. Iorga, articol cu acest titlu în Neamul rominese, 10 (1915), nr. 26 din 
28 iunie, p. 1. i 

decit să corecteze traducerea lui Milescu, iar cercetătorii de mai tirziu au 
crezut că pot stabili o dependenţă directă între ediția din 1688 şi ms. 4389. 
Amindouă aceste încheieri sint, cum vom vedea, neîntemeiate: ms. 4389 
reprezintă traducerea unei versiuni slave a VT; Biblia din 1698 reproduce 
traducerea lui Milescu prin alt intermediar, despre care vom vorbi îndată. 
a) Copia revăzută a izvodului lui Milescu. În 1944, în Catalogul manu- 
scriselor Bibliotecii Centrale din Blaj 1, a fost semnalat un manuscris cuprin- 
zind traducerea integrală a VT. Datat greșit, descris greșit, manuscrisul a 
trecut neobservat pînă azi 2. Cele două predoslovii, incomplet și eronat tran- 
scrise, cuprindeau referinţe pline de interes la opera unui „Necolae“, prin care 
era de fapt numit însuşi spătarul Milescu, şi la traducerea lui care reprezenta 
cel mai mare efort filologie întreprins în ţara noastră pînă atunci. Compa- 
rîindu-l cu celelalte două traduceri ale VT cunoscute la noi şi datînd din ace- 
lași secol (ms. rom. 4389 citat mai sus şi Biblia din 1688), am putut constata 
că manuscrisul de la Blaj (în prezent ms. rom. 45 al Bibliotecii Filialei Cluj 
a Academiei R.P.R.) reprezintă o copie revizuită a traducerii lui Milescu din 
VT, copie care, din nou revizuită, a văzut lumina tiparului la Bucureşti în 
1688 sub numele păstrat de istoria literară drept Biblia lui Șerban. 
Descrierea din Catalogul citat trebuie corectată după cum urmează: 
Autorul traducerii din manuscris este spătarul Nicolae Milescu. Izvodul 
acestuia a fost colaţionat cu originalul grecesc, completat cu un bogat aparat 
critic și transcris definitiv de cîţiva cărturari care întocmesc şi Cuvintul 
înainte către cititori de la f. 456? şi următoarele. Aceşti cărturari trebuie, de- 
sigur, identificaţi cu acei „dascăli ai locului știuți foarte den limba elinească“ 
amintiţi în prima prefață a Bibliei din 1688. Colaborarea între Milescu şi cei 
ce i-au preluat traducerea este definită limpede de aceștia din urmă cînd 
afirmă „am scosu-o pre limba rumănească den izvodul lui Necolae3 cartea 
aceasta ce să chiamă Biblia“ şi cînd descriu fazele punerii la punct a izvodu- 
lui spătarului. Nu a fost vorba deci de o traducere nouă: Milescu trebuie 
păstrat ca autorul tălmăcirii copiată în ms. 45 de la Cluj. 
Codicele are 457 de file şi este scris pe o hirtie de bună calitate, cu două 
cerneluri. Ornamentaţia aleasă (o frumoasă vignetă desenată în peniță re- 
prezentind „Facerea lumii“, la începutul Genezei), legătura somptuoasă, 


IN, Comşa, op. cit, Sibiu, pp. 43—49. Autorul nu-l identifică pe Nicolae, tra- 
ducătorul cărții şi îşi exprimă nedumerirea prin (?) la p. 43. Data presupusă este 1700, 
iar autor... copistul. Nu dăm decît două exemple despre calitatea transcrierii predoslo- 
viilor : „închinătoriu de bază“, în loc de închinător de bozi (p. 46); „al meu“, în loc de 
Ptolemeu (p.44). Abundenţa acestor erori şi lacunele justifică republicarea predosloviilor 
în Anega studiului nostru. 

2 În perioada. redactării acestui articol prof. Dan Simonescu ne-a comunicat că obser- 
vase mai de mult descrierea din catalogul lui Comşa şi bănuise că traducerea este a lui 
Milescu. 

3 Sensul lui am scos în terminologia diecilor era „ am tradus“ şi „am copiat“. La 
fel într-un ms. din 1673 cuprinzînd Viaţa sfinților Varlaam și Ioasaf, p. 561 (cf. ed. P. V. 

Năsturel, 1904, p. XXI): „Aciastă sfintă carte... scosu-o-au întîiu Udrişte, al doilea logofăt, 
după ellineşte, slaveneşte și rumineşte. ;Scosu-o-am şi eu Fota, gramatic domnesc, dupre 
izvodul ruminesc...“. În acest al doilea sens este folosită expresia și în prefata ms. 45. 
Pentru „a traduce“ se folosea însă şi verbul a tilcui, ca în prefața Apostolului din 1683 
(vezi L Bianu şi N. Hodoş, Bibliografia rominească veche, t. I, București, 1903, 
pp. 260 şi 261). 

în piele cu impresiuni în aur, marginile înflorate şi aurite arată importanţa 
acordată volumului de către alcătuitori, ca şi de primul posesor. 

Acesta este Theodosie Veştemeanu, mitropolitul Ţării Rominești!, cu- 
noscut pentru activitatea sa cărturărească și care a funcţionat între anii 
1668—1672 şi 1679-1708. Scriitorul codicelui este un Dumitru Dlăgopol- 
scom (de la Cimpulung). Aspectul manuscrisului, ornamentaţia, versurile 
de iertăciune ale copistului, semnătura lui, includ codicele între acelea scrise 
de elevii şcolii domnești de la Cimpulung, şcoală care, după cum se știe din 
documentele vremii semnate de Antonie vodă din Popești, avea între obiec-: 
tivele sale tocmai „buna învăţătură pentru sfinta scriptură“ şi era pusă sub 
oblăduirea mitropolitului ţării?. Aceleași caracteristici exterioare şi aceleași 
versuri dedicatorii aflăm și în manuscrisele copiate de Nicola Grămăticul 
(apoi popa — „ierei“ — Nicola), elevul aceleiași școli 3. 

-© Din Cuvintul înaintea cărții aceştiia către preasfințitul mitropolit (vezi 
Aneza) scris de copist, reiese că Theodosie a avut un anumit rol în 
definitivarea traducerii spătarului, deoarece i se menţionează meritele „spre 
isvodirea cărții vechi aceșştiia“ comparabile cu acelea ale lui Ptolemeu şi 
dorinţa „ca să-și scoaţă“ cartea „întru numele său“, pentru ca „să-şi facă nume 
de vecie“. Coroborind aceste indicăţii cu aceea din a doua prefaţă, încare 
traducătorii spun că au lucrat „pren porunca stăpinului“ și cu lipsa oricărei 
menţiuni despre Şerban, putem reţine numele lui Theodosie între acei care 
au participat la realizarea celui de-al doilea stadiu al traducerii VT în limba 
romină +. 

Pentru datarea codicelui observăm că el este anterior lui 1688 (data 
tipăririi Bibliei) şi anume cu numărul de ani necesari ultimei revizii şi impri- 


1 Vezi studiul Pr. Niculae I. Șerbănescu, Mitropolitul Teodosie al Țării 
Româneşti (1668—1672; 1679—1708) în Studii teologice, 4 (1952), nr. 5—6, pp. 330—351 
cu numeroase indicaţii bibliografice. i 

2 Actul din 10 mai 1669 este publicat de Băjan, Documente cimpulungene, Cîmpu- 
lung, 1915; pentru actul din 28 martie 1670, scris de un Dumitraşco logofăt, vezi N. 
lorga, Documente privitoare la familia Cantacuzino, Bucureşti, 1902, pp. 244—245. 
Rădulescu-Codin, Cimpulungul Muscelului, 1925, p. 143, dă numele dascălilor 
şcolii, începînd cu Dumitru (1689) şi Radu Lăngescu (cf. N. lorga, Istoria învăţă- 
mântului rominesc, Bucureşti, 1928, p. 32, n. 2). 

3 Ex. ms. rom. 1327 al Bibliotecii Academiei R.P.R., un Tetravanghel din 1685 şi 
ms. 1357 din 1689. Versurile din primul manuscris sînt publicate de G. Strempel. 
Copiştii manuscriselor rominești, București., 1960, p. 163. Nicola grămăticul, Nicola logo- 
fătul şi Nicola preotul indexaţi separat (pp. 162—165) sint, desigur, aceeași persoană, 
cf. Studii, 13 (1960), nr. 2, pp. 306—307 (recenzia lui Dan Simonescu). Alte manuscrise 
copiate de Nicola și alţii la Cîmpulung a descris Dan Simonescu, Viaţa literară 
și culturală a mănăstirii Cimpulung- Muscel în trecut, Cîmpulung, 1926, p. 51 şi urm. 

4 În ce a constat meritul menit să eternizeze numele lui Theodosie este greu de ştiut. 
În favoarea unei contribuţii ar fi activitatea editorială precedentă a mitropolitului (Litur- 
ghierul din 1680, tradus parţial și tipărit prin grija lui, Æpostolul din 1683 căruia i-a fost 
„ispravnic“, mai tîrziu Paraclisul sf. Constantin și Elena, Snagov, 1696, a cărui traducere 
în slavonă a poruncit-o, apoi asocierea sa, a tipăriturile lui Serban Cantacuzino și ale lui 
Constantin Brîncoveanu şi prietenia mai veche cu Ghermano Nyssis, „dascălul Gher= 
mano“, unul dintre consultanţii traducerii Bibliei din 1688). li ştim însă pe Theodosie, în 
prima fază a activităţii lui, refractar la traducerile în limba romină pe care o socotea 
prea săracă („prea scurtă“) pentru a reda texte liturgice, cu atit mai puţin întreaga Bi- 
blie. Altă traducere poruncită de el şi copiată la Cimpulung ceste -Albina (ms. rom. 1357 
al Bibliotecii Academiei R.P.R., vezi G. Strempel, op. cit., pp. 163—164). 

mării textului (lucrări care au durat minimum doi ani). Luind anul 1686 ca 
termen ante quem, pentru cel post quem trebuie să ne oprim la a doua perioadă 
a păstoriei lui Theodosie (după 1679); cea dinţii a fost una agitată, nepriel- 
nică unei munci de continuitate și stăruință ca aceea a revizuirii și copierii 
izvodului lui Milescu. Socotind şi pentru acest efort doi-trei ani, la care se 
adaugă timpul necesar copierii întregii traduceri, putem fixa data codicelui 
nostru între anii 1683—1686. De reţinut că în aceeaşi perioadă se tipăreau 
alte traduceri din VT! și că deocamdată nu se preconiza publicarea inte- 
grală a Bibliei, fapt la care, altfel, s-ar fi făcut aluzie în prefaţă. 

În sfirşit, ms. 45 de la Cluj trebuie considerat o copie a protografului 
traducerii revizuite. Aspectul îngrijit al codicelui, faptul că el cuprinde chiar 
la începutul predosloviei erori de transcriere precum și plasarea la sfîrșit a 
prefeței către cititori, arată că diacul a fost atent mai mult la forma decit la 
conţinutul cărţii. De altfel, o lucrare realizată, cum vom vedea, prin migă- 
loase eforturi filologice, trebuie să fi avut un manuscris autograf deosebit 
de încărcat, cu retușări şi adaosuri, ceea ce nu este cazul acestei copii. 


b) Cuprinsul ms. 45. Codicele începe cu o predoslovie către mitropolit 
(vezi Aneza), obișnuita prefaţă dedicatorie în care se relevă importanţa 
traducerii VT prin clasica evocare a lui Ptolemeu Filadeltul, patronul tra- 
ducerii Septuagintei. Remarcabil este începutul acestei prefețe, întunecat de 
transcrierea lui Dimitrie şi greșit reprodus de Comşa: „Cu viitor [poate cu- 
viincios] lucru şi înfrămuseţat grăiaşte cel de [repetat] plin de laudă răspunsul 
oamenilor vechi însă învăţaţi carele dovedeşte lucrul acesta cum atuncia cetile 
şi supunerea fericită va fi cînd au înțeleptul va domni, au domnul va face 
ca un înţelept“. Este un citat din Republica lui Platon care reproduce celebrele 
cuvinte ale lui Socrate către Glaucon despre necesitatea pregătirii filozofice 
a conducătorilor cetăţii. Regăsim citatul peste cîțiva ani în prefața dedica- 
torie către stolnicul Cantacuzino a studiului unui protejat al său, medicul 
Ioan Mulaimes din Ianina 2. 

Urmează Catastihul cărții aceștiia a cărui comparaţie cu sumarul Bibliei 
din 1688 ne invederează identitatea de cuprins și ordine a cărţilor din ms. 45 
şi din ediția tipărită, 

După versurile de mulțumire ale lui Theodosie şi ale copistului începe 
textul. Înaintea lui trebuie să fi fost plasat în protograf Cuvintul înainte 
către cititori, text de excepţională importanţă pentru lămurirea împrejură- 
rilor traducerii lui Milescu. ' 

1 Tipografia din Bucureşti a scos, între 1678 și 1688, încă două texte biblice: 
Evanghelia (1682) şi Apostolul (1683). Împrejurările pregătirii acestor traduceri sînt descrise 
în prefața Apostolului (vezi |. Bianu şi N. Hodoș, op. cit, t. I, p. 261). 

> Cp. cu Republica, 473 d: „Pînă ce filozofii nu vor conduce cetățile sau cei numiți 
rogi nu vor fi filozofi adevărați şi serioşi [...] nu se vor potoli, iubite Glaucon, relele care 
întristează statele şi neamul omenesc“. Citatul (în forma din ms. Cluj-&5) în prefața lui 
loan Mulaimes la studiul său Descrierea dropicei dedicat stolnicului (ms. gr. 479 al Bibl, 
Acad. R.P.R., vezi C. Litzica, Catalogul manuscriselor grecesti, vol. I, Buc., 1909, 
p. 516; prefața la N. Iorga, în Hurmuzaki XIV/4, p. 295, nr. CCCLVIII, 1694). Ideea lui 
Socrate a fost preluată de stoici care spuneau că „doar omul înţelept este rege“ 
(Stobaeus, Eth. Il [222] ed. Heeren; Diogene Laertius VII, 129). La noi 
mai apare în traducerea tratatului lui Pseudo- Josephus, XIV, 2, de care ne ocupăm mai 
departe, 

În redactarea acestei predoslovii trebuie să fi intrat și elemente din pre- 
fața spătarului la izvodul său. Întilnim, mai întîi, referințe la declarațiile 
lui Milescu („ci măcar că deşi zice el“, sau „aşa scrie el la predoslovia lui“) 
indicația că a tradus din ediția Frankfurt 1597, ceea ce numai primul tradu- 
cător în izvodul său putea spune, referința la „neaşezămiîntul vremilor“ 
care l-a împiedicat pe spătar să-și pună la punct traducerea, informaţie 
redată în aceleași cuvinte de alt cititor al izvodului lui Milescu: redactorul 
ms. 43891. Observăm însă că istoricul traducerii VT în limba greacă cu 
care începe predoslovia ms. 45 este extras, uneori cuvînt cu cuvint din pre- 
faţa ed. Frankfurt 1597 2: acest istoric putuse figura şi în prefața lui Milescu. 
În sfirşit, regăsim aci argumentul protestant pe care s-a întemeiat traducerea 
VT în limba romînă: „această carte iaste mai presus decit toate alte cărți 
cîte sînt, că dentru aceasta să isvorăsc toate (mai presus decit toate alte cărți) 
şi toată legea noastră cu aceasta să întemeează“. La fel se va argumenta publi-. 
carea Bibliei din 1688 în prefața semnată de Șerban Cantacuzino. Asupra 
acestui curios argument, luât din arsenalul protestatarului de la Wittenberg, 
vom reveni mai departe; în orice caz el putea fi invocat mai degrabă de un 
tinăr educat în mediul cărturăresc al Constantinopolului, atit de supus pe 
atunci influențelor protestante, decît de Theodosie sau alt cleric din Ţara 
Romiînească. 

Deosebit de important este istoricul traducerii rominești: Necoiae 
(spătarul Milescu) a adus-o „de la elinie la ruminie nefiind altă dată scoasă 
la rumiînie“. El a folosit „un izvod carele-i mai ales decit toate altele, tipă- 
rit în Frangofor şi ales foarte bine pre limba elinească și de disupt cu multe 
arătări şi cuvinte puse cum le-au tălmăcit alţii“. Această informaţie și prezen- 
tarea izvodului spătarului corespund întocmai descrierii din prefața ms. 
4389 : lucrat repede „pentru neașezămintul vremilor“, izvodul lui Milescu 
„era pentru neîntocmirea lui foarte cu greu a se înțelege vorba tălmăcirei și, 
abaterea cuvintelor“. Rezultă că intenţia spătarului fusese să traducă şi 
aparatul critic al ediţiei Frankfurt. 

Revizuitorii lui i-au pus la punct textul confruntindu-l cu originalul 
grec, întocmind aparatul critic şi dînd textului acurateţea pentru care nu avu- 
sese răgaz spătarul. Descrierea acestui efort de revizie şi desluşirea modului 


1 Din comparaţia prefeţelor mss. 45-Cluj şi 4389-Bucureşti reiese că alcătuitorii 
lor au lucrat şi unii și alţii cu manuscrisul autograf al spătarului, au citit şi reprodus indi- 
caţiile din predoslovia acestuia. Cp. textul din /Inezăcu acela al prefeței ms. 4389 
publicată de Dan Simones cu, Scriitorul Nicolae Milescu, în Glasul Bisericii, 
18 (1959), nr. 1—2, pp. 123—125.. 

2 Cp. „autore Demetrio Phalereo qui patria Athenis vir nobilissimis maximisque 
functus magistratibus...“ („preste care adunare de cărţi era deregător cel prea de folos 
barbat Dimitrie Filareul de la Athina“); „illa nobili Alexandrina bibliotheca in qua libros 
religionis Judaicae statui voluerit“ („iară fiindu-i dragă învăţătura adună cărţi multe 
fără samă den toată lumea“); „nam legatos ad Eleazarum summum Judaeorum ponti- 
ficem...“ („trimise la Eleazar carele era popă mare preste jidovi în vremea aceaia“); „ves- 
tigia domuncularum lustinum profitetur se vidisse“ („aşa zice Iustin filosoful şi zice că 
a văzut şi cămările acelea“) etc. În ms. rom. 2481 al Bibl. Acad. R.P.R., f. 128r—129r 
un S. H. notează la fel în 1777 istoricul traducerii celor 72 (Ptolomeu Filadeltul, dorinţa 
lui „ca să lase vreo pomenire vriadnică de laudă după sfîrşitul vieţii sale“, cum „au strîns 
o sumă mare de cărţi, ca la 40 de mii, cu tot lealiul de învăţătură“, cum a hotărît să tra- 
ducă Biblia în grecește). Textul la G. Strem pel, op. cit., p. 238, 

cum trebuie folosit aparatul critic ocupă ultima parte, pînă acum inedită, a 
preleţei (vezi Anexa). 

Urmează textul VT, cu cuprinsul şi în ordinea menţionate în Catastih, 
aceleaşi ca și în ediția din 1688. 

c) Traducerea lui Milescu s-a datorit unor motive necercetate pînă acum 
dar asupra cărora, ţinind seamă de importanţa întreprinderii în sine, se cuvine 
să stăruim. După ce izvodul spătarului va ajunge în cercurile cărturărești din 
Țara Rominească, vom întilni reluări ale acestei traduceri și o ediţie tipărită; 
elortul lui Milescu trebuie însă judecat în raport cu împrejurările culturale 
dinainte de 1661 1, cînd, după cite ştim pînă acum, nimeni nu încercase în 
Țara Rominească sau în Moldova o traducere integrală a VT. 

Apariţia unor interese culturale independente de necesitățile imediate 
ale bisericii la cărturarii noştri explică mai bine traducerea cărţii decit ini- 
ţiativa bisericii, aşa cum s-a crezut pînă acum. Deși, alături de cărturarii laici, 
clericii învăţaţi puteau fi dornici să aibă VT în limba romină, totuşi nu pentru 
interesele stringente ale bisericii s-a tradus această carte. 

Peste un sfert de veac, în prefața Bibliei din 1688 se vor înşira citeva 
argumente pentru justificarea publicării acelei ediţii. Nici unul dintre 
ele nu explică însă acest imens efort filologice și editorial fără precedent 
în cultura rominească de pînă atunci. Dacă în ţările protestante traducerea 
Bibliei în limbile vii era justificată prin necesitatea răspindirii noii confesiuni 
în rîndurile poporului, nu acesta era cazul în ţările romineşti. Dacă vechile 
traduceri gotică, siriacă, slavă erau explicate de raţiuni catehetice (ele 
datează din timpul convertirii popoarelor care vorbeau aceste limbi), ase- 
menea raţiuni nu existau la noi în secolul al XVII-lea. Traducerea lui Milescu 
şi publicarea ei datează din perioada introducerii limbii romine în bise- 
rică ; dar textul VT nu era o cale de introducere a limbii poporului în ritual, 
deoarece, cu excepţia Parimiilor, Psalmilor şi a Celor nouă cîntări, nici un 
alt text din VT nu are utilizare rituală, iar cărţile amintite erau traduse 
şi publicate romineşte înainte de 16882. Cu alte cuvinte, nici motive con- 
fesionale, nici catehetice, nici rituale nu impuneau traducerea şi publicarea 
în grabă a VT în limba romînă în perioada cînd au fost ele realizate. 


1 Pentru traducerea lui Milescu trebuie acceptată perioada 1661—1664 cînd el 
îndeplinea funcţia de capuchehaia al lui Grigore Ghica la Constantinopol. Această infor- 
matie a mitropolitului Gheorghe al Moldovei (citată mai sus) a fost contestată parțial 
de N. Iorga (În legătură cu Biblia de la Bucureşti și Biblia de la 1667 a lui Nicolae Milescu, 
în Analele Acad. Rom., s. II, Mem ist., 38 (1915/1916), p. 37 şi urm.), care presupune că 
traducerea a fost făcută la Stettin, în 1667, pentru domnitorul pribeag Gheorghe Ștefan. 
Este exclus ca o operă atit de vastă să fi fost întocmită într-o perioadă în care spătarul 
desfăşura o vie activitate diplomatică la Stockholm (oct. 1666) şi Paris (iulie 1667). 

2 Ediția din 1688 nu cuprinde elementele necesare folosirii sale ca text ritual: NT nu 
are obişnuitele împărțiri în pericope prin zaceale. Biblia din 1688 nu a fost tipărită pentru 
citit în biserică. Atît Psaltirea cît şi NT erau publicate în ediţii separate destinate ritualului 
şi circulau în numeroase manuscrise. Vezi și observaţia justă a lui I. Bălan, Limba 
cărților noastre bisericești, Blaj, 1914, p. 160: „Sfînta scriptură nu mai e necesară în Bise- 
rică aşa cum formează un volum greu de purtat căci tot ce e ales pentru slujbe e cules 
în cărţi mai mici. În 'acest chip încetează Biblia de a mai fi carte bisericească în sensul 
strict al cuvîntului, întrucit se întrebuinţează la sfintele slujbe“. 

Un ultim motiv ar fi interesul cultural pentru acest corp de scrieri. Pu- 
tem reţine motivul pentru Milescu şi cei cîțiva cărturari care şi-au procurat, 
au reluat și perfecționat traducerea lui. Interesul nu a fost însă general: el 
s-ar fi manifestat și prin alte traduceri şi tipărituri. Trebuie observat, în- 
tr-adevăr, că traducerea și publicarea NT a fost însoţită de traducerea și publi- 
carea cărților de învățătură, a tilcuirilor, omiliilor, cazaniilor şi altor texte de co- 
mentarii la N 7. Biblia din 1688 nu a fost urmată însă de asemenea traduceri 1. 

Format în mediul cărturăresc din Constantinopol, înțelegem interesul lui 
Milescu pentru o operă adusă de pasiunea clasicizantă şi disputele confesio- 
nale ale protestanților pe mesele de lucru ale celor mai reputați filologi uma- 
nişti ai vremii. Însuși modul cum va traduce spătarul confirmă motivele 
lui culturale : folosirea unei ediţii protestante a Septuagintei, adoptarea con- 
ținutului şi diviziunilor interioare ale acestei ediţii, păstrarea în VT a unui 
text apocrif respins de biserica ortodoxă (vezi mai jos paragraful 5), atenţia 
pentru aparatul critic sînt ale unui cărturar care ostenește pentru cultura 
neamului său, vrind să dea o traducere la înălțimea oricărei ediţii străine. 

d) Izvoarele şi metoda spătarului confirmă această ipoteză. A lui trebuie 
să fie, mai întii, aprecierea ed. Frankfurt 1597 drept „izvod carele-i mai 
ales decit toate“ 2. Era o părere împărtășită în lumea cărturarilor greci. 
(Nicolae Glykis însuși justifică reimprimarea acestei ediţii în tipografia sa 
prin faptul că alesese „cea mai bună Biblie din cîte s-au publicat orişiunde“ 3). 
Revizorii traducerii Milescu își confirmă aprecierea în epilogul adăugat 
unora din exemplarele ediției din 1688 4. 


Ediția de la Frankfurt din 1597 are un istoric plin de interes pentru cunoașterea 
valorii traducerii romiîneşti şi a circulaţiei ulterioare a acestei traduceri în literatura noas- 
tră veche 5. Ea reproduce ediţia princeps a VT, aceea publicată de Aldus Manutius 


1 Observaţia este valabilă pentru întreaga perioadă a culturii noastre vechi: deși 
catena lui Nichifor Theotokis a fost imprimată (Leipzig, 1770, 2 vol.) cu cheltuiala unui 
domn al Moldovei (Grigore Ghica), deși în literatura manuserisă de la noi circulaseră 
catene în slavonă și greacă, nu se observă un interes pronunţat pentru exegeza VT, com- 
parabil cu acela pentru alte scrieri din literatura bizantino-slavă. 

2 „Izvodul de Frangofor“ citat în predosloviile amintite este negreşit ediţia din 
1597 : Divinae Scripturae nempe Veteris uc Novi Testamenti omnia, graece a viro doctissimo 
recognita et emendata, variisque lectionibus aucta et illustrata, Francofurti ad Moenum, 
apud Andreae Wecheli heredes, 1597 (un exemplar la Biblioteca Academiei R.P.R., fost cota 
A 25808, în prezent la Secția Cărți rare. A aparținut mitropolitului Iosif Naniescu. Alt 
exemplar la Biblioteca Batthyaneum din Alba tulia). După P. P. Panaitescu, op. cit., 
p. 179 (care utiliza o informație a lui A. I. Sobolevski), N. Iorga a afirmat că traducerea 
lui Milescu „ar putea fi şi după alte ediții decît aceea din 1597“ (La Biblia lui Șerban Vodă, 
în Revista istorică, 26 (1938), p. 195). După cum rezultă din comparația cu textul grec, 
comparație pe care nimeni nu a întreprins-o pînă acum, Milescu a tradus însă tocmai 
după această ediție 1597, care nu a mai fost retipărită decît la Veneția în 1687. Pentru 
I. Bălan, op. cit., p. 160, ar fi fost vorba de „un text oarecare grecesc care a fost dătător 
de ton în toate și încă (grav pentru învățatul unit) în socoteala cuprinsului Scripturii“, 

3 N. Iorga, În legătură cu Biblia de la 1688 si Biblia de la 1667 a lui Nicolae 
Milescu, în Analele Academiei Romine, s. II, Mem. ist., 38 (1915—1916), pp. 87—54, 
prefața lui Glykis, despre ediția 1687 se credea însă că ar fi una ortodoxă („a Photianis 
curatam notat Nic. Comnenus, Praenotat mystag., pag. 289“, citează J. A. Fabricius, 
Bibliotheca graeca, ed. Harles, t. III, Hamburg, 1793, p. 676). 

4 Vezi mai jos p. 58. 

5 Vezi H. B. Swete, Introduction to the OT in Greek, London, 1900, p. 173 şi urm. 

la Veneţia în 1518 şi ale cărei izvoare au dat loc la cercetări laborioase fără prea mare suc- 
ces 1. Textul stabilit de editorii venețieni a fost reimprimat la Strassburg în 1526 (ediţia 
lui Johannes Lonicerus), la Basel în 1545 (ed. Hervagiana prefațată de Filip Melanchton), 
tot la Basel în 1550 şi 1582, apoi la Frankfurt am Main în 1597. Acel „bărbat prea înțelept“ 
menţionat în titlu este sau Francisc Junius, sau Frederic Sylburg, cunoscuţi filologi pro- 
testanţi 2. Principalele caracteristici ale acestei ediţii, pe drept cuvint criticată de cerce- 
tătorii de mai tirziu 3, sint textul defectuos şi alcătuirea interioară conformă rezultatelor 
criticii protestante. Defectele textului provin din aldina, ale cărei izvoare nu sînt cunoscute 
şi din metoda de lucru a editorului care foloseşte în parte ed. Complutensă, şi adaugă 
lecțiuni şi variante fără să arate izvoarele, fără să-şi separe propriile conjecturi în apara- 
tul critic. Totuși, această ediţie s-a bucurat de atita prestigiu, încît Conrad Kircher a al- 
cătuit pe baza ei Concordanţa la textul grec al VT, ca şi Abraham Trommius, revizorul de 
mai tîrziu al operei sale €. 

În.ce privește cuprinsul, ediţia se caracterizează prin clasarea diferitelor cărţi ale 
VT după criterii protestante : o serie de texte considerate de Martin Luther drept apo- 
crite sînt lăsate la sfîrşitul ediţiei. Servind unor scopuri de studiu, iar nu pentru cateheză 
sau cult, în ediție a fost păstrat un text care figurează numai în cîteva manuscrise ale 
Septuaginiei şi fusese pentru prima oară inclus într-o ediţie a Bibliei de Johannes Loni- 
cerus în 1526, anume tratatul Despre rațiunea dominantă, atribuit pe atunci lui Flavius 
Josephus. Pe această cale textul pătrunde în literatura noastră veche, fiind pentru prima 
oară tradus într-o ediţie oficială a Bibliei, accea rominească din 1688 (era un fapt fără 
precedent în istoria acestei opere). În stirșit, ediţia Frankfurt este accea în care s-a introdus 
(după Vulgata} împărţirea în capitole și versete a textului grec al VT. 

Aceasta era ediția luată ca bază de Milescu și pe care va trebui să o utilizeze orice 
studiu privind limba traducerii sale, ca şi a Bibliei din 16885, 


1 Cea mai veche ediție a VT este socotită Poliglota Complutensă din Alcala, 1517, 
a cardinalului Ximenes. Cum ea a fost însă difuzată abia în 1520, aceea a lui Aldus este 
considerată ediţie princeps. Ba a fost imprimată prin grija lui Andraea Assulanus (Andrea 
Torresano din Asola, socrul lui Aldus care murise în 1515) şi poartă titlul Biblia graeca. 
Sacrae Scripturae veteris novaeque omnia. Venetiis, in aedibus Aldi et Andreae Socert, 1518 
(nu am văzut exemplare; dăm titlul după J. C. Brunet, Manuel... du libraire et de amateur 
des livres, 5-e éd., t. 1, Paris, 1860, p. 862). Deși Torresano afirmă „ego multis vetustissimis 
exemplaribus collatis biblia, ut vulgo appellant, graece, cuncta descripsi atque in unum 
volumen reponenda curabi“, ediția sa este defectuoasă și întocmită fără o metodă consec- 
ventă (cf. H. B. Swete, op. cit, p. 173; J. Dahsoe, Zur Herkunft des atl Textes 
der Aldina, în Zeitschrift für die atl Wissenschaft, 29 (1909), pp. 177—185 şi G. 
Mercati, Il testo del Aldina, în Biblische Zeitschrift, 8 (1910), p. 337 sq). i 

2 Frederic Sylburg (1536—1596), mare elenist, elev al lui Henri Estienne, a fost 
mult timp redactor şi corector al edițiilor de clasici greci tipărite de Johann Wechel la 
Frankfurt, apoi de Jeremias Commelius la Heidelberg, aducind utile servicii, criticii de 
texte. Francisc Junius (François du Jon), învățat francez, hughenot stabilit în Germania, 
influențat de raţionalism, a efectuat pentru aceeaşi casă editorială traducerea latină a 
VT adoptînd ordinea protestantă a cărților. Moare în 1602, 

3 J. A. Fabricius, op. cit. 

4Abr. Trommius, Concordantiae graecae... t. I, Amstelodami et Trajecti 
ad Rhenum, 1718, Praefatio ad lectorem. 

5 Deosebirile dintre diferitele manuscrise ale Septuaginiei sînt uneori atît de mari, 
încît compararea versiunii romineşti cu altă ediție decit aceea folosită de traducători nu 
este concludentă. Acestui: fapt se datoresc aprecierile lui N. Iorga despre Biblia din 1688 
(prin care a cunoscut traducerea Milescu) „pe care am veriticat-o după Septanta și după 
traduceri apusene și care e foarte adeseori confuză şi, uneori, cu desăvirşire falsă“ (La 
Biblia lui Șerban Vodă, în Revista istorică, 26 (1938), p. 195). Compararea cu „traduceri 

Milescu nu s-a mulţumit însă cu această ediţie, impresionantă, prin 
aparat, pentru erudiţia vremii lui. Din arătările lui reproduse în prefața 
ms. 45, el a mai folosit citeva traduceri ale VT, şi anume: 

— „izvodul slavonesc“: este vorba de traducerea tipărită de cneazul 
Constantin de Ostrog în 15811; 

„izvoade] leteneşti“ — lipsa oricărei alte menţiuni lasă loc presu- 
punerii că era vorba de ediţii ale traducerii latine oficiale, Vulgata?. Nu- 
meroase ediţii ale acestei traduceri circulau încă din secolul al XV-lea 
(în prefața ms. 4389 este numită ediţia „din Antverpia“, o tipăritură 
plantiniană ale cărei subdiviziuni interioare sint chiar reproduse în acea 
traducere) ; 

— „un alt izvod letenesc ce au fost scos de curind“ — este vorba de 
o traducere latină, recentă pentru Milescu, a originalului ebraic al VT». 

A folosit Milescu şi traduceri romineşti mai vechi, aşa cum au presupus: 
unii cercetători? 

Pentru a folosi asemenea traduceri trebuia ca ele să existe și ca Milescu să 
le aibă la îndemină, ipoteze neconfirmate pînă acum. 


Ideea că diferitele cărţi ale VT au fost traduse în limba romînă pînă în secolul al 
XVII-lea, astfel încît Milescu sau editorii Biblie: din 1688 nu au avut decit să revizuiască 
şi să completeze aceste traduceri vechi, s-a bucurat de un asemenea succes în istoriografia 
noastră literară, încît pe ea a fost întemeiată întreaga teorie a Bibliei lui Șerban, sinteză 
a unor eforturi de traducere de un secol şi jumătate, sau chiar „operă clădită de veacuri prin 
munca unui șir întreg de generații“. Ce se tradusese însă din VT în romiînește înainte de 
1661? 1. Geneza şi Exodul, publicate la Orăştie în 15826, 2. Leviticul, în întregime sau 


apusene“ (desigur moderne) nu servea la nimic; confruntarea cu Septuaginta impunea 
folosirea ed. Frankfurt 1597 sau a reimprimării ei din 1687, dar Iorga nu pare să se fi servit 
de vreuna din aceste ediţii, care l-ar fi dus la concluzii mai puţin aspre. 


1 Bibliia sireci knig vethago i novago zaveta, po iaziku slovensku, Un exemplar la Bi- 
blioteca Academiei R.P.R., Secţia Cărţi rare. 


2 Ca şi în cazul Septuagintei, textul Vulgatei diferă de la o ediţie la alta, editorii folosind 
unul sau mai multe manuscrise de autoritate uneori contestabilă. Este explicabil deci ca 
Milescu să fi folosit mai multe „izvoade“ (sc. ediţii) : după Panzer numai pînă în 1517 se 
tipăriseră 228 ediţii diferite ale Vulgatei, dintre care 94 în Germania, 79 în Franţa, 55 în 
Italia (Abbé Trochon, La S. B. — Introduction generale, t. I, Paris, 1886, p. 
437, n. &). Probabil însă că Milescu s-a servit de ediții mai recente, de la sfîrşitul sec. XVI 
sau începutul celui următor, posterioare concilului din Trident (1546), care a determinat 
o mai mare grijă şi corectitudine în imprimarea textului Vulgatei. Ediţiile reputate care 
au circulat apoi au fost aceea a lui Plantin (Anvers, 1583, in-4°, cu note de Fr. Lucas), 
aceea a lui Sixt V (Roma, 1590, 3 vol., in-fol.) şi aceea a lui Clement VIII (Roma, 1592) 
reimprimată apoi la scurte intervale. 

3 Putea fi una din următoarele ediţii: a lui Tremellius şi Junius (Frankfurt 1575—1579, 
in-folio), a lui Piscator (Herborn 1601—1618, in-8%), ediţia ehraico-latină de la Geneva 
(1609, 1618) sau aceea din Leyden (1613). 

+ Ștefan Giobanu, Istoria literaturii romine vechi, vol. 1, Bucureşti, 1947, 
p. 303: (Milescu) „traduce din nou numai cărțile netraduse în limba romiînească“ care, 
însă, „probabil au fost îndreptate după originalele greceşti“. 

5 Stefan Ciobanu, op. cit., p. 307. 

e€ Autorii cărţii anunțau şi tălmăcirea altor cărţi dar ele nu au fost publicate sau 
păstrate în manuscris, chiar dacă sevor fi tradus (cf.I. Bianu şi N. Hodos, op. 
cit., t. l, p. 9%). 

fragmentar!; 3. Psalmii?; 4. Parimuile?. Ultimele două grupuri de texte erau traduse şi 
tipărite pentru scopuri rituale. Primele două erau traduse dintr-o iniţiativă venită din- 
afară, în scopul convertirii rominilor ardeleni la noua confesiune reformată. 

În afară de faptul că nu s-au păstrat alte traduceri decit cele amintite, existența unor 
asemenea tălmăciri nu este nici altfel atestată, prin menţiuni din epocă sau citate. S-a 
observat că la 1675 un cărturar ca Miron Costin trebuia să citeze (în Letopise!) din VT 
în slavonă. După ce noua traducere a lui Milescu începuse să circule în manuscris în Țara 
Rominească, în Moldova nu se cunoștea încă o traducere integrală a VT. De altfel, după 
cum arătam mai sus, nevoile cultului nu cereau o asemenea traducere integrală, iar dacă 
vreunul dintre cărturarii cunoscuţi ar fi întreprins-o pentru alte motive, negreşit s-ar fi 
aflat despre ea. 

Cercetătorii mai vechi s-au mulţumit însă şi cu aceste texte traduse şi au crezut că 
existenţa lor era suficientă ca să dea curaj unui ştiutor de grecește să treacă la tălmăcirea 
întregului VT şi, totodată, că partea tradusă era atît de însemnată încît meritul acestei 
întregiri nu era prea mare. „Nu era nevoie deci de o traducere nouă a mai multor cărţi din 
Biblie, cînd cărturarii noştri aveau la îndemiînă întregul Testament nou tipărit în anul 
1648 şi unele cărţi din 78, 

Un simplu raport între ce se tradusese şi ce mai răminea de tradus din VT la mijlocul 
secolului al XVII-lea ne invederează netemeinicia acestor afirmaţii și ușurința cu care au 
fost ele acceptate. Examinarea oricărei ediţii a VT în limba greacăt arată că textele amintite 
reprezintă circa patru sute de pagini din două mii, adică 20% ; prea puţin pentru a se vorbi 
despre o simplă completare a unei opere în cea mai mare parte realizată, 

A avut Milescu la îndemiînă cel puţin cele patru sute de pagini traduse mai înainte 
de alţii? În condiţiile în care a lucrat el, la Constantinopol, nici această ipoteză nu ni se 
pare verosimilă. O comparaţie a mss. 45 cu Palia de la Orăștie, similară celei tăcute de 
Stefan Ciobanu între Palie și Biblia din 1688 pentru a stabili dependența celei din urmă 
faţă de traducerea ardeleană, nu ni se pare concludentă pentru motive pe care le vom 
arăta mai departe. 


Milescu a tradus deci cel dintii şi în întregime VT în limba romînă. El 
a dat o traducere nouă, cu toiul deosebită ca scopuri, metodă şi efort de traduce- 
rile parţiale anterioare. 


1 B. P. Hasdeu, Cuvente den bătrini, t. I, București, 1878, pp. 5—17; 
I. Siadbei, Fragmentul Leviticului rominese de la Belgrad în  Repista filologică, 
1 (1927), pp. 276—283. 

2 Vezi seria primelor traduceri (secolul al XVI-lea) la Ştefan Ciobanu, op. 
cit., p. 146 şi urm. şi a tipăriturilor la I. Bianu şi N. Hodoș, op. cit, t. I, p. 569, 
s. v. De observat că Psaliirile ortodoxe cuprind şi Cele nouă cîntăr:, adică fragmente din 
Exod XV, Deuteronom XXXII, 1 Imp. II, Avacum II, Isaia XXVI, Iona II, Daniil IH 
şi Luca IV. Ele sînt traduse şi în Psaltirea scheiană (ms. 449 al Bibliotecii Academiei 
R.P.R., pp. 483—525). 

3 Parimiile preste an, trad. mitr. Dosoftei, Iaşi, 1683 (I. Bianu şi N. Hodoș, 
op. cit., pp. 263—269, nr. 79). i . 

1 P. P. Panaitescu, Cultura feudală, în Viaţa feudală în Tara Rominească 
și Moldova (secolele XIV-XVII), București, 1957, p. 513. Explicaţia — „pentru că pe 
vremea aceea (la 1675) nu existau încă traduceri ale acestor cărţi în limba poporului“ — 
trebuie luată în sensul că asemenea traduceri nu circulau îndeajuns, deoarece o parte din 
cărţile Bibliei fuseseră imprimate mai înainte. 

5 Stetan Ciobanu, op. cit, p. 300. 

5 Am numărat paginile după ed. Oxford, t. T-III, 1848 (2059 p.). Raportul în oricare 
ediţie biblică este, evident, același, 

Intenţia lui Milescu era să traducă nu numai aparatul critic al ed. Frank- 
furt („însemnările și tălmăcirile cele ce se află mai jos la izvodul acel gre- 
cesc“), dar şi deosebirile de traducere din ediţia slavonă şi ediţiile latine 
(„au scris şi cele precum să află la letenie şi cele precum să află la slovenie“), 
vrind să alcătuiască o traducere rominească prevăzută cu un aparat critic 
superior izvoadelor sale („le-au pus tot cu însemnări pre de margini“), dar, 
după cum arată cei ce i-au văzut manuscrisul autograf, nu a izbutit să-şi 
realizeze intenţia. 

Din mărturiile acestor colaboratori de mai tirziu putem stabili și 
cum se prezenta acest autograf: „izvodul lui Necolae pentru degraba scriindu-l 
[...] era pentru neintocmirea lui foarte cu greu a se înţelege vorba tălmă- 
cirei“1; „izvodul acesta pentru multa pripi a acelui prepuitoriu care se-au 
grăbit curînd a şi tălmăci şi a şi scrie, aflatu-s-au multe gregale și prea mare 
învăluiali, care era lucru foarte cu greu a înţelege“?. 

În ce constau obscurităţile izvodului lui Milescu? Traducerea însăşi 
era greșită cum se afirmă în prefața ms. 4389, sau era vorba numai de gre- 
şelile inerente unei ciorne, unui manuscris întocmit în grabă? Înclinăm 
pentru această din urmă interpretare a mărturiilor de mai sus. Aprecierea 
traducătorului ms. 4389 care a folosit o traducere slavonă și una latină 
nu este concludentă ; izvoadele lui nu se puteau potrivi întocmai cu tradu- 
cerea lui Milescu. Valoarea acestei din urmă traduceri apare din indica- 
iile revizuitorilor lui care precizează ce anume au trebuit să adauge izvodului 
spătarului pentru a ajunge la forma — definitivă pentru ei — păstrată în 
ms. 45. | 

Cum a ajuns izvodul lui Milescu în Ţara Rominească? Nu avem pînă 
acum decît presupunerea lui B. P. Hasdeu, adoptată şi de E. Legrand că 
manuscrisul original a ajuns la Șerban Cantacuzino care ceruse fără îndo- 
ială spătarului să traducă în limba poporului cărţile sacre. Iarăşi, o simplă 
ipoteză care atribuie lui Șerban iniţiativa operei de care, probabil, a bene- 
ficiat numai. 

e) Revizia „dascălilor locului“ a constat, după cum afirmă singuri, în 
confruntarea traducerii lui Milescu cu textul grec și în punerea la punct 
a manuscrisului original lăsat de spătar „în prima formă“. Cu alte cuvinte, 
ei nu fac decit ceea ce ar fi făcut traducătorul însuşi dacă avea răgazul ne- 
cesar : definitivează traducerea. Și realizind această fază finală a lucrării 
lui Milescu ei se străduiesc să-i respecte opera şi metoda de lucru: caută 
textul grecesc pe care l-a folosit el și întocmesc aparatul critic intenţionat 
de spătar. 

Interpretarea corectă a Cuvintului către cetitor din ms. 45 (vezi Anexa) 
arată că acești colaboratori ai lui Milescu nu vor să adauge sau să 
scadă operei lui. li respectă textul („precum s-au ţinut el tot de temeiu, 
aşa şi noi am urmat lui“). Neavind, pînă la Cartea I-a a Cronicilor, ed. Frank- 
furt după care ar fi vrut să colaţioneze, ei folosesc un izvod „care au fost ti- 


1 Ms. 45-Cluj, vezi Anexa. 
2 Ms. 4389-București, vezi Dan Simonescu, art. cit., p. 124. 


2 E. Legrand, op. cit., t. IV, Paris, 1896, p. 68. De corectat ibid. „Grégoire“ 
cu „Georges“ (mitropolitul Moldovei). 


A 

părit la Englitera“. Era desigur ediţia lui R. Daniel, retipărire la Londra în 1653 
a ediţiei lui Sixt al V-lea (Roma, 1587) care reproducea textul Septuaginiei 
după Codex Vaticanus!. Era o altă redacțiune a Septuagintei, ceea ce „dascălii 
locului“ au constatat îndată („ci şi acesta nu să potrivea cu cel dela 
Frangofort, pentru căci pren bogate locuri adăogea și pren bogate locuri 
lipsia, nu venea cu cestălalt“). Pentru atitudinea lor faţă de izvodul lui 
Milescu este semnificativă soluţia adoptată: „lipsele nu s-au socotit, iar 
adaosele s-au pus pre cum vom face deslușirea mai jos“. Colaboratorii au 
respectat deci şi forma traducerii lui Milescu, notind numai adaosele la 
textul acestuia, fără să-l modifice. 

În rest ei s-au rezumat la corectări și completări ale prezentării textului, 
şi anume: punctuație („tocmirea soroacelor“), completarea cuvintelor pre- 
scurtate („deplinirea cuvintelor“), accentuarea corectă („întăritura oxiilor“), 
împărţirea textului în versete („izbrănirea stihurilor“). 

Colaţionarea cu „alte izvoade greceşti“ şi cu cel „tipărit la Englitera“, 
referinţele la locurile paralele şi referinţele christologice au prilejuit acestor 
colaboratori ai lui Milescu realizarea celui dintîi text; critic întocmit vreodată 
la noi. Această dată importantă în filologia rominească trebuie deci fixată 
cu cel puţin jumătate de secol înainte de activitatea lui Ştelan Bergler la 
curtea lui Nicolae Mavrocordat?. 


Aparatul traducerii cuprinde : 

a) împărţirea textului în versete (notate cu punct, sau virgulă în cerneală roșie); 

b) cuvintele din alte ediții ale Bibliei şi  desluşiri în plus faţă de ed. 
Frankfurt (notate între unghiuri drepte în negru, pe care traducătorii le-au numit dia- 
meson = interval); 

c) cuvintele din ediția engleză a Septuagintei în plus faţă de ed. Frankfurt (notate 
între unghiuri drepte în roșu); f 

d) cuvintele nesigure sau deosebite între izvoade (notate în margine; se trimite prin 
trei breve [vrahii] în roşu); 

e) cuvintele sărite (completate în margine ; se trimite prin brevă cu punct dedesubt) ; 

[) ordinea corectă a cuvintelor (se notează deasupra cu o virgulă avînd ca exponent 
numărul de ordine al cuvîntului — în roşu); 

g) referințe la locuri paralele (notate marginal; se trimite prin două grave sau gravă şi 
brevă— în roşu, sau sus și jos (supra şi infra ) cînd cuvîntul sau ideea se repetă în aceeaşi carte) ; 

h) referințe christologice (prin mină în roșu). 

Procedind cu atita acribie „dascălii locului“ realizau intenţia spătarului dar, în acelaşi 
timp, adoptau metodele critice ale umaniştilor care înțelegeau să aplice textelor biblice 


1 Textul ediţiei lui Sixt al V-lea ia ca bază Codex Vaticanus (fără să-l reproducă însă) 
şi cuprinde în afară de notele lui Petrus Marinus, diferite lecţiuni din traducerile lui Aquila, 
Symmachus, Theodotion, din Quinta şi Sexta şi din alte izvoare. Ediţia lui R. Daniel (3 vol. 
in-folio) este apreciată drept defectuoasă : textul ed. sixtine este interpolat după ed. Alcalà 
şi cea aldină. A fost reimprimată la Cambridge în 1665. 

2 Se ştie că lui Stefan Bergler, umanist ardelean de origine romînă, i s-a atribuit prima 
ediţie critică întocmită în Țara Rominească din porunca lui Nicolae Mavrocordat în 1723, 
Este vorba de Lexiconul sf. Chiril alcătuit pe baza a trei manuscrise, două din biblioteca 
Mavrocordaţilor, iar al treilea procurat de Hrisant, patriarhul Ierusalimului (v. D. Russo, 
Studii istorice greco-romine, t. II,. București, 1938, p. 613, n. 3 şi Maria C. Mari- 
nescu, Umanistul Stefan Bergler (1680—1738). Viaţa şi activitatea sa, în Revista 
istorică romină, 14—12 (1941—1942), pp. 178—179, 

criteriile folosite în editarea clasicilor păgîni, deoarece pentru ei (de exemplu pentru Erasm) 
„Biblia era o operă de umanist şi de lingvist, iar nu de predică populară“!. Faptul însuşi 
că traducătorii romîni acceptă două ediţii, publicate în teren protestant, este concludent 
în această privinţă. Mărturisindu-şi stima pentru textul grec, versiunea oficială răsăriteană 
a Bibliei, ei se adresează cu încredere erudiţiei umaniste pe care o adoptă integral, în tra- 
tarea textului ca şi în separarea apocrifelor, fără să aplice criteriile de canonicitate ale 
bisericii răsăritene. 


Acest aparat critic are o importanţă deosebită dincolo de semnificaţia 
lui pentru istoria filologiei noastre : el ne ajută, prin înlăturarea adaosurilor 
din celelalte ediţii grecești, să restabilim versiunea iniţială a spătarului, 
acea versiune neîndreptată încă de „dascălii locului“ care vor fi colaborat 
la definitivarea manuscrisului său. După cum vom constata, această 
eliminare a adaosurilor ne apropie tocmai de textul imprimat de Şerban 
Cantacuzino care, pentru simplificarea cărţii, a renunţat la privilegiul de a 
publica cea dintii ediţie critică rominească. 

Valoarea ms. 45 este deci următoarea : el cuprinde cea dintii versiune 
romiînească a întregului VT, formată din traducerea Septuagintei după tex- 
tul aldin, transmis, cu modificări, prin ediția Frankfurt 1597, traducere efec- 
tuată de N. Milescu și completată de „dascălii locului“ cu variante după 
Codex Vaticanus și alte manuscrise, luate din ediția sixtină într-una din reti- 
păririle sale. Este o traducere cuvint cu cuvint, criteriu de probitate ştiin- 
țifică pentru filologii vremii. Critica acestei metode adresată traducătorilor 
Bibliei din 1688 cînd nu se analizase încă ms. 45 o putem prelua pentru acesta 
din urmă care, sub raportul inteligibilităţii, este inferior textului revăzut 
pentru „îndireptarea cuvintelor  romineşti“ de Greceni şi de Mitrofan. 


A judeca aspru traducerile VT din secolul al XVII-lea numai pentru că ele sînt neîn- 
telese de cititorul de azi, pentru că au obscurităţi și construcţii nefireşti este, desigur, o 
greșeală. Cărturarii romiîni ai vremii au dat o asemenea tălmăcire pentru că așa se traducea 
și în alte părţi textul VT. În 1523—1528, Lefèvre d'Estaples traducind şi publicînd Biblia 
în limba franceză? sub protecţia lui Francisc I se laudă în prefaţă că a tradus „selon le latin 
qui se list communément partout, sans rien n'y adjouster ou diminuer“. Traducerea lui 
era uneori atit de fidelă încît „protestanții n-o puteau primi aşa cum ieșise din mîinile autoru- 
lui ei“? (el păstrase cuvinte ca preot, penitentă, neacceptate de protestanți), dar Lefèvre nu 
făcuse decit să aplice metoda vremii sale, cînd „era ceva nemaiauzit să schimbi cea mai 
mică silabă şi chiar să corectezi un text corupt din greşeala copiştilor în vechea versiune de 
care se serveşte biserica“. Despre traducerea maghiară a Bibliei, datorită iezuitului G. 


1 „Erasm, într-adevăr, era novator în materie. El voia să întrebuinţeze, pentru exa- 
menul operelor părinţilor şi în special pentru critica textului însuşi al Sfintei Scripturi, 
metodele aplicate clasicilor păgini“ (Th. Quoniam, Erasme, Paris, 1935, pp. 260 
şi 112). „De fapt umaniştii nu deosebeau între antichitatea sacră și antichitatea profană; 
ei explicau Scriptura și pe Părinţi cu aceeaşi simplitate îndrăzneață ca și pe Platon sau pe 
Justinian“ (Gustave Lanson, Histoire de la littérature frangause, 19e éd., [Paris, 
f. a.], p. 235). 

2 NT: Paris, S. de Collines, 1523 (12 ed. la Anvers, Paris, Basel, numai 
între 1524—1543); VT: Anvers, 1528 (7 vol, in-8*); reeditări în 1530, 1534, 1541 etc). 

3 Pâtavel, Lu Bible en France, Paris, 1864, p. 79. 

4 Scrisoarea nunţiului Alexandri din 30 decembrie 1531, publicată la Hermicijard, 
Correspondence des réformateurs de langue française, t. II, p. 387, 

Kaldi s-a spus că „este uneori obscură datorită prea marii fidelităţi față de litera Vulgatei“1, 
Traducerea engleză a lui John Wycliffe din 1382—1384 fusese, de asemenea, „rigidă şi 
stîngace, uneori neinteligibilă sau chiar absurdă datorită unei prea strînse urmăriri a textu- 
lui latin“2, Dar cîtă vreme era vorba de o traducere şi anume de traducerea unui text repu- 
tat drept sacru, cărturarii nu concepeau să lucreze altfel. Sarcina lor era să redea conținutul 
originalului, ideile lui, cu chiar cuvintele în care fuseseră exprimate (evident, cu echivalentele 
lor în limba în care traduceau). De aceea, Montaigne avea dreptate să spună în l'Apologie 
de Raimond Sebonde : „Il faict bon traduire les aucteurs comme celuy-lă où il n'y à guères 
que la matière à représenter; mais ceux qui ont donné beaucoup á la grace et á Pélégance 
de langage ils sont dangereux à entreprendre nommément pour les rapporter à un idiome 
plus foible“. 

Aşa se mai traducea încă în literatura noastră pînă la începutul secolului al XIX-lea, 
cînd ultimii elevi ai şcolii paisiene redau, cu scrupulul de a nu adăuga nimic de la ei, texte 
celebre ale literaturii bizantine sau produse mai recente ale celei ncogrecești. Cu o asemenea 
metodă construcţiile nefireşti, neologismele și obscuritățile sînt întru totul explicabile; 
ele sint cu atit mai explicabile în cazul traducerii unei traduceri alcătuite după aceeași metodă, 
în cazul de faţă Septuaginta. lată de ce ms. 45, ms. 4389 şi Biblia de la Bucureşti sînt, 
neinteligibile în destule locuri : pentru că teztul grec însuși este neinteligibil. 

Critica traducerii grecești a VT a fost făcută începînd cu Origen în secolul al IV-lea 
e.n. S-a reproșat acestei traduceri că este de multe ori obscură, plină de adaosuri, omisiuni 
sau alterări ale textului ebraic, că a fost făcută de traducători care cunoșteau în mod inegal 
limba originalului. Pentru aceste defecte ale textului de bază nu traducătorii romîni erau, 
desigur, vinovaţi. Multe traduceri din textele filozotilor presocratici sînt neinteligibile, dar 
nu li se poate reproşa inexactitatea, pentru că pasajele neinteligibile sînt chiar în textele 
originale. Nu putem cere lui Milescu și continuatorilor săi, hotăriţi să respecte textul grec 
dar dornici să dea o traducere înțeleasă, mai mult decît au făcut ei înșiși : notarea variante= 
lor, punerea la dispoziţia cititorului curios a aparatului auxiliar necesar lămuririi şi in- 
terpretării textului. 

Cintarea cîntărilor este unul din aceste texte obscure în traducerea romînească. Obscur 
este el însă și în versiunea greacă şi în originalul ebraic. Este suficient să amintim că a fost 
cel mai comentat text biblic : peste trei sute de lucrări au încercat limpezirea lui’, Nu din 
traducerea acestui text s-ar putea aprecia claritatea traducerii romîneşti. La criteriul exacti- 
tăţii în sensul traducerii fidele, din cuvînt în cuvint, pe care şi-l impuseseră traducătorii 
romiîni (izvor de inevitabile confuzii) se adăugau neclarităţile textului grecesc pe care tra- 
ducătorii romini s-au străduit din scrupul să le redea aidoma. 

Reluînd traducerea şi revizuind-o cu o pregătire filologică evoluată peste mai bine 
de un secol, Samuil Micu rezuma astfel dificultăţile acestei metode : „Iară, o iubite cucernice 
cetitoriu, am voit a-ţi aduce aminte că doară şi acum întru unele locuri ţi să va părea în- 
tunecat graiul, ci pentru actia să nu te sminteşti, nici să te pripeşti a vinovăţi şi a delăima 


1 Abb6Trochon, op. cit, p. 466. Ediția lui Kaldi a apărut la Viena în 1626 
(o nouă ediţie la Agra, 1862—1865). 

2 A. GC. Paues, Bible, English, în Encyclopaedia Britanica, 144th ed., New York, 
1910, s.g. 

3P. Vulliaud, Le Cantique des Cantiques d'après la tradition juive. Paris [1925], 
pp. 17—19. Ermetismul textului a dus pe comentatori la concluzii adeseori aberante: 
Pufendorf în 1776 afirma că este un text hieroglific, similar celor egiptene. Oswald Neuchotz 
ajunge în 1914 la ipoteze similare : cartea ar fi transpunerea ebraică a mitului lui Osiris- 
Hetep ! Milescu trebuia să dea o traducere limpede? Versiunea greacă pe care a urmat-o 
nu este mai inteligibilă decît traducerea lui, l i 

lucrul, că înțunecarea aciasta şi dintru aciasta vine că noi nici pentru mai luminat înțeles 
nu am vrut dela noi nici măcar un cuvint cît de mic să băgăm în sf. Scriptură, ci ne-au fost 
voia ca întru toate să rămie întru curăţeniia sa și întru tot adevărul său, după cum iaste 
în cea elinească. Aciasta iaste pricina întunecării întru unele locuri, că foarte anevoie iaste 
luminat și cu chiar înţeles de pre o limbă a tălmăci pre altă limbă nici un cuvint adăogind 
și ţiind idiotismii limbii ceii dintiiu, că fieştecare limbă are ai săi idiotismi“l. 


Apreciind în lumina unei asemedea precizări şi traducerea lui Milescu, 
trebuie să-i recunoaştem pentru vremea ei o înaltă ţinută stiintifică. Timp 
de trei secole a fost textul de bază pentru toate ediţiile romineşti ale Bi- 
bliei. Reluarea continuă a acestei prime versiuni arată o dată mai mult că 
şi pentru Micu, Şaguna sau traducătorii de la începutul secolului al X X-lea 
ea reprezenta o excelentă redare a Septuagintei în limba romînă. 


4. Ms. rom, 4389 al Bibliotecii Academici R.P.R. 


Vreme de aproape cinci decenii acest manuscris a fost considerat drept 
intermediarul prin care traducătorii Bibliei din 1688 au cunoscut şi folosit 
izvodul lui Milescu.2 Fără să fi avut acest rol, traducerea păstrată în 
ms. 4389 ocupă un loc însemnat în literatura romiînească de la sfirsitul seco- 
lului al XVII-lea, ea reprezentind o încercare separată de a reda textul V T 
în limba poporului şi o manifestare puternică a tradiţiei slavone față de noul 
curent, elenizant în cultura noastră. Faptul că în aceeaşi perioadă se în- 
cearcă — pe de o parte din elină, pe de alta din slavonă — traducerea în limba 
romînă a unei opere de amploare și de mare prestigiu dovedește însă că pro- 
cesul impunerii limbii poporului ca instrument de cultură continua cu putere, 
indiferent de afinităţile culturale ale cărturarilor care participau la acest 
proces. 

După indicaţiile traducătorului, textul ms. 4389 a urmat trei „izvoade“3: 


— „izvodul slovenesc carele au fost tipărit în Russia cea mică în cetatea Ostrovului“ 
(„şi alt izvod slovenesc, tipărit în Russia cea mare, în cetatea Moscului, în zilele bunului 
credincios împărat Alexie Mihailovici. Ce acesta într-un chip se potrivi cu cel de la Ostrov“). 
Este vorba de traducerea slavonă a Bibliei publicată de cneazul Constantin Constantinovici 
Ostrojskii la Ostrog în 1581 şi de a doua ediţie a ei de la Moscova, 1663. Osirojshaia Bibliia 


1 Biblia, Blaj, 1795, prefața (ct. 1. Bianu şi N. Hodoș, op. cit, t. H, 
București. 1912, pp. 381—382). 

2 Dela N. Iorga, În legătură cu Biblia lui N. Milescu din 1667, art. cit. mai sus 
(1915— 1916), pînă la Al. Pir u, Literatura romină veche, Bucureşti 1961, p. 233, care 
presupune însă şi o folosire directă a izvodului lui Milescu (Ana Stirbeica nu a copiat în 
1765 ms. 4389, ci a fost numai posesoarea codicelui, ibidem, p. 232). Argumentarea depen- 
denței ed. 1688 de ms. 4389 a încercat-o Ştefan Cio ban u, Istoria literaturii romine 
vechi, curs universitar, vol. II, 1939—1940, pp. 344—363 şi Istoria literaturii romine vechi, 
vol. I, Bucureşti., 1947, pp. 303—305. Concluziile din cursul lui Ciobanu le-a adoptat 
N. Cart ojan, Istoria literaturii romine vechi, vol. III, Bucureşti 1945, p. 216. Im- 
potriva acestei dependențe s-a pronunțat C. Solomon, Biblia lui Serban, Tecuci, 
1932, care comparînd, ca şi Ciobanu, cele două versiuni ajunge la concluzia că ed. 1688 ar 
fi fost o traducere cu desăvirșire nouă. - 

3 Vezi Predoslovia ms. 4389 la Dan Simonescu, op. cit, pp. 123—125. 

a fost folosită de biserica rusă şi de alte popoare cu limba de cult slavonă vreme de peste 
o sută șaptezeci de ani. Textul ei a fost stabilit pe baza vechilor traduceri slavone parţiale 
ale VT, îndreptate unele după Vulgata, altele după Septuaginta şi traducerea cehă prece- 
dentă, uneori cu emendaţii provenite direct sau prin intermediul vreunei ediţii critice, din 
originalul ebraic!. Traducerea de la Ostrog nu este deci unitară (chiar textul grec a fost 
utilizat atit prin ed. Alcalá, cît şi prin cea aldină). La acest neajuns s-a adăugat pregătirea 
diferită a colaboratorilor, influența terminologiei învechite din traducerile anterioare, redarea 
dificilă a locurilor obscure din textul grecesc, motive pentru care valoarea traducerii este 
relativ scăzută. Reeditarea ei în 1663 a fost făcută cu îndreptări minime, aşa încît traducă- 
torii romîni nu au putut profita de ea, cum observaseră de altfel. Alegerea ed. Ostrog lasă 
loc presupunerii că traducătorii nu ştiau grecește, caz în care ar fi preferat o ediţie reputată 
în această limbă, și că erau clerici?: traducerea slavonă era aceea oficială a unei biserici 


1 Si în prefața ediţiei 1663 se arată imperfecţiunea traducerii de la Ostrog, dar și 
conştiinţa faptului că o traducere corectă cere timp îndelungat și instrumente de lucru greu 
de aflat pe atunci. Această nouă traducere, începută de Epifanie Slavinețkii și continuată 
de patr. Ioachim (NT, 1671) a fost elaborată timp de un secol, definitivată și publicată 
abia în 1751 (ed. Elisabetei Petrovna). 

Si adresa Predosloviei („Cititorilor cărţii acestiia mili, pace şi sănătate de la unul 
în Troiță marele Dumnezeu“) indică un cleric. Cp. cu alte prefețe semnate, în aceeași peri- 
cadă, de Simion Ştefan, Varlaam, Dosoftei ṣi Teodosie (vezi I. Bianu şi N. Hodoș, 
op. cit., t. I, pp. 169, 218, 224, 226, 232 etc.). Semnalăm și curioasa asemănare dintre pre- 
faţa ed. N. T. Bălerad, 1648 şi prefața ms. 4389 (cp. I. Bianu şi N. Hodoş,op 
cit., t. I, pp. 169—170 cu Dan Simonescu, op. cit., pp. 123—125). 


Ms. 4389 N T- Bălgrad,1648 
Cititorilor cărței acestiia, mili, pace şi Cetitorilor într-aciasta sîîntă carte, milf, 


sănătate 


aflatu-s-au multe greșale şi prea mare 
învăluial 


izvodul slovenese carele au fost tipărit 


aşa de pre dinsele cu multi socotinţi 
mai mult ne-am ţinut de izvodul 


de (cei) care au umblat mai aproape de 
dînsul 


Şi văzînd cum că alte limbi toate de la 
o vreme încoace scriu cartea legii vechi 
şi nouoi cu stihuri pre margine (...) pentru 
aflarea mai bine a fiecărui lucru 


în izvodul cel latinesc nu iaste 
încă nu se-au lăsat 


să nu defaimi îndată şi numaidecit 


tipărit [...] în cetatea Moscului 
deaca vreme ce oameni sîntem 


pace şi sănătate 


găsit-am multă lipsă şi greşiale (f. 3297Y); 
bibliia slovenească o au învăluit; unii 


izvodul slovenesc carele-i izvodit slove- 
neşte din limba greciasci şi e tipărit 


socotind acestia toate (passim : socotește) 
mai vîrtos ne-am ţinut de izvodul 
vare caré au îmblat mai aproape de cartea 


pentru că mai în toate limbile vedem că 
au acest izvod de scriu cu stihuri, pentru 
că foarte-i lesne a găsi în-degrabă ce veri 
vrea să cauţi 


la bibliia jidovască nu iaste (f. 329v) 
încă le-am lăsat 
să nu ne giudece numaidecit 


tipărit în ţara Moscului 
şi noi oameni sîntem 


Este negreșit o simplă influenţă (Simion Stefan murise în 1656, vezi Stefan 
Meteş, Istoria bisericii din Transilvania şi Ungaria, ed. a Il-a, vol. I, Sibiu, 1935, p. 206). 
Regăsim și în ed. 1688 cuvintele „vei afla pre ce cale au umblat“ (NT 1648; „veţi afla 
pre ce cale am îmblat“). 

ortodoxe de autoritate; o asemenea ediție le soluţiona şi problemele canonicității 
cărților pe care le cuprindea. Traducătorii au urmat şi sub acest raport, în totul, 
textul ediției slavone. 

— AH izvod a fost cel „lătinesc care au fost tipărit în cetatea Antverpiei“. Este ediția 
casei Plantin din Anvers reimprimată în mai multe rinduri!, care reproducea textul apreciat 
stabilit de Johannes Hentenius (Louvain, 1547) şi se bucura — pentru acurateţea tiparului, 
împărţirea în versete, referințele la locuri paralele, scurta concordanţă şi explicarea numelor 
proprii (ebraice, chaldaice, greceşti şi latinești), adăugate cărții — de o mare reputaţie. Din 
una din ediţiile plantiniene sint reproduse în ms. 4389 împărțirile în versete?, -locurile 
paralele? şi titlurile ebraice ale cărţilor VT+; 

— »izvodul lui Nicolae spătariul moldovean“. Traducătorii îl critică pentru „multe 
graşiale şi prea mare învăluială“, dar îl folosesc totuşi, ca auxiliar pentru lraducerea lor 
din slavonă, 


Traducerea trebuie să fi fost făcută înainte de aceea a ms. 45, poate 
între 1665 şi 1672. Locul traducerii este Țara Rominească (pentru traducă- 
tori, Nicolae spătarul este un moldovean“), fără îndoială în cercul cărtu- 
răresc ecleziastic unde ajunsese, de la Constantinopol, manuscrisul lui Mi- 
lescu5. 


1 Biblia ad vetustissima exemplaria castigata. Antverpiae, Ex officine Christophori 
Plantini 1565. [8] f. + 393 + 99 [ — 203] p. (B.A.RP.R. I. 376 217). Reimprimare: 
1583, 1645. (B.A.R.P.R. Secţia Cărţi rare, fost cota A 12290). Este o ediţie portabilă, 
de format mic. 

2 În ed. Ostrog cărțile sînt împărţite pe capitole dar nu în versete. În împărţirea 
pe capitole sînt deosebiri față de ms. 4389 care urmează diviziunile ediţiei latine (de 
exemplu Zoo XXXIX). 

3 La locurile paralele date de ed. Ostrog traducătorii le-au adăugat pe acelea din ed. 
Anvers. lată un exemplu (referințe marginale la Geneză 1, 1—10) : Sirah XVIII, Fapte XIV, 
Ps. CXLV şi CXXV, Apoc. XIV, Iov XXXVIII [după ed. Ostrog], Eor. XI a3, Ps. CXXXV 
a5, Ier. X b 12, 51 b 15 [după ed. Anvers] etc. Titlul este de asemenea combinat după cele 
două ediţii : „Cartea dentii a lui Moisi Bîtiia [ed. Ostrog], ovreiaşte Berezit“ [ed. Anvers]. 
Referințele la locurile paralele sînt copiate din ediţia plantiniană fără preocuparea unei 
adaptări la paginaţia manuscrisului romiînesc : sînt reproduse deci şi diviziunile paginilor 
din ed. latină (a3, b42 etc.), care sporesc inutil trimiterile marginale. Tot din ed. Anvers 
sînt titlurile originale (ebraice sau greceşti) ale tuturor cărților VT. 

4 Un alt text romînese cu citate de cuvinte (și litere) ebraice este Psaltirea, Bălgrad 
16541 (I. Bianu şi N. Hodoş, op. cit., t. I, p. 184—189). Schița în peniță de la 
f. 2r a ms. 4389 reprezentind Facerea lumii (centru), Facerea Evei (stg)., Păcatul originar 
şi Izgonirea din rai (dr.) au motive inspirate din ilustrațiile Bibliei poliglote, vol. I— VIII, 
Anvers, 1579 datorate lui Pieter van der Heyden (Petrus a Meriga) şi, poate, lui Jean Wiericx 
şi din albumul cu Zlusirații din Biblie de Pieter van der Borcht publicat de aceeaşi casă 
editorială în 1581. Compară cu reproducerile din La collection du Musée Plantin-Moretus, 
Anvers, 1925 ([£. p.). 

5 Ca traducător al ms. 4389 a fost propus Antonie de la Moldoviţa, căruia i se dato- 
rează cîteva fragmente biblice traduse în Codicele pribeagului Gheorghe Ștefan, păstrat azi 
la Biblioteca Filialei Cluj a Academiei R.P.R. N. Drăganu a arătat nepotrivirile dintre 
acele traduceri și Biblia din 1688 (vezi articolul său din Anuarul Institutului de istorie 
naţională, Cluj, 3 (1924—1925), p. 182, n. 1, pp. 222 şi 241—242). Aceeaşi concluzie se impune 
după compararea (propusă de C. Solomon, Biblia lui Şerban, Tecuci, 1932, p. 25) 
între fragmentele lui Antonie şi pasajele corespunzătoare din ms. 4389. De comparat 
Ps. XVI (ms. 4389, f. 2717) cu traducerea aceluiaşi text din Codicele amintit (N. D ră- 
ganu, pp. 221—222}: „Ascultă Doamne direptatea mea, ia aminte rugăciunea mea, 
bagă în ureche ruga mea, nu în buze hiclene. De la faţa ta să iasă judecata mea, ochii mii 
mie să vază direptățile. Ispitit-ai inima mea, cercetat-ai noaptea şi m-ai ispitit şi nu s-au 

Spre deosebire de traducătorii ms. 45 şi ai Bibliei din 1688, alcătui- 
torii ms. 4389 îşi declară pregătirea insuficientă, lipsa „ştiinţei“ sau a 
„dăscăliei cea desăvirşit a vreunii limbi streine“. Aceasta se vede şi din tra- 
ducere, mult mai puţin nuanțată decit aceea tipărită de Şerban Cantacuzinol. 
Singura lor preocupare este urmarea modelului slavon: după cum arată 
o comparaţie a celor două texte, traducerea este copia rominească a acestui 
model, cu unele influențe din manuscrisul spătarului. De la acest criteriu, 
anunțat, de altfel, în predoslovie („iar totuşi mai mult ne-am ţinut de iz- 
vodul cel slăvenesc“) 2, traducătorii s-au abătut uneori. 


După ed. Ostrog la Gen. I 8 trebuia tradus „osebi Dumnezeu între (sl. m&jdu) apa 
care era sub întăritură şi între (sl. m&jdu) apa care era deasupra întăriturii“. Traducerea 
„între mijlocul apei carea era supt întărituri și între mijlocul apei carea era deasupra întări- 
turii“ o reproduce pe aceea a spătarului, fidel versiunii greceşti (ava u£oov). Citeva 
rînduri mai sus sl. mejdu era tradus însă în ms. 4389 numai prin între („între lumini şi între 
întunsrec“), deşi în izvodul spătarului era tot între mijlocul, cu care el reda aceeași expresie 
grecească. Cînd traducătorul simte nevoia unui spor de claritate (Gen. I 3 : „se purta deasu- 
pra apei“ traducere fidelă a sl. nosafesia), respectă textul, se verifică prin izvodul Milescu 
(tot „se purta“) şi adaugă traducerea mai clară în margine : „plutiia“. Sint și abateri de la 
textul slav (Ps. X 5: „Domnul în casa sa“, sl. ţărkvi, gr. va, lat. templo, rom. biscreca) 
de inspiraţie neclară. 

Această fidelitate faţă de model, din care traduc şi o carte care nu se găsea în bibliile 
greceşti (ZV Ezdra, pe care însă traducătorii ms. 4389 o numesc a III-a, scoţind din numără- 
toare cartea Nehemia sau II Ezdra) va stirni nedumerirea revizorilor lui Milescu credincioşi 
modelului grecesc : „nu ştim de unde să fie aflată cartea aceasta să fie tălmăcită, ei pentru 
acéia ne fiind elineşte scoasă, nici rumănește nu o am scos, pentru că multe cărți sînt oprite 
de bissrică să nu să citească“. IV Ezdra este, într-adevăr, o apocrifă care lipsește din Sep- 
tuaginta. Nedumerirea traducătorilor ms. 45 arată că ei au avut în faţă nu numai izvodul 


aflat în mine nedireptate, ca să nu grăiască gura mea faptele omeneşti; pentru cuvintele 
buzelor tale eu am păzit căile cele năsilnice. Săvirşaşte păşirile mele în cărările tale, să nu 
se clătească urmele mele. Eu am strigat că m-ai auzit Dumnezeule, pleacă urechia ta mie 
şi ascultă graiurile mele“, Deosebirile sînt foarte mari. Antonie de la Moldoviţa nu este 
deci traducătorul VT păstrat în acest ms. 

1 Anticipăm arătind că traducerea lui Milescu și ediţia din 1688 dau cea dintii tra- 
ducere nuanţată a gr. Gin = „lemn“, „pădure“, „materie“. Cuvîntul apare în Septuaginta 
de şapte ori, iar în NT o dată. Aproape peste tot în ediţia 1688 el este tradus conform sensu- 
lui cerut de context. Progresul față de ms. 4389 este hotăritor: în această versiune tra- 
ducătorii n-au înțeles cuvîntul grecesc şi îl redau de şase ori prin „lucru“ (o dată cu glosa 
„cum sînt lemnele“ — Sir. XXVIII, 10), o dată prin „pădure“ (Is. III, 5, în loc de 
„materie“) şi o dată prin „gauri“ (Iov XXX VIII, 40). În ediţia 1688 este tradus corect prin 
„avere“ (Iov XIX, 29), „păduri“ (Zov XXXVIII, 40), „lucru“ (fnt. Sol. XI, 16 şi XV, 30) 
sau „materie“ (Sir. XXVIII, 10; 2 Mac. Il, 25; fac. III, 5; Ps.-Jos. 1, 30). Într-un singur loc, 
cu tendinţă de abstractizare, traduc „fiinţă“ în loc de „pădure“ (Is. X, 17), denaturind sensul. 
Altă traducere exactă este aceea a gr. xăpie, redat greşit în alte traduceri („har“ în ed. 1688, 
„bini“ în Codicele pribeagului Gheorghe Stefan, cf. N. Drăganu, op. cit, p. 241, „milă“ 
în ms. 4389 (Înţ. Sol. III, 4). 

2 De exemplu, Gen. I, 1—9, în citeva rînduri „numeni“ (sl. nareče = „a numi“), 
transcris greşit la St. Ciobanu, op. cit., p. 304; de îndreptat, ibid. : făcu (nu făcui), 
şi (peste tot, nu și), să fie (nu se fie), lumina că iaste (nu lumină că iaste), osebi (nu osăbi), 
lumină şi între întunsrec (nu lumină și întunearec) etc. 

lui Milescu, ci şi ms. 4389 : numai în acest codice se găsește cartea IV Ezdra în limba romînă, 
amănunt care ajută la datarea și stabilirea raporturilor dintre cele două traduceril. 


Faptul că revizorii lui Milescu au cunoscut această încercare anterioară 
(despre care nu socotesc nimerit nici să amintească) nu adaugă nimic la pre- 
supusa dependenţă a traducerii publicată în ed. 1688 faţă de aceea 
din ms. 4389. Raportul este invers: ms. 4389 este o traducere influenţată 
de izvodul lui Milescu, iar apropierea ei de traducerea imprimată în 1688 
se datorează exclusiv acestui antecedent comun. 


Concluziile atit de deosebite la care au ajuns cercetătorii de pînă acum în ce priveşte 
raporturile dintre cele două traduceri ne îngăduie cîteva observaţii generale asupra modului 
în care se examinează de obicei vechile traduceri romineşti. Este surprinzătoare metoda 
cu totul empirică de care s-au slujit unii dintre cercetătorii vechii noastre literaturi pentru 
a trage concluzii definitive asupra calităţii unei traduceri, asupra dependenţei ei faţă de 
alte traduceri anterioare, asupra valorii unor versiuni. În 1914 două serii de articole cu 
titlu şi obiective identice datorite lui N. Sulică şi I. Bălan? au tratat problema vechilor ` 
traduceri ajungind la concluzii folosite multă vreme de autori care nu și-au luat osteneala 
verificării unor rezultate presupuse drept întemeiate pe cercetări științific conduse. Amindoi 
autorii citați — seduşi de asemănarea de limbă dintre diferitele versiuni romîneşti ale unui 
text slavon, grec, latin sau maghiar — au fost atit de subjugaţi certitudinii unei conta- 
minări între aceste traduceri întocmite uneori la interval de un secol, încît adesea s-au 
dispensat de apelul la originale şi au tras concluzia unei armonioase colaborări în timp a 
vechilor traducători romini. N. Sulică afirmă răspicat că o carte veche a fost tradusă românește 
atunci cînd a fost tradusă pentru prima oară. Această primă traducere ar reprezenta proto- 
tipul, celelalte derivind genealogic din ea. I. Bălan abuzează de procedeul textelor paralele 
a căror confruntare ar dovedi, după necesitatea argumentării sale, cînd continui copicri, 
cînd superioritatea unei traduceri faţă de alta. Cunoscînd metoda redării cuvint cu cuvint 
a textului străin, metodă comună vreme de secole traducătorilor la noi şi pretutindenit 


1 Pentru fidelitatea traducătorilor faţă de ediţia slavă din 1581 vezi nota de la f.457r : 
„Această carte, a treia a Macaveilor, în Bibliia lătinească nu iaste [eronat],iară în cea greca [scă 
şi] în cea slovenească iaste, p [en] t [ru] aceia nici noi nu o am lăsat, ce iată o am scris...“. 
Aceeaşi însemnare se află la sfîrşitul aceleiași cărţi din ed. Ostrog (caietul 30, fără paginaţie) 
reprodusă cu unele modificări de traducătorii romiîni. Observăm cu acest prilej că ultimele 
file ale ms. 4389 sînt legate greşit. Ordinea normală a filelor este: ZZ Mac. (sfirşitul) : 
f. 458v; III Mac. I: f. 458; II-V (începutul): lipsă; V-VI (începutul): f. 459rv; VI 
(sfîrşitul) — VII (începutul): lipsă; VII (sfîrşitul) : f. 457r.v; Catastihul cărții aceștia: 
f. 460. 

2 N. Sulică, Limba vechilor noastre cărţi bisericești. Fiinţa și cronologia ei, în 
Gazeta Transilvaniei, 1898, nr, 269 şi urm. (ed. separată, Braşov, 1898). Autorul propune 
trei criterii corecte de studiere a vechilor traduceri (raportul lor cu originalele, raportul 
lor cu traducerile anterioare, raportul între limba scrisă şi aceea contemporană vorbită) ; 
constatările sale nu sînt însă totdeauna stabilite conform acestor criterii de studiu. — 
I. Bălan, Limba cărților bisericești. Studiu istoric și liturgic, Blaj, 1914 (retipărire a 
unor articole din Cultura creștină, Blaj). Ambelor lucrări trebuie să li se recunoască meritul 
de a trata în ansamblu o problemă vastă și dificilă, într-o perioadă în care studiile speciale 
despre vechile traduceri erau încă puţine. 

31. Bălan, op. cit., p.139 :în NT-Bălgrad „unele fraze sînt copiate pe deantregul 
din Coresi“ (şi erorile); p. 140 : „Oricine vede că altfel e traducerea de la 1648 şi altfel încer- 
cările lui Coresi“, Ambele afirmaţii sint, firește, demonstrate cu citate. 

4 Vezi şi mai sus, p. 48. Era o aplicare filologică a principiului că din textele biblice 
„nici o iotă nu va pieri“. Cp. şi lucrarea lui S. Popescu, Pneuma, Sibiu, 1881, despre 
aceeaşi problemă. 

ne întrebăm de ce servilismului faţă de original i-a fost substituit servilismul adesea ipotetic 
faţă de traducerea anterioară, pentru a explica asemănările a două versiuni succesive? 
Căutind să identifice originalele şi să stabilească raportul textelor romineşti faţă de ele, 
observiînd că vocabularul însuşi nu permitea adesea folosirea altui cuvînt decit folosise 
traducătorul precedent, s-ar fi ajuns, desigur, la concluzii mai adevărate privitoare la va- 
loarea filologică şi semnificaţia culturală a vechilor noastre tălmăcirit. 


5. Ediţia din 1688 


Istoricul acestei ediţii este, pînă la un punct, acela al traducerii lui Mi- 
lescu și al ms. Cluj-452. Pentru că ne aflăm în fața celei dintii traduceri 
integrale de difuzare largă, prin tipar, a VT şi pentru că asupra acestei ediţii 
s-au făcut și se vor mai face, desigur, aprecieri privind stadiul limbii romîne 
literare la sfirşitul secolului al XVII-lea, să recapitulăm, în schema de mai 
jos, textele cu care trebuie comparată bogata ei terminologie. Ne vom limita 
numai la stabilirea izvoarelor traducerii și a deosebirilor faţă de alte redac- 
ţiuni romiîneşti contemporane ale tălmăcirii V T. 


A, — VT tradus din limba greacă de spătarul Nicolae Milescu, care a redat textul din 
Ap — Septuaginta, ed. Frankfurt, 1597, consultînd şi 
A, — Traducerea slavonă a VT, ed. Ostrog, 1581 şi ed. a II-a de la Moscova, 1663; 


1 Scriind într-un spirit polemic, I. Bălan oferă uneori exemple amuzante despre 
felul cum un autor poate fi furat de condei (op. cit., p. 141) : „Biblia de la Bălgrad (sc. NT, 
1648) a întrebuințat Paliia de la Orăștie. Bitiea și Ishodul au puţine locuri cari să fie citate 
în NT, însă şi din controntarea acestora se vede că Paliia a fost înaintea ochilor celora ce 
au lucrat la NT. Nu ne putem aștepta la citate exacte, doar și scriitorii NT au citat numai 
din memorie. Ajunge că conceptele sînt redate cu aceleași cuvinte“. Deşi în NT primele 
două cărți ale VT sint rar citate, traducătorii au recurs deci la Palia, ca şi cum aceasta le 
putea uşura în vreun fel munca. Bălan dă trei texte pentru a vădi asemenea împrumuturi : 
într-unul din ele doar cuvintele „foc“, „piatri“, „pucioasi“, „ceriu“ sînt identice:cu acelea 
din locul corespunzător al VT, în altul numai „slujnica“, „feciorul“ şi „moştean“ (Palia : 
„moştinaş“). „Conceptele — scrie Bălan — sînt redate cu aceleași cuvinte“. Cu ce alte 
cuvinte se putea traduce oare „cer“, „foc“, „fecior“ etc.? Iar dacă au avut în faţă textul 
Paliei, de ce la 1648 viitorul va lăsa este tradus greșit prin prezentul lasă? i 

2 Într-un articol recent (O controversă literară religioasă : Contribuţia fraților Radu 
și Șerban Greceanu la cultura bisericească ṣi laică, în Glasul Bisericii, 21 (1962) nr. 5—6, 
pp. 580—607) Lucian Predescu reafirmă că Biblia din 1688 a fost tradusă de frații Greceanu 
şi că traducerea lui Milescu nu a fost folosită pentru pregătirea ediţiei lui Şerban Cantacu- 
zino. Autorul acestui articol nu a cunoscut studiul nostru, ceea ce explică încheierile sale. 
Afirmațiile lui Şerban şi ignorarea (intenţionată, după cum am arătat) a lui Milescu nu sînt 
concludente (şi Predescu care se bizuie la p. 590 a articolului său pe indicaţiile lui Şerban 
îi contestă sinceritatea la pagina următoare) ; faptul că Milescu a tradus înainte de perioada 
pregătirii ediţiei de la București sau că el nu era în acest oraș la data revizuirii traducerii 
lui nu sînt dovezi că aceasta nu putea fi folosită mai tirziu; am demonstrat că traducerea 
lui Milescu nu era defectuoasă; ediţia Frankfurt 1597 există la Academie, iar ediția 1610 
nu este cea utilizată de traducător; în sfîrșit, afirmaţiile lui Del Chiaro în favoarea Greceni- 
lor nu sint concludente pentru că el reproducea doar versiunea oficială a curţii brincovenești, 
iar restul informaţiilor sale sînt vădit eronate („s-a început tiparul acestei opere către anul 
1688 <...> şi s-a încheiat după cîțiva ani“ — curioase inexactităţi pentru un contemporan) ; 
Filstich și Raicevici (citați la p. 598) reproduc informaţia după Del Chiaro, iar Kogălni- 
ceanu (citat la p. 586) după aceştia. Cît priveşte data apariţiei Bibliei din 1688 discutată 
de Predescu, ibid., p. 586—587, am lămurit această problemă într-un articol din revista 
Studii, 16 (1963), nr. 3. p. 651-674. 

A4As Vulgata în cel puţin două ediţii latine („izvoade letenești“, pluralul din prefața ms. 
45 indică minimum două). 


As VT tradus în latină după textul ebraic (ed. Tremellius și Junius, sau Piscator cf, 
supra, p. 44, nota 3). 


Vulgata | Traducere stană 
îi | 7 T X Laastrog ZA 
/ PI A 
/ 


Ata Dnebrală__ 
pa | 


/ 


/ 

| 
/ js Vulgala a NEER \ 
\ 

- | 


| Traducerea 


| A Milescu 
| MS autograf 


Traducerea 
N Milescu, 


revizuită 
(MS Cluj 45 | 


Traducerea 
MS Buc 489 


_ / 
Septuaginta] Se hua inta) | Seotuaginta / 
Sepluagpla dep HA H a); zi „7 

(00021683 )_ LT 


C educere în / romină după Septuaginta, ea Frankfurt i637 
ms VE/SIUNEaSiavonă, ed Ostrog 198? 
© o] Versum străine consultate pentru traducerile ramineşti. 


a—— Vaduceri revizuite i 
=----- Versiuni străine consultate pentru traducerile rominesti 


B Traducerea VT din limba slavonă (ms. 4389) în care este redat textul A, pe baza lui 
A, consultindu-se și A, într-o ed. plantiniană imprimată la Anvers (vezi supra, P. 44, 

nota2). 

C, Traducerea lui Milescu in prima revizuire (ms, Cluj-45) pentru a cărei definitivare 
s-a lucrat pe textul A,, comparat cu A,, folosindu-se pentru referințe A, iar pentru 
aparat 

C, Septuaginta într-o ed. engleză (R. Daniel, Oxford 1653 sau Cambridge 1665) şi, în 
sfîrşit, 

C, C, Septuaginta în alte ediții (minimum două: „Alte izvoade greceşti“) care au servit 
numai la comparații sau, cercetările vor stabili, şi la aparatul critic. Textul 
imprimat este : 

D, Biblia, Bucureşti, 1688, ai cărei redactori au folosit traducerea lui Milescu A,, prin 
textul revizuit C, sau, poate, direct, redind textul grec A, consultind traducerea 
slavonă A, şi latină A, și, probabil, cealaltă traducere romîncască B. 

În ce a constat munca ultimilor dascăli care au pregătit pentru tipar 
traducerea lui Milescu revizuită, din ms. 45? 

În primul rînd într-o nouă revizuire a ei cu textul grec al ed. Frank- 
furt. Acestor ultimi revizuitori ms. 45 nu li s-a părut satisfăcător; ei revin 
deci la textul ed. Frankfurt, eliminind adaosurile după ed. Daniel. Motivele 
pentru care au renunțat la marele efort al redactorilor ms. 45 pot fi multe. 
Este limpede că revizuirea ms. 45 însemna și revizia aparatului critic, ope- 
raţie laborioasă, care cerea mult timp. Pe de altă parte ei nu mai aveau 
raţiunile revizorilor lui Milescu de a folosi ed. Daniel, deoarece aveau la în- 
demină ed. Frankfurt, după care tradusese spătarul (reamintim că numai 
lipsa acestei ediţii îi făcuse pe revizorii lui Milescu să apeleze la ed. Daniel). 
Apoi, aparatul critic din ms. 45 le-a părut acestor ultimi revizori inutil și 
chiar primejdios : poate pentru că era în bună măsură luat dintr-o ediţie 
pregătită iniţial de catolici? Admiţind că n-ar fi refuzat să utilizeze o re- 
editare a Siztinei, ei aveau un argument să renunţe la aparat, în justificarea 
aparatului însuşi : deosebirile de text proveneau din lămuriri („pentru înţe- 
legerea vorbii“) şi din adaosuri („cuvinte... aflate mai mult într-un izvod 
al Engliterii“), Dar despre amîndouă, redactorii ms. 45 spun că sint facul- 
tative („ci și cu acâlea poate fi, şi făr de acele poate fi, tot să înțălege vorba“ 
şi „ci și făr de acele cuvinte de vei citi nu vei greşi“). Se putea renunța deci 
la ele fără sentimentul unei pierderi. În sfirşit, era greu de pregătit şi tipărit 
repede (condiție importantă, cum vom vedea), o ediţie cu un aparat atit 
de complicat. În manuscrisul pentru tipar s-a revenit deci la traducerea 
ed. Frankfurt! şi s-a renunţat la aparatul critic. 

Această revenire nu s-a făcut, probabil, fără rezistența sau protestul 
celor care pregătiseră, cu atitea eforturi, textul ms. 45. Ideea că o singură 
ed. a Septuagintei nu este suficientă pentru o traducere exactă și completă 
a VT pare să fi fost acceptată de cărturarii romini ai vremii, începînd cu 
Milescu însuşi care arăta în prefața lui că a apelat şi la Vulgata, și la ed. sla- 
vonă şi mai ales la o traducere latină recentă a textului ebraic. Prefaţa- 
torii ms. 45 ştiau şi ei că „multe izvoade să află în multe fâluri de au usă- 
bire şi den greceşti izvoade şi den letineşti“, de aceea „pre lingă izvodul 
lui Necolae am mai alăturat şi alte izvoade grecești“. Traducătorii lucrau, 
cum am văzut mai sus, comparind mereu cu alte versiuni, latine sau slavone. 
Revenirea la o singură ediţie, fie ea critică, renunţarea la variantele din 
aparatul ei și la emendaţiunile altor ediţii, stabilite pe baza unor alţi codici 
ai Septuagintei era o hotărire care avea de ce stirni protestul cărturarilor 
şi trebuia. deci motivată. Editorii Bibliei lui Șerban au consemnat această 
motivare. Abia acum se poate vedea raţiunea unui al doilea epilog (B), adău- 
gat unora din exemplarele ed. 1688. 


1 Să se compare textul ms. 45 cu al ed. 1688. Iată cîteva exemple luate la întîmplare 
din cartea JI Împ. XV (cuvintele adăogate în ms. 45 după ed. Danici, cursive în citatele 
noastre, lipsesc în ed. 1688, p. 219). Vers 10: » Înpărăţit-au înpăratul Avesalom; v. 20: 
te voi porni ca să mergi cu noi [etc.] și eu merg; v. 23 : şi tot nărodul mergea prea aproape 
la riul Chedrilor şi împăratul trecu piriul; v. 26 și de va zice). Cuvintele eliminate pro- 
veneau din Codez Vaticanus reprodus în ed. Daniel, codex care prezintă numeroase deosebiri 
față de textul ed. Frankfurt. 

Îl reproducem pentru o mai uşoară analiză a cuprinsului său! : 


„Însă şi acâsta să ştii, că de vei osteni a cerceta pre amăruntul înțelesul al acâstei 
sfinte scripturi, şi de-l vei potrivi cu niscare izvoade afară den câle elineşti? : lătineşti, au 
sloveneşti, au a altora limbi şi nu să va potrivi, să nu te grăbești îndatăşi cumva a defăima, 
ce să cauţi, că între alte izvoade elineşti vei afla un izvod ce au fost tipărit la Franco Fort 
care izvod iaste dupre cel vechi al 72 de dascăli ovrei, ce Ptolomeu Filadelţul au făcut de 
au tălmăcit scriptura stintă cea veche, depre limba ovreiască pre elinească. Tălmăcitorii 
dară ai aceștii sfinte scripturi pre acela l-au ales mai adevărat, și dupre acela au și tălmăcit, 
deci potrivindu cu acela vei afla pre ce cale au umblat. Iară de te vei îndoi cumva şi pentru 
izvodul acela, socotind cum nu s-au nemerit izvod bun, alunecindu-te dupre alte biblii ce 
multe încă s-au tipărit de mulţi ce s-au făcut dascăli tălmăcitori scripturilor sfinte, trăgîn- 
du-le şi copilindu-les mai vărtos în voia numai şi părsria lor, carii nu ştim, mai mult au 
smintit rodul omenesc, au au turburat celilorii—,ce noi spre acâstea nimic nu vom lunica, 
că am văzut acum, în anul dela Spăseniia lumii 1687 de nou clinește dînd în tipariu veneţiianii 
aceastași sfintă scriptură şi iără acelui izvod urmară“. 


Ultimii îndreptători ai traducerii lui Milescu se declară deci hotărit 
pentru ed. Frankfurt, faţă de care celelalte ed. ale Sepiuagintei sînt „copi- 
lite“ adică „trase după voia şi părerea“ editorilor care ar fi produs astfel 
scandal şi turburare cititorilor lor. Avem însă motive să ne îndoim de since- 
ritatea acestei selecţii şi de temeiurile ei filologice. Ed. romană sau aceea 
a lui Daniel nu inspirau cu nimic mai puţină încredere din punct de vedere 
ştiințilic ; aveau și ele aparat critic şi erau întocmite cu dorinţa evidentă de 
a stabili un text cît mai autentic al VT. Respingerea lor ne oferă unul din 
cele mai bune argumente că pentru pregătirea ed. 1688 nici ca intenţie nu a 
fost vorba de o traducere nouă: oamenii s-au oprit la ed. Frankfurt pentru 
că de ea s-a folosit Milescu a cărui traducere o reproduc fără osteneala adău- 
gării (sau cel puţin revizuirii) unui aparat critic elaborat cu ajutorul altor 
ediţii. S-ar fi putut traduce variantele din ed. Frankfurt „izvodul mai ade- 
vărat“ : nici pentru aceasta nu era vreme. Respins ca fiind „copilit“, ms. 45 
a rămas aproape trei secole în arhive particulare sau biblioteci mănăstirești 


1 Cf. 1. Bianu şi Dan Simonescu, op. cit, t. IV, Buc., 1944, p. 206. 
Aşa-numitul epilog B a fost adăugat unor exemplare difuzate de Constantin Brincoveanu, 
după ce tipărirea cărţii se încheiase. Era o ultimă intervenţie în prezentarea ediţiei, nece- 
sară pentru a amina data apariţiei şi a asocia la patronatul cărţii numele lui Brincoveanu, 
recent venit la tron. Traducătorii au profitat pentru a adăuga precizarea care pare să fi 
fost necesară cînd o serie de exemplare se difuzase și se putuseră ivi primele comentarii. 
Între timp sosise la Bucureşti și ed. N. Glykys, Veneţia, 1687, retipărire a ed. Frankfurt,1597. 

2 Redactarea epilogului B este întrucîtva obscură : „niscare izvoade afară den céle 
elineşti, lătinești sau sloveneşti, au a altora limbi“ nu are sens (ce alte traduceri ar mai putea 
exista „afară den“ cele enumerate? l). Fraza capătă sens intercalînd un „adică“ între „eli- 
neşti“ şi „lătinești“ (în text aci se află un punct, echivalent, ca în punctuaţia greacă, semnu- 
lui: urma o explicaţie). Traducătorii fac deci două precizări : 1) o traducere a Biblie: din 
grecește nu se poate potrivi cu o traducere din altă limbă; 2) traducerea după o ediţie greacă 
nu se potriveşte cu aceea după altă ediţie greacă : verificarea traducerii trebuie făcută după 
ediția „pe a cărei cale au umblat“ tălmăcitorii. 

3 În sensul din textul citat verbul a copili nu l-am găsit în dictionare. Este, probabil, 
din familia lui copil = „bastard, corcitură, copil din flori“ (cf. ngr. reneioc=,spurius“, 
Du Cange). A copili înseamnă „a plivi păpuşoiul“ (cf. pentru toale Dicponarul limbi 
romine, Buc., 1940, s.p. „copil“). 

ajungînd, nu se știe cum, în Transilvania. La București se publică un text 
mai sărac, în care principalul efort este acela al „indreptării cuvintelor ro- 
mîneşti“, datorat fraţilor Radu şi Şerban Greceanu şi lui Mitrofan de Hugi. 

Sub raportul fidelității ed. 1688 este, deci, traducerea Milescu de două 
ori revăzută după textul grec urmat de spătar. În ce priveşte claritatea, ea 
este supusă unui efort suplimentar de redare rominească a terminologiei. 
Pentru a vedea reușita acestui efort, vom face o comparaţie între cele două 
redacţiuni ale traducerii, pentru care am ales texte care urmează numai 


ed. Frankfurt fără adaosuri din alte ediţii ale Septuagintei: 


Ms. Cluj 45, f. er 

A lui Moisi dumnozăiască serip- 
tură veche. 

Bitiia, cap: 1 

1 Denceput făcu dumnezău ceriul şi 
pămîntul. 

 Tară pămîntul cra nevăzut și 
nctocmit și întunârec zăcia deasupra 
preste cel fără de fund. Şi duhul lui 
dumnezău să purta pre deasupra apei. 

3 Şi zise dumnezău : facă-să lumină 
și să fiace lumină. 

4 Şi văzu dumnezău lumina cum 
iaste bună. Şi usăbi dumnezău întru 
mijlocul luminei și întru mijlocul întunere- 
cului, 

5 Si numi dumnezău lumina ziuă 
și întuncrecul numi noapte şi să făcu 
seară și să făcu dimineaţă, zi una. 

$ Și zise dumnezău : facă-să întări- 
tură întru mijlocul apei şi să fie împărți- 
toare între o apă şi între altă apă şi să 
făcu aşa. 

7 Şi făcu dumnezău întăritura şi 
usăbi dumnezău întru mijlocul apei carea 
era supt întăritură și întru mijlocul apei 
ce era deasupra întăriturei. 

3 Şi numi dumnezău întăritura ceriu 
şi văzu dumnezău cum iaste bun și să 


Ediţia 1688, p. 1 
Dumnezeiasca scriptură veche și 
noat. 

Facerea, cap. 1 

1 Denceput au făcut dumnezău 
ceriul şi pămîntul. 

> lară pămîntul cra nevăzut și 
notocmit. 3. Si întunerec zăcea deasupra 
preste cel fără de fund, și duhul lui 
dumnezău să purta deasupra apeil. 

4 Şi zise dumnezău: să să facă 
lumină, și să făcu lumină. 

5 Si văzu dumnezău lumina că iaste 
bună, şi osebi dumnezău între mijlocul 
luminii şi între mijlocul întuncrecului. 


€ Şi numi dumnezău lumina zio 
și întuncrecul numi noapte şi să făcu 
sară și să făcu dimeneaţă, zi una. 

? Şi zise dumnezău: facă-se întări- 
tură în mijlocul apei, şi să fie osebitoare 
între apă şi între apă şi să făcu așa. 


8 Și făcu dumnezău întăritura și 
osebi dumnezău între mijlocul apei care 
era supt întăritură, şi între mijlocul apei 
ce era deasupra întăriturii. 

* Şi numi dumnezău întăritura ceriu, 
şi văzu dumnezău că iaste bine, și să 
făcu sara, şi să făcu dimeneaţă, zi a doa. 


făcu sară și să făcu dimineaţă zi a doao. 


1 De observat că numerotarea versetelor în ms. 45 urmează întocmai pe aceea a ed. 
Frankfurt. În ed. 1688, chiar de la început numerotarea este alta (Gen. I are 33 v. în loc de 
31, II — 26 v. în loc de 25), dar nu aceea a ed. sixtine, unde Gen. II, 25 ultima parte (în ed. 
1688 v. 26) este III, 4. În ed. 1688, care reproduce punctuaţia ed. grecești, punctul nu indică 
sfîrşitul frazei, ci al versetului. În cadrul acestuia separaţia se face numai prin virgulă, 
ceea ce a contribuit, pentru cei care au reprodus textele fără să schimbe punctuaţia, la 
criticarea „obscurităţii“ acestei ediţii. 

Ms. Cluj 45, f. 3685r 

Ascunsele ce-s la jidovi din célia 
cc-s vrednice de credință număr să află 
şi iale. 

Acesta psalmu deosebi scris al lui 
David iaste şi afară dentru numărul celor 
150 de psalmi, cînd singur să bătu cu 
Goliath. 

Mic eram întru fraţii miei și mai 
tînăr întru casa tătine-micu. Păștiam oile 
tătine-mieu. Miinili miali au făcut organ 
și degetili miali au încheiat psaltire. Și 
cine va vesti domnului mieu? Acesta 
domnul, acesta ascultă. Acesta au trimis 
pre îngerul lui şi au rădicat pre mine 
dentru oile tătine-micu şi uns-au pre 
mine cu untdălemnul ungerii lui. Fraţii 
miei buni și mari şi n-au bine vrut 
întru ei domnul. Eşii întru timpinarea 
celui striin de fial și mă blăstăma 
întru idolii lui. Iară eu zmulgind dela el 
sabiia am tăiat capul lui şi am rădicat 
ocara dentru fiii lui Israil. 


Ms. Cluj 45, f. 397r 

Cuvintul înnainte denafară băgat, 
nearătat iaste cine l-au făcut. 

Isus acesta a lui Sirah era ficior şi 
nepot al lui Iisus tizul lui. Acesta dară 
întru anii de jos au fost după robime şi 
înturnare. Şi după proroci amu toţi, 
deci moşul lui lisus în ce chip şi el măr- 
turisâşte iubitor de osteneală au fost, 
bărbat întru jidovi și prea înţelept. Careli 
nu numai ciale ale altora celor mainte 
de el înţelepţi oameni răspunsuri... 


Ms. Cluj 45, f. d4iv 
A lui Iosip la Maccavei carte adecă 
pentru singură ţiitoare gîndiria. 
Cap. 1 
„Prea filosofăscul cuvintu a arăta 
vrînd, dă sîngur despuitor iaste patimilor 
cel bine credincios gind, sfătui-v-aş 
dară voao drept pentru ca să loaţi aminte 
cu osărdie la filosofie. Pentru că şi de 
treabă... 


Ed. 1688, p. 614 


Ascunsele céle ce-s la jidovi den 
numărul celor vrédnice de credință să află. 


Acest psalm de însus David iaste 
scris şi afară den numărul celor 150 de 
psalmi, cînd sîngur s-au bătut cu Goliath. 


Mic eram întru frații miei şi mai 
tinăr în casa tătine-micu, pășteam oile 
tătine-mieu. M_înile mele au făcut organe 
și dâgetele mâle au încheiat psaltirea, ci 
cine va vesti domnului micu? Acesta e 
domnul, acesta ascullă. Acesta au trimis 
pre îngerul lui şi m-au ridicat de la oile 
tălîne-inicu, și m-au uns cu untdelemnul 
ungorii lui. Frăţii mici buni şi mari 
şi n-au binc vrut întru ci domnul. 
Eşiiu întru întimpinarea celui striin de 
feliu, şi mă blestemă întru idolii lui, 
iară eu zmulgind sabiia dela el am tăiat, 

l lui şi am ridicat ocara dentru fiii 
lui Israil. 7 


Ed. 1688, p. 663 

Cuvînt înainte denafară băgat neară- 
tat de cine e făcut. 

Isus acesta al lui Sirah era ficioru, 
şi nepotu al lui Tisus tizul lui, acesta dară 
în anii de jos au fost după robie şi întur- 
nare, şi după toţi prorocii, deci moşul 
lui Iisus în ce chip şi el mărturiséşte, om 
iubitoriu de osteneală au fost între jidovi, 
şi prea înțelept, carele nu numai céle 
ale altora celor mainainte de el înţelepţi 
bărbaţi răspunsuri... 


Ed. 1688, p. 740 

-A lui Iosip la Macavei carte. Adecă 

pentru singurul ţiitoriul gînd. 
Cap. I 

Prea filosofesc cuvînt vrind a arăta, 
de iaste singur stăpinitoriu patemelor cel 
bun credincios gînd, svătuire-aşi dară 
voao dirept ca să luaţi aminte cu osîrdie 
la filosofie, pentru că şi de treabă... 


: kierr greci y K 

Vechiul Testament tradus de N. Milescu. Începutul Genezei. (Ms. %. Cluj, f. 27) 

O asemenea comparaţie, ca şi examenul general al traducerilor romineşti 
din VT efectuate în a doua jumătate a sec. al XVII-lea trebuie, desigur, 
reluată de filologi, pe baza tuturor textelor urmate sau consultate de tra- 
ducători. O primă constatare după comparația de mai sus este că, incon- 
testabil, efortul Grecenilor și al lui Mitrofan a dat rezultate sub raport sti- 
listic : textul ed. 1688 este mai cursiv decit al ms. 45. Din exemplele de mai 
sus se observă îndată că menținind metoda traducerii cuvînt cu cuvinti, 
data vremii puteau adăuga la limpezimea vocabularului și cursul firesc 
al frazei. 


Modificările nu sînt nici frecvente, nici ample, dar suficiente ca să arate preocuparea 
ultimilor revizori : să să facă (ms. 45 : facă-să) ; osebi... între mijlocul luminii (usăbi... întru 
mijlocul luminei) ; întăritură în mijlocul (întăritură întru mijlocul); să fie osebitoare (să fie 
împărțitoare) ; mai tînăr în casa (mai tinăr întru casa); m-au rădicat de la oile (au ridicat 
pre mine dentru oile); m-au uns (uns-au pre mine) ; om iubitoriu de osteneală au fost [iubitor 
de osteneală au fost bărbat); prea filosofesc cuvînt vrind a arăta (prea filosotăscul cuvint a 
arăta vrind); singur stăpinitor (singur despuitor, pentru gr. ubro6tonoroc). Asemenea 
„îndreptări“ în majoritatea lor fericite, nu adaugă însă prea mult la traducerea de bază 
care rămîne aceea a lui Milescu. 


Redarea exactă şi înțeleasă a termenilor elini a fost împiedicată, după 
cum se arată în prefața lui Șerban, de „strimtarea limbii ruminești“. Radu 
Greceanu va regreta și el peste cîţiva ani, „îngustarea limbii rumiînești“. 
Această declarație comună cărturarilor noştri din acea vreme?, nu putea 
fi făcută decit de oameni care înțelegeau un text grecesc mai bine decit 
il puteau reda în rominește. Stadiul de dezvoltare a limbii noastre la sfirşitul 
sec. al XVII-lea poate fi în bună măsură cunoscut după limitele pe care 
le simțeau și le dovedeau în lucrările lor traducătorii vremii. Căutarea aces- 
tor limite trebuie însoţită însă de stabilirea gradului în care traducătorii 
înțelegeau textul original după care tălmăceau, fapt care condiționează 
aprecierea modului în care au ştiut ei să folosească limba rominească a vre- 
mii lor. l 

În ce-i priveşte pe frații Greceanu, ultimii revizori ai ed. 1688, despre 
care ştim că traduceau, ca şi ceilalți cărturari contemporani, din cuvint 
in cuvînt și care au fost lãudați pentru romineasca tălmăcirilor lor3, con- 


1 In Minei, luna septembrie, Buzău, 1698, f. 132 (I. Bianuşi N. Hodoș, op. cit., t. I, 
p. 368), Radu Greceanu explică: „Cu greu iaste a tilmăci vericine singur, cele despre limba 
elinească spre cea rumînească; că sînt cuvinte elineşti şi vorbe despre locuri, care unele 
nici la lexicoane nu să află; altele, deşi să şi află şi să înţăleg, iară pentru îngustarea limbii 
rumîneşti nu pot veni la tilmăcit“, 

2 Simion Ştefan în prefața la NT, Bălgrad 1648, Theodosie în prefața la Liturghier, 
Buc., 1680 (vezi I. Bianu și N. Hodoș, op. cit., t. I, p. 169, 284). 

3 Despre felul cum traducea Radu Greceanu, vezi observaţiile judicioase ale lui 
Gh. I. Moisescu, Mărturisirea ortodoxă în rominește, studiu introductiv la ediţia 
M. O., Buc., 1942, p. LII şi LILI. În traducerea, în general bună, a lui Greceanu, se întil- 
nesc calcuri, nepotriviri sintactice străine limbii noastre, adică un servilism faţă de textul 
grec care merge pînă la falsificări ale sensului. Asemenea cazuri sînt citate (ibid., n. 1) chiar 
pentru tezte biblice pe care Greceanu încearcă să le traducă singur, fără a apela la ed. 1688 
(ex. : „carea unii înpingîndu-o prejur credinţă s-au îrînt corabia“ în loc de „carea unii 
lepădîndu-o, den credinţă căzură“). Un omagiu mai hotărît a adus-o celor doi frați Moses 

statăm că nu au stăruit prea mult asupra textului grecesc. Analiza unei cărţi 
din VT în a cărei redare traducătorii nu puteau fi influenţaţi de nici o tra- 
ducere anterioară sau contemporană (Despre raţiunea dominantă sau Pentru 
singurul țiitoriul gind, atribuită lui Josephus Flavius, tradusă în ms. auto- 
grai Milescu şi ms. 45, apoi publicată cum vom arăta "mai jos), text deosebit 
de dificil prin bogata sa terminologie filosofică!, dovedeşte că Milescu îl tradu- 
sese într-adevăr repede, că primii săi revizori n-au intervenit (ed. Frankfurt 
nu le oferea decit foarte puţine variante, iar ed. Daniel nu cuprinde această 
carte), că stolnicul Constantin Cantacuzino n-a fost consultat la locurile 
grele cum obișnuiesc să facă Grecenii la alte traduceri? şi, în sfirsit, că aceştia 
din urmă n-au pătruns în întregime înțelesurile textului original. 


Așa se explică, în versiunea definitivă, revizuită de fraţii Greceanu, folosirea ace- 
luiași cuvînt romiînesc pentru termeni deosebiți ai filozofiei greceşti. Prin gind se traduce 
şi „rațiune“ (Aoyiou6ş, I 1, 13, 15 etc.) şi „gindire“ (Savoia, II 2). Prin „intelep- 
ciune — şi „prudenţa“ {(ọpóvnoiç I 2) şi „temperanţa“ (cwọpocóvn, I 3) şi înțelep- 
ciunea“ propriu-zisă (oqia, dar în sens de „filozofie“ I 16—17). Minte redă și pe voðç 
(1 15, 35; II 22), dar şi pe ọpóvnots („prudenţa“ I 19), tradus anterior prin ințelepciune. 
În schimb oweppoovvn, tradus mai întîi tot „intelepciune“, este redat cîteva rinduri 
mai departe prin întreaga fire (| 6), apoi îutregăciunea mintii (| 19 30), iar coppov 
(„temperat“, „întrinat“), cînd prin intreg la minte (II 2, 24), cind numai prin întreg alături 
de vote {I 35; II 16). 

Bine traduși sînt alţi termeni, cu echivalente romineşti mai de mult folosite. Astfel, 
este acceptat neologismul filosofia (I 1) sau, la superlativ, prea filosofesc („foarte filozofic“ 
qpiiocoeporarov, | 1). Se menţin, ca în traducerile anterioare, bunătate pentru virtute 
(&peri, I 2 etc.), fire pentru „natură“ (poor, I 20), suflet (yoxńñ, 1 26), trup (oua, 
I 27), patima pentru „afect“ sau „pasiune“ (na9oc, I 1, 18, 16, 21 etc.), lucru (npéyua, 
I 16), pricină (aitia, I 16) sau de obște (koivóç = „comun“). Ića (în text „fel“, „gen“ 
I 18) este tradus însă chip (în sens de „aspect“), la fel ca moivrponoş („foarte variat“, 
I 25), aceasta însă corect, prin calcul mas cu multe chipuri. 

În aceeaşi categorie de termeni filozofici mai întîlnim în textul citat: cuget (Evvoto, 
1 24, aci cu sensul de „a reflecta“), aleg (S.axpivo, 1 t4 = „disting“), cunoaștere (vvâoig, | 16), 


Gaster scriind despre M ărgăr itare, Buc., 1691 : „Ca în toate operile Grecenilor limba este 
foarte frumoasă, bogată în expresiuni alese şi turnată într-un stil elegant şi plăcut“ (Chres- 
tomaţie romină, vol. I, Leipzig-Buc., 1891, p. XL). Laudele se cuveneau în primul rînd 
textului grec, datorat. unui orator -unoseut pentru eleganța stilului şi exprimării sale. 

1 Este regretabil că acest text atit de important prin terminologia sa filozofică nu 
a fost folosit pentru culegerea materialului lexical introdus în primele volume ale Dicţionaru- 
lui limbii romine (A- De şi F-Lojniţă), Buc., 1913—1949. Incontestabil, traducătorii s-au 
izbit de dificultăţi mari, tratatul lui Pseudo. Josephus fiind reputat pentru „o imprecizie 
terminologică fără precedent“ I. Heinemann, în Pauly-Wissowa, Realencyclopădie 
der Classischen  Altertumswissenschaft, 27. Hbbd., Stuttgart, 1928, col. 803), dar totodată 
pentru „greaca sa curată, aproape liberă de ebraisme“ (:bid.), Ps.- Josephus a fost folosit, 
de Anatole Bailly, v. al său Dictionnaire grec-frangeais, 44e ed., Paris ([.a.), p. XXI. 

2 Pentru traducerea Mărgăritarelor, Buc., 1691, fraţii Greceanu mărturisesc în pre- 
fată: „avut-am îndireptătoriu pre cinstitul, 'blagorodnicul ş şi pre înțeleptul dumnealui 
Constandin Cantacuzino biv vel—stolnic; însă Ta c6le mai adinci filosofeşti şi bogoslo- 
veşti noimata ce s-au aflat, pre dumnealui ca pre un epistimon şi știutoriu l-am avut lumină 
şi dezlegare întru toate“ (I. Bianu și N. Hodoş, op. cit., t. I, p. 320). Tot aşa 
pentru Pravoslavnica mărturisire, publicată la Buzău în acelașian (ibid, p. 323). 

caut (Emeopto, | 30 = „examinez“), cerc (înro = „cercetez“, I 13), a cunoaște (Erwvâvat, 
II 9, aci „a recunoaște“, „a stabili“, „a decide“), buna cugetare (ebvoia = „buna voinţă“ 
II 10), știință (Eniorhun, I 2), uitare (An6n, 1 5), neștiinţă (àyvoia, I 5), cu stiîngăcie, prin 
cale, mai cinstesc (mporiuăo I 16 = „prefer“), dar corect denlăuntru simţituri (aio0n- 
pro, IL 22) pentru „simţuri“, | 

Termenii de morală sînt cei obişnuiţi vechilor noastre traduceri : lăcomia pintecelui 
(vaorpinopyia, I 3), poftă (Eniwvpia, 1 3, 23; II 4), direptate (Swcooobwn, I 4), rău nărav 
(kakoneio, I 4, 25), vitejie (àvõpeia, I 4), minie (0vpuoc. I 4, 24; II 16 etc.), durere (n6vos, 
1 &, 9, 20, 24), răbdare (bnopovn, II 12), dulceaţă (î5ovn, I 20, 22), bucurie (xupă, 1 23), 
frică (e6Bos, I 24), mihnire (Ann, I 24), dulce patimă (hâvrareia, II 4, în sens de 
„concupiscenţă“), nărav (č0oç, II 21). Interesantă este încercarea de traducere a terme- 
nului kañokayaðia prin bună bunătate (I 10). Ioieio nu mai este redat prin pedepsire, 
ci prin învățătură ( I 17), dar învăţ traduce îndată pe uavBăvo (ibid.). Traducerea dă 
sensul exact pentru obrostonos (I 1) şi obrorpărop (I 8, 30), prin calcurile singur 
slăpinitoriu, singur ţiitoriu care aveau în romina veche sensul de „suveran“, „conducător“ 
(ca şi în diplomatică, cf. v. sl. samodărjavnii) 1; în text sensul este „dominant“. 
Rău traduse sînt în schimb cuvintele ucidere pentru e6foc (1) &; la I 24, corect 
frică“), următoare (ăkoiovBiou, I 22 în loc de „urmare“, în sens de „consecinţă“). Este 
remarcabilă însă traducerea, semnalată mai sus, a lui Vân („materie“). 


Această sumară trecere în revistă a traducerii cîtorva termeni, dintr-o 
singură categorie şi un singur text, arată cît de bine se reflectă în termino- 
logie caracterul de tranziţie al perioadei culturale în care s-a efectuat tradu- 
cerea şi, totodată, meritele incontestabile ale celor cărora li se datorează o 
operă de asemenea amploare, admirabil întocmită în raport cu mijloacele 
vremii?. Trebuie observat că scrierea lui Pseudo-Josephus era cea dintii 


1 Vezi pentru acest sens și cele mai vechi traduceri ale termenului B. Vîrtosu, 
Titulatura domnilor și asocierea la domnie în Țara Rominească și în Moldova în secolul al 
XVI-lea, [Buc.], 1960, p. 196, urm. Pentru alternanța țiitoriu-stăpinitoriu cp. cu Grigore 
Ureche, Letopisetul Țării Moldovei, ed. 2-a, P.P. Panaitescu, Buc., 1958, p. 121: 
„însuși țiitoriu“. În a doua jumătate a sec. XVII întîlnim însă și avtocrator (Dosoftei şi 
D. Cantemir, vezi Dicţionarul limbii romine, Buc., 1913, s.v.) 

2 Pentru a demonstra superioritatea traducerii de mai tirziu a lui S. Micu, Bălan 
a recurs uneori la citate trunchiate din ed. 1688. Vezi studiul citat, p. 170, n. 1: citatul 
„că a mutat Domnul pre luda prin mîna lui Babilonul“ nu este transcris corect: „cînd 
muta domnul pre Iuda şi pre Ierusalim în mîna lui Navohodonosor la Vavilon“. Deose- 
birea faţă de traducerea lui Micu („prin mîna lui Navohodonosor“) dispare. Ibid., Bălan 
corectează trad. 1688 susţinind, cu Micu, că Ierihonul e „despre apusul Iordanului“. Fără 
îndoială, dar textul nu se referă la poziţia Ierihonului, ci la teritoriile primite de fiii lui 
Merari „la răsărit de Iordanul Ierihonului“ (textul ebraic). Traducătorii ed. 1688 n-au 
înțeles textul, dar l-au redat aidoma celui grecesc (greşit tradus din ebraică) şi conform 
ed. Frankfurt : kat’ àvatoñáç şi celei latine (contra orientem), iar Micu conform ed, 
romane folosită de el, care are emendaţia inutilă „la apus“ (rară Svopâc). Apelul 
consecvent la originale îl scutea pe Bălan de asemenea observaţii nedrepte. Adesea 
însă Bălan reproşează şi faptul că s-a tradus corect textul grec și că nu s-a apelat la cel 
ebraic (p. 166). Bălan mai susţine superioritatea traducerii Paliei de la Orăştie, adesea mai 
limpede decit aceea din 1688. Fără îndoială: Palia era o traducere „de-nţeles“, care se 
adresa poporului, la rîndul ei făcută după o traducere maghiară întocmită în aceleaşi 
scopuri prozelitiste, ed. lui Gâspâr Helthai. Ed. 1688 este o traducere ştiinţifică, în care 
redarea corectă și integrală a textului grec a fost urmărită chiar cu sacrificarea inteligibi- 
lităţii traducerii. Istoria literaturii universale ne oferă şi alte glorioase exemple de acest 
fel: dificultățile textului chinez original al cărţii Tao tő king sînt atit de mari încit după 

operă filozofică tradusă şi publicată în limba romină!; creație a culturii 
elenistice, ea punea traducătorilor romini probleme dificile de înţelegere și 
redare exactă a unor termeni regulați ai gîndirii greceşti, platonică, 
peripatetică, sau stoică. Greutatea de a surprinde în traducerea romi- 
nească nuanțele şi subtilităţile originalului elin exprimă bine stadiul 
incipient de formare a unei terminologii filozofice în limba noastră. Este de 
la sine înţeles că prin „minte cu dirept cuvint“ cititorul romiîn nu putea sur- 
prinde aluzia la 6pOoc A6yoc din gindirea Stagiritului?, chiar dacă multora 
din cărturarii noştri nu le era străină Etica nicomahică, aşa cum folosirea 
arbitrară a cuvîntului înțelepciune anula distincţia, esenţială în cartea lui 
Pseudo- Josephus, dintre epâvnoig, coppoovvn, şi copia. În schimb ideea 
centrală a cărţii, anume că raţiunea bine orientată poate domina pasiu- 
nile3, este perfect accesibilă și în lectura traducerii romineşti, care mai 
transmite definiţia filozofică a filozofieii, definiția raţiunii, teoria virtuţilor 
şi a pasiunilor etc. Nu e surprinzător deci să regăsim aceste idei, intrate prin 
opera lui Pseudo-Josephus sau prin alte scrieri, în gîndirea noastră din al 
XVII-lea veac. 

De un interes egal pentru orientarea culturii romineşti în a doua jumă- 
tate a sec. al XVII-lea sînt conţinutul şi prezentarea ed. 1688, mai exact 
cărțile incluse în această ediţie, ordinea lor, felul în care Șerban Cantacuzino 
şi Dositei al Ierusalimului motivează alcătuirea și publicarea traducerii. 
Acestor aspecte nu li s-a acordat pînă acum atenţia cuvenită. Nu vom repeta 
aci cele arătate în alt articol şi mai sus în studiul de față cu privire la rațiu- 
nile unei traduceri romineşti integrale a VT în sec. al XVII-lea. Amintim 
numai că, în raport cu necesităţile ideologiei feudale şi cu interesele bisericii, 
această întreprindere mai putea întirzia; cu eforturi şi cheltuieli mai mici 
s-ar fi putut traduce şi publica alte cărţi, incomparabil mai utile activi- 
tăţii ecleziastice a vremii, adică tocmai acele cărţi de ritual, predici, hagio- 


specialişti, „trebuie să mărturisim că această carte, tradusă și retradusă, este practic 
netraductibilă. Una din aceste traduceri, aceea a lui Stanislas Julien (1842) merită să fie 
semnalată : perfect conștiincioasă, ea nu trădează textul dar nici nu permite înţelegerea 
lui“ (Marcel Granet, La pensée chinoise, Paris, 1934, pp. 502—503). 

„„_+ Despre importanţa filozofică a acestei cărți şi locul pe care îl ocupă în istoria gin- 
dirii în ţara noastră, vezi V. Cândea, Tratatul „Despre raţiunea dominantă“, cea 
dintii operă filozofică publicată în limba romină, în Viaţa rominească, serie nouă, 16 
(1963), nr. 3, p. 84-89. De adăugat, la indicaţiile bibliografice date acolo, lucrarea lui 
A, Dupont-Sommer, Le IVe livre des Macchabees, Paris [f.a.], (Bibliothèque de 
PEcole des Hautes Etudes, 274), pe care ne-a semnalat-o prof. Dan Simonescu. 

2 Etica Wicomahică, II 36, 1107 a 2. 

? Tema cărţii reapare la D. Cantemir, Divanul, Iaşi, 1698, p. 103 : „Socoteala 
dreaptă şi întreagă (ô 6pd6g kai cœoctóç Aovaptuou6c) pre greșitoarea poftă să o 
stăpinească“, | 

4 „Înţelepciunea iaste cunoaşterea dumnezeeștilor şi omeneştilor lucruri ș-ale aces- 
tora pricini“, Cf. Plutarh, Plac.phi.,11; Diogene Laertiu, I12şiCicero, 
Tusculanes V, III, 7—9. Este definiţia cea mai veche a filozofiei transmisă de Heraclid 
din Pont, după Pitagora. Aplicarea dată de gînditorul iudeo-alexandrin definiţiei („aceasta 
dară iaste a legii învăţătură“) o regăsim în prefața lui Şerban („Cercetaţi scripturile, zice 
Domnul, că întru acestea să închee toată cunoștința celor dumnezăești şi omenești lucruri“), 
unde numai primele două cuvinte sînt citate (Joan V, 39). 

5V. Cândea, Semnificaţia politică a unui act de cultură feudală, în Studii, 16 
(1963), nr. 3, p. 651-671, 

grafie sau polemică anticatolică şi antireformată care vor forma programul 
editorial al lui Constantin Brincoveanu și Antim Ivireanu. lată dece prezenţa 
clericilor în pregătirea ed. 1688 s-a făcut mai puţin simțită decit ne-am fi 
așteptat, iată dece această ediţie este lăsată iniţiativei şi luminilor unor 
laici, fapt care poate explica, de asemenea, elementele protestante strecu- 
rate — prin intermediul ei, în cultura rominească a vremii. 

Nu s-a observat pină acum că acceptarea fără nici o modificare a unui 
text al Septuagintei, şi anume într-o ediţie pregătită de filologi protestanți, 
contrasta puternic atît cu atitudinea adoptată de biserica răsăriteană în con- 
troversele antireformate din secolul al XVII-lea, cit și cu doctrina despre 
apocrife consemnată în cărți tipărite în acelaşi veac chiar în Țara Romi- 
nească, sau cu concepțiile lui Dositei al Ierusalimului în această problemă. 
Traducerea ediţiei Frankfurt, în care erau trecute între apocrife cărţi soco- 
tite de ortodocşi drept neîndoielnic canonice (Jisus Sirah, I—III Macabei)! 
reprezenta un triumf, pe altă cale, a acelei atitudini doctrinare care agitase 
atita vreme cercurile învăţaţilor răsăriteni şi dusese la condamnarea opiniilor 
calvinizante ale lui Chiril Lucaris. Traducerea fără ezitări a scrierii Despre 
rațiunea dominantă, absentă din toate ediţiile oficiale ale Bibliei și tipărită 
pînă azi exclusiv în ediţiile de interes filologic nu poate fi explicată prin ig- 
norarea atitudinii bisericii față de această pseudoepigrată și faţă de canonici- 
tatea cărţilor biblice în general?. Iar argumentele din prefețe, ideea obliga- 
tivităţii cunoaşterii VT de către oricine3, sau a citirii Bibliei „şi de mici şi 
de mari“ sînt cu totul neaşteptate intr-o prefaţă semnată de Dositei al Ieru- 
salimuluit, care abia în 1672 statornicise ca această carte „sănu fie citită 


1 Vezi Indreptarea legiei, Tîrgovişte, 1652, Can. sf. ap., gl. 83 (ed. Buc., 1962, p. 397); 
Dositei în mărturisirea sa dată în Sinodul de la Ierusalim 1672 (“Aonig 6p8o50&iug) consi- 
deră că apocritele „fără înţelegere şi fără ştiinţă sau chiar din rea voinţă le-a numit [Chiril 
Lucaris) apocrife [...] pe acestea toate noi le socotim cărţi canonice“ (apud Hr. Andruţos, 
Simbolica, trad. Justin Moisescu, Craiova, 1955, p. 120). 

2 De observat că la 1665 un alt cărturar romiîn, Antonie de la Moldoviţa, ştia „care 
cărți leapădă calvinii și litereanii din Biblie“ (între altele „3 cărţi a lui Macavei“, pe a 
patra nici nu o socoteşte biblică), desigur tot prin consultarea unor ediţii protestante 
(v. N. Drăganu, Codicele pribeagului Gheorghe Ștefan, voevodul Moldovei, în Anuarul 
Institutului de istorie naţională, Cluj, 3 (1924—1925), p. 491 şi 244). 

3 „Că de vreme ce după politiceștile legi nu să cade omului grec a nu şti legile gre- 
cilor, cu cît era mai dirept creştinii romîni să ştie legile lui dumnezeu“ (cf. I Bianu 
şi N. Hodoş. op. cit., t. I, p. 289). Recomandarea i-a părut suspectă și lui N. lLorga, 
Histoire des Roumains, t. VI, Buc., 1940, p. 451. Este dealtfel îndoielnic că, dată „a se 
citi și de mici și de mari“, ediţia lui Şerban'a îndeplinit această funcţiune mai departe de 
ai cărturăreşti. Personal nu am văzut exemplare din această carte cu însemnări 

e lector. 

4 „Negreşit că a fost, ca un călăuz și sfătuitor, Dosoftei de Ierusalim“ (N. Torga, 
Istoria literaturii religioase a rominilor pînă la 1688, în Studii și documente, VII, Bucu- 
reşti, 1904, p. CCIV). De observat însă că pentru probleme dificile a fost utilizat Gher- 
manos Nyssis (pentru legăturile căruia cu Teodosie Veştemeanu vezi N. Iorga, Studiu 
și documente, V, Bucureşti, 1903, p. 487, nr. 25), „pînă la pristăvirea sa“ care s-a întîm- 
plat după 8 octombrie 1686. Vezi și scrisoarea lui Ghermanos către loan Comnen la Veneţia, 
publicată de A. Papadopulos-Kerameus în colecția Hurmuzaki, XIII, Bucureşti, 1909, 
pp. 356—357 (vezi şi trad. rom. în A. Papadopulos-Kerameus, Scrieri 
și doc. gr. priv. la ist. rom., trad. de C. Litzica şi A. Murnu, Bucureşti, 1914, pp. 325—326). 
Reiese din scrisoare că relaţiile dintre cei doi prelați erau încordate, aşa încît o colaborare 
înainte de 1686 ar fi fost dificilă. Dar Dositei, în neobosite călătorii, nu putea fi un cola- 

de toţi, ci numai de cei care, cu cercetarea cuvenită“ o studiază și care 
„cunosc felul in care se cercetează, se învață şi în general se citește“ eat. Este 
mai probabil deci ca iniţiativei, curiozităţii şi spiritului tolerant al unor 
laici? să li se datoreze acceptarea integrală, în forma ei, a acelei ediţii pro- 
testante, devenită ediţia oficială a unei biserici ortodoxe şi reprodusă apoi, 
cu aceeaşi împărţire, de o biserică unită (Blaj 1795) apoi, fără moditicări, 
la Buzău (1854—1856) şi cu neînsemnate schimbări la Petersburg (1819), 
Sibiu (1856—1858) şi Bucureşti (1914). 


* 


Către ce concluzii ne îndreaptă faptele expuse în studiul de față? Cea 
mai importantă este, credem, apariţia în a doua jumătate a sec. al XVII-lea 
a unui nou tip de cărturar umanist în persoana spătarului Milescu, avind, 
în erudiție şi concepţie, toate trăsăturile umanistului european al vremii: 
dragoste pentru operele literare ale antichităţii, pasiune îilologică, metodă 
critică în traducerea textelor clasice, atitudine egală față de textele sacre 
sau profane cărora le aplică fără discriminare aceleași criterii, înlăturind 
principiul autorităţii ecleziastice în problema canonicităţii textelor biblice, 
alegerea atentă a edițiilor critice reputate, indiferent de cîmpul confesional 
din care provin. 

Important este iarăşi faptul că noul tip de cărturar umanist nu este izo- 
lat : opera lui filologică este continuată de alți învăţaţi cu aceleași metode 
critice, care cred în capacitatea limbii romine de a reda greaca veche şi lu- 
crează „spre folosul şi înţelegerea limbii rumînești“. | 

S-ar putea desigur obiecta că Milescu şi Grecenii nu sînt primii laici 
care colaborează cu biserica şi că opera lor, monument al literaturii reli- 


borator de nădejde nici pînă în septembrie 1687, cînd incepe tiparul, nici după; pe la mij- 
locul lui 1688, bolnav, lipsea din ţară (vezi scrisoarea lui Şerban Cantacuzino din august 
acel an către Hrisant Notara, publicată de N. Iorga în colecția Hurmuzachi, XIVA, 
Bucureşti, p. 264, nr. CCCXXĂXII); prefața Bibliei ar fi redactată de stolnicul C. Canta- 
cuzino şi doar semnată de Dositei (N. Forga, Histoire des Roumains, vol. VI, București, 
1940, pp. 451—452). 

1 Hr. Andruţos, op. cit, p. 124. 

2 În afara atitudinii favorabile a Cantacuzinilor faţă de „luterocalvinistul Cariofil“ 
(D. Russo, Joan Cariofil și operele lui, în Studii istorice greco-romine, t. 1, Buc., 
1939, pp. 186, 187, n. 1 etc.) trebuie amintite legăturile lor cu reformaţii ardeleni. Martin 
Albrich din Braşov îi închina lui Constantin Şerban, în 1655, lucrarea sa Disputatio 
theologica, Coronae, typis Michaelis Hermanni, în care răspunde la întrebări ale domnului 
muntean (vezi descrierea cărţii şi prefața la Andrei Veress, Bibliografia romino-ungară, 
vol. I, Bucureşti, 1931, pp. 90—91, nr. 178). Acelaşi Albrich îl informează pe Şerban Can- 
tacuzino despre confesiunea reformată trimițindu-i Catehismul lui Luther, Recoman- 
darea lecturii particulare a Bibliei o întîlnim la încă un cărturar laic, D. Cantemir, 
Divanul, Iaşi, 1698, f. 103—104. 

3 Pentru condiţiile în care a apărut cartea este interesant de notat că aprobarea 
„Bisericii mari“ la care se referă Şerban în prefaţă (adică a Patriarhiei din Constantinopol), 
nu o putuse primi decît între 7 aprilie 1686 şi 12 octombrie 1687 cit fusese în scaun Dionisie 
Seroglanul, protejat de Şerban şi refugiat apoi în Ţara Rominească. După acea dată Ţara 
Rominească rămîne, pînă în vremea lui Brîncoveanu, sub anatema noului patriarh Iacov. 
Este greşită presupunerea lui C. Solomon, op. cit., p. 31, că aprobarea la care se referă 
prefaţatorul era aceea a patriarhiei Ierusalimului (o asociere nenimerită cu Dositei, sem- 
natarul celei de-a doua prefețe). 

gioase, aparține totuși culturii sec. al XVII-lea, pronunţat marcată de aceeași 
amprentă religioasă. Răspunsul la aceste obiecţii este analiza atentă a înce- 
puturilor laicizării culturii noastre. Desfăşurată o vreme din iniţiativa şi 
sub îndrumarea bisericii, colaborarea cu laicii a însemnat o primejdie pentru 
aceasta îndată ce, lărgindu-și orizontul ideologic şi adoptînd metodele noi 
de lucru, laicii au dobindit o autoritate cărturărească de sine stătătoare. 
În cadrul aceleiași ideologii feudale curiozitatea lor pentru cultura nouă, 
venită din alte zone decît cele ecleziastice, curiozitate prezentă la toţi cărturarii 
noştri din a doua jumătate a secolului al XVII-lea, fie că era vorba de is- 
torie, literatură antică, filozofie sau filologie, reprezintă premizele unei orien- 
tări noi în cultura noastră care, printr-un proces îndelungat dar mereu 
mai evident, va duce la izolarea ideologiei ecleziastice și va pregăti spiritul 
înnoitor de la sfîrşitul secolului al XVIII-lea. 

Deocamdată, rezultatele concepţiilor şi metodelor umaniste sînt : îmbo- 
găţirea literaturii romiîne cu o traducere filologică, științifică a Bibliei şi 
odată cu aceasta, cu prima traducere a unei scrieri filozofice tipărită romi- 
neşte, lucrare de mare reputaţie în literatura universală, prin care se intro- 
duc idei noi despre rațiune ca facultate dominantă, despre demnitatea şi 
autonomia omului raţional. 

În lumina noilor metode putem revizui caracterizarea Biblie din 1688: 
ea este însăşi traducerea spătarului Milescu, îndreptată numai la București, 
o operă iniţiată, inspirată şi întocmită în cea mai mare parte de niște laici. 
Elaborare nouă, ea nu are legătura presupusă cu traducerile rominești ante-: 
rioare; prin metodele şi criteriile umaniste ale alcătuitorilor săi, ea nu apar- 
ține perioadei vechi, ci deschide una nouă în literatura noastră. Meritele 
sale sînt mai puţin literare, cit știintifice: este cea dintii traducere exactă 
a Septuagintei în limba romină, reluată direct sau prin revizuiri succesive 
vreme de trei secole. 

Prin opera sa Milescu introduce în literatura romînă a vremii o ediţie pro- 
testantă a Bibliei, purtînd amprenta criticismului luteran și împărţirea inte- 
rioară a protestatarului de la Wittenberg. Reimprimată, cu revizuiri, în aceeași 
redactare interioară pînă în 1914, această ediţie scapă cenzurii ecleziastice 
şi e adoptată atit de biserica ortodoxă cit şi de cea unită: rezultat neaş- 
teptat şi neobservat al autorităţii umaniștilor din sec. XVII. 

lată tot atîtea detalii noi care îşi vor afla, nădăjduim, locul în tabloul 
culturii romîne vechi, mereu mai limpede prin efortul conjugat al cercetă- 
rilor de azi. , 

VECHIUL TESTAMENT TĂLMĂCIT ÎN LIMBA ROMÎNĂ 


Constantinopol, 1661—1664. Text revizuit în Țara Rominească. Prefeţele și sumarul 
exemplarului copiat pentru mitropolitul Teodosie, ms. rom. 45 al Bibliotecii Filialei Cluj 
a Academiei R.P.R., f. 4r-v și 456r—457v, 


f. în 


f. 1» 

Cuvîntu înnaintea cărţii aceştiia cătră preasfințitul mitropolit. 

Cu viitor lucru şi înfrămseţat graiaşte cel deplin de laudă răspunsul al oamenilor 
vechi însă învățați carele dovădeşte lucrul acesta cum atuncia cetățile şi supunerea feri- 
cită va fi cînd au înțeleptul va domni, au Domnul va face ca un înțelept, au arhiereul va 
urma celor sfinte şi cu urmarea sfintelor va păzi turma lui nesmintită. În vréme ce pren a 
Domnului bune obicâe obicinuiaşte-să a fi și supunerea acestuia cuvint, mulţi den craii 
vechi şi vestiți şi arhierei, cărturari și filosofi următori a fi să siliră ca pren mijlocul lui 
fieşte care bine a cîrmui ţărilor, și a urma scripturilor celor sfinte să poată şi nume vâcinic 
să-și agonisească. 

Pare-mi-să drept actia cum și stinţia ta, preasfințitul mieu stăpîn, mult fuseş ală- 
turat lîngă cuvîntul acesta ce mai sus zisem. Şi cutez a zice şi mai pre sus încă făcătoriu 
ești lucrului înţelepciunii şi sfinţeniei. În vreme ce aceia crai numai pentru folosul trupului 
închipuia răspunsul acesta. Iară sfinţia ta, nu numai spre celi de folos ale trupului pren 
fapte bune, ci mai virtos spre ale sufletului, pren sufletești isprăvi te afli spre folosul 
supunerii învinghisi tok <?sic> voi zice şi spre cel vestit Ptolemeu înpărat. Că și acela 
pentru cinstea numai cea pămîntească să nevoi spre izvodirea cărţii vechi aceştia den jido- 
vească pre elinească și o aduse la săvirşit, carea iaste cartea cărţilor şi izvodul tuturor 
cărţilor sfinte, temelia legii noastre ceia în veci neclintită. Iar mai puţin şi cu aceasta 
sufletâşte te folosiși. 

Zice-voi dară că mulţi ar fi poftit ca să-şi scoaţă cite o'carte ca aceasta întru numele 
lor, ca să le rămie nume vecinic, ci puţini să învredniciază. Că cădea-să întru tot, după 
cum împreună și cu alte nenumărate bunătăţi eşti încununat, nici dă aceasta să nu fie 
lipsă. Ci măcar că și alți mulţi să nevoiescu spre multe lucruri bune, şi de folos învăţind 
şi pre alții îndemniînd, iară singuri pre sine nu să învaţă fiind după cum zice dumnezeescul 
Pavel apostol aramă sunînă au timpănă buhnind și unii ca aceia, iară sfinţiia ta pravilă 
bună te arăţi cu faptele tuturora, îndemniîndu-i cu toate carele de folos, fiind după cum 
zice sfînta evanghelie nu den cei mulţi chemaţi ci dintru cei puţini aleşi. 

În vréme ce şi cu cinstit numele sfinţii tale aşa bine tocma te-au numit Theodosie, 
ce elinește să înțelege dătător de Dumnezău. Că cu adevărat mult dătător cu tot mijlocul 
bun spre folosul săracilor şi următor porîncelor celor sfinte și te arăţi pildă bună păstoriului 
ce e prea bun, dindu-te cu tot féliul de învățături pentru paza oilor celor cuvîntărâţe, 
Drept acéia multe mijloace putere-aș avea spre a sfinţii tali laudă, cu adevărat, iară bine 
cunoscu cum nepriimite-s lingă cinstită a sfinţii tale fire toate laudele pămiînteşti. Măcar că 
mult aş fi nevrednic de m-aș ispiti toate ale sfinţii tale laude cu firea să le ajung. 

Ci părăsind rîndul laudei rugăm prea sfinţiia ta să priimeşti această puţină osteneală, 
că deși mică iar de bună voie, și de va fi şi cu greșale. Sfinţiiata cu cia obicinuită liniște 
le vei petrece greşalele, că oamenilor iaste dată datoria greșalei şi numai acela nu va greşi 
carele nu va nici scrie. Pentru că şi pre mine, cu a sfinţii tali rugă şi blagoslovenie, îndăs- 
toinicitu-m-au cel prea vecinic şi dă bine dătător Dumnezău, cu scrisoarea viind de am 
ajunsu şi săvărşitul acestii sfinte cărți cu pace, pentru ca să fie și sfinţii tali de pomană, 
şi de nume vâcinic, în vâci, pottind dela cel prea bogat de milă Dumnezău sfinţii tali milă 
şi spăsenie, sănătate şi pace, îndălungare de viaţă, biruinţă spre toţi nepriiatenii şi la 
toate şi cereşti || şi pămîntești ca stăpînului mieu milostiv. 

Iar milostivul Dumnezău, în ce chip au învrednicit pre sfinţiia ta cu alte cărţi multe 
aşa și aceasta a o isprăvi într-acelaş chip, să înmulțască luminată viaţa sfinţii tali împreună 
cu toată cinstea pînă la adinci bătrincțele sfinții tali, pentruca multe ca acâstea şi altele 

ca acâstea lucruri dumnezăeşti a să isprăvirea. Iară mai apoi spodobindu-te, după dulcile 
bătrînéțe, şi la cia neclintită împărăție, în ceata pravoslavnicilor patriiarhi şi arhierei 
sfinţi, întru bucuriia de veci amin. 


Catastih 
de toate cărţile a cei dumnezăeşti Scripturi vechi f. Iv col. a 

Facerea capete 50 féte ii 
Eşirea 40 feţe 51 
Cartea preoților 27 féte 90 
Numărături 36 fețe 417 
A doao ltge 34 f&ţe 152 
isus Navi 24 feţe 185 
Judecătorii 21 féte 206 
Ruth 4 féte 228 
A în- Cea dentii 31 feţe 231 
pă- A doao 24, feţe 289 
răţi- A treia 22 f&ţe 282 
ilor A patra 24 feţe 312 
A celor ( Cea dentii 29 feţe 337 
lăsate A doao 36 féțe 361 
Esdra 10 feţe 392 
Neemia 13 féte 400 
Esthir 10 feţe 413 
Iov 42 féte 422 
Psaltirea — féte 445 
Parimiile lui Solomon 34 î6țe 499 
Adunătoriul 12 feţe 519 
Cîntarea cîntărilor 8 feţe 527 
Isaia 66 fețe 529 
Teremia 52 feţe 573 
Plinsorili Ieremiei 5 féte 620 
Iezekeil 48 féțe 664 
Daniil 12 féte 672 
Osiia 14 féte 687 
Ioil 3 feţe 694 
Amos 9 feţe 697 
Avdiv 1 feţe 702 
Ionas LA féțe 703 
Mihea 7 feţe 704 
Naum 3 fețe 708 
Avacum 3 féte 710 
Sotoniia 3 tâțe 712 
Aggheu 2 féte 714 col. b 
Zahariia 14 féțe 717 


Malahiia 4 féte 724 

Cele ascunse 


Tovit 14 féțe 727 
Iudith 16 féte 736 
Varuh 5 feţe 754 
Cartea Ieremici — féte 756 
Cîntarea a trei coconi — feţe 758 
Esdrah 9 féte 762 
aane lui Solomon 19 feţe 776 
ciunea lui Sirah 51 feţe 792 
A Sosanii istorie — féte 828 
Pentru a bălaurului Vil — feţe 830 
A ma- çp Cea dentii 16 féte 831 
cavei- | A doao 15 feţe 859 
lor A treia 1 feţe 881 
Iosip 19 fâţe 892 


Săvîrşitul vechiului testament catastih și lui dumnezău mărire și cinste. 


Theodosie mitropolitul 

Cu bun cuget i-au ajuns săvîrşitul 

Aceștii sfinte şi de dumnezău porîncită 

Şi încă împreună cu toate dăruită. 

Ca la cel de toate ziditor şi făcător 

Fost-au pururea cu tot sufletul rugător. 
Domnului s-au rugat cu veselie şi cucernicie 
Pentru ca să-i ajute să-şi facă nume de vecie. 


Eu Dumitrul scriitoriul 
Luai de la Domnul ajutoriul 
Robul sfinţii tali smerit, 
Cu tot lucrul acesta m-am întărit 
Lui dumnăzău ca să-mi ajute m-am rugat neîncetat 
Şi pururea cu toată scriptura mi-au ajutat. 


A sfinții tali plecată slugă Dumitru dlăgopolscom 


f. 456r col, a Cuvîntu înainte cătră ci(ti)tori 


Cititoriul «ui > cărţii aceştia milă şi pace de la cel prea milostiv dumnezău. 


Măcar că multe sînt acelea lucruri carele fac omului îndemnare spre citirea cărţilor, 
iară nu iaste alt lucru mai tare îndemnător decit înţelegerea, pentru că înţelegind aşa mai 
vîrtos să aţiţă spre cititură, iar neînţelegînd iaste ca cela ce în întunsrec îmblă. 

Pentru aceia preaiubite cititoriule am pus nevoinţă aceasta (vrind dumnezău 
pren porînca stăpinului) de o am  scosu-o pre limba rumiînească den izvorul lui Necolae 
cartea aceasta ce să chiamă Bibliia, adecă făgăduinţa vâche şi-i zic testament pre limba 
leteniască, iară biblie să înţeliage elinâşte carte. În vrâme ce aceasta carte iaste iaste (sic!) 
mai presus decît toate alte cărţi cîte sînt, că dentru aceasta să isvorăscu toate (mai 
presus decît toate alte cărţi) şi toată legea noastră cu aceasta să întemeliază, 

Vechiul Testament tradus de N. Milescu. 
Explicații la aparatul critic. (Ms. Gluj-45, f. 4577). 


col, b. 


f. 456» col.a 

Aceasta carte veche întîi era numai jidoveşte, şi scrisă şi la dînșii să afla, iară la 
altă limbă nu să afla. Şi trecînd vreme multă sosi înpărăţia Eghiptului (ce-i zic acum: 
Misir), la Ptolemeu ce-i zic Filadeltul (ce să înțelége iubitor de fraţi). Aceasta Ptolemeu 
era de fél grec închinător de bozi, iar fiindu-i dragă învățătura adună cărți multe fără 
samă den toată lumea. Preste care adunare de cărţi era deregător cel prea de folos bărbat 
Dimitrie Filareul de la Athina. Pofti drept aceia, înțelegind ca să aibă şi cartea aceasta, 
şi îndată trimise la Eleazar carele cra popă mare preste jidovi întru vrâmea acâia, pentru 
cartea aceasta şi socoti Eleazar de trimise 72 de bărbaţi foarte dăstoinici şi învăţaţi cum 
jidovâşte aşa şi elinâşte şi-i trimise ca să tălmăcească acolo cartea aceasta. Şi aşa zic unii 
cum să le fie tăcut împăratul sosind la Misir dascălii aceştia 72 de cămări şi acolo să le fie 
scos cineş a sa carte şi alăturindu-le după aceia să fie aflat toate pre un cuvint într-un 
chip tălmăcite; aşa zice Iustin filosoful şi zice că au văzut şi cămările acelea. Iară Eronim 
zice cum n-au fost aşa, ci cu toţii într-un divan înpărătescu şezînd au scos cartea aceasta, 
zicînd că alt lucru-i a proroci şi altul a tălmăci. Aceştia așa zic. Iară dăstul că dosluşit 
lucru iaste cum aceşti 72 de dascăli întîi au scosu-o de pre limba jidovască elineşte, ori 
în ce chip, nime nu e îndoit spre aceasta. 

Iară drept aceia sînt mulţi carii zic, cum nu toată sfinta scriptură, ci Pendatevhos 
ce să zice elin6şte celi 5 cărţi ce-i numai legea să o fie scos aceşti 72; deci legea nu e 
toată sfinta scriptură ce numai acele 5 cărți adecă acele 5 cărţi denti ale lui Moisi. Aşa 
zice Iosip, Filon și Aristeu. Iară Iustin şi Epifanie și Evsevie şi Climi(nt) Stromatevs zic 
cum toată sfînta scriptură să o fie tălmăcit acești 72. 

Iară după aceasta tălmăcire s-au mai tălmăcit şi de alţii de iznoavă den ovreiaşte 
pre limba elinească însă după împeliţarea domnului Hs., dentru carii întii au fost Acfila 
dela Sinopi de pre Marea Neagră. Acesta întîi s-au creștinat, botezîndu-să, iară mai apoi, 
pentru învăţătura ce avea la astrologhie, ce să zice cetitura de stele, neîndurindu-să, că era 
cu totul dat spre actia. să lepădă de creștini şi să dede la jidovi. Şi aşa, învăţind limba şi 
cartea ovreiască întoarse scriptura veche elineşte, iară nu drept şi cu credinţă o întoarse, 
ci cu vicleşug, silind ca răspunsurile și făgăduinţele ce pentru Hs. sînt scrise, vrind să le 
mute, să-şi acopere viclenia; ci în deşert cugetă. 

După acesta fu altul Symah, carele zic să fie fost samaritean, apoi să «să» fie făcut 
jidov, şi aşa şi acesta pre limba elinească o scoase scriptura de iznoavă. 

După acesta, al treilea, 'Theodotion dela Marea Neagră den eresa lui Marchion, după 
aceia făcindu-să nemernic la jidovi şi învăţind limba jidovască și cartea, tălmăci şi această 
scriptură veche de iznoavă elineşte. 

Aceşti trei tălmăcitori a scripturii nepréteni era creştinilor şi scriptura cu rea credinţă 
au înturnat-o. Ci acestia au şi perit acum pentru pricinili ce mai sus zisem. Mai fură încă 
fără de acestia tălmăciri încă doao cărora dascali nu să ştiu cine au fost. Aflatu-s-au una 
la Ierihon în cetate ascunsă, şi alta iarăș în cetate la Nicopolis după cum scrie Epifanie 
şi Evsevie. 

După acestea toate s-au sculat prea învățatul Orighen de au făcut cartea ce să chema 
şi tetrapla şi exapla şi octapla carea era într-aceasta chip: toată scriptura veche era 
scrisă aşa, un rînd întîi jidoveşte cu slove jidoveşti, apoi alt rînd cuvinte jidoveşte 
şi slove elinești, alt rind, al treilea, tălmăcirea celor 72 de bătrîni, [şters] lui Acfila, al patru- 
lea rînd tălmăcirea lui Simah, al cincelea rînd tălmăcirea celor 72 de bătrîni, al şaselea rînd 
tălmăcirea lui Theodotion şi într-alte doao rînduri ciali doao tălmăciri ce nu să știu de 
cine-s făcute. Deci tetrapla, ce să zice împătrită, să chema pentru ceali 4 tălmăciri a celor 
ce-s cu nume, iară pentru câli 6 iaraşi dacă se punea şi celi doao fără nume să chema 

exapla, adică înşesită. Iară puindu-să şi céli doao fără nume [şters] lallte ce au scris 
el, să chema octapla, adecă înoptite. Şi aceasta carte cra foarte minunat lucru și cu 
multă osteneală făcută. Care lucru cărţili acestea pentru neaşezarea lumii aceştia perite-s, 
ci pentru aceia multe izvoade să află în multe féluri de au usăbire şi den grecești izvoade 
şi den letineşti. 

Iară Necolae, vrind să aducă şi el cartea aceasta den elinie la ruminie, nefiind altă 
dată scoasă la rumînie, au socotit şi au ales un izvod carele-i mai ales de cît toate altele 
tipărit în Frangotort şi ales foarte bine pre limba elinească şi de desupt cu multe arătări 
şi cuvinte puse cum le-au tălmăcit alţii. 

Ci măcar că deși zice el că pre lingă izvodul acesta au avut şi izvodul slavonescu şi 
leteneşti şi cu avut şi alt izvod letenescu ce au fost scos de curînd den limba jidovască 
adecă izvod jidovăscu (aşa scrie el la predosloviia lui), şi au scris şi cele precum să află la 
letenie şi cele precum să află la slovenie și însemnărili şi tălmăcirili cele ce să află mai 
jos la izvodul acel grecesc zice că le-au pus tot cu însemnări pre de margini, dară n-au 
pus nice unele den acestea la izvodul lui; că au început să facă acâstea la capul dentii la 
Bitie, dar mai dapoi pentru neaşezămintul vremilor s-au lăsat şi n-au făcut nice unele de 
acestia. Ci neaflindu-le noi întru izvodul lui aceste însemnări ce mai sus zisem, nice noi 
nu le-am pus, ci precum s-au ținut- el tot de temeiu așa şi noi am urmat lui. 

Şi iară mărturiseşte el de zice că de cel slovenescu nu s-au ţinut, că numai acest 
izvod iaste slovenescu care acum să află tipărit la Ostrov, şi zice că pren bogate locuri 
adauge şi la multe şi scade, după cum mérge ceastă elinească. Și pentru a patra carte a 
Ezdrii ce să află în cea slovenească scrisă, care carte în bibliile elineşti nu să află scrisă 
ci nu ştim de unde să fie aflată cartea aceasta să fie tălmăcită, ci pentru aceia nefiind eli- 
néşte scoasă, nici rumiîneşte nu s-au scos, pentru că multe cărţi sînt oprite de biserică 
să nu să citească. 

Iară și noi pre lingă izvodul lui Necolae am mai alăturat și alte izvoade greceşti, 
pren care izvoade fost-au unul carele au lost tipărit la Englitera, ci şi acesta nu să potrivi 
cu cel de la Frangofort, pentru căci pren bogate locuri adăugea și pren bogate locuri lip- 
siia, nu veniia cu cestalalt ; pentru aceia lipsele nu s-au socotit, iar adaosele s-au pus precum 
vom face desluşirea mai jos, cu însemnări. Şi aşa am venit cu acela izvod pănă la Parali- 
pomenon dentii, şi apoi aflind și noi izvod grecesc altul de céli den Frangotort, dupre 
care au scris şi Necolae, am urmat aceluia pentru tocmeala greşalelor și pentru tocmirea 
soroacelor şi deplinirea cuvintelor şi întăritura oxiilor den cît am putut, şi izbrănirea stihurilor 
precum le vei vedea scrise tot pre de margini; şi încă am pus şi mărturiile cuvintelor 
prorociilor den cea slovenească, tot pre margine, neavîndu-li céli greceşti; pentrucăci 
izvodul lui Necolae, pentru degraba scriindu-l, n-au pus nici unili de acestea, ci era pentru 
neîntocmirea lui foarte cu greu a să înţelege vorba tălmăcirei şi abaterea cuvintelor. 

Iară pentru acéia iubite cititoriule, cercetind scriptura den multe însemnături ce 
ţi să va părea ca albina vei alege. Crez cum doară şi multe greșiali vei afla, de vréme ce 
oameni sîntem, ci nu detăima,; ci de pot tocmeşte nu căutînd spre cea puţină greşală, ci 
spre cia multă osteneală. 

Pentru actia tocmiaşte, nu defăima, că măcar că multă nevoinţă am pus şi noi, ci 
după datoriia omeniei n-am putut ca să nu greşim. Iar citind, roagă pre cel prea mil cosotiv 
dumnezău să lumineze, cum pre tine spre înțelegerea cărţii aceştia, aşa și pre noi spre 
nevoinţa ş-altor dumnezăeşti scripturi, pentru folosul a mulţi. Că ce-i după putinţă, lingă 
dumnezău iubitu-i. Și noi, cît am putut fără preget am silit. După aceasta, poftimu-vă 
tuturor lîngă sănătate și tot binele, amin. 


col. b 


f.467 col. a 


col, b. 


|. 4570 col.a 


col. b 

Dosluşirea cărţii aceştiia cum vei putea să o înţelegi 
citindu-o mai pre iuşor 


Iată iubite cititoriule că-ţi punem şi însemnările cărţii aceştiia ca să poţi să o citeşti 
şi să o înţelegi mai pre lesne nimic învăluindu-te. 

Unde vei vedea că iaste acestu semnu. [punct roşu] soroacă roşie sau întorsătură, 
[virgulă roşie] acolea să stirşeşte stihul și să încâpe stih. Iar unde vei vedea acest semnu 
L. ṣi slove în mijloc să cheamă grecește diameson, adecă pren mijloc, adecă pentru înţe- 
legerea vorbii şi bogate cuvinte dentru îngrăditurili acestia la unele Biblii nu să află ci 
şi cu acslia poate fi şi făr de acelea poate fi tot să înţelege vorba. Iar unde vei vedea acest 
semnu cu roșşiu [__) şi la mijloc iarăşi cuvinte să ştii că l-am aflat mai mult într-un 
izvod al Engliterii, ci şi tăr de acele cuvinte de vei citi nu vei greşi. lar unde vei vedea 
acesta YYY [cu roşu] asupra unui cuvint cite vor fi înlăuntru și afară silele acestea 
acâla sau e cuvint de îndoire de zice sau aşa, sau așa, sau el s-au aflat într-un izvod în- 
tr-un chip, şi într-alt izvod într-alt chip şi fără bănuială sînt așa. Iar unde vei afla aşa Y` 
[cu roşu] şi înlăuntru şi afară asupra unui cuvînt, acolea iaste cuvint sărit şi s-au îndreptat 
afară. Iară unde vei vedea acesta, v, a, g [cu roșu] asupra cuvintelor fiind greşala direasă 
înlăuntru vei citi pînă vei veni la vede și vei sta acolea şi vei începe cuvintul de la az 
pînă vei veni la glagoli. Şi te vei întoarce la vede şi vei citi pînă ce vei veni la azși apoi 
vei îndrepta cuvintul de la glagoli după numărul slovelor. lar unde vei vedea acesta 
“ [cu roșu] sau acesta 'V [cu roșu] şi afară și înlăuntru să ştii că de acolea să începe 
cuvîntul mărturiei ce însemnează afară şi precum însemnează capetele aşa le vei afla. 
ară unde însemnează sus sau jos să ştii că să mai mărturiseşte acel cuvint tot într- 
acea carte, ci cînd zice sus, mai sus decît acel cap într-alte capete în cîte să va însemna, 
iar de va zice jos aşijdirili mai jos decît acel cap într-alte capete la cite să va răspunde. 

Aşa luînd bine aminte nu te vei învălui, ci toate pre tocmeli le vei afla. 

lar unde vei vedea această mînă arătind [o mînă desenată cu roșu], mari răspun- 
suri de Hs. arată. 


Notă. Articolul de faţă este o comunicare la Societatea de Ştiinţe istorice şi fi- 
lologice din RPR prezentată în iunie 1962 în fața Colectivului de istorie literară al Fili- 
alei București, iar la 12 septembrie 1962 în şedinţă publică la Muzeul de istorie a ora- 
şului București. Ulterior acestei comunicări, G. T. Pop a publicat în Bis. ort. rom, 80 
(1962), nr. 9—10, p. 958—963 o notă intitulată Biblia în traducerea lui Nicolae Milescu 
în care, fără ane cita comunicarea, prezintă ipoteza că textul din ms.45-Cluj este tradus 
de Milescu. A se vedea în legătură cu primele traduceri ale lui Milescu și articolul nostru : 
O epigramă grecească tradusă de spătarul Nicolae Milescu, publicat în Limba romînă, 
12 (1963) nr. 3, p. 292—295. De adăugat la înformaţiile din acel articol că textul ori- 
ginal al epigramei se găseşte şi în ediţii grecești ale Psaltirii ca aceea a lui Antim şi 
Brîncoveanu, Snagov, 1700 sau a lui Dimitrie Teodosiu, Veneţia 1759 etc. Extrase din 
prefața Bibliei lut Șerban sînt folosite de Climent al Rimnicului în predoslovia la Evan- 
gheliile din 1746. (V. Cândea) 


LITIGIUL „CÎNTĂRII ROMÎNIEI« 


P. V. HANES 


Elemente istorice şi sociale în „Cîntarea Romîniei“ 


Cel dintii fapt de care este bine să ţinem seama cînd discutăm litigiul Cin- 
tării Romîniei este lista operelor mai importante ale celor doi presupuși autori. 

Alecu Russo: Cugetări scrise în închisoarea de la Cluj (trad. de 
V. Alecsandri); Soveja (trad. de A.I. Odobescu); Zașii și locuitorii lui în 1840 
(trad. de M. Sadoveanu) ; Cugetări — Amintiri — Decebal şi Stefan cel Mare 
(trad. de V. Alecsandri); Piatra Corbului (trad. de V. Alecsandri); Piatra 
Teiului (trad. de M. Sadoveanu) ; Groază (nesigură); Studii naționale (trad. 
de V. Alecsandri); Poezia populară (trad. de V. Alecsandri); Palatul lui Duca 
Vodä (trad. de V. Alecsandri); Jicniterul Vadră, piesă de teatru pierdută. 

Nicolae Bălcescu : Puterea armată și arta militară de la întemeierea prin- 
cipatului Valahiei pînă acum; Cuvânt preliminariu despre izvoarele istoriei 
românilor ; Despre starea socială a muncitorilor plugari în Principatele Romine 
în deosebite timpuri; Reforma socială la romini; Spătarul Ioan Cantacuzino; 
Despre împroprietărirea țăranilor (nesigură) ; Mersul revoluției în istoria romi. 
nilor ; Trecutul şi prezentul; Manualul bunului român (traducere şi, pe alocuri, 
adaptare) ; Istoria rominilor sub Mihai Vodă Viteazul. 

Cititorii nu vor recunoaşte numai după titlu caracterul operelor respective, 
ci vor dispune mai departe ș şi de numeroase citate, care le vor veni în ajutor. 

Un lucru însă îl vor constata de la început : că, în ce priveşte pe A. Russo, 
ne găsim în faţa unui poet, iar, în ce priveşte pe N. Bălcescu, în fața unui 
istoric. Dintre operele lui A. Russo, Soveja e descrierea poetică a surghiunului 
său la schitul Soveja din Vrancea ; Iașii, descrierea poetică a capitalei Mol- 
dovei; Amintiri (partea 1), poezia tinereţii şi a trecutului; Piatra Corbului, 
Piatra Teiului, legende populare despre anume localități; Studii naţionale, 
legende despre haiduci; piesa de teatru pierdută Jicnițerul Vadră înfățișa 
scene din viața haiducească; Poezia populară, unul dintre cele mai avintate 
studii folclorice din cîte s-au seris la noi. 

La N. Bălcescu nu mai este nevoie să insistăm că toate operele lui dove- 
desc un istorie. Şi A. Russo are două articolașe cu subiect istoric (Decebal şi 
Ștefan cel Mare şi Palatul lui DucaVodă) ca şi o serie de articole (partea a doua 
din Amintiri), dar subiecte poetizate. N. Bălcescu are monografiile Spătarul 
Ioan Cantacuzino și Postelnicul Constantin Cantacuzino, dar nici una nu e 
în stilul înflorit al articolaşului Decebal și Ștefan cel Mare. 

Aici vorbeşte istoricul, dincolo poetul. Ba încă în articolașul lui A. Russo 
dăm de nişte sfaturi ale lui Ștefan cel Mare pe patul de moarte, care, în Cin- 
tarea Romîniei, apar chiar în moto. 

În articolaş: „Ştefan, prevăzind moartea ce ameninţă patria sa, a dictat 
cu limbă de moarte povăţuiri izvorite din durerea inimii şi luciditătea cuge- 
tării celei mai înalte“ 2. În moto, povăţuirile sună astfel: „Dacă dușmanul 
vostru va cere legăminte ruşinoase de la voi, atuncea mai bine muriţi prin 
sabia lui, decit să fiţi privitori împilării şi ticăloșiei ţării voastre...“ 2. Ca izvor, 
autorul ne trimite la o Mronică moldovenească, pe cînd N. Bălcescu, dacă ar 
fi fost el autorul, ne-ar fi trimis desigur la cronicarul Gr. Ureche. Istoricului 
îi place precizia, poetului — vagul, nelămuritul! Și încă ceva: N. Bălcescu 
n-ar fi luat ca moto un pasaj dintr-un cronicar moldovean, și nici nu s-ar fi 
gindit la un voievod moldovean, ci la un cronicar şi la un voievod muntean, 
nu din adversitate, ci din obişnuință, din preocupări (N. Bălcescu a publicat 
în „Magazinul istoric“ cronici muntene, lăsînd pe cele moldovenești în grija 
lui M. Kogălniceanu). 

Fireşte că N. Bălcescu cunoștea mai bine decît A. Russo colonizarea Daciei, 
dar A. Russo o prezintă astfel: „Şi veni acel neam într-o ţară lată şi mănoasă 
pe căile cerului, de se pomenește şi astăzi“ (versiunea A. Russo, versetul 51). 
Pe căile cerului, adică pe calea lui Traian (sau Calea Laptelui) în loc de, cum 
ar fi spus probabil N. Bălcescu, „Traian a colonizat Dacia“. De o parte poetul, 
de alta istoricul. Ciudat lucru însă că tocmai aceste rînduri lipsesc în versiunea 
N. Bălcescu (versetul 47). 

Fireşte că N. Bălcescu cunoştea mai bine decit A. Russo istoricul robiei și 
a consacrat acestei probleme pagini întregi în operele sale, dar nu s-a exprimat, 
ca în Cîntarea Romîniei: „Din această frămîntare a popoarelor /migraţia/ 
se naşte o fiară: robia“ (versiunea A. Russo, versetul 24), şi nici „Sabia şi 
coranul duc robia după dinsele“ (versetul 33). Avem aici exprimări poetice; 
dincolo, istorice. 

La N. Bălcescu găsim despre libertate aceleaşi păreri ca în Cîntarea Romi- 
niei despre slobozenie: 

„Suiletu-mi te slăveşte încă, înzeită libertate, şi deşi oamenii singiuirilor 
au învelit cu maramă neagră dulce faţa ta, cred că va veni ziua fericită, ziua 
izbîndirii, cînd omenirea întreagă se va scula spre a sfişia acest văl şi duş- 
manii tăi se vor împietri la vederea soarelui tău de lumină : atunci nu va mai 
fi nici un rob, nici nație roabă, nici un stăpin pe altul, ci domnirea dreptăţii 
şi a frățiej“ 3. 


În Cîntarea Rominiei : 


„Acolo unde nu e lege, nu e nici slobozenie şi acolo unde legea e numai 
pentru unii, şi ceilalţi sînt scutiți de subt ascultarea ei, slobozenia a pierit... 
şi fericirea e stinsă... căci atuncea asuprirea, nevoile, necazurile şi sărăcia 


1 A. Russo, Decebal și Ștefan cel Mare, în „Convorbiri literare“, VI, Iași, 1873, 
nr. 12, pp. 443—445. 

2 A. Russo, Scrieri alese, E.S.P.L.A., Bucureşti, 1957, Biblioteca pentru toţi, 
p. 189. 

3 Citat de V. Alecsandri în Suvenire, Nicolae Bălcescu, în „Revista Romină“, 
Bucureşti, 1862, p. 305. 

izvorăsc în lume, atuncea lumea se împarte în săraci şi bogaţi, în stăpini şi 
robi, flămînzi şi îmbuibaţi... legea dreptăţii e frăţie, şi ce frăţie poate îi între 
uliu şi prada lui, între răpit şi răpitor, între drept și nedrept?“ 1. 

Atunci? Cîntarea Romîniei e a lui Bălcescu! 


Totuşi legătura dintre libertate şi lege o întîlnim și în Cugetări scrise în 
închisoarea de la Cluj 2, opera lui A. Russo: „Bunii judecători apără altarul 
libertăţii“ şi „Cînd judecătorii vor înțelege caracterul sacru al misiei lor, atunci 
numai libertatea va domni în lume“ sau „Acolo unde principiul egalităţii, 
deşi consacrat prin lege...“ | 

S-au mai arătat în avantajul lui N. Bălcescu și alte asemănări istorice, 
ca următoarele : 


— suferinţele poporului şi ispășirea lor 

— justificarea revoluţiei 

— istoria omenirii, lupta între clasa dominantă şi cea exploatată 

— recursul la silă faţă de cei slabi 

— pribegiile 

— jertfa necesară succesului 

— ură contra boierilor 3, 
dar fără să se bage de seamă că nu sint exprimate în imagini, ca în Cintarea 
Romîniei, ci concret, ca într-o operă istorică, 

Se cunoaște destul de bine argumentul adus în favoarea lui A. Russo, 
şi anume influenţa cronicilor, care se resimte în operele sale, ca și în Cîntarea 
Romîniei. S-a contraargumentat : „Se înțelege că este naiv să ne imaginăm 
pe Bălcescu mai puţin apropiat de cronici şi de spiritul lor decit A. Russo“ 4. 
La prima vedere argumentul este fără replică. Poţi admite că A. Russo a 
cunoscut mai bine cronicile decit istoricul N. Bălcescu? Şi deci, dacă în 
Ciîntarea Romîniei influența acestora e simţitoare, apoi desigur că paterni- 
tatea ei se datorește acestuia. Distinguo însă. Altfel priveşte istoricul croni- 
cile, altfel poetul. Istoricul caută în ele adevărul, poetul poezia, iar în Cîntarea 
Romîniei se resimte poezia cronicarilor, nu adevărul lor. În Cintarea Romi- 
niei apar lupte : războaiele romano-dace (varianta A. Russo, versetul 13), 
migrațiile popoarelor (versetul 22), luptele cu turcii (versetele 33, 34, 
36, 37). Din cronicari şi din istorici au aflat cei doi protagoniști despre ele şi 
negreşit că N. Bălcescu le ştia mai bine decit A. Russo, cunoștea mai multe 
documente corespunzătoare, dar Cîntarea Romîniei nu urmărește să le poves- 
tească exact, ci emoţionant, în imagini. Îţi trebuie chiar stăruinţă ca să recu- 
noşti despre ce evenimente istorice este vorba. În studiul său despre izvoarele 
istoriei romiînilor, N. Bălcescu vorbeşte pe larg despre cronici (mai bine de 
patru pagini), despre cuprinsul şi valoarea lor, nimic despre poezia lor, fiind- 
că nu aceasta îl interesa, 


1 A. Russo, Scrieri alese, p. 195. 

2 Idem, Scrieri postume, Craiova, f. d., p. 150. 

3 G. G. Nicolescu, Paternitatea Cintării Rominiei, în „Limbă şi literatură“, 
1955, p. 236. 

+ [bidem. 

Să arătăm acum ce zice A. Russo despre cronicari : 


„Oamenii serioşi... se vor întoarce la tradiția istorică, tradiția care ne-a 
făcut şi ținut romîni şi care tradiție, numai ea, ne va da putințele de a produce 
literatură iînsufleţită şi priitoare“ 1. „Cronicarii sînt stilpii literaturii“ 2, „Limba 
cronicarilor, limbă epică, ce îşi dă mina cu limba cîntecelor populare“, 
„Acea limbă, întărită de hronicari, s-a luptat pînă astăzi...“4, „Cântecele 
bătrineşti adeveresc cronicile“ 5. 

Elementele istorice din Cîntarea Romîniei, ne îndreaptă spre A. Russo, 
deși de partea cealaltă stă un istoric. 


* 


Din punct de vedere al elementului social s-a adus ca argument în favoarea 
lui N. Bălcescu atitudinea duşmănoasă din Cintarea Romîniei faţă de boierime 
şi ciocoime, așa cum apare și în operele lui Bălcescu și cum n-ar apărea la 
A. Russo : „În ce privește raporturile dintre boieri şi țărani... A. Russo crede că 
ele s-au înrăutățit foarte recent şi că mai înainte aceștia trăiau într-o idilică 
înțelegere“ 6. Şi: „Nu reies din paginile prozatorului moldovean /A. Russo/ 
nici revendicări sociale pentru cei împilaţi în societate, nici ură contra boie- 
rilor. Din trecut el e dispus să-și amintească numai părţile frumoase“7, 

Elementul idilic însă nu lipseşte nici din Cintarea Romîniei, deoarece 
întilnim pasaje ca acestea : „Şi multă vreme erau numai oameni fericiţi, deși 
se aflau bogați şi mai săraci...“ (ambele versiuni, versetul 14). 

Sau: „Toţi fiii ţării trăiau în bine, căci unirea și dragostea domneau 
cu ei... Bogatul ajuta pe sărman; sărmanul nu pizmuia pe bogat (versiunea 
A. Russo, versetul 21; versiunea N. Bălcescu, versetul 20, cu adaosul: „ci-] 
ocrotea'). 

„Aurică copiliță, cintă frunza verde, cîntă floarea cîmpului, cîntă floarea 
muntelui, cîntă nădejde!“ (versiunea A. Russo, verset 57; versiunea N. Băl- 
cescu, verset 53). 

„Era vremea atuncea cînd tot omul trăia fără stăpin şi umbla mindru, 
fără să-şi plece capul la alt om“ (versiunea A. Russo și versiunea N. Bălcescu, 
versetul 13). 

Este adevărat că față de cei mari Cîntarea Rominiei are atitudine duş- 
mănoasă : 

„Atuncea lumea se împarte în săraci şi bogaţi, în stăpini și robi, flă- 
mînzi şi îmbuibaţi“ (versiunea A. Russo, versetul 17; versiunea N. Bălcescu, 
versetul 16). 

„Cei mari şi puternici au toate zilele spre a se îngrășa din asupririle creş- 
tinilor 8... Norodul are un ceas numai, un ceas în care își izbindeşte, şi cu 


A. Russo, Scrieri alese, p. 140 (Cugetări, partea a II-a, cap. III.). 
Ibidem, p. 116 (Cugetări, partea I, cap. X). 

Ibidem, p. 101 (Cugetări, partea 1, cap. VI). 

Ibidem, p. 150 (Cugetări, partea I, cap. XIII). 

Ibidem, p. 284 (Poezia poporală). 

G. C. Nicolescu, op. cit., în loc. cit, p. 237. 

Ibidem, pp. 242—243. 

Cu înțeles de „oameni“. 

acest ceas răscumpără veacuri de chinuri“ (versiunea A. Russo, versetul 19; 
versiunea N. Bălcescu, versetul 18). 

Este adevărat că atitudinea lui N. Bălcescu e duşmănoasă și ea. 

„Ei (boierii) nu priveau jos, prea jos, poporul care se tira la picioarele lor 
şi se muncea, ca să le hrănească lenea“ 1 zice N. Bălcescu în monografia isto- 
rică Spătarul Ioan Cantacuzino. 

Dar nu e consecventă, cum ne-am aștepta de la un istorie (N. Bălcescu) 
şi nu de la un poet (A. Russo). Tot N. Bălcescu găseşte boierilor merite: 
„Clasa boierilor mai cu seamă, întinerită tot mereu prin elementul energic ce 
ieşea din popor şi se absorbea într-insa, făcu ţării şi omenirii slujbe mari. 
Vitează, roditoare în fapte eroice, în exemple sublime de jertlire, ea repre- 
zintă simţămîntul războinic al naţiei şi udă cu sîngele ei lanurile patriei“ 2. 

Uneori, boierii sînt socotiți victime ale fanarioţilor şi ciocoilor : „Boie- 
rimea cea veche, duşmana de moarte a fanarioţilor, se stirpise în mare parte 
de dînșii prin ucideri, secfestraţii de bunuri şi dăjdii peste măsură... O clasă 
birocratică, ticăloasă şi coruptă, cunoscută în ţară supt numele de ciocoi îi 
luase locul“ 3. 

Ba chiar întăreşte în versiunea sa din Cintarea Romîniei elementul idilic. 
A. Russo aici zice: „sărmanul nu pizmuia pe sărac“ (versetul 21), iar 
N. Bălcescu adaugă : „ci-l ocrotea“ (versetul 20). 

Și la A. Russo am relevat mai sus elemente idilice, ca şi în Cîntarea Romi- 
niei, dar, tot ca aici, se remarcă o atitudine dușmănoasă faţă de cei mari şi 
puternici (N. Bălcescu întrebuinţează, ca istoric, numele de „boieri“; 
A. Russo, ca poet, nume mai învăluite), în opoziţie cu simpatia faţă de cei împi- 
laţi. În Soveja : a) Vorbind de un ţăran bătrin, dus la groapă: „trecuse prin 
toate nevoile... şi ce nevoi... ale săracului“ (la ziua de 1 martie) +; b) „Înţele- 
geţi (vorbeşte un boier) că dumnezeu n-a făcut pe boieri ca să stea în 
picioare pe cind: mănîncă mojicii“ (la ziua de 28 februarie). În Amintiri, 
numeroase caracterizări şi atitudini contra claselor de sus: a) „Acea socie- 
tate/înaltă/era un cancer îngrășat“ 6 (partea I, cap. VI); b) „Pe cind Siba- 
riţii noştri cîntau după modul lui Anacreon“ (ibidem); c) „Culmile societăţii 
nu aveau conștiință de întunerecul şi prăpastia în care aruncau neamul. Aţi 
auzit în scripturi despre petrecerile Babilonului, cînd moartea şi puterea veş- 
nică stau la porţile cetăţii“ 7 (partea I, cap. V). Iată trufia boierilor: 
d) „Trutia aristocratică găsește atitea plăceri secrete în izolarea aceasta !... Uşu- 
rătatea şi vorbele rele sint îndeleinicirea cucoanelor; şi lenea... partea băr- 
baţilor...“ 8, - 

Și totuşi chiar un părtaş al lui A. Russo scrie : „Unele pasaje din Cintarea 
Romîniei dezvoltă un spirit împăciuitor în raporturile dintre clase... ceea ce 
nu corespunde contradicţiei subliniate permanent de istoric“. 


1 N. Bălcescu, Opere, vol. I, Editura Academiei R.P.R., București, 1953, p. 94. 
2 Ibidem, op. cit., p. 915. 

Ibidem, p. 75. 

Ibidem, p. 243. 

A. Russo, Scrieri alese, p. 259. 

Ibidem, p. 173. 

Ibidem, p. 170. 

Ibidem, p. 350. 

Al Dima, Alecu Russo, B.S.P.L.A., Bucureşti, 1957, p. 200, 

A. Russo a analizat în Amintiri hîrtiile rămase pe urma lui Ionică Tăutu, 
hotăritul şi talentatul adversar al boierimii moldovene după revoluția 
din 1821. Citează din el: „s-au văzut boieri rivnind domneşti cununi, neînvoin- 
du-se între dinșii şi, întrecîndu-se unul cu altul, se îndesau s-o răpească“!, 
„pentru ce el şi nu eu? iată ce nu putea înţelege fiecare boicr“?, şi „ţara în 
contra boierilor și boierii în contra domnilor“ 8. 

Despre ciocoi, A. Russo, pe lingă atit de cunoscutele versuri din piesa 
pierdută Jicnițerul Vadră: 


„Din Focşani la Dorohoi 
Tara-i plină de ciocoi“, 


a scris în opera sa Iâșii și locuitorii lui în 1540: 

„Ca în toate ţările, parveniţii sînt obraznici, poporul, cu bunul lui simţ 
şi în antipatia-i vădită împotriva lor, îi numeşte czocoz (sublinierea noastră — 
P.H.), adică slugi; şi chiar de multe ori, cei mai mulți așa încep; puţin 
cite puţin, prin protecţia stăpiînilor şi prin dibăcia, cu care la noi se nasc, de 
a se tiri, a linguși, a sluji, ajung să dobindească oarecare slujbe. Pe nesimţite 


îşi fac drum așa fel, încît, după o bucată de vreme, ajung să se sărute cu stă- 


pîinii lor, ori, după cîţiva ani, să le protejeze fiii“ +. 

N. Bălcescu, s-a mai zis 5, a realizat în Cîntarea Romîniei tocmai la ce 
ținea mai mult pe la 1850 : să legitimeze revoluţia din 1848, s-o prezinte ca 
un rezultat al cerinţelor dinăuntru, nu ca o imitație a mişcărilor dinafară, 
să arate necesitatea reformelor și originea răului. În ceea ce privește neimi- 
tarea străinătăţii, nu e mai plauzibil s-o fi spus A. Russo, cunoscut ca luptător 
contra imitaţiei străine? 

lată ce spune el în Piatra Teiului (1839) : 

„Imitaţia care ne face să dispreţuim ce e naţional“ 5. 

În Iașii şi locuitorii lui în 1840: 

„.„dezastruosul ridicol de a dispreţui tot ceea ce miroase (sublinierea 
noastră — P.H.) a moldovenesc“?. 

În Amintiri (partea I, n-rul V): 

„Pe atunci romînii nu aveau madame şi cucoane“ 8. 

În Cugetări (partea I, n-rul I): 

„Ai noştri ochi stau ţintiţi spre apus“? și „Nenorocirea literaturii... vine 
din pricina neștiinței limbii și a tradiţiilor părinteşti“10 . 

În darea de seamă despre poeziile lui Dăscălescu (1855)"1 combate „obiceiu- 
rile literaturilor străine, introduse cu patos în pămîntul romîn“, felicită 
pe autor că inspiraţia lui „nu vrea să fie nici lamartiniană, nici bironiană, 


1 A. Russo, op. cit, p. 177. 

2 Ibidem. 

s Ibidem, p. 180. 

-4 Ibidem, p. 359. 

5 G. C. Nicolescu, op. cit, în loc. cit. p. 23% 

€ A. Russo, p. 296. 

? Ibidem, p. 346. 

8 Ibidem, p. 174. 

910 Tbidem, p. 80. 

1 Jbidem, Scrieri, în „Scrisul Rominese“, f.d., p. 231.. 

nici hugoniană“, învinuieşte pe romîn că „rivneşte strălucirile străine, aleargă 
după umbrele şi fluturii străini“ şi că „au avut mulţi oameni mari, dar, în 
loc de a le ridica statuie, spre a-i cunoaște, /romînul/ se duce să vadă în depăr- 
tare chipul oamenilor mari“. 


Elementele poetice și poetice-populare 


Din acest punct de vedere A. Russo are o situaţie privilegiată, fiind poet. 

În Cîntarea Romîniei întîlnim ecouri din amintirile din copilărie ale lui 
Russo. Iată un pasaj din Amintiri: „Într-o zi, copilul“... „trece într-o caretă... 
Careta se mișcă... se tot mișcă... merge şi tot merge peste nouă ţări şi nouă 
hotare... icoană tristă a vieţii politice a bietelor ţări“... „careta s-a oprit... 
unde ?... se trezeşte copilul între feţe ce nu a mai văzut, aude o limbă ce nu o 
ştie |...“. „... Viaţa lui ia alt curs, trecutul se şterge... şi de romiîn îi rămîne 
numai o scînteie în fundul inimei, o scînteie ascunsă, fugară, înădușităt, 
neînţăleasă de bietul copil, acea scînteie ce se priface într-un ceas în focul 
mare şi luminos al romîniei 2!...* 3 Apoi: „Auzitu-i-am neștiutori de gîndul 
lor șuierind doine, sorbind miroasele ce vinea pe aripele vîntului despre ţări + 
şi uitindu-se cu jale, în nopţile steloase, la calea cea cerească 5 pe care stră- 
moşii urmau pe împăratul cel mare, mare şi luminat ca un soare...“ 6; „Și 
ochii lor s-au umplut de lacrămi, cînd au văzut zarea depărtată a ţărei... şi 
inima lor a plins cînd, după ani și iar ani, au cunoscut 7 în sunetele de pe dea- 
luri doinele jalnice ce şuiera odinioară; şi sufletul lor s-a amărit de amără- 
ciunea tuturor...“ 8 

În Cîntarea Romîniei : 

„Mumă fără copii, feciorii tăi, rătăciţi în vijelia omenească, pribegea în 
toate laturile, ducind cu dinşii numai limba şi dorul tău...“? (Versiunea 
A. Russo, versetul 28). 

„E fapt bine cunoscut că descrierile abundă în opera lui A. Russo şi în 
Cintarea Romîniei, şi sînt rare la N. Bălcescu. S-a spus însă că ele apar și la 
N. Bălcescu, „dacă n-ar fi să amintim decît cunoscuta descriere a Ardealului“10 

La argumentul că descrierile din Cintarea Romîniei respiră iubire de natură 
şi multă melancolie s-a răspuns că acestea „sînt criterii prea vagi pentru a 
fi argumente într-o asemenea discuţie“ 11. Le-am putea considera într-adevăr 
prea vagi dacă ar fi să ne hotărîm pentru autorul Cîntării României dintr-un 
grup mai mare de scriitori din epoca respectivă, dar cînd este vorba de ales 
numai între doi, atunci criteriile nu mai sînt vagi. Dacă la unul găsim prea 


1 Înăbuşită. 

2 romînimii. 

3 A. Russo, Scrieri alese, pp. 165, 166. 
4 Țările rominești. 

5 Calea laptelui, Calea lui Traian. 

6 A. Russo, Scrieri alese, p. 166. 

? au recunoscut. 

8 A. Russo, Scrieri alese, p. 166, 167. 
3 Ibidem, p. 204 

n G. C Nicolescu, op., cit, în loc, cit., p. 236, 
u Ibidem. 

multe descrieri de natură şi prea multă melancolie, iar la celălalt prea puţine, 
atunci criteriul devine concret și precis. 

Tocmai fiindcă s-a trecut uşor peste asemenea criteriu s-a pierdut una 
dintre cele mai doveditoare probe în favoarea lui A. Russo, ale cărui opere 
abundă în descrieri. Soveja începe cu o descriere poetică : „Vintul şueră toată 
ziua, omătul acopere cu un giulgiu întristat coastele aprige ale munţilor. 
Oamenii umblă aci acoperiţi cu niște vestminte sălbatice de piei de oaie, ar 
putea crede cineva că mă aflu în Siberia“ 1 (ziua de 4 martie). 

Peisaje triste în Soveja ca şi în Cîntarea Romîniei: 

„Crivăţul suflă aspru din partea munţilor, ale căror culmi se văd albind 
de omăt... Drumul ne duce prin nişte cimpii ce par pustii, nici un copac, 
nici o casă; ici şi colea niște piriiașe ce le trecem fără pod; nişte sătuţe sără- 
căcioase; pretutindeni o privelişte de pustietate şi un ce jalnic...“ 2 (ziua de 
1 martie), ba încă şi cu puncte de suspensie, ca în Cîntarea Rominiei. Pasaje 
triste în Reforma socială la romini a lui N. Bălcescu: „Înaintea lui /a unui 
călător/, dintr-o gaură de supt pămînt iese o figură omenească slabă, desculță, 
trenţăroasă, murdară“ 3. „...un zimbet amar şi trist pe buze, o privire sufe- 
ritoare dar mindră“ 4. „Inima lui stă atunci în cumpănă între milă și dispreţ“ 5. 

Pasaje ca acestea ar vorbi pentru N. Bălcescu, dar sînt prea puţine. 
N. Bălcescu nu este scriitor descriptiv, pe cînd A. Russo da. 

Unul dintre pasajele melancolice şi triste din Soveja amintește de aproape 
un verset din Cîntarea Rominiei: | 

„Deodată, aproape de mine, aud plinsete şi văietări şi zăresc la picioarele 
mele într-o ogradă, care este totdeodată loc de păşune al cailor, livede de 
pruni şi cimitir, vreo douăsprezece femei stînd în picioare pe niște morminte 
şi bocindu-se cu foc. Așa e obiceiul la ţară : vreo două săptămîni după moartea 
bărbatului, copilului sau vreunei rude, femeile vin pe toată ziua și la orice 
vreme, să plingă pe mormint“. 6 

În Cîntarea Rominiei, la început chiar (verset 1): 

„Văduvă de feciorii cei viteji plingi fără încetare pe mormintele lor, 
precum pling şi jălesc femeile displetite pe sicriul mut a soţilor“ 7. 

Să nu fie în Cîntarea Romîniei o urmă din amintirile lui A. Russo de la 
Soveja ? Să nu se fi început redactarea Ciîntării Romîniei acolo? 

Un peisaj trist din Soveja: „Priveliştea locului ce străbat e tristă, stearpă 
şi pustiită 8, sînt tot cîmpii întunecate de crivăţ și semănate pe ici-colea cu 
deluleţe şi movile, care nu schimbă întru nimic uniformitatea locului. D-a 
lungul drumului nu e casă, nici sat; la dreapta şi la stinga se zăresc în depăr- 
tare citeva colibe ruşinoase — s-ar crede — d-a se arăta. Timpul e întunecat“ 9. 

După un peisaj trist, o muzică tristă : 

„E ceva jalnic în monotonia cîntării bisericeşti : ai zice o vecinică plingere, 
o durere adîncă ce nu mai are putere de a scoate un strigăt tare“ 10, 

1 A. Russo, Scrieri alese, p. 242. 

2 Ibidem, p. 264. 

345 N. Bălcescu, Opere, vol. I, p. 249. 

€ A. Russo, Scrieri alese, p. 272. 

? Ibidem, p. 189. 

8 Între Vaslui şi Birlad. 


°? A. Russo, Scrieri alese, ed. cit. , p. 254. 
30 fbidem, p. 277. 

Şi în Amintiri (cap. VI), după ce se citează celebrele cuvinte ale lui Miron 
Costin „A lăsa iarăşi nescris... este inimii durere“, se zugrăveşte tristeţea 
din trecut a vieţii noastre: 

„În puţinele aceste linii... stă un poem întreg, un cîntic de lacrămi, 
vărsate de oameni ce se lupta în dregătorie mare şi grea cu răsipa neamului 
şi a ţărei. Melancolia Bibliei stă pe deasupra neamului, ţara se slișie între 
liniele plingătoare a hronicarilor și cînticele dureroase a poporului, că numai 
neamurile necăjite au cîntice triste ca a noastre, de rup inima“ 1. 

Unii participanţi la discuţie, uitind de caracterul poetic al Cîntării Romi- 
niei, au găsit vină că A. Russo, în versiunea sa, „face să dispară din citeva 
versete sensul istorie bine precizat de N. Bălcescu “ 2. Vor să spună, poate, 
că N. Bălcescu, traducînd pasaje poetice care învăluiau evenimente istorice, 
a înlăturat vălul, dar tocmai aceasta dovedeşte că nu N. Bălcescu este autorul! 
S-a citat următorul pasaj din N. Bălcescu asemănător cu Cîntarea Rominiei: 
„Pentru ce această adormire? Istoria străbunilor, bogată de suveniri glori- 
oase, nu-i deşteaptă? Urmaşi ai romanilor, care dictară legi lumii de atunci, 
nu-şi aduc aminte de origina lor?“ 3. Pasajul reamintește următorul verset 
din Cîntarea Romîniei: „Nu-ţi mai aduci aminte de zilele cele vechi?... tresnetul 
se zdrobea în minele celor nebiruiţi...“ +. Ideea se aseamănă, o idee comună 
revoluţionarilor de atunci, care trebuiau să glorifice trecutul ca să se servească 
de el ca imbold prezentului, dar este ceva care nu se aseamănă, splendida 
imagine : „Tresnetul se zdrobea în minele celor nebiruiți“. Cine a creat-o, ca 
atitea alte imagini asemănătoare din Cintarea Romîniei, acela a fost poet şi 
el este autorul poemului. 

Rezultă că şi din elementele poetice ale Cintării României, dacă este să 
alegem între N. Bălcescu și A. Russo, ne vedem îndemnați spre acesta din 
urmă. 

Același îndemn rezultă şi din analiza elementelor poetice populare. Să 
ne reamintim că, în Piatra Teiului, A. Russo vorbeşte cu entuziasm despre 
jocurile țărănești şi despre cîntecele populare și citează, în traducere franceză 
(limbă în care e scrisă toată bucata), patru versuri din balada populară Jon 
Chetraru, şi două în original: 


Bistriţă, apă dulce, 
„Care be, nu se mai duce 5. 


În Soveja, descriind ţinutul prin care trecea spre închisoare, adaugă: 
„Putna şi Siret aşa de mult lăudate în cînticele bătrînești“ (la 1 martie) şi altă 
dată (10 martie) notează că a ascultat toată dimineaţa cîntece oltenești de la 
lăutarii din Soveja. Au hotărit apoi ca unul dintre lăutari să vină a doua zi 
la schit (închisoarea lui A. Russo). N-a venit însă un lăutar, ci un mocan cu 
cimpoiul și a cîntat arii moldoveneşti, munteneşti, ardelenești și, la urmă, 
doina. Poate i-a recitat și Mioriţa, fiindcă V. Alecsandri spune în ediţia I a 
Poeziilor populare că de la Soveja i-a adus-o A. Russo, apoi și A. Russo în 


1 A. Russo, Scrieri alese, ed. cit. p. 172. 

2 G. C. Nicolescu, op. cit., în loc. cit., pp. 249—250. 
3 Ibidem, p. 249. 

2 A. Russo, Scrieri alese, p. 206. 

5 Ibidem. 

studiul lui despre poezia populară, pe care îl bănuim scris la Soveja (1846), 
citează din ea. Tot în Poezia populară 1 se povesteşte o scenă din satul Soveja, 
de la un iarmaroc, cu lăutari şi cîntece populare, se citează versuri, — totul 
în ton admirativ. În 1848, cind era închis la Cluj, A. Russo trimite o scrisoare 2 
unor prieteni din laşi în care spune că recitează mereu următoarele versuri : 

„Inchinare-aş şi n-am cui, 

Închinarc-aş murgului, 

Dar mi-i murgu cam nebun 

Si de fugă numai bun. 

Închina-voi ulmilor, 

Urieşii culmilor, 

Că sînt gata să-mi răspunză 

Cu freamăt voios de frunză: 

Ulmii că s-or clătina, 

Frunza că s-a scutura, 

Trupul că mi-a astupa“. 


(Sint versurile cu care se încheie balada populară Toma Alimoș sau Toma 
lui moș, cum îi zice el în articolul Studie moldovană, adică Studiu moldovenesc). 

Reiese din studiul lui A. Russo despre poezia populară, unde citează nu 
mai puţin de şaptezeci de versuri populare?, înainte de apariţia culegerii 
de poezii populare a lui V. Alecsandri, și unde pune atita interes și atita suflet 
ca să arate însemnătatea folclorului, reiese, ziceam, că autorul ei nu e străin 
de Cintarea Romîniei, unde poezia populară a inspirat verseturi minunate +. 
I s-a găsit însă vina că în studiul său nu vorbeşte de suferinţele poporului cum 
vorbeşte Cintarea Romîniei 5. Dacă ar îi aşa, nu se poate trage de aici concluzia 
că autorul Poeziei populare nu poate fi şi autorul Cîntării Romîniei, fiindcă 
asemenea concluzii nu se trag numai dintr-o operă, cînd scriitorul în chestie 
are mai multe. Şi apoi scopul studiului era să combată nesocotirea litera- 
turii populare, arătindu-i superioritatea asupra celei culte (este vorba de 
epoca 1840—1850). Dacă ar fi așa... dar nu e așa, fiindcă dintr-un pasaj 
reiese că poporul suferă, decade, recurge la tilhării, ca să trăiască : „Starea 
Principatelor se schimbă; neatirnarea lor piere; poporul sufere, vitejia lui 
amorțeşte şi trece de la gloate la cete, de la cete la indivizi, şi prin urmare 
baladele strămoșilor sînt înlocuite prin cîntice de frunze (sublinierea lui 
A. Russo), cîntice hoţeşti“ 6. 

A. Russo mai citează versuri populare în Amintiri (partea I, cap. I, două- 
zeci de versuri, apoi, în cap. V, alte opt). 

În 1848, cîtva timp după fuga din Moldova, A. Russo a cules cîntece 
populare din Muntenia, unde a stat ca musafir al lui Bălcescu, la Bucureşti 7. 


1 A. Russo, Scrieri alese, p. 284. 
Idem, Scrieri postume, Craiova, f. d., p. 145. 
Idem, Scrieri alese, pp. 285, 287, 288, 289, 291, 292. 
În versiunea A. Russo, versetul 5 (în versiunea N. Bălcescu lipseşte) şi versetul 
57 (in versiunea N. Bălcescu, versetul 53). 

5 G. C. Nicolescu, op. cit., în loc, cit., p. 249. 

6 A. Russo, op. cit., p. 287. 

? Vezi Scrisoarea lui Alecu Russo, din Sibiu, către N. Bălcescu, cu data de 4 iulie 
1848, publicată în A. Russo, Scrieri postume, Craiova, f.d., p. 144. 

V. Alecsandri, trimițind mai tirziu (1880) lui V. A. Urechiă pentru Albumul 
macedo-romin un cintec popular despre Alexandru Machedon, îl numeşte 
„reîntocmit pe cît s-a putut, din cîteva fragmente de poezii populare, culese 
în anul 1848 de răposatul meu amic A. Russo în călătoriile sale pe malurile 
Dunării“ £. Presupunem că atunci A. Russo a vizitat și satul Bălcești din fostul 
judeţ Argeş, unde era conacul moşiei Bălceştilor, şi că acele cintece populare 
s-au cules mai curind acolo, decit la Bucureşti. Este drept că din Muntenia 
vorbind de Bălcești şi de București, nu poţi zice ca V. Alecsandri, „pe malu- 
rile Dunării“, dar din laşi se poate. În 1852-—1853 apare în ziarul din Iaşi 
„Zimbrul“ scrierea lui A. Russo Studie moldovană. intilnim acolo admiraţia 
pentru literatura populară, cind autorul întreabă „Cui nu-i place un cintec 
popular editat 2 de prietinul meu A. 3, sau cind exclamă : „Mioara, Năframa, . 
Mihail, Bujor, Toma lui moş, Codreanu vor trăi cît va fi un romin pe lume“ + 
şi „Ceea ce să face pentru balade trebuie să se facă şi pentru toate tradiţiile 
noastre“ 5. În Cugetări, A. Russo nu o dată recomandă limba firească din 
cîntecele populare : „Toate şcoalele noastre literare... trebuie... să pornească 
de la cintecile ce le huleşte“6 şi „simţim că mare avuţie, inspiraţie şi limbis- 
tică este în cînticele despreţuite în Ardeal“7. În același an, în Amintiri 
citează optsprezece versuri din balada populară Donciul 8. În martie 1856, 
trimite lui M. Kogălniceanu o scrisoare ? din Piatra Neamţ, începind aşa: 
„M-am dus spre ţară, pentru a răsulla şi pentru a zice, ca acel cîntic mai 
moldovenesc decit toate cîntecele : 


Vară, vară, muma noastră 
le bruma de pe fereastră 

Şi zăpada de pe coastă 

Şi o fă iar rotogoală 

Să mă mai dau ici de vale 
Să mai clănţăn din pistoale... 


Să cităm acum din celebrele versete ale Cîntării Romîniei, unde se cîntă 
doina, și puneţi-vă întrebarea, după cele expuse pină acum, dacă N. Bălcescu 
le-ar îi putut scrie : 

„Jalnic e cintecul tău, romincă copiliță“... „Cintă-ți cintecul...“ 10 

„Doina şi iar doina!... cînticul meu e viersul de moarte a poporului la 
şezătoarea priveghiului...1! pămintul îi e de lipsă... și aerul îl îneacă... Văzut-am 
flăcăi scuturindu-și pletele... şi fruntea lor a se încreţi fără de vreme... florile 


1 Vezi Albumul macedo-romin, Bucureşti, 1880. 
2 cu înțeles de „publicat“, (V. Alecsandri pregătea prima ediţie a culegerii lui de 
poezii populare). 
A. Russo, Scrieri alese, p. 58. 

Ibidem, p. 59. 
Ibidem. 
Ibidem, p. 138, 
Ibidem, p. 139. (Aluzie la Timotei Cipariu). 
Ibidem, p. 159. 
P Publicată în „Steaua Dunării“, 1856. Reprodusă în A. Russo, Scrieri, Craiova, 
f.d., p. 243. 

» Al Russo, op. cit, p. 210. 

u Noaptea în care se priveghează şi se plinge mortul înainte de înmormîntare. 

de pe capul copilelor a se veșteiji... şi poporul căutînd în beție uitarea necazu- 
rilor... Trist e cînticul în sărbătorile satului : « Birul îi greu, podvoada e grea L...» 
Bătrinii îşi ascund ochii plini de lacrimi, bărbaţii stau obidiţi... cînticele se 
sfirşesc în blăstămuri... şi copiii căinează ! nașterea lor. Poporul e stilpul 
ţărei... fiecare părticică de pămînt e văpsită cu sîngele lui... şi într-o zi ni s-a 
zis : « Munceşte, romiîne 2 de dimineaţă -pină în seară... şi rodul muncei nu va 
fi al tău!... tatăl tău ţi-a lăsat de moştenire o țarină și arme... şi nu te vei 
bucura de dinsele... şi tu vei trăi vecinic robind... trupul şi sufletul tău vor 
fi străini pe pămintul înrodit de tine...“ 3 ete. 

Cite doine a auzit şi a transcris A. Russo pînă să ajungă la chintesenţa 
lor de mai sus! Şi a avut material destul de bogat, după cît s-a văzut! Dar 
N. Bălcescu? O singură poezie populară, o doină într-adevăr, doină de 
asuprire, dar una singură! 

Comparind versiunea A. Russo cu cea a lui N. Bălcescu (versetele 49 
şi 50 în prima, 45 și 46 într-a doua) constatăm unele modificări făcute în cea 
de-a doua. 

1) S-a eliminat „la șăzătoarea priveghiului“, care mărește efectul tris- 
teii; 

2) „cînticele se sfirșesc în blăstămuri“ modificat în : „cintecul se slirşeşte 
afurisind“, iarăşi mai puţin poetic; 

3) „Poporul e stilpul ţării“ devine „Poporul e stilpul pămîntului“, mai 
puţin corect din punct de vedere lingvistic; 

4) „Munceşte, romine, de dimineață pînă în seară“, —s-a eliminat 
„romîne“, ceea ce dă o culoare mai populară expresiei; 

5) „Tatăl tău ţi-a lăsat de moştenire ò țarină și arme“. N. Bălcescu a 
eliminat „şi arme“ pe consideraţii de adevăr istoric; 

6) „Şi nu te vei bucura de dinsele... şi tu vei trăi vecinic robind“; 
N. Bălcescu a introdus „ce va fi a ciocoiului“ (modificînd şi ce urmează în „tu 
vei trăi robind vecinic lui“). A introdus, după cum arată un cercetător, expresia 
din singura bucată populară descoperită în manuscrisele lui : 


„la ascultă, măi ciocoi, 
Pînă cînd o să jupoi 
Şi pe ţară şi pe noi?“ 4 


7) Introducînd în temă o variantă, N. Bălcescu a trebuit să continue 
aşa şi să zică : „trupul şi sufletul tău vor fi tot ale lui“ (ale ciocoiului, subli- 
nierea noastră — P.H.), în loc de: „trupul şi sufletul tău vor fi străine pe 
pămîntul înrodit de tine“. 

8) A. Russo zice „unde zace maică-ta“, iar N. Bălcescu „unde zac oasele 
mamei tale“, şi A. Russo: „trupul tău se va girbovi subt bătaie“, iar 
N. Bălcescu : „Trupul tău se va girbovi de greutatea muncii şi de bătaie“. 

9) A. Russo : „Veneticii zisu-ne-au în limba lor“, iar N. Bălcescu : „Nişte 
venetici de sînge sirein zisu-ne-au...“ 


1 depling. 
2 în înțelesul vechi de „iobag“. 
3 A. Russo, Scrieri alese, p. 244. 


4 G, C. Nicolescu, op. cit, în loc, cit, p. 249. Poezia întreagă, se găseşte la 
Acad. R.P.R., ms. 82. E formată din trei strofe, prima de 6 versuri, a doua de 8, a treia de 7. 

10) A. Russo : „ale noastre... colibele şi curțile, toată mişcarea și toată 
suflarea“, iar N. Bălcescu : „ale noastre palaturile“. 

11) Este de mirare cum a eliminat N. Bălcescu rîndurile. „Tu ai fost 
puternic şi viteaz în luptă... dar puterile tale s-au tocit de sărăcie şi de stri- 
căciune... şi noi am cules rodul vitejiei tale“, — poate fiindcă dezvoltă o idee 
care apăruse în versetele precedente, poate o scăpare din vedere la traducere, 
sărind cîteva rînduri. Aceste rînduri exprimă în imagini starea grea in care 
se găsea poporul nostru sub regimul impilării. l 

Trebuie să recunoaştem că N. Bălcescu, traducind, a mai redus din 
valoarea poetică a originalului, fiindcă n-avea pasiunea folclorului în măsura 
lui A. Russo. 

A. Russo introduce imagini populare... „muntele în limba lui spune po- 
veşti tainice barzilor bătrîni“ 1 în Piatra Teiului, a cărei parte a V-a nu este 
decit redactarea unei tradiții populare, ca şi Piatra Corbului, iar în Soveja 
ne descrie scena în care ciobanul îi cîntă din fluier povestea cum şi-a pierdut 
oile, însoțită de variante ale doinei. 

Un pasaj din Amintiri (cap. II) este plin de împrumuturi folclorice : 
„= dar (limba) cea streină nu-i vorbeşte de țară, nici de părinţi, nici de 
fraţii ca brazii, nici de surorile ca florile, nici de primăvara cu verdeaţa ei şi 
turmele de oi cu ciobanii în capul turmelor, lăsindu-se pe guri de rai ?, nici 
de plugurile cu şase boi, nici de copiliţe bălaie şi fete de împărați...“ 3 (toate 
sublinierile noastre — P.V.H). 

Cînd se-ntore de la studii din străinătate, tinerii au ochii înecaţi în lacrimi, 
fiindcă aud cîntecele populare: „Cînd după ani și iar ani au cunoscut 4 în 
sunetele de pe dealuri doinele jalnice ce șuierau odinioară“ 5. 

De o parte N. Bălcescu, cu o singură poezie populară, de cealaltă 
A. Russo, culegător de asemenea bucăţi, introducînd des în opere producţii 
populare, recurgînd, și în tristeţe şi în veselie, la recitări din ele. N-ar fi aici 
un indiciu serios că tot lui i se datorește în Cîntarea Romîniei elementul fol- 
cloric atit de bogat» 

În studiul despre izvoarele istoriei, N. Bălcescu aşază în frunte poeziile 
populare şi tradiţiile, citează pe fraţii Grimm și pe Michelet, face apel la 
cititori pentru o colecţie, atrage atenţia să se deosebească în tradiţii adevărul 
de falsitate, — totul în jumătate de pagină. 

În schimb, cite pagini în A. Russo despre același subiect! Şi pe A. Russo 
nu-l interesa în folclor deosebirea dintre adevărul şi neadevărul istoric, cii 
farmecul poetic, aşa cum îl simțim și în Cîntarea Romîniei. 

N. Bălcescu făcea apel prin studiul său la cititori să-i trimită poezi 
populare. Nimeni n-a răspuns, nici el n-a mai revenit. 

Să mai adăugăm că acea singură poezie populară aflată în manuscrisele 
lui N. Bălcescu (în operele tipărite, nici una) nu e culeasă de el, ci trimisă din 
Paris, obţinută, probabil, de vreunul dintre prietenii săi. 6 


1 A. Russo, Scrieri alese, p. 319, 

2 Ca în Mioriţa 

3 A. Russo, Scrieri, Craiova, f.d., p. 68. 

4 au recunoscut. 

5 Idem, Scrieri alese, p. 165. 

6 Vezi |. Ghica, Amintiri din pribegie după 1848, București, 1911., p. 174, 

De altfel, apărătorii lui N. Bălcescu au trebuit să recunoască inferiori- 
tatea acestuia față de prietenul său, A. Russo, în ce priveşte pasiunea pentru 
folclor : „E posibil ca N. Bălcescu să nu fi simţit în măsura în care o simțeau 
V. Alecsandri şi A. Russo frumuseţea poeziei populare“ 1. 


V. Alecsandri şi „Cîntarea Romîniei“ 


=~ Nu greşim dacă îi numim pe V. Alecsandri, N. Bălcescu şi A. Russo 

prieteni buni ca fraţii, atît de strinse erau legăturile personale dintre ei. Ce 
satisfacţie a simţit poetul cînd a aflat că N. Bălcescu se va stabili în sudul 
Franţei, ştiindu-l suferind. Putea acolo să-și îngrijească sănătatea fără să 
renunţe la redactarea mai departe a Istoriei rominilor sub Mihai vodă Viteazul. 
Pe N. Bălcescu îl însoțea sora lui. lată că mama lor cade bolnavă la Bălcești 
şi fata nu ştia cărui bolnav să i se devoteze. Se decide pentru frate, dar acesta 
nu vrea s-audă. Poetul intervine şi încearcă să-l convingă că mama sa însăşi 
va suporta mai uşor boala, cînd îl va şti îngrijit de sora lui. Istoricul n-a cedat, 
soru-sa a revenit în ţară, și aşa a murit el pe meleaguri străine singur. După 
moartea lui, cel care și-a manifestat mai cu durere şi adeseori părerea de 
rău a fost poetul. A scris poezia N. Bălcescu murind şi a-nsoţit-o de amintiri 
plingătoare. Ceva mai înainte, cînd începuse să publice Romiînia Literară 
a deschis-o cu un fragment din Istoria românilor sub Mihai vodă Viteazul şi 
cu o notiţă cu litere compacte, ca un anunţ de doliu, despre valoarea istori- 
cului 2. : 
Cit a mai trăit N. Bălcescu în sudul Franței (la Hyères), V. Alecsandri a 
ţinut, corespondenţă regulată cu el, ca să-l incurajeze. 3 Îl îndemna să-și 
îngrijească sănătatea şi să se întărească, fiindcă la prima lor întilnire se vor 
lua la trintă : „Prinde putere, dragul meu, pentru că ai mult a lupta în viitor, 
atit împotriva despotismului cît și împotriva braţelor mele, care, precum știi, 
ti-au dovedit îndestul cit sint de puternice. Aici Densuşianu, care a publicat 
scrisoarea, adaugă nota: „V. Alecsandri face aluzie aici la obiceiul lui 
Bălcescu de a se lupta cu prietenii lui“. N. Bălcescu, zice I. Ghica, „deși cel 
mai slab dintre toţi, dar căuta trinteala cu luminarea“. Toate acestea fac 
dovada intimităţii dintre V. Alecsandri şi N. Bălcescu. Ce fericit îi scrie şi 
ce cald își exprima dragostea faţă de el, cind primeşte vestea că se simte 
mai înviorat 4. 

Iar după moartea prietenului, cînd a publicat N. Bălcescu murind, ce 
amintiri duioase despre el, cît de sfişietoare regrete! 5 

A. Russo l-a cunoscut pe N. Bălcescu probabil la Minjina, moșia lui 
C. Negri, unde, la sfintul Constantin, se adunau moldoveni şi munteni. Au 
strîns legăturile la Paris, înainte de revoluţia din 1848. Le-au strins şi mai 


1C. C. Nicolescu, op. cit, în loc. cit., p. 236. 

2 S-ar putea ca notița s-o fi redactat chiar Al. Russo, fiindcă o reaminteşte mai tirziu 
în aceeaşi revistă, în darea de seamă despre poeziile lui Dăscălescu. 

3 Vezi scrisoarea din Paris, 1851, oct., publicată în „Noua revistă romînă“, vol. 
III, ar. 31 din 1 aprilie 1901 de Ovid Densușianu. 

4 Vezi scrisoarea din Paris, 1852, aprilie, ibidem. 

5 „Revista Romină“, II, 1862, p. 305. 

tare după insuccesul revoluției din Moldova, cînd A. Russo s-a relugiat în Mun- 
tenia. Pornind spre Paris prin Transilvania află la Sibiu de succesul revo- 
luţiei din Muntenia şi scrie extaziat prietenului său (în franţuzeşte, dăm 
traducerea) : „Vivat! Victorie! sînt mindru de voi ceilalţi şi gloria revoluţiei 
voastre se resiringe şi asupra noastră 1, și asupra tuturor rominilor! Încă o 
dată vivat şi glorie, viitorul poate să nu fie pentru noi, dar nu vom dispărea 
fără să lăsăm o ultimă amintire despre noi! Dar ce? Vorbesc rău despre viitor? 
Nu, iubite! Mina nu este atît de îndemiînatică pentru a urma închipuirea fru- 
moaselor planuri pe care le întrevăd... Abia ieri am aflat despre revoluţie. 
Dragul meu, am puţin timp să-ţi seriu, fiindcă plec în Bucovina... dacă nu 
independența, aparte ori cu noi, a rominilor de aici, cel puţin recunoașterea 
unei naționalități deosebite a Banatului, a Transilvaniei şi a rominilor din 
Ungaria... Să nu uităm că sintem 12 milioane !... Adio, bunul meu, bravul meu... 
Sărută steagul din partea mea. V-aţi purtat bine. Sărută pe toată lumea... 
P.S. Dragă, cu prima ocazie trimite-mi la lași, pe adresa C. Duca, bagajul, 
şi geamantanul meu“ 2. 

Prietenia lui V. Alecsandri cu A. Russo a fost tot atit de frăţească. În 
special nu-i plăcea poetului că prietenul său, ca scriitor, se ţinea în umbră 
şi, după moartea acestuia, a stăruit pe lingă A. Papadopol-Callimach, care 
se făcuse cunoscut printr-un studiu despre poetul Conachi (pe la 1880—90), 
să-l aibă în vedere şi pe A. Russo: „Cînd ai vreme, ocupă-te şi de Alecu 
Russo“ 3 și „După Conachi — mai zice poetul — are să vie rindul... lui 
A. Russo“ 4 și „Îţi mulţumesc îndeosebi pentru biografiile lui Russo şi Cuciu- 
reanu, doi buni prieteni ai mei“ 5, 

Frăția V. Alecsandri — A. Russo — N. Bălcescu a dat naștere Cîntării 
Romîniei. Cei trei s-au înţeles, probabil la Minjina, pe la 1845, să compună 
un apel revoluţionar şi ca cel pe care-l socoteau mai talentat s-o redacteze. 
A. Russo dăduse dovadă de talent prin operele Piatra Teiului (1839) şi Iașii 
și locuitorii lui din 1840, pe atunci netipărite, dar probabil cunoscute lui V. 
Alecsandri și, mai sigur, lui M. Kogălniceanu (care intenţiona să le publice), 
probabil şi lui N. Bălcescu. Operele erau însă în franțuzeşte, fiindcă pe atunci 
A. Russo nu se simțea stăpîn pe limba noastră, deoarece învățase pe cărţi 
străine (la Vernier, lingă Geneva). S-a decis atunci ca A. Russo să scrie apelul 
în limba franceză şi N. Bălcescu să-l traducă în romiîneşte, după cum zice 
V. „Alecsandri. N. Bălcescu poseda bine limba literară, deoarece învățase pe 
cărți rominești la școala de la Sf. Sava din Bucureşti. S-au mai înţeles să nu 
dea în vileag nici numele autorului, nici al traducătorului, pe atunci puţin 
cunoscuți, şi să se recurgă la procedeul prea obișnuit pe atunci de a se îmbrăca 
apariția unei opere în mister, să se spună că opera s-a descoperit de Bălcescu 
într-un schit de peste Olt, într-o sală prăfuită, plină de manuscrise și de 


1 A moldovenilor. 

2 A. Russo, Scrieri postume (trad. de V. Alecsandri, A. I. Odobescu și 
M. Sadoveanu) Craiova, „Scrisul Rominesc“, f. d., p. 141, (Scrisoarea e semnată 
„A. Sauvegea“), 

3 V, Alecsandri, Scrisori, Bucureşti, 1904, p. 187 (scrisoarea din 18 febr. 1886). 

4 Ibidem, p. 189 (scrisoarea din 25 aprilie 1886). Probabil că A. Papadopol-Callimach 
a renunţat să-şi publice studiul ori că revista respectivă („Convorbiri literare“) i l-a refuzat, 

s V, Alecsandri, Scrisori p, 187. i 

cărți vechi, spre care l-a condus un călugăr. Aceasta-i vestita „taină“, de care 
e legat litigiul Cîntării Romîniei, după informaţiile lui V. Alecsandri. 

Revoluția (cea din 1848) i-a surprins pe cei trei prieteni cu apelul neter- 
minat, fie din vina autorului, fie dintr-a traducătorului, fie dintr-a împreju- 
rărilor. Ei nu s-au descurajat însă, fiindcă așteptau altă mişcare, și au conti- 
nuat. În 1850, apelul a apărut la Paris într-o broșură intitulată Rominia viitoare. 

Litigiul Cintării Romîniei are trei faze: I. 1863—1900 (explicarea 
tainei), II. 1900—1955 (studierea lui A. Russo), III. 1955—1963 (reluarea 
litigiului şi discuţii contradictorii). 

În toate fazele, rolul principal l-a jucat şi-l joacă încă V. Alecsandri. 

S-a afirmat că el a intervenit în litigiu sau a vorbit despre A. Russo 
de patru ori: „Prima mărturie a poetului de la Mircești... o avem în august 
1863... Alecsandri revine apoi pe această chestie în 1868, în 1873 şi în martie 
1876“ 1. 

Nu de patru, ci de nouă ori: o dată înainte de deschiderea litigiului și 
de opt ori după aceea. 

Întia oară: înainte de deschiderea litigiului, N. Bălcescu cere 
(1851) lui V. Alecsandri la Paris o poezie populară despre! Mihai Viteazul, 
desigur ca s-o introducă în istoria rominilor sub domnia acestuia, la care 
lucra. 

Alecsandri răspunde că va căuta, cum s-o întoarce la Iaşi, şi continuă: 
„De nu cumva voi descoperi-o, îţi voi fabrica eu una, care te-a minuna, şi tu 
îi trece-o de baladă populară... 2 cu chipul întrebuințat pentru compunerea 
călugărului A. Pses (A. Rusu, sublinierea noastră — P.V.H.) 3. 
` Cuvintele lui V. Alecsandri (1851) s-au socotit în zilele noastre (1955) 
„argument suprem invocat în favoarea lui A. Russo“ 4. Argument numai 
„socotit“ suprem, nu cu adevărat suprem, fiindcă s-a afirmat că este vorba 
nu de „A“ Rusu, ci de „N“ Rusu: „Realitatea este că în scrisoarea citată... 
cele cinci litere ale numelui «Călugărului» sînt cu slove cirilice, pe care cerce- 
tătorul le-a citit şi transcris fals sau greşit. În realitate este nu A. Rusu ci 
N. Rusu. Dacă ţinem seamă că pretutindeni unde se vorbeşte de amicul său, 
Alecsandri îl numește Russo, totdeauna cu doi s și cu o final, iar în scrisoarea 
lui Alecsandri este vorba de N. Rusu; dacă mai adăugăm că în emigrația 
după 1848 se afla un N. Rusu (Lăcusteanu), nu încape îndoială că în aluzi® 
poetului era vorba, fără să putem şti deocamdată în legătură cu ce anume, 
de acest N. Rusu, iar nu de Alecu Russo şi de Cintarea Rominiei“. 5 

Nu se poate însă trece uşor peste un fapt ca acesta, 6 nu ne putem mul- 
tumi cu excluderi ca cea de mai sus, cînd se spune: „fără să putem ști deo- 
camdată în legătură cu ce anume.“ | 


1 G. C. Nicolescu, op. cit. în loc. cit., p. 237. 

2 Suspensia în text. 

3 Scrisoarea lui V. Alecsandri se află la Academia R.P.R., mss. 803. 

> 4G. C Nicolescu, O ciudată nebăgare de seamă, în „Tribuna“, JI, 1958, 

nr. 2, p. 4 

5 Idem, Paternitatea „Cintării României“, în loc cit. pp. 238—239. N. A. Ursu, 
în Cintarea Rominiei, opera lui Nicolae Bălcescu din „lașul literar“, XII, 1961, p. 53 
notă, admite de asemenea „N“ Rusu. . 

6 Vezi Al. Dima, Alecu Russo, p. 197 ṣi Paul Cornea, Studii de literatură 
romină modernă, ESPLA, 1962, p. 272. 

Scrisoarea lui V. Alecsandri a fost publicată 1 și comentată ? în 1900 
în întregime, alături de alte două, tot ale lui V. Alecsandri către N. Bălcescu. 
Numele „A. Rusu“, cu litere vechi, s-a reprodus în revistă tot cu litere vechi, 
cum era şi în original. Mai departe, în comentar, numele s-a transcris cu 
litere latine (A. Rusu). Comentarul se-ncheie : „Discuţiile asupra adevăratului 
autor al Cîntării Romîniei pot fi deci considerate ca definitiv încheiate“ 3. 

Trebuie să ne punem întrebarea cine este acest N. Rusu și dacă stă în 
vreo legătură ori nu cu Cîntarea României. Din cele de mai sus rezultă că 
N. Rusu a făcut parte din emigrația de la 1848, dar nu ni se indică izvorul 
informației. Chiar dacă a făcut parte, n-a stat de loc în legătură cu emigrația 
moldoveană, ci numai cu cea munteană. Era admirator al lui I. Eliade 
Rădulescu. L-a vizitat la Chios, + unde se refugiase după revoluţie cu familia, 
i-a publicat scrisorile din exil (1891), din care rezultă că se aflau în corespon- 
denţă. Eliade îi scrie din Paris la 44 decembrie 1849 5 cu privire la cărțile 
cerute de acesta şi la intenţia de a tipări ceva despre emigrație, apoi la 4 
martie 1851 6, apoi la Brussa 7, de asemenea, la 20 noiembrie 1851 despre 
nişte manuscrise ale lui, între care și un dicţionar al limbii romine 8. La 5 
decembrie 1851, o lungă şi interesantă scrisoare în legătură cu revoluționarii 
munteni din Chios, în care îi zice „N. Russo“ 9. Iarăşi la 6 februarie 185210, 
O dată i se adresează pe numele N. Russo la Leu în Romanaţi!!, altă dată pe 
numele „N. Russo — Locusteanu“!2. Nici vorbă despre vreun călugăr, nici 
despre N. Bălcescu. Atunci călugărul nu-i N. Rusu. 

În schimb, dacă citim cu atenţie pasajul din scrisoarea lui V. Alecsandri 
apare un paralelism între două mistificări literare : cea propusă de V. Alecsandri 
(un cîntec popular despre Mihai Viteazul), cea realizată de „călugărul A (sau N) 
Russo“. Ce mistificare literară mai cunoaștem din viaţa lui N. Bălcescu 
decit a numelui purtat de autorul Cîntării Romîniei? Şi s-a pus pe drept între- 
barea 13 „cum se explică... coincidenţa prezenţei cite unui călugăr și în această 
scrisoare (a lui V. Alecsandri către N. Bălcescu, în 1851, n.n. — P.V.H.) şi 
în Precuvîntarea lui Bălcescu la versiunea (Cîntării Romîniei, din 1850 n.n. 
P. V.H.) din Romiînia viitoare?“ 

Cit priveşte litera în sine, evident că este „A“, dar nu se recunoaşte uşor, 
fiindcă este de mină şi scrisul de mînă, în toate alfabetele, prezintă variaţii 
după persoană. Cunoscătorii de manuscrise vechi la noi n-au stat 14, iar cei 
de azi nu stau la îndoială nici ei. O mică anchetă printre ei era necesară, dacă 

1, 2 de Ovid Densuşianu, în „Noua revistă romînă, Bucureşti, 1901, nr. 31, p. 303. 

3 Ibidem, p. 305. 

+I. Eliade Rădulescu, Scrisori din exil; Bucureşti, 1891, p. 220. 

5 Ibidem, p. 55, 

€ Ibidem, p. 59. 

? Ibidem | 

8 Ibidem p. 145. 

9 Ibidem, p. 152. 

10 Ibidem, p. 162. 

u Ibidem, p. 662. 

12 Ibidem, pp. 624, 626, 627. 

13 Vezi Emil Boldan, Cine e autorul poemului în proză „Cintarea Romîniei“ ?, 
în „Viaţa rominească“, XII, 1959, nr. 9, p. 118. 

1 Ovid Densuşianu, Trei scrisori ale lui Alecsandri cătră Bălcescu, îr 
„Noua revistă romînă“, Bucureşti 1901, nr. 31. 

cineva are îndoieli, ba, şi mai bine, publicarea unui fascsimile. Cu atit mai 
mult, cu cît îndoiala s-a mai exprimat și într-altă parte: „Argumentul... 
că într-o scrisoare către N. Bălcescu, V. Alecsandri se releră la « călugărul 
Rusu» cade, de vreme ce... lectura exactă din scrisoarea autogrală indicată 
este «călugărul N. Rusu»“ 1. | 

În acest răstimp s-a atras atenţia? că „nu mai e vorba de trecerea a 
zeci de ani, ca în cazul celorlalte scrisori ale lui Alecsandri, prin care acesta 
pledează mereu pentru Russo, argument folosit de unii... ca să se invoace 
presupuse farse, jucate de memoria poetului... ci de numai un an (de la apari- 
ţia versiunii N. Bălcescu în Rominia viitoare — 1850 — pînă la data — 1851 
— trimiterii scrisorii amintite a lui Alecsandri către Bălcescu“, — dar n-a 
urmat nici o obiecţie. 

A doua oară (aici se aduc lămuriri şi pentru punctul precedent): 
În 1863, V. Alecsandri s-a decis să publice scrierile franceze ale lui A. Russo 
şi intră în corespondenţă de la Iaşi cu A. I. Odobescu din București (2 august). 
Se pare că acesta opinase ca scrierile să se publice în original, în ziarul „La 
Voix de la Roumanie“, fiindcă, în scrisoarea sa, poetul combate părerea și 
propune traducerea lor şi apariţia în „Revista romînă“, la care colabora 
activ A. I. Odobescu, și expediază Piatra Teiului și Soveja, după ce mai 
înainte îi trimisese partea rămasă netipărită din Cugetdri. În această sceri- 
soare se dezvăluie faimoasa taină: 

„Îţi voi descoperi o mare taină literară: Cîntarea Romîniei publicată 
în jurnalul meu (Romiînia literară), a fost compusă în limba franceză de A. Rus- 
so şi tradusă în romîneşte de N. Bălcescu (sublinierea lui V. Alecsandri). Am 
la mine manuscriptul său original“?. 

Declaraţia poetului, acceptată pină în 1955, a fost pusă la îndoială la 
această dată: „În august și septembrie 1863, V. Alecsandri intervine prin 
două scrisori către A. I. Odobescu susţinind ceea ce pînă atunci nu spusese 
încă nimeni, nici odată!“ (sublinierea noastră — P.V.H.)t. Fiindcă nimeni 
mai înainte n-a știut, faptul constituind o taină! Apoi: „Intervenţia lui 
V. Alecsandri a convins foarte puţină lume“5. Cum n-a convins decît foarte 
puţină lume, dacă, pînă în 1955 (deci 92 de ani), părerea lui V. Alecsandri 
a constituit părerea oficială? 

lată şi alt punct de vedere. Utilizind pe V. Alecsandri, într-altă parte 
s-a pus întrebarea : „...mai sint unii care susţin că memoria poetului, care 
n-avea pe atunci decit 44 de ani, care avea să scrie, de atunci înainte abia, 
unele din cele mai puternice opere ale sale, l-a înșelat grosolan, l-a trădat“. 
Alecsandri, confundind un text tradus cu unul original, un nume de autor cu 
altul, o anumită împrejurare precisă (punerea la cale a mistificării) cu o fan- 
tezie a lui etc, etc. Pe aceştia nu-i impresionează de loc, nu-i poate convinge 
nici această patetică intervenţie a poetului: „Te rog să-mi ajuţi (către 
A. I. Odobescu) a nu lăsa uitării memoria unui om carele au fost în stare 


1 Q. C Nicolescu, O ciudată nebăgare de seamă, în loc, cit. 

2 Emil Boldan, Cine e autorul poemului în proză „Cintavea Rominiei“? în 
loc. cit., p. 178. 

3 Scrisoarea se găseşte la biblioteca Academiei R.P.R., mss. 311 

41 G. C. Nicolescu, Paternitatea „Cîntării Rominiei“, în loc. cit. p. 233. 

5 Ibidem, 

să jertfească pentru interesuri de înaltă cuviinţă, dreptul său de părinte 
asupra minunatei poeme... Poate [i vorba de confuzii... de lipsă de exactitate 
a mărturiei“ 21, 

A treia oară : La 14 septem. 1863 tot către A. I. Odobescu, scri- 
soare păstrată în mss. 311 din Biblioteca Academiei R.P.R.?. 

A patra oară : În „Foaia Societăţii din Bucovina“ (an. IV, 1868, 
p.125), V. Alecsandri citează Cîntarea Romîniei între operele lui A. Russo, 

A cincea oară : În „Albina Pindului“ (același an); 

A şasea oară: În „Convorbiri literare“ (an. VI 1873); 

A şaptea oară: În 1876, într-un articol din „Columna lui 
Traian“ şi într-o conferinţă publică la Ateneul Romin din București (apărută 
şi în broşură) despre N. Bălcescu i s-a atribuit Cintarea Rominiei. Poetul a 
intervenit, fiindcă autorul spusese că „această taină literară se vede că s-a 
împărtăşit numai de V. Alecsandri“, la care acesta a răspuns: „d-l Tocilescu 
(autorul care se-ndoise) nu ştie că acea lucrare s-a făcut în urma unei înțelegeri 
între N. Bălcescu, A. Russo şi mine... ms. francez, adică ms. primitiv al poe- 
mului, se găseşte la mine... fie dar bine încredinţat că taina literară ce l-a 
mirat este un adevăr... foarte adevărat'3. 

Da, dar peste un an se contrazice, au constatat unii : „Cind Gr. Tocilescu, 
într-o conferință publică, vorbind despre N. Bălcescu i-a atribuit şi Cîntarea 
Rominiei, V. Alecsandri intervine, după obiceiul său, ca să-l corecteze, dar 
în acelaşi an ori cel următor, tipărindu-şi în volum amintirile despre N. Bălcescu 
şi A. Russo, nu mai aminteşte de chestia Cintării Romîniei“. Aceasta dovedeşte 
ceva? ce? Nu nise spune! „Trebuia cel puţin o notă care să fixeze în acest 
volum, cu caracter de publicaţie definitivă, paternitatea lui Russo“5. 

A opta oară: mai tirziu (1877), urmașii lui A. Russo au cerut 
lui V. Alecsandri manuscrisul Cintării Romîniei, care-i revenise, cu toate manu- 
scrisele lui A. Russo, prin testament. Poetul l-a trimis unei surori vitrege 
a lui A. Russo împreună cu o scrisoare (tot în limba franceză), unde spune 
(traducem) : „după dorinţa dumneavoastră vă trimet, deși cu părere de rău, 
singurul manuscris al fratelui dumneavoastră, pe care-l posed, poemul în 
proză Cintarea Romîniei“. Nu e clar şi destul? Se pare că nu, fiindcă în 
zilele noastre (1955) s-a scris: „În primul rînd, poetul arătuse in mai multe 
rînduri că are manuscrisul iniţial al lui A. Russo. Dar nimeni n-a văzut acest 
manuscris“? (sublinierea noastră P.V.H.). Nu-l credem, oare, pe V. Alecsandri? 
Se mai ştiu două persoane care au văzut manuscrisul : una doamna Spiro-Paul, 
sora vitregă a lui A. Russo, şi Edgar Th. Aslan, cunoscut în lumea literară de 
pe la 1900. Doamna Spiro-Paul prin Edg. Th. Aslan, a publicat scrisoarea. 


1 Vezi i mil Boldan, Cine e autorul poemului in proză „Cintarea Rominiei“? 
în loc. cit. p. 178. 
2 Publicată în „Revista romînă“, vol. II. 1862, p. 305. 
3 V. Alecsandri, Neculai Bălcescu, în „Convorbiri literare“, Iaşi, X, 1876, 
nr. 4, p. 142. ` 
45 G. C. Nicolescu, Paternitatea „Cintării Rominiei“, în loc. cit, p. 238., 
6 Publicată în „Literatură ṣi artă romînă“, VII 1908, nr. 3—4, p. 176. 
7 G. C. Nicolescu, Paternitatea „Cintării Rominiei“ în loc. cit., p. 238. 

S-a considerat că declaraţia lui V. Alecsandri în favoarea lui A. Russo 
ar echivala cu a lui I. Ghica în favoarea lui N. Bălcescu. „ A-l recuza pe Russo 
ca autor înseamnă a discredita fără nici un motiv plauzibil pe Alecsandri. 
Dar a respinge contribuţia lui Bălcescu înseamnă a ponegri pe Ghica“. Dar 
ce spusese I. Ghica? „Scris de mina lui, cu multe ştersături şi îndreptări“? 
Echivalează aceasta cu declaraţiile lui V. Alecsandri? Ce spune I. Ghica se 
poate referi și la un text original şi la unul tradus (cazul de faţă). 

S-a mai zis : „Proba peremptorie—textul original al Cintării României — 
a fost şi a rămas pierdută pină astăzi“. O asociere la aceasta : „Singura pro- 
bă materială pe care ar fi putut s-o aducă (V. Alecsandri) în sprijinul afir- 
maţiei sale era publicarea manuscrisului autograf al lui A. Russo“. Aici 
nu se trage concluzia în favoarea lui N. Bălcescu, dar, într-altă parte, da: 
„Faptul că V. Alecsandri nu publică nici măcar un fragment din manuscrisul 
respectiv (cel francez al Cintării Rominiei) cu toate că de la 1863 la 1877 
avusese tot interesul şi timp suficient să facă acest lucru... aruncă o umbră 
de îndoială asupra convingerii cu care poetul susținea partenitatea lui A. Russo“. 
A rămas, în schimb, dovada destul de peremptorie şi ea, că textul a existat, 
după cum reiese din scrisoarea lui V. Alecsandri din „Literatură şi artă ro- 
mină“. Regretăm pierderea manuscrisului pentru studiile ce s-ar fi putut face 
pe baza lui, dar nu pentru dovada ce ar fi constituit în legătură cu paternitatea 
Cintării Romîniei. Acesteia îi serveşte şi numai existenţa, pe la 1908, a seri- 
sorii. Un document tipărit, dar al cărui original s-a pierdut, nu mai consti- 
tuie probă? S-ar părea că da, fiindcă unii, spun : „toate celelalte argumente, 
de orice natură ar fi ele (deci şi scrisoarea lui V. Alecsandri), reprezintă doar 
căi ocolite de atingere aproximativă şi relativă a adevărului“s. A te folosi 
de un document publicat, însemnează cale ocolită?  Însemnează atingere 
aproximativă a adevărului ? Îndoiala aceasta se poate într-adevăr justifica, dar 
rar, şi anume cînd documentul e fals. Este falsă scrisoarea lui V. Alecsandri? 

A noua oară : În 1887 apar în volum scrisorile lui I. Ghica către 
V. Alecsandri. Felicitindu-l printr-o scrisoare 7 (în limba franceză) adaugă 
(traducem) : „Numai un pasaj din articolele tale l-am putea discuta, cel care 
priveşte Cîntarea Romîniei. Poemul e într-adevăr de A. Russo și nu de 
N. Bălcescu. L-am văzut scriindu-l în limba franceză... Cît privește povestea 
cu schimnicul la care ar fi găsit (N. Bălcescu) manuscrisele, ea a fost in- 
ventată de mine, în înţelegere cu N. Bălcescu“. 

Nu se cunoaşte caz în istoria literaturii noastre cind un scriitor să fi lup- 
tat cu atita dirzenie ca V. Alecsandri pentru alt scriitor, totuşi unii contem- 
porani nu sînt mulţumiţi: „Am considerat şi consider buna credinţă a lui 
V. Alecsandri singura mărturie în favoarea lui A. Russo, în afara oricărei 


1 Paul Cornea, Studii de literatură română modernă, BSPLA, București, 
1962, p. 275. (Studiul a apărut mai întii sub titlul O ipoteză nouă asupra paternităţii „Cintării 
României“ în „Viaţa rominească“, XII, 1959, nr. 3 p. 94. 

2 Ibidem, 

3 Al. Dima, Din nou paternitatea „Cintăriui Rominiei“ — Argumente lingvistice 
pentru Bălcescu? în „Gazeta literară“, IX, 1962 nr, 436, p. 6. 

4 N. A. Ursu, Cintarea Rominiei, opera lui Nicolae Bălcescu în loc. cit. 

5 Ibidem. 

c Al. Dima, Din nou paternitatea „Cintării Rominiei“, în loc. cit, 

7 Biblioteca Academiei R.P.R., mss. 805. 

suspiciuni morale, dar buna credință nefiind garanţie de exactitate a mărturiei, 
cum se spune în tehnica istoriei literare, nu înseamnă că el nu a putut face 
confuzii“!. Adevărat, putea face confuzii, dar n-a făcut. Tehnica istoriei 
literare consideră ca dovadă sigură și cuvintele unui scriitor de valoare, 
în lipsa unui document corespunzător care s-o înlăture. S-a mai spus: 
„V. Alecsandri a căzut cu uşurinţă victima unui confuzii. Găsind abia în 1863, 
printre manuscrisele autografe ale lui A. Russo o versiune franceză a Cintării 
Romîniei, el a crezut că se află în faţa textului original compus de A. Russo 
şi că textul rominesc publicat de N. Bălcescu în 1850 nu putea fi decît tra- 
ducerea celui îrancez“2. Că „abia în 1863“ V. Alecsandri s-a hotărît să publice 
operele franceze ale lui A. Russo şi tot atunci a destăinuit vestita taină, aceasta 
se știe,dar că tot „abia în 1863“ a găsit printre hirtiile lui un text francez al 
Cintării României, aceasta nu se ştie. Trebuie dovedit că V. Alecsandri 
„a crezut“ că acel text este originalul traducerii lui N. Bălcescu, fiindcă 
aceasta nu se ştie. 

Nu s-a renunţat la dovezi chiar cînd erau obscure: 

„E incontestabil că între martie 1876, cînd V. Alecsandri scrie ultima 
sa notă? publicată în această chestiune (paternitatea Cîntàrit Romîniei) şi 
stirşitul lui decembrie 1876. cînd iese de sub tipar Proza, era suficientă vreme 
pentru a adăuga cel puţin o notă care să fixezeîn acest volum, cu caracter 
de publicaţie definitivă, paternitatea lui A. Russo. Că acest timp era sufi- 
cient, o dovedeşte faptul că o caracterizare a lui N. Bălcescu scoasă dintr-o 
scrisoare a Mariei Cantacuzino, care nu figura în articolul din 1862, dar fi- 
gura în cel apărut în « Convorbiri literare» din iulie 1876, este introdusă sub 
lorma unui post scriptum în ediția volumului de proză din Opere complete“: 

Cititorul se-ntreabă cine-i Maria Cantacuzino, ce este cu „o caracterizare“ 
cu „0 scrisoare“ ete. 

S-a mai spus că „V. Alecsandri e singurul contemporan care a susţinut 
paternitatea lui A. Husso“5. Trebuie spus „singurul contemporan care s-a 
ocupat de chestie“ și atunci s-ar putea răspunde că dintre acești puţini con- 
temporani, numai cei trei prieteni cunoșteau faptul şi-şi luaseră angajamentul 
să nu-l divulge. 

I s-a mai găsit vină lui V. Alecsandri că a făcut cunoscută taina printr-o 
scrisoare „particulară“. Nu particulară, fiindcă a fost adresată unui quasi- 
director de revistă (A.I. Odobescu), cu scopul neexprimat, dar subinţeles, 
de a [i utilizată. Au existat două scrisori, după cum s-a văzut mai înainte 
(a doua și a treia intervenţie a lui V. Alecsandri). Într-a doua se exprima 
dorinţa : „Te rog să mă ajuţi a nu lăsa uitării memoria unui om...“. Cum era 
să-l ajute decit vorbind ori scriind despre el ori publicîndu-i operele? Era 
un demers care putea deveni, cum a şi devenit, public. 


1 G. C. Nicolescu, O ciudaţă nebăgare de seamă în loc. cut, p. 6. 
2 N, A. Ursu, Cintarea Romîniei, opera lui Nicolae Bălcescu în loc, cit, p. 53 
2 Nu e ultima, ci antepenulțima : ultima este scrisoarea din 1887 către i. Ghica, iar 
penultima o scrisoarea din 1877 către moştenitorii lui A. Russo. 
40. C. Nicolescu, Paternitatea „Cintării Romîniei“, în loc cit. p. 238 
sldem O ciudată nebăgare de seamă, în loc. cit ` 
€ Idem Paternitatea „Cintării Romîniei“ în loc. cit. 

Altceva : „Aluziile şi discretele invitații ale contemporanilor de a publica 
(V. Alecsandri) originalul Cîntării Romîniei au fost zadarnice“1. V. Alecsandri 
ar fi publicat textul, dacă nu i l-ar fi cerut familia lui A. Russo (aţi văzut 
înapoi intervenţia nr. 8). 

V. Alecsandri a vorbit, dar nu convingător: „Ulterior V. Alecsandri a 
revenit de mai multe ori asupra acestei afirmaţii, fără să aducă date con- 
vingătoare“2. Nu ni se arată pe ce se-ntemeiază afirmaţia. 

De asemenea : 

„Se poate spune deci că de fapt, în mod public, V. Alecsandri încetase 
să mai susţină teza sa (paternitatea lui A. Russo)“3. O susţinuse ultima 
dată (a noua oară) în 1887. A murit în 1891. Să mai îi vorbit şi în acești 
din urmă patru ani? 

Alte îndoieli : 

a), Cum se face că în 1862 (în „Revista romînă“) V. Alecsandri, care pu- 
blicase, tot în „Revista romină“ cîteva pagini de amintiri despre N. Bălcescu, 
urmate de alte cîteva despre A. Russo, deşi măcar această apropiere trebuie 
să-i fi amintit litigiul literar dintre cei doi, nu pomenește nimic despre pa- 
ternitatea Cîntării Rominiei ?“4. Cine poate şti? 

Este pus poetul în contradicţie : una ar fi spus la 1876 (ca obiecţie lui 
Gr. Tocilescu, în intervenţia nr. 7) şi alta la 1886 (ca obiecţie lui I. Ghica, 
în intervenția nr. 8). 

„Apoi în 1876, el (V. Alecsandri) spune că poemul s-a făcut în urma unei 
înțelegeri între N. Bălcescu, A. Russo și eu, cu scop de a exalta spiritul 
şi de a dezvolta simțul de romiînism al tinerilor studenţi din Paris. Zece ani 
mai tirziu, în scrisoarea către Ghica, poetul (V. Alecsandri) spune: Acest 
poem în proză este de A. Russo şi nu de N. Bălcescu. L-am văzut com- 
punîndu-l în limba franceză pe atunci cînd, întors din Elveţia, unde își fă- 
cuse studiile, el nu ştia încă să scrie romineşte“s. 

Și de aici concluzia : 

„Evident că în această perioadă (sublinierea noastră — P.V.H) A. Russo 
pare să se fi întors în Moldova prin 1836 — fie chiar în primii ani după 1840, 
nu se putea pune problema unei înţelegeri între cei trei pomeniţi în mărturia 
de la 1876 (către A.I. Odobescu) şi cu atît mai puţin de «a exalta spiritul... 
tinerilor studenţi de la Paris», care priveşte în mod evident epoca 1850. 
Este evident că V. Alecsandri era victima unei confuzii...“6 (sublinierea 
noastră — P.V.H). 

De ce confuzie? Ce se-nţelege mai sus prin „epoca 1850?“ Nu 1845-1855? 

N. Bălcescu a povestit în precuviîntarea cu care a însoţit Cintarea Ro- 
miniei în „Rominia viitoare“ că a găsit-o prin 1845. Scriitorul I. Ghica a 
povestit că N. Bălcescu le-a citit părţi din Cîntarea Romîniei prin 1846. Unii 
au bănuit că A. Russo ar fi scris Cîntarea Rominiei la Soveja, unde el a stat 


G. C. Nicolescu, Paternitatea „Cintării Romîniei“, p. 238. | 
N. A. Ursu, „Cintarea Rominiei“, opera lui Nicolae Bălcescu, în loc. cit., p. 52. 
G.C.N 


icolescu, Paternitatea „Cintării Rominiei“, în loc. cit., p. 237. 

închis în 1846. La această dată, A. Russo publică prima lui încercare în ro- 
mineşte! şi n-a mai continuat decit mai tirziu, fiindcă nu fusese mulţumit 
(probabil că nici alţii). Într-adevăr, ce diferenţă între felul în care scria ro- 
miîneşte atunci şi cum scrisese în "franţuzeşte Piatra Teiului (1839), Iaşi 
şi locuitorii lui în 1840, Soveja (1846)! Deci pînă aproape de 1850 a scris 
mai bine franțuzeşte decit romîneşte. De aceea și Cintarea Romîniei a scris-o 
în franţuzeşte. Ei bine, pe atunci (poate la Minjina) s-au întilnit cei trei şi 
au decis redactarea Cintării Romîniei, pe atunci se simţea nevoia să fi fost 
entuziasmați studenții romiîni din Paris. 

„Pină la 1876 , deci timp de 13 ani de la deschiderea acestui litigiu literar, 
el (V. Alecsandri) nu găseşte de cuviință să explice de ce s-a publicat această 
scriere (Cîntarea Romîniei) fără semnătura lui A. Russo şi că fusese publi- 
cată mai întii în Rominia viitoare“? Ce putem răspunde la astfel de 
întrebări? 

Uneori se forţează interpretările : „Şi chiar după intervenţia lui Vasile 
Alecsandri în 1878 şi 1887 (A.I. Odobescu) integrează acest poem în ediţia 
operelor complete ale lui N. Bălcescu pe care le publică“?. Da, dar nu con- 
sideră pe N. Bălcescu autor. lată ce spusese A.I. Odobescu cu un an înainte: 
„Aşadar acea frumoasă operă naţională... a născut în imaginaţia vie şi pa- 
triotică a lui A. Russo şi a luat forma ei curat romină şi expresivă sub 
pana lui N. Bălcescu“. 

Se mai susţine că cine a admis punctul de vedere al lui V. Alecsandri 
a făcut-o din condescendenţă : „Faptul că A.I. Odobescu admite în mod 
teoretic (sublinierea noastră — P.V.H) şi afirmația lui V. Alecsandri reprezintă 
doar o concesie pur formală opiniei prietenului său“, — ca şi cum ar fi 
vorba de o chestiune familială, nu de una literară. 

Neincrederea în V. Alecsandri, pe care au manifestat-o partizanii pater- 
nităţii lui N. Bălcescu a făcut ca chiar unii partizani ai paternităţii lui 
A. Russo să se scuture, cel puţin în parte, de solidaritatea cu acesta : „În nici 
un caz nu se poate vorbi... că invocarea mărturiilor lui V. Alecsandri ar fi 
pentru mine singurul argument care pledează pentru teza paternităţii lui 
A. Russo6. Nu singurul, dar cel mai valabil, fiindcă vine de la marele poet 
şi de la prietenul bun ca un frate şi al lui A. Russo și al lui N. Bălcescu. 
Declaraţiile acestea nu pot fi atacate decit cu fapte incontestabile, ceea ce 
nu s-a putut face în răstimpul de șapte ani de cînd se dezbate în vremea 
noastră litigiul. Solidaritatea cu V. Alecsandri în această chestie constituie, 
pînă atunci, o mindrie din partea cui o manifestă. 


1 A]. Russo, Critica criticii, pp. &5—53 (Articolul a fost publicat prima dată în 
„Albina rominească“, toileton, XIII, 1846, sub semnătura A. Rusu). Vezi și N. A. Ursu, 
Cintarea României, opera lui “Nicolae Bălcescu, în loc. cut, 

2 Ibidem. 

3 Ibidem, p. 233. 

4 V, Alecsandri, Suvenire, Nicolae Bălcescu, în loc. cit. 

5 N. A. Ursu, „Cintarea Rominiei“, opera lui Nicolae Bălcescu, în loc. cit., p. 56, 

t Emil Bolda n, Cine e autorul poemului în proză „Cintarea Rominiei“?, în 
loc. cit., p. 186. 

Argumente, contraargumente, pseudoargumente 


În litigiul de acum al Cintării Romîniei apar numeroase argumente spe- 
cioase, de acelea care caută să-ţi ia ochii. 

Astfel se zice: „Nici una din lucrările lui (A. Russo) nu cuprinde idei 
așa de progresiste ca acest poem (Cîntarea Rominiei)“!. Cine n-a citit pe Russo 
in întregime, se poate lăsa impresionat de asemenea argument. Din cele ce 
preced, mai ales din capitolul „Elementele istorice şi sociale“ în Cintarea Ro- 
mîniei, s-a putut vedea cit de greșită este afirmaţia de mai sus. Și încă o 
consideraţie : scrierile lui A. Russo trebuiau semnate, fie măcar cu iniţiale, 
de aceea autorul lor trebuia să fie mai circumspect ; Cîntarea României trebuia 
să apară anonim, cum a şi apărut în prima versiune; de aceea, aici autorul 
îşi putea permite exprimarea unor idei şi mai progresiste decit în operele 
lui. 

Idei ca cele de mai jos nu se puteau semna fără mare primejdie pe vre- 
mea aceea : 

„Cei mari şi puternici au toate zilele spre a se ingrăşa din asupririle creg- 
tinilor... Norodul are un ceas numai, un ceas în care își izbindeşte și cu acest 
ceas răscumpără veacuri de chinuri“ (versiunea A. Russo, versetul 19). 

„Sabia Domnului e mina norodului... şi sabia atunci mănîncă carne şi 
nu cruţă pe nimine (ibidem). 

La tel întregul verset 19. 

Stăpinivea dinăuntru n-ar fi tăsat pe A. Russo să mai intre în ţară, cum 
nu l-a lăsat pe N. Bălcescu. 

Dar nici stăpînirea dinafară nu l-ar fi văzut bine, fiindcă şi aceasta este 
atacată : 

„Numai cei mişei şi cei răi țin cu străinii şi cu apăsătorii lor (versetul 21). 

La fel versetele 23, 26. 

Se mai zice: „Era într-adevăr firesc, dacă A. Russo ar fi fost autorul, 
ca acesta să scrie și să semneze prezentarea“?. 

Apoi dacă se stabilise între V. Alecsandri, N. Bălcescu şi A. Russo ca 
A. Russo s-o scrie franțuzeşte, iar N. Bălcescu s-o traducă, nu trebuia tot 
acesta să dea lămuririle premergătoare? 

Se citează din Cîntarea Romîniei : 

„Lumea întreagă are tot o poveste... strimbătatea care lăcomește la 
bunul altuia, și sărmanul care slarmă brațul? ce-l stringe. Grea e strimbătatea... 
dar şi răsplata ei cumplită este“ (versiunea N. Bălcescu, versetul 19). 

Şi se docurmnentează astfel: „Şi această idee din urmă, a răzbunării, este 
de asemenea frecventă în lucrările istoricului muntean“+. 

Dar unde nu se găsește această poveste de cînd lumea? 

„Scrierile lui Russo nu au motto-uri“, multe din ale lui Bălcescu 
au, iar poemul Cintarea României are un asemenea motto“ă. 


1N. A. Ursu, „Cintarea României“, opera lui N. Bălcescu, în loc. cit. p. 6. 
2 Tbidem. 
3 Greşeală, în loc de „lanţul“, în versiunea A. Russo: „funia“. 


1 6. C Nicolescu, Paternitatea „Cintării Romîniei“, în loc, cit, p. 245, 
5 /bidem, p. 239. 

Da, unul singur! 

Construcția „între sine“, uzitată in Cintarea Romimei se intilneşte și 
la N. Bălcescu și se fac trimiterii. Se adaugă însă: „nu se intilneşte la 
A. Russo“, Dovada? 

La fel: 

— Folosirea de către N. Bălcescu a formei „Domnul“ pentru „Dumnezeu“, 
care nu se întilnește la A. Russo, — dar ce există în loc»? 

— „Ziua dreptăţii, ziua izbîndirii“... „Aceste expresii care nu apar ni- 
ciodată în scrisul lui A. Russo“3. 

— „Furtuna mântuirii“, „preursit, neîntilnit la A. Russo“5, „ursităt, 
„lără de lege“7, „oamenii singiurilor“8, „imperechere“, nu se găsesc, se 
zice, la A. Russo, deși le-întilnim în Cintarea Romîniei dar se găsesc la 
N. Bălcescu. ” 

De altiel, se anihilează puterea acestor argumente prin următorul contra- 
argument, al autorului însuși, contraargument pe care ni-l insușim : 

„Fără îndoială, se va putea replica“,... „aceste paralele nu sînt conclu- 
dente, de vreme ce N. Bălcescu ar fi traducătorul Cîntăru României şi era 
firesc să folosească, și în traducerea ce o făcea, lexicul său obișnuit“10. 

Într-adevăr în versiunea A. Russo, versetul 23 găsim : „oamenii de răz- 
boi“, iar în versiunea N. Bălcescu versetul 22 „oamenii sîngiurilor“. 
N. Bălcescu, traducînd, a pus forma lui, iar A. Russo, tot traducînd, a pus pe 
a lui. Cum să deduci de aici paternitatea Cintăriv Romîniei ? 

S-a relevat că asemenea apropieri se explică prin comunitatea de idei 
a lui A. Russo şi N. Bălcescu : patriotismul, unionismul, mesianismul. Nu 
s-a băgat însă de seamă că, pentru a se justifica prezenţa în Cîntarea Romi- 
niei a unor elemente care pledează pentru Bălcescu, s-au scos exemple din 
opere contemporane Cîntărui Rominiei, ca Trecutul și prezentul, Mersul 
revoluţiei. Acestea, după cum s-a relevat în următ?, unul e din 1851, un an 
după apariţia Cîntării Romîniei, altul din 1850, chiar anul apariției, şi n-o 
puteau deci influența. 

Alt argument nefundai : „E greu de admis, ba chiar de necrezut, ca doi 
dintre redactorii şi colaboratorii revistei (Romînia Viitoare) să nu fi cunoscut 
adevărul. Paternitatea poemului nu putea constitui o taină pentru cercul 
intim al editorilor revistei“13. De ce să nu fi constituit o taină, dacă așa ho- 
tăriseră V. Alecsandri, N. Bălcescu şi A. Russo? Numai prin vreo indis- 
creție a unuia dintre cei trei s-ar fi aflat, dar indiscreţia nu s-a produs. 


1 Q. C. Nicolescu, Paternitutea Cintării Rominiei, p. 239. 
2 Ibidem 

3 Ibidem. 

4 Ibidem. 

5 Ibidem. 

$ Ibidem, 

? Ibidem, p. 240. 

3 Ibidem, p. 244. 

° Ibidem. 

10 Ibidem, p. 241. 

u Al. Dima, Alecu Russo, p. 229 

Paul Cornea, Studii de literatură romină modernă, p. 279. 
2 N, A, Ursu, Cintarea Romîniei, opera lui Nicolae Bălcescu, în loc. cit, p. 54. 

I se atribuie lui N. Bălcescu laudă de sine, numai să fie scos adevă- 
ratul autor al Cîntării Romîniei, şi iată cum : N. Bălcescu îl numește pe autorul 
Cintării României, pe necunoscutul autor, „poet popular“: Dacă s-ar fi știut el 
autorul, s-ar fi denumit astfel? 


D. Bolintineanu a versificat parte din Cintarea Rominiei, considerind-o 
ca fiind a lui N. Bălcescui, — dar nu numai el, ci şi alţi scriitori au consi- 
derat pe N. Bălcescu autor, pină la apariţia (1863) declaraţiei lui V. Alecsandri, 
iar D. Bolintineanu şi-a publicat versurile în 1858. 

Un alt argument? în favoarea lui N. Bălcescu se socotește şi faptul că pre- 
cuvintarea la versiunea lui a Ciîntării Romîniei rezumă foarte bine textul 
acestei poeme, dovadă că este a lui! 

În același timp însă autorul se lovește de constatarea din precuvintare 
că textul Cîntăriu Romîniei idealizează epoca romană. Dacă textul ar fi 
al lui N. Bălcescu, de ce nu l-a modificat să se potrivească cu precuvîntarea, 
ori de ce s-a mulțumit să constate doar deosebirea? Fiindcă, firește, textul 
nu era al lui. Participantul la discuţie se mulţumeşte doar să afirme: „e 
chestie de nuanţă !“3, 

Încă o dovadă că nu A. Russo este autorul acestei opere se scoate din 
laptul că a primit ca N. Bălcescu să facă traducerea : „Nu putea da el singur 
o redacţie romiînească operei sale, fără să mai fie nevoie de a o traduce N. Băl- 
cescu ?4 i 

În favoarea lui N. Bălcescu pledează „...(că) în fond nici în timpul vieţii 
lui A. Russo nimeni nu i-a contestat (lui N. Bălcescu) paternitatea“5. I-a 
contestat-o A. Russo indirect (şi forţat de Alecsandri) publicindu-şi propria-i 
traducere în „Rominia literară“ în 1855 (A. Russo a murit în 1859, N. Bălcescu, 
în 1852). 

Faptul că V. Alecsandri n-a dezvăluit taina decit în 1863 provoacă mereu 
îndoieli unora dintre apărătorii lui N. Bălcescu: „V. Alecsandri nu a folosit 
prilejul (morţii lui N. Bălcescu) de a dezvălui taina“8. Era dator să-l folosească? 
Nici de data aceasta (apariţia versificării Cîntdrii Romîniei de Bolintineanu), 
A. Russo n-a revendicat opera7. Era dator s-o facă? Se știe că A. Russo 
n-a revendicat nu numai acum, dar nici într-alte ocazii, în nici o ocazie Cin- 
tarea Romîniei, decit indirect (şi forţat de V. Alecsandri) cînd a admis să 
fie semnat o singură dată cu inițialele A.R., sub un fragment. Se mai știe 
că A. Russo nu ţinea să fie scriitor. „A. Russo nu a revendicat atunci (la 
moartea lui N. Bălcescu) această operă (Cintarea Rominiei)“. Era dator s-o 
revendice? 

S-a afirmats că versiunea A. Russo a Cîntării Romîniei s-a publicat 
în Rominia literară „semnată cu inițialele A.R. (aşa cum apar şi Cugetările 


N. A. Ursu, Cintarea Rominiei, opera lui Nicolae Bălcescu, în loc. cit., p. 40 
Ibidem. 
Ibidem. 
Ibidem, p. 53. 
G. C. Nicolescu, Paternitatea „Cintării Romîniei“ în loc. cut. p. 239. 
N. A. Ursu, Cintarea Romîniei, opera lui Nicolae Bălcescu, în loc. cit. p. 54. 
7 Ibidem, p. 55. 
3 Emil Boldan, Cine e autorul poemului în proză „Cintarea Romîniei“? în 
loc, cit. p. 178, 

şi Amintirile)“, dar inițialele apar numai o dată sub o parte din fragmentele 
operei, celelalte fragmente au rămas nesemnate. 

S-a tras concluzia că inițialele s-au pus sub textul Cintării Rominiei 
„dintr-o greşeală“!. Numele întreg al autorului a apărut numai la sumar. 
Dar şi aceasta s-a considerat ca „repetarea greşelii de către un redactor teh- 
nic, care va fi alcătuit sumarul“2. Prea multe greșeli deodată, prea tare indoiala 
cu care e exprimată părerea („face foarte posibilă (sublinierea noastră — P.H.) 
repetarea greşelii), ca adevărul să fie de partea aceasta. Situaţia nu destul 
de normală în cazul semnăturilor se explică prin lupta dintre V. Alecsandri 
şi A. Russo pe această temă. A. Russo nu ţinea să publice, deşi-i plăcea 
să scrie. Nu ţinea din două motive: a) din discreție, b) nu-i plăcea cum 
scria romineşte, era prea pretenţios cu sine însuşi. Pentru a satisface prie- 
tenii şi îndeosebi pe V. Alecsandri, ca mai stăruitor, primea să i se publice 
operele, dar fără semnătură și, în cel mai rău caz, numai cu inițialele A.R. 
Cugetările şi Amintirile aşa au apărut. Pentru Cîntarea Romîniei însă n-a 
cedat, și opera a apărut nesemnată, afară de unul dintre fragmente. 

Aici V. Alecsandri a obţinut o concesie, sau a trecut peste dorința prie- 
tenului său : a semnat fragmentul și a pus la sumarul revistei operele lui A. 
Russo (deci și Cîntarea Romîniei) sub numele său întreg. De ce a procedat aşa? 
Vom vedea ceva mai departe. 

S-a dat şi altă explicaţie: 

„În faţa faptului consumat (semnarea cu inițialele A.R. a unui fragment 
din Cîntarea Romîniei din cele apărute în «Rominia literară») a socotit (A. Russo) 
că e mai nimerit să tacă. Era cazul să-l dezmintă pe Alecsandri, susținind 
că autorul nu e el, ci «călugărul»? L-ar fi pus într-o situaţie penibilă 
pe prietenul său, pe atunci directorul «Rominiei literare». Să fi arătat că 
autorul e Bălcescu? Dar cum era s-o facă, dacă se ştia el autor al poe- 
mului...“ „Se poate ca el (A. Russo), la cererea lui Alecsandri, ca şi în atitea 
alte cazuri, să-i fi predat versiunea rominească personală a poemului, cu 
credinţa însă că poetul-director nu-i va divulga numele“. După ce numele 
lui a apărut la sumar „ce mai putea face (A. Russo)?“ se-ntreabă în continuare. 
„Trebuie să se fi gindit că tăcerea e, totuşi, mai bună. Presupunind, pe linia 
înțelegerii cunoscute, că ar fi fost tentat să intervină... cine îl asigura că 
Alecsandri, « provocat» astfel, nu s-ar fi văzut obligat să ducă lucrurile mai 
departe și, Russo fiind încă în viaţă, să arate de pe acum, mai pe larg, 
toate împrejurările mistiticării? Dezvăluirea zgomotoasă astfel a tainei l-ar fi 
îndurerat şi mai mult pe modestul Russo, care a socotit, în împrejurările date, 
ca cea mai bună soluţie, tăcerea, neintervenţia“3. 

Din sumarul revistei „Rominia literară“ se constată că sint articole sem- 
nate cu numele întreg, altele cu iniţiale, altele de loc: 


Cu numele întreg: 


Zorile, poezie de D. Dăscălescu, p. 11; 
Romiînii din Dobrogea de I. Ionescu, p. 13; 


1 Q. C. Nicolescu, Paternitatea „Cintării Rominiei“, în loc. cit., p. 233 


2 Ibidem. a 
3 Emil Boldan, Cine e autorul poemului în proză „Cintarea Rominiei“?, 


în loc. cit. p. 179, 

Nada şi Chiticul de A. Donicit, p. 27; 
Preda Buzescu, poezie de D. Rolintineanu, p. 39; 


Cu inițiale: 


Anul 1855, poezie de (V. A(lecsandri), p. 14; 
Telegraful electric de I. A.C., p. 24; 

Calendarele pe 1853 de (M. K(ogălniceanu), p. 25; 
Folosința unui drum de fier, de N., p. 32; 


Jurnalismul de (M. K(ogălniceanu) — articolul constind din mai multe fragmente 
apărute în mai multe numere din revistă, sub cel din urmă se dă numele întreg 
de M. Kogălniceanu; 

O noapte la Alhambra, poezie de V. A(lecsandri), p. 54; 

Pe mare de (V. Alecsandri), p. 63; 

Sclavie de (M. K(ogălniceanu), p. 69; 


Nesemnate: 


Sentinela Romină?. 


Cum stă situația cu articolele lui A. Russo, și cu Cintarea Rominiei? 


În nr. 7 din 13 februarie p. 85 Cugetări partea I, nr. 4 cu semnătura A. R. pe p. 87; 
În nr. 8 din 30 februarie p. 101 Cugetări partea I, nr. II, ITI cu semnătura A.R. pe p.104; 
În nr. 10 din 6 martie p. 117 Cugetări partea I, nr. IV, V cu semnăt. A. R. p.121; 
În nr. 17 din 7 mai p. 121 Cugetări partea I, nr. VI, VII, cu semnăt. A.R., p. 205; 
În nr. 18 din 11 mai p- 217 Cugetări partea I nr. VIII, LX, cu semnătura A.R., p.219; 
În nr. 19 din 21 mai p. 225 Cugetări partea I nr. X, cu semnătura A.R., p. 229; 

În nr. 21 din 4 iunie p. 249 Cugetări partea I nr. XIIS, cu semnătura A. Russo, p. 276. 
(aici se sfirșește partea I din Cugetări) 

În nr. 29 din 31 iulie p. 337 Cugetări partea a II-a nr. I semnătura A.R. pe p. 340; 
În nr. 30 din 6 august p. 347 Cugetări partea a Il-a nr. I (urmare) II semnăt. 
A.R. p. 350; 

În nr. 41 din 22 octombrie p. 481 Cugetări partea a Il-a nr. III semnăt. A.R. p. 483; 
În nr. 43 din 5 noiembrie Cugetări partea a Il-a nr. IV, V semnătura A.R. p. 498; 
În nr, 13 din 9 aprilie p. 159 Amintiri I cu semnătura A.R. pe p. 161; 

În nr. 144 din 16 aprilie 174 Amintiri II cu semnătura A.R. pe p. 173; 

În nr. 37 din 24 septembrie p. 435 Amintiri III cu semnătura A.R. pe p. 436; 

În nr. 38 din 1 octombrie p. 442 Amintiri IV, V cu semnătura A. R. pe p. 445; 

În nr. 44 din 12 noiembrie p. 506 Amintiri VI, VII cu semnătura A.R. pe p. 508; 
În nr. 46 din 26 noiembrie p. 527 Amintiri VIII, IX cu semnătura A.R. pe p. 5314; 
În nr. 47 din 3 decembrie p. 536 Amintiri (continuare) cu semnătura A.R. pe p. 538: 
În nr. 38 din 1 octombrie p. 445 Cîntarea Romîniei vers. 1—13 fără semnătură; 

În nr. 39 din 8 octombrie p. 456 Cintarea Rominiei vers. 14—20 fără semnătură; 


1 Dată ca originală. S 
2 De V. Alecsandri: 
> Din greșeală s-a tipărit XIII în loc de AI. 

În nr. 40 din 15 octombrie p. 471 Cîntarea Rominiei versetele 21—28 fără semnătură; 
În nr. 41 din 21 octombrie p. 487 Cintarea Romîniei versetele 29—37 semnătura A.R. 
În nr. 45 din 19 noiembrie p. 520 Cintarea Rominiei versetele 38—49 fără semnătură; 
În nr. 47 din 3 decembrie 533 Cintarea Rominiei versetele 50—65 fără semnătură. 


Observaţi aici un paralelism interesant: Cugetările și Amintirile sînt 
semnate în mod regulat cu A.R., iar o dată cu numele întreg; Cintarea Romi- 
niei e nesemnată in mod regulat, iar o dată cu inițialele A.R. 


Recunoaştem aici înclinarea lui A. Russo de a nu semna, sau de a semna 
cel mult cu inițiale; o singură dată îi apare numele întreg. Recunoaştem aici 
pe V. Alecsandri, care vrea să păstreze pentru posteritate putinţa de a se ști 
cine-i autorul, lucru la care poetul ţinea foarte mult. 


În cazul Cîntării Romîniei, V. Alecsandri nu l-a putut convinge pe 
A.Russo să semneze nici cu inițiale. Aţi văzut mai sus explicaţia. Într-adevăr, 
autorului îi murise prietenul bun ca un frate, N, Bălcescu, care publicase 
(de acord cu V. Alecsandri şi A. Russo) textul Cintării Romîniei ca desco- 
perit într-o mănăstire, şi care era socotit de toată lumea ca autor; la ce 
bun să micșorezi duioșia acestor amintiri și consacrări, mai ales cînd tu nu 
ţii să fii autor? Iată de ce n-a primit A. Russo să fie semnat nici cu inițiale 
şi de ce aadmis numai o dată, (după cum în cazul Cugetărilor și Amintirilor 
a admis să fie semnat întreg, dar numai o dată). Ne îndoim însă că lucrul s-a 
făcut cu ştirea lui, înclinăm să credem că a făcut-o V. Alecsandri cu de la 
sine putere, dar, în orice caz nu „din greșeală“. 

În faza I a litigiului (1863—1900) s-au ivit şi atitudini impăciuitoare, 
care admiteau autori pe A. Russo și N. Bălcescu împreună, cum arată şi 
unul dintre ultimii cercetători! ai operei lui Al. Russo. Trebuia, pe de o parte, 
să se dea dreptate lui N. Bălcescu faţă de un necunoscut, cum apărea pe 
atunci ca scriitor A. Russo, iar, pe de altă parte, nu se putea trece nici 
peste V. Alecsandri, care lupta vitejește pentru acest necunoscut. Nu s-au 
adus dovezi în favoarea faptului, ci doar s-a afirmat. 

În faza a III-a (1955—1962) se ivește o asemenea atitudine împăciui- 
toare, fără să se facă însă vreo legătură cu atitudinea identică din trecută. 
Aceeaşi situaţie a produs acelaşi rezultat. Acest punct de vedere a găsit păr- 
taşi bine pregătiţi şi amarnici. Soluţia litigiului, s-a zis, nu se poate găsi 
decît admiţind colaborarea celor doi prieteni, transformați de urmaşi în pro- 
tagonişti. 

De astă dată, propunerea a fost studiată înainte de a fi fost oferită, sau, 
mai bine zis, cvasi studiată, și aceasta din lipsa materialului respectiv. S-a 
recunoscut de însuşi autorul propunerii : „Recunoaştem, ea are puncte vulne- 
rabile, în primul rind îi lipseşte o probă factică decisivă“4, 

Partea grea în litigiul Cintării Romîniei stă în izolarea ideilor şi imagi- 
nilor ce aparţin lui A. Russo ori N.. Bălcescu de ale altor contemporani. Numai 

: Emi! Boldan, Cine e autorul poemului în proză „Cintarea Romîniei?“ în loc. cit, 

2 A. IL Odobescu şil. Ghica, după cum s-a arătat mai înainte, 


3 Paul Cornea, Studii de literatură romină modernă, 
1 Ibidem, 

primele pot contribui, comparate cu cele din Cîntarea Romîniei, la stabilirea 
paternității, 

S-a scos de pildă, în evidență că N. Bălcescu concepea istoria ca un 
studiu al vieţii poporului, nu numai al vieţii cîrmuitorilor : prinți, regi ori 
împărați. 

În introducerea la Puterea armată (1844), N. Bălcescu zisese într-adevăr 
acelaşi lucru, dar mizeria ţăranilor o descrie şi M. Kogălniceanu, cînd vor- 
beşte în Histoire de la Valachie (1837) despre epoca lui Matei Basarab. Să-l 
luăm în considerare ca autor al Cîntării Romîniei? 

Și M. Kogălniceanu vorbeşte despre „movilele nenumărate ce împes- 
trițează întinsele noastre cîmpii“!. 

Şi Eliade Rădulescu i-a urit pe ciocoi: „În toată viața mea n-am ambi- 
ționat decit ura generală a ciocoilor“2. 

Se citează din Cintarea Romîniei : „Slobozenia se învinge... Dar răbdarea 
şi viitorul rămîn popoarelor“ (versiunea N. Bălcescu, versetul 22) şi se co- 
mentează : „răsună ideea din motoul pe care N. Bălcescu îl pusese unui studiu 
al său : «privilegiurile se vor sfirşi, dar poporul rămîne veșnic». Dar toţi re- 
voluţionarii purtau credința aceasta, altfel n-ar mai fi luptat. 

Cit priveşte încrederea din Cintarea Romîniei în viitorul neamului o-ntil- 
nim şi la Russo : „Rominiat este ca Dunărea cea lată, mare și adincă, în care 
se contopesc apele deosebite din a dreapta şi din a stinga : cu cît mai multe 
piraie, pe atita şi Dunărea creşte ; valurile străine s-au cotropit în rominie;, 
nici un val nu ne-a putut îneca... de multe ori un val amenințător de pieire 
ne-a întărit, de multe ori acel val ne-a împins spre o propășire,“ (Amintiri, IV). 

lată două pasaje contra boierilor, unul din corespondența lui A.C. Golescu 
(Albul, fiul lui C. Golescu), altul din ziaristica lui Cezar Bolliac. 

Primul scrie : „Cind trebuie să trăieşti într-o ţară unde 99% din locui- 
tori o duc în sărăcie cumplită, ca să înlesnească celeilalte sutimi plăceri 
ușuratice şi lux sălbatic... și la noi aş vedea robi, aș vedea fiinţele acestea 
zăcînd la pămînt, dezbrăcați, prostiţi de biciul stăpinului, aş vedea pe robii 
aceştia alături de un palat măreț şi, în acest palat, un om mai de dispre- 
uit decit robul şi care se va numi boier... Mă duc cu gîndul la tata, îl văd, 
îşi plînge ţara”, dar, mulţumit de el, îmi arată cu mindrie urmele pe care 
să merg. Da, nobil şi darnic părinte, mă voi încerca să mă port ca tine, 
vreau să mă urască boierii, vreau să mă iubească ţăranii, acești oameni 
săraci, dar virtoşi“. 

În Istoria prințipatului Ţării Romineşti de Florian Aaron găsim tema 
din celebrele versete (49, 50 versiunea A. Russo) sub formă aproape identică : 
„oricare altă nație poate să-i zică cu dispreţuire: Începutul ce ai este ne- 
cunoscut, numele ce porţi nu este al tău, nici pămintul pe care locuieşti; 
soarta ta așa a fost ca să fii tot după cum eşti; leapădă-te de începutul tău, 


1 N. Bălcescu, Opere, E.S.P.L.A., București, 1952, p. 133. 

2 Ion Eliade Rădulescu, Scrisori din exil, p. 155. 

3 G. C Nicolescu, Paternitatea „Cintării Rominiei“, în loc. cit., p. 246. 

4,5 romiînismul. 

5 Din Paris, 1835, către frații săi Ștefan şi Nicolae Golescu, (corespondenţa Goleștilor 
publicată de G. Fotino). 

? În Insemnarea călătoriei mele, făcută în anul 1824, 1825, 1826. 

schimbă-ţi numele sau primeşte pe acesta ce ţi-l dau eu; ridică-te şi du-te 
din pămîntul pe care locuiești, căci nu este al tău; şi nu te mai munci în za- 
dar, căci tu nu poţi fi mai bine decît eşti“l. 

Pasajul e mai puternic decît cele cu conţinut identic din N. Bălcescu 
şi A, Russo. 

Ca și unele pasaje din Cezar Bolliac : 

„orice gîndesc (boierii), orice strigă, orice uneltesc, orice fac, nu le vor 
reuși spre a ține pe ţărani în biciul lor“2. 

„O! amețeală! O! orbire! O! neruşinare! Pe cine voiţi a înşela? Cre- 
deţi că ţara este o ţară de vite ce nu vă înțelege... ?“3 

S-a argumentat că N. Bălcescu a preconizat „dreptate, frăție, unitate“, 
ceea ce reiese şi din Cintarea Romîniei, dar aceasta era deviza tuturor revo- 
luţionarilor de la 1848, ale căror scrisori între ei purtau deviza: „dreptate, 
frăţie“. Aşa începe un apel semnat de N. Golescu, Chr. Tell și I. Eliade din 
Paris dec. 1849 către rominii emigrați’. I. Eliade Rădulescu semna scrisorile 
sale „salutare și frăție“ (sublinierea noastră — P.V.H.6). S-a spus de Russo 
că nu exprima entuziasm pentru unire şi s-a arătat apoi netemeinicia afirma- 
viei. Eliade Rădulescu a fost învinuit de aceeaşi atitudine și el a răspuns, 
citind primele versuri din epopeea sa Mihaida : 


Şi-a unit (M. V.) pe toţi romînii în una, 
O acvilă, o lege, cum trebuie să fie”. 


Se găseşte starea de spirit din Cîntarea Rominiei și în articolul Flamura 
romiînilor de V. Mălinescu şi într-altul al lui D. Brătianu, şi în cartea 
Souvenire a lui Eliade Rădulescu, așa cum arată şi unul dintre cercetătorii 
acestei problemes. 

Pină şi în expresii foarte răspîndite printre revoluționarii de la 1848, 
deci și la N. Bălcescu, s-au găsit argumente în favoarea paternității’, lui 
N. Bălcescu expresii ca „Dumnezeul părinţilor noștri“, „Ziua dreptăţii se 
apropie“ ; dar care revoluţionar romin, încrezător în rezultatul luptei sale, 
nu se exprima aşa? 

Tot astfel cu cele două feluri de libertăţi, cea dinafară şi cea dinăuntru. 
Cit despre „Cimpia se acoperă cu holde aurite“, nu numai revoluționarii, dar 
tot rominul așa zice grinelor coapte. 

Stabilirea unor asemenea idei şi imagini comune la scriitorii contempo- 
rani cu Cintarea Romîniei şi scoaterea lor din discuţie ar înlesni simţitor re- 
zolvarea litigiului. l 

La argumentul că punctele de suspensie atit de numeroase, aproape după 
fiecare frază și chiar propoziție, în Cintarea Romîniei şi uneori în operele lui 


Aaron Florian, storia prințipatului Țării Rominești (3 vol. 4835), vol. 
I- 


1 
I, p. VI-VII. 

2, 3 „Buciumul“ I, 1863, nr. 12. 

«GC. Nicolesc u, Paternitatea „Cintării Romîniei“ în loc, cit. p. 247. 

5 Jon Eliade Rădulescu, Scrisori din exil, p. 1. 

5 Ibidem pp. 71, 107, 110, 113, 130, 131, 132, 135, 137, 141, 143, 145, 147 ete, etc. 
? Ibidem, p. 460. 

s Paul Cornea, Studii de literatură romînă modernă, p. 278. 

9 


N. A. Ursu, Cintarea Rominiei, opera lui Nicolae Bălcescu, pp. 6, 21, 31, 60. 

A. Russo, ar fi in favoarea paternității acestuia, s-a răspuns că sint 
insuficiente ca dovadă : „folosirea punctelor de suspensie... e absolut insu- 
ficientã“!. Totuşi, dacă ne gîndim că e vorba numai de doi competitori, 
atunci punctele de suspensie pot constitui dovadă în cazul cînd unul 
le-ar întrebuința și altul nu. Tocmai așa e în cazul de față, ba încă N. Bălcescu 
le întrebuințează într-un singur loc și dindu-le alt rol decit celor din Cîntarea 
Rominiei, pe cind A. Russo le întrebuințează des şi tocmai cu rolul din 
Cintarea Rominiei. 

Să vedem. 

La sfirşitul introducerii la Istoria rominilor sub Mihai vodă Viteazul 
apar des puncte de suspensie, dar cu rolul de a marca locurile unde istoricul 
îşi propunea să revină și să completeze. Astfel, vorbind despre boieri, spune : 
„răi, intriganţi... etc...“ şi adaugă în paranteză : „tablou despre dinşii“. Intr- 
altă parte : „Aceasta ni se dovedeşte... etc...“ şi adaugă în paranteză: „după 
Magazinul istoric“, după care avea să completeze. De altfel, A.I. Odobescu, 
editorul operei, le explică tocmai așa : „În ms. puncte de suspensiune au în- 
vederat că de aci înainte textul autorului se compune numai din note, fără 
de redacţie definitivă“2. 

Nu acesta e rolul punctelor de suspensie în Cintarea Rominiei. 

Aici punctele de suspensie reprezintă pauză în gîndire, autorul simţin- 
du-şe copleşit de bucurie (mai rar), de melancolie, de tristeţea şi durerea cu 
care se luptă să le exprime. Acelaşi rol îl au și în bucata Soveja a lui A. 
Russo. Dăm un singur exemplu şi trimitem la alte exemple: „7 martie. 
Timpul e întuncat, dar gata pe schimbare... les în pridvor... aerul e primă- 
văratic şi se aude cîntind în pădure... Cat la munţii ai căror brazi i-am și 
numărat, şi visez a cîmpie... Mă-ntorc în odaie și mă pun la fereastră... Iată 
biserica : schitul şi biserica sînt zidite de Matei Vodă Basarab .... Au spoit 
acum din nou vechia biserică... e simplă, de un stil ce nu-i poţi zice nici într- 
un fel... Este și o pisanie? veche de cînd cu clădirea... dar e slavonească...“ 
Alte exemple la ziua de í martie. Mai găsim exemple în Cugetări (partea I 
cap. 1, IH, HI, IV etc.). 

În Amintiri cap. II, III (foarte dese, unde se descriu copilăria şi patria, 
IV, V, VI, VII etc.). 

În Studie. moldovană, foarte rar. 

În Holera, des. 

În Critica Criticii, rar. 
În Piatra Teiului, rar. 

În Piatra corbului, rar. 

În Iașii şi locuitorii lui din 1840, foarte rar, o dată sau de două ori. 

În Soveia, foarte des. 

În Palatul lui Duca Vodă numai o dată. 

În scrisoarea din 1848 către N. B., rar. 

În toată Istoria rominilor sub Mihai vodă Viteazul (circa patru sute de 
pagini mari) numai de două ori întilnim puncte de suspensie nu cu rolul de la 


1 G, C. Nicolescu, Paternitatea „Cintării Rominiei“, în loc. cit., p. 236. 
2 N. Bălcescu Opere, Editura de Stat, Bucureşti, 1952, p. 213 notă. 
* Inscripţie 


33 LITIGIUL „CINTĂRII ROMINIEI“ 109 


sfîrşitul introducerii, după cum am arătat mai înainte, ci cu un-rol apropiat 
de cel din Cintarea Romîniei; punctele de suspensie arată aici aşteptarea, 
îndoiala. „El trimisese de dimineaţă să cheme lingă dinsul o ceată de pedes- 
trime, ce se afla departe de tabără... Sosi-va ea oare la vreme?... De la dinsa 
spinzura soarta bătăliei“ (sfirșitul cap. XVI din cartea II). 


Rezolvarea litigiului 


Judecind după cele trei faze ale litigiului, stabilite mai înainte, I 1863— 
1900, II 1900—1955, III faza actuală, ajungem la concluzia că şi pentru 
această fază paternitatea Cintării Rominies revine tot lui A. Russo. 

Motivele? 

1. La părtașii lui N. Bălcescu se constată prea multe expresii dubita- 
tive. Autorii respectivi par a nu se simți stăpini pe subiect. 

Se zice : „Sumarul celor 47 numere ale revistei Rominia literară s-a făcut 
aşadar, după toate probabilitățile (subl. n.), ulterior“2. 

„Un redactor tehnic care va fi alcătuit (subl. n.) sumarul...“ 

„Probabil (sublinierea noastră — P.V.H.) la invitaţia lui N. Bălcescu...“ 

În timpul trecerii lui A. Russo prin Paris, după revoluţie, N. Bălcescu 
il va fi rugat (sublinierea noastră — P.V.H.), ca pe unul ce ştia foarte bine 
limba franceză, să tacă o traducere a poemului. Traducerea va fi găsită (sub- 
linierea noastră — P.V.H.) mai tirziu de V. Alecsandri, alături de alte manu- 
scrise franceze ale scriitorului moldovean, iar pe baza acestei descoperiri 
va susține (sublinierea noastră — P.V,H.) că A. Russo e autorul poemului“.5 

2. Se neagă pur și simplu părerea opusă: i 

La afirmarea unui părtaş al lui A. Russo că forma sentenţioasă carac- 
terizează și Cintarea Rominiei şi operele lui A. Russo, s-a răspuns : „lar forma 
sentenţioasă... este mai cu seamă caracteristică și frecventă la N. Bălcescu“6. 

La atirmarea în sprijinul paternității lui A. Russo a faptului că „acesta ar 
avea, așa cum are și Cîntarea Romîniei, un stil poetic avîntat, energic, cald, 
pe cînd N. Bălcescu ar avea un stil mai rece“, s-a răspuns: „Adevărul e că 
tocmai A. Russo este un spirit critic, reflexiv și ponderat, cu o uşoară notă 
de humor și ironie și cu stilul corespunzător, pe cind la N. Bălcescu este fa- 
miliară fraza înflăcărată, retorică, puternic evocatoare și îndemnătoare 
la luptă'7. 


N. Bălcescu, Opere, vol. I, Editura Academiei R.P.R., Bucureşti 1953, p. 91. 
G. C. Nicolescu, Paternitatea „Cintării Rominiei“, în loc. cit., p. 232. 
Ibidem. 

N. A. Ursu, Cintareu Rominiei, opera lui Nicolae Bălcescu, în loc. cit., p. 54. 
Ibidem p. 69. 

G. C. Nicolescu, Paternitatea „Cîntării Romîniei“, în loc, cit, p. 236, 
Ibidem p. 244, b i i 

3. Afirmări şi negări : 

Se afirmă fără dovezi că: 

„Prima versiune rominească (a Cintării Romîniei), avind în vedere că 
nu-i mai era necesară, A. Russo a distrus-o“1. De asemenea că „In adincul 
aproape fiecărei expresii (caracteristice)... stă un sens, în fond o concepţie 
asupra vieţii, a lumii şi a istoriei, pe care le identiticăm la istoricul muntean 
(N. Bălcescu) şi nicăieri la A. Russo“2. Dovezi, justificări nu se dau. 

4, Părerile nu sînt încă conciliabile, ba încă ireductibile. Afirmarea că 
descrierea copilăriei şi a patriei din Cîntarea Romîniei (versiunea A. Russo, 
versetul 26, și versiunea N. Bălcescu versetul 26) corespunde unui pasaj ase- 
mănător din Amintirile lui A. Russo (cap. III) (argument socotit convin- 
gător de către epoca 1900—1950) a fost contestată? citîndu-se un pasaj mai 
lung, ceea ce nu e concludent. Ne-am fi aşteptat la un acord, întrucît e vorba 
de două texte literare uşor de înţeles și de simţit. N-a fost aşa. 

Caz identic cu asemănarea : „Tu eşti ca corabia fără cîrmă, bătută de 
furtună“... „patria asta ce se clatină“(Cîntarea Romîniei, versiunea A. Russo, 
versetul 48; versiunea N. Bălcescu [ca o luntre uşoară], versetul 44),fur- 
tunele toamnei“ (Amintiri, III de A.R.). | 

N-a urmat nici o apropiere între părtaşii respectivi. 

Caz identic: 


„Pe cimpiile Tenechiei „Multe și frumoase Pe cîmpul 'Tenechici, 


răsărit-au florile ?... 

Nu au răsărit florile, 
sînt turmele multe şi fru- 
moase ce pasc văile tale“ 
(Cintarea Romîniei, ver- 
siunea A. Russo, verse- 
tul 5) 


turme pasc văile“ (Ciuta- 
rea Hominiei, versiunea 
N.B., versetul 5). N. Băl- 
cescu n-a înțeles cuvintul 
„Tenechiei“ și a eliminat, 
la traducere, toată între- 
barea 


Pe zarele cîmpiei 

Răsărit-au florile 

Odată cu zorile 

N-au răsărit florile 

Şi-au scos badea oile 

De-au umplut văile... 
(Începutul baladei Dolca, 
culeasă de A. Russo la 
Soveja (1846), citat de el 
în studiul despre poezia 
populară, apărut, după 
moartea lui, în „Albina 
Pindului“, 1868 p. 218, 
dar redactat probabii :în 
epoca 1840—1850). 


Observaţi cît de puţin a mai rămas din începutul versetului 5, după 
ce N. Bălcescu, neînţelegind cuvîntul „Tenechiei“, a trebuit să reducă tot 
ce se lega de acest cuvint. Am avea drept să punem şi noi întrebarea: e 
limpede, nu? Totuși nici aici n-a cedat nimeni, n-a realizat apropierea. 


1 G, C. Nicolescu, Paternitatea „Cintării Romîniei“, în loc. cit. 


2 Ibidem. 


31. C Chiţimia, Adam Mickiewicz, N. Bălcescu și „Cîntarea Rominiei“, în 
„Romanoslavica“, București, 1958, pp. 133—147. s 

La fel, asemănări evidente de stil între Soveja lui A. Russo şi Cîntarea 
Romîniei au fost contestate!, cind se constată de alţii şi recunoscute cînd sint 
o constatare personală. De exemplu următoarele paralele sînt socotite ca 
neconcludente, fiindcă s-au constatat de alţii. 


„(la munte) nu mai găseşti acele staturi în- „Trupul tău se va girbovi subt bătaie și 
desate cu spatele girbovite ale plugarului...“ partea ta în lume va fi ocara... 

(Al. Russo, Scrieri postume, Craiova, f. (Ibidem) 

dată, p. 34) 


În schimb, următoarea este socotită concludentă, fiind o constatare 
personală : 


„Pe culmea cea mai înaltă a munților Car- „Care e mai mîndră decît tine între toate 
pați se întinde o ţară mindră şi binecuvîn- țările semănate de Domnul pre pămînt?“ 
tată între toate tările semănate de domnul 

pre pămînt“. 

Din Opere de N. Bălcescu, Editura Aca- (Din Cintarea Romîniei, versiunile A. Russo 
demiei R.P.R., II, 215 şi N. Bălcescu, versetul 3). 


Dacă în fața evidenţei, cele două părți n-au căzut de acord a fost 
greu să se ajungă la înțelegere, cînd evidența nu se impunea numaidectt, 
deşi dreptatea lui A. Russo a ieşit tot mereu în evidenţă. 

5. Cazuri de atitudine parţială : „Este meritul acestui istoric literar de 
a fi supus argumentarea unei analize conştiincioase, relevind inconsistenţa ei“2. 

Un părtaş al lui A. Russo afirmă despre părtaşii lui N. Bălcescu în 
legătură cu un text că „par a nu-l fi citit cu atenţie, fiindcă făuresc o serie 
întreagă de construcţii ipotetice“. Atit! Nu s-a adaus nici o justificare. De 
asemenea, nu se insistă asupra unor constatări de valoare, ca „sentimentul 
romantic al naturii rustice, semănat pretutindeni în opera lui A. Russo 
şi foarte rar la N. Bălcescu“. 


* 


Deşi cobeligeranții n-au cedat, adevărul a făcut paşi serioşi înainte: 

1. Numărul intervențiilor lui V. Alecsandri în favoarea lui A. Russo 
ajunsese la opt într-a doua perioadă a litigiului, se redusese la patru la 
începutul perioadei a treia (cea contemporană) şi s-a urcat la nouă la sffr- 
şitul discuțiilor. Şi astfel au crescut şansele lui A. Russo. 

A noua intervenție mărturiseşte existența în mîinile lui V. Alecsandri 
şi apoi intr-ale moştenitorilor lui A. Russo a textului francez după care 
o tradusese N. Bălcescu. În familia A. Russo se păstra o tradițiet că soția 
lui V. Alecsandri învelea borcanele de dulceaţă cu manuscrise de ale lui 
A. Russo. La fel au procedat probabil şi moştenitorii lui A. Russo, fiindcă 


Paul Cornea, Studii de literatură romînă modernă, p. 282. 

N. A. Ursu, Cintarea Rominiei, opera lui Nicolae Bălcescu, în loc. cut, p. 59, 
Al Dima, Alecu Russo, p. 203. 

Informaţie primită de la Edgar Th. Aslan prin 1900, 


b o ve 


112 P. V. HANEŞ 35 


şi din mîinile lor a dispărut textul despre care vorbim. Şi atunci s-a declarat : 
„dar nimeni n-a văzut acel manuscris!“ L-a văzut V. Alecsandri! Nu ţinem 
seama? „tehnica istoriei literare“ nu ne permite să luăm ca adevăruri declara- 
tiile oamenilor, cît de însemnați ar fi! Nici pe cele scrise? Poetul spune că 
a trimis moștenitorilor lui A. Russo manuscrisul. Le-a trimis ceva inexistent? 
Tehnica istoriei literare ne oprește să luăm act de aceasta, ne opreşte să luăm 
drept document valabil un text tipărit, al cărui original s-a pierdut ?1. Discu- 
ţiile au slăbit mult gravitatea afirmării „dar nimeni nu l-a văzut!“ (textul 
francez al Cîntărui Rominiei). l 

Este însă o scrisoare, tot a lui V. Alecsandri, pe care nu numai că mulți 
specialişti au văzut-o, dar o poate vedea orice cititor?, scrisoarea către 
N. Bălcescu, unde prietenul său îi vorbeşte despre manuscrisul Ctntării 
Romîniei, găsit de N. Bălcescu la „călugărul“ A. Russo, publicat în „Romi- 
nia viitoare“, adică : manuscrisul lui A. Russo, dat ca găsit de N. Bălcescu 
la un călugăr. 

Da, scrisoarea există, dar nu vorbește de un „A. Rusu“ ci de un ,N. 
Rusu“. Discuţiile au arătat că n-are nici un rost introducerea în ipoteze a 
acelui N. Russu—Lăcusteanu, care n-a avut nici un amestec în chestiunea 
Cîntăriui Romîniei. 

Discuţiile au scos în evidenţă și scrierile postume ale lui A. Russo, 
mai puţin luate în seamă pînă acum?. Din ele a reieșit o şi mai însemnată 
parte de asemănare cu Cintarea Romîniei. 

A apărut paralelismul sugestiv între cum s-au semnat de o parte Cuge- 
tările şi Amintirile lui A. Russo şi cum de altă parte Ciîntarea Romîniei. 

S-a ajuns la convingerea că în modificările făcute textului francez al 
Cîntăriv Romîniei, cînd l-a tradus, precum și în precuvintarea cu care a 
însoţit în „Rominia viitoare“ publicarea traducerii, N. Bălcescu a apărut 
ca istoric ce era: căuta să precizeze faptele şi numele proprii, acolo unde 
apăreau acoperite de A. Russo cu vălul poeziei. 

A rămas fără răspuns serios constatarea că traducătorul (N. Bălcescu) 
lăuda opera. Ar fi făcut-o, dacă ar fi fost a lui? 

Părtaşii lui A. Russo au avut de partea lor fapte, pe cînd ai lui N. Băl- 
cescu interpretări și argumente oarecum silite. 

Cel mai puternic fapt este scrisoarea lui V. Alecsandri către N. Bălcescu 
cu aluzia la „călugărul“ A. Rusu. A rămas în picioare. Încercarea de a intro- 
duce pe acel N. Rusu — Lăcusteanu n-a fost acceptată. 

Alt fapt puternic îl constituie cele nouă intervenţii ale lui V. Alecsandri 
în favoarea lui A. Russo timp de douăzeci şi patru de ani (prima în 1863, 
ultima în 1887 cu patru ani înainte de moartea poetului). Şi acestea au ră- 
mas în picioare. Cea mai importantă dintre intervenţii cu dezvăluirea tainei 
dintre cei trei scriitori s-a repetat de trei ori (1863, 1876, 1887), către 
A. I. Odobescu, Gr. Tocilescu şi I. Ghica. Ultimii doi, părtaşi ai lui N. Băl- 
cescu, au primit, de îndată ce s-au manifestat, dezavuarea lui V. Alecsandri. 


1 Aţi citit în cursul discuţiilor numeroase extrase din scrisoare. 

2 Biblioteca Academiei R.P.R., mss. 311. 

3 Scrise în limba franceză şi traduse în romiîneşte de V, Alecsandri, A, I. Odobescu 
şi M. Sadoveanu, 

Greşeala părtaşilor lui N. Bălcescu a fost că n-au izolat ideile şi prefe- 
rinţele generale ale epocii de la 1848 de cele ale celor doi protagoniști în 
parte şi au atribuit acestora idei ale timpului. Întilnindu-le în Cintarea Ro- 
mâniei le-au socotit ca fiind ale lui N. Bălcescu, cînd ele erau şi ale lui 
A. Russo tocmai fiindcă erau ale timpului. 

Altă greşeală : nu și-au dat seama că refuzul lui A. Russo de a semna cu 
numele întreg (și cu inițialele A.R. o singură dată) Cîntarea Romîniei provenea 
nu din mustrare de conștiință, ci din discreţia şi modestia lui: la fel a pro- 
cedat ori de cîte ori a apărut în public. 

De asemenea, n-a surprins procedeul lui V. Alecsandri ca să contra- 
careze, în cazul Cîntării Romîniei, modestia lui A. Russo. Mulțumită aces- 
tui procedeu, oricine azi își poate da seama că din „Rominia literară“ reiese 
dreptul de autor al lui A. Russo. 

Nu s-au utilizat scrierile postume ale lui A. Russo, scrise (1839—1846) 
mai aproape de epoca în care se admite a fi fost redactată Cintarea Rominiei 
(1845—1846), mai aproape decit operele tipărite (1855). Din scrierile pos- 
tume reies mai multe argumente şi dovezi în favoarea lui A. Russo decit 
din cele tipărite. 

Nu s-a cunoscut strinsa prietenie dintre V. Alecsandri, A. Russo şi 
N. Bălcescu şi, mai ales, intimitatea dintre A. Russo şi N. Bălcescu. 

Poate că viitorul va aduce noi dovezi şi argumente, dar pînă atunci 
autorul Cîntării Romîniei rămîne tot A. Russo. 


Cuprinsul capitolelor 
Elementele istorice și sociale în „Cîntarea Romîniei“ (p. 77—83) 


g Lista operelor principale ale lui A. Russo (p. 77). Lista operelor principale ale lui 
N. Bălcescu (p.77). A. Russo apare poet, N. Bălcescu istoric (p.77). Subiecte istorice poetizate 
la A. Russo, ex. Decebal şi Stefan cel Mare (77—78). A. Russo despre Ştefan cel Mare 
(p.78). N. Bălcescu nu s-a ocupat de cronicari moldoveni (p.78). Legătura dintre libertate 
şi lege în Cintarea Romîniei la A. Russo şi la N. Bălcescu (p.78). Asemănări de idei între 
Cintarea Rominiei şi N. Bălcescu, dar nu şi de imagini (p.78). N. Bălcescu şi A. Russo despre 
cronicari (p.78). A. Russo îi prezenta în imagini, ca şi Cintarea Rominiei (pp.79). 

Atitudine duşmănoasă față de boieri în Cintarea Rominiei şi la N. Bălcescu (p.80). 
Elementul idilic în Cintarea Rominiei şi la A. Russo faţă de trecut (p.80—81). Atitudinea 
dușmănoasă a lui N. Bălcescu neconsecventă față de boieri (p. 81) cu exemple din operele 
lui (p. 81). Atitudinea lui A. Russo față de ciocoi (p. 82). 


Elementele poetice și poetice-populare (p. 83—90) 


Situația privilegiată a lui A. Russo (pp. 83—84). Pasaj asemănător din Amintiri 
de A. Russo şi din Ciîntarea Rominiei despre copilărie și patrie (pp. 88—84). Descrierile în 
Cintarea Romîniei şi în operele lui A. Russo (p. 84—85). Peisaje triste din Cintarea Rominiei 
şi din Soveja lui A. Russo (pp. 85—86). Trecutul istoric trist în ambele părți (pp. 87—88). 
Piatra Teiului a lui A. Russo despre jocurile ţărăneşti (pp. 89). Contactul la schitul Soveja 
a lui A. Russo cu cîntăreți populari; descoperirea Mioriţei şi a altor balade populare (pp. 
89—90). Studiul lui A. Russo despre poezia populară (p. 90). Citarea de versuri populare 

în operele lui A. Russo şi în Cintarea Romîniei (p. 91). Analiza versetulu iînchinat doinei 
în cele două versiuni (a lui A. Russo și a lui N. Bălcescu) (pp. 92—94). Elemente folclorice 
în operele lui A. Russo (pp. 89— 95). Elemente folclorice în operele lui N. Bălcescu (p. 95—96). 


V. Alecsandri şi „Cîntarea Romîniei“ (p. 90—100) 


Prietenia dintre V. Alecsandri, A. Russo şi N. Bălcescu (p. 90). Schimb de scrisori 
între V. Alecsandri şi N. Bălcescu (p. 90). V. Alecsandri despre N. Bălcescu după moartea 
acestuia (p. 91). Prietenia A. Russo — N. Bălcescu (pp. 92). Cîntarea Rominiei operă a 
prieteniei dintre cei trei (p. 94). Cele trei faze ale litigiului Cintării Romîniei (p. 95). Cele 
9 intervenţii ale lui V. Alecsandri în chestiunea Cintării Romîniei (pp. 95—97), Chestiunea 
„A. Russu“ sau „N. Rusu“ (pp. 93— 95). Corespondenţa dintre V. Alecsandri şi A. I. Odobescu 
pe chestiunea operelor lui A. Russo (pp. 94—96). V. Alecsandri dezvăluie taina Cintării 
Rominiei (p. 98). Dirzenia luptei lui V. Alecsandri (p. 97). Contestarea afirmațiilor răspicate 
ale lui Alecsandri (pp. 97—98). Procese de intenţii lui V. Alecsandri (p. 95). Contradicţii 
presupuse la V. Alecsandri (p. 98). Contuzii presupuse la V. Alecsandri (p. 99). Interpretări 
silite (p. 100). 


Argumente, contra-argumente, pseudoargumente (pp. 100—109) 


Idei progresiste mai multe în Cintarea Romîniei decît în operele lui A. Russo (p.100). 
A. Russo ar fi trebuit să prezinte el publicului Ciîntarea Rominiei, nu Bălcescu, dacă ar fi 
fost a lui (p.100). Asemănări de expresii între Cintarea Romîniei şi operele lui N. Bălcescu 
(pp.100—101). Combaterea concluziilor de înșiși autorii lor (p. 101). Lauda de sine a lui 
N. Bălcescu (p.102). Contradicţii între Cintarea Romîniei şi ideile din precuvîntarea care a 
prezentat-o (p. 102). Trebuia ca A. Russo să fi făcut el traducerea (p.103). Chestia iniţialelor 
de sub titlul Cîntării Rominiei din „Romînia Literară“ şi de sub celelalte opere al@® lui 
A. Russo, publicate tot acolo (pp. 102—105). Cum se prezintă în genere semnăturile în 
„Romînia Literară“ (pp.103—104). Cum să se scrie istoria (p.106). Relevarea movilelor din 
ţară (p.106). Încrederea în viitor (p.106). Asemănarea dintre un pasaj din Istoria lui Aaron 
Florian şi Cintarea Romîniei (p. 106). Cezar Bolliac pentru ţărani şi contra boierilor 
(pp. 107). Eliade Rădulescu pentru unire (p. 107). Expresii favorite ale revoluţionarilor de 
la 1848 (p.107). Punctele de suspensie, foarte puține și numai la sfîrşitul introducerii de la 
Istoria romiînilor sub Mihai Vodă Viteazul au rolul la N. Bălcescu de a indica locurile unde 
autorul trebuia să revină, ca să completeze (p.108), iar în Cintarea Rominiei, ca şi în operele 
lui A. Russo, au rolul de a marca pauze, întreruperi în gîndire (p.108). Exemple cu puncte 
de suspensie în Soveja lui A. Russo şi indicarea altor opere ale acestuia care recurg la acelaşi 
procedeu (p.108). Singurul caz din storia rominilor sub Mihai Vodă Viteazul de N. Bălcescu 
asemănător cu Cîntarea Rominiei (p.109). 


Rezolvarea litigiului (pp. 109—113) 


Timpul îl va rezolva. Motivele? (p.109). 1. Prea multe expresii dubitative în expunerea 
preopinenţilor (p.110). 2. Negarea pur şi simplu a părerilor opuse (p.111). 3. Alirmări fără 
dovezi (p.111). Nerecunoaşterea evidenţei. (p.112). Discriminare în aprecieri (p.143). Lipsa 
de obiectivitate (p.113). — Dreptatea lui A. Russo totuși evidentă (p.113). 


SATIRA EMINESCIANĂ 


AL, PIRU 


Satira, una din componentele importante ale liricii lui Eminescu, expre- 
sie a împrejurărilor existenţei sale şi oglindă a societăţii în care a trăit, nu 
a format pînă în prezent obiectul unui examen critic special. 

Considerat în trecut ca un poet romantic paseist şi exclusiv pesimist, 
mai recent ca poet realist-critic, Eminescu a fost prea puţin relevat în la- 
tura romantismului său activ, protestatar, după părerea noastră, funda- 
mentală. 

Ca orice mare poet, Eminescu nu a fost un contemplator pasiv al tim- 
pului, nu a privit cu indiferență evenimentele desfășurate sub ochii săi 
şi ideea de retragere din luptă pe care par a o recomanda unele dintre versu- 
rile lui “este tocmai rezultatul angajării fără reticenţe în frămintările 
sociale și politice contemporane. 

Oricine a citit scrierile politice ale lui Eminescu din care, înlăturind 
multe idei greşite (conservatorismul, un anume legitimism, şovinismul etc.), 
rămîn nu mai puţine luări de poziţii sănătoase (în favoarea claselor produc- 
tive, a muncii, a progresului etc.), ştie că imaginea unui Eminescu artist 
luptător nu este o exagerare. Trebuie arătat însă de la început că în creaţia 
sa literară Eminescu, pornind de la datul real, de cele mai multe ori foarte 
subiectiv, a înlăturat tot ceea ce era legat de persoana sa, ridicindu-se la 
observaţii obiective, de semnificaţii generale. Aceasta face ca satira emines- 
ciană să se înscrie în rîndul permanenţelor artistice, să poată fi citită totdea- 
una cu interes nu numai pentru caracterul ei concret-istoric, dar şi pentru 
adevărurile indiscutabile asupra umanității, sub aspect moral, pe care le 
conţine. Evident, istoricul literar, consultind variantele antumelor și postu- 
melor, ca şi opera politică, reconstituie geneza indignării care, precum Juve- 
nal a zis, a dat naştere versului. În mare parte, operaţia a fost făcută de co- 
mentatorii anteriori, mai ales de G. Călinescu și de Perpessiciust, încît nouă 
nu ne revine decit sarcina izolării informaţiei în cadrul temei de faţă?. 

Cea mai veche satiră eminesciană, Junii corupți, publicată în „Familia“ 
(V, 4, 31.1/11.11.1869), a fost compusă în anul debutului, .1866, cînd poetul 


1 G. Călinescu, Opera lui Mihai Eminescu, l-V, Bucureşti, 1934—1936; 
Perpessicius, M. Eminescu, Opere, I-VI, ediţie critică, Bucureşti, 1989—1963 ci. 
şi Lucian Dumbravă, Antecedente publicistice ale unor satire eminesciene în 
„laşul literar“ 1959, nr. 5. 

2 Prevenim pe cititor că vom cerceta și analiza numai poeziile în care satira e obiectul 
principal al poetului, nu și poeziile filozofice, erotice etc. 

avea doar 16 ani, poate la Blaj, acea „mică Romă de unde a răsărit soarele 
rominismului“, ca un ecou al luptelor purtate sub steagul lui Garibaldi şi 
Mazzini pentru eliberarea şi unitatea Italiei. Convins că o chemare la luptă 
în aceleaşi scopuri n-ar avea răsunet la noi, Eminescu aruncă blesteme tine- 
rimii claselor exploatatoare, care şi-a irosit energia în orgii, stigmatizînd-o 
cu epitete de o vehementă minie. Junii noștri au sufletele „amăgite“, „ame- 
tite“, mintea „de patimi îmbătată“, „seacă de amor“, „putredă de spasmuri“, 
„arsă de beţie“ vinele „stocite“, stoarse de vlagă, frunţile „învineţite“, ochii 
„stingi“, cadaverici, brațele „slăbite“, puterea „leşinată“. Curajul lor s-a con- 
sumat în chefuri cu spargeri de sticle și chiuituri obscene şi astăzi, istoviţi 
prematur de boală, lingușesc sau imploră mila „bestiilor“, tiranilor care vor 
să-și eternizeze stăpînirea. Nu vigoarea lipsește acestui limbaj, a cărui 
violență va crește mai tirziu, ci limpezimea pe alocuri şi bogăţia verbală, 
metatorică, cusururi fireşti, desigur, la un adolescent în căutarea mijloacelor 
de expresie (unele exclamaţii precum : O, oameni morți de vii!-—pot trezi 
zîmbetul). 

Distanţa de la Junii corupți, la Epigonii, a doua satiră eminesciană, 
publicată în 1870, este apreciabilă, mai ales în privinţa aparatului metaforic, 
dar şi dificultățile începutului persistă și mai pot fi percepute. Sensul satiric 
este indicat de titlul poeziei, împrumutat, probabil, din limba germană (Karl 
Immerman publicase un roman, Die Epigonen, W. Scherer își intitulează 
un paragraf din a sa „Geschichte der deutschen Literatur“ Die Epigonen). 
Într-o scrisoare către Iacob Negruzzi, Eminescu însuși face o analogie între 
poezia sa și o xenie (epigramă) de Schiller, /eremiade, care începe cu versurile : 


„Alles in Deutschland hat sich in Prosa und Versen verschlimmert., 
Ach, und hinter uns liegt weit schon die goldene Zeit“! 


(Totul a degenerat în Germania în proză și versuri, 
Ah, și ce departe de noi este vremea de aur). 


Schiller rechema „frumoasa naivitate“ şi „sinceritatea zglobie“ a lite- 
raturii germane vechi, în care totul era spus „cinstit și pe față“. Eminescu 
se ridică împotriva poeziei de pe la 1870, sceptice și pesimiste, şi elogiază 
„scrierile optimiste, vizionare din „zilele de-aur a scripturelor romine“. 

„Ideea fundamentală, zice el!, e comparaţiunea dintre lucrarea încre- 
zută şi naivă a predecesorilor noștri şi lucrarea noastră trezită, dar rece. 
Prin operele liricilor romini tineri se manifestă acel aer bolnav deşi dulce, 
pe care germanii o numesc Weltschmerz. Așa Nicoleanu, aşa Schelitti, aşa 
Matilda Cugler — e oarecum conştiinţa adevărului trist și sceptic, învins de 
către colorile și formele frumoase — e ruptura între lumea bulgărului și 
lumea ideii. Predecesorii noștri credeau în ceea ce scriau, cum Shakespeare 
credea în fantasmele sale; îndată ce conştiinţa vine că imaginile nu sînt 
decît un joc; — atuncea după părerea mea se naşte neincrederea sceptică 
în propriile sale creațiuni. Comparațiunea din poezia mea cade în detavorul 
generațiunei noi, și — cred cu drept“. 


1[. E. Torouţiu și Gh, Carda $, Studii și documente literare, I, 1931, 
pp. 311—313, i ' 

Epigonii poeților din perioada paşoptistă a literaturii romîne sînt altfel 
de juni corupți, lipsiți de entuziasm („simţiri reci, harfe zdrobite“), fără căl- 
dura sentimentului („inimi bătrine, urite“), falși („măşti rîzînde, puse bine 
pe un caracter inimic“), patrioți numai în vorbe, superficiali, incapabili de a 
avea un ideal, perimați încă din clipa manifestării. Imprumutind, zice-se, 
o imagine din obscurul Vasile Fabian Bob („s-au întors maşina lumii, s-au 
întors cu capu-n gios...“) Eminescu definește momentul 1870 ca un regres 
faţă de trecut: 


„S-a întors mașina lumii, cu voi viitorul trece; 
Noi suntem iarăşi trecutul, fără inimi, trist şi rece; 
Noi în noi n-avem nimica, totu-i calp, totu-i străin“. 


Mai departe, spiritul satiric se îndreaptă asupra întreprinderilor meschine 
ale epigonilor, care mimează numai marile viziuni, cîrpesc cerul cu stele şi 
minjesc marea cu valuri, speriaţi de perspectivele îndrăzneţe ale visului şi 
limitați prin proprie rațiune la regimul, socotit imuabil, al acestei lumi. Vina 
principală a epigonilor este după romanticul activ Eminescu incapacitatea 
lor de a-și reprezenta idealul, de a crea „o altă lume pe-astă lume de noroi“. 
Victime ale unui scepticism fără leac şi ale unui pesimism incurabil, ei rămîn 
definitiv cantonaţi într-un orizont îngust, ca niște speţe nediferențiate, peri- 
sabile (spre a da mai multă credibilitate spuselor sale, poetul se include el 
însuși printre epigoni, de care însă, chiar prin această poezie, se delimitează 
net) : 

„Noi reducem tot la pravul azi în noi, mîni în ruină, 
Proşti și genii, mic şi mare, sunet, sufletul, lumină — 
Toate-s praf... Lumea-i cum este... şi ca dinsa sintem noi“. 


Ultimul vers trebuie, fără îndoială, raportat la filozofia lui Schopenhauer, 
dar nu mai puţin şi la cuvintele pe care creatorul le adresează în Geneza, 3, 
19, omului căzut în păcat: Memento, homo, quia pulvis es et in pulverem 
reverteris. 

Că şi acum şi mai tirziu, Eminescu are conştiinţa deosebirii de concepţie 
dintre el şi poeţii cultivați în cercul „Junimii“ (ca Nicoleanu, căreia „Junimea“ 
i-a tipărit primul volum de poezii în 1865, N. Schelitti, Matilda Cugler și alţi 
epigoni veritabili) ne previne nu numai sus-citata scrisoare către Iacob 
Negruzzi, dar şi diverse alte documente. Cugetările sărmanului Dionis, bună- 
oară, publicate în „Convorbiri literare“ nr. 9 din 1 decembrie 1872, conţin 
în afară de autoironiii specific romantice, de witz-uri, cîteva aluzii fine la socie- 
tatea „Junimea“, şi cel puţin la unul dintre poeţii ei. Autorul face haz de 
pretinsa poezie a sărăciei în care societatea mercantilă burgheză îl silește 
pe artist să trăiască, oferindu-i drept unică mîngiiere dreptul de a visa. Eroul 
din nuvela Sărmanul Dionis îşi imaginează pe marginea teoriei kantiene 
asupra formelor pure ale intuiţiei, spaţiul şi timpul, că „în faptă lumea-i 
visul sufletului nostru“ și visează una din existenţele sale anterioare, pe timpul 
lui Alexandru cel Bun. Junimiștii l-au acuzat pe poet de obscuritate, respin- 
gind cu suficiență proza fantastică şi n-au observat că, în fond, servindu-se 
de decoruri de basm, Eminescu înfățișa soarta artistului de geniu condamnat 
de mediul ostil la o viaţă himerică, demnă de plins. În poezie, de la nivelul 

interlocutorului său, un motan, el dezvăluie, ca să zicem așa, trucul, glumind 
pe seama alegoriei sale : 


„Filozof de-aş fi — simțirea-mi ar fi vecinic la aman! 
În prelegeri populare idealele le apăr 

Și junimei generoase, domnișoarelor ce scapăr, 

Le arăt că lumea vis e — un vis sarbăd — de motan“. 


Ironia la adresa „prelecţiunilor“ „Junimii“ pentru „domnișoarele“ 
exaltate de „ideale“ este vizibilă. Altă ironie este la adresa poeziei minor 
sentimentale din cercul „Junimii“, imitată după Heine : 


„De-ar fi-n lume numai miţe — tot poet aş fi? Totuna: 
Mieuniînd în ode nalte, tragic miorlăind—un Garrick. 
Ziua tologit în soare, pindind cozile de şoaric, 

Noaptea-n pod, cerdac și streşini heinizînd duios la lună“. 

În loc de „heinizind“ (derivat de la Heine), Eminescu a încercat și forma 
„şerbănind“ (derivată de la poetul „oficer“ junimist Theodor Șerbănescu, 
autor de romanțe ieftine, de tipul: „O durere infernală /Vai! consumă viaţa 
mea :/ Suferinţa-mi e mortală /Şi nu-i chip să scap de ea“). 

Ideea că o junime coruptă infestează literatura secolului apare în mod 
constant la Eminescu şi constituie punctul de plecare al celor mai multe 
dintre diatribele sale rămase printre manuscrise. Este aproape sigur că el 
şi-a rezumat articolul lui Adolf Strodtmann, Die amerikanische Dichtung der 
Gegenwart, pentru că găsea în el o confirmare a credințelor lui. Este intere- 
sant că Strodtmann este și un exeget al lui Heine despre care va publica în 
1884 o monografie în două volume (Heine's Leben und Werke). Textul rezu- 
matului eminescian, semnalat de Perpessicius 1, conţine după toate aparen- 
tele motivul de inspiraţie al diatribei Bismargueuri de falsă marcă (circa 
1873). lată fragmentul edificator: 

„Eu nu pot înţelege cum poate să-i impună cuiva un om așa numit 
mare, o așa numită excelență. Acelor timizi pe care-i orbeşte o stea, o trăsură 
sau un blason, li svătuim ca să-și închipuiască pe acești în goliciunea lor tru- 
pească și sufletească. Corpul fără stele, spiritul fără a adăogă lingă el epi- 
tetul prejudicios a unui post mare și atunci va vede fiă-care ce idioţi, ce uriţi, 
ce corupți pot să fiă şi acești prinți, vor vede, cumcă acele corpuri putrede, 
sunt tot așa cuiburi ale morții ca și corpul cerşitorului din pragul unei 
biserici“. 

În Bismarqueuri de falsă marcă este vorba despre „escelenţa, bezedeaua“ 
decorată pentru „iubirea nemțărimei“, s-a presupus că de agentul diplomatic 
al Romîniei la Berlin, N. Kreţulescu, căruia Eminescu i-a fost un timp subal- 
tern, sau de predecesorul lui, Teodor Rosetti, acesta cu nume voievodal. 
Intr-un concept de scrisoare în limba germană ?, Eminescu numeşte pe zgir- 
citul Kreţulescu, care-i redusese salariul la o treime, ironic, „bătrina mea 


1M. Eminescu, Opere, vol. III, p. 334 şi vol. V, p. 586. 
211. E. Torouţiu, Studii și documente literare, IV, 1933 p. 288, 

xe 


excelență“ şi „pergament“, dedicîndu-i şi patru versuri, parafrază la finalul 
părții a doua din Faust : 


„Das Unbeschreibliche 
Hier ist’s gethan 
Das Ewig — Lederne 
Riss uns hinan“. 


unde „eternul feminin“ (Das Ewig-Weibliche) care „ne înalță“ e înlocuit cu 
„veşnicul pergament“ care „ne siișie“ (răpește). Diatriba nu ocolește invec- 
tivele. Excelenţa a luat „tinicheaua“, fiindcă a fost „lichea“ şi panglica, 
fiindcă şi-a dat de bunăvoie nevasta unei „tirle de cătane“. În zadar „mas- 
caraua“ îngreună canapelele şi colindă în cupeu cu blazon pe șosea, poetul 
i-a văzut arama şi știe că şi-a măsluit emblema. 

Tot atit de odioşi îi sint lui Eminescu, după cum vedem din diatriba 
Ai noştri tineri (1876), acei juni care, sub pretextul studiilor, nu deprind la 
Paris decît cum să-şi înnoade cravata, cum să-şi răsucească mustaţa, cum să 
se plimbe în birjă cu ţigara-n dinți, să vorbească pe nas şi să facă grimaze. 
Dispreţul poetului față de acești noi juni corupți nu se ascunde în dosul 
cuvintelor, dimpotrivă, se exprimă direct : ei sînt chip istet de oaie creaţă, 
saltimbanci, stilpi de bordel, crişme sau cafenele ; 


„Ş-aceste mărfuri, fade, uşurele 
Ce au uitat pin” şi a noastră limbă, 
Pretind a fi pe cerul ţării: stele“. 


Multe diatribe rămase printre manuscrise sînt îndreptate în 1876 impo- 
triva unor detractori şi inamici personali, indeosebi împotriva lui Bonifaciu 
Florescu, V. A. Ureche și D. Petrino. 

„Homunculului Bonifacius“ Eminescu îi consacră mai întii nişte Versuri 
cu unghii, aluzie la lecţiile lui de prozodie din „Literatorul“ unde, vorbind 
de armonia imitativă, dăduse faimosul exemplu din Virgil: Quadrupedante 
putrem sonitu quatit ungula campum, pe care P. Păltineanu îl tradusese : 


Unghia cu sunet de patru picioare străbate în grabă tot cîmpul. 


Pe Eminescu, Bonifaciu Florescu l-a atacat prima dată se pare în gazeta 
lui C. A. Rosetti „Rominul“ din 11 februarie 1876, răspunzind lui N. Scur- 
tescu care-l învinuise pe drept cuvint că într-o recenzie despre volumul lui 
C. A. Vineş, Preludiu, împărțea laude nemăsurate unor poeţi contemporani, 
nesocotind pe alții, printre care Eminescu. 

„Ce numiri ne dă d. Scurtescu?* — întreba Bonifaciu. Şi tot el riposta: 
„Pe Eminescu“ , adăugind că preferă să fie mai degrabă trimis la galere (,„Ra- 
menez-moi aux galères“) sau la Prodănescu, decit la acest poet. Apoi, într-o 
serie de articole publicate în ziarul lui Pantazi Ghica, „Stindardul“, Bonifaciu 
venea cu niște intempestive noţiuni despre frumosul poetic, desen şi culoare. 1 

Cu un an înainte, un obscur poet focşănean, N. Pruncul, trecut pe la 
„Convorbiri literare“ şi autorul volumului de poezii Suspinele primăverii, 
publicase în „Revista contimporană“ sub pseudonimul Gr. Gellianu 2, un 


1 Detalii și texte în M. Eminescu, Opere, II, ed. Perpessicius, pp. 241—244. 
2 Că acesta nu e Anghel Demetriescu a dovedit D. Murărașu în „Tînărul scriitor“, 
1957, nr. 12, pp. 100—103 (Năpăstuitul Anghel Demetriescu ). 

articol, Poeziile d-lui Eminescu, descoperind în Mortua est şi Împărat şi proletar 
o pură „odorogire“, cuvinte fără sens și „un nămol de greşeli de versificaţie“. 

Atit în Versuri cu unghii cît şi într-o Epistolă deschisă către homunculul 
Bonifacius, combinind faptele şi referindu-se mai ales la profesorul cu studii 
pariziene B. Florescu, fără a exclude ipoteza că știa cine se ascunde sub 
pseudonimul Gellianu, Eminescu dă un răspuns nimicitor, de o maximă 
truculență nu numai verbală, dar și imagistică : 


„Azi venind din întîmplare şi sub ochii noștri «Pruncul» 
Am citit critic-adîncă renumitului homuncul 

El cu mintea sa cîlţoasă şi cu stil greoi bombastic — 
Cearcă să ni-arate nouă ce-i frumos și ce e plastic 
Intinzînd pe-a noastre versuri groasa minţii sale labă 

El ni spune cum se cade să rimeze-un om de treabă...“ 


Destinată poate numai prietenilor, epistola e o cumulare de ocări. Homun- 
culul prevăzut, la mintea lui cilțoasă, cu labă, nu rămîne un exemplar unic, 
ființa lui se generalizează într-o categorie și într-asta ar sta meritul diatribei 
eminesciene, dacă ea n-ar fi totuşi expresia încă neexpurgată a unei iritaţii 
de moment. Tipul incriminat de Eminescu ar fi acela al pseudocriticului cu 
cunoştinţe de lexicon (aluzia se referă la M. N. Bouillet, lexicograful, şi nu 
la Louis Bouillet, poetul), găunos, a cărui gindire e o excreţie stercorară, 
dar care pretinde să se situeze pe acelaşi plan cu creatorul : 


„Astfel e mașina lumei: ciubotari sunt azi politici 
Găseşti sculptori făr de mînă, orbii pictori, urşii critici 
Ba încă îţi cer cu toţii, ca să fii politicos 

Să nu dai cumva cu parul, să le mingii capul gros, 
Să găsești că ei sunt genii și să-i lauzi şi să nu zici 
Cumcă muzica e proastă, dacă surzii ajung muzici. 
Toţi pretind egali să-ţi fie să te-mpaci cu a lor soi, 
Cărui Joe i-a dat viaţă, răsuflînd pe dinapoi — 

Dar în vremea noastră tontul, fără minte, fără carte 
Fiecare yoxñ Sobioc, negustor de coji deșarte 

Fiecare, căruia mintea, e o ştearsă, neagră tablă 

Îţi încalică o vorbă din Bouillet, o veche rablă 

Dur la deal și dur la vale — și atuncea te aţine 
Îmblătoarea minţii sale un izvor pustiu devine 

De cerneală şi gîndire — din acest izvor mefitic 

Ese criticele sale, căci homunculus — e critic“, 


Tonul variază în continuare de la falsa indulgență sentențioasă („Cine 
Y y x Y OA 94 4s n . A A. ti ŞI Și » 
vrea să zugrăvească să înveţi întîi desemnul“, „Criticul întîi să ştie singur cum 
să-şi șteargă nasul“), la indignare și dispreț : 


„Tu vrei să ne-nveţi acuma ce e rima, ce e metru 
Castraveţi la grădinar vinzi și ceaslov lui sfîntu Petru? 
Cum s-așază lac pe pinză vrei tu să mă-nveţi pe mine 
Cînd nu știi de-i bun desemnul şi coloarea pusă bine? 
Cu-ale tale vorbe goale cite-o sută de pară 

Nu ești critic, nici istoric, numai simplu mascară“. 

V. A Ureche, poreclit „renumitul VAU-VAU“, Cozmiță şi Popovici- 
Ureche, făcea şi el parte dintre criticii care ca acel Lucilius al lui Horațiu 
(Saturae, 1, IV, 8—9) n-au învăţat încă să-şi șteargă nasul, au nările nesullate 
(emunctae naris). Constituindu-se în apărător al lui V. Alecsandri, el se 
arăta revoltat în „Revista contimporană“ nr. 5 din | iulie 1873, că i se puteau 
alătura bardului naţional poeţi ca Eminescu |. Ureche işi făcuse studiile la 
Paris, era membru al Academiei regale spaniole, profesor universitar, fost 
ministru, deputat, om mare și, pentru Eminescu, „criticus mucosus“ ca si 
Bonifaciu Florescu, „pehlivan de iarmaroc“, în deriziune : „al geniilor geniu“. 
Deoarece avea fumuri genealogice sub motiv că se trăgea dintr-un clucer şi 
o serdăreasă, Eminescu voia să-i consacre o epopee din care s-a păstrat un 
savuros fragment satiric. 2 Dimpotrivă, susținea aici poetul, Ureche era fe- 
ciorul unui popoi sărac, menit deci să-şi cîştige piinea cu „Doamne milu- 
iește“ la strană, din pomeni și colivă, dacă soarta n-ar fi atit de capricioasă 
şi n-ar ridica pînă și din gunoi ciuperci. Anticii iși reprezentau soarta (For- 
tuna) ca pe o femeie uşoară, legată la ochi. Popa era însurat cu o astfel de 
nicocheră, care, prea miloasă din fire, slujind la un boier, îi făcea adesea 
hatirul. Fortuna dete naştere unui fiu, care drept răsplată fu trimis de tatăl 
adevărat „de pomană“ la Paris. Ca să nu mai fie discuție asupra originii, 
poetul îi propune un blazon potrivit : 


„Și dacă vre o dată ornat cu decoraţii 

Pe care-n bolgărime le svirle toți argaţii 
Atuncea tu blazonul 'tu nu cumva să-l faci: 

O tavă cu colivă, fistic sau cu colaci 

Fă-ţi un blazon ca lumea, şi vrednic de un rigă 
„În cîmp flocos şi negru, un grec într-o verigă“. 


Cu-aceste arăta-vei că neamul Urechiat 

Își are cinstea toată din scirțiit de pat 

C-a tale studii toate şi nazuri de cocon 

Le-avu odat boerul bătrin în. pantalon 

Şi de cumva Fortuna nu-l ţinea de ciocan % 
Nu ştiu cum dintr-o slugă eșea un şarlatan“. 


Mai cunoscut decit acest fragment este un Sonet satiric din laşi, același 
an, 1876, intitulat într-o variantă chiar Ureche. 3 Aici sînt luate în deridere 
scrierile jalnicului poligraf : 


„Ti-asemăn fruntea unei vii paragini 
Şi vînt şi pleavă sunt a tale scrieri, 
De zei lipsite, vai! a tale pagini. 


Zadarnic paiul sec al minţii trieri, 
Drapîndu-i golul ei cu reci imagini: 
Nimic nu iese dintr-un dram de crieri“. 


1 M. Eminescu, Opere, I, ed. Perpessicius, p. 326. 
2 Idem Opere, II, ed. Perpessicius, pp. 248—250. 
3 Idem Opere, IV-V, ed. Perpessicius, pp. 251; 210. 

Mari sarcasme împinse uneori peste marginile îngăduite (dar avem a 
face cu piese de atelier) întilnim în diatribele din ciclul Petri- Notae (1876—1878) 
provocat de poetul (al cărui talent Eminescu l-a recunoscut in extremis) 
Dimitrie Petrino, succesorul său la Bibilioteca Centrală din laşi, care-l recla- 
mase în justiţie pentru o presupusă sustragere de cărţi şi mobilier. Ciclul com- 
pus din şase sonete este precedat de un concept lacunar în stil de epopee ca 
şi cel privitor la Ureche din care aflăm că urmaşul lui Armis Petcu Stavru 
Glava era „un şarlatan de uliţi, umflat de negre patemi“, „smintit la minte“ 
şi „pestriţ la maţe“, care după ce-și tocase averea la cărţi şi se săturase de 
prins muşte și numărat pietre pe ulițe, venise la laşi, urmărit de creditori 
şi pentru că nu-şi mai putuse astimpăra foamea, cerșind parale pe poemul 
Raul. Originea pretinsului baron, a „cioclovinei“ decavate, o dezvăluie sone- 
tele. Neamul fusese boierit de Moruzi-bei care făcînd o confuzie de cuvinte 
între cal şi bacal înnobilase un băcan sau ciohodar (I); de fapt, baronul era 
la el acasă fanaragiu (II); strămoșul său fusese strajă de hambar la acelaşi 
Moruzi care-l înnobilase făcînd confuzie între cuvintele măgar şi samsar 
(III); strămoşul său fusese băcan în Maglaviţa şi l-au măscărit cu un von 
austriecii (IV). Ca şi lui Ureche, Eminescu îi propune următoarea stemă 
(V, Le baron de trois étoiles) : 


„În mijloc de blazon un praz să punem 
Jur împrejur masline şi migdale 
Ca pe-o tejghea frumos să le dispunem“. 


Tocmai fiindcă e lipsit de strălucire, acest blazon i se potriveşte lui Petrino, 
căci, zice Eminescu (VI) 


„Făclie nu-i nemţescul tău opaiţ“, 


Din toamna anulu: 1876, cînd Junimea și-a serbat cea de a treisprezecea 
aniversare, datează niște crîimpeie satirice, epigramatice, prin care Eminescu 
voia probabil să întimpine evenimentul. 1 Versurile au stilul diatribelor la 
adresa lui Bonifaciu Florescu, V. A. Ureche şi D. Petrino (e vorba de revista 
„Convorbiri literare“) : g 


„Tu revistă ageamie, convorbiri mult lăudate, 

O tu moară de palavre, ce lucrezi atît de harnic 
Contra oamenilor vrednici al tău glas este zadarnic; 
Sumuțind a tale javre tu la capăt n-o vei scoate. 
Vint şi pleav’a ta ştiinţă, visul tău e o nălucă 
Rătăceşti pe pirtii veche vrînd să scoţi din rătăcire 
Dar menit îţi este capul: „tonţii sînt meniţi din fire 
Flori să poarte la ureche, șarlatani de nas să-i ducă“. 


Dacă sensul exact al acestor strofe ne scapă, în schimb din alt crimpei ? 
rezultă clar nemulțumirea lui Eminescu faţă de lipsa interesului „Junimii“ 


1M. Eminescu, Opere, II, ed. Perpessicius, pp. 246—247. 
2 I de m Poezii, ediţie întocmită şi comentată de G, Călinescu, Bucureşti, 1938, p.164; 
Opere, II, ed. Perpessicius, pp. 202 

pentru literatură și de spiritul zeflemist care domnea la „Convorbiri 
literare“ : 


„Și tot mai bună soartă decît la «Convorbiri» 
Ca nimeni să citească a tale isvodiri 

La ce minjeşti hîrtia în siruri măsurate 

S-o dai pe-a caracudei minoae nespălate 

Şi pierzi a ta viaţă şi creerul îl storci 
Svirlind mărgăritare în troaca unor porti“. 


Se ştie că în 1877, cu toate apelurile lui Iacob Negruzzi, Eminescu nu 
a publicat nimic în „Convorbiri literare“. Satira Criticilor mei, compusă 
înainte de 20 septembrie 1877, cînd într-o scrisoare către I. Slavici citează 
o strofă dintr-o variantă ! (în total sînt trei variante), conţine măcar o iro- 
nie la adresa revistei junimiste și poate fi considerată o sinteză a reacţiilor 
poetului la obtuzitatea cu care opera sa era confruntată. 

În diatribele Versuri cu unghii şi Epistolă deschisă către homunculul 
Bonifacius Eminescu respinge arta formalistă, recomandată de profesorii 
de poetică. În Versuri cu unghii : 


„Dar nici pot s-urmez vrodată 
Al scrisori-vă tipic 

Să mă pun cu voi la masă 
Să scriu negindind nimic. 


Şi să cat numa-atita 

Cum cuvintele se-nnoadă 
S-ameţite pe hirtie 

Sună prea frumos din coadă“. 


În Epistolă deschisă câtre homunculul Bonifacius : 


„Dar nici pot s-urmez vr-o dată al scrisori-vă tipic 
Să scriu vrute şi nevrute sugînd degetul cel mic. : 
Si să cat numai atîta cum cuvintele se-nnoadă — 
Hiîrbuite, fără noimă să le-aşez sunind din coadă“. 


Precedate de legea selecţiei naturale (ca și florile, poemele nu rodese 
toate), aceste versuri revin și în Criticilor mei aproape sub formă de sentinţă : 


„E ușor a scrie versuri 
Cînd nimic nu ai a spune 
Inşirînd cuvinte goale 

Ce din coadă au să sune“. 


Adevăratul poet nu e însă simplul făcător de rime, ci acela cu inima fră- 
mîntată de „doruri vii“ şi „patimi multe“. Ca și florile care prepară rodul, 
versurile tind să exprime viaţa. Într-o variantă, Eminescu notase pentru 


1 M. Eminescu, Opere, III, ed. Perpessicius, pp. 282-288 

o clipă trista necesitate de a publica la „Convorbiri literare“. Ideile şi senti- 
mentele, scria el acum 


„Sgomotos şi îndărătnic 
Bat la porţile gîndirii 
Toate cer intrarea-n lume 
Şi organul convorbirii...“ 


În textul definitiv, apărut întiia oară în ediţia Maiorescu din decembrie 
1883, poetul a schimbat „organul « Convorbirilor literare»“ cu „veștmintele 
vorbirii“, fiindcă problema esenţială pentru artist nu e publicarea, ci găsirea 
celei mai potrivite expresii de comunicare : 


„Ah! atuncea ţi se pare 
Că pe cap îţi cade cerul: 
Unde vei găsi cuvîntul 
Ce exprimă adevărul?“ 


O satiră corozivă „în care se perindă, cu atribute şi porecle groteşti, 
toţi protagoniștii literaturii ieșene“ (primul vers sună : S-au adunat bolnavii 
şi s-a umplut spitalul) nu a fost publicată pină în prezent 1. Ultimele versuri 
(128—147) sint detaşate dintr-un text mai vechi şi au fost utilizate într-o 
variantă la Scrisoarea I-a, mai înainte și în postuma /coană şi privaz, înru- 
dită prin cîteva idei și chiar expresii cu Criticilor mei. În Icoană și privaz 
(1876), după ce vorbeşte cu admiraţie de Dante şi Shakespeare, Eminescu se 
întreabă care este menirea poetului în lume : 


„Să-nşire-ale lui vorbe, să spuie verzi ș-uscate 
Cum luna se ivește, cum vîntu-n codru bate?“ 


Dacă arta s-ar reduce la imitarea naturii, atunci ea ar li concurată de 
natura însăşi : 


„Natura-alăturată cu-acel desemn prea șters 
Din lirica modernă — e mult, mult mai presus“. 


A repeta poveştile pe care Homer și alţi autori le-au spus mai bine, ar 
fi o meserie minoră! Şi tocmai acesta e viciul capital al poeziei „moderne“, 
ruperea de realitate, refugiul în livresc şi preocuparea goală de formă. Urmează 
versurile cu care se încheie satira inedită S-au adunat bolnavii... 


„Suntem ca flori pripite, citim în colbul şcolii 
Pe cărţi cu file unse, ce roase sunt de molii. 
Astfel cu meşteşuguri din minte-ne — un pir — 
Am vrea să iasă rodii sau flori de trandafir“. 


Considerind, ca şi în Epigonii, că prin „rime şi descrieri“ „salahorii“ 
penei nu izbutesc să figureze lumea reală, poetul deplinge părăsirea uneltelor 
propriu-zise, productive : plugul, -tesla și ciocanul. 


1 Citată de Perpessicius în M, Eminescu, Opere, V, p. 245, Textul se află în 
posesia lui I, Şiadhei, 

Există alt pasaj în această poezie unde Eminescu pare a da o ripostă lui 
Maiorescu însuşi, care definise frumosul ca manifestare a ideii în formă sen- 
sibilă, dar îi răpise orice utilitate practică : 


“Să reproduci frumosul în forme» ne înveţi: 
De-aceea poezia-mi mă împle de dispreţ...“ 


Eminescu socotea, dimpotrivă, că poetul, ca orice om, e dator să fie 
„a veacului copil“, altfel, ca un „nevolnic“, nu merită decit azilul unui, spital“ 
(iată, aşadar, ideea din S-au adunat bolnavii...) Satira se îndreaptă încă o 
dată impotriva acelui 


„poet nemernic, ce vorbele innvadă 
Ca in cadență rară să sune trist din coadă“, 


Soluţiile lui Eminescu pentru ieşirea din impas diferă. În postuma Ca 
o [ăelie (1879), sub influența lu: Vigny, din care traduce versul, 


Laissez-moi m'endormir du sommeil de la terro, 


soluţia e sceptică, în fragmentul /nzădar în colbul şcolii (1880) — dinamică. 
Aici poetul este sfătuit, în sensul romantismului activ, să părăsească biblio. 
Leca și meşteşugul steril şi să intre în vălmăşagul vieţii, singurul izvor adevărat 
al artei: 

„Inzădar în colbul şcolii 

Prin autori mincaţi de molii, 

Cauţi forma frumuseţii 

Şi îndemnurile vieţii. 

Şi pe foile lor unse 

Cauți taine nepătrunse 

Și cu slovele lor strimbe 

Ai vrea lumea să se schimbe. 

Nu e carte să înveți 

Ga viaţa s-aibă preţ 

Ci trăieşte, chinuieşte 

Și de toate pătimește 

S-ai s-auzi cum iarba crește“, 


Cele cinci Scrisori, publicate, primele patru între 1 februarie şi 1 sep- 
tembrie 1881, iar ultima fragmentar în 1886 şi complet în 1890 (deci postum), 
cuprind veritabila satiră eminesciană pe axa poziţiei nefericite a geniului 
într-o societate incapabilă de a-l înţelege şi promova. Ideea de a compune 
scrisori i-a venit lui Eminescu de la Horaţiu, încă de pe cind studia la Berlin. 
În 1873—1874, făcea un curs despre epistolele horaţiene (Briefe des Horatius) 
profesorul Haupt. Inceputul Scrisorii II (care iniţial a fost Scrisoarea 1) 
corespunde începutului primei epistole a lui Horaţiu către Maecenas: 


„Prima dicte mihi, summa dicende Camena, 
spectatum satis et donatum iam rude quaeris 
Maecenas iterum antiquo me includere ludo?“ 

Etapele elaborării Scrisorii I care urcă în timp înainte de 1874 au fost 
reconstituite de Perpessicius. În totalitatea ei, Scrisoarea T este mai mult o 
meditaţie asupra existenţei pe tema fortuna labilis din Memento mori. Satirică 
este numai partea referitoare la soarta geniului, mai precis la condiția impusă 
de o orînduire nedreaptă celui care se ocupă de filozofie, înţelegind prin 
aceasta ştiinţa științelor. Modelul filozofului lui Eminescu, de altfel numit 
într-o variantă autonomă din 1876, a fost Kant, autor în prima fază a acti- 
vităţii sale, a unei interesante ipoteze despre originea sistemului solar (în 
Allgemeine Naturgeschichte und Theorie des Himmels din 1755). 
` Care este recompensa geniului, se întreabă Eminescu, generalizind şi 
referindu-se în fond la el însuși, căci cosmogoniile, chiar ştiinţifice, sînt poezie, 
pentru efortul său? Poate el aspira la nemurire, poate obţine recunoașterea 
meritelor sale măcar în posteritate? Pe baza experienţei proprii, poetul se 
îndoiește de acest lucru, de unde sarcasmul său împotriva detestabilei mărgi- 
niri şi îngîmfări a filistinului, aşa de bine zugrăvit de Marx și Engels în Ideo- 
logia germană, pornind chiar de la Kant. ! Contemporanul va găsi prilejul 
să se autoslăvească chiar și în discursul funebru, iar pedantul cu ochii „ver- 
zui“, neîncrezători, va pune „la cîntar“, peste un veac, cel mult „aticismul“, 
eleganța limbii, „în vr-o notă prizărită sub o pagină neroadă“. Satira din 
Scrisoarea I are ca obiect impenetrabilitatea filistinului la creaţia geniului, 
tendința aceluiași de a minimaliza tot ceea ce depăşeşte nivelul său mediu, 
obiceiul lui în fine de a comenta omul, prin cancanul biografic, nu opera: 


„Neputind să te ajungă, crezi c-ar vrea să te admire? 

Ei vor aplauda desigur biografia subţire 

Care s-o-ncerca s-arate că n-ai fost vrun lucru mare, 

C-ai fost om cum sunt și 'dînșii... Măgulit e fiecare 
_Că n-ai fost mai mult ca dînsul. Şi prostatecele nări 

Şi le umflă orişicine în savante adunări 

Cînd de tine se vorbește. S-a-nţeles de mai nainte 

C-o ironică grimasă să te laude-n cuvinte. 

Astfel încăput pe mina a oricărui, te va drege, 

Rele-ar zice că sunt toate cîte nu vor înţelege... 

Dar afară de acestea, vor căta vieţii tale 

Să-i găsească pete multe, răutăţi şi mici scandale — 

Astea toate te apropie de dînşii... Nu lumina 

Ce în lume-ai revărsat-o, ci păcatele şi vina, 

Oboseala, slăbiciunea, toate relele ce sunt 

Într-un mod fatal legate de o mînă de pămînt; 

Toate micile mizerii unui suflet chinuit ` 

Mult mai mult îi vor atrage decit tot ce ai gîndit“. 


Este interesant că chiar în varianta unde „bătrinul dascăl“ apare sub 
numele filozofului Kant, Eminescu face consideraţii asupra destinului propriu, 
pe un ton mai degrabă glumeţ : 


1 Vezi K. Marx -—F. Engels, Despre artă și literatură, E.P.I..P., Bucureşti 
1953, pp. 315—316. 

„De cît s-aud că mersul mi-l laud'un olog 
Că numele mi-l trece un tont în catalog — 
Erou să fiu în creer pedant şi amărit 

Cu mine să-şi petreacă o noapte de urit — 
De cît să-mi văd eu versul în gurile de rînd 
Mai bine pe un zîmbet al dragostei îl vînd. 


Astfel de nemurire o dau cui o pofteşte 
Uşor de ea mă mingii, riziînd filozofeşte 
Poemuri manuscrise, poveşti şi cu novele 
Să lege gavanoase le dau iubitei mele 
Căci tot n-ar fi atita de straşnică risipa 
Cum o fac aprinzindu-mi cu fășşiile pipa“. 


De reţinut de asemenea că, în această variantă din 1876, Eminescu mani- 
festă totuşi încredere în perenitatea creaţiilor de geniu, chiar dacă geniile au 
fost și încă mai sînt „neîncetăţenite“ : 


„Căci lamura vieţii aţi strîns-o în gindire 

l-aţi dat o haină scumpă de neîmbătrinire 

Ori cum se schimbă vremea, ori cum se primeneşte 
În dreapta-va oglindă oricînd se regăsește 

Căci partea — adevărată şi cea neperitoare 

E ori şi cînd aievea şi nici în scrieri moare“. 


Scrisoarea a II-a, cea mai ilustrativă pentru genul epistolar la Eminescu, 
tratează de asemenea condiţia geniului într-o societate rău întocmită, indi- 
ferentă faţă de valori. În forma definitivă, poetul a eliminat atacurile directe 
la adresa adversarilor săi literari şi politici pe care-i conservă însă citeva 
diatribe independente, mai sus analizate de noi, ca și variantele autonome 
aşternute pe hirtie începind din anul 1877. Ele ne ajută să înţelegem mai bine 
textul ultim publicat. 


Amicul căruia Eminescu i se adresează evocindu-i vremea studiilor în 
„alma mater philistrorum“ este Alexandru Chibici-Rivneanu. Printre cei 
care-i recomandau să scrie „ca dînșii v’o istorie pe apă“, unul ar putea fi 
Bonifaciu Florescu, autorul traducerii unui cîntec danez Omul apelor şi al 
unor schițe în proză intitulate Acuarele, în caz că nu avem a face cu o simplă 
expresie ironică folosită de Eminescu şi în alte ocazii, unde e echivalentă cu 
„fantezie“ (Pantazi Ghica, autor de romane și nuvele, e numit, în aceeaşi 
ordine de idei, încă din primul concept al Scrisorii II, din 1875, Fantazaki). 
Adulator al doamnelor influente în scopul dobîndirii de posturi era mai ales 
D. Petrino (dedicase Adio Bucovinei contesei E*** P*** şi Tinca d-nei 
C.R.B. în 1875, iar în 1877 Legenda nurului doamnei Elena Mirzescu). Penul- 
tima variantă manuscrisă a Scrisorii II, din 1880, mai păstra tonul violent 
caracteristic diatribelor eminesciene. De aici vedem că gazeta „Pruncul“ era 
de fapt „Rominul“ lui C. A. Rosetti, continuator al „Pruncului romîn“ din 
1848, „care prune — scrie „Timpul“ din 30 decembrie 1879 — pretinde 

că de atunci încoace s-ar fi operat o mare schimbare în obscura sa origine 
şi că ar fi azi neaoş romin“ : 


„Căci întreb la ce-am începe să-ncercăm o luptă dreaptă 
Spre-a turna în forme nouă limba veche și-nţeleaptă? 

Spre-a vedea cum păsăreşte buiguind în zeci de foi 

Unii aprobă, iară alţii ne împroașcă cu noroi? 

Spre-a vedea cum din gazeta, ce cîndva se numea «Pruncul» 
Prunc la minte ne zîimbeşte cu emfază vrun homuncul... 


Homunculul, știm, e Bonifaciu Florescu, care voia să arate postului 
„ce e plastic“. lată-l și pe Pantazi, care nu tolera să se spună că muzica 
surzilor e „smintită“, fără a fi consultat: 


„Ci din contra pe ilustrul Fantazaki să-l întreb, 
Care are-un dram de creeri şi cincizeci oca de gheb“. 


V. A. Ureche este sugerat aici prin „Urechiata-nchipuire“ şi denumit 
o „grivă“, potaie, care după ce a vindut „vax şi chibrituri“ la Paris „încurcă 
limba ţării deşirind-o-n vorbe late“. Bonifaciu e „microcefal“, Ureche e 
„pehlivan de iarmaroc“. Toată umoarea neagră a lui Eminescu se revarsă 
impotriva indicibilului Petrino, imitator în Raul al lui Musset din Rolla: 


„Căci şi noi avem aicia soiul cel burtos de barzi, 
Ce încearcă prin poeme să devie cumularzi, 
Inchinînd ale lor versuri la boieri și la cucoane 
Sunt cîntaţi prin cafenele şi fac sgomot în saloane; 
Ipokrene li-i Parizul — Pe Musset, pe alţii pradă 
Şi cu versuri rău traduse tu îi vezi făcînd paradă, 
Cărăruşile vieţii pentru tonţi fiind înguste, 

Ei încearcă să le treacă prin protecţie de fuste . 
Dedicind broșuri la dame, a căror bărbaţi se speră 
C-ajungind cindva miniştri, le-ar deschide carieră“. 


Conştiinţa artistică a lui Eminescu a înlăturat în textul pentru tipar 
orice aluzie care ar fi putut duce la identificarea persoanelor, menţinind 
numai detaliile necesare configurării tipului (de pildă, a tipului de poet 
mediocru, carierist). Satira vizează, în genere, degradarea literaturii, în speţă 
a poeziei în societatea burgheză, unde, cînd nu e pură fantezie extra- 
vagantă („istorie pe apă“), e o penibilă lingușire a oficialităților. Cu acelaşi 
ochi neîndurător, Eminescu interpretează degradarea ideilor şi sentimentelor 
sublime în concepţia burgheză. Mai întii așa-zisa glorie: 


„Azi, cind patimilor proprii muritorii toţi sunt robi 

Gloria-i închipuirea ce o mie de neghiobi 

Idolului lor, închină, numind mare pe-un pitic 

Ce-o beşică e de spumă, într-un secol de nimic. 
Apoi dragostea : 


„Un lanţ ce se-mparte cu frăție între doi și trei amanți“ 

onestitatea : 


„Azi abia vedem ce stearpă şi ce aspră cale este 
Cea ce poate să convie unei inime oneste“; 


şi dorinţa de mai bine : 


„lar în lumea cea comună a visa e un pericul, 
Căci de ai cumva iluzii eşti pierdut și ești ridicul“. 


In final, Eminescu aruncă un total discredit asupra eticii burgheze declarind 
că nimic nu l-ar jigni mai mult decit laudele : 


„De-oi urma să scriu în versuri, teamă mi-e ca nu cumva 
Oamenii din ziua de-astăzi să mă-nceap-a lăuda. 

Dacă pori cu uşurinţă şi cu zîmbet a lor ură, 

Laudele lor desigur m-ar mihni peste măsură“. 


Cum arată Caragiale ! și cum atestă manuscrisele, acest superb dispreţ 
fusese iniţial formulat şi mai crud : în loc de oameni şi mâhnit, Eminescu pusese 
fameni şi scârbi, la care a trebuit să renunţe datorită lui Maiorescu şi unei 
dame (Mite Kremnitz). Dar, adaugă Caragiale, „Eminescu nu era androgin, 
era bărbat ; el pe impotenţii intelectuali nu-i considera ca oameni, ci ca fameni, 
şi de aplauzele lor nu s-ar fi mîhnit — se scîrbea“. 

Poetul însuși scria în „Timpul“ din 25 martie 1879: 

„Opinia rea ce o are « Romiînul» despre noi o preţuim tot atita cit și 
opinia bună, ce o avem din partea oamenilor cu minte și de treabă. Ii mul- 
tumim din toată inima de onoarea ce ne face, şi sperăm că niciodată nu-şi 
va schimba această opinie, ceea ce pentru noi ar fi cauza unei mari mîhniri.“ 

În varianta din 1880 a Scrisorii a II-a, Eminescu schimbase scîrbi în 
mâhni, dar îndărătnic, cum însuși se caracterizează undeva, păstrase famenii. 

Scrisoarea a III-a concepută exclusiv ca satiră politică în anii de studen- 
ție la Viena şi Berlin conţine în primele fragmente care s-au păstrat; vehe- 
mente invective la adresa „urmașilor Romei“ asemănătoare cu cele din 
Junii corupți („Oameni cari nu sunt vrednici ca să trăiască sub soare“; „Tică- 
logii nu-s nepoţii unui neam de semizei“; „nemernici“; „idioţi pigmei“), 
acuzaţia că ei vor să prefacă poporul în : 


„Sclavul unei negre lăcomii 
Masă stupidă menită de a fi-n veci esploatată.“ 


Unele versuri vor fi reluate în sonetul Ai noştri tineri, el însuși antici- 
paţie a Scrisorii a III-a, cu imaginea aceloraşi juni înghițiţi de „oceanul de 
cinisme şi de lene“ al Parisului, de unde se întorc în loc de minte cu pomadă, 
în loc de onoare cu barbă, în loc de ştiinţă cu amintirea unui vals din grădina 
Mabille şi, în loc de avere, c-un papuc de curtezană. 


1I. L. Caragiale, Două note în Note și schițe, Bucureşti, Sfetea, 1892. 

De pe acum apare ideea eronată că exploatatorii claselor de jos, produc- 
tive, sint exclusiv alogenii, „veniturile“ : 


Halvailiul, Durakowski, Avedik, Antoniade 
Zevzecopol, Stavros, Mavros, Sucios, Polichroniade... 


Din 1875 sînt introduşi V. A. Ureche (Cozmiţă) şi Pantazi Ghica, ca 
exponenţi principali ai „Canaliei“ : 
Mobb, canaille şi stîrpitură, plebs în sensul cel mai rău 


clientela partidului liberal care se va instala la putere în 1876 pentru 
o guvernare de doisprezece ani, cunoscută în istorie sub denumirea de 
„viziratul lui I. C. Brătianu“. 

Mai înainte de a scrie satira propriu-zisă a degradării ideii de patriotism 
în societatea burgheză, ca reporter parlamentar al ziarului conservator 
„Timpul“, Eminescu îşi va schița figurile politicienilor zilei, atent îndeosebi 
la relele lor însuşiri morale, adesea, ca în desenele lui Daumier, desprinse 
din aspectul caricatural exterior. Că intenţia de a întocmi „copii după natură“ 
nu-i era străină poetului, vedem din portretul deputatului de Botoşani 
Bobeica t (Scobeică), prezentat ca şef al grupului beţivilor şi cartoforilor 
(Alecsandri în corespondenţa sa către Ion Ghica relatează că ar fi cîştigat 
la cărţi trei vagoane de porci pe care venise să-i mănince la Paris): 


„Şi cine-i roşcovanul buhav în fundul scenii? 
— Scobeică, ce-l trimise aci botoşunenii... 


Scobeică e tăcutul presdent a discutării 

Şi tuturor le-mparte la frunte mici proecte 
Şi ei le ţin ascunse în palmă, cată chior... 
E importantă legea, de şic... un stosişor. 


Bătrinul, ras cu totul, cu faţa plină, grasă 

Treaz intră-n a lui bancă, cînd ese îmblă strimb... 
Ce oare este cauza? Discursuri furtunoasă | 

I-au ameţit gîndirea de îmblă (ca pe-un dimb)? 

Ba nu, dar piînă-adoarme se scarpină sub masă 
Ridică pantalonul de-asupra de carimb 

Din cismă scoate gîtul puternica butelcă 

El îmblă ca pe ouă și şade ca pe spelcă“. 


Asistind la dezbateri în „moara de palavre“, Eminescu făcea însemnări 
în versuri ca acestea : 


„Un felegos de belfer va fonfăni la fleacuri“ 
sau: 
„Pletosul acel buget, vestitul Calcă-n scirnă“ 


ce urmau, probabil, să fie dezvoltate, aşa cum este dezvoltată însemnarea 
privitoare la personajul cu nasul „turtit“, „teşit“ sau „tirşit în sus“, dacă 
nu ne-nșelăm A. D. Holban, cel care decretase pe Schopenhauer materia- 


1 Identificat de Perpessicius în M. Eminescu, Opere, II, p. 282. 

list, primind replica lui Eminescu că filozoful e din contra idealist pur san 
>P P £ 
şi că ideea sa fundamentală este înlăturarea radicală a răului prin scopire, 
„pentru a nu se mai înmulţi canaliile“ 1: 


„ O mutră îndrăcită grețoasă de scapeţ 

Ca s-o descrii mai nu ştii condeiul cum să-ntorci 
Galbenă ca lămiia, cu sbircituri și creți 

E faţa lui, iar părul băţos ca şi la porci. 

Ca zărul ochii fără scînteia vr-unei vieți 
Dintr-un ţigan ş-o greacă s-alese acest corci“2?. 


Ion Ghica şi fratele său Pantazi, C. A. Rosetti și, mai cu seamă, 
V. A. Ureche erau pentru Eminescu posibili eroi de epopee eroi-comică 
într-un alt proiect al viitoarei satire-pamflet, redactat în ottava rima : 


„Prezentul nu e mare, nu-mi dă ce o să-i cer? 
La Sybaris nu-s oameni în capiștea spoelii? 
Au beiul de la Samos nu e un giuvaer 

Cu frate-său, crescutul sub poalele Fanelii, 
Acesta ce vînduse bilete pînă ieri 

Pentru-a sa adorată în uşă cafenelii 

El legi dă şi aruncă retoricele-i suliți 

În capiștea cea plină de saltimbanci de uliţi. 


N-avem în vremea noastră destui feciori de lele 
De oameni mari mulțime privind ori încotro? 
Pe mlaştina comună nu strălucesc ca stele 
Eroii ce îi caut sclipind cît de colo 

Priviţi numai la grecul, cel învechit în rele, 
La ochii lui de broască, la rebb Berlicoco 

Venin el are-n suflet şi şiretlic în hîrcă 

Un pui de grec făţarnic cu sînge de năpiîrcă. 


Sau nu e o podoabă a vremilor de azi 

Ace] ce şapte nume îşi puse, de cînd este? 
Membru de academii şi prea — cinstit obraz 
Țiind surori v-o două sărmanul de neveste 
De ce el să se piardă pe-al vremilor talaz 
De dinsul să nu dee cronistul vre o veste 
Căci cine oare este să poată sta pereche 
Cu-al geniilor geniu, cu Popovici Ureche?“ 


Scrisoarea a II-a a fost definitivată într-o perioadă (1880—1881) cind 
trecerile politicienilor dintr-un partid într-altul (a liberalilor la conservatori 


1 Domnul Holban și Arthur Schopenhauer în „Timpul“ din 9. IV. 1879 
2 Altădată, referindu-se la acelaşi A. D. Holban, Eminescu notează (Opere, II, ed. 
Perpessicius, p. 279): 
„De vedem acuma mutre de ţigan viclean şi prost 
Prefăcînd pe-autori şi nume în contrariu de ce-au fost“. 

şi a conservatorilor la liberali) marcau tot mai mult dispariţia contradicţiilor 
dintre burghezie şi moșierime, cea dintii urmărind acapararea proprietăţii 
funciare, cea de-a 'doua fiind interesată în participarea la capitalul industrial 
şi bancar. Sensul acestor manevre menite a consolida monstruoasa coaliţie 
şi a înăspri exploatarea maselor nu a scăpat lui Eminescu, după cum se poate 
vedea dintr-un articol manuscris, ! desigur neacceptat, la „Timpul“, unde 
după ce discută defecţiunea conservatorilor, poetul dezvăluie adevăratele 
dedesubturi ale primirii în partidul conservator a unor liberali : „Dar Mihă- 
lescu a jefuit? Ei bine. Mihălescu va reapărea spălat, devenit conservator. 
Dar Kalinderu şi-a creiat sinecuri cu venituri de milioane? Ei bine, Kalinderu 
va deveni conservator şi-i va merge tot bine. Pînă cînd comedia aceasta? 
Pină cînd panglicăria de principii, pină cînd schimbările la faţă de pe o zi 
pe alta?“ Așadar, Eminescu începea să vadă că „panglicăria 'de principii“ 
funcționa şi la conservatori şi că se puteau ivi şi la aceştia eroi de „comedie“. 
Totuşi, satira principală în Scrisoarea a IIl-a, care în 1880 era a IV-a şi se 
subintitula Patria şi patrioți, a îndreptat-o împotriva demagogiei liberale, 
personificate atunci de „hidoasa pocitură“ (după expresia lui V. Alecsandri), 
C. A. Rosetti : 


„Şi deasupra tuturora, oastea să şi-o recunoască, 
Işi aruncă pocitura bulbucaţii ochi de broască...“ 


Din toţi ceilalți, poetul n-a mai păstrat, ca exemplu de ipocrizie, decit 
pe Pantazi Ghica, caricatură a naturii înseşi : 


„Vezi colo pe uriciunea fără suflet, fără cuget, 
Cu privirea-mpăroşată şi la fălci umflat şi buget, 
Negru, cocoşat şi lacom, un izvor de siretlicuri 
La tovarăşii săi spune veninoasele-i nimicuri ;“ 


Liberalii doar „îngînă“ cuvintele de patrie și virtute, adică le repetă în 
bătaie de joc, falsitatea fiind trăsătura de bază a sufletului lor, asemănat cu 
o monedă „calpă“: 


„ Quintesenţă de mizerii de la creştet pînă-n talpă“. 


Invectivele se aglomerează. Legislatorii şi instituitorii de biruri sint 
ctitori de aşezăminte de desfriu şi pacienţi de balamuc. Pătura conducătoare 
e o „spumă-nveninată“, un „gunoi“ format din „plebea“ şi „iloţii“ Levan- 
tului (teoria xenofobă a „păturii superpuse“). Tot ce-i „insemnat cu pata 
putrejunii din natură“, „stirpitură“, „perfid“ şi „lacom“ asaltează sfa- 
tul ţării, 

„Încît fonfii şi flecarii, găgăuţii și gușaţii 
Bilbiiţi cu gura strimbă sunt stăpînii astei nații !“ 


Și Eminescu apelează din nou la epitetul de fameni pe care, ca să nu 
mai fie consiliat a-l înlocui, îl rimează cu oameni : 


„l-e ruşine omenirii să vă zică vouă oameni!“ 


1M. Eminescu, Opere, II, ed. Perpessicius, pp. 302—303 (mss. 22761, 200). 

Urmează cunoscuta satiră a cosmopolitismului junilor întorși de la 
Paris „vestejiţi fără de vreme, dar cu creieri de copil“ şi rechizitoriul dez- 
gustat : 


„Şi acum priviţi cu spaimă fața noastră sceptic-rece; 
Vă miraţi, cum de minciuna astăzi nu vi se mai trece? 
Cînd vedem că toţi aceia care vorbe mari aruncă 
Numai banul îl vînează și câștigul fără muncă, 

Azi, cînd fraza lustruită nu ne poate înșela, 

Astăzi alţii sunt de vină, domnii mei, nu este-aşa? 
Prea v-aţi arătat arama, sfişiind această ţară, 

Prea făcurăţi neamul noastru de ruşine şi ocară, 
Prea v-aţi bătut joc de limbă, de străbuni şi obicei, 
Ca să nu s-arate-odată ce sunteţi — niște mişei! 

Da, câştigul fără muncă, iată singura pornire; 
Virtutea? e-o nerozie; Geniul? o nefericire“. 


Invocarea lui Vlad Ţepeş pentru a aduna ceata smintiţilor și mişeilor în 
puşcărie şi în casa de nebuni și a-i da foc este concluzia poetului nu numai 
revoltat, dar şi justiţiar. 

Scrisoarea IV comentează în partea ei satirică înjosirea dragostei în 
societatea trivială burgheză, atinsă fugar şi în Scrisoarea a II-a (la un moment 
dat Scrisoarea IV era numerotată.a II-a). Contopind fragmente anterioare, 
din epoca studenţiei la Berlin și a zbuciumatei perioade ieşene, ea exprimă 
a început, cum indică un titlu, amarul Desgust, aproape baudelairean, de 
iubire și frumuseţe : 


„O cadavre, despre cari sufletu-mi nici vra s-auză 

Nu rideţi căci vă văd dinţii disbrăcaţi de a lor buze — 
Mie-mi pare cumcă ochii ce îi văd rotunzi, lucind, 
Mini în bolțile osoase le-oi vede painjenind.“ 


Cauzele „dezgustului“ poetul le presupunea însă, conform teoriilor scho- 
penhaueriene din Metafizica iubirii sexuale, în tirania a ceea ce filozoful 
„voinței“ numește „geniul speciei“. Voința, scria Eminescu într-o cronică 
teatralăl, „nu-i decit suma acelor instincte animalice, sădite în om pentru 
a-i păstra existenţa sa ca individ şi ca specie. Munca și economia privesc 
bunăstarea sa individuală, amorul are drept cauză conservarea și înnobi- 
larea speciei“. Sau în versuri: 


„Voi sfințiți cu mii de lacrimi un amor, instinctul van 
Simţirea, pe care cînii o au odată pe an.“ 


Dar încă de pe acum (1876) într-un alt fragment, intitulat /ubita vor- 
beşte, introdus și el ulterior în țesătura scrisorii, poetul începe să deslușească 
alte motive ale dezgustului său de amor. Unul e veşnica şi sicîitoarea imix- 
tiune a rudelor în lucrurile care nu pot îi decit intime, cu prozaicele lor preo- 


1 „Timpul“ din 25. XII. 1877 (indicată de Perpessicius în M. Eminescu, 
Opere, II, p. 340.) 

cupări de vreme, slugi şi cloște, la care îndrăgostitul răspunde spiritual „ca 
viţelul de pripas“, încercind a fi isteţ în problemele ... culinare. De loc dezin- 
teresat, congresul babelor are de scop, obișnuit cum e a înțelege că- 
sătoria ca pe un tirg, 


„Cu-a lor şoapte conivente să moşeasc-al tău amor“ 


— nota poetul într-o variantă de prin 1879—1880. Aceasta este piedica de 
ordin social pusă dragostei. Cealaltă piedică, uşurătatea, venalitatea femeii 
cochete, burgheze, e de ordin social și etic și toată satira eminesciană se 
adună aici: 


„Ce? Cind luna se strecoară printre nouri, prin pustii, 
Tu cu lumea ta de ginduri după ea să te aţii? 

Să aluneci pe poleiul de pe ulițele ninse, 

Să priveşti prin lucii geamuri la luminile aprinse 

Şi s-o vezi înconjurată de un roi de pierde-vară, 
Cum zimbește tuturora cu gindirea ei uşoară? 
S-auzi zornetul de pinteni şi foşnirile de rochii 

Pe cînd ei sucesc musteaţa, iară ele fac cu ochii? 
Cînd încheie cu-o privire amoroasele-nţelegeri, 

Cu ridicula-ţi simţire tu la poarta ei să degeri? 
Pătimaş și îndărătnic s-o iubeşti ca un copil 

Cînd ea-i rece şi cu toane ca şi luna lui april? 
Încleștind a tale braţe toată mintea să ţi-o pierzi? 
De la creştet la picioare s-o admiri şi s-o dezmierzi 
Ca pe-o marmură de Paros sau o pinză de Coreggio, 
Cînd ea-i rece şi cochetă? Eşti ridicul, înţelege-o...“ 


Din sentimente similare a ieşit Scrisoarea a V-a, fişă caracterologică în spi-. 
rit satiric a Dalilei, adică a femeii trădătoare. Motivul i-a fost poate sugerat 
poetului de opera lui Saint-Saëns (pe cuvinte de Fernand Lemaire) Samson 
et Dalila, compusă în 1877, numai cu doi ani înainte de întiia redactare a 
scrisorii, denumită atunci Dalila (fragmentele mai vechi: Marmoră au ochii 
negri şi cu glasul de porumb, În zădar boltita liră ce din șapte coarde sună etc. 
nu numesc personajul biblic). 

Textul definitiv al poeziei, trecut prin două variante, intrat în 1961 în 
secţia de manuscrise a Bibliotecii Academiei R. P. R., a fost publicat 
în 19631. El conţine măcar o supresiune faţă de textul tipărit de Titu Ma- 
iorescu în 1890 și reprodus în ediția critică Perpessicius. Argumentul prin 
care poezia debutează e mai scurt: 


„Biblia ne povesteşte de Samson, cum că muierea 

Cind dormea, tăindu-i părul, i-a luat toată puterea, 

De l-au prins apoi duşmanii, l-au legat și i-au scos ochii, 
Ca dovadă de ce suflet stă în piepţii unei rochii... 

Deci atunci cînd de-al tău umăr ţi se razimă copila, 
Dacă ai putere-n suflet, te gîndeşte la Dalila“. 


1 M. Eminescu, Poezii, a treia ediţie bibliotilă Perpessicius. 

„Dalila“ e frumoasă, are haz copilăresc, e împlinită, plăcută fie că tace, fie 
că vorbeşte, „cu vino-ncoace“, alintată, dar (urmează un contraportret) ipo- 
crită, vanitoasă, calculată, frivolă, cu o ciudată predilecție pentru omul 
banal, vulgar şi de piatră pentru artistul ce-ar voi s-o nemurească, de o in- 


credibilă superficialitate : | 
„la întreab-o bunăoară, 


S-o să-ţi spuie de panglice, de volane şi de mode, 

Pe cînd inima ta bate-n ritmul sfint al unei ode... 

Cînd vezi piatra ce nu simte nici durerea şi nici mila — 
De ai inimă şi minte — feri în lături, e Dalila!“ 


Vorbind de varianta din 1890, Ibrăileanu susținea! că poetul nu ajunsese 
la forma definitivă, că lăsase încă „crudităţi“, chiar „injurii“, ceea ce-l de- 
termina să suprime în ediţia sa din 1930 un număr de opt versuri din Scri- 
soarea V, desigur într-un chip neîngăduit. Nu-i mai puţin adevărat că în 
prima lor formă versurile sincopate de Ibrăileanu conţineau unele ofense, 
nu lipsite de îndreptăţire față de moravurile unei femei din societatea bur- 
gheză de pe la 1880. Cităm şi pentru savoarea termenilor (chandelier = 
sfeşnic) : 

„O femeie între flori e şi e îloare-ntre femei... 
Doi mai are pe de lături şi cu tine face trei 
Dintre voi trei... oricît pare de duioasă şi naivă 
Ea desigur şi-o alege partea cea mai pozitivă 
Tu-i juca pe elefantul, chandelier sau paravan 
După care se ascunde 'mustecios vre un zaplan. 
Căci de-ntrebi cine-i acela ce-i în inimă virit 
Pot să-ţi zic de pe acuma cel mai prost şi mai urit 
Şi pe cînd cu-a tale patimi va vorbi călugărește 
Nătărăul cînd. s-arată face inima de-i crește 
Ochiul îngheţat îl împle gînduri negre de amor 
Şi călugăriţa-şi pune blind picior peste picior 
De şi prost dar ea-l găsește că-i cu inimă şi gic... 

Se pare că pe parcurs Eminescu voia să îngroașe nu să atenueze termenii 
de vreme ce încearcă versiuni de felul acestora: 

„Tu cu inima și mintea poate eşti un paravan 
După care se ascunde mustecios un căpitan... 


Tu cu inima şi mintea poate ești un paravan 
După care ea-şi atrage vrun nemernic pehlivan... 


Sau îi place vre un altul, mai apatic și mai plavăn 
Şi cuminte ca viţeii dar cioplit din bardă zdravăn... 
Sau în fine acest mic tablou satiric fără perdea: 


Nu zic ba, ea îi iubeşte pe toţi trei deopotrivă 
Numai... pentru pat alege partea cea mai pozitivă 
Poate că ş-atit e prea mult, căci acel mai bun amant 


1 Ediţiile poeziilor lui Eminescu în „Viaţa rominească“, 1928 nr. 2 

Nobil, sincer,. e mantauă, chandelier sau elefant 

Care servă de ascunde pe cel gros şi mustăcios 

Care noaptea-i prea de treabă, iară ziua-i de prisos 
Însă sara cînd primeşte pe al treilea odor 

Ea ţiind ţigarea-n gură şi picior peste picior 

Își dă aere cochete, ștrengărește de berbant 

Şi ea însuși face curte pîntecosului amant 

Ah de prost, ești prost, îşi zice, şi urît — dară cu șic 
Şi de-aceea-mi place să te-aib companion de craialic,“ 


Cum văzuse atit de limpede Caragiale cu groaza lui de „apa de tran- 
dafir“, Eminescu avea oroare de anodin şi nu ocolea expresiile viguroase, 
chiar crude, atunci cînd era vorba de a înfiera abjecţiunea, de a ride de „co- 
media cea de obște“. Privită astfel, satira eminesciană completează cu marele 
ei sarcasm romantic, mai ales în cele cinci Scrisori, critica realistă, de ace- 
eași virulență, a societăţii burghezo-moșierești de pe la 1880, din O scrisoare 
pierdută. 


AL. MACEDONSKI: DE LA POEZIA SOCIALĂ 
LA DRAMA IZOLĂRII CREATORULUI: 


G. C. NICOLESCU 


După ce străbaţi lirica de nemulţumire socială a lui Macedonski, nu 
poţi să nu fii frapat de lipsa ei de adincime, foarte adesea chiar de lipsa 
ei de forță de convingere şi de caracterul ei oarecum accidental faţă de lun- 
gimea activității lui literare. Cauza tuturor acestor trăsături ale poeziei 
scriitorului nostru în care apare nota de nemulțumire socială, chiar de 
critică socială, stă în faptul că el era mai cu seamă un nemulţumit indivi- 
dualist și oarecum sentimental pe de o parte, iar pe de alta că nu avea 
nici o explicaţie cît decît satisfăcătoare şi justă a anomaliilor din societate 
şi nici soluţii. lar dacă își închipuia că oferă la un moment dat o ieşire din 
starea de lucruri ce-l nemulțumea — aceasta era de fapt departe de a îi reală; 
era numai o viziune, iarăși cam sentimentală, cam utopică, firește generoasă, 
dar vagă, la care, în concret, dacă-și punea problema că s-ar putea ajunge, 
scriitorul sub nici un motiv n-ar fi putut arăta cum. De aceea, unei poezii cum 
este Cintec de renaştere, în care strofa finală, adresindu-se societăţii, spune: 

„Jos cu taberile tale: 

Toţi s-avem, că toţi muncim! 
Și pămiîntu-acesta mare 

Să dea roade tuturor!“ 


nu e cazul să i se acorde o semnificație mai adincă decit aceea pe care o 
putea realmente avea. Este adevărat că poezia indignase în mod deosebit 
pe recenzentul de la „Convorbiri literare“, căruia, ca tuturor corifeilor gru- 
pării junimiste, asemenea idei nu îi făceau sub nici o formă plăcere. Dar 
nu trebuie să uităm că poezia e publicată în 1880, cînd în însăşi mişcarea 
socialistă romînească ideile marxiste cu privire la lupta de clasă nu ajun- 
seseră decit foarte vag. În consecinţă, cu atit mai puţin Cîntec de renaștere 
al lui Macedonski putea sesiza „sacrosancta împărţire a lumii în exploatatori 
şi exploataţi“? şi încă mai puțin putea năzui la biruința clasei muncitoare. 


1 Fragment dintr-o monografie despre Al. Macedonski. 

2 Mihu Dragomir, Un poet al revoltei: Alexandru Macedonski, studiu intro- 
ductiv la volumul Al. Macedonski, Poezii, Bucureşti, 1955, în colecţia „Biblio- 
teca pentru toţi“, p. 19. În cadrul acestui capitol nu avem ocazia, ca în ansamblul mono- 
grafiei, să relevăm şi meritele reale ale studiului lui Mihu Dragomir, deşi în unele puncte 
avem alte păreri decît el. 

Cele două tabere pentru poet nu erau exploatatorii şi exploataţii, ci, cum 
o spune el însuşi în poezie: „Cei ce au și cei ce n-au“, bogaţii și săracii. De 
aceea, soluţia nici nu putea fi pentru el, cum s-ar putea deduce din interpre- 
tarea unor cercetători, triumful proletariatului, ci pur şi simplu restaurarea 
unei universale frăţii distruse : 


„Jos cu taberile tale, 
Toţi s-avem, că toţi muncim!“ 


Poetul urmărea, aşadar, nu răsturnarea clasei exploatatoare, ci reme- 
dierea în sînul orinduirii capitaliste a relei împărțiri ce „strica armonia“. Nu 
e de altfel deloc întimplător că, aşa cum e nevoit să remarce și Mihu 
Dragomir, la critica făcută de „Convorbiri literare“ „socialismului“ lui Ma- 
cedonski, „riposta «Literatorului» este deosebit de violentă, dar din păcate 
fără nici o bază ştiinţifică“, cum este şi cea provocată de criticile aduse 
socialismului piesei sale Unchieșul Sărăcie, unde scriitorul făcea în fond 
aceeași împărţire în bogaţi şi săraci, iar nu în exploatatori şi exploataţi. Şi 
cind afirmăm aceasta, ne gindim indeosebi la sensul celor spuse de scriitor, 
nu cu stricteţe la formulările sale. 

E posibil ca acuzaţia de socialism din 1881, repetată în 1883 în cadrul 
campaniilor ce se înjghebau încă de mai înainte în ţara noastră pentru deni- 
grarea și compromiterea socialismului, să-l fi făcut pe Macedonski să pri- 
vească mai atent spre cît putea sesiza el din profunzimea acestui fenomen și, 
pe măsură ce se dezvăluiau tocmai în jurul lui 1883 din ce în ce mai lim- 
pede adevăratul caracter al acestei mişcări, el să fi ajuns să înțeleagă cît 
de cît despre ce este vorba acolo. Toate acestea erau de natură să în- 
spăiminte pe un descendent sărăcit al aristocrației cum era el, cu o poziţie 
şovăielnică între incertitudinea sau teama în legătură cu propria exis- 
tenţă a intelectualului mic-burghez şi disprețul neinţelegător pentru masele 
populare al clasei boierești din care provenea şi în sinul căreia se formase. 
Aşa se face că nemulțumirea lui Macedonski de societate și critica acesteia 
ia, îndeosebi de la această dată înainte, în mod evident în poezia sa un ca- 
racter mult mai individualist şi chiar mai anarhic. Critica vieţii sociale şi a 
societăţii însăși dacă nu dispare cu totul, trece pe un plan din ce în ce mai 
secundar, mai voalat, chiar dacă uneori cunoaşte accente violente, dar aceasta 
mai mult din cauza caracterului personal al izbucnirii. Nemulțumirea 
poetului de viaţă, de oameni, mai degrabă decit de societate, care înce- 
tează să mai fie criticată cu ascuţimea din Noapte de noiembrie, din Formele 
sau Ocnele, de pildă, îmbracă din ce în ce mai mult forme simbolice, măcar 
învăluite, ocolite sau forma unor izbucniri brutale prin care exprimă direct 
ura sa profundă. Fără îndoială că în ultima instanţă aici, în această ură, 
este tot o formă a nemulțumirii de oameni, adesea însă, fireşte nu întimplător, 
uitind să-i vadă în cadrul societăţii. În această categorie intră fulminanta 
Ură din 1883 sau, din același an, Visul fatal, o poezie care exprimă în final, 
după o ingenioasă pregătire, într-un crescendo pe care acumularea îl pune 
în valoare cu putere, sentimentul de răzbunare ce-l însullețeşte față de semenii 
săi, față de contemporanii ce l-au nedreptăţit. Mai tirziu ceva, prin 1887, 
în Leul, de pildă, vom afla un teribil dispreţ pentru lașşitatea şi micimea omu- 
lui: „această fiară cea mai cruntă printre fiare“. Dispreţul acesta — căci 

denunţarea propriu-zisă apare din ce în ce mai rar — îndreptindu-se, îndeo- 
sebi, spre un om care, cel mai adesea, cum am mai arătat, nu este văzut 
în cadrul societăţii — constituie ieşirea ce şi-o află poetul din nemulțumirea 
lui individuală de societate pentru o bună bucată de vreme. Alteori, el adin- 
cește într-un fel această atitudine de dispreţ, nemaisatirizind, nemaidenun- 
tind, refugiindu-se într-o mîndrie a suferinței personale considerate neme- 
ritate, îndurată în tăcere, într-o demnă izolare de cei ce-l nesocotesc, într-o 
decepţie profundă, pe care o mărturiseşte din ce în ce mai puţin direct, dar 
care nu-l îngenunchează. 

Dezamăgirea cumplită care îl cuprinde şi care, chiar dacă o vreme el 
are sentimentul că nu-l învinge, va avea însemnate ecouri în concepţiile 
sale şi în creaţia sa, se lasă în chip surprinzător văzută încă de la 1880, 
într-o poezie ca Dezastru : 


„Viaţa mea odată era ca o mare 

Piînzele Speranţei o cutreiera; 

Vecinic nebătută decit de zefire, 

Însulă-n mijlocu-i, inima-mi era; 

Ca s-o-mpodobească creşteau plante rare 
În parfumul căror însumi am crescut, 
Dar înălțind marea, voci de pustiire, 
Însula-ntr-o stîncă azi s-a prefăcut! 

Mi-a rămas din toate: cugetele reci 
Contemplînd dezastrul cu nişte ochi seci!“ 


Tensiunea interioară îndeosebi a strofei finale pe care am citat-o, concen- 
trarea întregii poezii, eliminarea discursibilității, stăpinirea mijloacelor de 
expresie, neașteptată în raport cu alte creaţii ale acelei epoci, te lasă să-ți 
dai seamă că răsună aici nu coarda desperării convenţionale din moda tim- 
pului, pe care el o mingiia de altfel din cînd în cînd, ci o puternică expe- 
rienţă. Mai tirziu ceva, sentimentul acesta se adînceşte, capătă mai mult 
temei, revine mai frecvent. 


„Nimic, nici chiar speranţa în suflet nu mai cîntă 
Cînd mut e viitorul şi aripa ţi-e frîntă... 
Departe laşi în urmă al visurilor rai...“ 


— scrie el în 1884. lar mai tirziu va reveni din vreme în vreme, ca un leit- 
motiv în orchestraţia liricii lui, profundul regret după anii acestei tinereţi, 
după sufletul plin de iluzii de altădată: Oh! sufletul! — curatul argint de 
odinioară, cum este în Pe bolta clară (1893) sau în poezia Cînd aripi... (1895). 


„Cind aripi al meu suflet avea, credeam în toate 
Iluziile roze... — Eram un semizeu...“ 


Dezamăgit, ignorind din ce în ce mai mult societatea, dispreţuind oa- 
menii, poetul se izolează. În 1886, continuînd să meargă pe drumul acesta 
al însingurărilor pe care pornise și care-l îndepărta de vechile suferinţe şi 
aspirații obşteşti, el îşi face un simbol al propriei sale nefericiri din neferi- 

cirea biblicului Moise, geniul dezgustat de nerecunoștinţa celor pe care-i 
călăuzise la izbăvire. Figura cu simbolul ei o evocase de altfel, cindva, poate 
nu fără ecou în creaţia de acum a lui Macedonski, şi Vigny. 

Drama interioară sfișietoare pe care o cunoaște în această vreme poetul 
nostru trebuie să fi fost de o mare intensitate — lucru firesc, ţinind seama 
de gravitatea contradicţiilor, de sensibilitatea şi chiar luciditatea surprin- 
zătoare în unele momente a poetului. Din ea izbucnesc, mai cu seamă în 
această vreme, cîteva creaţii remarcabile, care pun în lumină adincile 
conflicte din conștiința lui și care, în același timp, izbutesc să pună în valoare 
impresionante virtualităţi de măiestrie pe care experiența începe să i le 
pună la dispoziţie poetului. Fără îndoială, anii aceştia sint anii în care în- 
cepe adevărata maturizare artistică a lui Macedonski. Abia în perioada 
aceasta de după 1883, el devine cu adevărat mai stăpin pe mijloacele sale de 
expresie, le pune să-i slujească intenţiile — nu totdeauna îndreptate în cea 
mai bună direcţie din păcate, adesea chiar formaliste — nu se mai lasă tirit 
de şuvoiul elocvenţei în dauna concentrării ideii, în dauna echilibrului arhi- 
tectonic al poeziei. Creaţiile sale se grupează acum tot mai ferm în jurul, 
mai degrabă decit al unei idei, al unei imagini centrale. Poeziile devin 
însă, pe de altă parte, din ce în ce mai abstracte, mai depărtate de 
concret, de viaţă, chiar în semnificaţiile lor. Imaginile se limpezesc, fiecare 
în parte capătă o mai mare vibraţie, o mai mare strălucire, chiar o mai mare 
adincime şi pregnanţă, fără însă să constituie totdeauna toate laolaltă în 
cadrul unei poezii, aşa cum este absolut necesar, o adevărată și indestruc- 
tibilă unitate. Scriitorul devine un mînuitor tot mai îndeminatic al efectelor 
de ritm, de rimă, chiar de grupare a versurilor, dar din nefericire fără ca 
totul să fie în slujba unei idei, elementele adeseori fiind strălucitoare fără 
să fie valoroase cu adevărat, alteori fiind realmente prețioase, dar fără ca, 
în ansamblul lor, să vibreze totdeauna un mesaj, o nobilă şi însufleţită 
chemare, poezia în totalitatea ei răminind rece, „compusă“ şi chiar lipsită 
de fiorul profund şi secret al vieţii. Cînd însă o asemenea poezie este stră- 
bătută de ecoul vreuneia din marile drame personale pe care poetul însuşi 
le trăia, poezia izbuteşte, beneficiind de progresele tehnice ale scriitorului, 
de rafinarea mijloacelor sale de expresie, să capete un caracter mai profund, 
un timbru uneori de-a dreptul tulburător şi rar întilnit în lirica rominească 
a epocii. Chiar pe tema de care vorbeam mai înainte, aceea a mindrei sufe- 
rinţe, a retragerii demne, a izolării sfidătoare, el vibrează mai puternic şi 
poezia se întruchipează mai vie atunci cînd din adincuri străbate strigătul 
omului rănit, atunci cînd el în fond exprimă constatarea că în realitate 
nu-i aduce totuși nici o alinare prefăcuta mindrie în care artistul se învă- 
luie ca într-o iluzorie mantie. Şi profundul conflict lăuntric devine cu atit 
mai tragic cu cît poetul simte că toate aceste artificii, toată această izolare, 
în fond toată această evadare din viaţă nici nu-i poate fi de vreun folos 
pentru înariparea propriului său elan creator, nici nu e cu putinţă cu ade- 
vărat pină la urmă. Poezia Homo sum este deosebit de caracteristică în aceas- 
tă privinţă : 


„C-o admirare prefăcută sau c-un adînc entuziasm 
Zadarnic ziceţi, dulci prieteni, că-mi uit făptura trecătoare; 

Zadarnic singur, citeodată, pentru a scăpa de-al meu marasm 
Încerc să cred că este astfel şi că mă pierd cu ochii-n soare 
In pacea spaţiului vecinic, în lumea sfintelor extaze. 


Şi tot zadarnic chem în suflet înflăcărarea unui psalm 
Făcînd din cîntec o minune prin împletirea unei fraze... 

Mă redeştept curînd același, şi-n mine nu se face calm, 

Ci lacrimi port sub orice vorbă pe cînd în cîntece pun raze, 
Minciuni cu care caut zilnic să-nșel necazurile mele. 


Poet furat pe veci zadarnic de cerul larg și policrom 
Azviîrle harpa de alb fildeş şi uită calea către stele, 
Te aflii încă-n cercul vieţii: Eşti încă om, eşti încă om.“ 


Poezia aceasta, din 1887, deşi mărturiseşte unele înclinări spre luxuri- 
anţe formale și sonorități lexicale de efect (extaze, policrom) aduce, într-un 
incontestabil echilibru arhitectonic, fără lungimi nelalocul lor, cu limpezime, 
un sentiment puternic, în fond unul din sentimentele cele mai frecvente 
încercate de poeţii din această epocă de aspră viaţă în cadrul orinduirii bur- 
gheze. Este în fond aici pe de o parte ceva din sentimentul sfișietor, pe 
care în forme atit de variate îl aflăm la atiţia mari poeţi ai lumii ce se sim- 
teau neînţeleși, sugrumaţi prin singurătatea, prin izolarea, prin perfida apă- 
sare la care erau supuşi în societatea burgheză ostilă, sentiment pe care în 
literatura noastră l-a exprimat, cu atita strălucire, de pildă, Eminescu în 
Luceafărul. Şi intensitatea cu care Macedonski însuși trăiește cam în ace- 
eaşi vreme face ca aceastăpoezie a lui pe care am citat-o în întregime să se 
întruchipeze la un nivel net superior foarte multora de pină acum, să renunțe 
la declamatismul fals elocvent, cu rezonanţe romantice demult depășite, 
ce-i fusese un mijloc destul de obişnuit şi să se concentreze, să grupeze 
totul cu mare economie în jurul ideii centrale. El izbuteşte să ajungă la scă- 
părări strălucitoare, ca: 


Făcînd din cîntec o minune prin împletirea unei fraze... 


sau la mărturisiri zguduitoare care, într-o formă concentrată, pierd 
caracterul strict subiectiv, aşa cum trebuie să se întimple de altfel cu orice 
poezie lirică cu adevărat realizată, şi oglindesc o situaţie obiectivă, situaţia 
tragică a scriitorului în cadrul societății burgheze, situaţia tragică din care 
izvorăsc şi atitea dintre contradicţiile ce le sfişie viaţa şi creaţia, cum 
mărturiseşte versul : 


Ci lacrimi port sub orice vorbă pe cînd în cîntece pun raze... 


Dar poezia Homo sum mai pune în lumină, pe de altă parte, şi altceva 
decit acest foarte interesant şi destul de frecvent conflict între om şi crea- 
tor, între nevoile celui dintii şi aspiraţiile celui din urmă în cadrul societăţii 
capitaliste, străină, ostilă artei. Ea pune în lumină, în forma transfigurată 
a întruchipării artistice, adincul conflict din conştiinţa lui Macedonski, 
drama de care el era poate numai pe jumătate conştient cît este de pro- 
fundă în consecinţe, dar ale cărei frămintări le resimțea. Era anume ca un 
efect al contradicţiilor ce se creează în cadrul societăţii burgheze între om şi 

creator, drama ruperii creatorului de omul din sine, drama ruperii creato- 
rului de viața în care trăieşte pentru a-şi crea iluzia (fără să înțeleagă însă 
că este o iluzie) că mai rămîne credincios aspirațiilor înalte. Şi drama 
aceasta — pentru că este o mare dramă pentru orice adevărat creator — este 
cu atit mai profundă, cu atit mai răscolitoare cu cit, înainte de a se rupe 
de viaţă, în căutarea unei false soluţii, a unei false ieșiri din contradicţiile 
ce i le impune societatea capitalistă, el simte încă, puternică, vibrantă che- 
marea la viaţă, el simte că, rupînd pe creator de omul din sine, el în fond 
se mutilează. De aceea, în faţa acestei soluţii a „uitării făpturi trecătoare“, 
lăsindu-se „furat pe veci... de cerul larg şi policrom“, el încă simte că totuşi 
toate acestea sint zadarnice și scoate — la această dată: 1887 — un adevă- 
rat strigăt de deznădejde, de om care se îneacă şi nu vrea, afirmînd legătura 
cu viaţa: „Eşti încă om, eşti încă om“. 

Şi drama frămîntărilor din aceşti ani, a luptei între forţele contradic- 
torii din conștiința scriitorului, în care din ce în ce mai mult triumfau cele 
negative, devine tot mai intensă. Nu însă fără ca forțele pozitive să nu scoată 
din cînd în cînd cîte un adevărat strigăt de triumf, ca în poezia: În arcane 
de pădure (1890). Aici, în ciuda unei atmosfere de sumbru, există în finalul 
fiecărei strofe, după evocarea întunericului pădurii — sfișiat de furtuni, 
asemenea celui din conștiința poetului — strigătul încă luminos și biruitor : 


„Dar privighetoarea cîntă, dar privighetoarea cîntă“ 


Poate că nu întimplător— şi dacă nu e întimplător, aceasta aruncă 
o lumină în plus asupra sensului poeziei — în același număr din „Literatorul“ 
în care publica În arcane de pădure, apărea şi Bătrina stincă, simbolizindu-se 
pe sine în mijlocul tuturor adversităților vieţii, în ciuda cărora : 


„Bătriîna stîncă uriaşă e neclintită de pe loc“. 


Conflictul acesta dramatic lasă urme puternice în conștiința scriitorului. 
Din el izvorăsc mai tîrziu nostalgiile semnalate după suiletul plin de iluzii 
de altădată, cînd nu se produsese ruptura între om şi suflet, între om şi 
creator. Conflictul acesta răsună într-o poezie ca Dor zadarnic (1896) în care 
pare a consemna că ruptura s-a produs iremediabil, cu tot regretul său ma- 


nifest : 
„Dar ce e vis, e o nălucă... 


Rămiîn cu trista mea nevroză, 
Cu dorul meu nespus de ducă — 
Spre rîsul blond, spre ziua roză“. 


El răsună încă mai puternic şi mult mai tirziu, într-o altă poezie a cărei 
deosebită semnificaţie poetul a subliniat-o în mod indirect prin migala cu 
care a construit-o și a șşlefuit-o. E poezia cuprinsă în volumul Flori sacre 
din 1912 — Oh! suflet orb — în care, spre deosebire de Homo sum, unde 
creatorul înţelegea aproape cu un geamăt de durere, dar nu de răzvrătire, 
ca pe un lucru firesc că e încă om, de data aceasta omul din el se adresează 
sufletului creatorului imputindu-i, în una din acele clipe tragice de luciditate 
pe care Macedonski le cunoștea, dezacordul dintre ei, faptul că sufletul crea- 
tor, rupt de viaţă — mort, rece, stins, crud — rămîne insensibil la chemările 

vieţii, nu răspunde vibraţiilor pe care omul din artist le încearcă, şi le trans- 
mite zadarnic celuilalt din sine în năzuinţa de a le întrupa în artă: 


„Oh! Suflet orb m-absorbi într-una 
Şi nu mă vezi, nici nu m-auzi, 
Rămii cu ochii morți şi cruzi, 
Şi reci — mai reci de cum e luna. 


Veghez asupra-ţi totdeauna... 
Visez, vibrez şi nu m-auzi, 
Rămii cu ochii morţi şi cruzi, 

Şi sînt arcuş — şi nu eşti struna. 


Şi reci, mai reci de cum e luna 
Sînt ochii tăi şi reci şi cruzi — 
Şi nu mă vezi, nici nu m-auzi, 
Şi sînt arcuş — şi nu eşti struna. 


Iar, suflet orb, m-absorbi într-una 
Te simt, te-aud și nu m-auzi 

Şi ochii tăi sînt stinşi şi cruzi 

Şi reci — mai reci de cum e luna.“ 


Fără nici o îndoială, scriitorul cunoştea acum drama de a purta în sine 
ca om din mijlocul vieţii un creator împietrit din cauza ruperii sale de viaţă 
ca şi primejdia de a se împietri pină la urmă el însuși ca om cu un aseme- 
nea creator în sine (Zar, suflet orb, m-absorbi într-una...). Acestei drame îi 
dă Macedonski o remarcabilă expresie în această poezie într-o vreme cînd ea 
îl preocupa în mod deosebit, căci, sub altă formă, poate ca o consecinţă 
şi ilustrind triumful acestui creator din el căruia-i făcea amare reproșuri, 
o vom reafla în Noaptea de decembrie. 

Critica societăţii în mod direct a dispărut acum cu desăvirşire din poezia 
lui Macedonski şi chiar cea indirectă este foarte modestă, din ce în ce mai 
rară, De la 1890, nu o mai regăsim decit în 1911, într-o poezie franceză de- 
dicată Luvrului, în care, în final aduce o evocare a Comunei, pe care o mai 
întilnisem foarte demult sub pana sa, considerind mișcarea comunardă ca 
ceva din spiritul militant pe tărim social de altădată, ca o lovitură menită 
să deschidă omenirii porţi largi spre viitor. Apoi, în rondelurile din 1916-1920, 
se află unul : Rondelul uriașului, care este rondelul marii metropole 
capitaliste, un fel de „capitală care ucide“ elanurile şi speranţele, fără nici 
o îndurare. În afară de aceste două excepții, după cum s-a văzut, pe măsură 
ce legătura poetului cu viaţa slăbea, slăbea în mod firesc şi nota sa de cri- 
tică socială. Dacă nu dispărea cu totul, ea se transforma treptat din ce în 
ce mai mult într-o critică a societăţii burgheze din punctul de vedere al 
scriitorului ce nu-şi poate afla locul în ea şi devenea mai apoi, abando- 
nînd aproape complet critica societăţii, pur și simplu numai o poezie a dra- 
mei creatorului într-o lume ostilă, care nu-l înţelege. 

Tema „soartei poetului în lume“ — cum era îndeobște numită — este 
o temă macedonskiană, veche, tratată de-a lungul vremii de poet în chi- 

puri deosebite, după stadiile în care se afla el însuşi în evoluţia sa pe li- 
niile de care am vorbit. E de reţinut, de la prima abordare a chipului cum 
apare această temă la scriitorul nostru, că pentru el de la început pînă la 
sfîrşit, din 1875 pînă în 1919, îndeletnicirea de scriitor în societatea burgheză 
este legată de sărăcie. 


„Tu mi-eşti singura avere 
Tu mi-eşti singurul amic!“ 


declara el în Odă la condeiul meu (1875), pentru ca, în 1919, în Rondelul îndl- 
țimilor, să prezinte pe tînărul creator genial, la care: 


„În mansarda lui mereu 
Sărăcia e stăpină“. 


După cum s-a mai spus cînd s-au schițat manifestările lui Macedonski 
din primii săi ani creatoril, în această perioadă el era un adevărat poet- 
cetăţean, manifestind un crez patruzecioptist pe această linie. 

Oda la condeiul meu este cea mai reprezentativă poezie pe această temă 
din această primă epocă din activitatea scriitorului. Din ea apare limpede 
că pentru el misiunea consta în a lumina, a înfrăţi, a însenina, a mîngiia 
pe oameni, dar şi a lupta împotriva tiraniei, pentru libertate, de aceea, se 
adresa condeiului său, în fond artei sale însăşi: 


„Eu de tine niciodată 
Pin-acuma n-am roșit : 
De o viață nepătată 
Împreună am trăit. 
Persecuţii, calomnie 

În picioare le-ai călcat 
Și lovind în tiranie 
Steagul sfint l-ai ridicat! 
Mi-ai dat zile şi putere 
şi crescindu-mă de mic, 
Mi-ai fost singura avere, 
Mi-ai fost singurul amic! 


În întreaga-ţi carieră 

Ai rămas neatirnat 

Şi oricare barieră 
Înaintea ta n-a stat! 
Pentru drept şi libertate 
Astăzi viu să te dezgrop: 
Ca deviză ai: „Dreptate“. 
„Libertate“ ai de scop! 
Re-noind a ta putere 
Fă-te mare din nimic 


1 Consideraţiile acestea nu intră în fragmentul de față. 

Că mi-eşti singura avere 
Şi mi-eşti singurul amic! 


„Scopul tău e sfint şi mare! 
A-îmblinzi, a lumina, 
A-nfrăţi pe ori și care, 
Orice îrunţi a-nsenina; 

A plivi din piepturi ura 

Şi în inimi a sădi 

Tot ce are bun natura, 

Om cu om spre a-se-ngrădi! 
Inainte)... Şi putere 

Aibi tovarăşe unic... 

Tu. mi-eşti singura avere, 
Tu mi-eşti singurul amic!“ 


Tema revine foarte frecvent de altfel la Macedonski, menirea poetului 
mai întii, cum este în Oda la condeiul meu pe primul plan, apoi din ce în 
ce mai mult, ceea ce critica veche numea „soarta poetului“ în societatea 
burgheză devenind preocupări constante în lirica sa. Ele ilustrează, după 
cum se va vedea, într-o bună măsură, prin diferite forme pe care le îmbrăca, 
prin diferite nuanţe sau deosebiri mai mari ce le prezintă, evoluţia ce se 
petrecea în poziţia scriitorului în raport cu problemele artei şi cu rostul ei. 
Astfel, în poezia Poeţii din 1880, Macedonski schițează din nou ceea ce îi 
pare misiunea poetului: 


„Și nu e-n stare suferire 
Ca să-ntrerupă-n a lor menire 
Şi nobilă, şi sfîntă! 
Lor nu le pasă de năpastii; 
Zimbesc pe margini de prăpastii 
Iubesc, mîngiie, cîntă!“ 


După cum se vede o misiune mai puţin militantă de cum o concepuse 
la 1875 — ceea ce arată intrarea într-o nouă fază, faza gravelor frămintări 
şi contradicții interioare — insistînd mai cu seamă, aşa cum se vede îndeo- 
sebi în strofa ce urmează celei citate, asupra situaţiei materiale, nu numai 
morale, grele a poeţilor din societatea vremii aceleia, din societatea capita- 
listă. Pe aceeași linie se desfășoară și poezia Avint (1882) în care accentul 
final cade anume pe această situație dramatică din punct de vedere material 
a scriitorului: 

„Dar vai! el care merge de-a drept la nemurire 


Adesea n-are-n viaţă nici piine, nici noroc.“ 


poezia marcind în ansamblul ei, nu numai prin conţinut, dar şi prin nesi- 
guranțele alternate de izbinzi ale formei sale, pendularea între prima și cea 
de a doua fază a lui Macedonski, contradicţiile ce începeau să-l tortureze 

? > Li 

criza ce începea să se profileze în conștiința sa artistică. Încă din 1880, cum 
s-a mai întimplat şi în alte direcţii de activitate, scriitorul lasă să se între- 
vadă ceva din decepţia lui și pe această latură. În poezia De-aș fi scris... el 
mărturiseşte cu tristeţe: 


„De-aş fi scris pentru cei morţi - 
Morţii s-ar fi deşteptat! 

Am scris însă pentru vii 

Şi ei nici nu s-au mişcat!“ 


lar în 1881, în Noapte de iunie, poetul nostru, invocînd pe Musset, celebrul 
autor al Noptilor, care a cunoscut atitea dintre bucuriile ce le poate oferi 
creația artistică : admiraţia tinerimii, prietenia bărbaţilor, iubirea femeilor, 
ignorarea mizeriei, chiar belșugul, se arată nedumerit în fața propriei sorţi 
şi vechiul ideal din Oda la condeiul meu — lupta pentru libertate, pentru 
dreptate, chiar la modul patruzecioptist cam utopist — nu-i mai apare îna- 
inte şi se întreabă — mărturisind începutul acelei crize de conştiinţă de care 
vorbeam — ce să facă scriitorul în fața adversităţii ce-l înconjură în societate : 


„Să cînte?... Pentru cine? Să moară? Pentru cine?“ 


Şi în 1884, el revine la această temă, în Cîntecul și poetul, în acelaşi sens, 
arătind adîncimea nedumeririlor sale, îndepărtarea sa de vechile poziţii în 
ce priveşte rostul scriitorului în societate şi explicînd în felul acesta alune- 
carea, de fapt fără reală întoarcere, deși unele sclipiri valoroase vor mai fi 
pe lira lui, în mlaștina decadentismului, în care poetul nu mai cîntă inspirat 
de oameni și nici pentru oameni : 


„lată cîntecul. Poetul pentru ce-l mai scoate insă? 

Pentru cine e parfumul sau durerea lui cea plinsă? 

Tot ce ştiu e că natura strălucindu-i în priviri 

Ceru-n sufletu-i coboară cu supreme ademeniri, 

Îngerii pe buze-i cîntă... Dacă vreţi să ştiţi misterul 

Pentru ce și pentru cine?... Întrebaţi natura, cerul, 
Sau pe îngeri întrebaţi !“* 


Pe bună dreptate s-a spus de către diverși cercetători literari că una 
dintre temele centrale ale literaturii lumii este aceasta a conştiinţei scriito- 
rului de propria sa menire. De aceea, rar se poate afla cale mai bună de a 
caracteriza pe un scriitor în poziţiile sale esenţiale faţă de lume și viaţă şi 
totodată de a pătrunde în intimitatea operei sale, decit aceea de a examina 
chipul în care apare această temă în creaţia lui. Urmărind evoluţia acestei 
teme în lirica lui Macedonski, observi imediat prefigurindu-se drumul întregii 
sale creaţii literare și, sesizind evoluţia sa clară, pe care am mai pus-o în lumină, 
spre o îndepărtare de vechile funcții obşteşti pe care şi le propusese ca scriitor, 
spre o rupere de viaţă concretă, socială nu ne mai putem mira, ci dimpotrivă 
putem prevedea că el se va îndrepta spre decadentism, spre naturalismul și 
simbolismul ce incep să pătrundă în creaţia sa cu destulă putere încă din 1883 
(traducerile din Rollinat etc.). În felul, acesta se explică şi faptul că şi cea 

mai de seamă realizare a scriitorului nostru pe această temă: Noaptea de 
decembrie, una dintre cele mai de seamă întruchipări artistice din întreaga 
sa creaţie, rămîne totuși în semnificaţiile ei mult mai prejos de ceea ce ne-au 
dat alţi creatori, în ciuda marii virtuozităţi formale de care dă el aici dovadă. 

După cum am văzut, tema menirii artistului mai întîi, tema sorții lui 
în societate și „în lume“ mai apoi (această schimbare, cum am mai spus, 
nefiind lipsită nici ea de semnificaţie) este destul de frecventă la Macedonski. 
Am urmărit-o în creaţiile mai însemnate în care s-a întrupat, pînă la 1884. 
După această dată apare mai rar, cel puţin mai rar în forme foarte manifeste, 
lucru, de asemenea, nelipsit de tilc. Pentru un scriitor care evolua de la crezul 
literar din Oda la condeiul meu spre cel al dificultăților formale artificiale din 
Rondelul apei din ograda Jjaponezului : 


„Şi schimbind-o-ntr-o cascadă 

De consoane şi vocale, i 
Uită-a vieţii grea corvoadă, 

Dînd răsunet de cristale 

Apei lui de prin ogradă.“ 


se puneau mult mai puţine probleme de conștiință asupra rostului artei 
şi menirii scriitorului în cadrul vieţii. Închis în propria sa „ogradă“, scriitorul 
este un tehnician, un meşter al manevrării sunetelor din cuvinte, creindu-și 
citeodată greutăţi, cum am spus, artificiale, fără ca inima sa să mai cuprindă 
întreaga lume, căreia să aibă a-i transmite un mesaj plin de sens, asupra căreia 
totdeauna sînt necesare indelungi meditații. 

Poemul Noaptea de decembrie a fost scris, după datarea autorului, la 
27 decembrie 1901 și publicat pentru prima oară în revista „Forţa morală“, 
în 1902. În această poemă, Macedonski relua nu numai tema, dar însăși 
canavaua unei „legende“ în proză Meka și Meka, scrisă în decembrie 1889 
şi publicată pentru prima oară în ziarul „Rominul“ din 13 ianuarie 1890, 
legendă căreia îi dă și o versiune franceză în 1893, cu unele variante. După 
cum se vede, drumul dintre 1884 şi 1902 de fapt nu este cu totul gol pentru 
dezvoltarea acestei teme în lirica scriitorului nostru, doar că ea apare mult 
mai rar şi că poziţia lui faţă de lume şi în consecinţă şi faţă de artă se schimbă 
pe linia ce o văzusem încă de mai înainte profilindu-se. Urmărirea legendei în 
proză, care în semnificaţii nu are nimic deosebit de ceea ce va aduce poemul 
în versuri, ne îngăduie să verificăm perfect simbolurile, de altfel foarte stră- 
vezii, ale Nopții de decembrie. Scriitorul stă în faţa focului din sobă, pe cale 
să se stingă, într-o noapte tristă de iarnă, copleşit de gînduri, de amintiri, 
răscolit de adinci furtuni lăuntrice şi chiar de un sentiment de minie față de 
lume: „O minie înăbușită de multă vreme se umila, creştea și sufla vijelie 
în sufletul scriitorului“. Cauza ei? „E că treptat, îşi revedea viaţa cinstită 
ridicîndu-se din prăpastia zădărnicirilor omeneşti. Dar cu cîte năluciri nu 
începuse el această viaţă? Se revedea pornind de la leagăn la mormint, cu o 
întreagă caravană de bogății sufleteşti: prietenia, dragostea, frumoasele 
simţiri, nobilele avînturi îl însufleţiseră de prisos. Cu toate acestea, dinsul... 
se simţea tot mai singur, tot mai pustiu de ginduri. E că întristarea întiiei 
zăpezi... îl înconjura cu dezolârea ce cuprinde pe învinși... Ce rău, ce rău 
făcuse el acestei lumi — acestei lumi ce de moarte-i rănise frumoșii efebi — 


148 G. C. NICULESCU jð 


prietenia, dragostea, frumoasele simțiri şi nobilele avinturi? Frumoasele: 
simțiri şi nobilele avinturi cu care, odinioară, se visase intrînd pe sub poarta 
triumfală a izbîndei din urmă, peregrinarea pornită printre aceleaşi pustii 
şi către aceeaşi Mekă de toți îndrăgostiții frumoşi ai idealului“. Urmează 
apoi povestea propriu-zisă, care ne transpune în condiţiile drumului spre 
Meka întreprins de emir și de rivalul său numit foarte caracteristic şi fără 
îngăduința senină şi nobilă a lui Eminescu din Luceafărul: Pocitan ben 
Pehlivan. Finalul în poemul în proză e ca şi în poemul în versuri: în vreme 
ce Pocitan ben Pehlivan pătrunde pe sub poarta Mekăi, atingind deci idealul, 
emirul moare înainte de a fi ajuns acolo, părăsit, desperat şi învins. Trebuie 
să observăm că această ajungere a celui ce mersese pe căi ocolite la simbolica 
Meka de fapt este o greşeală în viziunea lui Macedonski, o greşită construcţie 
a opoziţiei, căci cel ce reprezintă mărginirea, lipsa de aspirații, chiar dacă 
tinde spre ideal, nu poate tinde spre același ideal înalt al lumii ca omul de 
valoare şi în consecinţă nici nu-l poate atinge. 

După cum am mai spus, în decembrie 1901, Macedonski reia această 
canava în poemul său în versuri Noapte de decembrie, poem pe bună dreptate 
aşa de cunoscut iubitorilor de literatură, una dintre cele mai de seamă, dintre 
cele mai rotunjite realizări din întreaga operă a scriitorului nostru. Relevind 
remarcabila curăţare și simplificare a poveştii în proză de detaliile, lungimile 
şi „prozaismele“ ce ar fi putut aduce umbră în poezie, se cuvine să subliniem 
că, citit cu atenţie, integrat în ansamblul creaţiei și vieţii lui Macedonski, 
poemul acesta e una din bucăţile care-ţi deschid o perspectivă mai adincă 
asupra tragediei scriitorului, ca om şi mai cu seamă ca artist, tragedie spo- 
rită în bună măsură prin aceea că mărturiseşte luciditatea cu care poetul 
însuși, în unele momente, și-o contempla. Este aici tema atit de frecventă 
a suferinţei căreia îi este menit în societatea întemeiată pe exploatare și, 
îndeosebi, în cea capitalistă, lipsită de comprehensiune pentru înaltele aspi- 
rații, creatorul neînțeles, care nu trădează însă sub nici o amenințare, cu 
preţul nici unei jertfe idealurile sale. Să subliniem că idealurile acestea nu 
trebuie considerate în mod obligatoriu totdeauna numai ca idealuri ale desă- 
vîrşirii în artă, ci, dimpotrivă, mult mai largi şi mai adinci. Este tema din 
Luceafărul lui Eminescu, din Torquato Tasso al lui Goethe, din Demonul. 
lui Lermontov, din Cain 'al lui Byron, din Chatterton al lui Alfred de Vigny, 
din Ziua învierii a lui H. Ibsen, din Lohengrin a lui Wagner, ca să nu numim 
decit cîteva dintre marile creații ale literaturii lumii în care ea s-a întrupat. 

Ca şi în Meka şi Meka din 1890, în poemul Noaptea de decembrie, poetul 
stă în fața sobei, uitat de lume : 


e 


„lar geniu-i mare e-aproape un mit“ 
uitindu-se pe sine: 
„Făptura de humă de mult a pierit...“ 
făcîndu-şi un examen de conștiință, încercînd să înțeleagă, ca și dincolo, 
în poemul în proză, cu ce greșise lumii şi aşteptind inspiraţia. Atunci îi apare 


povestea emirului, care pornește, părăsind comoditate, bogăţie, putere, pe 
drumul drept, printre greutăţile și adversităţile lumii, prin pustiu, spre Meka, 

înaintea atingerii căreia sucombă, în vreme ce rivalul său ce pornise pe dru- 
muri cotite, mai puţin aspre, pătrunde înăuntru. Pentru a întrupa semnifi- 
caţia așa de clară a poemei sale Macedonski, acum teoretic deplin cucerit 
de simbolism, chiar dacă structural, el nu va avea la dispoziţie toate mijloa- 
cele de expresie proprii acestuia, conturează o desfășurare foarte vag epică, 
aşa cum cereau, de altfel, canoanele simbolismului. El năzuiește să impre- 
sioneze, să emoționeze mai mult prin sugestie, prin crearea unei atmosfere, 
unei anumite vraje muzicale, factor de asemenea însemnat, chiar esenţial 
în simbolism. Pentru a realiza această atmosferă, această vrajă muzicală, 
poetul folosește în primul rînd o mare cascadă de versuri învăluitoare, curgă- 
toare, strălucitoare, de o sonoritate impresionantă. Sonoritatea aceasta, 
într-un fel expresivă, chiar dacă nu în mod decisiv expresivă, ca și întreaga 
atmosferă la a cărei determinare contribuie, sînt realizate mai cu seamă 
prin folosirea frecventă, repetată, a anumitor imagini, a anumitor noţiuni, 
a anumitor cuvinte : luna, pustiu, alb, flăcări, emirul, roz, mort etc., alteori 
prin repetări ceva mai savante, presupunind o anumită arhitectonică, obse- 
sivă aș zice, a poemului, cum este în versurile următoare, unul dintre nenu- 
măratele exemple ce se pot da: 


„Un haos urgia se face cu-ncetul, 


Urgia e mare și-n gîndu-i ş-afară. 

Şi luna e rece în el, şi pe cer... 

Şi bezna lungeşte o strajnică ghiară, 

Şi lumile umbrei chiar fruntea i-o cer — 


Şi luna e rece în el, și pe cer.“ 


în care e de observat, între altele, repetarea cuvîntului cer din rimă, folosit 
cu două valori deosebite de înţeles, acrobaţii stilistice care se mai întîlnesc 
chiar și în acest poem şi care pe Macedonski îl umpleau în genere de o exage- 
rată mindrie. 


Repetiţiile acestea nu se mărginesc la simple cuvinte, după cum s-a putut 
surprinde chiar din puţinele versuri citate mai sus, grupate şi interspaţiate 
în chipuri care urmăresc, de asemenea, anumite efecte, ci merg mai departe, 
străduindu-se să creeze atmosfera de vrajă muzicală despre care vorbeam 
printr-o mare bogăţie de imagini, printr-o mare bogăţie cromatică, printr-o 
mare bogăție de rime frapante, uneori şi prin rime interioare, năzuind spre 
acea armonie imitativă, la care Macedonski visa de mult (vezi : Lupta şi a 
sunetele ei, Inmormîntarea și toate sunetele clopotului, ambele din 1880), î 
sfîrşit, folosind procedeul leitmotivului, unul dintre procedeele cele mai fec: 
vente ale simboliştilor. Revenirea leitmotivului, care poate să fie o imagine, 
un fragment de vers, un vers întreg, aidoma sau ușor schimbat, sau chiar un 
mic grup de versuri, Macedonski “urmăreşte, şi în bună măsură izbutește, 
să o facă mai de efect prin aceea că nu o face mecanic. Leitmotivul revine 
pe neașteptate, în locuri nefixe, prin modalităţi deosebite, uneori împletin- 
du-se două sau mai multe leitmotive, în forme citeodată ușor modificate, cu 
anumite jocuri şi alternări, pe alocuri intretăiate de pauze neobişnuit inter- 


150 G. C. NICOLESCU 14 


calate — totul creind un anumit tumult, un anumit iureş învăluitor, aşa cum 
se poate într-o măsură observa din următorul fragment: 


„În zarea de flăcări, în zarea de sînge, 
Lucește.., — Emirul puterea şi-o stringe... — 
Chiar porțile albe le poate vedea... 

E Meka! E Meka! ş-aleargă spre ea. 


Spre albele ziduri, aleargă — aleargă, 
Și albele ziduri lucesc — strălucesc — 
Dar Meka începe şi dinsa să meargă 
Cu pasuri ce-n fundul de zări o răpesc, 
Şi albele ziduri lucesc — strălucesc! 


Ca gindul aleargă spre alba nălucă, 
Spre poamele de-aur din vinu-i ceresc, 
Cămila, cît poate, grăbeşte să-l ducă... 
Dar visu-i nu este un vis omenesc — 

Şi poamele de aur lucesc — strălucesc — 
Iar alba cetate rămîne nălucă. 


Rămiîne nălucă, dar tot o zăreşte 

Cu porţi de topaze, cu turnuri de argint, 
Si tot către ele s-ajungă zorește, 

Cu toate că știe prea bine că-l mint 

Şi porţi de topaze şi turnuri de argint. 


Rămine nălucă în zarea pustiei 

Regina trufașă, regina magiei 

Frumoasa lui Meka — tot visul ţintit, 

Şi vede pe-o iasmă că-i trece sub poartă... 
Pe cînd şovăiește cămila ce-l poartă... 

Şi-n Meka străbate drumeţul pocit, 

Plecat şchiop şi searbăd pe drumul cotit — 
Pe cind şovăiește cămila ce-l poartă...“ 


Este, după cum se vede, un fragment din partea finală, după care mai 
urmează puţinele versuri de încheiere în care, învins, doborit, fără a-și atinge 
ținta, emirul cade mort. 

O poemă ca aceasta, care, orice s-ar spune, şi oricite rezerve i se pot 
opune din unele puncte de vedere, reprezintă totuşi o frumoasă izbindă 
literară a lui Macedonski, poate fi prilejul unor foarte ample comentarii. 
Este de reținut astfel, în primul rind că, în ciuda strălucitoarei (chiar dacă 
uneori pietrele din decorație sint false) haine în care şi-a înveşmintat con- 
cepţia, poetul, în comparaţie cu Eminescu, de pildă, în tratarea acestei teme 
are o poziție îndeajuns de mărginită. Pe cîtă vreme pentru Eminescu con- 
îlictul central stă pe planul esenţial al concepţiilor despre viaţă, în neînţelege- 
rea de către oameni a aspirațiilor înalte ale Luceafărului, pentru Macedonski 
ceea ce îngreuiază drumul său spre ideal sint nu nepotrivirile de aspirații, 
ci condiţiile vieţii materiale : 

„Dar luna cea rece, ş-acea dușmănie 
De lupi care urlă — ş-acea sărăcie 
Ce-alunecă zilnic spre ultima treaptă 
Sînt toate pustia din calea cea dreaptă...“ 


Pentru Eminescu, drama stă tocmai în izolare, în singurătate, în ru- 
perea de lume, pe care el, ca om de geniu, ca artist, nu le vrea, simțind legitim 
dreptul său de a se afla între oameni, dreptul său de a fi înţeles, iubit, urmat 
de aceștia, fiind constrins la această singurătate prin lipsa de comprehen- 
siune, de iubire ce o întilneşte. Dar el nu sucombă, ci continuă să afirme cu 
aceeași seninătate şi forță încrederea în sine, în aspiraţiile sale înalte, cum și 
disprețul pentru mărginire, pentru lipsa de ideal, pentru incapacitatea de a 
jertfi ceva pentru un ideal. Paralel, la Macedonski, în Noaptea de decembrie, 
construită pe aceeași temă, drama constă în izolarea finală, plină de des- 
perare, dominată de o completă secătuire a forţelor. Izvorind din neîncre- 
derea sa în permanenta supremație a forțelor umane pozitive în ciuda tre- 
cătoarelor vicisitudini ce le pot încerca, urmează moartea însăşi : 


„S-acea izolare — ş-acea dezolare 
Sînt Meka cerească, sînt Meka cea mare... 
Murit-a, emirul, sub jarul pustiei.“ 


Finalul este în fond firesc pentru poziţia pe care se află Macedonski şi 
concepţia la care ajunsese în această perioadă. Neizbinda emirului ilustrează, 
fără îndoială, şi o suficient de puternică notă critică faţă de societatea în 
care scriitorul trăia, societatea burghezo-moșierească, împotriva căreia și-a 
ridicat glasul, îndeosebi în ce privește atitudinea ei lipsită de cea mai 
mică urmă de înţelegere faţă de creatori, a mai tuturor scriitorilor noştri 
din această epocă, de la Eminescu și Caragiale pînă la St. O. Iosif şi Cincinat 
Pavelescu. Dar ea ilustrează, pe de altă parte, şi un fel de ură pentru lume 
(„mînia“ de care Macedonski vorbea direct în bucata în proză Meka și Meka), 
pesimismul scriitorului, conștiința propriei sale îniringeri, propriei sale izolări, 
conştiinţa lipsei de răsunet larg a operei sale (Ș-acea izolare — ș-acea dezolare ). 
Nu e de loc întimplător pentru tipul de scriitor ce era fiecare, pentru valorile 
umane și creatoare ce la reprezenta fiecare, că emirul lui Macedonski porneşte 
la cucerirea desăvirșirii, a creaţiei, eventual chiar a gloriei — pe care le sim- 
bolizează Meka — toate fiind abstracte şi în afară de lume, despărțite prin- 
tr-un larg pustiu de această lume, pe cînd Luceafărul lui Eminescu pornește 
la cucerirea dragostei, pe pămînt, între oameni, acceptind chemarea: fii 
muritor ca mine! Nu e de asemenea de loc întimplător nici că, în luptă cu 
lumea ostilă, emirul lui Macedonski sucombă înainte de a atinge idealul spre 
care călătorea, în vreme ce Luceafărul lui Eminescu continuă să trăiască 
fără să-şi trădeze aspiraţiile înalte ce-l însufleţesc. El își afirmă mai departe 
superioritatea asupra lumii mărunte, mărginite, iar în felul acesta, încrederea 
în netrăinicia ei sub formele în care apărea atunci, şi, în mod indirect, în 
biruinţa ce va veni cîndva a valorilor pe care le reprezintă el. Pentru Emi- 
nescu, ca şi pentru Wagner, de pildă, valoarea nu poate fi învinsă; pentru 
Macedonski — ca şi pentru Vigny, ca şi pentru Ibsen — care cunoscuse suficiente 
vicisitudini ale vieţii, dar care nu fusese niciodată cu adevărat nefericit cît 
marele său contemporan şi presupus rival, valoarea este totuși inirintă. 

Este în simbolurile şi finalele celor mai reprezentative creații ale acestor doi poeți 
un splendid mijloc de a caracteriza poziția lor față de forţele pozitive şi cele ne- 
gative de pe lume și din om, poziţia lor faţă de propriile contradicții interioare. 

Dacă admitem că simbolurile Luceafărul-Cătălina,  emirul-călătorul 
pe drumuri ocolite din Noaptea de decembrie, Lohengrin-Elsa, Torquato 
Tasso-Antonio ilustrează într-o bună măsură și cele două laturi contradic- 
torii din propria ființă, din propria conștiință a fiecărui mare creator, 
atunci cu atit mai mult biruinţa ideii înalte în Luceafărul, în Lohengrin, chiar 
înţelegerea lui Tasso față de imperativele vieţii, fără ca el să abdice de la 
menirea lui creatoare, pun în lumină poziţia favorabilă a lui Eminescu, Wag- 
ner sau Goethe, între mulţi alţii, față de valorile pozitive ale lumii, certitu- 
dinea lor că înăbuşirea acestor valori este vremelnică, încrederea lor totală, 
neclintită în supremaţia lor, în biruinţa lor finală, în lume ca şi în propria 
lor conştiinţă. Atitudine care se află în opoziţie cu cea a lui Macedonski, 
a lui Vigny, a lui Ibsen etc., la care această contradicţie fundamentală din 
lumea dinafară ca şi dinăuntrul lor se încheie prin sucombarea aspirațiilor 
înalte şi a omului, ce le întruchipează, în faţa ostilităţii și mărginirii din 
lumea burgheză, în fond trecător triumfătoare. Lipsit de rădăcini adinci în 
creația sa din acea perioadă, lipsit de un ideal, de aspirații al căror 
triumf față de lumea înconjurătoare ostilă să fie indiscutabil și să-i 
fie lui însuşi limpede, Macedonski, pe drumurile decadentismului pe care ră- 
tăcea în vremea aceea, nu putea duce tema aceasta pe care o abordase, 
în ciuda remarcabilelor biruinţe formale din cadrul ei, decît la deznodămintul 
pe care-l cunoaştem, individualizant, pesimist, coboritor pentru destinul crea- 
tor al poetului, dar atît de concordant cu lipsa de perspectivă şi de izbindă, 
ce i-o ofereau concepţia ce o avea acum despre sarcinile scriitorului și drumul 
literar înfundat pe care se angajase. Fără să fie de loc o operă lipsită de 
valoare literară, Noaptea de decembrie pune, dimpotrivă, în lumină cu o stră- 
lucire remarcabilă drama scriitorilor ce se izolează, lipsiţi de încredere în for- 
țele pozitive ale lumii și în ei înşişi, condamnați să năzuiască spre iluzia 
unui ideal, spre o fata morgana (nu întimplător o foarte caracteristică poezie 
pe această temă a lui Iosif se cheamă Apa morţilor), pe care, fireşte, să 
nu o poată atinge niciodată, să nu împlinească niciodată înaltele lor aspirații 
şi să cadă înfrînţi într-o luptă fără finalitate, sterilă. 

Poemul acesta este, putem spune, un adevărat strigăt desperat al lui 
Macedonski, care, fără să vadă bine sau de loc cauzele, îşi dă seama că el, 
ca scriitor este condamnat la izolare, că sforțările sale spre înălțare, spre 
împlinirea aspirațiilor, neaflind aripile de care aveau nevoie, sint condamnate 
la eşec. Noaptea de decembrie este, la o atentă analiză, una dintre cele mai 
dramatice creaţii din lirica rominească, pentru că ilustrează conștiința scriito- 
rului că se prăbuşeșşte, că nu-și va putea atinge menirea sa, fără să înțeleagă 
totuși de ce, pentru că ilustrează, în una din acele rare străfulgerări de lucidi- 
tate ale marilor talente în bezna confuziilor lor, că drumul unei arte care 
se mărginește la un ideal individual şi formal se înfundă totdeauna şi, în 
consecință, nu poate duce la izbindă sub nici o formă. Pentru că pune în 
lumină, cu reale virtualități artistice, aceste incontestabile adevăruri și această 
dramă a scriitorilor romini atraşi de variate diversiuni în această perioadă, 
Noaptea de decembrie rămine, în mod indiscutabil, o creaţie literară de seamă. 

În vasta acţiune de preluare critică a moştenirii noastre literare, opera 
clasicilor noştri a apărut în numeroase ediţii şi tiraje de masă, devenind 
cunoscută unui foarte larg număr de cititori. Ample studii de istorie şi cri- 
tică literară au adus contribuţii importante la reconsiderarea scriitorilor 
noştri din trecut, la definirea personalităţii lor, la valorificarea a tot ceea ce 
era pozitiv în creaţia lor literară. Și Vlahuţă, alături de ceilalți clasici ai li- 
teraturii noastre, s-a bucurat de preţuire în anii puterii populare. Critica lite- 
rară i-a acordat interesul cuvenit, consacrindu-i numeroase articole și studii 
literare, menite să-i fixeze locul în istoria literaturii romine. 

Cu Vlahuţă s-a petrecut însă un fenomen ciudat în cadrul istoriei litera- 
turii romiîne. Pină tirziu nu s-a cristalizat o opinie unitară asupra valorii 
scriitorului. Amicii și toţi cei care l-au cunoscut îndeaproape, şi mai ales ge- 
nerația următoare de scriitori, la formarea căreia a contribuit atit de mult, 
l-au prețuit ca om și scriitor, publicînd pagini cu caracter apologetic, prin 
care l-au ridicat pe culmile cele mai înalte ale valorilor literaturii romîneşti. 
În toate aceste aprecieri, factorul subiectiv şi-a spus cuvintul. Preţuirea 
față de omul Vlahuţă i-a făcut să ignoreze capacităţile reale ale scriitorului 
şi să hiperbolizeze laturile pozitive ale personalității sale literare. 

În schimb, critica literară estetizantă a încercat să-l reducă la proporțiile 
unui seriitor minor, întunecindu-i întreaga activitate scriitoricească prin apre- 
cieri minimalizatoare, uneori vădit denigratoare. Cu toate acestea, opera sa 
a rezistat timpului. Generaţiile care i-au urmat l-au prețuit pe Vlahuţă ca 
scriitor, situindu-l printre fruntașii scrisului romînesc. 

Pe un drum ştiinţific a evoluat critica literară socialistă de la finele vea- 
cului trecut, reuşind încă de atunci să-i definească poziţia lui de pînă atunci 
şi să-i releve valoarea ca scriitor. Gherea şi tinerii critici literari de la „Eve- 
nimentul literar“ şi „Munca“, în ultimul deceniu al secolului al XIX-lea, 
au dat publicităţii numeroase şi importante articole consacrate analizei operei 
lui Vlahuţă. Fiind prezentat ca un scriitor cu personalitate proprie și cu un re- 
marcabil talent literar, mai tirziu, în anul 1912, G. Ibrăileanu va relua pro- 
blema Vlahuţă într-un amplu studiu, în care va contura personalitatea scrii- 
torului, va defini etapele evoluţiei lui literare şi va face aprecieri, în bună 
parte juste, asupra valorii operei lui. Datorită poziţiei sale de la 1912, 
G. Ibrăileanu n-a reuşit însă să sesizeze limitele în orientarea scriitorului, 
precum şi toată forța realistă a operei sale. 

Critica literară actuală, studiind fenomenul literar de pe poziții marxiste, 
a surprins, pînă în prezent, în mare măsură, zigzagurile din evoluția spiritu- 
ală a scriitorului, limitele în gîndirea lui, profilul său scriitoricesc. I-au fost 
relevate trăsăturile realiste ale operei, nestrămutata dragoste faţă de popor, 
care străbate intreaga sa activitate literară şi care l-a determinat să critice 
cu vehemenţă tot parazitismul societății burgheze. Opera lui stă mărturie 
a unei ostilităţi declarate, făţişe faţă de burghezia rapace, faţă de moşierimea 
în descompunere. Ancorat adînc în realităţile curente, Vlahuţă şi-a concen- 
trat cu ascuțime atenția asupra vieţii cotidiene, asupra problemelor care 
frămintau contemporaneitatea rominească, asupra diferitelor categorii soci- 
ale, faţă de care şi-a fixat atitudinea încă de la primele sale începuturi 
seriitoriceşti. 

Prin întreaga sa activitate literară, Vlahuţă se situează în rindul serii- 
torilor noştri realişti critici de la sfîrşitul secolului trecut și de la începutul 
celui actual. În generaţia lui I.L. Caragiale, Delavrancea, G. Coşbuc și alţii, 
Vlahuţă a avut un rol important în consolidarea poziţiei artei realiste în 
țara noastră, iar după părerea criticului G. Ibrăileanu „a contribuit ca ni- 
meni altul la formarea sufletului generaţiei care l-a urmat“. 

Fiind, după propria-i mărturisire, „o sinteză a spiritului epocii care l-a 
creat“, Vlahuță prezintă în concepţia lui, în orientarea lui contradicții care 
se cer integral clarificate. Coordonatele activităţii lui în ansamblu se desprind 
numai din cercetarea minuțioasă a tuturor publicaţiilor sale, a atmosferei 
epocii care a influențat asupra sa. 

Prin articolul de faţă încercăm să aducem unele contribuţii care să ajute 
la cunoaşterea mai profundă a personalităţii scriitorului. 


x 


Trăind în a doua jumătate a veacului al XIX-lea şi în primele decenii 
ale veacului al XX-lea, cînd literatura noastră işi consolidează poziţiile ei 
realiste în luptă cu diferite acţiuni diversioniste și tendinţe antirealiste, Vlahuţă, 
„prin activitatea sa literară, militează încă de la început pentru o artă realis- 
tă, legată de popor. Deși cu limitele inerente unui scriitor realist critic, Vlahuţă 
a înţeles totuşi mai bine decit mulţi dintre contemporanii săi sensul artei 
realiste, esenţa ei, misiunea ei. 

Pentru Vlahuţă obiectul artei este realitatea: socială, cu toată diversitatea 
ei, este viaţa însăși, izvor nesecat de inspiraţie. Vlahuţă nu este însă scriitorul 
dramelor adinci sociale, cu largi orizonturi şi puternice conflicte. El se inspiră 
adeseori din faptul divers, prins „din goana vieţii“, purtat în conștiință timp 
“îndelungat şi frămintat în toată perioada de gestație, pentru a fi apoi trans- 
pus în formă artistică în „clipe de liniște“. În cadrul revistelor pe care le-a 
condus, în timpul discuţiilor literare sau în îndrumările date la „răspunsuri“ 
tinerilor scriitori, Vlahuţă se destăinuia şi totodată dădea indicaţii. Scriito- 
rul avea convingerea că din lucruri mici, din întimplări de toate zilele se 
pot face opere nepieritoare. Urmărind îndeaproape geneza operei sale, des- 
coperim multe fapte concrete din viaţa socială, după cum şi multe „docu- 
mente sufleteşti“, proprii scriitorului, care-i fecundează imaginaţia și ger- 
minează în conştiinţa sa primul mobil al creaţiilor lui literare. O răscoală a 

deținuților de la Dobrovăț! constituie materialul brut, concret, folosit în 
nuvela Cassian?. Dar de la faptul de viaţă şi pînă la opera artistică e un 
drum lung și anevoios. În acest sens în Mahalagismul în literatură?, mărturi- 
seşte : „Mierea albinelor poartă parfumul florilor din care-i extrasă; de la 
tufa de sulcină pînă la fagur, cît drum, cîtă muncă și cîte operaţii misteri- 
oase, de care noi, artistul, albină şi el, nu-i prea ţineam socoteală“! Dar 
Vlahuţă are convingerea că „nu e frumuseţe închipuită pe care să n-o poţi 
întrupa sub îndelunga şi răbdătoarea privire a gindurilor tale. Și cu cit te 
vei munci mai mult, cu atit vei condensa cugetarea ta într-o formă mai 
netedă, mai completă și mai frumoasăt. Cu alte cuvinte, Vlahuţă socoteşte 
că opera de artă este rezultatul unei munci intense și îndelungate, unor pu- 
ternice frămintări lăuntrice. De aceea recomandă tinerilor scriitori : „Obser- 
vare adincă, meditare îndelungată, stăruinţă, studiu, răbdare și muncă, 
muncă zdravănă“5. În nenumărate rînduri, poetul a repetat astfel de recoman- 
dări adresate scriitorilor tineri ai vremii. . 

În concepţia sa despre literatură, Vlahuţă se deosebeşte fundamental 
de naturalişti. La un prim şi sumar contact cu opera sa, s-ar părea că multe 
dintre scrierile lui sînt oglindiri naturaliste ale unor îniimplări, aspecte ne- 
esenţiale, nesemnificative, fotografiate fără discernământ din viaţa socială. O 
parte însemnată a nuvelisticii lui lasă impresia unei literaturi de „cazuri“. 
Multe dintre nuvelele lui sfirşesc cu sinuciderea sau înnebunirea personajului 
principal, cu uciderea prietenului sau a soţiei infidele. În asemenea creaţii 
s-ar părea că scriitorul e stăpinit de o viziune naturalistă a vieţii. Și totuşi, 
personajele sale nu sînt victimele unei eredităţi fatale. Scriitorul nu mani- 
îestă predilecție pentru cazuri patologice, cum, spre exemplu, ar îi „Lruba- 
durul“ lui Delavrancea. Fenomenele descrise de el apar frecvent în societate, 
produs al mediului social, faţă de care Vlahuţă, foarte sensibil, manifestă 
interes şi le înfățișează cu ascuţită pătrundere în ceea ce au ele mai realist, 
mai semnificativ, mai tipic. Evită cazurile particulare, străduindu-se să în- 
făţişeze tipuri, întruchiparea într-un singur personaj a caracterelor esențiale, 
comune multora din aceeaşi categorie. Din noianul faptelor de viaţă, al în- 
timpărilor, el triază pe cele mai sugestive, mai caracteristice. În acest sens, 
el susţine că personajele create trebuie să fie „o rezultantă, o răsfringere 
artistică din ce-ai întilnit ş-ai observat în cursul vieţii tale... concentrarea 
unor însușiri pe care natura le împrăștie şi tu le aduni și le ordonezi“6. Sem- 
nificativ este faptul că unii dintre contemporani pretindeau că identifică 
în societate multe dintre figurile create de el în schiţele de satiră socială. 
E cunoscut incidentul dintre Vlahuţă şi un tînăr din. Tirgovişte, care sus- 
ținea că la el s-ar fi referit scriitorul în Un Fănuţă?, cu care a ajuns chiar 
pină în faţa justiţiei. De asemenea, ziarul „Adevărul“, reproducînd, în 1889, 


1 Al. Vlahuţă, De la Dobrovăț (Scrisoare adresată lui Hermes), în „Rominia 
liberă“, IX (1883), nr. 2319 (11 aprilie), pp. 1—2. 

2 Idem, Cassian, în „Epoca“, I (1886), nr. 109, 110, 111, 112 (1,2,3,4 aprilie) p. 2. 
de m, Mahalagismul în literatură, în „Vieaţa“, (1894), nr. 9 (23 ianuarie), p. 1. 
Ibidem. 
Mirmidon. Scrisoare către cititori; în „Epoca“ II (1886) 16 noiembrie, p. 2. 
Al. Vlahuţă Mahalagismul în literatură în loc. cit. 
Idem, Un Fănuţă, în „Armonia“, I (1881) nr. 11 ( 30 august), pp. 1—3. 

îndată după apariţie, schița Un triumfător, publicată iniţial în „Timpul“ din 
15 noiembrie 1889, a însoţit-o de o notă, prin care susţinea că eroul lui Vla- 
huţă ar fi în realitate Ionescu Gion. Sint numai două exemple din multele 
pe care publicul era convins că le recunoaşte în opera lui Vlahuţă. Dar scriito- 
rul a protestat întotdeauna cu vehemenţă împotriva unor astfel de presupuse 
corespondențe. Protestul lui avea la bază o concepţie clară, expusă în nenu- 
mărate rînduri, cu privire la crearea personajelor sale. Într-un articol intitulat 
O lămurire, apărut în „Timpul“ din 23 noiembrie 1889, Vlahuţă răspunde 
notiţei din „Adevărul“, contestind afirmaţiile ziarului şi totodată expunindu-și 
clar punctul său de vedere în această problemă de artă. Printre altele, poetul 
precizează : „Am încercat în prima parte a foiței din săptămina trecută să 
arăt zăpăceala ce aduc în spiritul publicului torentele de inepţii ce scot zilnic 
de sub tipar atiția declasaţi, care vor cu orice preţ să treacă la nemurire. 
Apoi m-am gindit la mijloacele artificiale prin care s-ar putea ridica în evi- 
dență unul dintre aceștia şi, pentru a da o formă mai concretă și mai plas- 
tică expunerii mele, am găsit cu cale să înfăţişez cititorilor în linii hotărite 
icoana unui « triumfător». Integral, un asemenea tip nu cunosc, nu ştiu să 
existe la noi în realitate. Asemănări sint. Am luat de la unul și de la altul 
însuşiri și apucături, care mi-ar putea alcătui o figură posibilă, am întrunit 
la un loc o sumă de mijloace și de procedeuri necesare unui om care se luptă 
pentru a parveni şi am presupus o individualitate prevăzută cu asemenea 
resorturi, mișcîndu-se şi izbutind. Prin aceasta n-am voit să ating o per- 
soană. La ce mi-ar fi folosit aceasta? Ci am încercat să arăt ușurința şi 
superficialitatea unei societăţi, pe care ar putea-o cineva amăgi, luindu-i 
ochii cu poleiala aparenţelor viclene“... „Admiteţi că cineva s-ar apuca să 
ne zugrăvească tipul unui parvenit, care vrea să se impuie prin bogăţia și 
şiretlicurile lui; şi pentru alcătuirea exteriorului acestuia ar lua pumnul şi 
ceafa lui X, burta, barba şi ochii lui Y, și tot așa stringind, una de ici, una 
de colo, ar ajunge să ne prezinte un om, înalt, voluminos, cu ochii mici, chel, 
cu barbă vinătă şi încileită“... Scriitorul, determinat de asemenea presupuneri 
ale contemporanilor, face mărturisiri care ne introduc în mecanismul, în pro- 
cesul său de creaţie. Mediul social îi furnizează un bogat şi variat material 
de viaţă, pe care el, atent, îl selecţionează, îl triază, îl asociază pentru a-l 
întruchipa apoi în personajele sale, tipice societăţii burgheze. În acest spirit, 
Vlahuţă precizează şi în Mahalagismul în literatură: „Ai descris bunăoară 
un parazit. Ai luat însușirile de la patru, cinci trintori eleganţi, pe care i-ai 
cunoscut tu, dar pe care i-am cunoscut și noi, le-ai sintetizat și ne-ai prezentat 
un parazit național. Ei, cine-i? Ori îl cunoaştem, și atunci e al nostru, e 
bine încondeiat; ori nu, ş-atunci.... du-te de te plimbă“. Prin recunoaşterea 
acestui tip în societate, Vlahuţă nu înţelege un anumit individ, ci pe toţi 
din aceeaşi categorie. El înţelege ca scriitorul să surprindă trăsăturile carac- 
teristice, comune tuturor oamenilor din aceeaşi speţă, datorită cărora să 
poată fi identificaţi. 

Și în alte lucrări, Vlahuţă a dat astfel de indicații. Iată cum începe schiţa 
Chimiţă :! „Ce să vă mai spun cum îl cheamă? Un tip tras în mai multe 


1 A]. Vlahuţă, Cronica mea, în „Lupta“, III (1886), nr. 127 (5 decembrie) 
p. 2; nr. 132 (12 decembrie) p. 2.; nr. 143 (24 decembrie) p. 3 (semnat Mirmidon). (În 
volum apare sub titlul Chimiţă). 

exemplare, care se află pretutindeni şi care va trăi în veci. Ce importă numele? 
Uitaţi-vă ia individ şi gindiţi-vă la speţă... Pentru înlesnirea mea şi-a dumnea- 
voastră, să-i zicem Chimiţă“. Cu toate detaliile de ordin individual pe care 
scriitorul le dă de cele mai multe ori, din atmosfera generală a operei, din 
sensul ei rezultă, în mod evident, caracterul tipic al personajelor sale. Ca 
atare, Vlahuţă are în vedere întotdeauna, în asemenea lucrări, speța întreagă 
şi nu o persoană anume. De aceea, uneori eroii sînt numerotaţi, fără să poarte 
nume. 

În sprijinul acestor afirmaţii mai aducem o mărturisire a scriitorului. 
Într-o scrisoare adresată din Tirgovişte lui Iacob Negruzzi, la 6 mai 1882, 
în care se referea la poezia Scrisoare către un bătrin!, Vlahuţă afirmă că res- 
pectiva poezie „nu pare a îi decit ţipătul unei uri personale“. Poetul susţine 
însă că „În realitate nu este aşa. Poate că am tras puţin cu coada ochiului — 
pe de lături, însă simburele concepţiei mele... a fost cu totul abstract, obiec- 
tiv, străin de patimile înguste ale zilei. Am vrut să fac o poezie în sensul 
acesta, iar nu să insult; şi lucrarea a ieșit astfel, pentru că am năzuit la re- 
liefuri — am căutat să stabilesc o antiteză între ceea ce ar trebui și ceea ce 
văd, între adevărata şi venerabila icoană a bătrineţii şi între ruginiţii (nu 
ruginitul) de care zilnic ne lovim“. Poezia totuși viza pe C. Fusea din Tîrgovişte, 
văr primar al lui Grigore Alexandrescu. Tocmai acest „simbure abstract 
al concepţiei“ îl deosebește pe Vlahuţă de alţi scriitori. În general, el nu por- 
neşte de la imaginea unui om sau a unei împrejurări. Vlahuţă are în vedere 
„anumite concepţii generale — aşa cum remarcă T. Vianu în Arta proza- 
torilor romîni — subliniate afectiv, asupra moravurilor, asupra stărilor noastre 
sociale, asupra viciilor şi păcatelor care ne stăpinesc“. Vlahuţă insă nu reu- 
şeşte să creeze tipuri puternice, bine individualizate. În schiţe de tipologie 
socială, de satiră socială, se menţine la scheme generale, lipsindu-i forţa de 
a-şi individualiza personajele, de a le insufla viaţă. Pilpiirea vieţii personale 
este înăbușită de general, de schematism. | 

Din galeria figurilor construite de prozator se desprinde însă aceea a 
lui Dan, din romanul cu același titlu, a cărui fizionomie morală prinde viaţă 
în cursul evenimentelor prezentate de autor. Alături de ţăran, intelectualul 
se bucură de simpatia scriitorului. Dar nu orice fel de intelectual. Vlahuţă 
simpatizează intelectualul de tipul lui Dan, Albert, doctorul de plasă Pravăţ, 
Priboianu, toți aceştia din romanul Dan avind o notă comună — umani- 
tarismul, dragostea pentru popor, sprijinirea poporului în emanciparea lui. 
Vlahuţă nu simpatizează intelectualul „pur“, cum consideră G. Ibrăileanu, 
adică orice intelectual „subţire“, ci numai intelectualul a cărui personalitate 
e indisolubil legată de interesele poporului. Vlahuţă face să apară pentru 
prima dată în literatura noastră personaje pozitive, cu unele atitudini protes- 
tatare şi cu vădite tendinţe de apărare a soartei celor asupriţi... — În figura 
lui Dan, scriitorul a pus mult din propria-i personalitate. Sensibil, generos, 
visător, se deosebeşte mult de contemporani. Suferă pentru suferințele altora, 
compătimește, dar e incapabil de o atitudine mai hotărită, atit în viaţa sa 
particulară cît şi în problemele sociale. Cum era şi de așteptat, un astfel de 


1 Al. Vlahuţă, Scrisoare către un bătrin, în „Armonia“, I (1882), nr. 42 
(2 mai), p. 3. 

erou, sensibil şi duios, în condiţiile societăţii burgheze, sfirşeşte prăbuşin- 
du-se. Aşa cum îl prezintă Vlahuţă, Dan are însă şi trăsături care trădează 
poziţia oscilantă a micului burghez. Alături de idealurile sale umanitariste, 
nobile, la Dan întilnim uneori și tendinţe mic-burgheze : visează o vilă la 
Sinaia, înclină spre o viață retrasă, izolată. Aspirațiile lui către o asemenea 
viață nu-l pasionează însă. Pînă în cele din urmă, duce viața „proletarului 
intelectual“ descris şi fixat în epocă de Gherea. El nu înțelege viața și nici 
mecanismul societății contemporane lui. Pe el îl revoltă faptul că nulitățile, 
impostorii parvin și nu-și dă seama că acest fenomen este firesc într-o atare 
societate. Doreşște să rămină cinstit şi liber, dar să trăiască bine, să aibă 
venituri ca toţi cei de categoria lui Veronescu Prisăcani, zugrăvit în roman. 
Mic-burghez, el ilustrează poziţia unui intelectual cu tendinţe de parvenire, 
însă menţinindu-şi nealterat fondul său cinstit. Dan este un personaj lipsit 
de un ideal social bine conturat, are doar unele năzuinţe nebuloase, vagi. 
Spiritul de revoltă nu e determinat, întotdeauna, de marea nedreptate s0- 
cială la care asistă, ci mai mult de propriile-i insuccese, în mijlocul unor oa- 
meni necinstiţi, care i-o luau înainte. 

Vlahuţă construieşte în literatura romînă tipul intelectualului cinstit, 
neadaptabil, cu atitudini protestatare. El fixează drumul unui asemenea tip 
de intelectual, care va apărea înmulțit și diversificat foarte rapid mai ales 
în proza noastră dintre anii 1920 şi 1930. În general, acești oameni, proveniţi 
din popor, cu însuşiri deosebite, depun etorturi să se adapteze mediului bur- 
ghez, încercînd chiar o colaborare cu exponenţii claselor dominante, dar men- 
ţinindu-se pe poziţia lor cinstită, fără compromisuri, fără concesii. Dar între 
ţinuta lor morală şi mediul burghez este o incompatibilitate, o discrepanţă, 
o deosebire de neînvins. Deznodămintul, în asemenea cazuri, este întot- 
deauna tragic pentru eroii respectivi. Toţi aceştia au aceeași structură morală, 
uneori sint poate mai combativi decit Dan,dar au acelaşi sfîrșit. 
Fizionomia morală a unui asemenea tip apare mai conturată însă în 
romanul Intunecare de Cezar Petrescu (Radu Comşa) şi în romanul Patul 
lui Procust de Camil Petrescu (George Demetru Ladima). Tipul intelectua- 


lului cinstit, inadaptabil stă în centrul multor opere ale secolului nostru. 
Dan, în secolul trecut, era total lipsit de perspectiva găsirii unor soluţii, la 
fel în secolul al XX-lea, eroii respectivi se zbuciumă în căutarea soluţiilor, 
pe care însă nu le găsesc, suferind din această cauză. Scriitorii înşişi erau 
lipsiţi de forţa înțelegerii și descoperirii soluţiilor. Drama intelectualului, într-o 
atare societate, reflectă impasul moral, criza intelectualităţii în genere. În- 
singurați, izolaţi, toți acești eroi de tipul lui Dan se prăbuşesc. 

Încă din prima perioadă a activităţii sale literare, Vlahuţă şi-a pus con- 
tinuu problema raporturilor dintre artă şi realităţile sociale. Nu o dată, Vla- 
huţă şi-a arătat convingerea că arta izvorăşte și respiră din aerul epocii în 
care se naşte. Artistul este rezultatul sau mai bine zis sinteza spiritului general 
al societăţii în care trăiește. Adept al concepţiei deterministe, al interdepen- 
denţei dintre artă şi realitatea socială, Vlahuţă se găseşte pe alte poziţii 
decit acelea ale adepților autonomiei esteticului. Îndepărtarea sa de cercurile 
lui Maiorescu a însemnat situarea lui pe linia realismului în artă. Uneori însă 

mai şovăie, cum face, bunăoară, în poezia Liniștel, în finalul căreia recomandă 
izolarea de societate. Asemenea momente trebuie interpretate însă ca rezultat 
al unei revolte stăpinite împotriva opacităţii burgheze. 


* 


Perioada despre care vorbim era străbătută de o luptă de opinii, care, 
în domeniul literaturii, se dădea între cele două concepţii diametral opuse — 
cea socialistă, reprezentată prin Gherea, şi cea estetizantă, prin T. Maiorescu. 
Lupta a fost de lungă durată, pină cînd punctul de vedere al lui Gherea a 
invins estetismul de la Junimea. În domeniul vieţii scriitoriceşti, revista 
„Convorbiri literare“ reuşeşte să capteze temporar multe dintre talentele 
vremii. Şi Vlahuță a trecut pe la Junimea. Și el şi-a citit cu emoție creațiile 
din primele sale inceputuri în cadrul cercului junimist. „Corespondenţa sa 
cu T. Maiorescu şi cu J. Negruzzi, din timpul cînd se găsea la Tirgoviște, 
precum și Amintirile lui N. Pătraşcu, atestă faptul că Vlahuţă avea legături 
cu cercul junimist și participa uneori la şedinţele literare prezidate de Maio- 
rescu. După scurt timp însă, Vlahuţă s-a îndepărtat de cercul junimist. Spi- 
ritul său onest îl determina să adopte o atitudine protestatară în creaţia literară 
față de racilele societăţii burghezo-moşiereşti. Poziţia critică a scriitorului 
contrazicea principiul autonomiei esteticului susținut de Maiorescu. Dezamăgit 
de poziţia lui Maiorescu faţă de trista soartă a lui Eminescu, în acelaşi timp 
sensibil la toate imoralităţile societăţii contemporane, Vlahuţă, la scurt timp 
după stabilirea sa în Bucureşti, întrerupe legăturile cu Junimea şi cu şeful 
ei literar. Alta avea să fie de acum orientarea sa. 

Privind în ansamblu activitatea lui din primul deceniu de la debuturi 
(între anii 1880 şi 1890), constatăm că, deși a mărturisit adeseori că nu fă- 
cea politică, putem conchide totuşi că el a manifestat în permanenţă o ati- 
tudine fățiș ostilă liberalilor, a căror guvernare a durat din 1876 pină în 1888. 
În repetate rînduri, I. Brătianu a constituit obiectivul unor violente atacuri, 
în versuri şi în proză, din partea scriitorului. De asemenea, poziția sa anti- 
dinastică s-a manifestat deschis în presa vremii. Să fie, oare, numai o influenţă 
a atmosferei în care a lucrat la „Epoca“, „Lupta“? Nu. Poziţia antiliberală 
şi antidinastică şi-o va manifesta cu consecvență şi în viitor nu numai prin 
articole de violentă critică, ci şi prin creaţia sa literară realist-critică. 
De altfel, urmărind ziarele spre care el s-a orientat între 1880 şi 1890, consta- 
tăm că ele sint antiguvernamentale, antiliberale. Spiritul critic atit de ascuţit 
folosit; în producţia sa literară izvorăște din disprețul, ostilitatea scriitorului 
faţă de toate creaturile regimului politic liberal aruncate la suprafaţa societăţii 
contemporane. E cert că influenţa lui Eminescu s-a exercitat asupra poetului 
la început nu numai în versificaţie, ci şi în orientarea sa politică față de li- 
berali. Vlahuţă însă n-a avut nimic comun cu partidul conservator, în afară 
de faptul că publica în unele ziare ale conservatorilor, alături de amicii săi 
Delavrancea şi alți scriitori mari ai timpului. Cu toate acestea, în orientarea 
sa se întrevăd încă de pe acum unele elemente de concepţie conservatoare, 
care vor lua proporţii în viitor. 


1 Al. Vlahuţă, Liniște în „Revista nouă“, E (1888) nr. 2 (15 ianuarie) pag. 51 

Dar spre sfirşitul deceniului al nouălea al secolului trecut, în concepția 
lui Vlahuţă despre viaţă, despre literatură se simte o schimbare esenţială. 
Avintul mişcării muncitoreşti aducea în planul vieţii politice şi culturale idea- 
luri măreţe, spre care şi. Vlahuţă îşi îndrepta privirea. În perioada 1881—1894 
apărea „Contemporanul“, opus ca doctrină „Convorbirilor“. Influenţa exer- 
citată de „Contemporanul“: asupra literaţilor epocii a fost incontestabilă. 
Vlahuţă, treptat, îşi îndreaptă paşii spre noul ideal socialist, formulat de 
ideologia clasei muncitoare. Trecerea de la vechea stare la noua stare se face 
treptat. Periodizarea rigidă făcută de G. Ibrăileanu în 1912, în studiul său 
Opera literară a d-lui Vlahuţă, este discutabilă. 

În acest timp, Gherea polariza tot mai mulți scriitori în jurul său. 
G. Galaction, într-un articol din „Adevărul literar“, publicat la 28 noiembrie 
1920, îşi aminteşte cum „Vlahuţă, Delavrancea, Caragiale... ascultau nopţi 
întregi pe Gherea, la Ploiești, şi din contactul personal cu această minte 
superioară era cu neputinţă să nu le rămină măcar obsesiuni, oricît de con- 
trazise...“ Influenţa lui Gherea s-a exercitat cu putere asupra lui Vlahuţă. 
Dintre scriitorii noştri clasici, am putea considera că Vlahuţă este scriitorul 
asupra căruia influența mișcării muncitorești de la finele veacului trecut s-a 
exercitat cu cea mai mare putere. Vlahuţă, treptat, se apropie de Gherea. Începe 
chiar să ia poziţie în unele probleme de ideologie literară și să-şi manifeste 
public prețuirea sa faţă de opera lui Gherea, recomandind cu căldură ti- 
nerilor scriitori să-i citească studiile critice. Vlahuţă devine chiar unul dintre 
intimii lui Gherea, sprijinindu-l în tipărirea operelor sale. 

Contactul cu cercurile socialiste şi influenţa ideologiei clasei muncitoare 
au avut o urmare binefăcătoare asupra poetului. Convingerile sale despre 
rosturile scriitorului în societate, despre raporturile dintre artă şi mediul 
social se conturează tot mai mult şi se concretizează prin acţiuni care mar- 
chează cu adevărat o etapă nouă în evoluţia sa spirituală. În 1892, părerile 
sale despre artă devin cunoscute prin intermediul creaţiilor literare, prin 
conferinţe publice pe care le ţine la Ateneu, printr-o legătură mai strinsă cu 
cercurile socialiste. Sub influenţa ideologiei clasei muncitoare, Vlahuţă scrie, 
în 1892, poezia Unde ni sunt visătorii ?1, ţine conferințele Curentul Eminescu 
și o poezie nouă, Onestiiatea în artă (1893). Preluind și însuşindu-și în bună 
măsură teoriile lui Gherea despre artă, Vlahuţă nu mai reduce raporturile 
dintre artă și societate doar la o determinare mecanică a conţinutului operei 
de artă de către realitatea socială. Modul simplist de a pune problema pînă 
atunci este înlocuit printr-o concepţie mai înaintată despre literatură, văzind 
mai clar rosturile sociale ale artei şi influenţele reciproce dintre mediul social 
şi producţiile artistice. Acum, sub influenţa ideologiei socialiste, Vlahuţă des- 
coperă funcţia socială a literaturii, misiunea ei în societate. În repetate rîn- 
duri, pînă la sfîrșitul vieţii, Vlahuţă a subliniat şi şi-a manifestat convingerea 
cu privire la rolul etic al literaturii. Pentru el frumuseţea artei are un fun- 
dament etic. După concepţia sa estetică, frumosul nu e nimic altceva decit 
reflectarea binelui. Astiel de idei estetice sînt expuse de Vlahuţă în con- 


1 A]. Vlahuţă, Curentul Eminescu și o poezie nouă — Bucureşti, Tipografia 
Lupta, 1892, 30 pag. Conţine la sfîrşit poezia: Unde ni sunt visătorii? 

ferinţa Onestitatea în artă!. Ideea că artistul devine „o piesă de o excepţională 
însemnătate în amestecul şi dezlănţuirea: formelor noastre de viață“, dezvol- 
tată în Onestitatea în artă, este reluată și în poezia Unde ni sunt visătorii?, 
publicată în continuarea conferinţei Curentul Eminescu. Important manifest 
poetic, Unde ni sunt visătorii? ilustrează, în primul rind, revolta poetului 
împotriva acelor tineri scriitori care încercau o artă lipsită de sinceritate, 
ruptă de realităţile vieţii sociale. Împotriva melancoliei generale a „secolului 
care moare“ de după Eminescu, împotriva tuturor acelor „copii de ceară, fructe, 
istovite-n soare“, care cintau dureri închipuite, împotriva nesincerităţii, for- 
malismului și cosmopolitismului junimist, poetul ia poziţie şi îndeamnă scrii- 
torii să cunoască viaţa cu „problemele ei vaste, încilcite și profunde“, — unicul 
izvor de inspiraţie pentru un artist adevărat. Condamniînd reacţionara teorie 
a artei pentru artă, Vlahuţă ridică problema răspunderii sociale a artistului, 
a cărui artă trebuie să aibă o misiune profetică în mijlocul unei societăţi mă- 
cinate de contradicții. Respingind o literatură otrăvită de deznădejde, 
Vlahuţă cere poeţilor să-şi îndrepte privirea spre oamenii simpli, spre „inimile 
asuprite“, spre „eroii lipsiţi de slavă“, spre masele populare, în mijlocul că- 
rora atitea genii şi atiţia eroi pier anonimi. Condamnindu-şi propria sa 
înclinare de altădată, cind cînta şi el „nimicuri ce-i păreau pe-atuncea sfinte“, 
l-a făcut să-şi dea seama de melancolia, de boala din jurul său, faţă de care 
a luat o hotărită atitudine. Sub influenţa salutară a ideologiei clasei munci- 
toare, Vlahuţă și-a clarificat drumul şi rolul său de artist cetăţean şi şi-a 
fundamentat pe noi principii concepţia despre literatură, despre menirea și 
răspunderea artistului în societate. În finalul poeziei, scriitorul formulează 
imperativul artei, în deplină concordanţă cu ideologia socialistă. Făcind elo- 
giul artei militante, poezia Unde ni sunt visătorii? sintetizează în conținutul 
ei un crez literar. Alături de cele două conferințe ţinute la Ateneu în anii 
1892 şi 1893, poezia Unde ni sunt visătorii? fixează poziţia literară a scrii- 
torului, orientarea sa fățiș antijunimistă. Prin acest manifest poetic, ca și 
Eminescu în Epigonii, Vlahuţă contribuie la limitarea influenței junimismului, 
care tindea să domine literatura noastră din a doua jumătate a secolului 
al XIX-lea, la combaterea estetismului de la Junimea. Absolutizarea frumo- 
sului estetic întilnea acum în arena literaturii opoziţia unei concepţii difuzate 
de cercurile socialiste şi însușită în liniile ei generale de scriitorii noştri clasici. 
Și în viitor, Vlahuţă va manifesta veșnic ostilitate față de ideologia cos- 
mopolită, faţă de cei care se simt „străini“, „exotici“, „în propria lor ţară“, 
faţă de artistul izolat în turnul de fildeş. El va rămîne un artist-cetățean, 
un militant pe frontul literar, pentru o artă legată de popor, văzind întot- 
deauna în scriitor un vizionar al vremurilor noi. Poeţii sint consideraţi de 
el „Magi ocrotiţi de stele, mergători înainte“... singuri, după concepția lui 
Vlahuţă, capabili să lumineze calea progresului social. Peste 15 ani, în poezia 
Cuvintul, Vlahuţă reia problema funcţiei artei şi din nou constatăm că concepția 
sa despre literatură izvorăște din aceleași convingeri. Întreaga poezie este 


1Al. Vlahuţă, Onestitatea în artă, în „Familia“, XXIX (1893), nr. 13 (28 martie) 
pp. 145—147; nr. 144 (4 aprilie), p. 160, nr. 19 (9 mai pp. 220—222, nr. 20 (16 mai), 
pp. 232—234. f 

2 Idem, Cuvintul, în „Viața romînească“, II (1907) nr. 6 (iunie) pp. 394—392, 

o pledoarie pentru rolul înalt social al literaturii, pentru răspunderea mare 
pe care o are literatura în viaţa socială. Avînd influenţă și puteri uriașe 
asupra conștiinței oamenilor, arta trebuie pregătită de artiști cu o înaltă 
conștiință cetăţenească, în spiritul celor mai nobile idealuri sociale, întrucît, 
după cum afirmă poetul, 


„Ca-n basme-i a cuvîntului putere“. 


În literatură, Vlahuţă vede o manifestare sacră, în „altarul“ căreia nu-i 
e permis unei mediocrităţi să intre, ci numai celor cărora li s-a dat „solia 
sfintă de preoţi ai acestei mari chemări“. Combaterea perpetuă a literaţilor 
fără talent, a formalismului în literatură este determinată tocmai de această 
concepţie despre rolul profetic al artei superioare, capabilă să influenţeze 
viața socială prin uriaşa ei putere. De la critica necruțătoare, denunțătoare 
a literaţilor fără talent, Vlahuţă se ridică la conceptul funcției superioare 
a artei în Unde ni sunt visătorii? şi Cuvintul. Ambele poezii sint unice în 
literatura noastră prin pledoaria lor patetică pentru o literatură cetățenească, 
realistă, desăvirșit artistică. 

Animat de idealuri socialiste, Vlahuţă se ridică la treapta lui cea mai 
înaltă de înţelegere a esenței artei, precum și a misiunii artistului în societate, 
între anii 1890 şi 1893. În cadrul conferinţei Curentul Eminescu, scriitorul 
fixa poziţia artistului în societate, invocînd figura „maestrului“, care va cînta 
idealurile noii societăţi : „În el va palpita concepţia unei lumi mai bune... 
Versul lui va răsuna ca o trompetă de luptă... Cuvintul lui profetic, privirea 
lui inspirată ne va arăta, în faţa ochilor noştri extaziaţi, lumina uimitoare 
a unui ideal măreț, — un splendid, un grandios răsărit de soare, peste o lume 
şi o viaţă nouă!“ Prin astfel de profesiuni de credință, Vlahuţă dovedește 
aderarea sa la ideologia socialistă. În ambele conferinţe ţinute la Ateneu, seri- 
itorul se relevă ca un adept al concepţiei determinismului social. Asemenea 
idei fuseseră formulate de Gherea cu cîtva timp mai înainte în studiile sale 
de critică literară. 

Practic, Vlahuţă n-a abdicat niciodată de la principiul că arta trebuie 
să oglindească viaţa socială în toate frămintările ei. Dimpotrivă, și teoretic 
a subliniat în nenumărate rînduri acest principiu fundamental al adevăratei 
arte. Şi mai tirziu, în perioada revistei „Viața“, Vlahuţă a dovedit pînă la 
un timp consecvență în respectarea acestor deziderate. 

Sub influenţa ideologiei clasei muncitoare, Vlahuţă a dobindit un echili- 
bru interior, scăpînd de tiranica stare pesimistă, manifestată atit de ascuţit 
în unele dintre creaţiile sale literare anterioare. De unde pînă atunci coexis- 
tau în conştiinţa lui izbitoare contraste — pe de o parte, neincrederea în 
viaţă, convingerea că totul este zădărnicie, surprinzînd din viaţă, în opera 
sa, multe aspecte dureroase, iar pe de altă parte, lupta împotriva unei so- 
cietăți nedrepte, optimism, sete de viață --- după cunoaşterea idealurilor 
socialiste, Vlahuţă dobindeşte o înseninare. În conştiinţa sa are loc o vre- 
melnică armonie, triumfind optimismul, încrederea în viitor, pasiunea mili- 
tantismului în artă. Vlahuţă trecea de acum drept unul dintre militanţii 
înaintați ai ideologiei socialiste în domeniul artei. 


* 

După apariţia „Vieţii“, Vlahuţă continuă să-şi manifeste adeziunea la 
ideologia clasei muncitoare. „Viaţa“ apare sub semnul acestor influențe. 

Dar, prin luna februarie 1894, se declanşează un război care va dura mai 
bine de un an și jumătate între „Viaţa“, pe de o parte, și „Evenimentul li- 
terar“ şi „Munca“, pe de altă parte. Motivele nu sint personale, aşa cum au 
încercat unii contemporani să explice mai tîrziu această polemică. 

Discuţiile au pornit de la un articol publicat de Vlahuţă în numărul 13 
al revistei „Viaţa“, în care apăreau unele confuzii, contradicții. Vlahuţă va 
apăra de aci înainte, în cursul polemicii, teoretic, principiul autonomiei este- 
ticului, reacţionara teorie a artei pentru artă, încercînd să combată tenden- 
ționismul în artă. Cu acest prilej au ieşit la iveală profundele contradicții 
din gindirea lui Vlahuţă, din orientarea sa ideologică. În primul rind, el n-a 
înţeles pe deplin ce este tendinţa în artă, deşi în presa vremii apăruseră multe 
articole menite să clarifice temeinic această chestiune literară. Pe de o parte, 
se declară de acord cu teoriile lui Gherea, pe care le consideră „admirabile“, 
iar pe de altă parte simulează convingerea că „o seamă de socialiști nu le-au 
înţeles, ori au crezut că trebuie să înțeleagă mai mult decit spuneau ele“. În 
consecinţă, în articolul Arta socialistă, publicat în „Viaţa“ nr. 17 şi 18 din 
20 şi 27 martie -1894, precizează : „Eu credeam — și continui de a crede — 
cu toată propaganda reformiștilor, — că o poezie poate rămine frumoasă şi 
fără să aducă servicii unui partid politic şi fără să pledeze cauza unei clase 
sociale“. Această afirmaţie exprimă o anumită concepție, o anumită poziţie 
ideologică, pe care o vom întilni tot restul vieţii constantă în orientarea lui 
Vlahuţă. În fond el milita de astă dată pentru apărarea și justificarea prin- 
cipiului artă pentru artă. Alunecarea lui pe poziţiile estetizante în artă este 
evidentă. Continuindu-şi fronda, într-un alt articol, Supărarea socialiștilor, 
din 24 aprilie 1894, nr. 22, se afundă tot mai mult în mlaștina concepţiilor 
reacționare despre artă, susținînd că „socialiştii noştri nu văd în artă decît 
o armă de luptă : din criticile lor, din producţiile lor reiese clar aceasta“. Clari- 
ficarea definitivă a poziţiilor lui vine abia în citatul următor: „Ţiu însă să 
dau adversarilor mei o explicare : nu mi-am schimbat nimic din sentimentele 
mele din trecut. Și astăzi mi-e milă de cei asupriţi, și astăzi cred într-o lume 
viitoare mai bună. Dar lumea nouă pe care o visez eu n-are de-a face cu 
aceea pe care ne-o pregătesc și ne-o arată socialiștii“. 

Nu poate fi vorba de o schimbare bruscă în poziţia lui Vlahuţă, în concep- 
ţia sa asupra vieţii şi literaturii. Este vorba numai de o răbufnire a unor contra- 
dicţii, prilejuită de discuţia unei chestiuni de artă. Abia acum au ieșit la iveală 
cu ascuțime asemenea contradicții în gîndirea sa. Cearta iscată n-a fost decit 
prilejul care a declanșat relevarea lor. 

Vlahuţă avea convingerea la data aceea că tendenționismul în artă este 
o invenţie a socialiștilor, fără să înțeleagă că arta, prin natura ei, este ten- 
denţioasă. În al doilea rînd, Vlahuţă combătea poziţia de clasă a literaturii, 
căutînd să smulgă artei caracterul ei militant pentru interesele unei clase. 
N-a înţeles, în esenţă, cum se pune problema artei socialiste, pentru interesele 
cărei clase luptă şi care clasă reprezenta în acel moment istoric progresul 
omenirii. N-a înțeles că arta cea mai înaltă este aceea care este însuilețită 


de idealuri înalte. 

Dar, asemenea limite în gindire nu sînt caracteristice numai lui A. Vlahuță.. 
Realiştii critici, în genere, erau lipsiţi de perspectiva viitorului. Ei nu puteau 
să înţeleagă, la data aceea, uriașul conflict între capital și muncă, nu puteau 
să înțeleagă că proletariatul, în lupta lui pentru a-și scutura jugul, își are 
poeţii şi literaţii lui. Confundau uriaşele conflicte sociale, pe care proletariatul 
avea misiunea să le rezolve, cu ridicule înscenări liberalo-demagogice contem- 
porane lor. Din contactul de pînă atunci cu ideologia socialistă, Vlahuţă 
dobîndise unele idei şi sentimente care-l mînau înainte. Mic-burghez, el a 
rămas, pînă în cele din urmă, cu un umanitarism şi un altruism cît se poate 
de vag și confuz. Exclude lupta de clasă şi propovăduiește împăcarea între 
clase. Doreşte o lume viitoare ideală bazată pe dreptate socială, dar realizarea 
ei să se facă cu toate clasele sociale, împăcate între ele, într-o deplină armonie. 
Teoretic el se situează în afara oricărei clase sociale şi în afara oricărui partid 
politic. Aceasta va fi orientarea lui în viitor la „Semănătorul“ şi în majori- 
tatea scrierilor de după anul 1900. Cînd a venit în contact cu clasa munci- 
toare, poziţia lui a devenit mai clară. Altruismul şi umanitarismul burghez 
pe care le arbora apar din rădăcini false şi absurde. 

Dar între ideile sale despre artă şi creaţia sa literară de pînă aici, 
şi mai ales în perioada respectivă, este o.flagrantă contradicţie. Asemenea 
contradicții sînt explicabile la scriitorii realist-critici, şi ele se întîlnesc și la 
marile talente ale literaturii mondiale. Între orientarea politică a lui Balzac, 
bunăoară, şi poziţia critică faţă de burghezia vremii manifestată în proza sa 
este o contradicţie evidentă. Vorbind despre situaţia şi poziţia intelectualilor 
în condiţiile existenţei societăţii capitaliste, Lenin a zugrăvit în mod genial 
poziţia lor într-o atare societate, arătind: „Intelectualii ocupă o situaţie 
specifică printre celelalte clase, apropiindu-se în parte de burghezie prin re- 
laţiile, prin concepţiile lor etc., iar în parte de muncitorii salariaţi, pe măsură 
ce capitalismul răpește tot mai mult intelectualului situaţia lui de sine stătă- 
toare, transformindu-l într-un salariat dependent şi ameninţind să coboare 
nivelul lui de trai. Situaţia intermediară, instabilă, contradictorie a acestei 
pături sociale îşi găsește expresia în faptul că în rîndurile ei se răspîndesc 
pe scară deosebit de largă acele concepţii hibride, eclectice, acel miş-maş 
de principii şi puncte de vedere contradictorii, acea tendință de a se ridica în 
vorbe în sferele înalte și de a cocoloși prin fraze conflictele dintre grupurile 
istorice ale populaţiei — pe care Marx le-a biciuit cu un sarcasm atit de 
necruţător acum o jumătate de veac“. 

Lenin a arătat în mod magistral esenţa şi sensul contradicţiilor din con- 
cepția lui L.N. Tolstoi. Şi în opera acestui titan al literaturii universale, 
sînt ascuţite contradicții, pe care Lenin le consemnează în studiile sale. „Contra- 
dicțiile din operele, din părerile, din învăţăturile, din şcoala lui Tolstoi sînt 
într-adevăr stridente — arată Lenin. Pe de o parte, genialul artist, care a 
dat nu numai neasemuite tablouri ale vieţii ruseşti, dar şi opere de primul . 
rang ale literaturii mondiale; pe de altă parte, moșierul scrintit întru Hristos. 
Pe de o parte, un protest de o remarcabilă putere, direct şi sincer împotriva 
minciunii şi a falsităţii sociale ; pe de altă parte, un «tolstoist», adică un plin- 


1V, I. Lenin, Opere complete, vol. 4, ed. a II-a, Editura Politică, București, 
1964 p. 203, 


13 CONCEPȚIA LUI VLAHUŢA DESPRE LITERATURĂ 165 


găreţ, răsuflat și isteric, numit intelectualul rus“ 1... „Date fiind aceste contra- 
dicţii, e de la sine înţeles că Tolstoi nu putea pricepe în mod absolut nici 
mișcarea muncitorească şi rolul ei în lupta pentru socialism, nici revoluţia rusă. 
Dar contradicţiile din concepţiile și doctrina lui Tolstoi nu sînt întimplătoare, 
ci sint expresia împrejurărilor contradictorii în care se găsea viaţa rusă în 
ultima treime a veacului al XIX-lea“... „Contrazicerile în concepţiile lui Tolstoi 
nu sînt numai contraziceri ale propriei sale gindiri, ci oglindirea acelor condiţii 
cu totul complexe, contradictorii acelor influențe sociale, tradiţii istorice, 
care determinau psihologia diferitelor clase şi a diferitelor pături ale societăţii 
ruseşti, în epoca de după reformă, dar înainte de revoluţie“?. 

Şi Vlahuţă biciuia cu putere şi sinceritate clasele stăpinitoare, denunța 
minciuna dinăuntrul instituţiilor cu ajutorul cărora se susținea societatea 
capitalistă. Dar orientarea sa ideologică de atunci și de mai tirziu s-a arătat 
a fi în contrazicere cu munca și lupta groparului capitalismului, proletariatul. 

În creaţia literară, Vlahuţă se menţine pe solul unei arte realist-critice, 
demascatoare a laturilor negative ale societăţii burgheze. Concomitent cu 
polemica dusă cu socialiștii, revista „Viaţa“ va publica lucrări literare, al 
căror caracter realist-critic contravine afirmațiilor sale teoretice despre 
artă. El militează pentru polarizarea în jurul revistei a cît mai mulți tineri 
scriitori, pentru stringerea laolaltă a tuturor scriitorilor din ţară, într-o „familie 
a artiştilor“, pentru a fi mai tari împreună și pentru a se putea apăra mai 
uşor în contra loviturilor societăţii burgheze. 

Consecvent poziţiei sale anterioare, publică şi la „Viaţa“ poezii (Ananghie 
etc.) și proză (Socoteala, La arie etc.), în care demascarea claselor posedante, 
hrăpăreţe, exploatatoare constituie obiectivul său principal. De-a lungul ce- 
lor 17 ani de activitate literară de pînă atunci, ironia sa, satira, critica viru- 
lentă, denunţarea sa vor viza elemente ale societăţii burgheze, de la temelia 
ei și pînă în virful piramidei sociale. De pe poziţii ostile liberalilor, atacă 
cu consecvență pe Ion Brătianu și pe rege, care patronau o activitate în stat, 
pătrunsă de virusul corupţiei. În coloanele ziarelor „Rominia liberă“, „Epoca“, 
„Lupta“, „Revista nouă“, „Timpul“, „Naţionalul“, „Viaţa“, prin versuri şi 
proză (schiţe, cronici, scrisori către cititori etc.) creionează tipuri caracteristice 
societăţii de atunci, prinse din cele mai variate domenii ale vieţii publice. 
Din întreaga structură socială Vlahuţă nu găseşte ca elemente pozitive decit 
intelectualul cinstit şi țărănimea săracă. Eroii recrutaţi din aceste medii 
sociale se bucură de simpatia scriitorului şi de o bună poziţie în creaţia li- 
terară. Restul societății: moşieri, bancheri, liber-profesionişti, burghezia în 
genere, militarii, clerul — sînt elemente de putrefacție ale societăţii. În- 
cercarea lui Ibrăileanu, și după el a unora dintre criticii noştri literari 
actuali (S. losifescu), de a-l prezenta pe Vlahuţă ca pe unul care a simpatizat 
vechea boierime de la noi nu rezistă. În realitate, şi boierimea intră în ace- 
eaşi categorie a elementelor sociale negative. Proza lui Vlahuţă ilustrează 
în mod pregnant poziţia sa faţă de această clasă. Opere ca : Schițe II, O viaţă, 
La bătrineţe, Despărţire, Socoteala, La arie, romanul Dan şi atitea altele — con- 
stituie suficiente dovezi pentru a demonstra atitudinea critică a scriitorului 


1 V, I. Lenin despre literatură, Editura P.M.R., 1949, pag. 65. 
2 Op. cit., pag. 78. 

faţă de boierime. Profilul moral al vechii clase boiereşti se conturează clar 
în opera lui Vlahuţă: degenerată, imorală, spoliatoare, cosmopolită, în- 
străinătă de patrie, izolată de mase. O astfel de imagine a boierimii nu putea 
fi construită de un simpatizant al aristocrației, după cum pretindea Ibră- 
ileanu în 1912. Sub acest raport, Vlahuţă se situează pe o treaptă superioară 
multor scriitori reprezentativi ai literaturii noastre. N. Filimon, prin Banul C., 
Alecsandri, prin Stilpeanu, precum şi alți scriitori au făcut elogiul boierimii 
pămintene. Brătescu-Voinești deplinge dispariția clasei boiereşti. Vlahuţă 
se situează însă pe poziţiile realist-critice ale literaturii noastre, înfăţişind, 
alături de Caragiale, Coşbuc, Sadoveanu, Rebreanu, imaginea ciocoilor în' 
perspectiva istorică a dezvoltării societăţii, ca o clasă menită să dispară, 
fiind degenerată, înstrăinată de patrie, exploatatoare, brutală, imorală. Răs- 
coalele ţărăneşti din 1888, precum şi alte agitaţii sociale similare din timpul 
său, au mişcat spiritul de dreptate şi de bine al scriitorului, determinindu-l 
să ia poziţie împotriva ciocoismului. 
Vlahuţă însă, spre deosebire de unii dintre scriitorii noştri realişti-cri- 
tici — Eminescu, Caragiale, Delavrancea — dovedeşte unele limite și în 
problema raportului dintre literatură, dintre artă în general şi politică. În 
articolele” program ale ziarelor și revistelor pe care le-a condus: „Viaţa“, 
„Semănătorul“, „Dacia“, „Lamura“, Vlahuţă îşi afişa cu tărie intenția de a 
ține departe organele de presă respective de viaţa politică. Dorinţa lui de 
a nu se înregimenta în nici un partid politie, de a nu-și subordona activitatea 
sa literară nici unui program politic, de a se menţine, în permanenţă, inde- 
pendent față de toate partidele politice, şi ca atare de a crea o operă literară 
în afara oricărei acţiuni şi orientări politice e determinată de convingerea 
că dezmățul politicianist burghez nu trebuie să cuprindă şi să altereze nici 
un caracter cinstit din lumea literaților. Viaţa politică la care asista, stînd 
„de o parte“ şi nu „departe“! — după propria-i mărturisire — a creat o 
fobie în conştiinţa scriitorului față de politică în genere, care l-a stăpinit 
toată viaţa. Cazul lui Eminescu devenise o obsesie pentru Vlahuţă. Pină tirziu, 
viaţa chinuită a genialului poet a stirnit în conștiința sa indignare şi revoltă 
împotriva politicienilor, a politicii care se făcea atunci. Punînd semn de ega- 
litate între politică și ticăloşie, Vlahuţă s-a menţinut pe această poziţie toată 
viaţa. A detestat politica practicată de partidele burgheziei şi moşierimii. Acea- 
sta însă i-a îngustat orizontul orientării sale în general şi l-a făcut incapabil 
să vadă că în sînul acelei societăţi se născuse o forță politică nouă, cea socia- 
listă, cu viguroase perspective de afirmare. De aici intenţia lui de a rupe lite- 
ratura de politică, de a-i da o ţinută de independenţă, dea o ţine departe 
de orice concepţie politică, scoţind-o din sfera luptelor politice, din sfera 
luptei de clasă. Și în cunoscuta corespondenţă dintre el şi I.L. Caragiale din 
anii 1910-1911, publicată în „Universul“2, Vlahuţă se situa pe aceeași poziţie. 
I.L. Caragiale i-a dat însă un răspicat răspuns la aceste confuzii, afirmind 
că „rostul literaţilor ar fi... să limpezească, să indulcească şi să inspire un 


1 Al. Vlahuţă, I. L. Caragiale, Literatura și politica, în „Universul“, XXVII 
(1909), nr. 112 (17 aprilie), p. 1. 

2 Vezi Al. Bojin, Alexandru Vlahuţă, studiu biobibliografic, Editura de stat 
pentru imprimate şi publicaţii, București, 1959; 549 pagini; pp. 118—119. 

pic de credinţă“ vremurilor „tulburi“ și „acre“ pe care le trăim. Împotriva 
opiniilor lui Vlahuţă, I.L. Caragiale cerea ca scriitorul să nu stea retras de 
frămiîntările zilei, ci să ia parte activă la viaţa socială şi la luptele politice ale 
epocii lui. Falsitatea opiniilor lui Vlahuţă în această problemă este evidentă. 
În 1905, Lenin a demascat o asemenea concepţie despre artăîn articolul 
Spiritul de partid şi literatura de partid, dezvăluindu-i rădăcinile ei de clasă. 
Libertatea de creaţie şi independenţa scriitorului în condiţiile societăţii bur- 
gheze sînt o ipocrizie. Un literat nu poate fi independent de sacul cu bani 
al burghezului de care depinde. ` 

Deşi, practic, în creaţia sa literară s-a situat pe poziţiile poporului, totuși, 
teoretic, Vlahuţă milita, mai ales după 1900, pentru „unirea în același gînd 
şi grai rominesc a toată suflarea neamului acestuia“. Cind, în 1906, un 
grup de doamne din „înalta societate“ rominească organiză la Teatrul 
Naţional un spectacol în limba franceză, -Vlahuță se alătură lui Iorga și se 
declară împotriva unor asemenea acţiuni. Făcind un apel către scriitori, 
îndemna : „Trebuie să ne îngrijim şi să punem la cale împăcarea aceasta, 
căci e nedrept şi e păcat și e nespus de trist să se creadă că sint două neamuri 
vrăjmaşe, în orice caz străine unul de altul, de pămintul ţării acesteia“. 
Ideea împăcării claselor sociale prin intermediul literaturii se manifestă 
permanent în articolele lui Vlahuţă de după 1900. 

Începînd cu anul 1900, Vlahuţă intră în sfera de influenţă a lui Spiru 
Haret. Revista „Semănătorul“, apărută cu fonduri de stat puse la dispoziție 
de Spiru Haret, este condusă de Viahuţă și Coşbuc un an de zile,.în cadrul 
obligaţiilor de funcționari ai Casei Şcoalelor. Poziţia lui Vlahuţă la „Sămănă- 
torul“ a fost oarecum controversată. Pe baza articolului program apărut 
în primul număr şi scris de Vlahuţă, precum şi pe baza tuturor articolelor 
şi creaţiilor sale literare publicate în acest răstimp se pot stabili totuşi clar 
coordonatele activităţii sale la această revistă. Din decembrie 1901 şi pînă 
în decembrie 1902, folosindu-se uneori de pseudonimele Rareş şi Plivitor, 
Vlahuţă a publicat în total 36 de bucăţi, dintre care 3 poezii originale, 14 
poezii traduse din Ada Negri și 19 bucăţi în proză : 8 povestiri şi 11 articole. 
Ajuns în epoca maturității artistice, cu o bogată activitate literară desfăşu- 
rată pînă în pragul secolului XX, Vlahuţă, cum era și de așteptat, continua 
la „Semănătorul“ firul unei îndelungate tradiţii proprii scriitoriceşti, Spiritul 
critic la adresa ariviştilor atit de ascuţit manifestat în perioada anterioară, 
apare şi acum, dar mult mai tocit, ca un ecou întirziat al unei vechi şi per- 
severente atitudini, în schiţe ca Degetul? şi Moftangiul blazată. Ca o reminis- 
cenţă a „durerilor lumii“, strînse laolaltă în primul său volum de proză, nu- 
vela Zrudiţii, publicată în numerele 9 şi 10 ale „Semănătorului“ din 1902, 
completează tabloul unor scene triste din viaţa umană. 


1 Al. Vlahuţă, Cronici, Luceafărul, V nr. 7 (4 aprilie) Budapesta 190, 
pp. 160—161. . 

2 Idem, Degetul, în „Semănătorul“, 1 (4904), nr. 2 (9 decembrie) pp. 24—27. 

> Idem, Moftangiul blazat, în „Sămănătorul“, I (1902), nr. 27 (29 sept.) p. 3 
(semnat : Rareş). í 

Cu unele tare, însă, dela „Viaţa“, Vlahuţă vine şi la „Semănătorul“. 
Articolul-program „Primele vorbe“i, precum şi articolul „Cărţi pentru 
popor“? sint redactate pe linia orientării sale anterioare. Poporul îi apare uni- 
tar, sau trebuie să fie unitar. „Fraţii între ei“ să nu se mai „sfişie“. Salvarea 
celor asupriţi o aşteaptă de la guvernanţi, de la primari, notari, proprietari: 
Calea de urmat este luminarea, culturalizarea satelor. Acestea sînt puncte 
de contact între el şi Haret, fapt care a determinat colaborarea lor în primul 
deceniu al acestui veac. | 

Totuşi, Vlahuţă a orientat literatura spre popor şi spre folosirea limbii 
poporului. Prin aceasta se lua atitudine împotriva tendințelor cosmopolite 
manifestate de unii scriitori ai timpului. A militat pentru pătrunderea în mase 
a culturii, încă mult înainte de 1900. Dar, văzînd în țărănime numai o păs- 
trătoare a tradiţiilor, a datinilor, a limbii strămoşeşti, lupta pentru tradiţie 
în general l-a făcut să alunece pe poziţiile unui conservatorism retrograd, 
regretind adeseori. vremurile de altădată, („De la țară“? — publicată în 
„Semănătorul“). Din lupta împotriva cosmopolitismului, împotriva pătrun- 
derii la sat a moravurilor rele urbane, a unor forme de pseudocivilizaţie, 
Vlahuţă ajunge să militeze pentru izolarea satului de oraş. Orientarea lui 
Vlahuţă a exercitat o influenţă incontestabilă asupra tinerilor scriitori care 
colaborau la „Sămănătorul“ și care-l însoțeau pe Vlahuţă încă de la revista 
„Viaţa“. Ca atare, se poate vorbi de o orientare a revistei în sensul semănă- 
torismului încă de la apariţia revistei, de care Vlahuţă şi Coşbuc nu pot fi 
absolviți de răspundere. 

După cum se vede, concepţia lui Vlahuţă despre literatură nu este lip- 
sită de contradicții. Pe de o parte, recunoaște strinsa legătură dintre artă 
şi societate, determinismul social în conţinutul operei de artă, precum și 
funcţia socială a artei, prin intermediul căreia scriitorii trebuie să arate în 
fața poporului splendida societate viitoare, situîndu-se în creaţia literară pe 
poziţiile poporului şi demascînd racilele societăţii burgheze, iar pe de altă parte, 
preconiza o literatură care să ducă la înfrăţirea între clasele sociale. Aceasta 
este mentalitatea vizionarului, animat de vagi idealuri socialiste, incapabil 
să vadă căile concrete de realizare a lor. Societatea era privită de el global, ca 
un întreg unitar, nediferenţiat în clase. Spera ca introducerea unui spirit de 
echitate socială să se înfăptuiască cu toate clasele sociale. Sint confuzii şi 
contradicții ideologice care dau activităţii sale literare şi gazetăreşti o notă 
de nebulozitate. Între gindirea sa politică şi întreaga-i activitate patriotică şi 
umanitară a existat veşnic o discrepanţă. Orientarea lui politică a rămas 
în urma entuziasmului patriotic, de care a fost animat toată viaţa. 


x 


După ce părăseşte conducerea revistei „Semănătorul“, Vlahuţă destă- 
şoară din anul 1903 o intensă acţiune de îndrumător alcercurilor culturale 
la sate, organizate prin Casa Şcoalelor. Simburele concepţiei sale poli- 

1 A]. Vlahuţă, Primele vorbe, în „Semănătorul“, I (1901), nr. 1 (2 decem- 
brie) p. 1. (În volum apare sub titlul îndemn.) 

2 Idem, Cărţi pentru popor în „Semănătorul“, I (1904), nr. 3 (16 decem-brie) 
pp. 33—34. 

3 Idem, De la fară, în „Semănătorul“, 1 (1902), nr. 6 (6 ianuarie), p. 81. 

tice fiind împăcarea claselor sociale, armonizarea intereselor lor, stingerea 
oricărui conflict de clasă, a militat de aci înainte, pină la sfîrşitul 
vieţii, pentru ideea de bine, de adevăr, pe linia unei morale creștine, respin- 
gind violenţa şi rezolvarea contradicţiilor sociale prin revoluţie, prin acţiuni 
de masă care să spulbere temeliile unei societăţi bazate pe exploatare. Era 
tocmai omul util intereselor cercurilor oficiale de stat de la începutul acestui 
veac. De aci, tendinţa veșnic moralizatoare în toată activitatea sa publicistică 
ulterioară. 

Vechea concepţie teistă din prima perioadă a activităţii sale literare 
se permanentizează de-a lungul întregii vieți. Această concepţie se oglin- 
deşte cu putere în poezii ca : Dormi în pace!, Din prag, La icoană? etc., în 
care natura apare ca un simbol al existenţei dumnezeirii. 

Tonul publicaţiilor lui de după 1900 era, în general, blind, sfătos, 
moralizator, nutrind veşnic speranța întronării unei ordine sociale, echita- 
bile numai pe baza muncii paşnice, cinstite, răbdătoare şi fără violenţă. Vla- 
huță a propovăduit nonviolenţa, iubirea și mila creştinească între oameni, 
făcînd abstracţie de existența antagonismelor de clasă. Chiar în faimoasa 
poezie 1907, Minciuna stă cu regele la masă, izbucnire a unui spirit onest, 
dornic de dreptate, poetul condamnă nepăsarea monarhului, dar în 
acelaşi timp și faptul că „sar frații între ei să se sugrume“. Aceste idei 
contrastează izbitor cu spiritul critic ascuţit, combativ, manifestat de el în 
scrierile în care critică şi denunță putreziciunea claselor stăpînitoare. În mod evi- 
dent, se resimt în orientarea lui unele idei venite de la Tolstoi, despre care a scris 
două articole : unul în „Universul“4, 1910, şi altul în revista „Școlarii“5, 1916. 
Ideea tolstoiană a nonviolenţei, retrogradă, devenise populară în rîndurile 
unor intelectuali ai epocii. Lenin a arătat că această idee constituie latura 
negativă esenţială a concepţiei politico-sociale a lui Tolstoi. Ca și Tolstoi, 
Vlahuţă, privit în ansamblu, apare ca un prieten al poporului. Acti- 
vitatea lui literară, practică, confirmă o asemenea idee. Soluţiile lui 
pentru salvarea poporului din lanţurile exploatării seculare trădează însă 
vizibile limite şi stridente contradicții în gindirea sa. Vlahuţă credea acum că 
literatura avea menirea să „reverse mingiiere și iubire“ între oameni. Uneori 
răsună în orientarea lui unele ecouri din teoriile lui Guyau, la care s-a referit 
în nenumărate rinduri în scrierile lui, după care literatura trebuia să ducă 
numai la simpatia între oameni, la apropierea între ei și nu la ură, la discordie. 
De aci, caracterul reacţionar al teoriei filozofului francez, popular la noi la 
finele veacului trecut, care punea o stavilă dezvoltării realismului critic 
în literatură. În poezia romînească, și Cerna manifestă unele tendinţe împă- 
ciuitoriste, umanitarist-burgheze, paralel cu o atitudine combativă de demas- 


1 A]. Vlahuţă, Dormi în pace, în „Convorbiri literare“, XVIII (1884), nr. 1 
(aprilie) pp. 33—84. 

2 Idem, Din prag, în „Romiînia liberă“, număr literar, I (1884), nr. 4 (7 octombrie), 
p. &2 (semnat: A. V.). 

3 Idem, Za icoană, în „Rominia liberă“, număr literar, I (1884) nr. 1 (16 septembrie), 
p- 7 semnat: Vl. A.) 

4 Idem, Rătăcirea păstorilor, în „Universul“, XXVIII (1910), nr. 315(16 noiem- 
brie), p.4. , 

PIdem, Fuga lui Tolstoi (nuvelă), în „Şcolarii“, II (4946), nr.9 (iulie) pp. 1—2, 

(Greşit intitulată nuvelă : se povestesc ultimele zile din viața lui Tolstoi.) 

care a racilelor societăţii contemporane. Şi el considera că numai iubirea şi 
mila creștinească vor elibera lumea de suferinţă (poezia Lui Leo Tolstoi). 

Vlahuţă era convins de utilitatea unei prefaceri sociale. O dreptate pen- 
tru popor, pe care în mod cinstit şi permanent a dorit-o, o aştepta însă de 
la o forță dinafară. De aci, convingerea sa că va sosi „scadența minciunilor“, 
„triumful așteptării“, ura sa împotriva celor mari şi puternici, împotriva claselor 
stăpinitoare. Socotea însă că poporul, trăitor de veacuri în ignoranță și nedrep- 
tate, nu avea suficient curaj, la data aceea, să ia cu asalt orînduirea 
burgheză. Așa se explică îndemnul lui neîntrerupt la muncă cinstită, acţiunea lui 
pentru stimularea forțelor creatoare ale poporului. Era ferm convins că izbînda 
va fi de partea dreptăţii. Poezia Triumful așteptăriit apare în anul 1911 ca un 
corolar al unei asemenea atitudini. 

Nici în ultimii ani de viaţă, imediat după primul război mondial, Vlahuţă 
n-a înţeles sensul mișcărilor populare, sensul şi rolul proletariatului. în socie- 
tatea vremii. Încerca veşnic să îmblinzească furia dezlănţuită a poporului, 
a clasei muncitoare care pornea la asaltul decisiv asupra 'orinduirii capita- 
liste. Vedea indreptarea lucrurilor prin apariția unui om, cu însușiri supra- 
naturale, care să prefacă totul din temelii. Înaintea lui, la fel văzuseră : 
Gr. Alexandrescu, Eminescu, Caragiale etc. 


+ 


În întinsa-i activitate literară de patruzeci de ani, scriitorul Vlahuţă a 
militat pentru o artă superioară, pentru bunul gust în literatură, împotriva 
formalismului și a mediocrităţii literare. Prin poezii-manifest, prin nenumă- 
ratele articole şi mai ales prin Sfaturile adresate tinerilor scriitori, publicate 
în revistele pe care le-a condus, Vlahuţă și-a fixat un punct de vedere asupra 
limbii literare, asupra stilului, asupra tehnicii literare în genere. Îndrumin- 
du-i pe poeţii începători, le recomandă să studieze limba marilor noştri scri- 
itori clasici, să studieze limba vie a poporului, spre a-i folosi resursele inepui- 
zabile de valori stilistice. Spre măiestria artistică a genialului Eminescu, 
spre modul de folosire creatoare a limbii poporului de către luceatărul lite- 
raturii noastre, şi-a îndreptat necontenit privirea şi admiraţia, făcînd din 
el idolul său literar. 

De la debuturi și pînă la apusul vieţii, Vlahuţă a abordat, teoretic, 
cele mai variate probleme de limbă și de tehnică literară. Sub raportul tehnicii - 
artistice, între considerațiile-i teoretice şi practica sa scriitoricească, a exis- 
tat întotdeauna un desăvirşit consens. În constelația literară de la finele 
veacului trecut şi de la începutul celui actual, Vlahuţă se integrează în rindul 
scriitorilor realist-critici, excelind printr-o limbă literară corectă, sobră, 
corespunzătoare conţinutului realist al întregii sale opere literare. 

În creaţia sa literară, Vlahuţă a fost cunoscut de contemporani ca un 
cizelator neobosit al formei. Cercetindu-i versificaţia, descoperim o tehnică 
variată, complexă şi o muncă neistovită, depusă permanent de scriitor, atit: 
în procesul creației, cît şi după publicarea operei, de la o ediţie la alta. 


. .1 Al Vlahuță, Triumful așteptării, în „Romînul“ (Arad), an I, nr. 81, 10/23 
aprilie 19141, p. 1, : 

În articolele sale, poetul își exprimă adeseori părerile în legătură cu cele 
mai variate probleme de tehnică literară, de stil, de limbă. Toate elemen- 
tele componente ale unui vers, procesul creaţiei întregi este abordat teoretic 
în toată complexitatea lui. Preţuind rolul fiecărui element component al 
unui vers, poetul şi-a spus cuvîntul despre fiecare în parte. Vlahuţă acordă o 
atenţie deosebită rolului rimei în versificaţie, în procesul creaţiei. Totuși, 
vorbind despre rostul rimei în versificaţie, adeseori afirmă în „Sfaturile“ pe 
care le da la „Răspunsuri“, în revistele pe care le conducea: „Temeţi-vă de 
viclenia versului. Cîntecul silabelor măsurate şi sonore te fură ca apa, îţi 
suflă gindul și te-adoarme cu două rime, aşa că te pomenești adesea că, de 
cîntat ai cîntat... frumos, dar n-ai spus nimic din ce aveai de spus“. Și în 
poezia Noapte de iarnă, poetul manifestă temere față de „viclenia rimelor“, 
În Slăpit e versul, Vlahuţă îi atacă pe criticii literari care se lasă și ei „ador- 
miți în leagănul de rime“, nesesizind golul ce există îndărătul versurilor 
poeţilor fără talent. În nenumărate rînduri, poetul și-a manifestat poziţia 
față de tehnica rimei, față de modul cum trebuie găsită și distribuită rima 
în poezie. Vlahuţă recomanda tinerilor poeţi să studieze versurile lui Emi- 
nescu pentru a-și perfecționa măiestria artistică. El însuşi, un entuziast ad- 
mirator al marelui poet, i-a studiat poeziile şi s-a dovedit, practic, tributar 
tehnicii eminesciene în versificaţie. Metrica, armonia, cadenţa, rima, uneori 
lexicul trădează strident influenţa lui Eminescu. Pornind însă de la asemenea 
elemente, unii cercetători din trecut și-au făcut un merit din a „descoperi“ 
în creația lui Vlahuţă, influenţele eminesciene. Gr. Scorpan, în studiul său 
„Elemente eminesciene în poezia lui Vlahuţă“!, pornind de la unele teze 
ale lui G. Ibrăileanu, ajunge la exagerări, în tendinţa lui de a-l scoate cu orice 
preț pe Vlahuţă un poet eminescian. Ceva mai ponderat, T. Vianu, în stu- 
diul său publicat în „Viaţa romiînească“ din sept. 1958, apreciază că „Eminescu 
a fost un mare poet; Vlahuţă este un poet al şcoalei lui“. Şi după propriile 
noastre constatări, Vlahuţă este mult îndatorat lui Eminescu în critica socială, 
în tehnica scriitoricească. Există elemente în poezia lui Vlahuţă, care indică, 
fără echivoc, sorgintea eminesciană. Ele au fost folosite de Vlahuţă, însă 
adaptate la o gîndire proprie, poetul răminînd pînă la finele vieţii o persona- 
litate bine conturată, aparte. Vlahuţă nu este un imitator steril al lui Emi- 
nescu, un versificator sterp, fără o simţire şi o cugetare originală. Activitatea 
literară a lui Vlahuţă nu trebuie privită numai prin prisma citorva poezii 
„eminesciene“, şi de aci, pe baza unei părţi, o concluzie generală. Vlahuţă 
are o activitate multilaterală, care relevă o personalitate complexă, cu un 
remarcabil talent literar. Vlahuţă este un creator, un scriitor de talent, şi 
nu un simplu imitator, un poet tiranizat de „eminescianism“, fără destule 
forțe proprii de afirmare ca scriitor de sine stătător. Vlahuţă este autorul 
Romîniei pitoreşti, al monografiei Pictorul Grigorescu, al romanului Dan, al 
atîtor schițe și nuvele realiste de valoare literară incontestabilă. Este 


1! Scorpan Grigore, Elemente eminesciene în poezia lui Al. Vlahuţă, I, 1937 
pag. 309. 

autorul poeziilor: Din prag, La icoană, Dormi în pace, În amurg, 1907, 
În întuneric, Linişte, Cuvintul, Lui Eminescu, autorul a 13 sonete și a multor 
poezii erotice, în care personalitatea scriitorului se deslușește originală în 
gîndire şi în simţire. Vlahuţă a fost un creator de valoare în literatura romină. 
A fost veşnic frămîntat să găsească forme cît mai variate și artistice în ver- 
sificaţie. A prețuit mult versul alb, după cum mărturiseşte adeseori, dar n-a 
reuşit să dea nimic durabil cu o asemenea formă. Poezia Valuri, în vers 
alb, este neizbutită. De asemenea, despre sonet, Vlahuţă afirmă că e o formă 
pretențioasă de versificaţie, pentru construirea căreia e necesară o măie- 
strie deosebită. El însuși scrie 13 sonete, în care reușește să învingă toate 
dificultăţile construcţiei unei poezii cu formă fixă. 

Pasionat adversar al formalismului, al manierismului în artă, Vlahuţă 
cere cu perseverenţă originalitate, un fond propriu de gîndire şi simţire literați- 
lor vremii, fără de care nu există talent, nu există artă. Pentru el, mijloacele 
artistice, forma nu constituie un scop în sine. În concepţia lui Vlahuţă despre 
artă, forma nu este disociată de fond, ele constituind un tot unitar, organic. 
Poetul acordă prioritate fondului care generează, care determină culoarea, 
calitatea formei. Fondul şi forma se condiţionează reciproc. Prin asemeneă 
concepţii despre artă, expuse în publicaţiile sale, Vlahuţă se situează pe poziţii 
antiestetizante, antimetafizice. 

Vlahuţă milita pentru o artă capabilă să creeze emoţii estetice, realizată 
prin imagini artistice care să sugereze plastic gîndirea și simţirea proprie a 
scriitorului. Combătea arta rece, care nu spune nimic, oglindă a unui vid 
sufletesc. El cerea artei nu simple comunicări reci, ci acea emoție estetică, 
proprie oricărei arte adevărate. Fără asemenea însuşiri, aprecia poetul, nu 
există artă. Şi aceasta nu se poate realiza decît cu cuvintul „vrăjit“, prin 
imagini artistice, prin îmbinarea cuvintelor celor mai pline de „încărcătură“ 
stilistică. Era însă împotriva abundenței de epitete, susținind în „Sfaturi“-le 
sale către tinerii scriitori că „prea multe epitete denotă:'slăbiciune“. „Epitetele 
sint ca prietenii: bine-i cu trei, cu unu-i şi mai bine“. Aceeaşi poziție avea 
şi faţă de diminutive. În poezia lui Bolintineanu, bunăoară, Vlahuţă socotea 
o slăbiciune faptul că abundă diminutivele. Ori de cîte ori avea prilejul, cind 
citea producţiile literare ale tinerilor poeţi, combătea folosirea diminutivelor. 

Vlahuţă n-a fost însă preocupat să dea numai consideraţii generale des- 
pre literatură sau de tehnică în creaţia artistică. Vlahuţă a dat publicităţii 
nenumărate articole de critică şi istorie literară, analizind concret conţinutul 
de idei şi forma unor opere literare. Încă din timpul cînd se găsea la Tirgovişte 
şi pină la apusul vieţii (din 1883 şi pînă în 1919) — şi-a spus cuvîntul cu com- 
petenţă asupra operelor unor scriitori ca: Depărăţeanu, Th. Speranţia, 
Al. Macedonski, I. Gherea, Traian Demetrescu, N. Petrașcu, M. Eminescu, 
P. Cerna, Titu Maiorescu și Mihail Dragomirescu, Caragiale, Delavrancea, 
G. Coşbuc etc. etc. Nenumărate sint articolele publicate de Vlahuţă despre 
artă în general, şi mai ales despre pictură, în anii 1910—1914 în coloanele 
ziarului „Universul“. Despre Jiquidi, Brincuş, Verona, Kimon Loghi, Vermont, 
Simonidy, Palady, Steriade, Vibert, Miitzner, Elena Popea, Sanielevici, 
E. Stoenescu, Strimbu ; un interes excepţional acordă Vlahuţă lui Grigorescu, 
căruia îi şi consacră cunoscuta sa lucrare, 

În consideraţiile-i critice despre literatură şi despre artă în general, 
Vlahuţă militează pentru o artă realistă, superioară din punct de vedere al 
măiestriei artistice. . 

Concepţia lui despre literatură, cu toate limitele ei, precum şi creaţia 
sa literară, ne îndreptăţesc să-l încadrăm pe Vlahuţă în rindul scriitorilor 
noştri realist-critici, în rindul clasicilor literaturii romine. Preluarea critică 
a moştenirii lui literare rămîne, în continuare, o îndatorire a cercetătorilor 
noştri literari, 


UN PIONIER AL REVISTELOR PENTRU COPII 
„AMICUL COPIILOR“ 


ILIE STANCIU 


La 1 aprilie 1891 apărea la Bucureşti primul număr din revista „Amicul 
copiilor“. Apariția ei fusese anunțată în presă cu citeva luni inainte. Astfel, 
în ziarul „Adevěrul“ din 18 ianuarie 1891 găsim, la rubrica de informații, 
următoarea notiţă: 

. „În curînd va apare o revistă bilunară ilustrată «Amicul copiilor» 
redactată de domnii Z. C. Arbure și St. Bassarabeanu, cu colaborațiunea 
domnilor B. P. Hasdeu, Th. Speranţia, Ion Gherea şi mai multor literați de 
frunte ai noștri.“ 

Pentru cercetătorul de astăzi poate apărea surprinzătoare această com- 
ponenţă a redacţiei. 

De aceea, să încercăm să reconstituim faptele, deși puţine mărturii ne-au 
ajutat să le identificăm. În anii premergători apariţiei revistei, B. P. Hasdeu 
şi Zamfir C. Arbore au fost loviți de aceeași cumplită nenorocire: Iulia, fiica 
marelui savant, a murit la 18 ani, răpusă de boală, și tot după o grea suferință 
a murit — cam în aceeaşi vreme — una dintre fetele lui Zamfir C. Arbore. 
Cei doi refugiaţi din Rusia nu se agreaseră pînă atunci; ideile politice contrare 
i-au ţinut departe. Dar nenorocirea i-a apropiat şi în puţină vreme au devenit 
prieteni intimi. 

Concepţiile politico-sociale ale lui Zamfir C. Arbore la vremea aceea sint 
cunoscute... El fusese membru al cercurilor revoluţionare din Rusia. Între 
1872 şi 1877, refugiat în Elveţia, asigura tipărirea şi transportarea materialu- 
lui de propagandă spre Moscova, Petrograd și alte mari centre?. 

În 1877, Z. C. Arbore se stabilește în Rominia şi, împrietenindu-se cu 
C. A. Rosetti, devine colaborator al ziarelor „Rominul“, „Telegraful“ şi 
„Telegraful Romîn“. În acelaşi timp, alături de Dr. Russel şi C. D. Gherea 
el sprijină organizarea cercurilor revoluţionare. Datorită relaţiilor pe care 


1 „Amicul copiilor,“ revistă pentru copii, a apărut la Bucureşti între 1891 și 1895. 
(Anul I, 18 numere; Anul II, 12 numere; Anul IHI, 12 numere; Anul IV, 12 numere.) 
Cu acelaşi titlu au mai apărut şi alte publicaţii : la Slatina, în 1885, 2 numere; la București, 
între 1924 şi 1926. 30 numere + 2 volume. iar în 1933, 2 numere. 

2 Despre activitatea revoluţionară a lui Z. C. Arbore vezi lucrările sale : În pușcăria 
Petro- Pavlovsc, — Bucureşti (f.a.) şi În exil, Craiova, 1896. Vezi şi studiul lui I. Vitner, 
C. D. Gherea — reconstituire biografică, din „Viaţa Romînească“ 1956, nr. 11—12. 

Z. C. Arbore și le-a creat printre oamenii politici romîni, C. D. Gherea l-a 
folosit, pentru a cunoaște starea de spirit a oficialității față de apropiata 
apariție a „Romîniei viitoare“ şi apoi a „Gontemporanului“.t 

Z. C. Arbore nu semnează în paginile „Contemporanului“ în toți cei zece 
ani de apariţie, dar sînt dovezi că a continuat să sprijine atit revista cit şi 
pe îndrumătorul ei, C. D. Gherea, de care l-a legat o puternică prietenie. 2 
În jurul anului 1890, Z. C. Arbore este funcţionar la Arhivele Statului, avin- 
du-l ca director pe B. P. Hasdeu; apoi este gef de serviciu la Oficiul statistic 
al primăriei, iar după 1900 este numit profesor la Şcoala Superioară de Război 
pentru care scrie un manual de limba rusă și un dicţionar bulgaro-romin. 
Posturile de răspundere pe care le-a deţinut după 1900 arată că fostul revolu- 
ționar se „liniştise“. Aşa cum spune I. Vitner despre Gherea, şi Z. Arbore, 
„jenat de trecutul lui revoluţionar din Husia, devine un propovăduitor al 
legalităţii și al respectului necondiționat față de statul burghez“. 

În această perioadă leagă şi prietenia cu B. P. Hasdeu, deşi cunoștea 
disprețul şi împotrivirea pe care acesta le manifesta faţă de activitatea 
revoluționară a refugiaților basarabeni. . 

Într-o zi, în cabinetul directorului, la Arhivele Statului, doi oameni 
renunţă la tot ceea ce i-a despărţit pînă atunci şi — dintr-o durere comună — 
devin prieteni nedespărţiţi. Marele savant şi naturalistul care se formase în 
spiritul ideilor materialiste ale vremii renunţă la convingerile lor ştiinţifice 
şi se hotărăsc să recurgă la „spiritism“ sperind să se întilnească din nou — pe 
această cale — cu ființele iubite şi atit de timpuriu dispărute. Şedinţele de 
spiritism aveau loc chiar în cabinetul de la Arhivele Statului ŞI, ÎN afara celor 
doi părinţi îndoliaţi, mai participau Th. Speranţia și alți prieteni intimi. 

Nu cunoaştem alte amănunte, dar ne putem închipui că în aceste împre- 
jurări s-a născut ideea formării unei reviste pentru copii. Hasdeu, presupunem, 
a primit cu interes propunerea lui Z. C. Arbore de a patrona o revistă în care 
să poată publica unele din lucrările fiicei sale, rămase în mape. 

Ca omagiu pentru dispărută şi din respect, faţă de președintele colegiului, 
redacţia „Amicului copiilor“ închină Iuliei Hasdeu articolul de fond din 
primul număr al revistei, în care se aduc elogii talentului ei literar. 

Din scrierile !uliei Hasdeu rămase în manuscris redacţia publică poezii, 
schițe, romane, ţinind seama mai mult de dorinţele şi recomandările tatălui 
îndurerat şi mai puţin de gustul și de puterea de înţelegere a micilor cititori. 

La rîndul său, Z. C. Arbore dedică toate scrierile sale publicate în revistă 

„Domnişoarei Lolica Z. Arbore“ şi „memoriei“ ei. 

Dacă această pioasă intenţie a fost imboldul de la care a pornit „Amicul 
copiilor“ — la baza preocupărilor redacţiei au stat însă şi alte ginduri. 

B. P. Hasdeu e trecut în primul an, printre colaboratori; în ceilalţi ani, 
el figurează ca președinte al colegiului de redacţie. Revista continuă să publice 
romane şi poezii ale Iuliei Hasdeu, unele numai în franțuzește, altele cu tra- 
ducerea romiînească alăturată textului francez. Se publică, de asemenea, din 
poeziile lui B. P. Hasdeu (Mater Dolorosa, Din iarnă etc.) dar nici una dintre 


1 Vezi S. Bratu şi Z. Dumitrescu, Contemporanul și vremea lui, 
E.S.P.L.A., București, 1959, pp. 18—35. 

2 Vezi |. Vitner, op. cit în loc. cit. 

3 Ibidem, nr. 12, p. 156. 

acestea n-au fost scrise anume pentru „Amicul copiilor“. Postul onorific 
ocupat de Hasdeu în compoziţia redacției şi faptul că nu figurează cu nici 
o scriere adresată direct micilor cititori ne întărește convingerea că el n-a 
influenţat activ orientarea revistei. De altfel, puţini dintre colaboratorii care 
figurează pe coperta revistei în primul an de apariţie au sprijinit efectiv re- 
dacţia prin vreo colaborare. Nici geograful francez Elisée Reclus, nici criticul 
Jon Gherea şi nici scriitorul Al. Vlahuţă ori I. L. Caragiale. Datorită relaţiilor 
prietenești pe care le aveau cu Z. C. Arbore, aceștia au admis, probabil, să 
figureze în redacţie pentru a da mai multă autoritate revistei. 

Ne putem închipui cît de grea era situaţia celor doi „Directori — proprie- 
tari“, Z. C. Arbore şi St. Bassarabeanu, care trebuiau să asigure materialul 
pentru o revistă bilunară, de format mare şi cu un număr de 24—40 de pagini. 

Ştefan Bassaraheanu — numele literar al medicului Victor Crăsescu — 
locuia în aceea vreme în casa lui Zamfir Arbore, dintr-un vechi cartier al 
Bucureştiului. Erau anii cînd Bassarabeanu își termina la București studiile 
de medicină, începute pe vremuri la Odessa, dar întrerupte din cauza exilului. 
De aceeaşi virstă cu Zamfir C. Arbore, Bassarabeanu a dus și el în tinereţe 
o intensă activitate revoluţionară. Nevoit să se exileze, a stat o vreme în 
Elveţia, apoi a fost argat de fermă undeva prin Statele Unite. A încercat să 
se reîntoarcă la Odessa, dar, urmărit de poliția ţaristă, el pleacă definitiv 
din Rusia şi se stabileşte la Galaţi. Medicina a început s-o practice în Dobro- 
gea, la St. Gheorghe unde se și fixează după luarea diplomei de medic, în 1895. 
Cu experiența mișcării revoluționare şi apropiat de ideologia „Contemporanu- 
lui“, al cărui colaborator a fost pînă la dispariţia revistei, scriitorul a fost în 
tot timpul vieţii lui un om plin de dragoste și abnegaţie pentru cei săraci și 
asupriţi. Îşi recruta pacienţii printre pescari şi muncitori, le îngrijea copiii 
fără să primească bani, ba le mai dăruia şi medicamentele necesare însănă- 
toșirii. Subiectul tezei lui de doctorat este şi el semnificativ: Contribuţiuni 
la studiul pediatriei populare. Pe baza unor cercetări minuţioase, el prezintă 
starea precară a sănătăţii copiilor de ţărani şi de pescari din Dobrogea, dato- 
rită mizeriei în care trăiau şi a lipsei unei îngrijiri medicale competente. El 
combătea superstiţiile și metodele primitive de îngrijire a bolnavilor.! 

Putem presupune că animat de aceste simţăminte a aderat cu entuziasm 
la proiectul lui Z. Arbore, numai un altruist ca el putea să se angajeze la o 
muncă atit de grea, dela care nu se putea aștepta la nici un beneficiu material ci 
numai la mulțumirea că contribuie, și pe această cale, nu numai la răspîndirea 
ştiinţei dar și la procurarea unor momente de adevărată desfătare micilor cititori. 

În afara celor cîteva schiţe semnate „Ștefan Bassarabeanu“, am putut 
identifica și alte colaborări ale lui V. Crăsescu la revistă. Fără îndoială că el 
a tradus şi a prelucrat numeroase povestiri şi note care au apărut nesemnate 
sau semnate cu diferite inițiale. Bun cunoscător al scriitorului rus Garşin, 
bănuim, bunăoară, că traducerea din ruseşte a povestirilor acestuia apărute 
în „Amicul copiilor“, a fost făcută de V. Crăsescu.2 


1 La culegerea de date despre V. Crăsescu ne-am folosit de amplul studiu al lui Th. 
Virgolici apărut în „Studii şi cercetări de istorie literară și folclor“, VIII, 1958, nr. 1—2, 
pp. 197—222. 

2 Th. Vîrgolici, în studiul mai sus amintit, arată că, la un moment dat, V. Crăsescu 
a fost acuzat că l-ar fi copiat pe Garşin. 

Cu toată activitatea susținută depusă de cei doi directori, treaba ar fi 
mers mult mai greu dacă nu le-ar fi sărit în ajutor copiii: Ecaterina, fiica 
mai mare a lui Arbore, și Sergiu Cujbă, fiul lui V. Crăsescu. 

Ecaterina Z. Arbore, care mai semna și cu numele de Ralli (numele con- 
spirativ pe care-l purtase tatăl ei în timpul tinereții) urma în acei ani cursurile 
facultății de medicină. (Ca şi V. Crăsescu, ea și-a susținut teza în 1895 tratînd 
tot o temă de pediatriė.) 

În afară de pregătirea din domeniul biologiei, ea avea serioase cunoştinţe 
şi în domeniul geografiei, etnografiei etc. Pînă la apariţia revistei, călătorise 
mult prin nordul şi centrul Europei, trăise o vreme în Franţa și Elveţia unde 
cunoscuse diferiți oameni de ştiinţă cu care tatăl ei întreținea legături de 
prietenie şi corespondenţă. 

Prezenţa ei în fiecare număr al revistei „Amicul copiilor“, cu două, trei sau 
chiar mai multe materiale, arată că era un colaborator de nădejde, răspunzind 
de întreaga rubrică ştiinţifică. . 

Un alt sprijin important, cel puţin de ordin cantitativ, l-a dat Sergiu 
Cujbă, fiul lui Victor Crăsescu. La apariţia revistei avea numai 16 ani, dar 
capacitatea lui de elaborare era prodigioasă. El este de fapt literatul revistei, 
şi nu Victor Crăsescu. (Acesta, în afara studiilor de medicină la care era anga- 
jat, mai colabora la multe din publicaţiile literare ale vremii; lipsit de răgazul 
necesar, a dat spre publicare cîteva povestiri pentru copii scrise în mare grabă). 
Sergiu Cujbă nu era un talent, ci un entuziast care scria şi-versifica cu ușurința 
începătorului. G. Coşbuc, care i-a citit povestirile în manuscrisul pregătit 
pentru tipar, îşi exprimă sincer, deşi cu o amabilă învăluire, părerea despre 
arta scriitoricească a lui Sergiu Cujbă : 

+ „Pîn-a nu citi caietul, într-o doară mi:am zis despre d-ta: «Cine-a 
mai învăţat pe omul ăsta să-și prindă mintea cu copiii?» Dar deodată cu citi- 
rea mi-am mutat gindul. Povestirile d-tale sînt o încercare, şi e o vorbă a nu 
ştiu cui : încercarea, şi cind nu reușește, e o școală. Şi cred că sînt destul de 
reuşite, ca început. Fără îndoială s-a mai făcut cite ceva în felul acesta şi nici 
nu zic că ești cel dintii printre cei dintii“ 

Și mai departe : 

. „Eu cred că d-ta ai scris bune poveşti. Talent ai, știi ce să tratezi şi 
cum. Acest „cum“ e lucrul cel mai năbădăios în artă, e poate arta însăși. 
Îţi lipseşte numai rutina. Rutina e un lucru care se învaţă cu vremea. Sint 
convins că ai să scrii din ce în ce mai bine“t... 

Lipsa de rutină, de care amintește Coşbuc, nu l-a împiedicat pe tinărul 
Cujbă să umple coloanele revistei cu încercările sale literare. 

Printr-o asemenea străduință a celor două familii, revista a apărut cu 
regularitate în cei patru ani, înții bilunar, apoi, din anul al doilea, lunar, dar 
cu un număr mărit de pagini. 

Redacţia a întimpinat mari greutăți materiale, neavind alte. resurse de 
cit ceea ce se incasa din abonamente. 

... „A veni în ajutorul acestei reviste — se scrie într-unul dintre anun- 
ţurile inserate pe ultima pagină cu litere mari — se poate într-un singur mod : 


1 G. Coşbuc, prefaţă la cartea lui Sergiu Cujbă, Povestiri din copilărie, 
București Editura Librăriei Sfetea, 1896, pp. 6—7 (Cartea este ilustrată de N. Vermont). 

acela de a rispindi revista, adică de a face abonamente. Redacţia revistei 
«Amicul copiilor» lucrează gratuit de trei ani de zile şi multumind! indeferen- 
tismului culpabil al publicului romin n-a putut izbuti de a închide socotelile 
anuale fără deficit. Aceasta ca să se ştie...“2 

În ciuda greutăților materiale însă, redacţia se străduia să asigure revistei 
cele mai bune condiţii tehnice. 

În anul 1895 Victor Crăsescu — obţinind diploma de doctor în medicină 
— se mută definitiv la Sf. Gheorghe ; Ecaterina Arbore, terminîndu-și studiile, 
pleacă pentru doi ani la Paris pentru specializare; Sergiu Cujbă se pregătește 
să-şi treacă licenţa în drept, pentru a se stabili într-un oraș din provincie. 

Rămas singur, Zamfir C. Arbore, cu tot elanul și puterea lui de muncă, 
.nu va mai putea face faţă greutăților materiale şi redacţionale. Așa se explică 
de ce în 1895 își încetează apariţia „Amicul copiilor“, prima revistă pentru 
copii din țara noastră care a reuşit să apară fără întrerupere timp de patru ani. 

În editorialul primului număr, redacţia „Amicului copiilor“ îşi propune 
ca scop „creierea unei literaturi romîne pentru copii“ şi — fără să ţină seama 
de contribuţia valoroasă adusă pînă atunci de marii noștri scriitori — declară 
emfatic : „să nu se uite că aceasta este piatra de temelie ce se pune pentru înteme- 
ierea literaturii romine pentru copii“ 

Eminescu şi Creangă muriseră numai cu doi ani înainte — timp prea scurt 
pentru ca redacţia să nu se mai refere la creaţiile lor; nu ținea seama nici de 
faptul că Al. Odobescu, G. Coşbuc, Al. Vlahuţă, Lon Slavici, Barbu Ştefănescu- 
Delavrancea şi alţi scriitori își aduceau — în acea vreme — din plin contri- 
buţia la îmbogățirea fondului de aur al literaturii noastre pentru copii. 

Se poate însă ca redacţia să nu se fi referit la creaţii sporadice, ci la o 
preocupare permanentă de a asigura micilor cititori o lectură corespunzătoare. 
În acest caz intenţia era lăudabilă, dar realizarea, deosebit de grea. 

Conducătorii revistei nu şi-au dezvăluit de la inceput concepţiile literare 
şi pedagogice. Se pare că, la apariția „Amicului copiilor“, redactoriii au avut 
doar bune intenţii, dar nu şi o vedere clară cu privire la literatura pentru 
copii. Spunem aceasta deoarece o expunere-program apare de-abia la sfîrşitul 
celui de-al treilea an de existenţă al revistei, într-un editorial din care extragem 
cele mai importante pasaje: 

„.. „Prin articolele de istorie, literatura pentru copii dezvoltă în inima lor : 
iubire pentru patrie, iubire pentru neamul său, iubire pentru omenirea în- 
treagă... Pentru acest scop articolele istorice scrise pentru copii trebuie să aibă 
în vedere principii şi idei generale privitoare la știința socială. Biografia monar- 
hilor, răpiri de putere, intrigi de curte etc. nu explică copiilor cauzele progresu- 
lui omenirii. Articolele istorice care au intrat în cele trei volume (colecţiile 
pe primii trei ani ale revistei noastre) au desfășurat înaintea cititorilor noştri 
starea societăţii în istoria antică și medievală precum şi drepturile și datoriile in- 
dividului în aceste societăţi. În scrierile privitoare la istoria Romîniei am căutat 
şi vom căuta a sădi în inima micului nostru cititor adevărata dragoste de ţară, 
stima şi recunoştinţa pentru țăranul romîn, acest uriaș martir pe umerii căruia se 
reazămă trecutul, prezentul şi viitorul ţării romineşti“ (sublinierea noastră — [.5.). 


1 Pentru „datorită“ 
2 Anunţ apărut în „Amicul copiilor“ III, 1893, nr. 3. 

... În scrierile de beletristică am căutat şi căutăm a dezvolta în sufletul 
cititorului idealul pentru bine, sentimente altruiste... 

În scrierile de ştiinţă am căutat să-l interesăm pe cititor în a studia 
natura şi legile sale, a-i da idei adevărate despre toate lucrurile ce ne încon- 
joară... a, 

Fără a ne lăsa impresionați de aerul oarecum sentenţios al celor afirmate 
de redactorii „Amicului copiilor“, observăm, de la început, intenţia conducerii 
revistei de a sustrage cititorii de la cunoașterea realităților social- -politice ale 
vremii. Redactorii revistei nu erau niște novici în problemele politice, ci 
oameni perfect iniţiaţi. E 

Era tocmai perioada cînd, în ţara noastră, ideologia marxistă se unea cu 
mişcarea muncitorească, fapt la care, o contribuţie însemnată a avut-o 
„Contemporanul“. 

„Într-o perioadă de plină dezvoltare a clasei muncitoare din Rominia, de 
afirmare a conștiinței ei de clasă, de organizare a partidului ei, redacția „Amicu- 
lui copiilor“ nici nu aminteşte de proletariat şi de rolul lui istoric, ci — făcîn- 
du-se exponentă a ideilor narodnice — își îndreaptă atenţia cu exclusivitate 
spre țărănime. 

Este prima și cea mai importantă contradicţie între intenţiile redacţiei 
de a crea o literatură romînă pentru copii și între căile pe care a căutat să 
o realizeze. Cerinţa de bază a unei adevărate literaturi pentru copii este de 
a da cititorilor o oglindă reală asupra stărilor sociale, de a nu le ascunde 
contradicţiile de clasă, de a-i înarma cu o vedere clară asupra forțelor în luptă, 
de a-i înarma pentru viață arătindu-le şi drumul pe care vor trebui să meargă 
cînd vor fi mari. | 

G. Coșbuc, deşi nu a făcut parte din cercurile revoluţionare şi n-a fost 
apropiat de ideologia clasei muncitoare — ca scriitor realist, şi-a dat seama 
totuși de această cerinţă a literaturii pentru copii şi a formulat-o fără echivoc : 

..-„ Trebuie să arătăm copilului viaţa așa cum e, cu bucuriile şi cu pră- 
pastiile sale, ca nu cumva, intrind în lume, disarmonia dintre lumea reală şi 
lumea din mintea sa să-l ducă la decepţionism, la lipsă de voinţă, rele de care 
omenirea noastră e așa de bolnavă“.2 

Or, redacţia condusă de Z. C. Arbore n-a procedat astfel; situind ţărăni- 
mea în centrul atenţiei cititorilor şi neglijind aproape total viața şi lupta 
proletariatului, ea a oferit un aspect trunchiat și neveridic al societăţii ro- 
mineşti de la siirşitul veacului trecut. 

Singura excepţie, în redacţie, o face Ecaterina Z. Arbore, care nu se mul- 
țumeşte numai cu descrierea vieţii celor umili şi exploataţi, ci arată în același 
timp şi prăpastia care îi desparte pe exploatatori de exploataţi. 

Domeniul în care se observă mai multă consecvență și o atitudine unitară 
a redacţiei este cel ştiinţific. Colaboratorii revistei au căutat ca în articolele, 
povestirile şi notele cu caracter ştiinţific să explice legile care stau la baza 
fenomenelor din natură și să risipească orice influenţă a superstiţiilor, misti- 
cismului şi ignoranței. Din acest punct de vedere, revista a continuat tradiţiile 


1 „Amicul copiilor“, IV, 1894, nr. 1, 
2 G. Coşbuc, op. cit. în Joc. cit. 

„Contemporanului“ şi a jucat un rol important în dezvoltarea literaturii de 
popularizare a științei în ţara noastră. 

Aceeaşi consecvență se poate observa şi în domeniul povestirilor cu 
caracter istoric, în care se acordă o atenţie deosebită vieţii şi luptei popoare- 
lor şi mai puţină biografiilor monarhilor sau intrigilor de curte. 

În revistă s-au publicat materiale în care se exprimă încredere în puterea 
educaţiei, în posibilitatea de a se dezvolta însuşirile bune ale copiilor prin 
metode de convingere şi apropiere sufletească. Bătaia, jignirea și orice mij- 
loace de reprimare brutală a pornirilor copilăreşti sînt veştejite cu indignare. 

Într-o notiţă redacțională aceste vederi sint astfel exprimate : 

„.„Se constată că copilul care a fost silit să înveţe carte cu ajutorul 
bătăii a prins oroare de carte şi, dintr-o sută din cei bătuți, abia unul a isprăvit 
studiile bine și a căpătat noţiuni precise despre care se învaţă în şcoală, restul 
99 s-au timpit. În afară de ura pentru carte, bătaia mai produce şi alte rele : 
ea degradează morala copilului, îl umileşte față de cei tari și-l face la rindul 
lui să devină brutal, siluitor şi fără îndurare faţă de cei mai slabi decit dinsul“L. 

Din cele arătate pînă acum se poate vedea că redacția revistei „Amicul 
copiilor“ a avut multe intenţii bune și iniţiative lăudabile. Tributară însă unei 
greșite orientări ideologice și a unei imperfecte cunoașteri a problemelor 
specifice literaturii pentru copii, ea a avut — pe lingă incontestabilele reali- 
zări — şi eşecuri. 

Gindindu-ne însă că unele probleme ale creaţiei literare pentru copii 
sint şi astăzi greu de rezolvat, nu putem reproşa „Amicului copiilor“ că nu 
le-a dezlegat în urmă cu șaptezeci de ani. Revista aceasta are meritul că a 
început ; şi nouă ne revine sarcina să analizăm cu atenţie și să scoatem la lumină 
atit succesele cît şi scăderile acestui pionier al periodicelor pentru copii din 
țara noastră. 

La fiecare număr, în „Amicul copiilor“ se publică povestiri cu caracter 
ştiinţific, descrieri geografice, prezentări de plante şi animale din ţinuturile 
depărtate, probleme de fizică, chimie, etnografie etc. Informaţia ştiinţifică 
este riguroasă şi corespunde celor mai noi descoperiri pentru aceea vreme. 
Este de asemenea foarte important de subliniat stăruința cu care lupta 
redacția împotriva superstiţiilor, explicind cu răbdare și în repetate rînduri 
care este originea pămîntului, cum a apărut viaţa pe planeta noastră și cum 
s-a dezvoltat, ea pînă la apariţia omului. Se explica cititorilor cum este format 
sistemul solar, cum se produc fenomenele cerești, anotimpurile, ziua şi 
noaptea etc. 

Redactorii au folosit din plin exemplul marilor creatori ai povestirii 
ştiinţifice Fabre, Brehm şi alţii, de multe ori traducînd sau prelucrind din 
opera acestora. Dar nu originalitatea interesează în primul rind în acest do- 
meniu, ci grija redacţiei de a face povestirile ştiinţifice cît mai accesibile și 
mai plăcute cititorilor. | 

Astfel, în povestirea Leul?, după ce se face prezentarea animalului cu 
precizia naturalistului, autorul își transportă cititorii în plină Sahară, într-o 


1 „Amicul copiilor“, III (1893—1894) nr. 11, p. 394. Nota este însoţită de o cari- 
catură reuşită în care se arată un dascăl care a inventat o maşină pentru bătut elevi. 
2 „Amicul copiilor“ I, 1891, nr 5. 

oază, la umbra unui palmier unde se odihnește o caravană. De departe se aud 
răcnetele leilor flăminzi. În acest cadru impresionant își începe povestirea 
Sahi-Mahomet ben-Aga — şeful caravanei — despre o vinătoare de lei, 
plină de peripeții, la care luase parte în tinereţe. 

Într-un alt articol, lumea insectelor este prezentată micilor cititori cu 
imagini obţinute printr-un năstruşnic microscop, care nu numai că mărește 
dar surprinde și episoade dramatice din viaţă albinelor sau altor gize : 

„-„În jurul furnicarului nostru, prin diferite locuri stau mai multe furnici. 
Erau (sic) caraulele. Ele păzeau ca nu cumva să se apropie vreun vrăjmaș 
de cartierul lor... Cum răsări soarele şi se făcu cald, caraulele sau păzitorii 
noştri se repeziră spre furnicar. Găurile furnicarului fuseseră astupate pentru 
noapte cu fire de paie, iarbă uscată, beţişoare“...! 

Povestea furnicilor, cu lumea lor, cu truda de agonisire a proviziilor, cu 
sclavi şi cuceritori, cu puternici şi slabi, cu solidaritatea celor mici și harnici, 
care se luptă şi înving pe trîntori, apare ca un fel de omenire în miniatură. 

Cind e nevoie, stilul sfătos al povestirii se transformă într-unul didactic, 
apropiat de cel al manualelor: 

„+ Dar cum văd furnicile? Ele nu pot să-şi ridice, nici să-și întoarcă capul; 
în schimb ochii lor sint astfel făcuţi încît ele pot vedea ce se petrece şi îndărătul 
lor şi în sus și în jos...“2 

Urmează descrierea amănunțită a sistemului de ochi compuși, caracteristic 
insectelor. Metoda aceasta de îmbinare a povestirii cu datele ştiinţifice este 
folosită şi la descrierea vieţii din fundul oceanelor? sau la prezentarea unor 
plantei. În aceste povestiri se poate vedea cît de departe merge autoarea cu 
inițierea ştiinţifică a micilor cititori, dar în acelaşi timp cît este de atentă ca 
ei să înțeleagă, ușor şi bine, unele noţiuni destul de aride. Dăm un exemplu: 

..:„ Vedeţi, plantele sînt formate din celule. Aţi băgat vreodată de seamă 
cum sînt icrele de pește? Ei bine, o celulă este tocmai ca un bob de icre, numai 
că ea este atit de mică încît nu se poate vedea fără ajutorul unui instrument, 
care arată lucrurile mult mai mari decît sint în adevăr...“ 

Am subliniat meritul redacţiei în publicarea unor extrase din scrierile 
marilor popularizatori ai ştiinţei. Astfel, în anul al doilea, se publică la fiecare 
număr, cîte o povestire de A. E. Brehm.5 Povestirile acestuia sint palpitante, 
eroii — vinători îndrăzneţi — întîmpină fiara cu curaj și o răpun după o 
luptă pe viaţă şi pe moarte — întind capcane, veghează în nopţi fără lună 
aproape de vizuină — se salvează prin fugă cățărindu-se în copaci iar fiara se 
roteşte în jurul tulpinii, nebună de furie... Alte povestiri sînt adevărate mono- 
grafii, prezentind viaţa acelorași specii de animale din diferite colţuri ale globu- 


1 „Amicul copiilor“, I, nr. 2, p.36 (Ce se petrece într-un furnicar de Ecaterina 
Arbore). 

2 Ibidem, 

3 Ibidem, 1I, nr. 9 (Scafandrii); nr. 10 (Marea şi locuitorii ei). 

4 Ibidem, |, nr. 3 (Micșunelele). 

š Brehm, Alfred Edmond, naturalist german, născut și decedat la 
Renthendori (1829—1884)-a călătorit prin Africa, Europa şi Asia. Împreună cu alți călă- 
tori şi naturalişti a editat colecţii de albume cu povestiri şi ilustraţii din viaţa animalelor, 
publicaţii care astăzi sînt în parte depășite din punct de vedere științific, dar care farmecă 
și acum cititorii prin frumuseţea stilului. 

lui. În povestirea Ctinii! de exemplu, după ce descrie viața ctinilor din regiunile 
polare, sau din întinderile nesiirşite ale savanelor, autorul se opreşte mai mult 
asupra haitelor de cîini sălbătăciţi care cutreieră nestingheriţi prin ulițele 
Istanbulului, fiind protejaţi de credinţa mahomedanilor că aceste animale 
sînt „ființe iubite de Alah“. 

Ecaterina Z. Arbore este singura membră a redacţiei care a prezentat 
aspecte din viaţa muncitorilor, insistind asupra cruntei exploatări la care 
erau supuși aceștia de patronii uzinelor și exploatărilor miniere. 

În povestirea cu caracter ştiinţific : În fundul pămîntului găsim următoarea 
descriere a muncii minierilor : 

„..„Minierii lucrau repede, obişnuiţi cu munca lor subterană, dar erau 
slabi și galbeni; ei îşi luaseră adio de la lumina soarelui şi aerul liber de la 
suprafața pămintului ; aici în fundul pămintului era locuinţa lor şi, cînd după 
multe ceasuri ieşiau la suprafaţă pentru odihnă, păreau ca nişte străini veniţi 
pentru scurt timp din altă lume“...2 

Sau un tablou mişcător în care copiii muncesc la spargerea minereului : 

.--„0 mulţime de copii de 12—14 ani zdrobeau cu nişte ciocane mari 
bucăţi de minereu. Munca era plictisitoare -şi grea. Copiii erau slabi, galbeni; 
înainte a se obişnui cu munca suferiseră mult, erau însă nevoiţi să muncească 
ca să aibă de mincare, ca să nu cerșească pe stradă“...? 

În oţelărie, același tablou cutremurător: 

...„ Oameni îmbrăcaţi în caftane închise, cu prăjini lungi în mtini, cu pălării 
cu marginile largi ca să le apere fața de flăcări, lucrau la focar, mestecau focul 
cu prăjina, și vărsau metalul topit în forme pregătite dinadins. Erau tăcuţi 
și posomoriţi, feţele lor erau bolnăvicioase, iar fruntea acoperită cu picături 
de sudoare în care se oglindea flacăra sobei“... 

Autoarea nu se mulțumește numai cu prezentarea tabloului exploatării 
crunte la care erau supuși muncitorii la sfirşitul veacului trecut, ea caută să 
arate cititorilor că adevărații producători ai tuturor bunurilor sînt proletarii, 
de ei depinde funcţionarea uzinelor şi mașinilor, în schimb ei n-au nimic din 
munca lor; pe cînd unii huzuresc, alţii trebuie să trudească din greu fără să 
ştie ce-i bucuria : 

„..„dar, dragii mei, mai sînt şi alţii, și din nenorocire numeroși sînt acei 
alţii, cari, dis-de-dimineaţă și pînă noaptea, muncesc fără odihnă, ca să aibă 
o bucăţică de piine de mincare și o odăiță întunecoasă în are să se culce... Pe 
aceştia îi găsiți pretutindeni, în fabricile mari și mici ei învirtesc zile întregi 
roțile maşinilor şi din munca lor ies stofele din care vă faceţi voi hainele, din 
mîinile lor ies mobilele ce vă umple casele, diferitele vase în care mincaţi, 
tot ce vă înconjoară... Aceia n-au timp să se uite la soare și la cer după o zi 
plină de muncă, nu știu dacă găsesc că viaţa e plăcută, pîinea cîştigată după 
atita muncă nu știu dacă li se pare lor așa de dulce ca vouă mincarea după 
plimbarea pe cîmp“...* l 


„Amicul copiilor“, II, nr. 11. 

Ibidem, II, nr. 9 (În fundul pămîntului, de Ecaterina Arbore). 
Ibidem. 

Ibidem, II, nr. 9 (În fundul pămintului, de Ecaterina Arbore). 

Asemenea pagini, din păcate, sînt rare în colecţia revistei, dar ele mar- 
chează totuşi, în istoricul periodicelor pentru copii din ţara noastră, o etapă 
interesantă și pozitivă. 

Un punct de vedere consecvent după cum am mai spus, îl are redacţia 
şi în povestirea faptelor din trecut. Fie că este vorba de viaţa vechilor egipteni 
(povestirea Kenu)!, de a arabilor (Mahomet profetul)? sau de a popoarelor 
europene în timpul evului mediu (Trubadurul? şi Cruciata de coput), îşi face 
loc ideea că popoarele şi nu regii sînt făuritorii istoriei. Bogăţiile și monumen- 
tele Egiptului sînt creaţii ale poporului de sclavi ţinuţi sub biciul faraonilor; 
arabii flăminzi şi goi luptă împotriva califilor lacomi şi cruzi; copiii înșelați 
de minciunile papii şi ale solilor lui îşi pierd viaţa pe cîmpul de luptă, în timp 
ce cavalerii cu crucea pe piept string avuţii imense jefuind populaţia ; Reingold, 
cîntărețul bucuriei şi al tristeţii poporului său, preferă să moară în temnița 
întunecată decît să-l desfete la ospățuri pe baronul Bruno, care a îngrozit 
o lume prin fărădelegile sale. 

Fiecare povestire istorică este un document veridic al vremurilor : mica 
Kenu, nepoata ciobanului, este sacrificată zeilor pentru ca să reuşească intriga 
unei curtezane; viața de lux şi de desfriu de la curtea faraonului contrastează 
puternic cu cea a oamenilor sărmani, care îndură suferințe şi mizerie, dar 
îşi păstrează sufletele curate ; preoţii cruzi la suflet nu aduc alinarea, ci groaza 
printre credincioşi; prin teroarea preoţilor poporul este ţinut în lanţurile 
robiei și ale deznădejdii. Relaţiile sclavagiste sînt redate cu multă exactitate, 
motivarea istorică este corectă, iar refacerea atmosferei de la curtea faraoni- 
lor ne apropie de frumusețea legendelor istorice. 

Aceeaşi culoare a vremii o realizează povestirile cu subiecte medievale. 
Minciuna eliberării Sfintului Mormint, care a ameţit sute de mii de oameni 
credincioși, ducindu-i la pieire în cruciatele pornite de papalitate, a adus 
numai jale și sărăcie în casele oamenilor. Descrierea acestor lungi și triste 
peregrinări este răscolitoare. Nimic din falsa strălucire a armelor zăngănitoare 
nu slăbește nota de indignare a povestitorilor împotriva lăcomiei și cruzimii 
armatelor papale, cum nimic din cavalerismul medieval nu este folosit pentru 
a motiva cruzimile înfiorătoare ale baronilor germani, care închideau în temniţi 
adinci pe toți cei ce li se împotriveau. 

__ Alături de povestirile istorice, trebuie să amintim şi schițele etnografice 
privind unele populaţii ale globului. Printre cele mai reuşite sînt : Eschumoșii5 
de Ecaterina Z. Arbore şi Indienii6 de Zamfir C. Arbore. 

Ecaterina Arbore este autoarea şi a unor note dintr-o călătorie făcută 
la Londra,” capitala celei mai bogate ţări europene din acea vreme. Londra, 
oraşul minunilor şi al marilor bogății, cu portul ei uriaş în care încap 300 de 
corăbii mari, cu cartierul de magnați din City, cu turnul inalt clădit de regina 


Începe din anul I, Nr. 2. 
Începe din anul II, Nr. 4. 
Începe din anul I, Nr. 9. 
Începe din anul IV, Nr. 3. 
„Amicul copiilor“, I, nr. 14. 
Ibidem, IV, nr. 4. 

Ibidem, IV, cu începere din nr. 2 (O plimbare prin Londra, de Ecaterina 
Arbore). 

Victoria şi care a costat poporul englez milioane de lire, cu Picadilly și Westend, 
cartierul aristocrației în care palatele se înşiră unele după altele, cu sălile 
de cristal ale muzeului, cu prăvălii încărcate cu cele mai rare bunătăți aduse 
din toată lumea, totul dă impresia unui adevărat rai pe pămînt. Dar se mai 
găsesc la Londra și alte cartiere, mărginașe, unde domneşte cea mai neagră 
mizerie : colibe strimbe şi murdare, fără aer și fără lumină, cu străzi desfundate 
şi pline de noroi în care se joacă copii în zdrenţe, slabi, bolnavi şi flăminzi. 
Şi, ca o ironie a stăpinitorilor bogaţi, ulițele acestea mizere se numesc pompos : 
strada Mărgeanului, strada Rozelor sau strada Fericirii. 

Oamenii, înnebuniți de foame, fură sau ucid. Temniţele Londrei sînt 
totdeauna pline, pentru că nicăieri nu sînt atiția oameni săraci şi nenorociţi 
ca în acest oraş al bogăției. Autoarea își termină reportajul cu accente de 
nestăpinită indignare: , 

„Adio Londra, adio oraş prea bogat pentru unii, sărac pentru alţii, 
oraş în care sint bogaţi ce dau milioane pentru lucruri de lux şi atiția nenorociţi 
ce nu găsesc ce minca, unde zilnic atiția copii mor de foame“... 

Zamfir C. Arbore este autorul celor mai multe dintre romanele de aventuri 
pe care le publică revista. Seria lor începe cu romanul Fraţii Lupul — viaţa, 
întimplările şi voiajurile prin America de Nord ale celor trei fraţi originari 
din Galaţi, care au plecat dincolo de ocean ca să-şi găsească un rost. Autorul 
dă dovadă de o bogată lectură în domeniul romanelor de aventuri. Influența 
lui Fenimore Cooper, a lui R. Kipling și a lui Jules Verne este incontestabilă. 
Dar aceasta nu micşorează cu nimic farmecul povestirii ai cărei eroi, cei trei 
băieţi plecaţi de la Dunăre, introduc o notă de permanentă voioşie şi optimism. 
Ca în ori ce roman de aventuri, facem cunoştinţă cu ţinuturi îndepărtate şi 
puţin cercetate : Far-Westul sălbatic, cu înălțimile pustii ale Munţilor Albaștri, 
cu torentele de apă spumeginde, cu pădurile neatinse de picior omenesc cu 
peșterile inspăimiîntătoare, cu aurul care se ascunde în nisipul apelor de munte 
ete. Locuri măreţe și infricoşătoare unde moartea te pindeşte la orice pas. 
Dar vinătorii de tigrii tigreros sau gaucios, ciobanii, cu pălăriile uriașe şi cu 
lasso-ul agăţat la șa, nu cunosc frica. 

Prietenii fraţilor Lupu sînt artişti de circ, luptători şi acrobați albi, negri 
sau metiși, vinători sau şefi de triburi indiene. Pe toţi aceștia îi unește o prie- 
tenie generoasă și o solidaritate de neclintit. Autorul, prin mirarea fraţilor 
Lupu faţă de obiceiurile şi legile americane, face cititorilor o amplă expunere 
asupra rasismului colonialiștilor americani şi a urmărilor lui nefaste pentru 
băştinaşii noului continent. 

Scris cu o adevărată înțelegere a genului, romanul este antrenant, 
episoadele sînt din ce în ce mai palpitante, fără ca nota vioaie și plină de 
haz să lipsească. 

Convins de succesul repurtat prin publicarea acestui roman, Zamfir 
Arbore, folosind aceleași personaje, continuă cu alte două povestiri: Gam- 
buzino — sau căutătorii de aur? şi Diamantul pierdut.5 Dar de astă dată nota 


1 „Amicul copiilor“, I, nr. 2 și următoarele. Romanul este semnat E. Lupu, pseu- 
donim al lui Z. C. Arbore 

2 Ibidem, II, începînd din nr. 2. 

3 Ibidem, II, începînd din nr. 11. 

de aventură de dragul aventurii ia locul atmosferei de prietenie şi curaj 
cavaleresc din primul roman. 

Ultimele două romane, cu toate întimplările neașteptate şi antrenante 
care se succed cu iuțeala unui film, nu mai au nimic din farmecul primei po- 
vestiri; în locul eroismului şi al generozităţii, mobilul lor este goana după 
îmbogăţire, goană nebună, care lasă în urma ei cadavrele unor oameni 
nevinovaţi. | 

Povestirile cu tematică socială ocupă un loc important în cuprinsul 
revistei, şi mai toate descriu viața grea şi tristă a copiilor săraci. Ca şi scriitorii 
de la „Contemporanul“, colaboratorii revistei de care ne ocupăm descriau 
mediile mizere și căutau să cîştige simpatia cititorilor pentru cei ce duceau 
o viaţă de lipsuri şi suferinţe. Acest aspect pozitiv este întunecat de soluţiile 
sociale împăciuitoriste adoptate de autori, de prezentarea idilică a raporturi- 
lor dintre bogaţi „generoşi“ şi săracii recunoscători „binetăcătorilor“ lor. 

Multe dintre aceste povestiri sînt şi prost scrise. 

Chiar Ştefan Bassarabeanu, scriitor cunoscut şi apreciat în cercurile 
„Contemporanului“, n-a găsit în povestirile publicate în „Amicul copiilor“ 
mijloacele artistice care să-l ferească de artificialitate. 

Astfel, în schiţa G/uţă Păun! vorbeşte despre un copil de ţigan „zdrenţăros 
şi flămind de ţi-e mai mare mila“, care ştia să cînte la vioară. Dar nu cînta 
pentru bani, ca ceilalţi lăutari, ci cînta numai copiilor, ca să-i înveţe să joace. 

Personajul este mai mult curios decît nobil la suflet, autorul nemotiviînd 
suficient conflictul care-l desparte de restul lumii. 

Ca un ecou al propriilor sale amintiri, scriitorul a înduioșat cititorii cu 
schița Despărțirea? — în care un bătrin preot de ţară îşi ia rămas bun de la 
fiul său, pe care l-a adus să înveţe carte la oraş. 

Cind simpatia şi mila pentru cei sărmani nu mai formează pivotul poves- 
tirii, Ştefan Bassarabeanu nu mai reuşeşte să evite platitudinea. În Problemă 
de aritmetică 3 de exemplu, ni se arată cit de „miloasă“ este o fetiță bogată, 
ea vrea să salveze o muscă de un păianjen care-o pîndește. Pentru a-și înde- 
plini nobila misiune de „salvatoare“, fetița răstoarnă toate lucrurile din cameră, 
varsă cerneala peste caietul de teme la aritmetică, spre marea disperare a 
guvernaatei Miss-Flink și a slujnicei care trebuie să curețe după mica răsfăţată. 

Mai reuşită ni se pare schița Doi amicii, în care autorul reușește să se 
apropie mai mult de specificul literaturii pentru copii. Un dialog asemănător 
ca între Patrocle şi Lizuca din Dumbrava minunată are loc aici între un băieţaş 
şi căţeluşul care l-a apărat de atacul unei şopirle : ...„Mi-ai mîncat prăjitura, 
m-ai mușcat de deget !... Te superi pe mine parcă ţi-aş fi mîncat eu ţie prăjitura 
şi te-aş fi muşcat de labă!“ 

Vioi şi amuzant ca dialog, pasajul ne indică posibilităţi ale scriitorului 
de care acesta n-a făcut prea mult uz în creaţiile pentru copii. 

Zamfir C. Arbore nu dovedește nici el mai multă pricepere scriitoricească, 
chiar dacă își alege subiecte promițătoare. Astfel, Smărăndița Roată eroina 


„Amicul copiilor“, I, nr. 5. 
Ibidem, III, nr. 3. 
Ibidem, |, nr. 8. 

Ibidem |, nr. 3. 

schiţei cu același numel, este fiica unui țăran rănit grav în luptele de la Gri- 
viţa. Fata, care plecase să-l caute pe front, îl găseşte în agonie. Rănitul mai 
are timp să-i încredinţeze drapelul ciuruit de gloanţele inamice. Îndurerată 
de moartea tatălui său, dar însufleţită de misiunea ce i s-a încredințat, fata 
îndură gerul și foamea şi, în ciuda oboselii cumplite, reuşeşte să ajungă în 
rîndurile oştirii romine. Ea moare fericită că a îndeplinit ultima rugăminte 
a tatălui ei. l 

Subiectul este.frumos, dar povestirea, naivă și declamatoare, cu momente 
melo-dramatice, presărate peste tot cu declamații patriotarde, nu emoționează. 

Valoroasă ca idee, dar nefericit realizată, este şi povestirea Ţigânușul? 
în care un paznic bătrin înfiază un copil de ţigan, orfan. Înfruntind toate 
prejudecățile satului, bătrinul îl ocrotește și îl creşte pe copil cu o dragoste 
de adevărat părinte. În alte schiţe ale aceluiași autor apar figuri de bogătași 
care exploatează crunt pe copiii sărmani şi fără apărare. O cucoană bogată, 
dar rea și zgircită, o bate şi o chinuiește pe Zoița, o biată orfană, pînă o omoară?; 
la fel procedează o ciîrciumăreasă care bănuiește de furt pe orfana care are 
suflet nobil şi sensibilt, 

Din schițele acestea se degajează o profundă tristeţe şi deprimare ; sărăcia 
şi cinstea apar ca nedespărţite, dreptatea nu are cuvint şi cel năpăstuit nu 
poate înfrunta tragica soartă a celor mulţi și umili. Moartea apare nu numai 
ca o încununare a unei vieţi de martir, ci ca unica soluţie oferită de autori. 

Ideea aceasta a „morţii salvatoare“ este prezentă în toate schiţele, ro- 
manele şi poeziile Iuliei Hasdeu, publicate în coloanele „Amicului copiilor“. 

Un băieţel de nouă-zece ani o întreabă într-o seară pe mama sa ce este 
moartea. Mamas, pentru a fi mai bine înţeleasă, îi povesteşte despre viața 
tragică a unei tinere fete Speranţa Mireanu care căpătase o educaţie aleasă. 
„Ea cunoştea pianul şi desenul în perfectium, afară de aceasta avea o voce 
dulce, armonioasă, timbrată; cunoştea limbile franceză, engleză şi italiană 
şi broda, cosea, ștrica cu iglița, toate prea bine. Această copilă, prin bunătatea 
şi milostenia ei, ajunsese îngerul satului, care era moşia domnului Mireanu și 
în care trăiau ei“. 

Dar bunele însușiri ale domnişoarei Speranţa nu i-au purtat noroc. La 
cîteva săptămîni după ce s-a logodit cu un tînăr şi bogat avocat, s-a îmbolnăvit 
şi a murit. 

„..„ Vezi, copilul meu, ce nenorocită ar fi fost Speranţa de ar fi trăit, căci 
soțul ei, care nu o iubise decit trecător, ar fi părăsit-o şi ea ar fi fost nenorocită... 

Mama isprăvise. Ionel se gîndi puţin apoi zise: 

— Acum știu ce este moartea : un ce care ţi se pare intti rău, crud, grozav, 
dar mai în urmă, socotind bine, vezi că este o dulce consolare, este scăparea 
din nenorociri și din trude; un somn de odihnă şi liniște nesfirşită...“ 

Viaţa e crudă şi rea, cei ce au o fire aleasă nu pot răzbi, pentru ei moartea 
este o dulce izbăvire — acestea sînt ideile care revin mereu de-a lungul obosi- 


1 „Amicul copiilor“, I, nr. 4. 

2 Ibidem, II, nr. 1 l 

3 Ibidem, IIE, nr. 4 (Fetiţa ne-ndreptățită). 

4 Ibidem, 1, nr. 17 (Din viața copiilor săraci). 
5 Ibidem, I, nr. 1 (Ce este moartea?). 

torului roman Mademoiselle Mausade seris în limba franceză de Iulia Hasdeu 
cînd avea 11 anil. 

Această filozofie pesimistă a Iuliei Hasdeu este reluată de Z. Arbore mai 
întîi în nuvela Rindunica? publicată în cîteva numere la rind ale revistei, 
şi apoi în schița Mitică. 

Aceeași descurajare apare şi faţă de neputința de a indrepta nedrep- 
tăţile sociale. „Pentru ce m-am născut? Pentru ce m-ați chemat? Ce mă 
aşteaptă în viaţă ?“ citeşte Z. Arbore în ochii unui nepot al său de-abia născut 4. 


Deşi influenţa mistică religioasă e puţin prezentă în materialele publi- 
cate de revistă, ideea aceasta a morţii, care răpește în mod necruţător pe toți 
cei buni, face să se nască sentimentul deznădejdii față de deșertăciunea vieţii. 
Aceasta introduce o notă tristă şi apăsătoare care distonează puternic cu 
optimismul ce se degajează din unele povestiri de călătorii şi aventuri, precum 
şi din povestirile cu caracter științific. 

Ceilalţi colaboratori ai revistei, şi mai puţin talentaţi, scriu povestiri 
stingace şi neatrăgătoare în care de multe ori preamăresc figura unui boier 
sau a unei boieroaice, oameni buni şi luminaţi. În asemenea povestiri melo- 
dramatice excelează Sergiu Cujbă : cind li se pare că nu mai e nici o speranţă, 
oamenii săraci primesc daruri din partea moşierului care îi scapă de la moarte 5, 
cînd copiii oamenilor sărmani jinduiesc după o jucărie, cei bogaţi le-o dau 
pe cea mai mică dintre zecile de păpuşi pe care le capătă de la părinţi şi rude 
bogate, bucurindu-se de laudele și admiraţia autorului 6. . 

Simpatia cu care sint prezentați copiii sărmani e distantă, filantropică. 
„Pare ca un oftat scos din pieptul unui om generos, care, trăind o viață îndes- 
tulată, se simte dator să compătimească pe cei sărmani. 


Revista, care publică versuri alese din cei mai buni poeţi ai noștri: 
M. Eminescu, Alecsandri, G. Coşbuc etc., face loc şi poeziilor lui D. M. Safir, 
poet cunoscut din coloanele „Contemporanului“. 

Poeziile pe care le publică acesta în „Amicul copiilor“ sint, după cum 
spune autorul, fără „vîrstă“, ele putind fi înţelese de toţi cei „ce sufăr şi 
pling“. Tristeţea este nota lor caracteristică, deşi uneori o rază de lumină 
apare printre lacrimi : 


„Eu am petrecut la țară toată-a mea copilărie. 

Şi ori cînd aprilie vine, simţ, în mine-o veselie. 

Fără voia mea atuncia, printre caldele plinsori 

Ochii mei îi plimb pe ceruri să văz şiruri de cocori!“ 7. 


1 A apărut în anul I începind cu numărul 5 al revistei şi a continuat în foiletoane 
regulate, pînă la sfîrşitul anului al doilea. A fost publicat pe două coloane. În coloana din 
stinga e textul în franceză, iar în coloana din dreapta, traducerea în romînește făcută 
de B. P. Hasdeu. La primul foileton, titlul romînesc specifică: „Domnișoara ursuză, 
roman pentru copii, scris la 1881 de Iulia Hasdeu — tradus din franţuzeşte de B. P. Hasdeu“. 

2 „Amicul copiilor“, I, începînd cu nr. 2. 

3 Ibidem, IV. nr. 2. 

4 Ibidem, IV, nr. 2 (Mitică). 

5 Ibidem, IV, nr. 9 (În ajunul anului nou). 

6 Ibidem, II, nr. & (Canarii). 

7 Ibidem, I, nr. 2 (Cocorii). 


15 UN PIONIER AL REVISTELOR PENTRU COPII „AMICUL COPIILOR“ 189 


De unde atita tristeţe, de ce atitea lacrimi? Explicaţia ne-o dă chiar poetul 
într-o altă poezie : 
„Doina-mi place... dar îmi vine 
Să-mi apăs inima-n mine, 
Să se spargă în plinsori... 
Pentru cei suferitori.“ 1 


Printre poeziile publicate de Sergiu Cujbă, mai reuşite sînt anecdotele 
sau întimplările hazlii din viața copiilor. 

O fetiţă, care-i neascultătoare şi-şi murdărește rochiţele, cînd aude că 
are ochii negri, se sperie şi începe să şi-i spele de zor de teamă că nu va fi 
luată la plimbare 2; doi copii, neputind să se joace în curte din cauza rufelor 
întinse, presară nisip pe ele pentru ca să le usuce mai repede ?. 

În alte poezii ale aceluiași autor își face loc nota melancolică specifică 
revistei atunci cînd este vorba de viitorul plin de suferință şi chin care-i 
aşteaptă pe copii. Mama îşi îmbie sugarul la somn, îndemnîndu-l să se bucure 
de anii fericiţi ai copilăriei : 


«Dormi acuma, căci pe urmă 
Cînd bărbat vei fi- 
Deseori de gene somnul 
Nu se va lipi.“ 


Îndemnul la luptă nu lipseşte, deși scopul acestei lupte este vag și 
şovăielnic : 
„ Ai să fii a ta viață 
Aprig luptător 
Şi de glasu-ţi tremura-va 
Cel apăsător. 


Ş-ai să suferi multe chinuri 
Pină vei putea 

Lanţul negru al robiei 
Poate-a scutura. 


Dar în drum să nu te-oprească 
Multe greutăţi 

Cum să năzuie, pe alţii 

Încă să-i înveţi“ 4, 


La stingăcia versificaţiei se adaugă un ton declarativ şi imagini banale : 

Noaptea pune stăpinire pe pămintul adormit întinzind „cu grije cerescul 
ei covor“; luna întinde „mreje de raze aurii“; plopul îşi leagănă virful atin- 
gînd bolta cerului, pîriul murmură, norii de aur „coboară“ ca nişte „îngeraşi“ 
peste mama care-şi adoarme copilul 5. 


„Amicul copiilor“ "1, nr. 4 (Salutare). 
Ibidem, IV, nr. 3 (Ce cuminte). 
Ibidem, (Elegie). 

Ibidem, II, nr. 3—4 (Cintec de leagăn). 
Ibidem, III, nr. &. 


en a o o i 


190 ILIE STANCIU 16 


Revista publică regulat din basmele şi poveșştiile lui Creangă, Ispirescu, 
Dumitru Stăncescu şi ale altor povestitori cunoscuţi. De asemenea, publică 
basme orientale, legende mitologice, poveşti ale popoarelor nordice ete. 

Uneori însă apar și basme semnate de colaboratorii revistei. Unul dintre 
aceştia este tot Sergiu Cujbă. Fără a înțelege etica proprie basmului, Sergiu 
Cujbă povesteşte copiilor întîmplări stranii şi de o moralitate dubioasă. 
Eroii basmelor sale trădează sentimentele nobile de dragoste şi credință 
(Zina Lebăda 1) sau întreprind o serie întreagă de fapte, care, în loc de a fi 
vitejeşti, sînt simple coţcării, lipsite de umor şi de gust (Bărbier fără voie?). 
Luînd din basmele noastre populare și din basmele orientale îrînturi de acţiune, 
el le îmbină cu o lipsă de talent uluitoare, schimonosind povestirea, perso- 
najele şi ideile atit de luminoase ale acestor povești. 

Nereușite sint și poveştile din lumea necuvintătoarelor. Uneori autorul 
vrea să fie ironic la adresa unor deprinderi omenești, dar satira lui nu are 
ascuţiş. Astfel, O noapte furtunoasă 3 este de fapt o fabulă în care asistăm la 
o peregrinare lipsită de sens. 

Cărăbuşul dă meditații pentru douăzeci de boabe de grîu pe săptămînă, 
dar pentru că mai are nevoie de încă zece boabe, le ia cu împrumut de la 
furnică căreia îi dă o poliţă. Buburuzul e gazetar, el scoate „Trompeta Muşu- 
roiului“ în care scrie poezii, dar n-are perspective din cauza beţiei; groparul 
e un om de ştiinţă, timpit de atita învăţătură ; furnica este o avară hidoasă, 
care răspunde oricui îi cere : „Muncă grea, cîştig puţin, n-am de unde“. 

Interesantă este rubrica de anecdote, hazuri şi jocuri distractive, care 
apare în fiecare număr. 

Multe dintre glume sînt luate din reviste străine şi adaptate. Unele mai 
reuşite stirnesc risul, altele sînt lipsite de haz sau nepotrivite pentru copii. 
Un exemplu de anecdotă fără haz: 


Tatăl: — Ei bine, domnule profesor, găsesc că 5 lei e prea mult pentru o oră de 
meditaţie. 

Profesorul : Da, ore mai ieftine nu zic că nu găsești, dar dacă pe fiul d-tale îl medi- 
tează altul, de, mi-e frică... să nu cadă la mine, la examen. 


Un alt exemplu, de data asta de glumă nepotrivită pentru copii: 


Profesorul (către elevele care se poartă foarte zburdalnic) : — Domnişoarelor, vă 
asigur că de o mie de ori îmi sînt mai plăcuți 5 elevi decît una din dv. 
O elevă: — Și mie, domnule profesor. 


De mult mai bun gust sînt povestirile hazlii în imagini. Ele sînt luate din 
revistele care apăreau în Franţa şi Germania. 

Jocurile aritmetice, geografice şi gramaticale sint ingenioase și variate 
ca sistemă. Pasionante sînt şi experiențele distractive din domeniul fizicii şi 
chimiei. 


1 „Amicul copiilor“, nr. 5. 
2 Ibidem, nr, 6. 
3 Ibidem, nr. 1. 

În citeva rinduri revista a publicat un supliment muzical, dînd nu numai 
cuvintele cintecelor, dar şi notele pentru a fi executate de copiii care știu 
să cînte la un instrument sau din gură. 

Se observă o oarecare grijă a redacţiei pentru limba literară ; barbaris- 
mele sînt rare, neologismele şi termenii tehnici sînt explicaţi în glosare, vul- 
garismele sint evitate, construcţia frazelor e corectă. 

În povestirile pentru preșcolari abundă însă diminutivele din greșita 
credinţă că şi cuvintele trebuie „copilărite“ ca să le placă celor mici. Apar 
cu duiumul : guriţe, feţişoare, ochișori, picioruşe, inimioare, în frază sunind 
după exemplul următor : 

„Ajutor, oameni buni, îngănă copilița, simțind că puterile o părăsesc, 
că picioarele sale nu mai pot, că inimioara sa bate iute-iute, ca o păsărică ce 
vrea să scape din cuşculiţa în care- e închisă“ 1 

Alteori autorii, neţinînd seama de virsta cititorilor, compun fraze alam- 
bicate, cu ironii şi subinţelesuri, ridicole într-o scriere pentru copii : 

„Tu eşti un ţinţar retrograd — îmi zise ea cu dispreţ — şi voesc o înţe- 
Jegere, că aşa e veacul, cum că grațiile și formele corpului nostru sînt preţuite 
acum numai pentru a stimula voluptatea, spre a cauza înmulţirea, iar nu 
pentru a inspira scăderea, prin idei putrede și deşarte a veacurilor idealis- 
mului“ 2. 

De multe ori, pentru a crea culoarea locală, frazele abundă de franțu- 
zisme, care deformează gustul: 


„Maria era la beauté de la famille... nu era urită, avea ochi ce i-ar 
fi permis de a juca rol de ingénue pînă la adinci bătrineţe... Mama a vrut 
w w » A r kA o ias et a 
să facă din dînsa un Esprit de la famille“3. 


Cei mai talentaţi colaboratori se feresc să „moralizeze“, pentru a nu 
plictisi cititorii cu tot felul de maxime. Dar alţii nu le pot evita şi cad într-un 
didacticism greu de suportat : 

„De aceea zic, copiilor, folosiţi-vă cît puteţi mai mult de plăcerile vieţii, 
pină sinteţi copii, ca să aveţi apoi, cînd veţi fi mari, cum să pomeniţi copi- 
lăriă voastră. Învăţaţi carte, dar îngrijiţi-vă şi de sănătate, jucaţi-vă la aer 
curat, faceţi gimnastică, dezvoltaţi-vă mușchii şi oasele, îngrijiţi de cură- 
tenia gurii şi a dinţilor, precum şi a întregului corp.“ 

Deși s-ar putea crede că sint sfaturile unui medic, nu sînt decit conclu- 
ziile unei povestiri în care este vorba despre joaca „de-a trenul“ a unor copii 
zburdalnici. 

În romanele de aventuri se foloseşte stilul consacrat al genului : 

„ — Oh, o sută de milioane de draci şi cu toate neamurile lor, mizera- 
bile! numai cu viaţa ta îmi vei răsplăti vorbele“... 

„ —— Cere iertare, mişelule, pentru că ai insultat un om nevinovat, căci 
nu sînt şi n-am fost neguţător de sclavi“... 


1 „Amicul copiilor“, I, nr. 9. 
2 Ibidem, Il, nr, 5. 
3 Ibidem, |, nr. 4. 

„— lartă-mă, abia putea ingina nenorocitul, căci, de bună seamă, după 
ce îmi trecu furia, îmi era jale de dînsul, era prea tînăr şi îndrăzneţ“!... 


* 


Am zăbovit mai mult la analiza acestui inaintaş al periodicelor pentru 
copii din ţara noastră şi nu fără motiv : în comparaţie cu el, în raport cu rea- 
lizările şi eşecurile lui, se vor studia revistele care au apărut după aceea?. 

Cercetătorul de astăzi nu trebuie să uite că „Amicul copiilor“ a fost un 
deschizător de drumuri, fiind prima revistă pentru copii cu o apariție mai 
îndelungată. Limitele ideologice în orientarea redacţiei au oprit revista de 
a îndeplini un rol mai activ în educarea progresistă a tinerei generaţii. Am 
subliniat compromisurile pe care le-a făcut redacţia în ceea ce priveşte reali- 
tăţile social- -politice ale vremii. 

Ținind: seama însă de orientarea reacționară a educaţiei oficiale ce se 
făcea în şcoli, de influenţa nefastă a concepţiilor mistice, a şovinismului şi 
a dispreţului pentru oamenii muncitori, linia urmată de „Amicul copiilor“ 
reprezintă pentru vremea aceea o poziţie mai înaintată. 

Nu am întîlnit în paginile revistei nici o referire la rege și la familia lui, 
nici o tendință de ploconire în faţa oficialităţii şi a mai marilor zilei, nici o 
propagandă în favoarea bisericii şi a cultului religios. 

Încrederea în puterea de muncă şi creaţie a omului, în ştiinţă şi tehnică, 
în dragostea şi înţelegerea dintre popoare face cinste acestui pionier al peri- 
odicelor pentru copii din ţara noastră. 

Bratu, $. şi Dumitrescu, Z. — Contemporanul și vremea lui, ESPLA, Bucu- 
reşti 1959. 

Coşbuc, George — Prefaţă la cartea lui S. Cujbă, „Povestiri din copilărie“. 
Bucureşti, 1896. 

Cujbă, Sergiu — Povestiri din copilărie, cu o o prefaţă de G. Coşbuc şi ilustraţii 
de N. Vermont București, Editura Librăriei C. Sfetea, 1896. 

Vitner, Ion— C. D. Gherea-reconstituire biografică, în „Viaţa Romiînească“, nr. 
11 şi 12 din 1956. 

Viîrgolici, Theodor — V. Crăsescu în Stadii şi cercetări de istorie literară şi 
folclor an VIII 1958, nr. 1—2. 


1 „Amicul copiilor“, an I. p. 65. 

2 Prezenta lucrare este numai un capitol din studiul pe care îl întreprindem asupra 
periodicelor pentru copii şi tineret care au apărut în țara noastră. Studiul va cuprinde 
şi o bibliografie adnotată. 


PE URMELE LUI REBREANU LA CRAIOVA! 


C. D. PAPASTATE 


Pe lingă studiile şi articolele apărute înainte de 23 August 1944 2, cele 
publicate în ultimii ani precum și contribuţiile documentare ale unor cer- 
cetători è au adus lumini noi asupra vieții şi operei celui mai de seamă roman- 
cier romin dintre cele două războaie, îmbogățind substanțial unul din capi- 
tolele de seamă ale istoriei literaturii romiîne. 

Comunicarea de față îşi propune să prezinte — pe baza unor documente 
inedite — un episod mai puțin cunoscut din viața şi activitatea scriitorului 
ardelean : acela de secretar literar al Teatrului Național din Craiova, sub 
directoratul lui Emil Girleanu, precum şi raporturile de colaborare şi prie- 
tenie ale lui Liviu Rebreanu cu cercul revistei „Ramuri“ şi cu unii scriitori 
din Craiova. 

Datele folosite în comunicare sînt culese, o parte din ele, din Arhiva 
Teatrului Naţional din Craiova (anii 1914—1912), aflată în prezent la Arhi- 
vele Statului din Craiova (inventar nr. 6—9, pachet 8/911), cuprinzind un 
„Registru de circulări“ pe anii 1911—1912 (nepaginat), un „Registru inventar“ 
pe anii 1911—1912, un „Jurnal de Masă“ pe anii 1911—1912 (lipsă o pagină) 
şi un „Registru de Casă a Banilor“ pe anii 1911—1942. 

O altă parte din izvoare se găsesc în „Dosarul de procese-verbale“ ale 
Comitetului Teatrului Naţional din Craiova pe anii 1911—1912 (nepaginat), 
aflat tot la Arhivele Statului din Craiova (inventar nr. 4). 


2 Comunicare ţinută în 30 ianuarie 1961 la filiala Craiova a Societăţii de ştiinţe 
istorice şi filologice din R.P.R. 

2 G. Călinescu, Liviu Rebreanu, ed. Jurnalul literar, lași, f. a; Istoria 
literaturii romine, E. F. 1940, pp. 6%47—653, Tudor Vianu, Arta prozatorilor romiîni 
ed. Contemporană, 1941, pp. 344—334. 

3 Al. Bistri t eanu, Nuselistica lui L. Rebreanu, în „Studii şi cercetări 
de istorie literară şi folclor“, nr. 1/960 pp. 121—163; O v. S. Crohmălniceanu, 
Liviu Rebreanu, în „Viaţa Romînească“, nr 11, 1953; Camil Baltazar, Za țară 
la Liviu Rebreanu, în „Tinărul scriitor“, nr. 3, 1956 pp. 90—93; N. Liu, Geneza unui 
roman clasic despre 1907, în „Viaţa Romînească“, nr 3, 1957, pp. 27—386, Liviu Rebreanu 
şi maeștrii realismului rus, în „Steaua“, nr. 3, 1960; Augustin Z. N. Pop, „Cum 
a scris Liviu Rebreanu romanul „Ion“, în „Tînărul scriitor“, nr. 4, 1957 pp. 89—94; T i- 
beriu Rebreanu, Geneza romanului „Pădurea spinzuraţilor“ de Liviu Rebreanu, 
în „Steaua“, nr. 9. 1960, pp. 64— 84; Prototipuri de personaje din romanul „Ion“, în „Steaua“, 
nr. 12, 1960 pp. 78—92; Ion Iliescu, Contribuţii la cunoașterea lui Rebreanu, în 
„Steaua“, nr. 1, 1958, pp. 102—106; Al. Andriescu, Sobrietatea stilistică și realis- 
mul lui Liviu Rebreanu, în „Limbă și literatură“ III, 1957 pp. 3—18; C. Ciuchindel, 
Gavril Scridon, în „Steaua“, ş.a. 

Unele dintre scrisorile menționate fac parte din corespondența inedită 
a scriitorului, existentă în arhiva revistei „Ramuri“ din Craiova (neinven- 
tariată), cuprinzînd un număr de nouă scrisori adresate directorului revistei, 
fie în legătură cu unele probleme pecuniare ale scriitorului, fie cu raporturile 
profesionale sau prietenești dintre Liviu Rebreanu și directorul revistei 
„Ramuri“. 

Alte cinci scrisori, acum în posesia noastră, fac parte din corespondenţa 
inedită a lui Liviu Rebreanu cu Elena Farago. Sint din cel de-al treilea deceniu 
al secolului nostru, cind scriitorul ajunsese să se afirme, şi oglindesc relaţiile 
lui de breaslă. 

Citatele din scrierile lui Liviu Rebreanu sint extrase din revista „Ramuri“, 
perioada ianuarie-septembrie 1912 şi din „Rampa“, perioada 1912. 

Starea documentelor consultate este bună. Arhiva Teatrului Naţional 
din Craiova, aflată la Arhivele Statului din Craiova, este inventariată, dar 
nepaginată, iar aceea a revistei „Ramuri“ nu era încă inventariată acum 
cîțiva ani, cînd am cercetat-o. Corespondenţa adresată poetei Elena Farago 
este scrisă, în parte, pe hirtie purtind antetul „S.S.R. Preşedintele“ sau 
„Teatrul Naţional Bucureşti, Cabinetul Directorului“, după calitatea lui 
Liviu Rebreanu, fie de preşedinte al Societăţii scriitorilor romini, fie de director 
al Teatrului Naţional din Bucureşti. 


1. Liviu Rebreanu și Teatrul Naţional din Craiova 


Venit din Ardeal în Rominia în anul 1908, Liviu Rebreanu se stabileşte 
temporar la Craiova în 1911. Prietenul său, Emil Girleanu, fiind numit în 
iunie 1911 director al Teatrului Naţional din acest oraș, îl aduce cu el pentru 
a-l ajuta în opera de organizare și reînnoire a teatrului craiovean. 


În stagiunea 1911—1912, ca secretar literar al Teatrului Naţional din 
Craiova, Liviu Rebreanu se dovedește un colaborator preţios al prietenului 
şi directorului său, pe care îl preţuia mult. De altfel, chiar după încetarea 
colaborării lor temporare la Teatrul Naţional din Craiova, Liviu Rebreanu, 
într-un articol intitulat Teatrul Național din Craiova !, elogiază munca de 
director a lui Girleanu, pentru că a reînnoit „[un] teatru hodorogit, în care 
adevăraţilor artiști le era rușine să joace“, pentru că „a ridicat prestigiul 
artiştilor“ şi a creat condiţiile necesare ca teatrul din Craiova să poată da 
„cîteva spectacole de o valoare artistică deosebită“. Apoi articolul se încheie 
cu cuvintele: „Craiovenii şi, mai ales artiştii, vor trebui să rostească tot- 
deauna cu recunoştinţă numele lui Girleanu, care este pentru Teatrul Naţional 
din Craiova ceea ce au fost domnii Al. Davila şi Pompiliu Eliade pentru 
Teatrul Naţional din București.“ 

Prezenţa celor doi scriitori la conducerea Teatrului Naţional din Craiova 
este favorabil comentată și de presa craioveană a epocii, care remarcă faptul 
că această alegere satisfăcea „o cerinţă a vremii“, care pretindea ca „scriitorii 
să fie smulși din izolarea în care erau ţinuţi pînă atunci“ şi „să fie transfor- 


1 Liviu Rebreanu, Teatrul Naţional din Craiova, în „Rampa“, II, 1912. 
nr. 327, p. 1; Opere alese, E. P. L., Bucureşti, 1962, vol. V., pp. 385—387. 


3 PE URMELE LUI REBREANU LA CRAIOVA 195 


maţi în elemente de acţiune, aşezindu-i în fruntea acelor instituţii care au 
menirea să facă din artă un mijloc serios de ridicarea sufletului nostru na- 
tional “ 1. 

Liviu Rebreanu îl ajuta pe directorul teatrului la întocmirea reperto- 
riului, la redactarea şi corectarea afişelor, precum și a programului revistei 
„Teatrul“, care apărea bilunar la Craiova, sub conducerea lui Emil Girleanu. 
Prin circulara Teatrului Naţional din Craiova din 1 noiembrie 1911 2 scrisă 
de Emil Girleanu însuși, se menţionează printre altele : „Dl. secretar Liviu 
Rebreanu va prezenta întotdeauna corectarea afişelor, pentru ca directorul 
să dea „bun de imprimat“. 

Desigur, experienţa lui Liviu Rebreanu — care scosese împreună cu 
Mihail Sorbul la 15 septembrie 1910 „Scena“ — revistă săptăminală de teatru 
şi muzică — nu putea să nu-i fie de folos lui Girleanu, care, pentru a da un 
suflu nou teatrului din Craiova și a crea un climat favorabil vieţii teatrale, 
editează revista mai sus amintită. 

Ca dovadă a preţuirii pe care directorul teatrului o acordă secretarului 
său literar e şi faptul că îl deleagă să însoţească la Sinaia, în locul său, un 
grup de artişti craioveni care urmau să participe la „o reprezentaţie în aer 
liber, imitindu-se reprezentațiile teatrelor antice din străinătate.3 

Preocupat încă de la început de buna gospodărire a teatrului, Emil 
Girleanu îl însărcinează pe Liviu Rebreanu ca, în calitatea lui de secretar 
literar, împreună cu Al. Demetrescu Dan, directorul de scenă, să-i prezinte 
„un raport de ce anume costume şi decoruri trebuie pentru « Femeia îndărăt- 
nică» a lui Shakespeare şi dacă din cele existente s-ar putea întrebuința ceva“ 4. 

La cererea directorului, secretarul literar Rebreanu ajutat de actorul 
Petreanu, societar al Teatrului Naţional din Craiova, cercetează biblioteca 
de manuscrise și cărți a instituţiei, în scopul de a-i da „o organizaţie care 
să corespundă cerinţelor moderne ale teatrului“, alcătuind în acelaşi timp 
şi un „registru inventar al Bibliotecii“ 5. 

Urmind exemplul lui Pompiliu Eliade, directorul Teatrului Naţional 
din Bucureşti, care îmbogăţeşte repertoriul cu piese ale teatrului clasic uni- 
versal, încredințind traducerea lor numai scriitorilor de profesiune, Emil 
Girleanu dispune stabilirea de legături mai strînse între teatru, scriitori şi 
artişti. Liviu Rebreanu, ca secretar literar, stabileşte aceste legături fie pentru 
procurarea de piese originale, fie pentru traduceri. Astfel, potrivit unei alte 
circulare, 6, expediază prin poștă, „recomandat“, piesa Nunta scriitorului 
N. Dunăreanu la Hotel „Englisch“ din Bucureşti şi piesa Cher Maître de 
Fernand Vanderen, tot „recomandat“, pe adresa scriitorului D. Anghel, 
str. Bucovinei, 18, Bucureşti, pentru a fi traduse, urmind să facă parte din 
repertoriul stagiunii 1911—1912. 

Cunoscător al limbii maghiare şi germane, pe care le vorbea încă din 
copilărie, Liviu Rebreanu este însărcinat la rîndul său cu traducerea pieselor 


1 D. Tomescu, Teatrul National din Craiova, în „Ramuri“, VI, 1911, p.507. 

2 Registru de circulări pe anul 1911—1912 (nepaginat), Arhiva Teatrului Naţional 
din Craiova (Arhivele Statului din Craiova, inventar 6—9, pachet 8/(911). 

3 Ibidem, Circulara din 13 august 1911. 

4 Ibidem, Circulara din 7 iulie 1911. 

5 Ibidem. 

è Ibidem, Circulara din 1 septembrie 1911 

Traumulus de Arno Holz și Freschke şi Hoţii de Fr. Schiller. În legătură cu 
executarea acestor traduceri, prin petiția din 9 iulie 19111, traducătorul 
solicită direcţiei teatrului un acont de lei 150, luindu-și angajamentul „a efec- 
tua traducerile astfel încit să poată fi întrebuințate în cursul stagiunii actuale“, 
atunci cînd direcţia „va crede potrivit“ — după cum menţionează solicita- 
torul. Pentru Hoţii, Rebreanu specifică : „... în tot cazul însă Hoţii o să vi-i 
pun la dispoziţie în aşa timp, încît la începerea repetiţiilor să puteţi dispune 
a se scoate rolurile“. Suma îi este aprobată de la „cap. H, art. 16“, în ziua 
de 16 iulie 1911“ 2. 

Aproape o lună mai tirziu, la 3 august 1914, Liviu Rebreanu solicită 
direcţiei teatrului mandatarea sumei de lei 200 „pentru traducerea piesei 
Hoţii de Schiller, cedată pentru totdeauna acestui teatru și cu dreptul de 
tipărire“?, după cum menţionează el însuși, emiţindu-se mandatul de plată 
„nr. 218, cap ÍI. art. 16, buget 1911/1912.“ 

Tot în calitatea lui de secretar literar al teatrului, Liviu Rebreanu este 
însărcinat cu traducerea comediei Ofiţerul de Franz Molnar şi pentru această 
traducere solicită un acont de lei 150 din suma de 200 lei ce urma să încaseze 
pentru lucrare. Prin rezoluţia din 13 august 1911, Emil Girleanu aprobă 
cererea, menţionind : „Pină la 28 septembrie traducerea să fie gata. Mai 
rămîne să ia restul de 50 lei“ 4, 

Prin aceeași petiție Liviu Rebreanu asigură, la rindul lui, direcţia tea- 
trului de următoarele : „manuscrisul comediei mi-e promis de Casa Hugo 
Baruch din Berlin, pentru cel mai tirziu 23 august cor. şi astfel vei putea 
avea traducerea pe la mijlocul sau sfîrşitul lui septembrie“. 

Deși prevăzute în repertoriul Teatrului Naţional din Craiova pentru 
stagiunea 1911—1912, din lipsa documentelor existente (afişe, cronici tea- 
trale etc.), nu putem cunoaște precis data reprezentării și distribuţia 
pieselor traduse de Liviu Rebreanu. Cert este însă faptul că piesa Ofiţerul 
s-a jucat în această stagiune și actrița Fani Rădulescu — Rebreanu a fost 
distribuită în reprezentaţie, deoarece direcţia teatrului, prin procesul-verbal 
nr. 33 din 25 aprilie 1912 „aprobă cererea artistei Fani Rebreanu (sublinierea 
noastră. — C.D.P.) de a i se da un ajutor bănesc pentru toaletele ce și le-a 
făcut cu piesa Ofiţerul (335 lei)“ 5. 

Hoţii, în traducerea lui Liviu Rebreanu, figurează în repertoriu şi, după 
afirmaţia unor persoane mai în vîrstă din Craiova care au asistat la reprezen- 
tație în acea vreme, piesa a fost jucată în stagiunea respectivă. Cum însă 
Teatrul Naţional din Craiova a ars în 1928, o parte din arhivă s-a pierdut, 
aşa încît nu se poate cunoaște distribuţia, iar traducerile făcute de Liviu 
Rebreanu nu mai există. 

De mare folos îi este Liviu Rebreanu directorului Teatrului Naţional 
din Craiova şi prin funcția de inspector pe care o îndeplineşte, pe lingă aceea 


1 Dosar de contabilitate (inventar nr. 1, dos. 8). 

2 Ibidem. 

3 Ibidem. 

4 Ibidem. 

5 Registru de procese-verbale al Comitetului Teatrului Naţional din Craiova — Ar- 
hiva Teatrului Naţional din Craiova (Arhivele Statului din Craiova Inventar nr. 4). 

de secretar literar, „avind sub supravegherea d-sale personalul de serviciu 
— aşa cum reiese dintr-o altă circulară a teatrului t — fiind răspunzător 
de buna întreţinere a edificiului, în calitate de controlor general al lojilor 
şi stalurilor şi depozitar al tuturor inventarelor teatrului, conform art. 69 
din regulament“. 

Aceste sarcini date de director secretarului literar depăşeau, desigur, 
atribuţiile sale. Cum însă măsurile de reorganizare ale teatrului se loveau de 
unele năravuri inrădăcinate 2, Emil Girleanu nu se putea bizui decit pe oamenii 
lui apropiaţi, care îi înțelegeau cum trebuie intenţiile. Unul dintre aceștia 
era desigur prietenul său Liviu Rebreanu, pe care-l numise secretar literar 
de îndată ce preluase conducerea Teatrului Naţional din Craiova. 

Că numai prietenia cu Rebreanu și încrederea pe care o avea în el l-au 
făcut pe Girleanu să-i dea sarcini care depăşeau atribuţiile sale de secretar 
literar reiese din aceeaşi circulară, care se încheie astfel: „... în afară de 
aceste funcțiuni şi acele prevăzute în buget şi distribuite nominal, încetează 
pe ziua de azi amestecul oricărei persoane, fie dintre artiști, fie dintre per- 
sonalul administrativ, în afacerile interne ale acestui teatru. Dacă obişnuința 
a deprins pe unii a socoti teatrul drept casa d-lor particulară, pe ziua de azi 
rup cu aceste tradiţii dăunătoare și voi păstra cu cea mai mare stricteţe 
această hotărire pe tot timpul direcţiunii mele; regizorul trebuie să rămînă 
regizor, directorul de scenă director de scenă şi aşa mai departe, fiecare în 
îndatorirea lui. Nimeni nu are dreptul să calce în domeniul celuilalt.“ 3 

Plecarea neaşteptată a lui Rebreanu după mai puţin de un an se dato- 

reşte rezilierii contractului artistei Fani Rebreanu, soţia sa, de către Direcţia 
Teatrului Naţional din Craiova. Deși direcţia teatrului „aprobă cererea artistei 
Fani Rebreanu de a i se da un ajutor bănesc pentru toaletele ce şi le-a tăcut 
cu. piesa Ofiţerul (335 lei)“, totuși „respinge cererea de concediu a artistei 
Fani Rebreanu pe luna de reprezentaţie mai, pentru a se duce în străinătate“ 
şi deși recunoaște că este o „artistă trebuincioasă repertoriului“, avind în 
vedere că „D-sa a refuzat de a semna contractul în care se prevedea o despă- 
gubire bănească în caz de călcare a lui, şi avînd în vedere că acest refuz al 
d-sale s-a considerat ca o intenţiune pentru viitor, mai cu seamă că d-sa a 
cerut concediul tocmai în luna în care trebuia să intre în repetiţiuni, i se 
respinge cererea de concediu și o consideră ca « dezangajată» a Teatrului 
Naţional din Craiova din ziua de 1. V. 1912“ 4, 
__ Anii petrecuţi la Craiova i-au inspirat scriitorului și unele povestiri ca 
Întiiul gropar şi au prilejuit și o luare de atitudine fermă a lui împotriva 
manifestărilor antisemite, în articolul În numele naționalismului, scris cu 
ocazia unui turneu al actorului Al. Leonescu în capitala Olteniei. 


1 Registru de circulări, Circulara din 17 noiembrie 1911, punctul 5 
2 Dovadă nenumăratelor circulări scrise personal de Emil Girleariu aflate în Regis- 
trul de circulări al Teatrului Naţional din Craiova. 
3 Registrul de circulări, Circulara din 17 noiembrie 1911, punctul 5. 
4 Registrul de procese- verbale al Comitetului Teatrului Naţional din Craiova, Arhiva 
Teatrului Naţional din Craiova (Arhivele Statului din Craiova, Inventar nr. 4 — Proces- 
verbal nr. 33 din 25 aprilie 1912). 

În povestirea Întiiul gropar! acțiunea se petrece la Craiova, eroul 
principal fiind unul dintre cunoscuții actori ai teatrului craiovean, care era 
şi profesor de gimnastică la una din şcolile din oraș, pe numele lui adevărat 
Al. Nanu. Cei ce l-au cunoscut pe acest actor-profesor povestesc numeroase 
anecdote despre el, atît ca actor, cit şi ca profesor. 

Articolul În numele naţionalismului 2 pune în lumină atitudinea pro- 
gresistă şi umanitară a scriitorului care nu putea admite manifestările huli- 
ganice ce se făceau în numele naţionalismului. Luînd atitudine împotriva 
urii de rasă, Liviu Rebreanu veştejeşte campania de calomnii pe care ziarul 
„Apărarea Naţională“ din Craiova, organ al partidului naţional-democrat 
al lui N. Iorga şi A, C. Cuza, o duce împotriva actorului evreu Al. Leonescu- 
Vampiru, cu prilejul unui turneu al acestuia la Craiova. 


2. Liviu Rebreanu și cercul revistei „Ramuri“ 


Ca şi Emil Girleanu, care-şi împletește activitatea teatrală cu cea literară, 
Liviu Rebreanu, pe lingă activitatea lui de secretar literar al Teatrului Naţional 
din Craiova, desfăşoară și o activitate literară în paginile revistei „Ramuri“, 
la care începe să colaboreze de la numărul í din ianuarie 1912, cînd Emil 
Girleanu, împreună cu C. Șaban-Făgeţel, preia conducerea publicaţiei. În 
articolul Novelli, scris cu ocazia trecerii marelui actor italian prin Craiova, 
Liviu Rebreanu îi apreciază valoarea, numindu-l „artistul dramatic desă- 
vîrşit“, care ştie „să pătrundă gindirea poetului și s-o reliefeze simplu, sobru, 
omenește“. 3 

În rolul lui Othello îi remarcă „demnitatea sălbatecă, privirea tristă şi 
fanatică“, darul de a sensibiliza „chinurile și frămintările geloziei“, făcindu- 
ne să vedem mai lămurit „cum se sădeşte, cum încolţeşte și înfloreşte în 
sufletul omenesc buruiana aceasta otrăvitoare“. 

În rolul lui Petruchio din Femeia îndărătnică, îi preţueşte „interpretarea 
artistică naturală, poetică, iar în cel din Nevasta mea n-are şic, socoteşte că 
Novelli face „artă adevărată, dindu-i o muzică specială, muzica mișcărilor, 
mimica împreunată cu accentul graiului“ 4. 

Sint notații pline de bogate subtilităţi analitice. Felul cum scriitorul 
ştie să disocieze elementele afective de cele raționale și să închege din apre- 
cieri o sinteză cuprinzătoare profilează — încă de la începutul carierii sale — 
pe cronicarul teatral, care va scrie mai tirziu pagini pline de idei şi fine apre- 
cieri estetice, 

Nu însă fără o oarecare tristeţe şi reproș, Liviu Rebreanu observă că „publi- 
cul craiovean, care umple pînă la cel din urmă loc spectacolele fără nici o va- 
loare (e vorba de alte trupe şi turnee care treceau prin Craiova — C.D.P.) — 
a dat și de astă dată dovadă că nu pricepe, nu gustă şi nu apreciază adevărata 
artă. Trei reprezentații a dat Novelli și toate trei în faţa sălii aproape goale“. 

1 Publicată pentru întiia oară în „Universul literar“ XL, II, (1926), 26.XI1, 
pp- mAN în volum : Liviu Rebreanu, Opere alese, ESPLA, Bucureşti, 1959, vol. I 
pp È Publicat pentru înttia oară în „Rampa“, II, nr. 321 din 14 noiembrie 1912, În vo- 
lum : Liviu Robreanu, Opere alese, EPL, 1962, vol. V, pp. 382—384. 

3 Reprodus în Opere alese EPL, 1962, vol. V., pp. 352—354. 

4 „Ramuri“, VII, nr. 1, p. 26. 

Cu prilejul venirii lui Novelli la Craiova, Emil Girleanu, obligat să fie 
prezent la București în acel timp, deleagă pe artiştii Nicolau, Stănescu şi 
Bulfinski să-l primească pe marele artist în gară şi să-l roage, în numele lui, 
să-i scuze absenţa. „Seara, pe scenă — scrie el în aceeaşi circulară 1 — să 
i se ofere o coroană de frunze şi flori cu o panglică albă pe care să se tipă- 
rească cu litere aurite: « Marelui artist Novelli, Direcţia și artiștii Teatrului 
Naţional din Craiova». Delegaţia şi alți patru artişti în frac.“ 

Liviu Rebreanu nu face parte din această delegaţie. Nu este exclus totuși 
să-l fi cunoscut personal pe marele artist italian cu ocazia trecerii lui prin 
Craiova. 

In amintirea contemporanilor, spectacolele date de Novelli au rămas de 
neuitat. Maestrul Remus Comăneanu, artist al poporului, cu care adesea am 
avut prilejul să vorbesc despre trecutul teatrului craiovean, într-una din 
convorbiri îmi mărturisea cu emoție impresia pe care jocul lui Novelli l-a 
tăcut asupra lui şi asupra celorlalți artiști ai Teatrului Național din Craiova, 
în 1912. „Era un artist dramatic puternic — spunea el — a cărui interpretare 
simplă, sobră, omenească punea stăpînire pe tine, făcindu-te să pătrunzi 
mai adinc taina gîndirii celui care scrisese piesa. În faţa lui Novelii înțele- 
geai ce este arta adevărată a interpretării, a gestului, a mimicii, a muzicii 
interioare a cuvîntului rostit în faţa spectatorului “. 

lar R. Bulfinski, care făcuse parte din delegaţia de primire a marelui 
artist, îi mărturisea lui Remus Comăneanu : „Novelli era un adevărat magi- 
cian, în faţa artei căruia dispăreai, confundîndu-te cu artistul însuşi. Văzin- 
du-l jucînd, nu puteai să nu-l îndrăgești sau să-l uiţi vreodată“. 

Jena financiară a scriitorilor în trecut îi punea deseori în situația de a 
apela stăruitor la editori, directori de reviste sau prieteni pentru a le acorda 
un ajutor bănesc. 

Într-o astfel de situaţie se află şi Liviu Rebreanu, cînd solicită directorului 
revistei „Ramuri“ unele sume de bani. „Am o rugăminte destul de mare: 
îmi trebuie 10 lei — îi scrie el lui C. Şaban-Făgeţel — şi fiindcă teatrul nu 
posedă nici măcar atita, te rog pe tine să-mi avansezi suma aceasta, pentru 
care îţi voi da luni o bucată pentru numărul 4 al « Ramurilor“, și fiindcă 
am mare nevoie, te rog să fii drăguţ şi să-mi trimiţi... Cu dragoste multă, 
Liviu : Rebreanu“ 2. 

Într-adevăr, bucata promisă, purtind titlul Ordonanţa domnului colonel 
apare în nr. 4 al revistei „Ramuri“, din februarie 1912 (p. 53). 

Deşi trecuseră cinci ani de la debutul său literar cu schița Codrea, apărută 
în revista „Lucealărul“ din 1 noiembrie 1908, Rebreanu, care avea pe atunci 
23 de ani, încă nu ajunsese, pare-se, la stăpînirea deplină a mijloacelor artis- 
tice. Omul nu e prezentat în trăsăturile lui esenţiale, scriitorul recurge mai 
mult la notație, deşi se simte oarecum o notă cehoviană. În această bucată 
e de remarcat în primul rînd pasajul descriptiv dinaintea deznodămintului, 
care prevesteşte parcă pe scriitorul realist al amplelor tablouri psihologice 
de mai tirziu: „De acum clipele se scurgeau cu o încetineală înspăimîn- 
tătoare. Imi păru o veșnicie pînă sună miezul nopţii. Pe urmă nici un zgomot, 


1 Registru de circulări, Circulara din 24 noiembrie 1914. 
2 Scrisoare din 3 februarie 1912 (Arhiva revistei „Ramuri“). 

parcă toată lumea ar fi moartă... apoi, deodată, de undeva departe, hămăitul 
ascuțit, înfiorător al unui cfine spintecă văzduhul... Prin spinare începură 
a-mi furnica fiori de groază. Așteptam totuși tremurind să văd ce s-o întîmpla. 
Costică însă, oploşit sub poartă, nici nu cricnea, iar în casă stăpinea o tăcere 
ca-n cimitir...“ 1, 

Sfirşitul tragic al schiţei — spinzurarea eroului principal — este pregătit 
de acest tablou sumbru, prevestitor de o mare nenorocire. Interesant pentru 
evoluția creației scriitorului de mai tirziu ne apare acest deznodămint al 
povestirii, care arată că încă de la începuturile sale literare, o problemă care 
l-a preocupat în mod deosebit pe Liviu Rebreanu a fost ideea morţii prin 
spînzurare. ? 

Tot motive pecuniare îl determină pe Liviu Rebreanu să uzeze din nou 
de bunăvoința aceluiaşi prieten, cerindu-i să-i împrumute suma de 120 de lei, 
necesară pentru a putea pleca la Bucureşti, spre a ridica, după cum spune el, 
„niște parale“. „Neavînd la cine apela la Craiova, sînt nevoit — scrie Rebreanu 
— să mă dedau la cerşetorie şi cum n-am la altcineva aici în afară de tine, 
sint nevoit să mă cerșetoresc la tine, cu toate că mi-e nespus de penibil. Te 
rog mult — adaugă el — să-mi împrumuţi 120 lei, fie cu poliţă, fie ca un 
acont pentru colaboraţii. Dar te rog foarte mult să nu mă lași. Ar însemna 
să nu pot pleca şi asta m-ar pune într-o situaţie foarte grea și mi-ar stinjeni 
o mulțime de planuri.“ 3 

Aceeaşi stăruitoare rugăminte revine şi în alte două scrisori ale scrii- 
torului +, care se soldează, în sfirşit, cu acordarea împrumutului, cu poliţă, 
pe termen de două luni. „Pune termen de două luni — scrie Rebreanu la 12 
martie 1912 — mai bine mai lung, decît mai scurt“. Şi adaugă : „Îţi mulţu- 
mesc, dragă prietene, de dragostea ce mi-arăţi, făcîndu-mi acest serviciu 
şi te asigur de recunoştinţa mea. Cu drag, Liviu Rebreanu.“ 

Cu acest prilej îi trimite lui C. Şaban-Făgeţel, bucata Mărturisire 5. 
După o afirmație a soţiei scriitorului, acest poem nu este decit dezvoltarea 
unei scrisori personale prin care îi împărtășea, pentru prima oară, dragostea 
lui și n-avea intenţia să fie un tratat despre iubire. Numai nevoile materiale 
l-au împins să-l refacă şi să-l publice în forma cunoscută. 

Plecarea neașteptată a lui Liviu Rebreanu din Craiova nu-i dă răgaz 
să-şi ia rămas bun de la prieteni. lată de ce, într-o scrisoare trimisă lui 
C. Şaban-Făgeţel, îi cere scuze că a părăsit Craiova fără să-l fi vizitat înainte 
de plecare. „Am neglijat — scrie el — să zic adio şi celor mai apropiaţi prie- 


1 „Ramuri“ VII, februarie 1912, p. 57. 

2 Cf. Tiberiu Rebreanu, Geneza romanului „Pădurea spinzuraților“ de 
Liviu Rebreanu în „Steaua“ nr. 9/960, pp. 64—84: „Pe Liviu Rebreanu l-a preocupat 
în mod constant şi îndelungat ideea morţii prin ștreang și nu puţini dintre eroii cărților 
sale sfirşesc spînzuraţi așa încît acest roman nu-i decît o mai amplă viziune împlinită“. 

3 Scrisoare din 11 martie 1912 (Arhiva revistei „Ramuri“). 

4 Scrisoare din 12 martie 1912 (Arhiva revistei „Ramuri“). 

5 Bucata e publicată pentru prima oară în revista „Ramuri“, în numărul pe apri- 
lie 1912 (p. 117), apoi e republicată în „Almanahul societăţii scriitorilor“ pe anul 1912 
pp. 175—478 şi în „Universul literar“ XXXII, nr. 23 din 7 iunie 1915, p. 3, cu titlul 
Vorbe de dragoste, apoi în volumul Mărturisire, 1916. Informaţie primită prin tov. N. Liu. 

teni, între care pe tine te pun cel dintii.“ 1 El cere în același timp informaţii 
despre revista „Ramuri“ și solicită directorului trimiterea ei, cu toate că nu 
se numără printre abonaţi. 

Deși plecat din Craiova, Liviu Rebreanu nu încetează să se preocupe 
de bunul mers al „Ramurilor“ şi să urmărească cu interes activitatea literară 
a colegilor săi din capitala Olteniei. În altă scrisoare, trimisă din București, 
unde se află acum în calitate de codirector al „Almanahului artistic“, alături 
de Barbu-Sion, își exprimă bucuria faţă de succesele obţinute în ultimul timp 
de cei de la „Ramuri“, Văzind ultimele două numere ale revistei, îi scrie 
entuziasmat directorului ei: „Să trăieşti! Sint admirabile! Se vede că ai 
tipografie şi pe lîngă tipografie un gust ales și fin. Revista ta, ca execuţie 
tehnică, se poate lua la întrecere cu orice revistă străină similară. Imi pare 
nespus de bine că ai izbutit să faci ce ai făcut şi-ţi doresc succesul pe care-l 
merită numai priceperea şi talentul tău“. 2 

Aceasta îl şi determină pe Rebreanu să trimită „ceva“, „o bucăţică 
pentru « Ramuri»“ — cum se exprimă el însuşi — în schimbul căreia solicită 
directorului „cit mai neîntirziat colosala sumă de 15 lei“. „Dacă e mică 
— adaugă el referindu-se la bucata trimisă — cel puţin va avea cinstea să 
apară în condiții tehnice splendide şi într-o revistă care, dacă va urma aşa 
înainte, va ajunge să ocupe locul cel dintii între publicaţiile noastre.“ 3 

E vorba de bucata Cinema, apărută în revista „Ramuri“, în numărul 
din 15 septembrie 1912 (p. 430), un instantaneu în care notația scriitorului 
dă viață unui tablou realist al mediului pe care îl zugrăvește. Împletirea 
romanescului cu umorul ţine treaz pe cititor pînă la ultimul rind al acestor 
notări simple, material documentar de viaţă, din care se desprinde satirizarea 
realistă a începuturilor cinematografului, critica senzaţionalului şi melodramei, 
făcută în manieră cehoviană. 

Tot cu acest prilej, Liviu Rebreanu îi face cunoscut lui C. Şaban-Făgeţel 
apariţia primului său volum Frămintări. „În sfîrşit — scrie el — iată şi 
un volum al meu. Îţi doresc numai să-l răstoieşti cu atita bunăvoință, cîtă 
plăcere mi-a făcut mie trimețindu-ţi-l!“ 

Ca totdeauna însă în trecut, dreptul de autor al scriitorilor, atunci cînd 
se acorda, întirzia să sosească. Într-una din scrisori 4, adresată directorului 
revistei, Rebreanu îi reproşează acestuia, pe lingă faptul că nu i-a anunţat 
în revistă apariţia volumului trimis, dar şi acela că nu i-a expediat nici pînă 
atunci suma de 15 lei drept onorar pentru „bucăţica Cinema“ apărută în 
revistă încă din luna septembrie. „Știi cît a trecut de atunci? — îi scrie 
Rebreanu lui C. $. Făgeţel. Mai bine de o lună şi jumătate, mai bine de zece 
săptămîni! Ei las-o încolo de afacere! Pentru ca să-mi trimiţi 15 lei, să-ți 
trebuiască 6 săptămini, e prea de tot, nu pentru o revistă ca a ta, care își 
are tipografie proprie, dar pentru d'al de Preamătul sau orice revistă de-a 


Scrisoare din 1% mai 1912 (Arhiva revistei „Ramuri“). 
Scrisoare din 11 septembrie 1912 (Arhiva revistei „Ramuri“.) 
Ibidem. 

Scrisoare din 8 noiembrie 1912 (Arhiva revistei „Ramuri“.) 

cincea mină! Fii deci drăguţ, măi dragă, și trimite-mi ăi 15, lei. E iarnă, dragă, 
şi de, sînt cheltuieli!“ 1 

Nemulțumirea de a nu fi întilnit o înțelegere colegială din partea confra- 
ților craioveni faţă de opera sa publicată se vede şi în altă scrisoare 2 adre- 
sată tot directorului revistei „Ramuri“. „Niciodată n-am simţit o mai mare 
sfială ca acum — mărturiseşte Rebreanu — scriind rîndurile acestea“. Și, 
întrucît constatase din partea revistei craiovene o totală indiferență după 
ce-i trimisese volumul Golanii, în nădejdea că va fi anunţat şi comentat în 
paginile ei, continuă : „Mă aşteptam ca măcar să o văd anunţată la biblio- 
grafie. Credeam că atita pot să aştept de la un prieten. Ca să se şi scrie citeva 
vorbe în revistele tale nu aşteptam. Voi aveţi destule talente excepţionale 
pe care trebuie şi sînteţi datori să le oblojiţi. Şi, de altfel, am avut plăcerea 
să văd vorbindu-se despre Golanii peste nădejdile mele. 

Dar ca o revistă serioasă, şi încă condusă de un prieten, să nu aibă atita 
consideraţie pentru o carte, care nu-i mai proastă decit atitea altele (iartă-mi 
lipsa de modestie), încît să o anunţe că a apărut, atunci cînd i s-a trimis în 
mai multe exemplare — asta încă nu o pot pricepe și de aceea mi-am călcat 
pe inimă şi-ţi scriu“. 

Atit de mult este afectat Rebreanu de acest gest al prietenilor săi craio- 
veni, încît refuză ostentativ orice comentariu al cărții în paginile revistei sau 
anunţare a ei la bibliografie. „Doamne fereşte — scrie el — m-ai jigni dacă 
ai anunţa-o sau ai pomeni o vorbă despre ea. Dacă n-aţi avut consideraţia 
s-o faceţi nepoftiți, m-aş simţi umilit s-o faceţi acuma.“ 

Complotul tăcerii urzit în jurul lui Rebreanu în această epocă pune şi 
mai mult în lumină mentalitatea bisericuţelor literare frecvente în literatura 
burghezo-moşierească. Caracterul profund realist al operei sale nu convenea 
regimului care preţuia şi încuraja o literatură ruptă de viaţă, idilică, adică 
o literatură exact opusă aceleia a scriitorului ardelean care, încă de la înce- 
puturile sale literare din Prămintări şi Golanii, se remarcă printr-un realism 
viguros, îmbrățișind o arie destul de largă, în care evoluează funcționari, 
muncitori, chiaburi, ţărani săraci, golani etc. Critică a cotidianului, nuvelele 
sale nu puteau fi privite cu ochi prea buni de cei de la „Ramuri“ care duceau 
mai departe linia idilică a „Sămănătorului“, atît de străină de întimplările 


1 Cf. atitudinea manifestată de cercul revistei „Cosînzeana“ din Orăștie, în paginile 
căreia numele lui Liviu Rebreanu figurează încă de la apariţia ei (1911, nr. 1, p. 17) și 
în anii următori: 

„Cosînzeana“, I, nr. 3, p. 30—32 (Proștii) 

„Cosînzeana“ II, nr. 1, p. 12—13 (Cintec de dragoste) 

„Gosînzeana“ III, nr. 19, p. 243—245 (Ofilire.) 

„Cosinzeana“ II, nr. 14—15, p. 190—192 (Idilă de la tară). 

„Cosînzeana“ II, nr. 42, p. 507—508 (Taclale.) 

„Cosinzeana“ III, nr. 4, p. 52—54 (Armeanul, Armeanca și Clubul) 

„Cosînzeana“ IV, nr. 46, p. 628—629 (Vremuri războinice.) 

Îndată după publicarea volumului Prămintări, în editura „Librăria Naţională“ 
din Orăştie, revista „Cosinzeana“ îl recomandă publicului astfel: „Liviu Rebreanu, Fră- 
mintări, un frumos volum de nuvele în care tînărul scriitor ardelean dovedeşte un bogat 
talent şi o fină pătrundere a sufletului omenesc, prezentind tablouri pline de viaţă, carac- 
tere care te zguduie şi te mişcă adinc“. 

2 Scrisoare din & august 1916 (Arhiva revistei „Ramuri“.) 

dramatice care reflectă în mod realist condiţiile de trai ale oamenilor simpli 
în societatea capitalistă. 

Totuși, în bunătatea lui, Liviu Rebreanu nu-i poartă duşmănie directo- 
rului revistei „Ramuri“. Asigurarea cu care termină scrisoarea sus-mențio- 
nată : „nu-i nici o supărare şi vei găsi în mine un prieten tot atit de bun ca 
şi pină acum“ se dovedeşte a nu fi o simplă formulă de politeţe cu care se 
simţea obligat să încheie. 

Peste cîțiva ani, cînd Liviu Rebreanu îşi croise prin opera sa drum sigur 
în literatura romînă, devenind unul dintre fruntașii ei, şi C. Ş. Făgeţel, voind 
să scoată revista „Secolul“ i se adresează cerindu-i sprijinul, îi răspunde ime- 
diat, asigurindu-l de tot concursul. „Din partea mea — scrie el—te rog 
să fii sigur de tot concursul frăţesc sub orice formă ţi-ar trebui sau ţi-ar 
conveni. Totuşi, dacă ar fi vorba de o colaborare mai activă, ar fi necesar, 
cred, să ne vedem. Poate ţi-aş putea da şi eu cîteva gînduri bune în privinţa 
organizării gazetei, încît să pornim cu cit mai multă siguranță de izbindă 
deplină“ 1. Rebreanu—omul egala astfel pe scriitor. 


+ 


Aceeaşi caldă solicitudine de om şi tovarăş de breaslă o manifestă Liviu 
Rebreanu şi faţă de un alt scriitor craiovean, poeta Elena Farago, care, clau- 
strată de suferinţă între zidurile unei camere provinciale, apelează la el pentru 
a-i uşura necazurile materiale, ce o copleşiseră într-o vreme. În calitatea 
lui de membru în comitetul S.S.R.-ului şi, mai tirziu, de preşedinte al acestei 
organizații scriitoricești, el asigură pe poetă de tot sprijinul, rugind-o insă să 
aibă „răbdare“ şi „incredere“. „Tot, absolut tot ce este posibil se va face 
îndată ce vom intra în fonduri“, adaugă Rebreanu. 

Aflind de unele neplăceri ale Elenei Farago cu Teatrul Naţional din Cra- 
iova, îi scrie: „Nu ştiu ce s-a intimplat la comitetul teatrului craiovean, noi 
de-aici din depărtare regretăm doar că acel faimos comitet nu-şi dă seama cît 
se dezonorează nefăcînd tot spre a păstra în sînul său singurul element valoros 
ce avea în persoana unei atît de apreciate scriitoare ca d-ta“ 2. 

Tot din scrisorile lui Liviu Rebreanu către Elena Farago pe care le posed 
şi din care extrag și citatele următoare aflăm de tristețea și amărăciunea care 
o stăpineau pe poetă precum și cuvintele de încurajare pe care scriitorul i 
le adresează : „Scrisoarea dumitale, atit de tristă, m-a umplut de amărăciune. 
Nu se poate, ori cite suferinţe ar trebui să înduri, să fii atit de pesimistă. 
Superioritatea omului tocmai în dominarea suferințelor şi a durerilor se arată; 
D-ta, un suflet rar, care vibrează atît de complex, cum să devii prada unor 
gînduri atît de negre“ ? 3 

Felul în care Liviu Rebreanu știe să găsească cuvîntul de îmbărbătare 
şi preţuire pentru a smulge din impas pe cel căzut în deznădejde dovedeşte 
bogăţia sufletească şi puternicele sentimente de prietenie de care era capabil. 


2 


1 Scrisoare din 11 ianuarie 1932 (Arhiva revistei „Ramuri“.) 

2 Scrisoare din 3 decembrie 1925 Buc. (Scrisorile lui Liviu Rebreanu către E. Farago 
menţionate în lucrarea de faţă se află în posesia noastră, — C. D. P.) i 

3 Scrisoare din 29 noiembrie, Bucureşti 1926, 

„Eşti poetă mare, eşti creatoare de frumos — ești triumfătoare a vieții. 
Respectul şi admirația ce te înconjoară sînt o recompensă pentru neajunsurile 
materiale“ 1 

Adevărurile pe care le exprimă în corespondența sa cu Elena Farago 
constituie o critică la adresa orînduirii sociale a vremii sale. Referindu-se 
la viața materială grea în care se zbătea poeta, Liviu Rebreanu scrie : „Asta 
e soarta noastră, a tuturor care ne îndeletnicim cu scrisul. Ar putea să fie 
şi alta, dar vai, alcătuirea socială rominească de azi ne consideră mai puțin 
folositori decit, chiar pe scriitorii cei mai umili. Să nu fii tristă, o, scumpă 
doamnă Farago! Suferințele vor trece şi activitatea d-tale va mai dărui 
literaturii romînești multe perle ca acelea pe care le-ai dăruit“. 2 

Dacă cererile Elenei Farago nu puteau găsi o rezolvare imediată din partea 
aceluia căruia îi erau adresate, faptul se explică şi prin aceea că nici scriitorii 
de la centru nu aveau atunci o situaţie materială mai bună decit a poetei. 
„Te rog să crezi că noi, colegii dumitale, nu te uităm nici o clipă. Eşti mereu 
în mijlocul nostru — scrie Liviu Rebreanu. — Dacă nu putem face tot ce 
am dori pentru a-ţi alina suferinţele este că nici noi nu o ducem mai strălucit.“ 3 

Aceeaşi binevoitoare atenție o manifestă și cu prilejul unei alte scrisori 
trimise poetei, prin care îi mulțumește pentru volumul de poezii primit (e 
vorba de ultimul ei volum de versuri Nu mi-am plecat genunchii apărut în 
1926 — C.D.P.,), urindu-i totodată de Anul nou „mulţi ani cu noroc şi sănă- 
tate bună!“ Referindu-se la volumul de poezii, adaugă: „pînă și titlul te 
caracterizează ca o poetă mîndră, nobilă şi plină de suflet“. 4 

Rebreanu o asigură apoi, în altă scrisoare, pe Elena Farago de toată soli- 
citudinea și prețuirea lui: „Evident că mă gindesc mereu la d-ta ori de cite 
ori e vorba de a se face ceva pentru scriitorii reprezentativi de azi. Astfel, 
fiindcă am izbutit să obţin un număr de permise permanente pe C.F.R. pentru 
scriitori, negreșit că și d-ta ești printre ei. Te rog deci să-mi trimiți îndată 
o fotografie (format paşaport) și suma de 400 lei ca să-ți putem face și expedia 
cît mai degrabă permisul. Sper că între timp și sănătatea îţi va fi mai bună 
şi aşa vei veni mai des printre noi“. 5 

Doi ani mai tirziu, cînd este director al Teatrului Naţional din București 
şi Elena Farago îi recomandă o piesă a scriitorului craiovean N. Milcu, îi 
răspunde cu aceeaşi caldă solicitudine: „Lui Milcu i-am scris chiar acum 
să trimită piesa, să-i facem formele și, dacă e într-adevăr bună, să i-o jucăm. 
Sper că va fi cum zici şi d-ta și atunci te pot asigura că eu îi voi da absolut 
tot concursul“. 6 

Referindu-se la „Premiul naţional de poezie“, despre care Elena Farago 
îi scrisese mai înainte, cu multă delicateţă și spirit de colegialitate, îi spune: 
„Dacă acum l-a luat Arghezi (care ar fi trebuit să-l ia încă de anul trecut) 
sînt sigur că la anul îţi va reveni d-tale, căci toţi colegii îți păstrează multă 
şi meritată admiraţie. Se fac premii şi greşeli regretabile, dar atunci cind 


1 Scrisoare din 29 noeimbrie, București, 1926. 
2 Ibidem, 

3 Ibidem. 

4 Ibidem, din 6 ianuarie 1927. 

5 Ibidem, din 25 martie 1929. 

€ Ibidem, 

e vorba de un talent deosebit, mai curînd sau mai tirziu, scriitorii știu să-ţi 
arate şi sentimentele cele adevărate“. i 

Ori de cîte ori Liviu Rebreanu este pus în situaţia de a nu putea satis- 
face cererile juste ale colegilor săi, suferă. Dar îndată ce se ivește ocazia, nu 
ezită o clipă să fie de folos solicitatorilor. Într-altă scrisoare adresată Elenei 
Farago, recunoscînd „dorinţa legitimă“ a poetei, se scuză că a fost împiedicat 
să o satisfacă și adaugă: „Acum sînt, în sfîrşit, în situația să te vestesc că 
am dispus să-ţi trimită grabnic drepturile pe două luni, ca astfel să-ţi pot fi 
de vreun folos mai simţit.“ 2 


Aceste citeva date referitoare la activitatea de secretar literar al Teatrului 
Naţional din Craiova şi la legăturile prietenești și de breaslă cu unii scriitori 
din acest oraș conturează, credem, și mai bine profilul psihologic al aceluia 
care, prin Jon, Pădurea spinzuraţilor şi Răscoala, a deschis drum nou romanu- 
lui romiînesc între cele două războaie, situindu-se în fruntea scriitorilor 
noştri realişti. 


1 Scrisoare din 25 martie 1929. 
2 Scrisoare din 1 februarie 1931. 


CONTRIBUȚII LA DEFINIREA EVOLUȚIEI LUI CAMIL PETRESCU 
DE LA REALISMUL CRITIC LA REALISMUL SOCIALIST 


DOINA GRAUR 


Camil Petrescu face parte dintre scriitorii care, deşi creează masiv 
în perioada dintre cele două războaie mondiale, ating maturitatea artistică 
abia după Eliberare. 

Literatura de după 23 August a lui Camil Petrescu păstrează şi dezvoltă 
caracteristicile pozitive ale literaturii sale anterioare; în acelaşi timp, ea con- 
stituie un salt calitativ prin noua metodă de creaţie folosită de scriitor, aceea 
a realismului socialist. 

Lucrarea de faţă își propune să demonstreze acest lucru. 


I 


Camil Petrescu are, în mod permanent şi niciodată dezmințit, atitudinea 
unui scriitor realist. Pentru el valoarea unui creator rezidă numai în contactul 
cu viața, cu realitatea, şi afirmațiile lui sint concludente în acest sens: „Un 
scriitor e un om care exprimă în scris cu o liminară sinceritate ceea ce a simţit, 
ceea ce a gîndit, ceea ce i s-a intimplat în viaţă, lui și celor pe care i-a cunoscut, 
sau chiar obiectelor neînsuflețite“ 1; „ceea ce caracterizează pe toţi creatorii 
este o reală experienţă personală“ 2, pentru că „inteligența scriitorului se 
poate înălța deasupra materialului, dar nu se poate lipsi de el. Copacul, cu 
cît se îndreaptă mai sus, cu atit trebuie să aibă rădăcinile mai adînc înfipte 
în pămînt“ 3, 

În consecinţă, nu se poate face o strictă delimitare între creator şi opera 
sa, căci, oricît de obiectivă ar fi, opera are un caracter autobiografict. Camil 
Petrescu consideră apoi că arta are o funcţie cognitivă, o socoteşte un mij- 
loc de cunoaştere a vieții, a adevărului 5, de aceea preţuieşte toate operele 


1 Camil Petrescu, Patul lui Procust, ESPLA, Bucureşti 1957, pp. 23—24, 
nota de la subsol. 

2 Idem, Polemică, în „Cuvintul liber“ 1925, 15 august. 

3 Idem, Fugen Lovinescu sub zodia seninătăţii imperturbabile, Ed. „Cetatea lite- 
rară“, 1932, p.27. 

2Idem, Pentru Pamfil Șeicaru, în „Cuvintul liber“, 1925, 24 ianuarie, arti- 
col cu un puternic caracter polemic împotriva lui Seicaru. 

5 Camil Petrescu atribuie și folclorului aceeași valoare, considerindu-l nu un „tril“, 
„un joc de sunete plăcute“, ci „uri copleşitor mijloc de comunicare“ (Camil Petrescu, 
Un om între oameni, vol. I, Bucureşti, 1953, p. 193, nota). 


203 DOINA GRAUR 2 


care dau o netă impresie de „văzut sau trăit“!, şi, implicit, autori ca Shaw, 
Remarque ?, sau Anatole France, căci „jumătate din opera acestuia este 
închinată căutării adevărului“?. 

Această concepţie despre artă şi-o exprimă şi prin personajele sale. Radu 
Vălimăreanu exclamă în drama Mioara: „Arta nu e joc... nu poate să fie 
glumă, nici meșteșug al culorii sau al cuvîntului... arta e chin şi întrebare“. 
Caragiale, eroul dramei Caragiale în vremea lui, declară : „Scriitorul îşi hră- 
neşte opera cu propria lui viaţă, scrie cu propriul lui singe“5. Iar Ladima — 
cel care în Patul lui Procust mărturisea : „Eu sint un om care scrie, și dacă 
nu scriu ceea ce gîndesc, de ce să mai scriu? Nu pot altfel ... Nu sint 
în stare să scriu două rînduri care să nu vină dintr-o convingere adincă“? 
— îşi exprimă această idee mult mai clar în nuvela Mâănușile: „Menirea 
scriitorului este să sporească prin scrisul lui conștiința în lume. Aici e pu- 
terea lui... Sporind lumina în lume, el izgoneşte răul, căruia nu-i priește decit 
întunericul“8, căci „scriitorul este o lampă aprinsă, care luminează bolțile în- 
tunericului unde se plănuiesc lovituri nedrepte“?. 

Militind pasionat pentru o literatură puternic ancorată în realitate, Ca- 
mil Petrescu protestează hotărit împotriva artei formaliste care s-a manifes- 
tat la noi în special în perioada dintre cele două războaie mondiale. El se 
solidarizează în felul acesta cu ceilalți scriitori realist-eritici de valoare, in- 
fluenţaţi de iupta intensiticată a proletariatului condus de Partidul Comunist 
Romin : Cezar Petrescu, Hortensia Papadat-Bengescu, George Călinescu, Liviu 
Rebreanu etc.10 

În domeniul esteticii Cami! Petrescu introduce doi termeni noi : „autenti- 
citate“ şi „calofilie“. El consideră noţiunea de „autenticitate“ dintr-un punct 
de vedere idealist, fenomenologic, dar din modul în care o pune în aplicare 
deducem că ea înseamnă totuşi, în ultimă instanţă, artă realistă!!. „Calofilia“1 


1CamilPetrescu, „Revizuiri“ de H. Streiunann, în „Revista vremii“, 1922, 
24 decembrie, 

2 Ibidem, Cărţi și comentăvi, în „Revista vremii“, 1923, 18 martie. 

3 Ibidem, Între adevăr și frumos, în „Cuvîntul liber“, 1924, 18 octombrie. 

1 Ibidem, Mioara, în „Teatru“, vol. II, ESPLA, București, 1957, pp. 46—47. 

5 Ibidem, Caragiale în vremea lui, ESPLA, Bucureşti, 1957, p. 87. 

¢ Ibidem, Patul lui Procust. p. 232. 

7? Ibidem, p. 312. 

3 Ibidem, Mănușile, în „Turnul de fildeş“, Editura de Stat, Bucureşti, 1950, p. 69. 

* Ibidem, Mănușile în loc cit., p. 70. Camil Petrescu subliniază şi mai pregnant 
această idee în Masa rotundă e dorită, „Gazeta literară“, 1956, 2 febr., unde declară că 
scriitorii se împart în două categorii: unii, „campioni ai virtuozităţii“, iar alții „care 
sporesc conștiința în cuprinsul lumii“. Articolul e inclus şi în volumul „Opinii și atitudini“ 
(E.P.L., Bucureşti, 1962, p. 546) și este citat și de B. Elvin (Camil Petrescu, 
Studiu critic, B.P.L., București, 1963, p. 83, nota). 

10 în ceea ce priveşte mărturiile de credinţă, constatăm o mare asemănare, uneori 
o identificare, întrezconcepţia lui Camil Petrescu și accea a lui Liviu Rebreanu, așa cum 
Be Cf tai din articolele Cred şi Mărturisiri, publicate în volumul „Amalgam“ 

1936). 

11 Concepţia fenomenologică a scriitorului despre „autentic“ are contingenţe cu 
noţiunea de tipic: „autentic ni se pare tot ce e omogen și solidar structural... aşa încît 
permite printr-un act de inducţie identificarea întregului structural“ (prefața la volumul 
Teze şi antiteze, „Cultura naţională“, 1963, p. 16). 

1 Camil Petrescu, Cazul Vieţii Rominești, în „Teze şi antiteze“, p. 160. 

are semnificaţia de artă formalistă, de aceea autorul o consideră „operaţie 
stearpă“ şi „acrobație estetică“; pentru „poezia pură“ el are cuvinte şi mai 
aspre : o califică drept „prostie pură“! 

Repudiind literatura formalistă, care în deceniile al treilea şi al patrulea 
ale secolului nostru căzuse în toate excesele, scriitorul cade uneori în extrema 
opusă. Fără a ține seamă de stricta interdependenţă dintre conţinutul și forma 
unei opere artistice şi, deci, de faptul că un conţinut major cere și un stil 
adecvat, el e convins că „stilul frumos e opus artei“?, căci înseamnă doar 
„virtuozitate goală“ deci „moartea însăşi a operei artistice“. Cu un non- 
conformism, care de altfel îi este caracteristict, îl prețuiește pe Grigore Lăcustea- 
nu pentru adevărul neprelucrat stilistic al Amintirilor sale, care „calcă în toate 
străchinile caligrafice, devenite academice“. Mai mult, în Patul lui Procust, 
scriitorul — el însuși personaj al romanului — o sfătuieşte pe d-na T. să fie 
sinceră pînă la confesiune, iar pe Fred Vasilescu să povestească „net, la 
întîmplare, totul ca într-un proces-verbal“€. 


Camil Petrescu nu se limitează însă la simple afirmaţii în favoarea unei 
literaturi cu rădăcini în realitate. 

Propria lui experiență de viață transpare în opera sa și constituie aproape 
unicul izvor de inspiraţie pentru el. 

Observarea atentă a realităţii înconjurătoare, repudierea fanteziei, a fic- 
țiunii — în limita posibilă — constituie una din caracteristicile literaturii 
lui Camil Petrescu. De altfel, el însuși consemna în jurnalul său necesitatea 
de a spicui din viaţă un material pe care să-l folosească în operă?. 

În această ordine de idei, constatăm că — doar cu excepţia celor două 
drame, Danton şi Act venețian — scriitorul plasează acţiunea romanelor şi a 
dramelor sale în locuri în care a trăit: la munte (în special regiunea Predeal, 
Rucăr, Cimpulung-Muscel), pe litoralul mării şi, mai ales, în București. 

De aceea, nu ne miră descrierea atît de minuțioasă în romanul Un om 
între oameni a mahalalelor Visarion, Grozăvești, Cotroceni, Herăstrău, Dealul 
Spirei, Obor, a cartierului Tei, unde a copilărit, a cîmpului lui Eliade sau a 
dealului Filaret, unde a petrecut zile întregi pentru a se impregna de atmo- 
sfera locului; din descrierea acestui Bucureşti al veacului al XIX-lea răzbate 
dragostea scriitorului pentru orașul său natal, dorinţa de a-l cunoaște cit mai 
aprofundat. 

De asemenea, descrierea amănunţită a satelor din Muntenia şi Oltenia 
ne îndreptățește să credem că le-a cunoscut îndeaproape. 

1 Camil Petrescu, Patul lui Procust, p. 23, nota. 

2 Idem, Poezie pură, în „Universul literar“, 1927, 27 martie. 

? Idem, Jurnal, în „Viaţa romînească“, 1958, nr. 1, p. 48. 

4 Foarte semnificative în acest sens sînt afirmaţiile pe care le face Cainil Petrescu 
în articolul Criza de autoritate („Revista vremii“, 1923, 14 oct.): „Am avut totdeauna 
oroare de „verba magistri“, și în articolul Poliţia și critica („Cuvîntul liber“, 1925, 24 ian.) 
„Nouă ne-au plăcut totdeauna războaiele civile în literatură. Sînt un semn de vitalitate“, 

3 Camil Petrescu, Amintirile colonelului Grigore Lăcusteanu, în „Revista 
fundațiilor“, 1984, 1 mai. 

Idem, Patul lui Procust, p. 57. 
” Idem, Jurnalul, în loc. cit, p. 48. 
s Tudor Vianu, Despărțirea de Camil, în Jurnal, E.P.L. Bucureşti 1961, p. 44. 

De multe ori Camil Petrescu introduce în viața personajelor anumite 
evenimente sau incidente de oarecare importanță din propria sa viață. 

În acest sens, experiența generată de primul război mondial, pe care 
Camil Petrescu a resimțit- o atit de intens, o încearcă şi Ştefan Gheorghidiu, 
şi Fred Vasilescu, și Ladima. Într-un interviul, scriitorul declară în legătură 
cu romanul YU ltima noapte de dragoste, întiia noapte de război: „Jurnalul meu 
de război l-am atribuit lui Ștefan Gheorghidiu şi formează volumul al II-lea 
al romanului“, 


Conflictul dintre Camil Petrescu, ca redactor, şi Jean Th. Florescu, di- 
rectorul revistei „Omul liber“, este faptul real pe care se brodează conflictul 
dintre Ladima şi Nae Gheorghidiu în romanul Patul lui Procust. Același 
Ladima, care apare în nuvela Cei care plătesc cu viaţa, întors din război, umblă 
într-un veston militar rupt și suferă de foame; într-un articol din 1934, in- 
titulat Criza?, Camil Petrescu declara : „Cînd ne-am întors din tranșee, aproape 
toată generaţia mea a trebuit să umblăm tot anul 1919 în veston militar cu 
epoleţi rupţi, să mincăm cite un capuţiner pe zi şi să locuim în mansarde 
abjecte“. 

Despre Gelu Ruscanu din nuvela Turnul de fildeș, aflăm că își ia doc- 
toratul în filozofie cu magna cum laude şi că obţine o uluitoare minoritate 
în alegerile la care candidează j S i3, Mai 
mult decit atit, Camil Petrescu îi atribuie în Patul lui Procust lui Ladima 
articole publicate mai înainte de el în diferite periodice; articolele Nu e nevoie 
de o lege a presei şi Proasta circulaţie apăruseră în revista „Omul liber“ din 
21 februarie 1930. Articole ca Portofolii putrede şi suflete descompuse, ori cele 
despre situaţia funcţionarilor și a muncitorilor de la CFR, despre fabricile 
de gheaţă sint foarte asemănătoare, dacă nu chiar identice, cu cele publi- 
cate în revista „Săptămina muncii intelectuale“ ; nota de la subsol care ana- 
lizează în acelaşi roman anumite clişee în arta actorului este un articol din 
revista „Omul liber“ din 16 decembrie 1929, iar cea în legătură cu producţiile 
conservatorului, un articol apărut în „Cetatea literară“ din iulie 1926; apoi 
toate poeziile atribuite lui Ladima sînt foarte înrudite cu cele din ciclul Trans- 
cendentaliat. 


Răstoind publicistica lui Camil Petrescu, putem constata fără greutate 
că multe personaje întilnite de scriitor în viaţă devin prototipuri pentru per- 
sonajele romanelor lui. 

În Jurnalul său amintește de un oarecare V.S., în revista „Cuvîntul 
liber“5, despre Tancred Constantinescu; în caracteristicile acestora recu- 
noaştem. uşor trăsăturile specifice ale lui Nae Gheorghidiu. 


1 Jack Berariu, Cu Camil Petrescu despre el și despre alţii, în „Rampa“, 1931, 
12 octombrie. 

2 Camil Petrescu, Criza, în „Opinii și atitudini“, p. 86. 

3 Jack Berariu, op.cit. în loc, cit. 

4 Asemenea articole inserate în roman îndeplinesc o funcţie estetică; scriitorul con- 
sideră că „e o virtute a datelor de a crea prin ele însele o atmosferă“ (Cărţile luptătorilor, 
in „Revista fundațiilor“, 1938, noiembrie). 

5 Camil Petrescu, Tancred Constantinescu, în „Cuvîntul liber“ 1924, 27 
septembrie. 

Bunul camarad de front al lui Camil Petrescu, Oprişan, este prototipul 
locotenentului Orişan din Ultima noapte de dragoste, tintita noapte de războil. 

Mai semnificativ este că în articolul intitulat Se sinucid profesioniștii 
intelectuali din revista „Omul liber“? scriitorul vorbeşte despre un ziarist cin- 
stit, George Dimitriu, care s-a sinucis în mizerie. Acest fapt, căruia Camil 
Petrescu îi subliniază tipicitatea, devine punctul de plecare al viitorului său 
roman, Patul lui Procust şi al eroului său, George Demetru-Ladima (de altfel 
şi numele sint asemănătoare). 

În revista „Rampa“, în interviul de care am mai vorbit, Camil Petrescu 
îşi aminteşte de un prieten din copilărie, Tutulă, prototip al lui Tucoltoiu, 
prietenul lui Bălcescu : „De numai nouă ani era acest Tutulă, şi ce pui de gos- 
podar! Îngrijea de vacile lui taică- său, un lăptar, conducea faetonul, nu se juca 
niciodată și ştia o mulțime de lucruri... ÎL întrebam de toate... şi-mi răspun- 
dea ca un bunic sfătos, cu ani mulți în spate!“ 

Referindu-se la ştirea despre modernizarea cartierului Pantelimonă, Camil 
Petrescu consemnează dispariţia probabilă a unui tip reprezentativ al maha- 
lalei, Găman, în care-l recunoaștem de-a dreptul pe Miai Găman, din primul 
volum al romanului Un om între oameni : „Pe Găman însă, flăcău frumos și 
tomnatice... care avea pe fiecare stradă cite o ţiitoare plină în şolduri şi rumenă 
în obraji, Găman, care sfirşea cheful început sîmbătă seara tocmai luni la 
prînz, trecînd cu taraful de lăutari după el pe dinaintea fiecărei porţi as- 
cunzătoare de taină, urmărit cu privirile de toate femeile ieşite în poartă 
şi de toți copiii mabhalalei, cărora le arunca bani de aramă — nu-l văd trecînd 
pe o stradă pavată şi luminată cu electricitate“. 


Problema surselor de inspiraţie este mai complexă şi mai dificilă pentru 
operele care atacă subiecte din trecut. 

În drama Caragiale în vremea lui, vrind să demonstreze că marele nostru 
clasic s-a inspirat din realitate, Camil Petrescu realizează „în concret“ pro- 
totipurile personajelor lui Caragiale, cum ar fi ziaristul Caracudopol, Mitică 
cu glumele lui proaste, Titircă, avînd o naivitate care frizează prostia, Ji- 
tianu, pretinzind să se iscălească un articol anonim, academicianul Z., admi- 
rindu- şi fiul ca şi Trahanache, Geanabey, înţelegindu- -se cu țăranii, ca poetul 
lui Caragiale — şi mulți alţii. 

Observator atent al realităţii contemporane, Camil Petrescu vrea să 
cunoască minuțios şi epocile trecute de care se simte atras. În volumul Rapid 
Constantinopol- Biorami își mărturiseşte preferința pentru figura lui Brinco- 
veanu, dar declară că renunţă la proiectul de a scrie o dramă despre el, în- 
trucît nu găsește suficient material documentar. Se ştie de asemenea cu cîtă 
rigurozitate s-a documentat Camil Petrescu pentru drama Danton. 


În romanul Un om între oameni foloseşte toate mărturiile epocii: procla- 
maţia de la Izlaz şi cea de pe Cimpia Libertăţii, studiile lui Bălcescu, poeziile 


1 Jack Berariu, op. cit. în loc. cit. , 

2 Camil Petrescu, Se sinucid profesioniștii intelectuali, în „Omul liber“, 
1980, 28 februarie. 

3 Idem, Modernism — Cartierul Pantelimon în „Cuvîntul liber“, 1924, 6 septem- 
brie. 

4 Idem Rapid Constantinopol- Bioram, „Cartea romînească“, 1933. 

lui C. Negri, ale lui C.A. Rosetti, Catina și alții, scrisorile lui Ion Ghica şi 
ale lui Bălcescu, jurnalele intime ale lui Lăcusteanu şi Rosetti, amintirile păs- 
trate, cuvintele de răsunet istoric, procesele verbale ale revoluţiei, actele 
oficiale, picturile lui Doussault, Barabas, Szatmary, Th. Aman, Negulici şi 
ceilalţi. Unele documente reproduse strict în limba epocii nu izbutesc să se 
integreze însă organic în context, lăsînd impresia că viaţa s-a retras din ele, 
năvălind în alte scene, poate de ficţiune, dar care sînt rezultanta observării 
directe a vieţii. Camil Petrescu recurge și la poezia populară socială, la 
„viersul, doina şi balada haiducească, satira usturătoare pînă la invectiva 
năpraznică, tradiţia orală a suferințelor şi răzvrătirii de fiecare ceas“! sau 
la lirica populară de dragoste, care — după el — „are atita esenţă, încit ex- 
clude și naturalismul şi idilismul“2. 

Camil Petrescu se străduieşte să intuiască, să surprindă viața epocii din- 
colo de cuvintele acestor acte sau cele ale poeziei populare, căci „~. fraze 
şi întorsături de frază... constituie o mărturie care depășește cu mult con- 
ținutul lor direct“3, iar scriitorul trebuie să realizeze o adevărată „realitate 
secundă“, a cărei valoare e dublată de gradul în care se oglindeşte în ea rea- 
litatea originară“€. 

Tuturor acestor surse, Camil Petrescu le mai adaugă una, şi poate cea 
mai importantă : experienţa personală socială şi psihologică pe care o atri- 
buie personajelor sale, romanul devenind un tulburător amestec de istorie 
şi de viaţă. 


H 


Realismul critic îşi include coordonatele în însăşi denumirea sa : e o me- 
todă de creație realistă, care cercetează critic, demască şi atacă diferite aspecte 
ale capitalismului sfişiat de antagonisme. Scriitorii realist-critici sînt animați 
de dorința sinceră de a demasca relele sociale, de a trăi în altă lume, mai 
bună, dar, prinşi în viltoarea societăţii capitaliste, nu se pot orienta, nu 
au perspectiva progresului social, nu văd că forța socială hotăritoare e prole- 
tariatul. De aici decurge limita principală şi fundamentală a realismului eri- 
tic, lipsa lui de perspectivă, de orizont. 

Ca scriitor realist-eritic, Camil Petrescu are toate aceste caracteristici. 

Cu o curiozitate niciodată istovită, permanent încordată, el surprinde 
aspectele diverse, multiple şi contradictorii ale existenţei: sociale şi adoptă 
faţă de ele o anumită poziţie. Marea lui probitate îl face să denunțe fără cru- 
tare viciile sociale şi îl determină să ajungă spontan la unele concluzii apa- 
rent apropiate de ideologia marxist-leninistă. 

Dar Camil Petrescu are o concepţie filozofică idealistă şi eclectică ; per- 
manent frămintat de probleme majore şi permanent în căutarea unei certi- 
tudini, el devine adeptul filozofiei lui Bergson şi, în special, al fenomenologiei 
lui Husserl, punînd în circulaţie termeni ca: „substanţă“, „nouă structură“, 


Camil Petrescu, Tradiţii de luptă, în „Opinii şi atitudini“, p. 154. 
em, Cum am scris „Un om între oameni“, în loc. cut. 

em, Tradiţii de luptă, în loc. cit., p. 15% 

em, Cum am scris „Un om între oameni“, în loc. cit., pp. 267—268. 

şi alţii, pentru care, trebuie să recunoaștem, militează cu multă pasiune, ca 
să se convingă doar mai tîrziu de ineticienţa.lor. 

Concepţia lui idealistă, ale cărei limite nu le putea depăşi în momen- 
tul acela, îl împiedică să înțeleagă materialismul dialectic şi istoric. 
[ustrative în acest sens sînt unele afirmaţii ale sale din volumul 
Teze și antiteze. După ce susţine că numai marxismul a avut curajul să demaşte 
esenţa de clasă a regimurilor politice care se proclamau delegate ale spiritului, 
şi că această încercare a lui „nu e lipsită de măreție“t, Camil Petrescu face 
totuşi şi unele consideraţii de pe poziţii idealiste. 

Această împletire a unor elemente antagonice — observarea obiectivă 
a realităţii şi concepţia idealistă — conferă ideologiei lui Camil Petrescu un 
caracter labil, contradictoriu. Fenomenul este mult mai evident la el decit 
la alţi scriitori realist-eritici, căci el a fost mult mai preocupat de probleme 
teoretice şi filozofice. 

Ilustrativă în sensul acesta este concepţia lui Camil Petrescu despre 
creatorul de artă. 

După ce arată, pe bună dreptate, că „sufletul unui scriitor mare este sin- 
teza sufletească a unui popor la un moment dat? şi că orice scriitor mare 
trebuie să fie național?, ajunge la concluzia total eronată și de-a dreptul 
contradictorie că, deci, creatori ca Goethe sau Eminescu „nu sînt mari prin 
arta lor naţională, naţiunile sînt mari prin arta acestor artiștii“, că „Eminescu 
singur cu Luceafărul, Scrisorile și Călin al lui e poate mai mult decit toată 
poezia populară la un loc“. 

Camil Petrescu vădește şovăieli şi în aprecierile pe care le face în legă- 
tură cu diverși scriitori. Realist prin structură, el îi prețuiește pe scriitorii 
realişti contemporani: Gala Galaction, Mihail Sadoveanu, Liviu Rebreanu, 
Tudor Arghezi6. Dar, lipsit de osatura unei ideologii unitare, îl consideră pe 
Marcel Proust ca fiind cel mai de seamă reprezentant al „adevăratului roman“, 
scriitorul care ar fi zguduit „în măsură maximă conștiința intelectualităţii 
contemporane“7, pentru că opera sa ar avea „o atmosferă de autenticitate ha- 
lucinantă“8. Camil Petrescu intenţionează să folosească el însuși metoda prous- 
tiană, mai ales în romanul Patul lui Procust, fapt care-i frinează posibilitățile 
realiste ; din fericire, structura sa îl împiedică să cadă în excesele lui Proust. 

Camil Petrescu e preocupat — ca şi ceilalţi scriitori contemporani — în 
special de problema situaţiei creatorului în capitalism, dindu-şi seama că 
de această poziţie socială depinde modul de comportare al scriitorului. Într-un 


Camil Petrescu, Despre noocrația necesară, în „Teze şi antiteze“, p. 227, 
Idem Sufletul naţional, în „Teze și antiteze“, p. 227. 

Ibidem, p. 182. 

Ibidem. 

5 Ibidem, p. 180. Camil Petrescu își manifestă repetat admirația pentru Eminescu 
în articolele : Comentarii („Cetatea literară“, 1926, mai), Premiul național pentru Eminescu 
(„Cuvîntul liber“, 1925, 21 febr.) sau în O statuie a lui Eminescu (ibid., 1925, 3 ian.) unde 
exclamă : „Ce ar fi literatura romînească fără Eminescu?“. Ideea o reia după 23 August 
1944 în Prologul excursiv la piesa Caragiale în vremea lui. 

€ F. Aderca, De vorbă cu Camil Petrescu, în „Mişcarea literară“, 1925, 17 ianuarie. 

? Camil Petrescu, Noua structură și opera lui Marcel Proust, în „Teze 
şi antiteze“ p. 21. 

8 Ibidem, p. 52. 

articol 1 el declară : „singură revolta e generoasă. Lumea e atit de rea și de 
ipocrită, că un suflet loial nu poate cunoaște decit protestarea indignată. 
Trebuie să fii cu adevărat de piatră ca să treci pe lingă atitea dezgustătoare 
întîmplări cotidiene, şi trebuie o imensă doză de infamie ca să lași să se 
înțeleagă că niciodată nu a fost în jurul tău o nedreptate care să te scoată 
din sărite. Trebuie să fi iubit mult ca să poți uri mult“. 

Simţind şi acţionind în acest fel, Camil Petrescu are o situaţie de plins; 
mărturisirile lui din Jurnal sînt de-a dreptul tragice: „Proprietarul mi-a 
oprit lumina. Am găsit azi noapte totul în întuneric. Mi se vinde biblioteca 
pentru impozit..: Azi literalmente nu am ce minca“. Concluziile lui sînt în- 
cărcate de tristeţe: „Nu ne-am făcut niciodată iluzii asupra sentimentelor 
pe care le au pentru noi pseudoconfraţii noştri într-ale literaturii. Adversi- 
tatea lor am simţit-o şi o simțim abia ascunsă, dar implacabilă mai totdea- 
una. Tocmai această impresie de implacabil o face de suportat; gindul că e 
inerentă scrisului cinstit“?; şi generalizările sint şi mai dureroase: soarta 
scriitorului cinstit este să „muncească nemincat, nespălat, tocind munţi de 
texte inutile, să-și ruineze stomacul în birturi clandestine și să-și mistuiască 
sufletul“3. 

De aceea, atunci cînd vorbeşte de posibilitatea de izolare a creatorului 
în „turnul de fildeș“, afirmaţiile lui sînt foarte îndrăznețe. După Camil Petrescu, 
scriitorul care susţine că nu aderă la nimic „acceptă cu recunoștință şi apli- 
caţie resturile bucătăriei burgheze“4, iar „indiferența ideologică și amabilă, 
prezentată sub «unghiul veşniciei» ascunde mici aranjamente făcute sec sub 
unghiul actualităţii și cu caracter strict personal. Să te consideri spectator 
indulgent și amuzat al lumii acesteia plină de infamie și de prostie e să faci 
parte din ea, să beneficiezi de infamia ei, avind aerul că eşti departe“5 — căci 
„libertatea de a te izola este o iluzie, ca şi libertatea de a gîndi, ca şi libertatea 
de a munci, ca și libertatea de a crea într-un stat capitalist. Este libertatea de 
a muri de foame ori de-a te-nchiria cu laşitate în orice condiţii şi doar cînd 
e nevoie de tine“s. 


Ceea ce rămine incontestabil de valoare în creaţia realist-critică a lui 
Camil Petrescu este asprul rechizitoriu pe care-l face burghezo-moşierimii. 
Orientarea idealistă îi dăunează însă mult şi în acest domeniu; aria so- 
cietăţii pe care o prezintă în opera sa e întinsă, el observă modul direct sau 
indirect în care reprezentanţii burghezo-moșierimii își dezvăluie intenţiile în 
viltoarea luptei de clasă, dramele sufleteşti iscate de condiţiile de viaţă ale 


1 Camil Petrescu, Mimetism stilistic, în „Cuvintul liber“, 1925, 28 februarie. 
Articolul e reprodus şi în „Opinii şi atitudini“ p. 48; îl citează şi B. Elvin (Camil Pe- 
trescu — studiu critic“, B.P.L., 1963.) 

2 Idem, Comentarii, în „Cetatea literară“, 1926, nr. 7—8. Tot atît de concludente 
sint afirmaţiile din articolul Pentru Pamfil Șeicaru : Iată, azi sînt certat, cum s-ar spune, 
cu toate autorităţile literare împărţitoare de bunuri... N-am luat nici un premiu literar, 
cînd se împart atitea, n-am obţinut nici o bursă, nici o slujbă. Nu pot tipări nici unul dintre 
cele cîteva volume pe care le ţin în saltar“. 

3 Idem, Se sinucid profesioniștii intelectuali, în loc. cit. 

4 Idem, Avatarurile lur Panat Istrati, în „Teze şi antiteze“, p. 138. 

5 Idem, Ultima noapte de dragoste, întiia noapte de război, ESPLA, Bucureşti, 
1955, pp. 138—139. 

ê dem, Despre noocraţia necesară, în „Teze şi antiteze“, pp. 218—219, 

intelectualului — dar resorturile conflictului social, cauzele lui profunde, nu 
le putea sesiza, fiindcă era lipsit de o ideologie într-adevăr științifică. 

Pemarcînd într-un articol din revista „Cuvintul liber“ din 1924 că 
„tot mai mult se atenuează graniţele dintre popoare și tot mai puternic se 
ridică cele dintre clasele sociale“! (şi aici el pare a se apropia de concepţia 
marxistă), scriitorul reliefează totuşi numai contrastele sociale puternice, dar 
nu și cauzele acestor contraste; el situează la antipozi locul la operă plătit 
cu o mie de lei şi pîinea furată de un copil flămind?, doamna care se pregă- 
teşte de petrecere şi tinăra fată săracă ce se sinucide, vrind să rămină cin- 
stită ; concluzia e înecată în amărăciune : „Petrecere frumoasă și poftă bună 
diseară la supeu. Dacă poţi să mai măninci. Pe noi ne doare gindul că sîntem 
oameni, ca şi cînd am avea bube pe trup“; cele (4 milioane cheltuite în plină 
criză economică pentru aranjarea vitrinelor de librărie îl fac să se gindească 
la discrepanţa dintre ţăranii care muncesc ca robii şi moșierii care se ruinează 
la Nisa. 

Alteori, Camil Petrescu are o viziune socială mai întinsă. Existenţa ipo- 
tetică a unui mecenat, căruia îi adresează o „scrisoare deschisă“, îl face să 
demaşte toate relele sociale5; un „raid fantastic“ îi trezește aspirații către o 
lume în care să nu fie „brătieni, tancrezi, samsari obezi şi cocote vulgare, 
țărani împuşcaţi şi promiscuităţi nenumărate“$; vacile din Elveţia care poartă 
ochelari verzi îl fac să sublinieze necesitatea unor ochelari roz pentru oamenii 
politici din Rominia ”. 

Trecînd prin experiența dureroasă a primului război mondial, Camil Petrescu 
îl atacă în romanul Ultima noapte de dragoste, întiia noapte de război, în poeziile 
din Ciclul morţii, ca şi în articolele sale?. Dar și în această privință vădește 
fluctuații, lipsă de orientare precisă. Într-o declaraţie pare că surprinde esenţa 
războiului imperialist : „pentru debuşeuri se bat popoarele și cîntă poeţii 
literatura patriotică“?. Totuşi, ca şi ceilalți scriitori realist-critici, nu con- 
damnă propriu-zis această esenţă a războiului, cît mai degrabă aspectele și 
consecinţele lui : vina criminală a conducătorilor de atunci de a fi trimis pe 
front oameni total neechipaţi, măcelărirea inutilă a mii de oameni nevinovaţi, 
tragica răsturnare a valorilor în conştiinţa celor împinși în faţa morţii, repudie- 
rea invalizilor întorși de pe front. Camil Petrescu atacă — uneori cu mijloacele 
pamfletului — în special pe prolitorii de război: „lată-i ciriind convinși, 
croncănind patriotic, gonind cu filfiiri de aripi pe ceilalţi, apărindu-şi cu vio- 


1 Camil Petrescu, Internaționala radicală, în „Cuvintul liber“, 1924, 6 
A > Li 
septembrie. , 
2 Idem, Proasta circulaţie, în „Omul liber“, 1930, 21 februarie. 
3 Idem, Petrecere frumoasă, doamnă, în „Săptămîna muncii intelectuale“, 1924, 
nr. 10 (rubrica „Între oglinzi paralele“). 
1 Idem, In jurul celor 14 milioane, în „Cuvintul liber“, 1924, 4 octombrie 
5 Idem, Scrisoare deschisă către un eventual Mecenate, în „Săptămîna muncii 
intelectuale“, 1924, nr. 6; articolul e reprodus şi în „Opinii şi atitudini“, p. 164. 
95 lui e reprodus şi in „Up Ş P 
ê Idem, Un raid fantastic, în „Cuvîntul liber“, 1924, 25 octombrie. 
7 Idem, Ochelari elvețieni, în „Omul liber“, 1930, 16 ianuarie. 
| ë Idem, Și totuși va reîncepe în „Cuvîntul liber“, 1924, 2 august; /nvalizii 
și ghetele, în „Cuvintul liber“, 1925, 6 iunie, I d e m zpropierea imbogățiților de război, 
în „Săptămîna muncii intelectuale“, 1924, nr. 2; prefața la Cărțile luptătorilor de 
bă 3 ? P > Li p 
C. Turtureanu cte. 
? Idem, S-au înţeles, în „Cuvintul liber“, 1925, 24 octombrie 


216 DOINA GRAUR 10 


lenţă prada, neînduplecabili pînă la cruzime. Corbii care au urmat armata. 
Corbii intransigenţi. Corbii albi ai victoriei“t. 


Din dramele și romanele lui Camil Petrescu se încheagă un tablou complet 
al vieţii burgheze, cu petreceri din „lumea mare“, unde se încheie înțelegeri . 
bănești şi erotice, cu abjecţiile vieţii publice şi particulare. 

Flagranta discrepanţă dintre aparenţă şi realitatea socială îl face să 
ajungă la teoria despre „mimetism“, care ar însemna decalajul dintre actul- 
declaraţie și actul-comportare, în sensul că burghezia mimează tot ceea ce 
îi poate asigura bunăstarea : vitejie, bunătate, loialitate, devotament, inteli- 
genţă. Scriitorul ne prezintă prostituate care mimează onestitatea, agramaţi 
care mimează cultura, politicieni care mimează patriotismul, vinzînd în același 
timp dușmanului grinele ţării. 

În galeria unor asemenea personaje se includ: Nae Gheorghidiu, poli- 
tician parvenit și demagog, afacerist aprig şi necruţător, avind destule con- 
tingenţe cu Nae Caţavencu; Tănase Vasilescu-Luminăraru, care poartă oche- 
lari negri pentru că nu știe citi, ceea ce nu-l împiedică să facă o avere fabuloasă; 
Şerban Saru-Sineşti care recurge și la crime pentru a-și asigura ascensiunea 
— şi mulţi alţii. Reţinem şi acest portret moral publicat în revista „Săptămîna 
muncii intelectuale“? : „La cinci ani, copilul deștept toarnă dulceaţă în galoșii 
musafirilor, şi mama e prăpădită de admiraţie — la unsprezece ani scrie 
«bou» pe spinarea profesorului și e admirat de colegi — la paisprezece 
ani fumează şi e repetent — la douăzeci şi doi înşală croitorul — la douăzeci 
şi trei de ani, student la Berlin sau la Paris, fuge fără să achite casa și masa, 
dar e «delicios» cînd își povestește isprăvile — la douăzeci şi opt de ani 
vine în ţară şi se învirtește; se miră că un profesor mic, cu ochelari, prost îm- 
brăcat, de care rîd studenţii, a făcut o mare descoperire... Notă caracteristică : 
are un sincer dispreț pentru inteligenţa adevărată“. 


Camil Petrescu opune acestor tipuri superficiale și corupte reale valori 
etice prin intelectualii săi, la care atributul de intelectualitate nu înseamnă 
o simplă profesiune, ci o rațiune de existenţă, aşa cum de altfel s-a observat 
pe bună dreptate3. În general, scriitorul a pus în mod conștient și deliberat 
problema intelectualului în centrul activităţii sale — și acest lucru îl diferen- 
țiază oarecum de ceilalţi realist-critici. 

Intelectual el însuși, în accepţia cea mai nobilă şi mai profundă a 
cuvîntului, Camil Petrescu are o înaltă concepţie despre noţiunea de intelec- 
tual, în a cărui structură trebuie să intre intelectualitate, în sensul de axare 
a vieţii pe .un principiut, şi pasiune pentru realizarea acestui principius; 
intelectualul trebuie să aibă „voinţa eroică de a birui în actul cunoaşterii, 
stringența sincerităţii în recunoaşterea adevărului, curajul moral, măreț, mai 


1! Camil Petrescu, Corbii albi, în „Cuvîntul liber“, 1924, 19 iulie. 

2 Idem, rubrica „Între oglinzi paralele“, semnată C. Pietraru, în „Săptămîna 
muncii intelectuale“, 1924, nr. 3. 

30v. S Crohmălniceanu, prefaţă la romanul Ultima noapte de dragoste, 
intita noapte de război, B.S.P.L.A., București, 1960, p. 14. 

1 Camil Petrescu, Polemici, în „Cuvîntul liber“ 1924, 8 noiembrie. 

5 Idem, „Revizuiri“ de H. Streitmann, în loc. cit, 

important decit cel fizic, al afirmării gindului împotriva opiniilor curente“!, 
credinţă şi dragoste pentru idei, pentru frumos, pentru triumful adevărului “2. 
Camil Petrescu arată şi atitudinea pe care o pot lua intelectualii faţă de socie- 
tatea în care trăiesc, atitudine determinată de slăbiciunea sau tăria axei 
lor sufleteşti : „De fapt oamenii sint la fel de prinși în noroiul realităţii, ca 
într-un smirc ; unii pot însă risca în toată liniştea, în culcușul mlăștinos, poezie 
pură sau țărani în costum naţional ; alţii doresc sincer ca lucrurile să se schimbe 
dar pină una alta se aranjează cît pot mai bine... lar alţii, străduindu-se 
necontenit spre un liman, suferă din ziua dintii pînă la cea din urmă la fel...“3 

George Demetru-Ladima, eroul romanului Patul lui Procust, ilustrează 
această ultimă categorie. Existenţa lui este tragică prin intransigența mo- 
rală, refuzul de a se vinde, care culminează cu moartea, sentimentul inutili- 
tății care-l macină, setea nestinsă de dragoste, generozitatea sufletească 
dăruită inutil Emiliei, iubirea sa otrăvită de îndoieli şi de umbre de nebunie, 
aprigă, dizolvantă, cu gust de moarte, himera interiorului intim, imposi- 
bilitatea de a-l realiza. 

Celelalte personaje concretizează situaţia intelectualității lucide, dar şo- 
văielnice dintre cele două războaie mondiale; Andrei Pietraru, Gelu Ruscanu, 
Ştefan Gheorghidiu, Radu Vălimăreanu privesc critic societatea în care tră- 
lesc, dar nu văd vreo posibilitate de înlăturare a relelor ei, căci, așa cum am 
mai subliniat, nici autorul lor nu o vedea pe atunci. 

Ei nici nu încearcă să lupte propriu-zis împotriva mediului neprielnic, 
ci se izolează într-o zonă depărtată, unde nu ajung priviri indiscrete, îşi creează 
o viaţă sufletească ascunsă, care constituie mijlocul lor de apărare faţă de 
o societate în care nu se pot încadra. 

Intransigenţa morală a intelectualilor lui Camil Petrescu, oroarea lor 
de compromisuri îi face să năzuiască spre absolut, spre „iele“. Dar confruntarea 
acestui absolut himeric cu realitatea însăşi e dezastruoasă, generează „drama 
cunoaşterii“. Ei nu-i supraviețuiesc. Ideea morţii li se insinuează treptat, 
dar tot mai halucinant, aşa cum se întîmplă cu Andrei Pietraru, Gelu Ruscanu, 
Ladima, Fred Vasilescu. lar cînd „drama cunoaşterii“ nu culminează cu moar- 
tea, eroii lui Camil Petrescu au un destin şi mai greu de suportat: ei conti- 
nuă să trăiască, dar sufletește sint nişte oameni morţi. 

Această lipsă de perspectivă, de orizont, această moarte mai mult sau 
mai puţin motivată, dar definitivă, fără implicaţii în viitor, a majorităţii 
eroilor săi, această incapacitate de a vedea posibilitatea de schimbare a unei 
societăţi considerată veşnică este limita realismului critic, în genere, și a lui 
Camil Petrescu în special. 


Scriitorul nu s-a mărginit să dezvăluie numai situaţia intelectualului în 
societatea burgheză, ci a și luptat pentru îmbunătăţirea ei. A căutat febril, 
neobosit soluţii pentru ieşirea din acest impas, a clamat în numele intelec- 
tualităţii un arzător pro domo, dar soluţiile lui sint nebuloase şi total inefi- 
ciente, eşuind în acea doctrină noocrată, care visa realizarea unui stat condus 


1! Camil Petrescu, Despre noocrația necesară, în „Teze şi antiteze“, p. 236. 
2 Idem, Incompatibilitate în „Cuvîntul liber“, 1925, 14 noiembrie. 
3 F, Aderca, De vorbă cu Camil Petrescu, în „Universul literar“, 1927, martie. 

de intelectuali; el consideră că intelectualii trebuie să se unească și să se 
organizeze, fiindcă numai astfel îşi pot impune punctul de vedere. 

Pentru acest scop luptă Camil Petrescu în revista „Săptămina muncii 
intelectuale“, căreia trebuie să-i admirăm tocmai căutarea stăruitoare a unei 
rezolvări şi asprul rechizitoriu făcut societăţii capitaliste în numele intelec- 
tualității. 

Doctrina lui este evident greşită. Ca toți scriitorii realist-critici, el nu 
vede în proletariat elementul hotăritor în evoluția societății, nu-şi dă seama 
că doar prin abolirea exploatării se poate rezolva problema socială şi, im- 
plicit, cea a intelectualilor; el visează numai o organizare socială cit mai 
rațională — și atît. 

Camil Petrescu face şi altă greșeală. Luptind pentru organizarea intelec- 
tuahtăţii într-o clasă socială. de sine stătătoare, o opune nu numai burgheziei, 
ci și proletariatului, izolînd-o astfel de conducătorul şi aliatul ei firesc. El 
nu-şi dă seama că intelectualii nu pot forma o clasă socială și că nu consti- 
tuie o forță consecvent revoluționară. Şi această limită a sa este cu atit 
mai de neînțeles, cu cit el însuşi se izbeşte de imposibilitatea de a defini in- 
telectualitatea ca o clasă socială, în încercarea pe care o face în articolele 
de-fond din primele patru numere ale revistei „Săptămîna muncii intelectuale“!. 

De altiel, aceste greșeli au fost reliefate în repetate rînduri în critica 
noastră de D. Solomon?, Marin Bucur3, Ov. S. Crohmălniceanut, Zoe Dumitre- 
scu-Buşulengas, B. Elvin$, N. Tertulian” şi alții. 

Abia după 23 August va găsi Camil Petrescu rezolvarea problemei care-l 
preocupa atît de mult, aceea a situaţiei intelectualului. 


III 


După Eliberare, Camil Petrescu a fost printre primii scriitori care s-au 
alăturat conştient şi cinstit luptei clasei muncitoare pentru democratizarea 
țării. llustrativ în această privință este articolul său din noiembrie 1944, 
intitulat U.R.S.S.: „E de mirare că intelectualitatea rominească, în ce are 
ea mai bun, e dornică să cunoască mai de aproape realitatea cea. nouă din 
URSS? Că vrea să risipească vălul neguros al unei neînţelegeri aproape tra- 
gice, că vrea să ne facă să tragem maximum de folos din epocala înnoire 
sovietică, din revoluţionarele realizări de acolo, că dorește să ne însuşim din 
marile prefaceri fără să mai trecem prin greutățile începutului ?“8. 


tł Camil Petrescu, Uniunea intelectualilor și Confederaţia generală a muncii 
intelectuale, în „Săptămîna muncii intelectuale. şi artistice“, 1924, nr. 1: Idem Muncitorii 
intelectuali și ideea de clasă, ibidem, nr. 3; Cine sint muncitorii intelectuali (Despre delimi- 
tarea claselor sociale și despre delimitări în general), nr. &. 

2 D, Solomon, Problema intelectualului în opera lui Camil Petrescu, ẸSPLA, 
Bucureşti, 1958, pp. 18—21. 

3 Marin Bucur, prefața la „Opinii şi atitudini“,:p. Al 

10v. S Crohmălniceanu, prefața la Ultima noapte de dragoste, intiiu 
noapte de război, ESPLA, 1960, pp.5—6. 

5 Zoe Dumitrescu-Bușulenga, prefaţă la Bălcescu, Editura Tinere- 
tului, Bucureşti, 1961, p. 7. 

€ B. Elvin, Camil Petrescu — studiu critic, p. 42. 

7 N. Tertulian, Camil Petrescu, în „Contemporanul“, 1954, 23 aprilie; Pro- 
bleme ale literaturii de evocare istorică, ESPLA, Bucureşti, 1954, m.b.c. 

3 Idem, Probleme ale literaturii de evocare istorică, p. 90. 

De fapt atitudinea lui Camil Petrescu nu se schimbă total, ci se clarifică 
doar. Aşa cum am văzut, problemele importante ale vieţii sociale şi le pusese 
cu mult înainte — iar apropierea de faptul concret, real, temperamentul său 
nonconformist, luptind împotriva tuturor prejudecăţilor, necruțătoarea cri- 
tică a societăţii burghezo-moșiereșşti și a războiului imperialist, preocuparea 
permanentă pentru ameliorarea situaţiei intelectualului, publicistica să cu 
caracter antifascist din revistele „Săptămîna muncii intelectuale“, „Cetatea 
literară“ și „Reporter“! au constituit premisele .care l-au apropiat de noile 
realităţi sociale, de concepţia materialist-dialectică şi istorică asupra lumii 
şi asupra vieţii, ceea ce l-a ajutat să realizeze, în sfirşit, o adevărată fuziune 
între filozofie şi viaţă. Aceasta reiese din afirmaţia pe care o face într-un 
articol din 1950, intitulat Cine apără drepturile omului : „Pină la urmă capi- 
talismul tot trebuie să se prăbușească. Căci are în contradicţiile lui interioare 
legea dialectică a propriei lui lichidări“2?. 

Dar, dacă pe plan ideologic schimbarea a fost mai ușoară, nu tot aşa s-a 
întîmplat cu creaţia lui artistică. De altfel, trecerea unui scriitor de la o me- 
todă de creaţie la alta, mai ales cînd are loc în plină maturitate, este un 
proees complicat, ce se realizează treptat. 

Volumul Turnul de fildeş, care cuprinde nuvelele Cei care plătesc cw viața, 
Mâănuşile, Moartea pescăruşului, Turnul de fildeş şi, în ediţia a II-a, Un episod 
ilustrează tocmai fazele de trecere de la realismul critic la realismul socialist. 

În toate aceste nuvele, pe lingă elemente realist-critice apar și elemente 
noi, realist-socialiste, dar incluse nu atit în țesătura intimă a creaţiei artis- 
tice (ceea ce demonstrează tocmai că autorul nu-și însuşise încă organic şi 
creator realismul socialist) cît mai ales în unele concluzii ale scriitorului sau 
în afirmaţii ale citorva personaje, adevăraţi „raisonneuri“. 

Nuvelele, în totalitatea lor, ne prezintă societatea capitalistă, cu aspec- 
tele ei contradictorii şi condamnabile, ca şi romanele şi dramele anterioare 
ale lui Camil Petrescu. 

În nuvela Turnul de fildeş este demascat puternicul spirit de castă al 
așa-zisei aristocrații romiîneşti. 

Un alt aspect pe care-l surprinde scriitorul este situaţia proletariatului. 
Dacă în drama Jocul ielelor, prin personaje ca Praida, Boruga şi Responsabilul, 
Camil Petrescu dovedise că a analizat poziția socialiștilor în Rominia şi con- 
tradicţiile dintre ei, în nuvela Cei care plătesc cu viața zugrăveşte eroica miş- 
care a muncitorilor de la 13 decembrie din piața Teatrului Naţional şi sin- 
geroasa ei înăbușire. 

1 Este, poate, momentul să amintim de caracterul multilateral al publicisticii de 
pînă la 23 August a scriitorului. Camil Petrescu este preocupat de toate problemele, de 
la consemnarea apariţiei interviului literar ca preocupare („Cuvîntul liber“, nr. 23, 13 
iunie 1925) la caracterizarea diverșilor scriitori contemporani (diferite articole din „Revista 
vremii“, 1922), la criticarea moravurilor vieţii literare („Revişta vremii“, 10 iunie 1923, 
„Cuvîntul liber“, 27 mai 1925) şi necesitatea traducerii. operelor capitale ale literaturii 
noastre în limbile străine („Cuvîntul liber“, 11 octombrie 1924), de la discutarea unor 
probleme edilitare („Omul liber“, 13 decembrie 1929) la prezentarea situației intelectuali- 
tăţii (toate articolele din „Săptămîna muncii intelectuale“), de la critică de artă plastică 
(„Cuvîntul liber“, 14 februarie 1925) la preocupări pentru arta cinematografică („Uni- 
versul literar“, 3 aprilie 1927). 

i Camil Petrescu, Cine apără drepturile omului, în „Opinii şi atitudini“, 
p. . 

Exemplarele faunei burghezo-moşiereşti sint şi ele prezentate cu toate 
atributele lor: odioșii moșieri Paul și Irina Lomanescu îşi hrănesc ţăranii 
cu peşte stricat şi mălai încins şi-i bat cu fringhia udă, boierul. Dinu își 
împrejmuiește moșia cu gard ghimpat și sticlă pisată, îşi bate ţăranii cu biciul 
şi-i ameninţă cu împușcarea. 

"Reprezentanţii marii burghezii sint înrudiţi cu cei din romanele anteri- 
oare ale scriitorului. Dimianu din nuvela Mănușile, un alt Nae Gheorghidiu, 
se îmbogățește prin escrocherii și știe că poate cumpăra totul, chiar și fe- 
meile, totuși se indignează că Oproiu, muritor de foame, pretinde să i se plă- 
tească poeziile. Ion Scurtăcescu din Un episod este foarte de aproape înru- 
dit cu Dimianu. Prin el autorul sugerează ce ar fi devenit un Nae Gheorghidiu 
în perioada imediat următoare actului de la 23 August, cînd lupta de clasă 
luase forme deosebit de ascuţite şi burghezia încerca să submineze prin toate 
mijloacele noua orînduire socială. Scurtăcescu este speculant şi sabotor, în- 
cercînd să accentueze criza economică inerentă perioadei de refacere şi vrind 
să-l convingă pe cinstitul Ţicu Florea să demisioneze şi să facă bursă neagră. 
Prin intermediul acestuia, Camil Petrescu îl caracterizează ca fiind : „un trişor 
la jocul social, un parazit veninos la scară naţională al poporului romin, 
parazit crincen care se vrea numai pe spinarea ţării şi în cutele steagului tri- 
color“l. 

Nuvelele au în centrul lor figura intelectualului și pun din nou problema 
posibilităţii lui de realizare în societatea capitalistă. Nuvela Turnul de fildeș 
prezintă un pictor, Paul Lomanescu, adept al „artei pure“, care aşteaptă 
cu privirea în altă parte să-şi primească retribuţia de la societatea în care 
trăieşte. Camil Petrescu demască superticialitatea, cosmopolitismul, formalismul 
şi ascensiunea socială prin cele mai josnice mirșăvii ale acestui „subţire 
artist, estet pînă în vîrful unghiilor, poate chiar hiperestet apusean“. 
La antipodul lui Lomanescu scriitorul îi situează pe tinerii pictori, adepţi 
ai artei realiste cu rădăcini în popor, dar care suferă de o cruntă mizerie. 
Din aceeași familie sufletească fac parte și ceilalți intelectuali ai nuvelelor 
sale : Ladima, Gelu Ruscanu, Oproiu, Ţicu Florea. 

Ladima, în nuvela Cei care plătesc cu viaţa, este pus în fața grevei munci- 
toreşti de la 13 decembrie şi se simte dezorientat, rătăcind fără scop între 
două lumi iremediabil opuse. Dar poziţia lui reiese mai clar din nuvela Mănu- 
şile. Ladima îi preţuieşte pe scriitorii ruşi care în „aproape trei sferturi de veac 
au creat, întregindu- se unii pe alții, un tip de revoluţionar cum nu a mai cunos- 
cut pînă azi Europa “2 şi are o viziune clară a situaţiei intelectualului în socie- 
tatea burgheză, căci declară : „Noi sintem revoltați cu fruntea în părină“3, 
dar este un anarhic, trăsătură pe care Camil Petrescu o subliniază de altfel : 
„cei care scoteau foaia îl prețuiau foarte mult şi încercaseră să-i arate cu 
cît mai de folos ar fi fost ca el să se încadreze într-o acţiune luminată ideolo- 
gic, să contribuie la lupta comună printr-o colaborare disciplinată ŞI precisă. 
Dar nu era nimic de făcut deocamdată cu spontaneitatea ânarhică a acestui 
chinuit“. 


w 
œ 


Camil Petrescu, Nuvele, ESPLA, Bucureşti, 1957, p. 2 
Idem, Mănușile, în „Turnul de fildeş“, pp. 69—70. 

Ibidem, p. 57. 

Ibidem, p. 69. 

Oproiu, poetul din nuvela Mănușile, este tot „un revoltat în genunchi“, 
şi revolta lui e bine surprinsă în final : „Ar [i vrut să-și smulgă inima din piept 
şi să şi-o dea de-a dura prin mijlocul străzii, ca pe un mic bolovan de carne“. 

Nuvela Un episod arată mai clar atitudinea pe care o adoptă orice inte- 
lectual cinstit faţă de cotitura istorică de la 23 August 1944. Țicu Florea trece 
printr-o „dramă a cunoașterii“, dar de astă dată, ea se rezolvă pozitiv. Inte- 
lectual autentic, deşi foarte modest şi părînd de aceea mediocru în relaţiile 
sociale, el se apropie de comuniști mai întîi formal; auzind că aceştia ar 
împușca pe toţi cei care poartă cravată şi pălărie, umblă fără cravată şi cu 
şapcă — (Camil Petrescu surprinde bine aici lașitatea micului burghez). 
Dar comentariile bogătașilor, care îl califică drept „scirbă de bolşevic“, îl 
umplu de indignare și-l fac să deschidă ochii. 

În toate nuvelele se întrezăreşte o oarecare perspectivă a viitorului, 
totuşi ea este încă insuficient clarificată şi nu poate fi pusă sub semnul ega- 
lităţii cu perspectiva revoluţionară a realismului socialist. În finalul nuvelei 
Turnul de fildeş, un tînăr pictor exclamă : „Trebuie să găsim o altă cale... 
pentru noi şi pentru cei care vor veni după noi“. Această viziune a viitorului 
se manifestă mai puternic în nuvela Un episod, care sugerează că intelec- 
tualul cinstit Ţicu Florea se va alătura muncitorimii și va contribui cu toate 
puterile sale la marile transformări ce se pregătesc. 


k 


Realismul socialist este arta partinității comuniste, metoda de creație 
folosită de artiştii care luptă conştient prin operele lor pentru victoria comu- 
nismului. Literatura realist-socialistă reflectă realitatea în mod veridic şi 
concret-istoric, în dezvoltarea ei revoluționară, care va duce în cele din urmă 
la eliberarea omenirii — de aici o altă trăsătură esenţială : perspectiva revo- 
luţionară. Realismul socialist e net superior realismului critic, întrucît se 
bazează pe o nouă concepţie despre lume, pe o viziune optimistă asupra ei, 
pe ideile umanismului socialist. 

Creaţia realist-socialistă propriu-zisă a lui Camil Petrescu este cea de 
inspirație istorică : drama Bălcescu, romanul Un om între oameni şi drama 
Caragiale în vremea lui. 

Literatura realist-socialistă de evocare istorică, prin însuși faptul că 
prezintă un moment din trecut și nu din actualitate, ridică probleme destul 
de dificile. Ca literatură realist-socialistă, ea trebuie să se structureze pe o 
concepţie științifică despre fapte și oameni, să considere dezvoltarea socie- 
tății ca un rezultat al luptei de clasă, să privească cu toată justeţea raportul 
dintre personalitatea istorică — produs necesar al epocii respective — și 
mase; într-un cuvint, trebuie să se axeze pe materialismul istoric. Scriitorul 
trebuie să reflecte şi să interpreteze veridic şi multilateral, în toate impli- 
caţiile lui, momentul istoric prezentat — şi, mai ales, să sugereze artistic 
importanţa evenimentelor descrise, să le dea perspectivă, să sublinieze con- 
tribuţia lor la marile transformări ulterioare, aşa încît cititorul să poată vedea 


i 1 Camil Petrescu, Mănușile, op. cit., p. 83. O imagine asemănătoare există 
şi în romanul Mama de Maxim Gorki în legătură cu stările sufleteşti încercate 
de Pavel Vlasov. 

dincolo de realitatea momentului, să facă legătura dintre aceste evenimente 
și contemporaneitate. 

Însuflețit de umanismul socialist, scriitorul trebuie să-şi convingă citi- 
torii că oamenii își croiesc singuri soarta —și mai ales trebuie să-și exprime încre- 
derea în viitorul. luminos al omenirii, să deschidă porți largi către acest viitor. 
Ilustrativ în acest sens este finalul dramei Caragiale în vremea lu. : „Această 
oligarhie neroadă vrea, sub pretextul sărbătoririi mele, să se înduioșeze de 
propria ei generozitate... să-şi dea un certificat de competenţă. Nici un scri- 
itor adevărat nu poate admite o asemenea mascaradă... Procesul dintre mine 
şi ei nu s-a încheiat, trebuie să meargă deschis în faţa posterității“1. 

Metoda realist-socialistă generează și o modalitate artistică superioară. 
Eroul pozitiv, realizat prin prisma concepţiei noi despre lume şi viaţă, con- 
centrează în el calitățile umane supreme, îşi subordonează existenţa indivi- 
duală marilor probleme ale vieţii sociale, reprezintă, mai ales, elementul 
nou şi victoria lui, chiar dacă e înfrint şi moare. 

Ne putem da mai bine seama de saltul calitativ pe care-l face Camil 
Petrescu prin folosirea metodei realist-socialiste dacă stabilim o comparaţie 
între figura lui Danton din drama cu acelaşi nume, scrisă cu mult înainte, şi 
figura lui Bălcescu din drama Bălcescu, şi romanul Un om între oameni?. 

Militind pentru doctrina noocrată, avind o concepţie greşită a rolului 
personalităţii istorice şi a raportului ei cu maselele populare, în momentul 
în care a scris drama Danton, Camil Petrescu ilustrează pe deplin cuvintele 
lui V. I. Lenin despre concepţiile istorice anterioare marxismului : „Acestea 
cercetau, în cazul cel mai bun, numai motivele ideologice ale activităţii isto- 
rice a oamenilor și nu cercetau ce anume dă naștere acestor motive, nu sesi- 
zau legile obiective în dezvoltarea sistemului de relaţii sociale, nu vedeau că 
aceste relaţii îşi au rădăcinile în gradul de dezvoltare a producţiei materiale. 
În al doilea rind, teoriile anterioare nu ţineau seama tocmai de acţiunile 
maselor populaţiei“?, 

Într-adevăr Camil Petrescu apologiază personalitatea lui Danton, pe 
care îl consideră cel mai mare geniu politic al epocii sale, face din el un simbol 
al umanităţii în luptă cu „acea mașină implacabilă care era Robespierre“. 

Neinarmat cu o concepţie istorică justă, autorul nu-şi dă seama că, de 
fapt, Danton este un revoluţionar burghez, care se afirmă ca un element 
pozitiv în perioada de început, dar se rupe de popor în momentul în care 
contradicţiile dintre acesta şi marea burghezie se adîncesc. 

În partea a doua a dramei, Camil Petrescu vrea să-l reabiliteze pe Dan- 
ton, îi elogiază gesturile și acţiunile personale, scoate mai ales în evidență 
părerea excepţională pe care Danton o are despre sine însuși. 

Autorul ignorează aproape total rolul istoric al poporului pe care îl 
prezintă fugitiv, ca pe o masă informă, care trebuie maleată de un conducă- 
tor genial. 


1 Gamil Petrescu, Teatru, vol. III, ESPLA, București, p. 268. 

2 De altfel, această problemă a fost tratată în amănunţime de N. Tertulian 
în Probleme ale literaturii de evocare istorică, 

3 V., I. Lenin, Karl Marx (scurtă schiță biografică și expunere a marxismului), 
iu „Concepţia materialistă a istoriei“, în Opere, vol. XXI, Ed. P.M.R., 1952, pp. 
42—43. 

loan Massoff, Cu Camil Petrescu, în „Rampa“, 1931, 6 decembrie, 

Cu totul altfel îl prezintă Camil Petrescu pe Bălcescu în dramă şi în ro- 
man. Înarmat de astă dată cu concepţia marxist-leninistă despre perso- 
nalitatea istorică și raportul ei cu masele, scriitorul preţuiește rolul acesteia 
numai în măsura în care aspiraţiile ei concordă perfect cu aspiraţiile 
maselor populare și ale claselor revoluționare din momentul respectiv, 
deci în măsura în care ea exprimă necesităţi istorice obiective. 


De altfel, într-un interviu din 1954 publicat sub titlul Cum am scris „Un 
om între oameni“, Camil Petrescu declară că a găsit firul conducător al con- 
cepţiei sale în indicaţiile date de P.M.R. scriitorilor în legătură cu sursele de 
inspiraţie, una dintre aceste surse fiind evocarea unor momente trecute esen- 
tiale care au dus la revoluţia socialistă, şi în aprecierile făcute de P.M.R. 
asupra revoluţiei de la 1848. 


De aceea, în perioada de desăvirşire a revoluţiei burghezo-democratice 
în ţara noastră şi a trecerii la revoluţia socialistă, scriitorul şi-a concentrat 
atenţia asupra punctului ei de plecare, revoluţia de la 1848, și asupra repre- 
zentantului ei cel mai de seamă, Nicolae Bălcescul. 


Vrind să sugereze artistic ideea că Bălcescu a fost într-adevăr exponentul 
maselor populare, Camil Petrescu începe romanul prin ampla prezentare. a 
situaţiei din Muntenia și a răscoalei lui Tudor Vladimirescu, răscoală ce va fi 
continuată mai tirziu de Bălcescu. Camil Petrescu nu-l mai detaşează de 
mase, așa cum făcuse cu Danton, ci îi împletește fiecare moment al vieţii 
cu viaţa întregului popor, fiecare episod subliniind necesitatea existenţei lui. 

Bălcescu nu se crede superior poporului, ca Danton, nu se rupe de el; 
dimpotrivă, contactul viu cu suferinţele maselor asuprite îl alimentează su- 
fleteşte. Semnificative în această privinţă sînt convorbirile lui cu oamenii din 
popor, ca 'Toma sau Mitru Tabacu; încărcate de simboluri sint şi acele scene 
în care, istovit de muncă, el se înviorează doar în contact cu pămintul şi cu 
natura patriei și mai ales cu prietenul lui din copilărie, Tucoltoiu, viitorul 
haiduc Grozea. 


Cu profunda lui înțelepciune politică, Bălcescu nu crede, ca Danton, că 
o dată cu infringerea sa momentană este înăbușită și revoluţia ; la fiecare pas 
el își exprimă încrederea adincă în spiritul revoluționar al maselor. Lucid şi 
înţelept, organic legat de popor, știe să intuiască precis momentul favorabil 
izbucnirii revoluţiei şi hotărăște organizarea rezistenţei în faţa turcilor numai 
după ce se consultă cu țăranii. 


Camil Petrescu îl pusese pe Danton în conflict simbolic cu Robespierre, 
ei reprezentind „viața și ideea față în față“2. Conflictul dintre Bălcescu şi 
Eliade are alte coordonate, căci în el intuim conflictul social dintre masele 
populare şi burghezia şovăielnică. 

Bălcescu nu e o ripostă dată numai lui Danton, ci tuturor intelectualilor 
din opera anterioară a lui Camil Petrescu. Dealtfel, însuşi scriitorul îşi condamnă 


1 Camil Petrescu s-a simţit atras mai mult de figura lui Bălcescu. În articolul Noi și 
apusul („Cuvîntul liber“, 15 noiembrie 1924) declară printre altele : „... Și ne gindim mai 
mult la acel Bălcescu... care a fost sufletul adevărat de la 1848“. 

> 1. Valerian, De vorbă cu Dl. Camil Petrescu, în „Viaţa literară“ 1926, 3 
octombrie. 

aceste personaje prin caracterizarea pe care o face lui Andrei Pietraru, ca 
fiind dominat de iele, „niște ficțiuni elaborate, cărora el şi-a adaptat lunatic 
existența“l. 

Într-adevăr, Bălcescu continuă şi rezolvă problema raportului dintre 
intelectual şi mediul social ambiant. Aşa cum pe drept cuvint remarcă Ov. S. 
Crohmălniceanu?, Camil Petrescu — ajutat de partid —a găsit „în inter- 
pretarea materialist-istorică a raporturilor intelectualului cu societatea cheia 
problemelor care l-au frămintat o viaţă întreagă“ şi „a descoperit de astă 
dată adevărata luciditate intelectuală cu toate răspunderile ei social-morale 
în faţa istoriei“, 

Bălcescu nu e numai un intelectual care se refuză societăţii nedrepte, 
aşa cum făcuseră Andrei Pietraru, Gelu Ruscanu, Radu Vălimăreanu, Ștefan 
Gheorghidiu sau Ladima. Bălcescu nu este pasiv, aspiraţiile lui sînt identice 
cu cele ale poporului. El nu se mulțumește să constate doar existenţa rele- 
lor sociale, ci luptă ca să le îndrepte, acţionînd în sensul evoluţiei istorice. 

Bălcescu are toate calităţile morale ale intelectualilor lui Camil Petrescu. 
Trece chiar printr-o „dramă a cunoașterii“, însă cu alte date sufleteşti. În 
partea de început a romanului, autorul îl prezintă ca pe un tinăr cufundat în 
lumea cărţilor, crezînd că situaţia se poate îndrepta doar prin culturalizarea 
maselor. Drama se declanşează în momentul în care Bălcescu ia contact cu 
realitatea, cu tratamentul neomenos al ţăranilor pe moșiile boierilor, cind îl 
întilneşte pe Mitiţă Filipescu. Dar această confruntare cu realitatea nu-l 
anulează, aşa cum se întîmplă cu eroii anteriori ai lui Camil Petrescu; la el 
„ielele“ nu mai au decit rolul de a-l face să lupte neobosit pentru popor şi 
nu în mod absurd, pentru o dreptate transcendentă, ci adaptindu-se condiţiilor 
sociale. 

În numele idealului pe care-l susține, Bălcescu îşi subordonează propria 
viaţă celei obşteşti. El nu mai aspiră către dragostea absolută, adevărata 
lui iubită e patria. Gelu Ruscanu acţionase la fel — dar renunţarea lui Băl- 
cescu e plină de un profund umanism, căci el nu luptă pentru o idee în sine, 
ci pentru poporul asuprit,. 

Intelectual autentic, prin intransigenţă morală, abnegaţie, curaj, demni- 
tate, luciditate şi clarviziune, Bălcescu creşte parcă fizic în umbra ideii sus- 
ținute. Chiar ironia lui e tăioasă, și rece, de logician : „luciditatea asta a lui 
îi dă o măreție care tulbură pe cei din jurul său“3. 

În realizarea aceasta atit de complexă a figurii lui Bălcescu, Camil 
Petrescu a întimpinat multe greutăţi, în primul rînd sărăcia materialului 
existent în legătură cu omul Bălcescu; el a trebuit să recurgă la inducţie şi 
la imaginaţie pentru a realiza o creştere arborescentă a trăsăturilor lui sufle- 
teşti. Greutatea cea mai mare era de a se feri de schematizare, de a nu fi 
tentat să-l transforme pe Bălcescu într-un patriotard frazeolog. De aceea îl 
prezintă cu trăsături complexe de om activ şi de intelectual; ni-l apropie parcă 
şi mai mult subliniind sacrificiul pe care acesta îl tace renunţind la sentimentele 


1 Camil Petrescu, Teatru, vol. I, p. 80 indicație scenică scrisă după 23 
August. 

2 Ov. S Crohmălniceanu, Pentru realismul socialist, ESPLA, Bucureşti 
1960, m.b.c., pp. 106—107. 

3 Camil Petrescu, Un om între oameni, vol. III, 1957, p. 20, 

firești de fiu, frate, tînăr care iubeşte, tată preocupat de soarta fiului său, 
subliniind acel regret dureros pentru tot ceea ce putea să fie şi n-a 
fost în viaţa sat, îndoielile de moment, deznădejdea de o clipită, pe care 
însă reuşeşte să le învingă, încrezător în dreptatea cauzei sale („Ah! 
pînă unde te poate duce lașitatea în gindire...“2). 


x 


Un om între oameni nu este povestea vieţii unui erou; Camil Petrescu a 
fost atras cu decenii înainte mai cu seamă de epocă. În volumul Teze 
și antiteze, vorbind despre Amintirile colonelului Lăcusteanu, susține că 
aceste Amintiri, Ciocoii vechi și noi de Nicolae Filimon şi Scrisorile lui 
Ion Ghica sint singurele opere care ne prezintă „in concret“ fizionomia atit 
de interesantă a secolului trecut. 

Pregătind drama Bălcescu, Camil Petrescu a strîns un foarte bogat mate- 
rial faptic, care depăşea tiparul rigid al unei piese de teatru. Așa cum mărturi- 
sește el însuşi în interviul intitulat Cum am scris „Un om între oameni“ (de care 
am mai amintit), a amplificat schema dramei într-un scenariu de film, pentru 
a ajunge în cele din urmă la crearea unui roman, care ne zugrăvește viața 
însăşi a secolului al XIX-lea. 

Dacă Bălcescu constituie riposta calitativ superioară dată tuturor per- 
sonajelor anterioare ale lui Camil Petrescu, romanul istoric atinge culmea în 
creația sa epică. 

Cele două romane anterioare, Ultima noapte de dragoste, întiia noapte de 
război și Patul lui Procust, sint romane sociale, subordonate însă unor 
probleme psihologice, făcînd o subtilă analiză a vieţii sufletești și a cazuri- 
lor de conştiinţă generate de societatea capitalistă. Un om între oameni este 
structurat pe o problemă socială, căreia i se subordonează psihologicul. 
El mai aduce un element total nou faţă de creația anterioară a scriitorului, 
prin prezentarea maselor muncitorimii şi mai ales ale țărănimii. Camil Petrescu, 
care fusese mai degrabă un citadin, prezintă pentru prima oară în literatura 
sa țărănimea — individual sau colectiv — şi o prezintă masiv, căci volumul I 
al romanului cuprinde aproape în întregime o frescă a ruralului. 

Camil Petrescu descrie o epocă de redeșteptare politică, socială și cul- 
turală in aspectele ei multiple; poate că nu toate aceste aspecte sînt semni- 
ficative, dar ele contribuie toate la realizarea imaginii de ansamblu a vremii. 
Unele episoade de mai mare întindere, ca acele scene din viața ţăranilor, 
a muncitorilor tăbăcari, a mahalalelor bucureştene sau a boierimii pot forma 
schițe sau nuvele de sine stătătoare, totuşi ele se împletesc organic într-un 
şuvoi de viață. 

Inarmat cu concepţia materialist-istorică, scriitorul dezvăluie artistic 
cauzele complexe și variate ale revoluţiei, ne convinge de necesitatea ei, 
sesizează semnificaţia conflictelor sociale și le prezintă într-o înlănţuire firească, 


1 Acelaşi sentiment îl încearcă şi Caragiale în finalul dramei Caragiale în vremea 
lui, Firşerotu, Heliade, Aristia şi mulţi alţii din romanul Un om între oameni. Găsind aces- 
te elemente şi în Jurnalul său, bănuim că scriitorul însuşi e trecut prin asemenea trăiri 
sufleteşti. 

2 Camil Petrescu, Un om intre oameni, vol. Il, p, 32. 

gradată şi ascendentă. De exemplu, prin descrierea amănunțită a familiei și 
a satului lui Toma sin Firu, Camil Petrescu prezintă viaţa inumană a ţăranilor, 
înfometarea și biciuirea lor pe moşiile boierești, ne arată că mizeria îi împinge 
pe ţărani la fuga în codru (cazul lui Miai), la îmbrăţișarea răscoalei lui Tudor 
Vladimirescu (cazul lui Toma), la mijloace necinstite de îmbogăţire (cazul 
lui Ichim) sau îi face să plece cu rogojini aprinse în cap şi cu jalba în proțap la 
Bucureşti. Astfel izbucnirea revoluţiei este bine motivată. Exploatarea 
țăranilor se înmănunchează cu aceea a muncitorilor tăbăcari din București, 
reprezentaţi prin Mitru Tabacu, Damian sau Lisandru Hergă ; descriind con- 
dițiile lor de muncă, autorul demonstrează că situaţia aceasta nu putea dura 
mult; ei rabdă la început, serişnesc din dinţi, apoi se revoltă şi pun mîna pe 
armă. Acestor forțe revoluţionare li se adaugă burghezia din marginea capi- 
talei, ilustrată mai ales prin familia Firşerotului, care se simte înfrățită 
sufletește cu ţăranii şi tăbăcarii. Aducîindu-i în scenă şi pe marii boieri ca 
Băl-Ceaurescu, Alecu Filipescu-Vulpe, Medelioglu şi alţii, autorul sugerează 
că ei deveniseră o frină în evoluţia istoriei. 

Sint prezentate de asemenea lupta și concurenţa din sînul boierimii 
şi a burgheziei, starea de permanentă efervescenţă revoluţionară, rolul ho- 
tăritor al maselor populare în revoluţie, entuziasmul și încleştarea lor cu 
forțele reacționare. 


Scriitorul prezintă viu aspecte caracteristice şi pitoreşti ale vieții bucu- 
reştene din secolul trecut reuşind să ne transpună în acest mediu : alungarea 
unei soții vinovate (mama Frusinicăi), tocmeala tirgoveţilor în obor, desfriul 
din casele boierești, incendiile, prezentarea Tiţei cu logodnicul la curte, ba- 
lurile, „soarelele“ literare și artistice, sosirea braşovenilor cu mărfuri, veni- 
rea ţăranilor cu jalba în protap, hanurile şi interioarele boierești somptuoase, 
gospodăriile pline de rinduială de la mahala, arhitectura palatului domnesc, 
chefurile cu lăutari și cu cîntece înecate în tristeţe. Tot atit de minuțios 
sînt prezentate și aspecte esenţiale din viața satului: munca la cîmp, care 
uneori ne aminteşte de pasaje din opera lui Tolstoi; hora, cîntecele de dor 
răsfrinte „în volute de jale“, casele ţărăneşti curate ca paharul. 

Camil Petrescu subliniază valenţele multiple ale revoluţiei prin diver- 
sitatea și în acelaşi timp tipicitatea indivizilor angrenaţi în ea, cum ar fi Panov- 
ski, care se ține departe de revoluţie, deşi nu e împotriva ei, Halepliu, agent 
dublu; Telegescu şi Serghiescu, revoluționari oarecum naivi; Fiîrşerotu, cu 
frumusețea morală a concepţiei sale despre viață; Radu Șapcă, haiduc răz- 
vrătit; Ion Cimpineanu, parlamentar cu rafinamente occidentale; Lăcus- 
teanu, soldat obtuz; Eliade, şovăielnic şi grandilocvent; Grozea, simbol al 
puterii ţărăneşti; Ana lpătescu, revoluţionară înllăcărată ; Lisandru Hergă, 
muncitorul uriaș; Golescu-Arăpilă, prietenul devotat lui Bălcescu — şi am 
amintit doar citeva, la întimplare, din mulțimea de personaje ale romanului. 
De fapt, aşa cum pe drept cuvînt remarcă Paul Georgescu în Încercări criticel, 
fiecare categorie, clasă şi pătură socială îşi are reprezentanţii săi. 


Camil Petrescu este un psiholog de valoare; el încarcă de viaţă, de 
trăire, unele momente pe care le cunoaştem abstract din istorie. Rămine 


1 Paul Georgescu, Încercări critice, vol. I, ESPLA, Bucureşti 1957, p. 54. 

uşor în mintea cititorului scena proclamației de la Izlaz, în care ţăranii, 
foarte atenți la început, îşi pierd treptat interesul, obosiţi de greoaia vorbire a 
lui Eliade, dar se trezesc brusc din amorțeală la citirea punctului în legătură 
cu împroprietărirea. Tot atit de sugestive sînt adunarea de pe cîmpul lui 
Eliade, cele trei ridicări ale norodului bucureştean şi mai ales luptele din 
Dealul Spirei, unde autorul se vădeşte un fin psiholog al mulțimii, alternind 
momentele de tensiune maximă cu altele de relaxare inerente unei revoluții. 

Dotat cu un temperament structural de nonconformist, Camil Petrescu 
pare să polemizeze uneori în secret cu Caragiale; el reabilitează într-un fel 
viața şi psihologia mahalalei, o umple de poezie, deşi îi subliniază și ridiculu], 
ca şi marele satiric. Unele momente ale revoluției ne par înrudite cu momente 
din piesa Conu Leonida. lată : „Bucureştenii... au strigat, au cintat şi s-au 
veselit că acum Ţara Rominească are o constituţie, că așa au înțeles ei, că 
au o constituţie“l. Poate că tot în controversă cu Caragiale, Camil Petrescu 
ni-l prezintă pe Chiriac Olarul şi pe Tase Chiristigiul, alți Jupini Dumitrache 
şi Chiriac — din faza în care burghezia nu se compromisese încă —, mai ales 
pe Scarlat Turnavitu. Acesta repetă în toate domeniile experienţa lui Rică 
Venturiano, dar o trăiește intens, cuvintele lui de îmbărbătare la luptă, uşor 
comice, se bazează pe fapte reale, iar dragostea sa pentru Tincuţa, cu toate 
meandrele ei, este un amestec de ridicul și de poezie autentică, proaspătă, 
apropiindu-se de poezia argheziană a „boabei şi a fărimei“ și a „Stihurilor 
de seară“. Iar Firşerotu, povestind atacarea unei redute turcești la care luase 
parte, pare un Peneș Curcanul, dar cu sentimente mai profunde, cu trăiri 
mai acute. 

În genere, scriitorul își face aproape toate personajele să treacă prin 
momente de tensiune sufletească, de frămintări şi îndoieli, de la Bălcescu 
pînă la Mitru Tabacu — și umanizează în felul acesta chiar personaje nega- 
tive ca Odobescu, Cristophi, Halepliu sau Eliade, le fereşte de schematism. 
Unele episoade, prin cuvintele şi gesturile personajelor, dar mai ales prin 
atmosfera încordată, sint atit de intense, încît ating dramaticul. Scenele 
dintre Miai şi Sultana la nuntă, cele dintre Bălcescu şi Tiţa la Gorgani, dintre 
Bălcescu, Telegescu şi Cristophi, scena dintre Frusinica dezbrăcată şi boierii 
aţițați, scena arestării guvernului provizoriu și multe altele ar putea fi trans- 
formate uşor în scene de drame. De altfel, chiar autorul subliniază uneori 
acest dramatism: O codobatură se lăsase pe o ramură de arin, fără ca în 
neastimpărul ei să ştie pe lîngă ce întîmplări de viață și de moarte s-a oprit“2, 
sau „liniştea de moarte se prelungi citva timp, apoi se pretăcu în liniște obiş- 
nuită“3, 

Camil Petrescu descrie şi dragostea cu toate implicaţiile ei, de la cea 
amară şi senzuală dintre Miai şi Sultana, la dragostea romanțioasă şi uşor 
desuetă a lui Aristia pentru Frusinica, de la cea oarecum puerilă dintre Lisan- 
dru Hergă şi soţia lui, pînă la iubirea stăpînită a lui Bălcescu. 


Romanul are o netă și puternică perspectivă revoluţionară. El prezintă 
revoluţia de la 1848 în aşa fel, încît posibilitatea de izbindă peste un secol a 


t Camil Petrescu, Un om între oameni, vol. II, p. 263. 
2 Ibidem, p. 24. 
3 Ibidem, p. 658. 

luptei poporului apare clar. De altfel scriitorul însuși consemnează evoluţia 
evenimentelor prin comentarii, fie înserate în corpul povestirii, fie în note. 

De asemenea surprinde procesul sufletesc al ţărănimii, care trece printr-o 
„dramă a cunoaşterii“. “Ţăranii, adunaţi în timpul revoluţiei în număr mare 
și contopiţi cu muncitorii capitalei, încep să-şi dea seama de puterea lor, 
de faptul că asupritorii interni şi externi pot fi înfrinţi, „că războiul se poate 
face de oameni ca ei. 

Camil Petrescu lasă să se întrevadă că această încredere crescîndă în 
forțele proprii va duce ulterior la multe transformări sociale. Apoi, chiar 
faptul că personaje din popor, de care cititorul se leagă sufleteste, ca Grozea, 
Mitru Tabacu, Lisandru Hergă mor, sugerează că atitea jertie nu pot rămine 
de prisos. 

De aceea, Ov. S. Crohmălniceanu are dreptate atunci cînd afirmă că 
scriitorul „a reconstituit cu amploare și profunzime realistă şi cu multă rezo- 
nanță în actualitate“? revoluția de la 1848. 

Opera lui Camil Petrescu scrisă după Eliberare, demonstrează că acest 
scriitor, atit de chinuit de găsirea unei soluţii a racilelor din capitalism, în 
momentul în care a fost înarmat cu o concepţie ştiinţifică asupra lumii și a 
societăţii, a atins culmea în domeniul creaţiei artistice. 

Volumul de nuvele — așa cum am subliniat — dezvăluie fazele inter- 
mediare prin care a trecut în procesul însuşirii organice a realismului socia- 
list; optica, unghiul de vedere prin care priveşte fenomenul social sînt deja 
schimbate, dar ele nu se întrupează încă într-o expresie cu adevărat artistică, 
deoarece conţinutul nu-şi găseşte încă forma adecvată. 

Romanul Un om între oameni este însă, în adevăratul sens al cuvîntului, 
sinteza organică superioară dintre o nouă ideologie şi o nouă modalitate 
artistică3. Veridicitatea, principialitatea comunistă, perspectiva revoluţio- 
nară şi umanismul socialist, difuzate în țesătura cărţii, transpar din mod 
în care sînt înfățișaţi oameni și fapte din secolul trecut. 

Bălcescu constituie o ripostă net superioară dată personajelor anterioare 
ale lui Camil Petrescu, în sensul că nu mai este un intelectual meditativ — 
aşa cum erau Andrei Pietraru, Gelu Huscanu, Radu Vălimăreanu, Ştefan 
Gheorghidiu sau Ladima — și nici un revoluţionar care se crede neînțeles 
şi care, de fapt, pînă la urmă, este un dezorientat, ca Danton, ci este în 
același timp un intelectual şi un om de acțiune, care luptă lucid şi conștient 
pentru evoluţia socială, cunoscînd sensul acestei evoluţii, așa cum fac eroii 
realismului socialist. 

Larga frescă socială din roman, cu multiplele ei fațete, ne dezvăluie un 
Camil Petrescu necunoscut înainte. Toate dramele şi romanele sale anterioare 


1 Camil Petrescu, Un om între oameni, vol, II, p. 291. 

2 0vy, 8. Crohmălniceanu, Pentru realismul socialist, m. b. c., p. 107. 
De fapt, despre romanul Un om între oameni s-a scris foarte mult. În afară de studiile 
citate mai semnalăm: D. Micu, Un om între oameni, în „Gazeta literară“, 1955, 11 
sept., Trilogia istorică a lui Camil Petrescu. în „Contemporanul“, 1957, 20 dec.; M. Ga- 
fița, Un om între oameni în „Gazeta literară“, 1953, nr. 1. 

3 Ne oprim la romanul Un om între oameni, care este opera cea mai reprezentativă 
pentru creația realist-socialistă a lui Camil Petrescu, în mult mai mare măsură decit pie- 
sele Bălcescu (pe care o considerăm o treaptă către roman), Caragiale în premea lui şi Ac 
se repară ieftin roata norocului, sau decît poemul eroi-comic Papuciada. 

(inclusiv drama Danton) aduceau pe prim plan o problemă psihologică, pe cind 
aici socialul predomină, deşi el nu exclude psihologicul. Apoi scriitorul citadin 
(așa cum îl cunoscusem înainte şi aşa cum a şi fost caracterizat de critica 
literară dintre cele două războaie mondiale) își lărgește sfera tematică, prin 
prezentarea amplă a ţărănimii şi a muncitorimii în faza ei incipientă şi relie- 
fează lupta de clasă, cu diversele ei aspecte, culminind în revoluţie. 

La aceste trăsături noi se adaugă altele, în care recunoaștem marile cali- 
tăţi ale lui Camil Petrescu, ca scriitor realist și psiholog, și mai ales capaci- 
tatea lui de a încărca de viaţă şi de semnificații, tulburătoare prin profun- 
zimea lor, faptele prezentate. 


LIMBĂ 


AUXILIARELE MODALE * 
GH. N. DRAGOMIRESCU 


1. Numite de obicei „semiauxiliare de mod“, o seamă de verbe, între 
care mai ales a trebui şi a putea, alcătuiesc în momentul de față obiectul 
unei serioase dispute științifice, dar mai cu seamă cauza unor penibile confuzii 
în analiza gramaticală a limbii romine. Problema pe care o ridică este : aceste 
verbe fac parte „dintre mijloacele, lexicale ori cele gramaticale de exprimare 
a modalității verbale ? Gramatica Academiei R.P.R." le 6onsideră mijloace 
lexicale ale modalităţii şi le analizează ca atare — considerindu-le verbe pre- 
dicative (şi, se-nţelege, verbe regente în frază). Tratatul de gramatică al acad. 
Iorgu Iordan? le consideră tot mijloace lexicale ale modalităţii, dar cu func- 
ţie gramaticală similară celor morfologice (de aceea le și numeşte „semiauxi- 
liare“) ; despre a putea, d-sa spune categoric : „nu-i verb predicativ, ci auxiliar 
de mod“ — adică fără valoare predicativă autonomă și inseparabil în analiza 
gramaticală. 

În ambele tratate, însă, problema auxiliarelor („semiauxiliarelor“) de 
mod nu este adincită în mod suficient și nu se bucură de o soluţie definitivă — 
pentru că nu sînt discutate toate aceste verbe, iar clasificarea construc- 
țiilor în care intră este destul de sumară. l 

Cu elucidarea problemei se ocupă două studii monografice apărute în 
acelaşi an și semnate de Gh. Nedioglu? şi Valeria Guţut. Ambele studii aduc o 
soluţie identică problemei: „Contopite (...) într-o singură idee verbală şi 
deci într-o singură idee predicativă, cu o singură modalitate, cu o singură 
temporalitate și cu un singur aspect verbal, cele două verbe constituie şi o 
singură unitate sintactică solid închegată. Iată pentru ce verbele componente 
ale sintagmei predicative (?), deși amindouă la mod personal (sublinierea 
noastră — Gh. N. D.) nu trebuie și nici nu pot să fie disociate“. (Gh. Nedioglu)6 
„in urma celor discutate ajungem la concluzia practică, de interes didactic, 


* Comunicare ţinută la 4 mai 1962 în cadrul filialei Bucureşti a Societăţii de ştiinţe 
istorice şi filologice din R.P.R. 

1 Gramatica limbii romine, vol. I, Editura Acad. R.P:R.., Bucureşti 1954, pp. 253 şi 
316; vol. II, p. 176. 

2 lorgu Iordan, Limba romînă contemporană, Editura Ministerului Învăţă- 
mîntului, București, 1956, p. 405. 

3 Gh. Nedioglu, Predicatul verbal, în „Limba romînă“ (citat în continuare 
L. R.), V (1956) nr. 3, 4, 5. 

4 Valeria Guţu, Semiauziliarele de mod, în „Studii de gramatică“, vol.I (1956). 

5 De exemplu a trebui, a putea etc. + alt verb la conjunctiv. 

€ LR, nr. 3, p. 4l. 

că în analiza sintactică semi-auziliarele nu trebuie despărțite (sublinierea 
noastră — Gh. N.D.) de verbul sau locuţiunea (verbală) următoare, ci trebuie 
considerate elemente constituitive ale unui predicat verbal compus, iar 
în cazul cînd sînt urmate de un predicat nominal (sublinierea noastră — 
Gh. N. D.) ale unui predicat nominal compus.“ (V. Guţu)!. Autorii celor 
două monografii susțin, în esență, aceeași teză cu privire la valoarea 
lexico-gramaticală a verbelor numite de ei „semiauxiliare de mod“, şi anume : 

1. Verbele a trebui, a putea ş.a. sint „semiauxiliare de mod“ cînd sint ur- 
mate de un verb la conjunctiv sau infinitiv (trebuie să lucrezi, poți să ieși, 
poţi lucra), iar „accentul principal al comunicării“ (V. Guţu) sau „accentul 
sintactic“ (Gh. Nedioglu) nu cade asupra lor, ci asupra verbului următor: 
„Poţi să ieşi“. 

2. Aceleaşi verbe rămîn verbe predicative numai : 

a) cînd sînt complinite de un substantiv sau de un echivalent al său: 
Ba pămînt nu prea avem și tare ne-ar trebui (Rebreanu). Ti veni pe buze, din 
inimă, dorința să spuie tovarăşului său cîteva vorbe calde. (Sadoveanu). 

b) cînd „sint scoase în evidenţă prin deplasarea accentului principal 
al comunicării asupra lor: Pot să lucrez.“ (V.G.) „Poţi să ieşi!“ „ai voie 
să ieşi“ (Gh. N.) 

Asupra unor deosebiri de amănunt de mică importanță între cei doi 
autori, precum şi asupra unor erori pur gramaticale strecurate în cursul argu- 
mentării, vom reveni de-a lungul expunerii și în finalul ei. 


Mai întîi vom sublinia că verbele „semiauxiliare de mod“ nu sînt ace- 
leaşi la ambii autori. „Semiauxiliare de mod“ sînt pentru Gh. Nedioglu: a 
putea, a trebui, a avea, a fi, a voi; pentru Valeria Guţu sînt: aceleaşi, plus 
a veni şi a părea. În ce constă divergenţa dintre autori? Verbul a voi, „semi- 
auxiliar“ de mod la Gh. Nedioglu, nu este menţionat la Valeria Guţu ; autoarea 
se ocupă cu verbul a vrea (deși citează și exemple cu a voi), cu privire la 
care ajunge la concluzia că e un verb care „rămîne în limitele expresiei lexi- 
cale a modalităţii“ (pag. 80), fapt care „ti conferă o anume independenţă 
semantică şi sintactică...“ (pag. 77). 

În al doilea rind, verbul a veni, semiauxiliar de mod la Valeria Guţu, 
este tratat de Gh. Nedioglu ca unul dintre „semiauzxiliarele care au în primul 
rînd rol de aspect şi numai citeodată se înfăţişează şi cu valori modale ori 
temporale“3, recunoscindu-i un caracter specific între celelalte. În sfirsit, verbul 
a părea — considerat de manualele de gramatică uzuale semicopulativ+ — este 
considerat numai de V. Guţu semiauxiliar de mod. 

Această divergență privitoare la numărul și sensul „semiauxiliarelor“ 
trădează, după părerea noastră, caracterul subiectiv şi arbitrar al concepţiei 
despre „semiauzxiliarele de mod“ — comun ambilor autori. 


1 Studii de gramatică, vol. I, p. 81. 

2 Vezi şi S. Puşcariu, Limba romină, ed. „Fundaţiei pentru literatură și artă“ 
1940, p. 42, care îl consideră tot „un fel de auxiliar“ şi în această construcție (urmat, 
adică, de un substantiv, de ex. „îmi vine somnul“). 

* Gh. Nedioglu, Predicatul verbal, L. R., nr..5, 1956, pp.23 și 35. Tot „funcţie 
incoativă“ îi atribuie şi S. Puşcariu. 

4 Vezi şi Gramatica limbii romine, 1954, vol. II, p. 178; Iorgu Iordan, op. 
cit, p. 563, 

În germană, franceză, rusă verbele numite auxiliare de mod se îmbină, 
în această funcție, cu alte verbe numai la modul infinitiv, iar în rusă predicat 
compus este considerat cel alcătuit dintr-un verb semicopulativ + nume 
predicativ, şi predicat complex cel format dintr-un verb de aspect sau modal + 
un infinitiv ; pe acesta din urmă, un cercetător sovietic îl defineşte ca pe unul 
care poate fi descompus în două predicate simple (nominale sau verbale):. 
Autorii se mulțumesc să aplice construcţiilor în care intră verbele respective 
criteriul semantic al unităţii logice a ideii predicative, iar Valeria Guţu mai 
menționează că modul conjunctiv (căruia gramatica generală, nu numai cea 
romînă, îi recunoaşte calitatea de mod predicativ) ar îi un mod sinonim „în 
această situaţie“ cu infinitivul (adică : nepredicativ). 

Viciul comun ambelor monografii este unul care rezultă din concepţia logico- 
semantică cu care sînt tratate fenomenele de limbă ca obiect al analizei gra- 
maticale, şi anume : 

a) accepţia arbitrară care se dă verbelor auxiliare modale, ca verbe 
abstracte ; 

b) discriminarea arbitrară a predicativităţii verbelor a trebui, a putea, 
a veni etc. în funcţie de un anumit aspect morfologic ori context sintactic, şi 

c) desconsiderarea valorii predicative a conjunctivului rominesc și ne- 
cunoaşterea esenței sale modale. 


3. Ambii autori vorbesc despre caracterul abstract ori abstractizarea 
verbelor „semiauxiliare“ în comparaţie cu verbele pline sau „principale“, care 
stau la conjunctiv sau infinitiv (mai rar la participiu ori supin) în raport 
de subordonare față de ele. Este o observaţie justă, aceea că verbele res- 
pective sînt mai abstracte decît cele cu care se combină în „sintagma predica- 
tivă“ (Nedioglu), în „complexul cu sens unitar“ (V.G.), în care, din punct de 
vedere semantic, „elementul al doilea, forma nominală sau conjunc- 
tivul, este elementul principal al comunicării“. În adevăr, vom observa că 
verbe ca a trebui, a putea, a voi etc. (ca şi altele, de altfel, care nu sînt de 
loc verbe modale!) sint verbe a căror „acţiune“ o gîndim, spre deosebire 
de verbe ca a merge, a cădea, a lupta etc. a căror acţiune ne-o reprezentăm — 
adică sînt verbe care evocă imaginea unei mișcări, sint deci mai concrete decît 
celelalte, care nu evocă mișcarea. Dacă am face o clasificare a tuturor verbelor 
urmărindu-se esența lor semantică pe linia concret-abstract, am realiza o 
categorisire a lor destul de concludentă cu privire la valoarea lor lexico-gra- 
maticală. În mare ar fi să distingem : 

1. verbe ale mișcării, exprimind : 

a) deplasarea în spaţiu : a cădea, a aluneca, a cobori, a sui, a merge, a 
pleca etc. 

b) activitatea sau starea : a face, a vina, a respira, a fi, a avea, a îmbătrini? etc. 

2. verbe care exprimă reflectarea mediului în conştiinţa omului : a vedea, 
a simţi, a-şi închipui, a gîndi, a se năzări ete. 


1 A. A. Şram, Tipurile de predicat în propoziția bimembră, în „Ruskij iazyk v 
skole“, nr. 2, 1961. Se dau exemple ca : Pastuhov continua a-și scutura haina; cu ce drept 
poți fi sceptic... ori : Cuvîntările trebuie să fie scurte (în rusă : trebuie a fi scurte). 

2 Cf. şi Raoul de La Grasserie, Du verbe, Paris, 1914, pp. 44—15. 

3. verbe care exprimă : 

a) o atitudine, ca: a aştepta, a vrea, a îngăduit, a dori, a iubi, a lăsa, a fi 
gata etc. 

b) o judecată de valoare, ca: a trebui, a se cădea, a se cuveni, este bine, 
este rău, este imposibil (posibil), a (se) putea etc. 

Interesul teoretic al unei clasificări cît mai riguroase şi mai complete, 
în felul celei de mai sus, ar fi să se vadă că verbele, în orice limbă, alcătuiesc 
un sistem în cadrul căruia se pune în lumină, în primul rînd, interdependența 
dialectică dintre ele sub raportul semantic. Lumea este alcătuită de fenomene 
dispuse într-un sistem închegat, în esenţă, prin relaţii de contiguitate! (nici 
un fenomen pe lume nu stă singur), adică toate se-nlănţuie în acelaşi flux 
universal al mișcării materiei; dar raportul de contiguitate este de două 
feluri : a) fortuută şi b) cauzală (în sens larg : eficientă şi finală). Verbul este 
partea de vorbire care are, în limbă, privilegiul de a evoca pentru noi mișcarea 
în genere — materială şi abstractă — adică aceea care-l pune pe om în relaţie 
cu natura. Masa lexicală a verbului poate fi sistematizată după acelaşi criteriu 
al contiguităţii fortuite şi cauzale. Reflexul acestui sistem îl găsim în gramatica 
limbii : verbele abstracte, fiind cele cu sfera cea mai largă și conţinutul cel 
mai redus, sînt cele care îşi subordonează pe cele cu siera cea mai mică şi 
conţinutul cel mai concret. Între ele, adică, stă un raport de subordonare 
logică şi gramaticală determinat de sfera şi conținutul lor. Cele abstracte le 
cheamă pe cele concrete, așa după cum noţiunea cu sfera cea mai largă cheamă 
una cu sfera cea mai mică pentru a-și determina diferenţa specifică. 

În schița de clasificare de mai sus, succesiunea categoriilor de la 1—3 
urmează linia gradată de la concret la abstract. Verbele de la punctul 3, fiind 
cele mai abstracte, își pot subordona logic şi gramatical pe oricare alt verb 
începînd cu unele chiar din aceeaşi categorie şi terminînd cu cele de la punctele 
2 şi 1. Ca să fie mai clară această ierarhie logico-gramaticală, vom inversa 
ordinea lor de la concret la abstract, din expunerea de mai sus, redindu-le, 
în tabelul de mai jos, de la abstract la concret: 


1 2 3 
“Abstracte semiabstracte concrete 
trebuie gindește cade 
se cuvine crede respiră 

(i) se pare 
(se) poate visează merge 
aşteaptă se miră se plimbă 
pare 
lasă simte lucrează 
doreşte vede 
orea 


1 Pentru a se vedea ce înțelegem prin contiguitatea fenomenelor ca aspect de relație 
pe care îl oglindeṣte fraza, conform principiului asociativ care o încheagă, trimitem la 
studiul nostru Essai d'une classification stylistique des phrases adversatives roumaines, în 
„Langue (orale e — Bulletin de la Section littéraire de l’Académie Roumaine, vol. 

„nr. 2 41). 

După cum se vede, exemplele urmează, în cadrul aceleiași rubrici, linia 
de la abstract la mai puţin abstract şi de la concret la mai concret : 1. judecată 
de valoare (trebuie) — atitudine (vrea), 2. reflectare subiectivă (gîndeşte, 
i se pare) — reflectare obiectivă (pede ), şi 3. mişcare pură (cade) — activitate 
(lucrează). Clasificarea este o schiță foarte aproximativă a unui sistem logico- 
semantic al masei lexicale a verbului, menit să pună în lumină sistemul inerent 
de relaţii gramaticale dintre verbe. Astfel tabelul de mai sus ne arată urmă- 
toarele raporturi gramaticale : 

a) Verbele abstracte (1) se combină cu unele dintre ele, cu cele semiab- 
stracte (2) şi cele concrete (3) ca regente, iar celelalte ca subordonate (subiective 
sau obiective) numai la modul conjunctiv : trebuie să aștepte (1) — săgîndească 
(2), — să meargă (3). 

) Verbele semiabstracte (2) se combină chiar între ele, cu cele abstracte 
(1) şi mai ales cu cele concrete (3) ca regente, iar celelalte ca subordonate- 
obiect şi subiect numai la indicativ, legat cu conjuncţia că : gîndeşte că visează 
(2), — că trebuie (1), — că lucrează (3). (Dacă putem zice gîndeşte să meargă 
ori visează să se plimbe însemnează că verbele au valoarea sinonimică de a 
dori (1): — adică, valorificîndu-şi unul din sensurile periferice ale polisemiei 
lor, au trecut în grupa verbelor abstracte. Subliniem în mod expres acest 
fenomen, pentru că numai astfel vom înţelege întrebuințarea verbelor a veni, 
a fi şi a avea ca verbe modale.) Tot abstracte sînt şi verbele de aspect, care 
cer după ele conjunctivul ca obiect direct: a începe, a continua, a se apuca, 
a căta?. 

c). Verbele concrete (3) — verbe ale mişcării şi activității — nu pot 
niciodată să-şi subordoneze alte verbe ca obiect al lor, ele sînt totdeauna subor- 
donate ca „obiect“ al altor verbe (la conjunctiv, față de cele abstracte, la 
indicative, legate prin că, faţă de cele semiabstracte). 

Pentru recapitulare, repetăm indicarea relaţiilor gramaticale între verbe, 
clasificate în tabelul de mai sus, în următoarea schemă sumară, notind cele 
trei categorii de verbe cu cifrele 1,2 şi 3, precum şi conjuncţia care le leagă : 


1să1 2 că 2 3 zero — zero 
1 să 2 2că1 3 zero — zero 
1 să 3 2 că 3 3 zero — zero 


Diferența gramaticală dintre verbele abstracte (1) şi cele concrete (3) 
(extremele) subliniază efectul pe care îl are orice verb în planul comunicării : 
verbele cele mai abstracte, cu toată poziţia lor de regente, sint absolut atone 
sub raportul finalității semantice a propoziției. Accentul comunicării îi mono- 
polizează verbele concrete subordonate lor: lasă-l să plece, trebuie să plece, 
e gata să plece etc. 


1 Compară şi: „Nu credeam să-nvăț a muri or-odată“ (Eminescu), în care a crede, 
cu negația, exprimă îndoiala (se-nţelege, graţie, în primul rînd, conjunctivului). 

În fraza aceasta: „Cite-o stea însingurată cată-n aripi să se-ascundă“ (Arghezi), 
reprezentarea acţiunii concrete a predicatului este a verbului să se-ascundă; verbul cată 
este abstract, din care cauză sensul lui verbal îl gîndim ca pe o însușire a acţiunii verbale 
concrete să se-ascundă — ca una care nu e nici actio instans, nici perfectivă, ci oarecum 
incipientă : exprimă aspectul incoativ nedefinit, spre deosebire de începe, care exprimă 
aspectul incoativ definit. 


236 GH, N. DRAGOMIRESCU 6 


Accentul semantic al frazei adică adevăratul accent predicativ, care 
cade totdeauna pe verbele concrete din frază, este în același timp şi cauză, 
şi efect față de importanţa lexico-gramaticală a verbelor subordonate : ele 
exprimă nu numai ideea verbală a P logic, ci reprezintă şi verbele cu flexiunea 
cea mai neștirbită. 


4. Vom înţelege şi mai bine cele de mai sus dacă, pentru caracterizarea 
lexico-gramaticală a verbelor abstracte, ne vom referi şi la aşa-zisa teorie 
a „golului“ (semantic) din jurul unor părți de vorbire. Între „golurile“ din 
jurul unor părţi de vorbire despre care vorbeşte S. Pușcariu, citind pe 
K. Bühler,! verbul are nu numai pe cel care cere complinirea cu un adverb 
(necesară oricărui verb: tranzitiv, intranzitiv, personal ori impersonal), 
ci mai ales, după părerea noastră, cel care cere un „obiect“ al ideii verbale, 
şi anume : obiect direct al celor tranzitive, obiect al unor impersonale, numit 
subiectul lor. Între verbele tranzitive, unele ca a vărsa — citat de S. Puşcariu 
— a aștepta ș.a. nici nu se pot folosi fără obiect direct : vărs apă, aştept trenul 
etc. (Verbul a părsa se poate dispensa de complement direct cînd însemnează 
„a deborda“ — cum remarcă S. Pușcariu; adică atunci cînd îl întrebuințăm 
cu unul din sensurile derivate ale polisemiei sale). Caracteristica definitorie 
a verbelor abstracte active (a trebui, a voi, a lăsa) ori reflexive cu sens activ 
(a se cădea, a se cuveni, a se întîmpla), a expresiilor verbale (este bine, este 
necesar ) este tocmai „golul“ aproape absolut care stă „în jurul lor“; ele nu 
pot realiza o comunicare, dacă nu sînt însoţite de o complinire obiect direct 
sau subiect, care să răspundă la întrebarea ce? Complinirea poate îi substan- 
tivală (pronominală) — ca la orice verb, deci ca și la cele concrete — trebuie 
mîncare, vreau mîncare, nu secadeașa ceva, nu pare om, 
dar mai ales complinirea lor trebuie să fie verbală. Marca gramaticală 
a complinirii „golului“ printr-un verb e în modul conjunctiv la care trebuie 
să stea verbul-complement : vreau să mănînc, trebuie să mănînc, 
pare să ştie ceva(pare că știe — a ieşit din uz, adverbializindu-se). 

Așadar, verbele abstracte au o caracteristică definitorie din punct de 
vedere lingvistic, ca reflex al structurii lor semantice, şi anume că, din cauza 
„golului“ pe care-l cer neapărat implinit ca să poată exprima desăvirșit 
P logic, ele au nevoie să fie întregite : a) fie de un nomen rectum (vrea —, 
aşteaptă —, lasă mîncare), fie de un nomen agens (i se cuvine min- 
care), şi b) fie de un verb care să exprime actio recta (vrea, aşteaptă să 
mă nin ce), fie de un verb care să exprime actio agens (îi trebuie —, i se 
cade să mănince). 

Am subliniat că autorii dau „semiauxiliarelor de mod“, ca verbe abstracte, 
o accepţie arbitrară, şi aceasta nu atit pentru că n-o motivează explicit și 
o invocă „în principiu“ în analiza „sintagmelor predicative“, ci pentru că 
lasă să se înţeleagă că numai verbele pe care le consideră (fiecare în felul său) 
„semiauxiliare de mod“ ar îi verbe abstracte. Caracterul lor abstract le conferă, 
în adevăr, o poziţie atonă în frază și rolul de a exprima — ca abstracte — o 
însușire (modală) a acţiunii verbului subordonat lor. Dar se ştie că aceeași 


1! Sextil Puşcariu, op. cit., p. 149 ṣi urm. 

valoare o au şi verbele de aspect a începe, a continua, a termina etc., care — 
nu numai în limba noastră — ajută verbului subordonat (infinitiv, conjunctiv 
sau supin) să exprime, în sfera predicatului logic, ideea de aspect. Şi totuși, 
aproape toată lumea le consideră autonome sub raportul predicativităţii 
(gramaticale) — ca în gramatica franceză și germană, de exemplu.! Pe de 
altă parte, între exemplele de verbe abstracte date de noi figurează și alte 
verbe, ca a aștepta, a lăsa, precum și expresiile verbale, ca a fi gata ori sino- 
nimele lui a trebui, expresiile a fi necesar, a fi bine, precum și reflexivele a 
se cădea, a se cuveni. Pierzindu-se, aşadar, din vedere că nu numai verbele 
socotite de cei doi autori abstracte modale au în adevăr rolul de determinant 
modal al verbului subordonat, ci şi reflexivele și expresiile verbale sinonime — 
considerate totuși predicative ! —, precum şi faptul că sint şi alte verbe abstrac- 
te, atone în propoziţia logică şi subordonate semantic subordonalului lor 
gramatical — autorii folosesc un criteriu parţial, deci unilateral şi ca atare 
arbitrar. 

Din cele de mai sus decurge „discriminarea arbitrară“ a predicativităţii 
verbelor  „semiauxiliare“ de mod în funcţie de un anumit aspect morfologic 
(a trebui opus lui a se cuveni ori e necesar) şi de un anumit context sintactic : 
ambii autori acordă verbelor respective valoare predicativă numai dacă su- 
bordonatul este un substantiv (pronume) ori se poate dispensa chiar de com- 
plinire, ca a putea, a trebui, şi le consideră „semiauxiliare“ dacă sînt întregite 
de un verb la infinitiv, participiu, supin şi chiar la conjunctiv. Acest trata- 
ment inegal al acelorași verbe, după cum ele sint regente ale unui substantiv 
ori pronume, sau ale unei acțiuni verbale (sinonime!) nu are nici o îndreptăţire 
teoretică, nici un temei ştiinţific. Răspunzînd la aceeaşi intrebare — adică 
chemat să umple acelaşi „gol“ al verbului regent — subordonatul substantival 
(nominal ori pronominal) înlocuit cu unul verbal exprimă absolut același 
raport gramatical faţă de regent, cu care alcătuieşte o sintagmă în general 
şi cu aceeaşi valoare semantică : trebuie mincare =trebuiesă minc ă m 
vreau mîncare = preau să mănînc etc... Dar, indiferent de variaţia 
. semantică a regentului în cadrul ariei sale polisemantice, în funcţie de context 
şi intonație etec., raportul gramatical rămîne acelaşi : predicat impersonal + 
subiect, ori regent + complement direct. 


6. Pentru a se declara nepredicative „semiauxiliarele“ de mod, s-a recurs 
la argumentul indicilor gramaticali ai predicativităţii, susţinindu-se că indicii 
persoanei şi numărului, timpului şi modului (la cele personale), cei doi din 
urmă la cele impersonale, aparţin „semiauxiliarului“, iar cel semantic, verbului 
subordonat : el este verbul cu înţeles deplin, el exprimă cu adevărat ideea 
predicativă, Aici vom observa că acest lucru este adevărat pentru toate verbele 
modale (reflexive şi expresii), precum şi pentru toate verbele abstracte. Dar 
să vedem în ce măsură este just argumentul indicilor gramaticali. Acest argu- 


1 La noi, chiar Valeria Guţu, pentru a combate pe cei care susţin existenţa „semiauxili- 
arelor“ de aspect, între care sc află şi Gh. Nedioglu (LR, nr. 5, 1956), a demonstrat lipsa de 
temei a acestei teze, într-un articol publicat mai tirziu (Semiauziliare de aspect? în LR, 
nr. 1,1961). Argumentele clare și juste cu care combate teza „semiauxiliarelor“ de aspect 
ar putea îi citate întocmai şi pentru a se demonstra inexistenţa „semiauxiliarelor de mod“. 

ment este absolut pentru construcţiile în care verbul modal este urmat de 
un infinitiv, participiu sau supin trebuie luptate (războaiele), pot merge etc. 
Dar cînd subordonatul este un conjunctiv, acesta nu profită de pe urma regen- 
tului (oricare, nu numai modal!) decit în privinţa timpului şi modului — căci 
el, fiind un mod personal, exprimă singur persoana şi numărul. Chiar în pri- 
vința timpului şi modului însă, conjunctivul profită de pe urma „semiauxi- 
liarului“ regent în chip cu totul relativ, pentru că el însuși este un mod în înţelesul 
propriu al cuvîntului (nu-i ca infinitivul şi celelalte forme nominale ale verbu- 
lui, cărora, pe bună dreptate, li se contestă chiar numele de moduri), adică 
are un sens modal şi două timpuri, prezent şi trecut. Cu aceasta am trecut la 
problema valorii predicative a conjunctivului. 

Modurile indicativ, optativ-condițional şi imperativ sînt moduri definite 
— determinabile şi constante — adică exprimă acţiunea verbală ca sigură 
(şi efectivă), dorită ori condiţionată, poruncită ori rugată. Ele mai pot fi 
numite şi moduri verbale autonome, intrucit exprimă modalitatea 
verbală fără a depinde de un context. Conjunctivul este un mod nedefinit 
şi nedeterminabil în afara propoziției, adică dacă încercăm să-l definim numai 
în paradigma conjugării. Luat în sine, conjunctivul este expresia flexionară 
a modalităţii verbale virtuale (ceea ce îl face oarecum analog infinitivu- 
lui, şi de aceea i se spune, desigur, modul acţiunii verbale ireale dar posibile), 
adică al tuturor modalităţilor verbale exprimate de cele trei moduri definite 
şi autonome. Modalitatea verbală virtuală a conjunctivului devine e f e c t i vă, 
definită şi determinabilă, numai în contextul propoziției şi frazei, iar aceasta 
mai însemnează că este și un mod lipsit de autonomie : el îşi precizează sensul 
modal şi timpul etectiv prin puterea ce-o exercită asupra lui mai ales un verb 
abstract (orice verb) regent. Adică și prezentul conjunctivului este un prezent 
nedefinit și sensul lui temporal efectiv depinde de indicele temporal al verbului 
regent. Astfel : 

a) modul efectiv i-l precizează verbul regent, fie ca mijloc lexical al 
exprimării modalității : doresc să mă plumb (optativ), vreau să înţelegi o dată! 
(imperativ), fie prin indicele modal și temporal al său: am putut să plec = 
„am plecat“ (indicativ), aș vrea să mă plimb (optativ-condiţional); 

b) timpul efectiv şi totodată nuanţa modală i le precizează de asemenea 
verbul regent, atit prin indicele temporal, cît mai ales prin cel semantic : 
trebuie (acum) să renunţ (acum), a trebuit (atunci) să renunţ (atunci); am 
reuşit să plec „am plecat sigur“, reușisem să plec „plecasem sigur“ sau voi 


1 Acad. Iorgu Iordan remarcă, de asemenea, echivalenţa conjunctivului cu indicati- 
vul cînd regentul lui este verbul a părea sau expresia mi-e teamă. De exemplu nu pare să 
nutrească simpatii = pare că nu nutrește... îi era teamă să nu legine = îi era teamă că va 
leșina. Op. cit. p. 412. 

2 În limba romînă, de altfel, întrucît nu funcţionează o lege a corespondenţei timpuri- 
lor, şi la celelalte moduri: indicativ, optativ, imperativ, infinitiv şi gerunziu, prezentul 
este un timp nedefinit, fără o determinare circumstanţială (adverb sau situaţie), iar în con- 
text cu un regent el împrumută timpul efectiv de la regent. Cu privire la conjunctiv, acest 
fenomen îl observă și Philippide (Gramatică elementară a limbii romiîne, lași, 1897, p. 337) : 
„Timpul acestui mod n-are valoarea sa numai prin sine şi de la sine — întrebuințare inde- 
pendentă — ci împărtășește de multe ori această valoare de la alte timpuri, cu care sta în 
legătură, astfel că are valoare de prezent față de un prezent, de trecut faţă cu un trecut 
și de viitor față cu un viitor — întrebuințare dependentă. Venise la Fălticeni să se pricop- 
sească de învăţătură (să se pricopsească trecut)...“ 


pia 

încerca să plec „voi pleca probabil“ (deci un viitor ipotetic), poi reuşi să plec 
„voi pleca sigur“, mă străduiam să cînt „cintam cum puteam“ etcl. 

Această caracteristică semantică şi gramaticală a conjunctivului ca mod 
lipsit de autonomie, adică subordonat unui verb regent (care poate fi uneori 
şi un substantiv :cugîn dul săm-abato zi două pela Iaşi... Car. —Ap. K r. 
Sandfeld et Hedvig Olsen, op. cit., p. 359), este invocată ca 
un argument arbitrar al nepredicativității 2 sale, atunci cînd regentul este unul 
din verbele considerate (am văzut, cu unele preferințe personale) verbe 
„semiauxiliare“ de mod. Conjunctivul, mod personal, este considerat de toate 
gramaticile mod predicativ, fără nici o restricție (în afară de cel care intră în 
alcătuirea formei populare de viitor am să plec, ori a modului ireal era să plec). 
Teoria „semiauxiliarelor“ de mod restringe sfera predicativităţii acestui mod 
la cazurile în care el se întrebuințează singur, lără un regent imediat. Un 
studiu mai adincit ar arăta însă că și în această poziţie nu avem de a face decit 
cu fenomenul brahilogiei, adică al elipsei definitive a unui regent, care a ajuns 
să fie suplinit de context. (Cf. cînd să iasă = cînd era să iasă, cit. de Sandield 
et Olsen, op. cit. p. 361.) În realitate, conjunctivul ca obiect direct ori subiect 
al unui verb personal ori impersonal, indiferent de aspectul morfologic şi de 
sensul acestuia, are absolut aceeaşi situaţie de mod subordonat modului verbu- 
lui regent — aşa cum am văzut mai sus. Această subordonare modală (şi 
temporală) este una și aceeaşi întotdeauna, în funcţie de actio recta ori actio 
agens, indiferent dacă regentul este o unitate lexicală modală ori nu. Rezultatul 
acestei subordonări este același : poziția atonă a regentului în comunicare şi 
vidul semantic care trebuie umplut. De aceea, in exprimarea P unei judecăţi, 
conjunctivul se contopește semantic cu verbul regent : Este necesar să muncim 
(P) — noi (S). Această aglutinare semantică a conjunctivului în P logic este 
efectivă şi fără nici o deosebire, indiferent de natura lexico- 
gramaticală a verbului regent: 

a) fie că-i vorba de un sinonim al lui trebuie ori poate (verb), cum sint : 
se cuvine, se cade, este necesar, ori se poate şi este posibil; 

b) fie că e vorba de un verb care nu face parte dintre cele numite „semi- 
auxiliare“ de mod: mă apuc să citesc, caut să citesc (numai beletristică), sint 
gata să citesc (şi literatură ştiinţifică) etc. 

Problema care se pune este aşadar : valoarea lexico-gramaticală a verbe- 
lor numite „semiauxiliare de mod“ — valoare pe care cei ce le numesc aşa 
le-o contestă, asimilindu-le, prin analogie, cu cele morfologice. De vreme ce 
„semiauxiliarul“ are o capacitate flexionară (oricît de defectivă) însemnează 
că el exprimă o idee verbală (ceea ce, de altfel, se recunoaşte) : trebuie, trebuia, 


1 Nuanţa modală a conjunctivului independent depinde de context, adică de înțelesul 
verbului respectiv, de raportul semantic dintre el şi restul propoziției și în consecinţă de 
intonaţie. Sensul modal al conjunctivului dependent îl hotărăște, în mod evident, conţinutul 
semantic al regentului — primul factor al contextului. Philippide a arătat (op. cit., p. 284) 
că în propoziţii secundare conjunctivul exprimă : posibilitatea, voinţa, dorința (blestem, 
urare, îndemn), concesia, îndoiala, frica, mirarea, dar verbele regente care „provoacă“ 
sensul modal al verbului respectiv sînt foarte numeroase şi nu au decit foarte puţine valoare 
lexicală modală (intre ele sînt multe expresii verbale). Altă analiză detailată a modalităţii 
conjunctivului o oferă Kr. Sandfeld et Hedvig Olsen, Syntaae roumaine, vol. I, Paris, 1936, 
p. 35% și urm. 

2 Adică al echivalării lui cu infinitivul, mod nepredicativ. 

a trebuit, va trebui, ar trebui etc., iar despre conjunctivul subordonat putem 
spune același lucru, însemnează că cele două verbe alcătuiesc, din punct de 
vedere gramatical, o construcție sintactică divizibilă : două semanteme pre- 
dicat ale aceluiași subiect (eu pot să muncesc eu) sau un predicat impersonal 
urmat de unul personal, ca subiect al său (irebuie „e necesar“ + să muncim 
cu toții noi). Elementul lexical aglutinat în unitatea semantică a predicatului 
încetează de a mai fi semantemă şi deci nu mai poate fi disociat gramatical, 
numai atunci cînd în construcţia respectivă el îşi reduce capacitatea flexionară 
la zero sau aproape zero. Așa s-a întimplat cu forma veche: cată să muncim 
„trebuie să muncim“, ori cu era să cad, în care cată şi era rămîn absolut invari- 
abile în conjugarea conjunctivului — alcătuind, împreună cu el, două moduri 
perifrastice ale limbii romîne (iusivul şi irealul). 


7. Hotăritori în definirea „semiauxiliarelor de mod“ nu sînt, desigur, 
indicii gramaticali — asupra cărora insistă Valeria Guţu, ca şi alţii cînd vor- 
besc de „semiauxiliarele de aspect“1, ci indicele semantic al acestor verbe. 
Vom insista puţin şi asupra aspectului semantic al problemei, întrucît se pare 
că el ar îi izvorul principal al concepţiei greșite despre existenţa „semiauxili- 
arelor de mod“. 

Orice comunicare, ca exteriorizare lingvistică a omului, poate fi analizată 
din trei puncte de vedere : logic, semantic şi gramatical. Analiza logică trebuie 
să constate peracitatea ei — fie că este vorba de o informaţie : Copilul a plecat, 
fie de un adevăr general și permanent : Omul este muritor. Să luăm exemplul 
ultimei propoziţii. În Omul este muritor avem o propoziţie justă şi corectă din 
toate punctele de vedere logic, semantic și gramatical, pentru că : exprimă 
un adevăr, nu conţine îmbinări de cuvinte absurde şi nici abateri de la regulile 
gramaticale ale limbii. Analiza gramaticală nu este ţinută să verifice decit 
justeţea raporturilor gramaticale: existenţa subiectului şi, mai ales, a 
predicatului, acordul dintre ele etc. Aceeaşi propoziţie poate să cuprindă însă 
și îmbinări de cuvinte absurde și să exprime și un neadevăr, dar să fie corectă 
din punct de vedere gramatical : Omul văzduhului este nemuritor. Predicatul 
este nemuritor se acordă cu subiectul omul; substantivul omul este regentul 
unui atribut substantival genitival corect : văzduhului?. Dimpotrivă, propoziţia 
poate fi adevărată, dar incorectă din punct de vedere gramatical: Omule 
este muritoare. 

Am folosit mai sus expresia „indice semantic“ — afirmînd că acesta 
şi nu indicii gramaticali au determinat pe autorii teoriei „semiauxiliarelor“ 
să declare nepredicative un număr de verbe, în adevăr, modale, chiar atunci 
cînd îşi subordonează alt verb la modul conjunctiv. Înţelegem prin indice 
semantic în propoziţie conţinutul semantic al oricăreia dintre unităţile ei 
gramaticale : subiect, predicat, atribut, complement. În propoziţia simplă, 


1 Cf. şi A. Ciobanu, Conjunctivul în componența sintagrelor predicative incoative 
în „Limba și literatura moldovenească“, nr. 2, 1958, citat de V. Guţu (LR, nr. 1, 1961,p.3.) 

2 K, Vossler, în Sprachphilosophie, Minchen, 1923, p. 1, citează, ca exemplu de 
corectitudine gramaticală care nu împiedică exprimarea unui neadevăr, fraza : Grau ist, 
teurer Freund, alle Theorie, Doch griin des Lebens goldner Baum — subliniind că nici teoria 
nu are culoare, nici viaţa nu e un arbore; ba „arborele auriu al vieţii este verde“ este şi o 
îmbinare absurdă de cuvinte. Şi totuşi fraza este absolut corectă din punct de vederegramatical. 

şi mai ales în aceea care exprimă o judecată cu ajutorul a trei unităţi lexicale : 
S — copulă — P, unităţile gramaticale: S + P nominal sînt absolut aceleaşi 
cu cele logico-semantice. Unităţile lexico-gramaticale acoperă exact pe cele 
semantice, sau, altfel spus, membrele judecății S şi P coincid, ca număr şi 
calitate, cu membrele propoziției — subiectul gramatical și predicatul gra- 
matical. În propoziţia dezvoltată însă, cel puţin unul dintre cele două membre 
ale judecății (S şi P) este reprezentat de un grup de cel puţin două unități 
lexico-gramaticale : Elevul silitor este lăudat de profesor. În această propoziţie, 
indicele gramatical al subiectului (gramatical) îl poartă substantivul Elevul; 
indicele logico-semantic îl poartă însă sintagma Elevul silitor — adică substan- 
tivul subiect + atributul silizor, pentru că despre el ne comunică ceva predica- 
tul logic este ldudat de profesor. La rindul său, predicatul gramatical e este 
lăudat, pe cînd cel logic e este lăudat de profesor — pentru că aceasta ni se spune 
despre elevul silitor. Aşadar, în propoziţia dezvoltată, numărul membrelor 
propoziției depăşeşte pe cel al membrelor judecății. De aceea va trebui să 
subliniem un lucru capital : întrucît suportul analitic, semantic, al comunicării 
în orice propoziţie stă tot în subiect şi predicat ca unităţi logice (nu unităţi 
lexico-semantice, identice numai în propoziţia simplă !), urmează că accentul 
semantic al comunicării nu cade, în propoziţia dezvoltată, numai pe subiectul 
şi predicatul gramatical, ci pe întregul grup semantico-sintactic al fiecăruia. 
În analiza gramaticală căutăm să determinăm subiectul, predicatul, atributul 
şi complementul nu după accentul semantic, ci după indicii gramaticali ai 
fiecăruia. Accentul semantic nu trebuie însă neglijat cu totul, dar de el se va 
ţine seama numai pentru a se vedea dacă unitatea lexico-gramaticală (cuvintul 
cu un rol în propoziţie) îşi păstrează coeficientul lexical minimal, necesar 
funcţiei sale de semantemă în sintagma respectivă — S + P, substantiv + A, 
verb + C. Analiza gramaticală, de altfel, aceasta urmăreşte : să verifice dacă 
o unitate lexico-gramaticală are rol de semantemă în propoziţie ori numai 
de cuvint morfem al unei semanteme... 

Ceea ce trebuie să rămînă limpede este că nu orice verb-predicat gramatical 
reprezintă suportul lexico-gramatical al unei comunicări ; această funcţie abso- 
lută o are numai predicatul propozițiilor independente care s-ar mai putea 
numi şi „absolute“ — adică cele care sint limitate de punct (nu fac parte 
dintr-o frază) şi nici nu au nevoie să se sprijine pe context.! Mai mult, predicatul 
cu această funcţie absolută, într-o propoziţie simplă, trebuie să fie exprimat 
printr-un verb intranzitiv care se poate dispensa chiar de complement circum- 
stanţial, ori printr-un predicat nominal al cărui nume predicativ n-are nevoie 
de nici o complinire atributivă ori completivă — fie că este vorba de un adevăr 
axiomatic : Toate fiinţele mor sau Toate fiinţele sînt muritoare, fie că-i vorba 
de o simplă informaţie : Copilul doarme sau Copilul este obosit. În aceste exem- 
ple, predicatele mor, sînt muritoare, doarme, este obosit reprezintă, ca predicate, 
cu adevărat suportul lexical şi gramatical al comunicării (conţinutul central 
al propoziției, am zice), adică în limitele indicelui gramatical se cuprinde și 
indicele semantic al predicatului. Exemplele de mai sus sint exemple ideale 
de propoziţii al căror subiect răspunde singur la întrebarea, pusă predicatului, 


1 Cf. Larousse, Grammaire supérieure, 1880, p. 257: „On appelle proposition 
absolue toute-proposition qui forme un sens complet par elle-même, c'est-a dire sans le secours 
d'aucune autre proposition :... Le devouement de Leonidas sauva la Grèce“. 

„despre cine se vorbește ?“, și al căror predicat răspunde singur la întrebarea 
„ce se spune despre...?“. Sint însă propoziții dezvoltate independente şi 
absolute al căror predicat gramatical nu mai cuprinde, în limitele indicilor 
săi, indicele semantic al comunicării, iar aceasta se întîmplă aproape totdeauna 
cu verbele tranzitive, adică cele care au neapărată nevoie de împlinirea golu- 
lui din jurul lor, și foarte deseori cu predicatele nominale, al căror nume 
predicativ are nevoie neapărat de o determinare pentru a comunica ideea 
predicatului logic — adică adevăratul conținut al propoziției. Aceasta este 
situația tuturor propozițiilor dezvoltate, în care subiectul gramatical și 
predicatul gramatical acoperă parțial subiectul logic şi predicatul logic al 
propoziției : Copilul acesta este copilul meu. Redus la propoziţie simplă, acest 
exemplu ne oferă o sintagmă propoziţie direct absurdă : Copilul este copilul 
— adică între subiectul gramatical şi predicatul gramatical nu se poate gindi 
nici un raport. Tot așa în propoziţia Elevul silitor este însuflețit totdeauna de 
rivnă pentru învăţătură, predicatul nominal este însufleţit nu spune aproape 
nimic în ce privește finalitatea comunicării : suportul semantic al propoziției 
stă în atributul „silitor“, care determină noţiunea subiectului, în complementul 
„de rîvnă“ şi atributul „pentru învăţătură“, care determină noţiunea predicatu- 
lui este însufleţit. 

Sint cazuri cind subiectul gramatical, fiind eclipsat de valoarea lexicală 
a determinantului, își pierde parţial ori definitiv valoarea lexico-gramaticală 
în propoziţie. Ca exemplu de pierdere parţială a valorii gramaticale (sintactice) 
a subiectului amintim propoziţii ca : O parte dintre oameni... sau Majoritatea 
oamenilor au plecat în care analiza gramaticală este nevoită să ţină seama că 
acordul predicatului cu atributul „dintre oameni“ sau „oamenilor“, numit 
acord logic, ne arată că propoziţia are, pe lingă subiectul gramatical, şi unul 
logic (silepsă). Acest fenomen sintactic a generat chiar şi o locuţiune adjecti- 
vală dintr-un subiect gramatical prin pierderea totală a valorii sale lexi- 
co-gramaticale în propoziţie. Într-o propoziţie ca: Un fel de păsări cafenii 
zburau peste ape, subiectul gramatical Un fel nu mai poate îi analizat ca atare, 
întrucît el şi-a pierdut — dacă va fi avut-o vreodată — flexiunea nominală 
nişte feluri, „împietrindu-se“ ca locuţiune adjectivală în „fel de fel“, pus 
totdeauna înaintea substantivului şi legat, ca şi alte adjective invariabile 
(așa, astfel) cu prepoziţia de: Fel de fel de păsări zburau peste ape. Adică 
subiectul logic (de) păsări s-a gramaticalizat. 

Acelaşi fenomen se întîmplă și cu verbul-predicat, mai ales cind este un 
verb abstract ori semiabstract (conform clasificării noastre) şi se află (tocmai 
din această cauză) într-o frază. Să analizăm fraza următoare : De vreme ce 
te știam plecat, nu mă aşteptam să te găsesc aici. Propoziția principală nu mă 
aşteptam, al cărei predicat este un verb abstract, ilustrează adevărul că princi- 
pală nu se numește propoziţia „care are înțeles deplin“ — cum greșit se spune 
de obicei în gramatici și în unele studii — ci e propoziţia regentă care, la rîndul 
ei, nu depinde de altă propoziţie. Cu toate acestea ea nu poate realiza comuni- 
carea decit dacă se sprijină pe cele două subordonate ; astfel încît analiza logico- 
semantică a frazei nu poate fi decît următoarea: 1. nu mă aşteptam să te 
găsesc aici (afirmaţia) şi 2. de preme ce te ştiam plecat (motivarea afirmației). 
Un exemplu şi mai concludent, care ilustrează adevărul că rangul de principală 
i-l conferă unei propoziţii nu accentul semantic în îrază („înţelesul deplin“), 


> 

ci indicii gramaticali, îl oferă fraza în care avem o propoziție subordonată 
predicativă : „S-a schimbat boierul, nu e cum îl știi“ (Gr. Alex.). Propoziția 
principală nu e îndeplineşte exclusiv indicii gramaticali: un verb regent 
(copulativul e) față de propoziția următoare, acordat cu subiectul în număr 
şi persoană, dar cu totul lipsit de conținut semantic. El nu poate exprima, 
în prima propoziție, ideea predicativă, decit sprijinindu-se pe conținutul 
propoziției subordonate, care, jucind rolul de întregire predicativă (nume 
predicativ) a regentei, se numeşte propoziţie subordonată predicativă. În 
fraza de mai sus, accentul comunicării cade aşadar exclusiv pe subordonată — 
fără ca, din această pricină, să tragem concluzia că regenta, al cărei predicat 
este un biet verb copulativ, n-ar fi propoziție, iar verbul a fi, în această situaţie, 
să-l declarăm eventual un auxiliar sau „semiauxiliar“ predicativ, ignorindu-i 
funcţia lui de regent al propoziției predicative. 

O construcție sintactică este deci divizibilă : 

1. În sintagmă, chiar cînd este vorba de un adverb- -regim (adverb fără 
valoare lexicală), acesta trebuie analizat ca semantemă atita vreme cit el 
nu exprimă o categorie gramaticală specifică limbii : numai azi, abia merge, 
nu mai vine etc. 

2. În frază, cînd un verb regent îşi păstrează capacitatea flexionară 
oricît de defectivă ar fi, putindu-se dispensa chiar de indicele semantic propriu 
oricărei semanteme (la fel cu adverbele-regim), numai cu condiția ca verbul 
subordonat să fie predicativ, la un mod predicativ. Aşadar : 

— Interesul tău e să te duci acolo unde te cheamă. (Sadoveanu) 

Cu atit mai mult cînd este vorba de un regent modal, care exprimă 
ideea verbală de necesitate, posibilitate, dorinţă ete. : l 

— De un morar trebuie („e necesar“) să se ferească oamenii. (Sadovéanu) 

— Cum ai putut să-mi calci moșiile de la tată-meu? (Eminescu) 

— Îi venea să plingă acum (Eminescu). 

Cu privire la verbele „auxiliare de mod“ conchidem : 

1. Este bine să le numim auxiliare modale ale predicatului logic (nu 
gramatical), deci mijloace lexicale ale exprimării modalităţii verbale (cu 
excepţia verbelor cată și era din construcţiile citate), indiferent de modul la 
care stă verbul subordonat; adică : a) ale conjunctivului, ca auxiliare modale 
predicative — în analiza frazei, şi b) ale unui mod nominal, în analiza propozi- 
tiei, ca element predicativ de bază într-un predicat pe care îl putem numi 
complex, ca: putem munci, putem continua, trebuie luptate (războaiele) etc. 

2. Valoare modală, în propoziţie și frază, au — în afară de alte cuvinte 
(ex. adverbe ca: parcă, poate etc.) — următoarele verbe şi expresii verbale: 
a trebui, a se cădea, a se cuveni, a fi necesar, a fi bine (rău etc.), a (se) 
putea, a fi posibil (probabil), a se părea, a vrea (voi), a (-i) veni (cuiva), 
a fi, a avea. (Verbul a părea—ca verb personal—cu toate că are nuanţă 
modală evidentă, aceasta este destul de slabă, astfel încît funcția pe care 
o are în propoziţie și frază este mai mult de semicopulativ, ca şi a deveni). 


* 


În partea a doua a acestei lucrări vom arăta cum considerăm că trebuie 
să analizăm așa-zisele verbe „semiauxiliare de mod“ — dintre care am eli- 

minat pe a părea. Pentru a cruța spaţiul, ne vom ocupa în primul rînd de a 
trebui şi a putea, apoi de a vrea (voi), a veni şi a fi (mai pe scurt), lăsind 
la o parte pe a avea. 


A trebui 


1. Este un verb impersonal şi intranzitiv, defectiv de unele moduri și 
timpuri — datorită valorii sale lexicale specifice — aspect asupra căruia nu 
mai insistăm aici. 

2. În secolele trecute, în locul lui şi paralel cu el, circula și locuţiunea 
cată să:cată să mâărturisim cu toții (Eliade); această descoperire eu cată 
să o împărțesc cu răposatul Zeuss, ba încă trebui (trebuie) să-i las lui 
partea cea mai frumoasă (B. P. Hasdeu). 

Locuţiunea cată să o găsim şi ca element pitoresc al stilului la scriitori 
contemporani, ca la Sadoveanu : De aceea tot la Sf. Ana de la minăstirea Bis- 
triței cată să-i rămînă nădejdea (Sadoveanu). 

Formele trebui şi trebă sint regionalisme — și deci neliterare. 

3. Formele personale (acordate cu subiectul conjunctivului), destul de 
frecvente la vorbitorii din mediul urban, cu influenţă livrescă (în mediul rural 
niciodată), şi chiar la unii scriitori, mai ales la cei din secolul al XIX-lea, 
alcătuiesc, în genere, sau un caz de „hipercorectitudine“i, adică rezultatul 
unui exces de acord?, sau o imitație după limba franceză şi germană, sau și 
una şi alta. 

4. Din punct de vedere semantic, a trebui are, ca și fr. falloir şi devoir, 
precum și germ. müssen, sollen şi dürfen, două valori esenţiale — ca rezultat 
al unor anumite relații semantice, modale și temporale cu verbul subordonat — 
şi anume : 

a) Exprimă necesitatea în general: Au să ne ajungă iar, zise Nicoară, 
pentru că noi trebuie să poposim o iră. (Sadoveanu)? 

b) Exprimă probabilitatea : Cind suna ştiam că Ramses trebuia 
să fi murit. 


Observaţie: 


În vorbirea obișnuită şi uneori, din păcate, chiar și în scris, apar două 
întrebuinţări greşite ale verbului a trebui: 

— ca verb al necesităţii se leagă, nu de conjunctiv, ci de supin : trebuie 
(trebuia etc.) de făcut nişte lucrări, şi 

— ca verb al probabilității se leagă, de asemenea, nu de conjunctiv, ci 
de un verb la indicativ (prin conjuncţia că) : trebuie (numai la prezent) că este 

rea bolnav, dacă n-a veniti. (Cf. il faut qu'il soit bien malade, pour que... er 
) 7 E] 

muss sehr krank sein... S'il lavait epousée dans cette vue, il dut certainement 
en être content.) 

1 Cf. Th. Hristea, Conceptul de „hipercorectitudine“, LR, nr. 2, 1962, p. 171 şi urm. 

2 Vezi și „în ce privesc problemele acestea“ şi „probleme grele de pătruns“ etc. 

3 Cf. fr. al faut que je le sache, germ. ich muss es wissen — „trebuie ca eu s-o ştiu“. 

2 Ci.lorgu lordan, Limba romină actuală, laşi, 1943, p. 351, şi Limba romină 
contemporană, 1956, p. 411 şi 568. Întrebuinţarea trebuie că... se pare că domnia sa n-o prea 
condamnă. 

5. Verbul a trebui, ca regent al unui alt verb, exprimă necesitatea și 
probabilitatea pe seama acelui verb numai în raport derelaţia seman- 
tică şi gramaticală dintre el şi subordonatul său. În această 
privință, vom face următoarele observaţii generale : 

a) Cind exprimă necesitatea, verbul a trebui poate sta şi la indicativ şi 
la condiţional, la toate timpurile (cu frecvenţă inegală), iar subordonatul la 
prezentul conjunctivului, ca prezent nedefinit determinabil prin aspectul 
modal şi temporal al regentului, şi la conjunctivul trecut numai în 5 din cele 
9 combinaţii ale prezentului cu regentul a trebui — așa cum arătăm mai jos, 
într-un tabel sinoptic. 

b) Cind exprimă probabilitatea, verbul a trebui nu poate sta decit la 
indicativ şi numai la prezent şi imperfect; iar subordonatul : 

— la ambele timpuri (ale conjunctivului), cînd regentul este la prezent : 
Da grei oaspeţi trebuie să (mai) fie acasă la mine, de vreme ce mi-au trimis 
buzduganul înapoi (Creangă). Inţelese că Jean trebuie să fi plecat la 
birou (Rebreanu)*. şi 

— numai la perfectul conjunctiv, cînd regentul a trebui este la imperfect 
indicativ : Cind suna ştiam că Ramses trebuia să fi murit (Eminescu). 

După cum vedem, sfera relaţiilor gramaticale ale verbului a trebui cu 
subordonatul său este foarte redusă atunci cind el trebuie să exprime probabili- 
tatea unei acţiuni — ceea ce se vede şi din tabelul care urmează. 

c) Valoarea de verb al necesităţii sau al probabilității, verbul a trebui o 
capătă şi prin contextul frazei. Astfel, ca verb al probabilității îi urmează de 
regulă (după conjunctivul subordonat) o circumstanţială introdusă prin dacă, 
de vreme ce ori pentru ca (finală falsă); iar această valoare depinde și de altă 
împrejurare. Şi anume, dacă îi subordonăm un verb tranzitiv, putem exprima 
ideea de necesitate şi printr-un predicat activ sau reflexiv, şi printr-unul pasiv : 

Trebuie să înveţi. — Trebuie să fii învăţat. 

Trebuie să te pregăteşti. — Trebuie să fii pregătit. Cind însă subordonatul 
este un verb intranzitiv, el poate exprima necesitatea la diateza activă: 
Trebuie să fugă, — să adoarmă etc., dar, dacă facem un predicat nominal 
folosind participiul verbului intranzitiv, verbul a trebui exprimă de regulă 
probabilitatea : Trebuie să fie fugit, — adormit. 


Tabel al relaţiilor modale şi temporale ale verbului a trebui cu conjunctivul subordonat 
CONJUNCTIVUL subordonat 


A TREBUI = 
la indicatiy Exprimînd necesitatea Exprimînd probabilitatea, 
conditional Prezent nedefinit Trecut Prezent definit Trecut 
1. trebuie 1. 1. să doarmă | 1. să fi dormit 
2. ar trebui 2, lu fi dormit 2. — 2. — 
3. trebuia 3. 3. — 3. să fi dormit 
4. trebui 4 — 4. — — 
5. a trebuit să doarmă | 5. — 5, — — 
6. trebuise 6, — 6, — — 
7. ar fi trebuit 7. să fi dormit 7. — — 
8. va. trebui 8. să fi dormit 8. — — 
9. va fi trebuit 9. — 9. — — 


* Vom cita şi exemplele date de Valeria Guţu, notîndu-le cu un asterisc, ṣi pe cele 
date de Gh. Nedioglu, notindu-le cu dublu asterisc. 

6. Fiind un impersonal, verbul trebuie ar trebui să stea totdeauna înaintea 

subiectului conjunctivului subordonat lui: Trebuie să mergem și noi. Din 
cauza caracterului său prea abstract, verbul trebuie este atras de verbul sub- 
ordonat, de conjunctiv, adică se intercalează mai totdeauna astăzi după 
subiectul subordonatei : Și noi trebuie să mergem. În secolele trecute se pare 
că a trebui, simțit mai puternic ca impersonal, își păstra mai des topica de 
regent al întregii propoziţii subiective: ...negustoria asta (gazetăria), pe 
lîngă că n-aduce nimic, nici nu îngăduie să închizi o zi două dugheana și să mai 
iei lumea-n cap, ci-n toate zilele trebuie omul să-și bată capul ca să afle 
minciuni nouă (Eminescu către tatăl său, 1881). În loc de: ci-n toate zilele 
trebuie să-şi bată capul omul ori: omul trebuie să-și bată capul. 
Din Odobescu: În zadar se sileau bieţii cărturari să le dovedească cum că tr e- 
buie ca această fată să aibă cel puţin un văl, o umbră de dreptate... (Ioana 
d'Arc). Cu topică originară îl putem găsi și în texte scrise în secolul nostru : 
Este o greşeală să se creadă că pentru a face fonetică experimentală nu tr e- 
buie ca cineva să fie lingvist (Al. Rosetti). Trebuie ca, pînă nu prind 
de peste, oamenii dinainte să se strecoare... să se adune și să pornească atacul 
(Camil Petrescu). 
l În analiza gramaticală este necesar prin urmare să se disloce trebuie de 
lingă conjunctiv, ca să se atragă atenția că este un impersonal regent al întregii 
propoziții, echivalent semantic şi gramatical cu expresia verbală este necesar. 
Întrebuinţarea de astăzi a lui a trebui este un anacolut prin intercalare, ca 
şi în frazele în care avem intercalat un reflexiv impersonal: Toți se pare 
că vom pleca, în loc de Se pare că toți vom pleca, ori: Noi sezice că 
vom. pleca — frază pe care, de asemenea, nu putem s-o analizăm, fără dislo- 
carea impersonalului se zice intercalat. Verbul a trebui este un regent care, 
spre deosebire de alţii (cum ar fi un adverb predicativ ori chiar copulativul, 
semicopulativul regent al unei predicative) suportă o întrebare, la care con- 
junctivul subordonat răspunde ca o subiectivă. În tabelul sinoptic precedent 
am arătat că a trebui se întrebuinţează mai des la indicativ şi condiţional; 
deşi mai rar, el se întrebuințează totuși şi la modul conjunctiv : nu cred să 
trebuiască, — să fi trebuit. Aș fi dorit ca să nu fi trebuit să-ți scriu 
această epistolă (Eminescu).! 


1 Valeria Guţu (loc. cit., p. 70), după ce arată că verbul la conjunctiv subordonat lui 
trebuie este echivalent cu substantivul subiect al aceluiași verb (Mi-ar trebui un lucru mai 
bun. Sadoveanu) — adică şi conjunctivul subordonat reprezintă o subiectivă — afirmă 
totuşi că a trebui în asemenea construcții nu trebuie analizat, el făcînd aceeaşi unitate 
predicativă cu conjunctivul. i 

Într-o notă însă, ne spune — la aceeași pagină — că „uneori, deși e urmat de un 
conjunctiv, a trebui are valoare de verb predicativ : „La ce-ţi trebuie s-o știi?“ (Eminescu), 
S-o știi — continuă autoarea — e subiectul gramatical al lui a trebui, iar ți subiectul logic.“ 
Această excepţie n-o explică, iar noi sîntem nedumeriţi. Cum adică, dacă zic: De ce trebuie 
să știi ?, verbul trebuie nu mai e predicativ, și este predicativ numai dacă introduc un subiezi, 
logic: La ce-ţi trebuie s-o știi? 


17 AUXILIARELE MODALE 247 


Argumentul că numai conjunctivul exprimă ideea verbală a predicatului 
şi că trebuie îi determină modalitatea, nu ne interesează în analiza gramaticală, 
căci, dacă în loc de trebuie folosim expresia verbală e necesar, nici aceasta nu 
exprimă altceva, adică este o regentă care impreună cu subordonata subiectivă 
exprimă o judecată de valoare — mai exact, predicatul judecății — unic pentru 
logică, dar divizibil gramatical. De altfel, modalitatea definită a conjunctivului 
se poate determina şi cu un adverb : Să vinăneapărat, fără ca adverbul 
să facă parte gramatical din expresia predicatului. Pe de altă parte, nu numai 
a trebui sau alt verb numit „semiauxiliar de mod“ comunică modalitatea, 
temporalitatea şi chiar aspectul conjunctivului dependent, ci și alte verbe 
(expresii verbale) — căci aceasta este, cum am arătat, structura semantică 
a acestui mod. Așa mai sînt : a aştepta, a dori, a se pregăti, a hotărî, a fi gata ete.. 

7. Faptul că a trebui poate îi urmat şi de un participiu (pasiv) pentru a 
exprima o acţiune necesară de îndeplinit, denotă aceeaşi capacitate verbală 
predicativă pe care o are şi pe care i-am ignora-o dacă l-am socoti fie şi numai 
„semiauxiliar“ (morfologic): A statelor greoaie cară trebuie împinse 
(Eminescu). Negustorii aceştia ar trebui puşi o dată la rezon (Sa- 
doveanu)*. Combinat cu participiul pasiv și reprezentind o brachilogie 
(adică contragerea unui conjunctiv pasiv : trebuie să fie împinse, trebuie să 
fie puşi), a trebui nu mai poate fi separat în analiza sintactică. Avem de-a 
face cu o formă verbală peritrastică, căreia, în propoziţie, îi putem spune 
predicat complez. În această construcție — adică urmat de un participiu 
— verbul a trebui apare deseori acordat cu subiectul participiului: T r e- 
buiesc denunțate minţile exasperate, ridicate împotriva 
lor masele de oameni... (G. Călinescu). La Eminescu îl găsim neacordat 
în versul: A statelor greoaie cară trebuie împinse, dar acor- 
dat în versul următor: Și trebuiesc luptate războaiele aprinse. Acor- 
dul verbului a trebui în această construcţie s-ar putea recomanda ca regulă 
gramaticală. 

8. Pentru exprimarea probabilității, gramaticile noastre ar trebui să 
constate că există în limba noastră un mod perifrastic, analog celui potenţial 
(o fi spunind — o fi spus) şi celui prezumtiv (ar fi spunînd — ar fi spus), 
construit în acelaşi chip cu verbul a trebui: La început gîndea că preoteasa 
trebuie să fi ocărind pe Catinca, sluga din casă (C. Mille). 
Cu jobenul cu care l-am văzut noi trebuie să îi umblind și-acuma 
(Sadoveanu)*. Forma de trecut a exemplelor de mai sus ar fi: trebuie să fi 
ocărit şi trebuie să fi umblat. Dacă admitem un mod peritrastic al probabilității, 
se înțelege că verbul a trebui, în exemple ca cele de mai sus, nu mai poate fi 
separat în analiza gramaticală. 

9. Cum am mai observat, acordul lui a trebui în persoană şi număr cu 
subiectul conjunctivului subordonat se remarcă la vorbitorii citadini și, mai 
ales, la cei care vorbesc și franţuzeşte ori nemţeşte — este deci vorba de o 
influenţă livrescă. Fenomenul se observă firește şi la unii scriitori. Dar vom 
sublinia că, fiind vorba de un calc lingvistic, a trebui acordat în număr şi 
persoană este gindit ca fr. devoir cu unul din sensurile sale şi anume „être 
oblige ă quelque chose“, de ex. „devoir faire quelque chose“ ad rem faciendam 


1 Vezi şi Philippide, op. cit. p. 28% şi urm, 

teneri. Aşa îl gîndesc scriitorii care ni-l oferă pe a trebui ăcordat: Am 
trebuit să cer pașaport de la postelnic (Ghica).*. (= „Am fost obligat“ 
să cer... Sau: „Am fost nevoit“ să...) Trebuiră („fură nevoiți“) să 
oprească. (Rebreanu).* ...au trebuit („au fost nevoiţi“) să meargă 
împreună pină la un loc (Caragiale). 

În asemenea context, acordul nu poate fi considerat o greşeală, cum ar 
fi dacă Eminescu ar fi zis: Tu trebuiai sd te cuprinzi (De acel farmec 
sfint... În loc de: Tu trebuia să te cuprinzi... — căci poetul n-a vrut 
să spună că iubita lui „era nevoită“ să se cuprindă de acel farmec sfint, ci că : 
„era necesar“ ca ea să se cuprindă etc. Discriminarea acestei situaţii a lui a 
trebui poate îi o sarcină a analizei lexico-gramaticale a acestui verb. Adică, 
în cazul cind el este întrebuințat cu acord, este necesar să se stabilească dacă 
e corect sau nu acordul, și numai după aceea să se stabilească relația gramati- 
cală. În cazul în care a trebui este întrebuințat ca verb personal, conjunctivul 
care îi urmează nu mai poate fi considerat subiect, ci obiect indirect al său — 
întrucît verbul a trebui rămine şi ca verb personal un verb intranzitiv. lată 
şi un caz în care acordul verbului a trebui este desigur un fenomen de kiper- 
corectitudine — adică în analiză trebuie înlăturat: Cãutam vorbe grele în 
care fără îndoială trebuiau să se amestece consideraţii asupra barbariei 
noastre, asupra negrijei administraţiei şi altele (Sadoveanu).* 

10. Așadar: 

a) În analiza verbului a trebui ca regent al unui conjunctiv, se va 
proceda astfel : 

— Se va recunoaște că acest verb este un verb impersonal, activ intranzi- 
tiv, deci nu poate avea după el decit un subiect sau o propoziţie subiectivă; 
cînd este folosit corect (vezi mai sus) ca verb personal, îi urmează o completivă 
indirectă. 

— Se va reconstitui, în primul rind, topica originară a acestui verb,şi apoi : 

— Se va recunoaște raportul sintactic dintre el şi propoziţia subordonată 
— menţionindu-se că acest raport nu există în analiza predicatului logic, în 
afară de funcţia semantică de auziliar modal. 

Exemplu: Căci neamul trebuie să-ți fie drag. Și casa ta să-ți fie 
zilnic sfintă (Arghezi). Analizăm : 

Căci trebuie (ca) — propoziţie principală; 

neamul să-ţi fie drag — subordonată subiectivă; 

și casa ta să-ţi fie zilnic sfintă — coordonată. 

b) Ca regent al unui participiu pasiv, verbul a trebui este un auxiliar 
modal inseparabil în analiza sintactică : trebuie luptate (războaiele aprinse). 

c) În construcţii ca trebuie să fi ocărind — respectiv : trebuie să fi ocărit 
— exprimiînd probabilitatea, se poate recunoaşte un mod perifrastic al probabili- 
tății — adică a trebui poate fi iarăși considerat auxiliar modal inseparabil în 
analiza sintactică a propoziției. 


A putea 


4. Este un verb personal, tranzitiv şi predicativ. Relaţia gramaticală 
cea mai frecventă, pe care o are în vorbire, este aceea de regent al unui alt 
verb la modul conjunctiv, reprezentind o propoziție completivă directă : 

Mă întreb: Acesta poate ca să ştie | Cum este viața, cum cată să fie? 
(Eminescu), sau al unui infinitiv scurt: Aș dori să mă informez unde aş 
putea mânca și dormi“ (Sadoveanu). 

Fiind verb predicativ, a putea are după el, ca obiect direct, și un pronume 
— niciodată un substantiv : Dacă s-ar lăuda cumva la Maiorescu precum s-a 
lăudat faţă de Bădescu, o poate în orice caz (Eminescu). Acum văd eu 
ce poate femeia (Creangă). 

2. Cu aceeaşi valoare lexicală ca şi în exemplele de mai sus, verbul a 
putea se întrebuinţează și ca intranzitiv, determinat ori nu de un circumstanţial 
(de obicei de cauză) : Cînd mama nu mai putea de obosită și se lăsa oleacă 
să se odihnească... (Creangă);. Cine poate, oase roade (Folclor). Această 
întrebuințare dovedeşte şi mai mult valoarea predicativă a lui a putea. 

3. În privinţa sensurilor, a putea exprimă : posibilitatea, putinţa, per- 
misiunea, probabilitatea — ceea ce nu ne interesează din punct de vedere 
gramatical, pentru că sînt sensuri din opoziţia cărora nu rezultă, ca în cazul 
lui a trebui, nici o consecință gramaticalăl. 

4. În toate exemplele de mai sus, verbul a putea este un verb predicativ 
independent, cu excepţia construcţiei în care este urmat de un infinitiv 
scurt fără propoziţie : pot merge?. În această construcţie, el încetează de a mai 
fi un verb modal independent şi alcătuiește, ca și a trebui urmat de participiu, 
expresia unui predicat complex. Cind însă infinitivul este precedat de pre- 
poziția a, acesta trebuie considerat ca obiect direct al verbului a putea: 
Dacă pofteşti, stăpine, pot a-ți cînta și alte cîntece (Sadoveanu). Autorul 
a preferat pot a-ți cânta în loc de îţi pot cînta, pentru că, în interesul comunicării, 
a vrut să accentuieze pe ambele verbe, articulîndu-le ca semanteme distincte 
(regent + regim) în sintagmă — infinitivul reprezentind, de fapt, prescurtarea 
unui conjunctiv, deci a unei completive, Pot cînta exprimă în adevăr un viitor 
potenţial, în opoziţie cu poi cînta ca viitor sigur. 

5. Tot un auxiliar modal lexical este şi adverbul poate, care a luat naştere 
fie din reflexivul impersonal se poate — prin elipsa pronumelui se, ca şi adverbul 
parcă din se pare că — fie din lat. potest (ut), impersonal cu funcţie de adverb. 
Adverbul poate avind aspect identic cu al verbului a putea, la prezent, per- 
soana a Ill-a singular — ca și lat. potest — și ceriînd după el, ca şi verbul, 
un conjunctiv (nu numai indicativul): poate să vină şi el (poate 
că vine și el) — analiza gramaticală îl poate uşor confunda cu verbul. 
Nu se poate înţelege uşor dacă e verb sau adverb în: poate să vină şi el. 
Numai cînd acest adverb este regentul unui verb impersonal analiza e clară : 
poate să plouă. Graţie analogiei cu celelalte adverbe predicative (firește 
că, bine că), s-a ajuns la construcţia cu indicativul și cu acest adverb : poate 
că. În poate că vine analiza gramaticală distinge fără nici o greutate 
adverbul poate, adverb predicativ?. 


1 Vezi ilustrarea sensurilor lui a putea la Valeria Guţu, op. cit, în loc. cit. 

2 Aceeași unitate morfologică complexă o ilustrează și fenomenul contragerii sintagmei 
nu pot + a mă hotărî (regent + obiect direct) în nu mă pot hotărî (Slavici) — în care a 
dispărut lanţul celor două semanteme. La fel nu pot a-mi aduce aminte s-a contras în nu-mi 
pot aduce aminte. 

3 Exemplu tipic de contundare a analizei gramaticale cu cea logică este şi coincidenţa 
de opinie, destul de curioasă, dintre Valeria Guţu și Gh. Nedioglu, cu privire la prezentarea 
adverbului predicativ poate că. Valeria Guţu afirmă că : „poate că-l bănuiau“ (Slavici) este, 

6. Aşadar : 

a) Auxiliarul modal a putea se analizează ca regent predicativ cînd îi 
urmează, nu numai un pronume ori este întrebuințat ca intranzitiv, ci și 
un conjunctiv reprezentind o propoziție completivă directă: Puteam 
numiri defăimătoare | În gindul meu să-ți iscodesc. (Em.) 


din punct de vedere gramatical, echivalent cu: poate-l bănuiau. Gramatica «dcadeniei 
R.P.R. — observă autoarea — (...) socoteşte pe poate că predicat verbal exprimat printr-un 
«adverb predicativ». Deci, în deși poate că-l bânuiau am avea două propoziții în raport de 
subordonare, regentă fiind poate că, însă o regentă de tip cu totul special, care poate fi 
îndepărtată fără ca prin aceasta să sufere propoziţia dependentă de ea. (Notă, în subsol: 
În general, cînd un complex întreg de propoziţii (de exemplu un period condiţional) com- 
plineşte un verb, poate fi îndepărtată subordonata, nu regenta). Pe de altă parte, constatăm 
că prin înlocuirea lui poate că prin poate, a cărui valoare adverbială este incontestabilă, 
sensul citatului nu se modifică în nici un fel. Simpla prezenţă a conjuncţiei nu ne îndreptățește 
să interpretăm textul în mod diferit şi să scindăm această unică (7?) propoziţie în două.“ 
Din acest citat rezultă, pe de o parte, că, după părerea autoarei, nu există un adverb 
predicativ poate că urmat de o subiectivă, iar pe de alta, că prezenţa conjuncţiei că în faţa 
unui verb nu are nici o importanţă pentru structura gramaticală a expresiei. Tot așa afirmă 
şi Gh. Nedioglu (LR, nr. 3 p. 39, notă) : „Prezența conjuncţiei că, intercalată între semiauxi- 
liar şi verbul principal (ex. poate că vine), nu tulbură unitatea sintagmei (?), pentru că aici 
ea n-are decît rolul de a lega cei doi termeni (sic). Cînd verbul următor este la conjunctiv, 
el se leagă cu semiauxiliarul său prin conjuncţia să, care a ajuns să facă parte integrantă 
din forma acestui mod. Cind însă verbul principal este la indicativ, limba recurge la diferite 
conjuncții cum sînt: că, de,ca, dacă sau și, care, în aceste cazuri, şi-au pierdut menirea de 
a introduce o propoziţie completivă, consecutivă, finală, condiţională sau copulativă, 
transformîndu-se în simple mecanisme gramaticale de legătură (?)“. Aşadar, pentru gramatică 
s-ar putea consemna o descoperire : conjuncţiile „că, de, ca, dacă sau și“ au uneori rolul de 
„simple mecanisme de legătură în sintagmele predicative“. Ignorind iarăşi cu totul, gra- 
matica, Gh. Nedioglu ne mai spune: „În Poate să fi venit sau Poate (că) a venit [...), ca 
şi în Poate de mult s-a stins (steaua) în drum /în depărtări albastre (Eminescu) (...) punctul 
de plecare rămîne prezentul (?) exprimat de semiauxiliarul poate, iar din acest prezent 
real, verbul principal ne îndreaptă rînd pe rînd gîndul înspre viitor, înspre prezent și 
înspre trecut“. (p. 40) Așadar, poate exprimă prezentul (!) — adică este sau verb, sau dacă-l 
considerăm adverb, este un adverb sui-generis care poate exprima, ca și verbul, categoria 
temporală! Gh. Nedioglu nu-și dă seama că cele două îmbinări Poate să vină şi Poate că 
vine nu sînt echivalente din punct de vedere gramatical. În Poate să vină (-să fi venit), 
poate poate fi şi verb și adverb : este verb cînd îl putem trece la alt timp : Putea să vină 
(-să fi venit), pe cînd în Poate (că) vine avem de-a face numai cu un adverb. (Nu se poate 
zice: Putea (că) vine, ci numai: Poate că vine (-venea, — a venit etc.). Criteriul logico- 
stilistic al analizei îl face pe Gh. Nedioglu să confunde încă o dată adverbul poate cu verbul 
a putea : „În sfîrșit semiauxiliarul a putea modifică, în sintagma predicatului, şi modalitatea 
indicativului. Precisă în „Lada cîntărește 100 de kgr“, evaluarea devine a proxima- 
tivă în „Lada poate cîntărește 100 de kgr.“ (p. 43) Aici poate este adverb! Valeria Guţu, 
constatind analogia dintre adverbul poate și cele predicative, afirmă că acestea sînt adverbe . 
care „pot intra în componența unor predicate nominale (sic), caliticind (?) diferite propoziţii 
subiective introduse în mod normal prin că“. Autoarea uită că adverbele predicative nu 
sînt în realitate expresii verbale cumva eliptice de este şi nici expresiile verbale nu sînt pre- 
dicate nominale care ar califica „diferite propoziţii subiective introduse în mod normal prin 
că“ — ci reprezintă predicate verbale care exprimă o judecată de valoare, în general, asupra 
enunțului din subordonata subiectivă. Expresiile verbale sînt impersonale, pe cînd un 
predicat nominal are totdeauna, între indicii gramaticali predicativi, şi dezinenţa persoanei 
— care îi ajută să atribuie un oarecare „atribut“ (însușire, calitate, identitate) unui subiect 
personal din aceeași propoziţie cu el. În ce priveşte poate că, el este analog cu adverbele 
exclusiv predicative, ca firește că, pesemne că, desigur că — nu cu cele care pot fi şi element 
lexical de bază într-o expresie verbală (cum ar fi bine: ca adverb predicativ bine că, în 
expresie verbală este bine câ). Renunţăm să mai arătăm şi alte inadvertenţe gramaticale... 

b) Auxiliarul modal a putea rămîne inseparabil la analiza sintactică 
atunci cînd este urmat de un infinitiv scurt : ÎI aștepta să se deștepte; dar nu 
putuse sta locului... (Caragiale). Tot inseparabil rămîne și cînd infini- 
tivul subordonat este un verb reflexiv în acuzativ sau dativ : El nu se poate 
ajuta singur ( = nu poate a se ajuta). ori El nu-și poate aminti ( = nu poate 
a-și aminti). Echivalentele din paranteză reprezintă sintagme (verb + infi- 
nitiv regim direct), care s-au contras. 


A vrea (voi) 


1. Este un verb predicativ și tranzitiv, care serveşte de asemenea ca mijloc 
lexical al determinării modalităţii unei acțiuni verbale exprimate printr-un 
conjunctiv subordonat, reprezentind o propoziție completivă directă: Că 
vreu bine să-l plătesc | Cu aur să-l cumpănesc (Folclor), mai rar printr-un 
infinitiv cu propoziție complement direct: vrind a-mi umplea din 
nou paharul (Hogaş). 


2. Valoarea sa predicativă se dovedește, ca şi la a trebui și a putea, 
şi prin aceea că el poate fi urmat și de un pronume ori chiar substantiv (ca 
obiect direct): Nu, pe acesta-l voi, zise Făt-Frumos (Eminescu). * Nu 
v o i mormânt bogat | Cîntare şi flamuri (Eminescu). 


Şi tot ca şi celelalte două verbe auxiliare precedente, verbul a vrea (a 
voi) se poate întrebuința şi singur: prezumţiunea... că singura piedică e 
că nu v o i (Eminescu). 

3. Ca orice verb predicativ chiar din categoria verbelor de mișcare 
(concrete), verbul a vrea poate fi urmat şi de un substantiv, adjectiv sau 
participiu în funcţie de atribut predicativ 1 al obiectului direct : L-ar fi 
vrut soldat îndrăzneț (Sadoveanu).* Primele zile ce mi-au mai 
rămas nu le vreau însă ticăloase (Sadoveanu).** Participiul ca atribut 
predicativ al obiectului direct al lui a prea este un participiu pasiv: te vrei 
stimat și lăudat de toată lumea? — ca şi în construcţia trebuie 
luptate (războaiele aprinse), reprezentind, adică, un conjunctiv pasiv contras 
(brachilogie). 


4. În secolii trecuţi, a voi se întrebuința ca regent predicativ al unui 
conjunctiv chiar sub forma atonă pe care a căpătat- o ca auxiliar al viitorului : 
Eu nu voi casă mă laud, nici că voi să te-nspăimînt (Eminescu). În secolul 
al XVIII-lea : ...s-au mâniat A Oien pe elini (...) şi la război nu va să iasã.? 
Dacă v ei să rămii la noi.. 


5. Valoarea lexicală de ui a verbului a vrea (voi) este aceea de a exprima 
voința subiectului, concretizată într-o acţiune pe care o redă conjunctivul 
(sau infinitivul, mai ales în limba veche) subordonat. În sfera polisemiei 
sale, el poate avea diverse nuanţe de sens înrudite cu cel de bază : voinţa 


i Vezi Gh.N. Dragomirescu, Atributul predicativ în limba romină, în „Limbă 
şi literatură“, VI, 1962. 

2 Codicele Matei Voileanu — Scrieri din prima jumătate a veacului trecut — publicate 
de Matei Voileanu, Sibiu, 1891, p.35. 

> loan Barac, Halima sau 1001 de nopți..., vol. II, Brașov, 1897, p. 53. 


252 GH, N. DRAGOMIRESCU 99 


imperativă, voinţa ca dorință, intenţia etc. 1 — care nu ne interesează din 
punct de vedere gramatical. 

6. Prin abstractizare (dar nu golire de sens), adică ieşind din sfera poli- 
semiei sale (căpătind alt sens), a vrea se întrebuinţează, în limba uzuală și 
cea veche, și ca auxiliar al aspectului, în locul lui era: Știi ce s-a întimplat? 
Am vrut să-mi rup pictorul, cînd am coborit din tramvai! la limba veche 
a vrea cu această valoare se întrebuința fireşte şi urmat de un infinitiv scurt 
fără prepoziție: Acolo au vrut peri și Priam, ci l-au scos un fecior al 
lui anume Enei, ridicindu-l pe umerile sale (Codicele Voileanu, p. 44). 

7. Ca verb abstract, care exprimă atitudinea, a vrea (a voi), a devenit, 
prin golire de sens, un "auxiliar morfologic al viitorului în limba romînă : 
va merge, va să meargă. În secolele trecute, mai ales în secolii al XVI-lea — 
XVIII-lea, viitorul se forma și cu a vrea şi cu a voi, urmat şi de infinitiv, şi de 
conjunctiv : sau în ce chipne vrem îndrepta noi. (Palia de la Orăştie, ap. 
N. Drăganu 2) În formă inversă: și răstigni-o vrem în cruce... (Codicele 
Teodorescu, ap. N. Drăganu °?) și pre Veniaminu încă veţi să-l duce t i 
(Palia de la Orăştie, ap. N. Drăganu i) vei să pătimeşti.. şt orăj- 
maşii vor sš- t i plingă de milă. (Erotocritul, mss. secolul al XVIII- lea, 
26 V/7—8). 

O dovadă că a vrea şi a voi, în epoca de formare a viitorului rominesc, 
își mai păstra — în această construcție — oarecare valoare predicativă este 
faptul că putea să urmeze după el şi înaintea infinitivului un complement 
(direct sau circumstanțial) — care azi apare numai în urma verbului de con- 
jugat (a infinitivului): că ne va pre noi asculta. (Coresi, 1559 
ap. N. Drăganu 5). de-l va simbăta vinde ca el. (Coresi, ap. N. 
Drăganu 5). Aceeași situaţie se pare că avea și auxiliarul condiționalului : 
și cine m-ară mine apăra (Coresi, 1563, ap. N. Drăganu5). 

8. Aceeaşi formă atonă de auxiliar al viitorului, cea de persoana a III-a, 
intră astăzi în alcătuirea unei locuţiuni verbale — adverbiale care va să 
zică fr. ça veut dire germ. es heiset — în care va impersonal reprezintă o golire 
de sens a lui a voi cu sens iusiv; de aceea se întrebuințează ca locuţiune. con- 
juncțională concluzivă cu sensul de „prin urmare“. 

9. Aşadar : 

Verbul a vrea (a vor) se întrebuințează ca verb modal cu două sensuri 
fundamentale : unul de voință — dorinţă şi altul exprimînd intenţia; relaţia 
gramaticală pe care o are cu verbul subordonat — căruia îi determină moda- 
litatea verbală — este de verb regent predicativ, al unei propoziţii completive 
directe, cînd subordonatul stă la modul conjunctiv, al unui complement direct, 
cînd verbul subordonat stă la infinitiv (cu prepoziţie) : 
zici că vrei să-l dai calfă la vr-un negustor, adică vrei 
[să-l înveţi de copil a se jura sirimb, şi a nu măsura drept (Negruzzi). 

— Moşneagul voieşte | a merge la tîrg (Sadoveanu)* 


1 Exemple care ilustrează astfel de sensuri, veri la Gh. Nedioglu şi V. Guţu, în 
lucrările citate. 
2 N. Drăga n u, A rominesti ale complementului în acuzativ, „Institutul 
de lingvistică romînă“ * București, 1943, p. 85. 
3 Ibidem, p. 60. 
4 Ibidem, p. 85. 
5 Ibidem, pp. 76, 77, 79. 

Nu tot ca verb regent îl considerăm atunci cînd are un sens cu totul 
secundar (popular şi vechi) şi anume, unul de aspect, echivalent cu era din 
modul ireal, dar urmat de un infinitiv : 

Acolo au vrut peri (sau: să piară) şi Priam... (Codicele Matei Voi- 
leanu.) 

Astăzi, cu această valoare aspectivă se întrebuințează numai cu con- 
junctivul. Menţionăm că a vrea, ca auxiliar de aspect stă numai la perfectul 
compus. Construcţia poate fi considerată indivizibilă ca şi cea cu era — intrucit 
este invariabilă temporal şi modal. 


(Îmi) vine 


1. Ca verb modal, verbul a veni are — ca şi a fi şi a avea, cum o să vedem 
— o valoare lexicală excepţională. Ca să ne-o explicăm, trebuie să observăm 
mai întii că este un verb al mişcării (un verb concret), adică el nu se poate 
construi — după cum am arătat — ca regent, cu un alt verb, nici la conjunc- 
tiv, deci legat prin să, nici la indicativ, deci legat prin că, în funcţie de deter- 
minant semantic al subordonatului său, cu același subiect. Acest lucru este 
posibil numai cu verbele abstracte, sau semiabstracte, cărora le poate urma 
un conjunctiv obiect direct, cind sînt verbe personale, o subiectivă cind 
sînt impersonale. Verbul a veni este un verb personal, iar după el nu poate 
urma decît o circumstanţială : vine că... (o cauzală) ori vine să...(0 finală). 
Și totuși acest verb poate intra între cele abstracte prin întrebuinţarea lui 
unipersonală, cu subiectul gramatical (de persoana a II-a exclusiv) dublat 
de unul logic, în dativ, care poate trece prin toate persoanele : îmi vine un 
gind, apoi printr-o reducţie brachilogică a subiectului gramatical, înlocuit 
cu conjunctivul sau infinitivul care-l determină : îmi vine gindul să renunţ 
se poate reduce la: îmi vine să renunţ. Observăm un lucru capital: cînd 
subiectul unipersonalului este un substantiv concret, nu mai este posibilă 
nici determinarea lui cu un infinitiv sau conjunctiv, nici — se înţelege — 
reducţia brachilogică : îmi vine copilul. Ceea ce însemnează că unipersonalul 
îmi vine poate deveni predicatul-propoziţie al unui conjunctiv (ori regentul 
unui infinitiv subiect) numai cînd conjunctivul ori infinitivul înlocuiesc un 
substantiv abstract, care exprimă un fenomen psihic, şi cu care stă în raport 
de echivalență semantică deteriminativă : îmi vine gîndul de a... ori să... îmi 
vine pofta să..., îmi vine nevoia de a ... îmi vine dorinţa să... Toate verbele la 
conjunctiv ori infinitiv cu care se poate construi unipersonalul îmi vine exprimă 
acţiuni pe care subiectul lor urmează să le efectuieze ori le-a efectuat dintr-un 
anumit impuls. În această construcţie, verbul (îmi vine) a devenit un verb 
abstract (grupa 1), adică a trecut în zona periferică a polisemiei sale, a sensu- 
rilor figurate. 

n adevăr, în fraza Îi veni pe buze, din inimă, dorinţa să spuie 
tovarăşului său cîteva vorbe calde (Sadoveanu)*, verbul veni este întrebuințat 
cu înțelesul său de bază, ca verb concret al mişcării (aici „o mişcare sufle- 
vească“). Dacă aplicăm procedeul reducţiei brachilogice, putem obţine o 
frază absolut echivalentă semantic : Ji veni pe buze, din inimă, să spuie 
tovarăşului său citeva vorbe calde — adică am inlocuit subiectul dorința cu 
subiectiva să spuie... (atributiva determinativă a substantivului dorința). 

3. Cind impersonalul modal îmi vine este urmat de un infinitiv, el își 
păstrează autonomia predicativă, iar infinitivul trebuie considerat subiect 
al său, întrucit e precedat de prepoziţia a, adică îl analizăm — ca şi în: se 
preface a plinge, a început a plinge, a început a-și bate joc etc.: Doar tu să 
fii mai viteaz, dar tot nu-mi vine a crede (Creangă); ... parcă 
i-ar fi venit a rîde (Sadoveanu)*. 

Acest verb nu intră niciodată într-un predicat complex, ca a trebui şi a putea. 

4. Așadar: 

Impersonalul îmi vine este un verb modal în următoarele construcţii : 

a) ca regent predicativ al unui conjunctiv, reprezentind o subiectivă: 
Imi vinesă-liau de păr | şi să-l bag în stn (I. Zane)**. 

b) ca regent predicativ al unui infinitiv, reprezentind subiectul său 
gramatical: parcă nu-mi vine / a crede. 

c) ca element lexical de bază în locuţiuni verbale tot modale, ca: îmi 
vine bine, îmi vine la socoteală, îmi vine nu ştiu cum etc. 


A îi 


1. Valoarea lexicală modală a lui a fi este iarăşi excepţională; ea s-a 
născut însă din sensul de a se întîmpla, a se petrece, ca rezultat al contextului 
cu unele verbe cu o anumită valoare lexicală, la modul conjunctiv, infinitiv 
sau supin. În adevăr, a fi poate fi uneori sinonim cu a trebui ori a putea, pentru 
că ceea ce se întimplă se poate petrece ori ca necesitate, ori ca posibilitate. 
De aceea, a fi modal are două sensuri modale — cu condiția însă să fie între- 
buinţat ca impersonal : 

a) sensul necesității : 

Au moartea ta, înger, de ce tu să fie? (Eminescu). Comp. Ceea ce era să 
se întimple mi se părea ca ceva care trebuia să se întimple (A. Vlahuţă); 
.. şi nu ştiu acum dacă au trecut înaintea mea şi e să-i aştept aici (Slavici). 

b) sens potenţial : 

Apoi de!... ce era să fac, păcatele mele! (S. FI. Marian) Și se-ntreba 
atuncea speranța mea mirată | Cine- ar fi fost să fie bătrinul uriaș? 
(Arghezi). 

2. Supinul ca atribut al necesităţii ori posibilităţii poate sta în propo- 
ziţie şi ca nume predicativ: Multe sînt de făcut și puţine de vorbit, dacă 
ai cu cine te înțelege (Creangă). Putem să-l numim predicat nominal iusiv 
sau potenţial. Ca verb modal însă, verbul a fi îl socotim, şi cind este urmat 
de un supin, numai dacă este impersonal: Acolo ne-om opri și vom vedea 
noi ce mai este de făcut (Sadoveanu). Cind era de făcut ceva treabă, 
o cam răream de pe acasă (Creangă). Construcţia este echivalentă cu cea 
din franceză în care, în locul supinului, e un infinitiv precedat de d: „une 
malheur a craindre“ sau cu cea din latină, un adjectiv în -endus. Exemplele 
în care supinul are pe a fi ca regent potenţial sînt mai rare: Am stăruit 
mai de aproape asupra vremii pomenite în treacăt de Teleor, fiindcă în lumina 
ei e de aflat (= „putem să aflăm“) ceva mai mult decit înfiinţarea unor 
cercuri literare... (V. Lon Popa, Societatea scriitorilor romini, în „Boabe 
de griu“, V, nr. 10, p. 610). 

3. În secolii trecuţi şi mai ales în limba veche, a fi iusiv ori potenţial 
putea fi urmat și de un infinitiv: Tie, omule, ... așa ţii a zice, că nu 
şezi cu dinșii... toată ziulica. (Creangă). Urmat de un infinitiv lung, în limba 
veche, verbul a fi ca verb al necesității apare și mai bine conturat : ...un cuvînt 
ca acela, carele era de a-l şi credere (=,„trebuia să fie crezut“), 
știind cîtă groază şi moarte făcuse. (Ureche*) 

4. Verbul a fi, ca verb modal potenţial, s-a fixat, printr-o abstractizare 
care l-a redus la simplu auxiliar, în construcția verbală menită să exprime 
acțiunea verbală iminentă : Și tot chinuindu-ne așa, era să ne pască 
alt păcat... (Creangă). Este ceea ce, în gramatici, se numeşte de obicei 
modul (perifrastic) al irealului. În : Ba nu, moșule, zice spinul. Tocmai eram 
să vă întreb de unde le aveţi (salăţile), că tare-s bune! (Creangă), acordul eram, 
cu toate că e incorect (mold.), nu schimbă caracterul indivizibil al construcţiei. 

5. Aşadar, conform indicilor gramaticali, verbul a fi ca verb modal 
se separă de ceea ce îi urmează, astfel: 

a) ca predicat regent (propoziţie) + subiectivă : e/să aştept; ce era |să fac; 

b) ca regent modal (propoziţie) + subiect (infinitiv sau supin) : ţi-i/a zice 
(= pţi-este posibil la zice“); era/de făcut (ceva treabă); 

c) ca verb semicopulativ + nume predicativ al necesităţii, al scopului 
ete.: Multe sînt/de făcut... 

d) ca auxiliar modal invariabil al modului ireal : era să cad. 

Înainte de incheiere, dăm mai jos un scurt tabel sinoptic (recapitulativ) 
al verbelor modale puse în discuţie (menţionind că mai pot fi şi altele: 


Modalitatea 


voită- 
dorită iusivă, potenţială. _ 
a vrea (voi) a trebui (impers.) a putea (pers.) 
îmi vine a trebui (pers.) a trebui (impers.) 
a fi (impers.) îmi pine 
a avea (pers.) a avea (în construcția 


a nu avea decit). 


În concluzie generală: 

Verbele a trebui, a putea, a vrea (voi), (îmi) vine, a fi, a avea trebuie 
considerate mijloace lexicale ale exprimării modalităţii — cu unele mici 
excepţii — deci cu valoare lexico-gramaticală autonomă, auxiliare modale 
(nu „semiauxiliare“) în semantica frazei şi a propoziției. 

Atragem încă o dată atenţia că analiza gramaticală are o esență 
convențională, ea nu trebuie să dea înapoi în faţa unor construcţii sintactice 
în care unul dintre elementele componente îşi pierde valoarea lexicală proprie 
ori şi-o atenuează chiar. Elementul lexical respectiv, dacă prin golirea (rela- 
tivă) de sens ori prin schimbarea sensului curent nu şi-a pierdut indicii gra- 


„2 EX. a se aştepta, a nu crede ş.a. (urmate de conjunctiv) sint tot auxiliare modale, 
exprimind (împreună cu conjunctivul) primul: ideea de voință — dorinţă, al doilea: 
ideea de îndoială. 

maticali ai părţii de vorbire căreia îi aparţine, trebuie analizat sintactic, cu 
mențiunea că el are un rol gramatical fără a acoperi şi pe cel logic. 

Soluţia pe care am propus-o, de a aplica în genere auxiliarelor modale 
analiza gramaticală dublată de cea logică, își are sprijinul şi în alte cazuri, 
cunoscute. Nu ne surprinde, de exemplu, cînd se spune că în mi-e sete, sub- 
stantivul sete este subiectul gramatical (la origine) al verbului „existenţial“ 
e, iar mi este cel logic. Nu ne mirăm cînd spunem că în majoritatea oamenilor 
au plecat subiectul gramatical este majoritatea, iar cel logic oamenilor. Şi nu 
ne mirăm că predicatul gramatical al regentei unei predicative este verbul 
a fi cu valoare de copulă: (S-a schimbat boierul) nu e/cum îl știi, după cum 
nu trebuie să ne mire nici că propoziţia principală, într-o frază, poate fi repre- 
zentată tot printr-un simplu a fi copulativ fără subiect în propoziţie şi fără 
altă complinire, ca în exemplul: Ceea ce s-a realizat azi în patria noastră 
Je s t e/ ceea ce a visat poporul nostru de veacuri. Verbul este reprezintă singura 
propoziţie principală, regentă atit a subiectivei, care o precedă, cit şi a pre- 
dicativei, care îi urmează. 


STILISTICĂ 


OBSERVAȚII ASUPRA PROZEI RITMICE 
A LUI MIHAIL EMINESCU 


L. GÂLDI 


În 1962 s-au comemorat 125 de ani de la moartea lui Pușkin, sublimă 
incarnaţie a spiritului decembrist. Se știe că în Rominia a existat şi odinioară 
o simpatie vie faţă de revoluționarii ruși; chiar şi vestita poezie a lui Alec- 
sandri, Pohod na Sybir (1871), a izvorit din această atitudine. S-a acordat 
mai puţină atenţie faptului că şi tînărul Eminescu, această „natură catilinară“, 
a urmărit cu toată încordarea inimii sale însetate de mari reforme sociale 
evenimentele din Rusia, închipuindu-se — la o dată care mai rămîne de preci- 
zat — ca un „Toma Nour“ exilat în lumea „gheţurilor siberiene“!. 

După părerea noastră, fragmentul intitulat Toma Nour în gheţurule 
siberiene nu este numai o parte dintr-o continuare proiectată a romanului 
Geniu pustiu, dar și ceva mai mult : o poemă în proză aproape independentă, 
care ne arată precis cu ce intenţii şi pînă unde voia să lărgească Eminescu 
cadrele prozei sale beletristice. Această proză, în momentele sale cele mai 
inspirate, tinde să se ridice în sfera marilor poezii eminesciene; conform unei 
tradiţii romantice bine cunoscute?, între poezie și proză începe să se şteargă 
orice linie de demarcaţie. Ca şi cînd s-ar realiza ceva dintr-un principiu între- 
văzut de Jean-Baptiste du Bos încă pe la mijlocul secolului al XVIII-lea: 
„C'est... la Poësie du style qui fait le Poste, plutôt que la rime et 
la césure“3, 

Același principiu a fost adoptat mai tirziu şi de Leopardi care, la un 
moment dat, a făcut în jurnalul său intim Zibaldone (mss. p. 1695) următoarea 
însemnare : „In sostanza e per sè stessa la poesia non è legata 
al verso... L'uomo potrebb'esser poeta caldissimo in prosa, senza 
veruna sconvenienza assoluta, e quella prosa che sarebbe poesia, potrebbe 
senza nessuna sconvenienza assumere interissimente il linguaggio, il modo 


e tutti i possibili caratteri del poeta“*. 


1 Mss. 2255, fol. 178—179; publicat în M. Eminescu, Scrieri literare, „Scrisul 
romînesc“ (Clasicii romîni comentaţi), f.a., Craiova, pp. 277—281. 

2 Despre proza ritmică a romantismului francez vezi, îndeosebi, teza lui Jean 
Mourot, Le génie d'un style: Chateaubriand. Rythme et sonoritè dans les Mémoires d'outre- 
tombe, Paris, t.d. [1960], p. 27 și urm. 

3 Jean-Baptiste du Bos, Réflexions critiques surla Poësie etla Peinture, 
Paris, 1755, vol. I, p. 299. 

4 Vezi Eva Erne, Leopardis Gedanken über die Dichtung, Jena-Leipzig, 1941, p.48. 

Chiar dacă Eminescu nu cunoştea decit în mod indirect astfel de consi- 
deraţii teoretice, îi erau familiare — de la Osian pînă la Chateaubriand și 
Lamennais, pe de o parte, pînă la Cîntarea Romîniei, pe de alta — nenumărate 
modele ale acestei proze romantice. Nu este deci surprinzător că a recurs 
şi el tocmai la această curioasă varietate de stil cînd, într-un moment care 
nu se caracterizează prin descurajare, ci prin conștiința sa de poet-profet, 
îşi închipuia sfîrşitul în exilul siberian, dar nu „sub cer de plumb întunecos“, 
ci într-o lume stăpinită de o feerie astrală. 

Dat fiind că pină acum — dacă nu mă înşel — s-a scris puţin despre 
proza poetică și, îndeosebi, despre proza ritmică a lui Eminescu, ne pare 
ispititor să schiţăm pe scurt mijloacele expresive ale acestui stil, așa cum sînt 
ele utilizate după cerințele unei singure compoziţii. N-ar fi exagerat să 
vorbim chiar de o compoziţie de inspiraţie muzicală, căci nimeni nu ar putea 
nega că fiecare din cele trei părți ale schiţei în chestiune pare a avea tonali- 
tatea sa proprie : primul tablou (de la „Basmul cel mai fantastic...“ pină la 
„ci-s om, Dumnezeul meu, om ?“) se deosebeşte și prin tonul său de cele două 
alineate următoare care ne impresionează ca un film istoric, plin de dinamism 
şi de o gravitate patetică. Urmează tabloul final (introdus de fraza: „Aici 
vînez...“) : norii se risipesc, iar în noaptea polară stelele strălucesc cu aceeaşi 
claritate ca şi idealurile revoluționarului izgonit. Tumultul sunetelor și al 
sentimentelor este înlocuit de o armonie senină, ţesută din arpegii line și 
mingiietoare; nu prea înţelegem de ce nu e considerată mai de mult şi 
această scenă ca o etapă semnificativă în evoluţia armoniei eminesciene. 


I 


La începutul tabloului întîi, prima frază pare atit de întortocheată încît 
nici nu prea observăm grupul ternar (adică „tricolonul“) ascuns în ea. Scheletul 
primelor „acorduri“ este aproximativ următorul : 


„Basmul cel mai fantastic, 
istoria cea mai crudă 
n-a putut să-şi imagineze vreodată 
răceala cea putredă 
a acestor muri înalți, 
a acestor bolte negre și teribile 
ca înnoratul cer de noapte, 
a acestor săbrele 
groase 
ca brațul de bărbat 
și încolăcite 
ca șerpii.“ 
„Tricolonul“ principal are nu numai un ritm ascendent, ci și dimensiuni 
crescînde : primul său membru se compune din 7 (4 + 3) silabe, al doilea 


(fără comparaţia introdusă de ca), din 13 (4+9) silabe, iar al treilea (iarăşi, 
nesocotind cele două comparații), din 15 (44+5+6). Cele trei comparații 

intercalate arată însă proporții opuse; dacă le-am scrie una sub aita, ele ar 
forma următorul triunghi : 


UVU u l U ? vu i 
ca-î-no-ra-tul cer de noap-te 9 silabe 
UV l Uu u y 7 

ca bia-ţul de băr-bat 6 silabe 
UL. Ă 

ca ser-pii! 3 silabe 


Dacă întreaga frază se rostește cu voce tare, amîndouă varietățile ritmice 
(cea crescîndă și cea descrescindă) ale grupului ternar pot fi puse în relief; 
funcţia particulară pe care ele o au în acest context rezultă tocmai din în- 
crucișarea lor. Totodată, ultimul termen de comparaţie — „ca șerpii“ — intro- 
duce fraza următoare, "unde se vorbește despre „lumina galbenă a lunei“, 
care se strecoară prin 'zăbrelele temniţei și devine un nou izvor de suferinţă : 


„Prin acești șerpi de bronz 
pătrunde din cind în cînd 
lumina galbenă a lunei 
ce face să răsfringă mur de mur 
în țişniri uriaşe şi fantastice — 
şi de aceste fantasme 
eu fug din colţ în colț, 
lănțuit de lanţuri grele, 
cu ochii înfundagi şi rătăciti, 
tirindu-mi în brațe mormanul de pae mucede 
pe care dorm“. 


Nu numai anumite expresii paralele bazate pe repetiţia unor elemente 
ca din cînd în cînd, mur de mur şi din colț în colț (schemă ritmică comună : 
[u] 2 vw <) subliniază caracterul ritmic al fiecărei sintagme, ci și aliteraţiile 
care pot să se îmbine cu cite o figură etimologică : „lănțuit în lanţuri grele“. 
În mijlocul frazei găsim o repetiţie aproximativă a aceleiași rădăcini (fan- 
tastice — fantasme) care funcționează aici ca mai sus imaginea şerpilor : ca 
și cînd fiecare frază nouă s-ar dezvolta dintr-un motiv deja indicat în fraza 
anterioară. Acelaşi procedeu se regăseşte în fraza a treia, care s-a dezvoltat 
din motivul „eu fug din colţ în colț“: 


„Fug de o rază palidă, 
căci se-ntrupează în duh, în umbra cea urită a morţii?, 
‘Jug de umbra unui zid, 
căci îmi pare un uriaș de piatră 
ce-şi ridică pumnii ca să mă zdrobească“. 


1 Acest „triunghi“ e oarecum comparabil cu următorul grup ternar al lui Chateau- 
briand (Mourot, op. cit., pp. 114—115): La Moscowa coulait parmi des parcs, /ornâs 
de bois de sapins,/ palmiers dc ce ciel“, 


___2 Aproape un hexametru: ly ulu u /u u ulu) uuu. Vezi mai sus „versul“; 
„tirindu-mi/în braţe/mormanul/de pae /mucede“. 

Precum se vede, în acest caz avem de-a face cu un fel de „frază în formă 
de pătrat“ (în franceză, phrase carrée), care se compune din cîte două parale- 
lisme binare încrucișate (pe de o parte : fug..., fug...; pe de alta : cdci..., căci...). 

Manuscrisul continuă cu schițarea unor planuri de sinucidere; și acestea 
din urmă iau forma unui paralelism, în care fiecare cuvint contribuie în mod 
concret la sugestivitatea textului. Prima încercare de a se sinucide nu e decit 
o fanlasmagorie; a doua, dimpotrivă, are un caracter mai real, pus în relief 
de nişte expresii aproape naturaliste: 


„Gindesc să-mi împletesc din razele lunei un lanţ (aliteraţie!) 
ca să mă spinzur de el şi să mor. 
Gindesc să-mi izbesc fruntea idiot (!) 
de pietrele negre şi patrate ale murilor 
ca să-mi sparg ţeasta, 
să umplu pietrișul umed cu sîngeraţii mei creeri 


Totuşi, instinctul de viaţă se mai deşteaptă ; cum el se manifestă printr-un 
strigăt tot aşa de desperat ca şi planurile de sinucidere, în text se strecoară 
din nou un grup ternar construit după schema 44+3-+2: 


-mă prind de piept, 
mă zgudui, 
mă-ntreb : 


Li , 


VL UL UZ u iu 
ce vrei să faci tilhar de vieţe, (grup iambic!) 
vrei să te omori?“ 

Prezentul îi pare întemniţatului tot așa de nemilos ca şi mai înainte: 
efecte fonetice deosebite, în primul rind o serie de r, relevează starea sufle- 
tească a omului chinuit de frig şi de teamă : 

UV 1 UU UL 1 vu 21 Uu 4U 
„mă-ncovrig tremurind de frig/sub un stilp de piatră, (grup anapestic) 
îl cuprind cu îngheţatele şi osoasele mele miini, 
îl siring la pieptul meu, 
în care abia mai bate/inima mea cea bolnavă, 
îl string cu furie, 
doar va avea milă şi mă va încălzi“. 


Precum se vede, grupul ternar e şi acum întrerupt de nişte fraze intercalate. 

Restul alineatului se transformă într-un fel de monolog al cărui caracter 
poetic nu poate fi contestat; textul are un ritm iambic destul de pronunţat, 
deşi numărul silabelor neaccentuate prezintă o mare fluctuaţie. 


„Dar peatra e rece, rece... 
Sutlu în înghețatele pălmi, 
dar suflarea mea e rece ea însăşi, 
Inimă, inimă cum nu mai ai atita căldură? 
O stafie urită, bărboasăt, cu părul bătut şi sur de praf}? 


1 Ritmul anapestic nu e decit o varietate a ritmului iambic: în loc de v'u/v-u 
avem a face cu vvu'vulvulvy- , , 
2 Patru „ictus“-uri, cu un ritm mai iambic. 

mă acaţăr în hainele rupte, mai mult gol, 
de zăbrelele de [—] aramă, 
şi-mi expun faţa şi pieptul 
la cîte-o aurită rază de soare („cursus planus“) 
care de milă mai ajunge pină la mine“. 


„Adine sub ziduri curg verzile unde [—] ale Nevei 
amestecate cu mari bolovani de ghiață. 

Cum nu-s și eu un bolovan de ghiaţă? 
Vintul urlă înghețat 

şi-mi aruncă ninsoarea cea măruntă-n faţă; 
0, e ger, 
cum nu-s /şi eu vintul /cel cu ger?“ 


În sfirşit, ultimul acord, abia şoptit, al primei părţi : 
pe.Ci-s om, Dumnezeul meu, om?“l. 


Cine şi-ar putea închipui cu ce intonaţie dureroasă a declamat poetul 
însuşi monosilabul final în acest context, în această atmosferă a 
suferințelor nemeritate? Ne-am putea gîndi la un singur caz paralel: la vizi- 
unile evocate de Petőfi în A postolul. 


II 


Partea a doua începe cu un instantaneu pe care l-am putea crede mai 
„prozaic“. “Totuşi, şi în acest pasaj, deși dispare din el ritmul iambic pe care 
l-am descris mai sus, se găsesc numeroase împerecheri neobişnuite de cuvinte, 
izvorite dintr-o inspirație eminamente lirică. „M-au dus“, auzim, „în sala 
dreptăţii celei nedrepte“. Ceva mai apoi, caracterizarea judecătorilor se face 
printr-o frază în care se constată încă o dată un fel de dezechilibru între lunga 
şi complicata construcţie de la început, legată de subiect, și laconismul grupului 
predicativ : : 

„Feţele judecătorilor 
cu conștiința sclavă 
şi o faţă rece şi nepăsătoare ca arama, 
cu fruntea mică şi stupidă 
mă înfioară“. 


După această demascare sarcastică a servilismului, cuvintele acuzatu- 
lui se disting prin simplitatea lor: 
„Am privit în faţa acelor juzi ai gladiului 
şi i-am rugat să-mi dea moartea“. 


3 Iată un exemplu similar de „chute brève (clauzulă scurtă) din memoriile lui Chateau- 
briand (Mourot, op. cit., p. 140): 
» Toujours regrelter ce qu il a perdu, 
toujours s'égarer dans les souvenirs, 
toujours marcher vers la tombe en pleurant et en s’'isolant : c'est Phomme“. 

Sentința e, însă, și mai grozavă : ea ni se comunică în modul următor: 
„Ei au ris. Ştiam eu ce voia să zică risul lor“. Condamnatul e recondus în celulă, 
iar jur împrejur se aude șuieratul unui vînt simbolic : nu este, oare, vintul 
înfiorător al tiraniei? 


„Vintul şuera amar împrejurul zidurilor puternice 
şi-şi scutura toată zăpada 
în fruntea și-n coastele murilor negri și fantastici“. 


Sîntem, desigur, în vestita fortăreață de pe malul Nevei, care poartă 
numele sfinţilor Petru şi Pavel (Petropavlovskaia Kreposti); pentru o clipă 
apare și tabloul rîului înghețat (cu niște motive cunoscute din partea I), 
dar imediat după aceea se întrerupe descrierea abia schițată a mediului. Să 
se observe marea deosebire fonetică ce opune descrierea Nevei in vreme de 
noapte intrării neaşteptate a temnicerului : pe cînd în evocarea primei scene 
găsim nuanţe estompate şi armonii în surdină, în a doua se aude doar un 
zăngănit brutal : 


„Neva e-ngheţată, 
o lună vînătă-roşie trece 
prin mijlocul norilor creţi și de coloarea plumbului [,] 
şi raze vinete pătrund prin zăbrelele groase. 
Deodată încuietoarea uriaşă a uşei 
a început să se zvîrcole înlăuntrul ci 
întoarsă de o cheie“. 


Intră temnicerul „cu barba roșcată și lungă, cu căciula de blană... cu 
faţa vinătă, c-un felinar“, iar aproape simultan o curioasă aliteraţie se asociază 
cu apariția unor soldaţi înarmaţi pe care îi cunoaştem bine şi din convoiul 
descris de Lev Tolstoi în Invierea: 


„El era urmat 
de soldaţi cu săbiile scoase 
cari luceau slab 
în lumina felinarului“. 


Urmează plecarea spre Siberia, dar, înainte de a-și părăsi temnița, osin- 
ditul mai aruncă o privire îndărăt. Vede pentru ultima dată o curte 


„înconjurată cu multe ostreţe de fer 

pînă la gigantica poartă de piatră... 

negru palat de uriaș 

ce-nalţă-[i] n cer 

domul unui munte-[î] n patru colţuri“. fu vv_v luluto 


În trăsura neagră „asemenea carelor mortuare“ află un „bătrin galben 
ca moartea, cu capul pleșuv... cu lanțuri grele de miini şi de picioare“. Condam- 

natul recunoaşte în el „companionul“ suferințelor sale. Trăsura pleacă şi trece 
printr-un oraş mort : 


„dinaintea noastră şedeau soldaţii, 
dinapoia trăsurei cazaci călări“. 


„Cnutu (sic!) cocişului“ pocneşte în aer; zgomot la care se asociază şi 
aliteraţiile ce însoțesc drumul trăsurii : 


„zbura, zdrobindu-şi roţile 
de pietrele îngheţate ale pavajului“. 


Plecarea şi călătoria — acest „pohod“ poetic spre „gheţurile siberiene“ 

— apar în culori din ce în ce mai fantastice şi mai exaltate; totuși, în mod 
curios, nu se pierde de loc contactul cu realitatea (se zugrăvește, de pildă, 
dincolo de oraș, o colibă acoperită de zăpadă care, fuma în pustiu“). lată însă 
şi mijloacele stilistice de care se serveşte poetul spre a evoca aspectul halucinant 
al viziunii: 

„Luna fugea prin nori, 

noi fugeam duşi de-o soartă de fier... 


Sania sbural ca onălucă a văzduhului, 
sburam mereu asemenea viselov teribile a poeţilor norvegiani 
prin cîimpii numai de neauă, 
în urletul cel depărtat și flămînd al lupilor, 
în vijiitul geros al vintului 
sburam la Sibir“. 


„Din ce în ce mai pustiu, 
din ce in ce mai şes, 
nici lupii nu se mai auzeau, 
cerul era mai senin 
şi luna era mai moartă?, 
nimica nu se mai auzea în pustia de zăpadă 
decît pocnetul vijiitoralcnutei plumbuite“. 


Avind drept „acompaniament“ această acumulare de explozive, exilaţii 
ajung „la solul siberian... aproape de marea înghețată“ ; în urechile lor — ca 
şi în acelea ale cititorilor — va mai răsuna timp îndelungat „pocnetul vijiitor 
al cnutei plumbuite“. 


1 În acest context ne pare recomandabil să se păstreze s- în loc de z-, deoarece orto- 
grafia mai nouă ar camulla o bună parte din aceste aliteraţii expresive. 

2 Dacă prima parte se poate caracteriza prin expresiile binare amintite mai sus (din 
cînd în, cînd, din colţ în colţ, mur de mur), elementul cel mai caracteristic al acestui pasaj 
este abundența formelor de „comparativ afectiv“. 

III 


În partea finală, în ciuda unor amănunte concrete („mi-am cumpărat 
din orașul sibirian pa tin €...“), regăsim aceeași „muzică a nopţii“ din care 
am auzit cîteva acorduri și pe malurile Nevei. Regăsim şi o figură stilistică 
deja cunoscută — tricolonul : 


„colind pe gheață nopti întregi 
cu gîndul apriat 
de-a mă rătăci, 
de-a mă da în apă... 
de-a muri“, 


\ (ritm iambic) 


(rimă masculină în z) 


—— 


Tot așa de halucinantă este şi descrierea vinătorii polare : 


„zbor noaptea prin cîmpiile de gheaţă... 
zbor ca o viziune a Nordului 
(păream că vînez depărtatele stele înecate în Orient) 
ce vinează neguri și stînci de gheaţă 
ce se ridică perzi cu fruntea ninsă 
în razele lunei“. („cursus planus“) 


Culorile devin tot mai încîntătoare, ca şi pe scena unei feerii ; după tăcerea 
sufocantă a primei părți şi după atitea impresii acustice din partea a doua, 
acum predomină — cel puţin ca decor al tabloului — impresiile vizuale : 


„răsare lumina polară cu înmiitele și sublimele sale culori 

şi se răsfringe asemenea unui luminos vis ceresc 

în valurile verzi și întunecate ale mării îngheţate. 

Stincile se-mbracă cu raze de diamant și zefir, 

valurile para trăi, i (grup ternar) 
neaua cea îndelungă a cîmpiilor de gheață 

ia culori fantastice... 

şi prin acea feerie lungă, frumoasă, teribilă (grup ternar) 
zboară lunecînd o fiinţă 
vie, 

palidă ca o umbră, 
visătoare ca în noapte, 
cîntînd doine de primăvară... 
eu!“ 4 


(grup ternar) 


1 Si perioadele de acest fel (cu o „poantă“ subiectivă, dar laconică, la sfîrşit) sînt 
trecvente în stilul romantic; tot din Chateaubriand am putea cita fraza următoare (Mouret 
op. cit., p. 140): 

„Toutes les choses hardies 
que je m’étais promis de dire, 
toute la vaine et impitoyable philosophie 
dont je comptais armer mon discours 
me manqua“. 

Poate nici o altă schemă sintactică n-ar fi pus în relief cu atîta vigoare 
stilistică triumful unei personalităţi puternice şi drepte, aceea a proserisului, 
asupra tuturor nedreptăţilor unei lumi care — precum o spusese Miron Costin 
— „trece ca umbra, ca umbra de vară“. 

„În perioada citată surprinde apariţia cuvîntului doind: el reprezintă 
prima aluzie concretă la naționalitatea eroului condamnat. Tot din motivul 
doinei s-a dezvoltat alineatul final, în care este din nou vorba de „calde 
doine de primăvară, doine de-a lui Bujor“ care „contrastau 
dureros cu iarna eternă“. Despre tema acestor doine nu se spune nimic; se 
sugerează numai că sub denumirea de „calde doine“ trebuie să se înţeleagă 
niște cîntece de iubire. Cu toate acestea ideea sau, mai bine zis, amintirea 
iubirii este evocată numai în mod indirect, în legătură cu un accident închipuit 
care într-o zi ar putea să curme viața vinătorului singuratic. Revenim deci la 
ideea de moarte şi chiar la ideea unei călătorii de după moarte (la fel cu aceea 
care s-a schițat și în Mortua est): 


„Cine ştie dacă într-o zi [,] 
rătăcit prin aceste cîmpii de gheaţă [,] 
nu voi cădea în mare 
înmormîntat acolo 
acolo pînă la învierea morţilor, 
în fundul mării îngheţate. 


Poate că 
acolo 
să fie frumos, ( 5 silabe) 
să fie palate de smarală, (9 silabe) 
să fie zînele valurilor turburi“. (12 silabe) 


Menţionarea zînelor e sugerată de o puternică nostalgie ; ca şi cînd pornirile 
fireşti ale tinărului de 20 de ani ar clocoti în frazele următoare, deşi tocmai 
acest pasaj trimite și la Osian! : 


„zinele valurilor turburi... 
blonde şi cu ochi albaștri/ca idealele lui Osian. 
Și m-aşrăsfăţa pe sînurile lor albe 
ca neaua de argint, 
și le-aș săruta ochii străluciți 
ca stelele 
și le-aş săruta buzele roşii 
ca roșul luminei polare“. 


Acest dublu grup ternar, în care din nou se încrucişează două serii de 
sintagme paralele în mod aproape „polifonic“, e urmat de trei fraze introduse 
de formula se poate ca (sau cum că). Elementele mitologice nu dispar încă din 
scenă, dar imediat după aceste motive luate din cutare legendă nordică, atenţia 


1 Poemele atribuite de Macpherson bardului celtic Osian reprezintă, de asemenea, 
sforțarea caracteristică a preromantismului, de a crea o proză poetică deosebit de mlădioasă 
și capabilă de a înlocui formele tradiţionale ale versului, 


c. 2633 

se fixează din nou asupra eroului exilat, a cărui atitudine e acum evocată 
printr-o nouă figură etimologică : 


„Se poate ca bătrinul şi întunecatul Nord 
să aibă fetele lui de-mpărat în palatele mărei mumet, 
se poate cum că razele stelelor blonde 
să pătrundă prin înaltele bolți de zmarald 
a palatelor din fundul mărei. 
Se poate că în acea atmosferă 
care n-o fi decît un etern joc de colori prismatice, 
s-ar găsi şi pentru mine un loc 
unde să dorm 
în reflecțiunea luminilor colorate, 
să cini 
in cîntecul absurd al valurilor. 


În rîndurile următoare, o frază intercalată trimite din nou la „bătrinul 
şi înghețatul rege Nord“, pe care poetul l-ar recunoaște chiar și în „cîte-o 
uriașă stincă de gheaţă“, dar acest intermezzo nu mai e decît un element de 
contrast, căruia i se opune imediat „steaua polară“, ca simbol astral al unei 
„unsterbliche Geliebte“. Cu aceasta — adică cu menţiunea numelui iubitei 
— revenim în sfîrşit la Toma Nour, deşi numele eroului lipseşte şi acum din 
text. Fraza finală evocă încă o dată, tot în mod „polifonic“, aproape toate 
motivele pe care le-am întîlnit pînă acum. În afară de cîteva grupuri ternare, 
trebuie să relevăm frecvenţa unor clauzule ritmice în ultimele trei fraze: 
clauzula e alcătuită din cite un „cursus planus“ (' gutu), adică dintr-o sche- 
mă ritmică care caracteriza şi mai sus sfîrşitul cîtorva fraze : 


„Adesea cînd aştept în cîmpie 
ca steaua polară să se ridice din îngheţata mare, 


atunci cînd ea răsare, (ritm iambic) 
mi se pare 
o strălucită faţă de sintă 
încununată cu raze de aur, (grup ternar) 
o față frumoasă, („cursus planus“) 
o albă zimbire („cursus planus“) 


pusă pe un palid corp 
în veşmiînt de negură... 


„Poesis! 
Şi vintul urlă mai amar, (octosilab iambic) 
şi valurile se scutură mai înfricoșate, (grup ternar) 
şi stîncile rîd şi şueră — (personificare) 
numai eu stau cu ochii ţintiţi, (efect de contrast) 
asemenea unei statui, 
la acea stea polară, (paralelism binar) 
la acea față de sini („cursus planus“) 


1 Cf. şi în Luceafărul: „lar cerul este tatăl meu/Și mumă-mea e marea“. Chiar şi 
forma mumă face din acest pasaj un fel de prefigurare a „genealogiei“ luciferiene. 

Aş fi vrut (să mă prefac şi eu) într-o stincă („cursus planus“) 
de gheaţă 
să privesc etern 
la răsăritul stelei polare“. („cursus planus“) 


* 


Ar fi o încercare prea temerară de a conchide, din analiza acestui singur 
text, cu privire la particularitățile generale ale prozei ritmice eminesciene ; 
e mai prudent să ne mulțumim cu constatarea că Eminescu și-a încercat, 
talentul și pe terenul prozei ritmice de inspiraţie preromantică şi romantică. 
Rămine de văzut dacă proza sa ritmică prezintă însuşiri particulare. Probabil 
că, dacă am compara proza ritmică a lui Eminescu, de exemplu, cu aceea a 
lui Bălcescu sau a lui Sadoveanu, am putea releva la fiecare autor cel puţin 
un mănunchi de trăsături individualel. Să nu pierdem însă din vedere nici 
motivele aplicării acestor mijloace stilistice : e evident că în mina tinărului 
Eminescu și proza ritmică a devenit o armă de luptă. Se poate deci admite 
că pe Eminescu îl leagă de Puşkin nu numai o sugestivă traducere, făcută la 
Odessa, a poemului K. Ovidiu (Către Ovidiu), ci şi o viziune care dovedeşte 
că această „natură catilinară“ era gata să împărtăşească soarta celor mai 
buni patrioți ruși din secolul al XIX-lea. 


1 În ceea ce priveşte trăsăturile individuale ale prozei ritmice, trebuie să se ia în conside- 
rare, de exemplu, reflexiile lui Jean Mourot nu numai asupra prozei ritmice în genere, 
ci şi asupra acelor particularităţi pe care autorul francez le studiază în a doua parte a 
cărţii sale — accent „Chateaubriand“, (în loc. cit., pp. 368 şi urm.). Despre începuturile 
prozei ritmice romîne, v. L. Gâldi, în „Limba romînă“, nr. 5, 1961, pp. 462 și urm. 

2 Vezi „Revista Fundațiilor“, IV /1937, pp. 82 și urm. 


COMPARAȚIA LA EMINESCU 


GH. BULGĂR 


Printre figurile de stil frecvente, atit în vorbirea obişnuită cît mai ales 
în literatură, comparaţia ocupă un loc de frunte. La baza ei stă apropierea 
pe care imaginaţia noastră o stabilește între două lucruri, aspecte, acţiuni 
sau idei, cu intenţia de a îngroşa relieful primului termen prin raportarea 
lui la ceea ce are specific termenul al doilea. Echivalenţa acestora, aproape 
întotdeauna aproximativă, poate surprinde prin noutatea contextului și prin 
dilatarea sensurilor figurate ale unor cuvinte obișnuite: 


„Pe un deal răsare luna ca o vatră de jăratic, 
Rumenind străvechii codri şi castelul singuratic“. 
(Călin) 


În creaţia populară, asocierile aduc adesea un context inedit 
şi surprinzător : 
„Mă judec şi mă frămînt 
Ca frunza galbenă-n vînt...“ 
(Jarnib-Birseanu, - Doine, p. 189) 


În alt loc, „trei mindre“ au fiecare cîte o însușire aparte: „Una-n deal 
ca un pahar,| Una-n vale mindră tare,| Una-n capul satului/ Ca și floarea 
crinului“ (ibid., p. 95). 

Scriitorii moderni au dovedit multă inventivitate în crearea comparații- 
lor; prin acestea stilul lor artistic capătă originalitate și adincime. 

Comparaţia cuprinde adesea un cîmp imaginativ de natură subiectivă; 
ea este punctul de pornire! al metaforei, — element esenţial al stilului artistic. 
La poeţii veacului trecut există multe comparații izbutite, dar mult mai 
puţine metafore reușite. lată, de exemplu la Grigore Alexandrescu, a cărui 
operă impresionează şi azi prin inventivitate şi prin construcţii poetice de 
mare efect : 

„Minutu-acela-n veci mă munceşte, 
Ca o sentință ce-n mintea mea. 
(Nu, a ia moarte...) 
Dar a nopţii neagră mantă peste dealuri se lățeşte. 
La apus se adun norii, se întind ca un vesmint...“ 
(Umbra lui Mircea la Cozia) 


1 Vezi mai pe larg Tudor Vianu, Problemele metafore: și alte studii de stilistică, 
ESPLA, Bucureşti, 1957; cap.: Metaforă și comparaţie, pp. 98—101. 

Binecunoscută e metafora lui: Ale valurilor mîndre generaţii spumegate, 
care are la bază o comparație. 

Dar în stilul artistic al scriitorilor din epoca de dinainte de Eminescu 
putem observa uneori un caracter de limitare, de şovăială şi de aproximaţie. 
Fireşte, opera lor clasică este valoroasă şi prin noutatea limbajului artistic; 
inegală însă în ansamblul operei este imaginea poetică. De multe ori se observă 
cit sînt de „lucrate“ construcțiile stilistice, cit efort s-a depus pentru a da 
relief frazei. Realizările lui Negruzzi, Alexandrescu, Alecsandri, Heliade, 
Bolintineanu sînt demne de toată prețuirea noastră. Primele poezii eminesciene 
din 1870 aduc însă orizonturi noi, imagini îndrăznețe şi asocieri impresionante 
în literatura romînă modernă. Tînărul poet, care debuta propriu-zis cu 
Venere şi Madonă în aprilie 1870 în „Convorbiri literare“, vede în realitate 
nuanţe noi, înţelesuri mai adinci, apropieri şi antiteze foarte diferite. Metafora 
lui, care are la bază o comparaţie, e, de la început, izbitoare în seria de 
apoziţii-atribut din : 

„Veneră, marmură caldă, ochi de piatră ce scinteie, 
Brat molatic ca gindirea unui impărat poet“. 


+ 


Eminescu a întrebuințat încă din epoca tinereţii multe comparații care 
au îmbogățit stilul artistic cu inovaţii inspirate. Cercetarea acestei laturi a 
limbii poetului poate pune în lumină un nou aspect al inovației sale şi ea vine 
după studiile Epitetul eminescian de acad. Tudor Vianu! şi PRepetiţia de 
P. Diaconescu?, pentru a completa cunoştinţele noastre despre originalitatea 
procedeelor artistice folosite de Eminescu. Poetul, cum s-a mai arătat, nu 
umbla pe căi bătute, deşi în anii de ucenicie recunoştea drept maeștri pe unii 
înaintaşi ai săi, în special pe Alecsandri. 

În Epigonii, tînărul poet romantic recurge la numeroase construcţii 
stilistice îndrăzneţe, la multe comparații noi, care au produs o mare impresie. 
El se cufundă „ca într-o mare de visări dulci și senine“; în jur parcă-i 
„colindă dulci și mindre primăveri“; vede „poeţi ce-au scris o limbă, ca un 
fagure de miere“ ; printre alţii, pe Pann cel „istet ca un proverb“, pe Mureșanu, 
ce „cheamă piatra să învie ca și miticul poet“, care „bogat în sărăcia ca un 
astru el apune“, pe Alecsandri care visa „o umbră dulce... cu doi ochi ca două 
basme mistice, adince, dalbe“. Puțin mai tirziu, în versurile Nopții citim com- 
paraţii care ne amintesc de moștenirea literară a operei predecesorilor: 

„O! dezmiardă, pin-eşti jună ca lumina cea din soare, * 
Pin-eşti clară ca o rouă, pîn-eşti dulce ca o floare, 
Pîn'nu-i faţa mea zbircită, pin'nu-i inima bătrină“, 


În proza literară, comparaţia lui este, de asemenea, frecventă şi mereu 
nouă : „Fiica spătarului Tudor Mesteacăn, un înger blond ca o lacrimă de aur, -~ 


1 T. Vianu, Probleme de stil și artă literară, Bucuresti., E.S.P.L.A., 1958, 
p. 7 şi urm. 

2P. Diaconescu, Repetiţia, procedeu artistic în opera lui Eminescu, în „Limbă 
şi literatură“, III, 1957, p. 27 şi urm. 

mlădioasă ca un crin de ceară, cu ochi albaştri si curioşi, precum albastru şi 
curios e adîncul cerului şi divina lui eternitate“ (P. L., 58). 

Comparaţia e introdusă în special prin ca (de abioa înainte de substantive, 
adjective, pronume), prin cum, după cum, precum, (cînd e vorba de compararea 
acțiunii exprimate prin verbe), frecvente de-a lungul întregii activități literare? : 


„Astfel îți e cîntarea, bătrîne Heliade, 
Cum curge profeția unei Jeremiade, 


Cum se răzbun-un vifor zburînd de nor în nor“. 
(La Heliade) 


Cum şi precum pot fi însoţite de așa: 


„Precum Atlas în vechime sprijinea cerul pe umăr, 
Așa el sprijină lumea şi vecia într-un număr“. 
(Scrisoarea 1) 


Corelaţia o poate exprima şi astfel, ca în următorul exemplu : 


„Precum pulberea se joacă în imperiul unei raze, 

Mii de fire, viorie ce cu raza încetează, 

Asifel, într-a veciniciei noapte pururea adincă 

Avem clipa, avem raza, care tot mai ţine încă...“ 
(Scrisoarea I) 


Comparaţia introdusă prin adverbul asemenea subliniază mai intens 
termenul al doilea ; acest element de legătură are un sens lexical propriu, mai 
accentuat față de celelalte, amintite mai sus (ca sau cum), devenite instru- 
mente gramaticale.? 

lată şi sub accent metric introducerea unei comparații prin adverbul 
cu valoare de adjectiv asemenea : 

„Nu e nimic şi totuşi e 
O sete care-l soarbe, 
E un adînc asemene 
Uitării celei oarbe“. 
(0. 1, 176) 


Varietatea de structură a comparației eminesciene poate apărea în aceeaşi 
bucată, în construcții mai ample, succesive, pentru a accentua pitorescul 
tabloului prin asocieri poetice. 

În Ce e amorul poetul foloseşte mai multe moduri de a compara doi 
termeni. Iubirea, dorul pot înlănțui „asemenea lianelor din apă“ ; ochii iubitei 
par veşnic vii, luminători „ca soarele și luna“ ; întîlnirea, „cum inima ta cere“, 
e un fapt în aparenţă banal, dar pentru poet tot ce-şi poate dori mai mult. 


1 Citatele se dau din Opere, vol. I, ed. Perpessicius, 1939, și din Proza literară, ed. 
I. Scurtu, 1908 (Le prescurtăm: O. I. şi P.L.). 

2 Cî.şi Gh. Bulgăr, Expresia poetică in proza literară a lui Eminescu în „Limbă 
şi literatură“, VI, 1962, pp. 175—192. 

3 Al. lonaşcu, Constructiile comparative în limba romină, în „Studii şi cercetări 
lingvistice“, nr. 3, 1960, pp. 516—517; N. Korcinski, Note asupra constructiilor 
comparative, în „Studii de limbă şi literatură moldovenească“, Chişinău, 1960, pp. 61—70. 

Alteori, asemenea e repetat în contexte cu fond aforistic : „Nu cumva sintem 
asemenea acelor figuranți, cari voind a reprezenta o armată mare, trec pe 
scenă, încunjură fondalul şi reapar iarăși? Nu este oare omenirea istoriei 
asemenea unei astfel de armate, ce dispare într-o companie veche, spre a re- 
apărea în una nouă...“? (P. L., 84). 

Asemenea poate sta alături de ca întărind, prin cumul de elemente lexicale, 
repetarea ideii de comparaţie, legătura dintre cei doi termeni : „Asemenea 
ca un stup de albine, ariile vuiau limpezi, dulci, clare în mintea lui îmbătată, , 
stelele păreau că se mișcă după tactul lor“ (P. L., 69). 

Acţiunea comparării poate fi și mai explicită. Poetul recurge la verbul 
asemăna pentru a pune mai clar în lumină preocuparea lui de a aduce pe același 
plan cei doi termeni: 


„În al umbrei întuneric 


Te asamăn unui prinţ“ 
(0. I, 110) 


— o construcţie care pune accentul pe însuşi procesul comparării. 

Cit! poate marca echivalenţa, iar decît (mai ales după adjective la com- 
parativ) indică diferența, deosebirea dintre cei doi termeni, dintre care unul 
e pe o treaptă mai înaltă („Mai mîndră decît orice stea“) : 


„Cînd văzui a lor mulţime, cîtă frunză, cită iarbă, 
Cu o ură neîmpăcată mi-am șoptit atunci în barbă 
(Scrisoarea III) 


Dacă scriitorul vrea să sublinieze mai mult caracterul subiectiv al com- 
paraţiei, el enunță comparaţia prin părea, echivalind logic şi stilistic cu : 
asemenea, ca şi, la fel cu... : 


„=A popoarelor ecouri 


Par glasuri ce îmbracă o lume de amar“ 
(Impărat şi proletar) 


În Egipetul, trestiile „par snopuri gigantici de lungi sulițe de argint“; 
părul blond al Cezarei „părea o brumă aurită, gura dulce, cu buza dedesupt 
puţin mai plină, părea că cere sărutări“ (P. L. 102). Limbajul artistic poate. 
îmbrăca astfel tot mai variate forme, evocind în construcţii mereu reînnoite 
substanța realităţii și perspectivele imaginaţiei poetice : 


„Și cînd gîndesc la viaţa-mi, îmi pare că ea cură 
Încet repovestită de o străină gură, 
Ca şi cînd n-ar îi viaţa-mi, ca și cind n-aş fi fost. 


1 Ca şi cît (decit) sint considerate adverbe (I. Iordan, Limba romînă contem- 
porană, p. 350), adverbe care pot avea valoare unei prepoziţii (Gramatica Academiei, ed. 
II, vol. 1, pp. 33, 317, 324), prepoziţii (N. Korcinski op.cit.,p.70); Al. lonaşcu 
(op. cit., p. 516) ajunge la concluzia că “nu sînt prepoziţii“, ci introduc „o construcţie 
comparativă“. 

Cine-i acel ce-mi spune povestea pe de rost 
De-mi ţin la el urechea — și rid de cîte ascult 


Ca de dureri străine? — Parc-am murit de mult“. 
(Melancolie) 


Pot căpăta o valoare comparativă și repetițiile de cuvinte cu sens meta- 
toric, destul de numeroase în opera poetului. În Scrisoarea III neamurile 
„se mișcară rîuri-riuri“ împotriva turcilor, iar în „Singurătate“ : „Stoluri, 
stoluri trec prin minte/Dulci iluzii“... Aceste construcţii par mai familiare, 
mai simple; procedeul e frecvent şi în poezia populară. 

Comparaţia poate fi neexprimată, dar subinţeleasă, se pot alătura două 
lucruri, acţiuni, idei etc., în forma marcată ortografic prin două puncte (:); 
ni se indică astfel o echivalență (ca în Epigonii), ca în cazul apoziţiilor, avind 
la bază de multe ori o comparaţie : „Dumnezeul nostru : umbră, patria noastră : 
o frază...“ 

Un alt vers, în aceeași poezie, conține la fel ideea de comparaţie pentru 
a innobila primul termen, folosind același procedeu al asocierii nemijlocite : 


„Sufletul vostru : un înger, inima voastră: o liră, 
Ce la vîntul cald ce-o mişcă, cîntări molcome respiră...“ 


Un aspect mai puţin obișnuit al comparaţiei este conţinut în construcţia 
sintactică subordonată (atributivă) : „Pe un scaun şade un călugăr tinăr. El 
se află în acele momente de trindăvie plăcută pe care le are un dulău, cînd 
întinde toţi muşchii în soare, leneş, somnoros, fără dorinţe“ (P. L. 97). Între 
starea celor două ființe poetul a stabilit o echivalență, pentru a lămuri mai 
bine primul termen al comparaţiei (ca şi un...). 

În comparaţie se pune accent pe echivalenţa posibilă între cei doi termeni; 
al doilea e elementul nou, dinamic, evocator. Preocuparea scriitorului este 
de a da contextului o nouă forță evocatoare, indreptindu-ne atenţia spre ceva 
concret. Citim în Scrisoarea ITI acest cumul de comparații, într-un moment 
de tensiune dramatică : 


Și ca nouri de aramă şi ca ropotul de grindeni, 
Orizonu-ntunecîndu-l, vin săgeți de pretutindeni, 
Vijiind ca vijelia şi ca plesnetul de ploaie“. 


Fondul descriptiv impunea reluarea comparaţiei. Împăratul strigă „ca 
leul în turbare“, asabii „cad ca și pileuri risipite pe cîmpie“; soseau „călării 
ca un zid înalt de suliți“ 


Şi gonind biruitoare, tot veneau a ţării steaguri, 
Ca potop ce prăpădește, ca o mare turburată. 
Peste-un ceas păginătatea e ca pleava vînturată. 


Ca element principal al comparaţiei întilnim pe primul plan substantivele. 
Se creează o echivalență poetică, nouă, între noţiuni sau aspecte diverse, cu 
sublinierea celui de-al doilea termen, esențial, al asocierilor originale în context. 

Se compară în special însuşirile unei persoane, morale şi fizice, cu cele mai 
neaşteptate aspecte ale realităţii, ale vieții: 


„Ci tu rămii în floare ca luna lui april 
Cu ochii mari și umezi, cu zîmbet de copil...“ 
(Despărlire ) 


„S-au făcut ca ceara albă fața roşă ca un măr“ 
(O. I, 82; cf. P. L. 83, 95) 


„Timpla bate liniștită ca o umbră viorie 
` (0. I, 79) 


„Cu obraji ca doi bujori“ 
(Ibid., 173) 


De asemenea : „Tu eşti ca o vioară în care sînt închise toate cintările“ 
(P. L., 53); „Frunţi ca ninsoarea“ (ibid., 69); „un cap de fată oacheș și visător, 
ca o noapte de vară“ (ibid., 12); „gitul nalt lua acea energie marmoree și 
doritoare totodată ca gîtul lui Antinous“ (ibid., 102); ochii erau „roşii ca două 
fulgere înlănţuite de un nor“ (ibid., 22), „doi ochi de jeratic, a căror raze roşii 
ca focul ars pătrundeau în rărunchii fetei“ (ibid., 21). 

Intensitatea comparaţiei crește în poemele de maturitate, poetul fiind 
preocupat să dea un relief sensibil unor stări de conștiință. În Luceafărul, în 
strofa în care ne descrie ochii și privirea lor, termenul modern este asociat cu 
locuţiunea populară într-o comparaţie unică: 


„Dar ochii mari şi minunaţi 
Lucesc adînc himeric, 

Ca două patimi fără sat 

Şi pline de-ntuneric...“ 


Adjectivul apare încă mai frecvent ca prim element al comparaţiei; 
uneori îl găsim în serie, în aceeași frază, ca în poezia citată mai înainte, Noaptea, 
într-o fază de exerciţiu încă, tributară înaintaşilor săi : 


„O! dezmiardă pin-eşti jună ca lumina cea din soare, 
Pin-eşti clară ca o rouă, pin-eşti dulce ca o floare“. 


Albul este culoarea care atrage cele mai numeroase comparații: ca 
zăpada iernei (O. 1, 42), ca zăpada ce cade în fulgi (O. IV, 365); ca ninsoarea 
(P. L., 28), ca de zăpadă (O. 1, 67); sau ca laptele (P. L., 89), ca spuma (O. E, 101), 
ca spuma laptelui (P. L., 2); sau ca argintul de ninsoare (O. 1, 49), ca argintul 
noaptea (P. L., 66; cf. 56), ca argintul crinului (ibid., 2), ca o marmură vie 
(ibid., 2), ca și marmura în umbră (ibid., 32), ca tăiată-n marmură (ibid., 37). 
Obișnuite sint şi : albă ca de ceară (O. I, 170) şi: ca varul (ibid., 88). 

Deși puţine, comparaţiile care definesc nuanțele negrului trebuie înregis- 
trate aici : „Vis de răzbunare, negru ca mormîntul“ (O. I, 15); „Ochi negri — 
adinci ca marea“ (ibid., 30); „părul... negru ca noaptea“ (ibid., 50); „păreţii 
negri ca cerneala“ (P. L., 55). 

Ajectivele-epitete care indică o calitate morală sau fizică sint urmate de 
comparații uneori ingenioase, din registrul imaginaţiei hiperbolice : o fată 

e dulce ca visele mării (P. L., 11); alta ca filomela (ibid., 124) sau ca o zi de vară 
(O. I, 42); sărutările sînt dulci ca florile ascunse (ibid., 55); inima poate fi 
bolnavă ca o scînteie de soare noaptea (P. L., 72), un bărbat poate fi frumos 
ca luna unei nopţi de vară (P. L., 5), ca zilele tinereţii (ibid., 4); voios ca horele 
(ibid.); bătrin ca iarna (O. I, 92); amorul poetului „nu e blind ca o poveste“ 
(ibid., 211) etc. 

Cind adjectivul apare la comparativ, al doilea termen e introdus prin decit : 


„Căci tu înseninezi mereu 
Viaţa sufletului meu, 
Mai mîndră decit orice stea, 
Iubita mea, iubita mea!“ 
(De ce nu vii) 


O nuanţă de superlativ aduce comparaţia prin atita de... ca, în construcții 
cu un adjectiv, pe care îl subliniază în context: 


„Azi cînd a mea iubire e-atita de curată 
Ca farmecul de care tu eşti împresurată, 
Ca setea cea eternă ce-o au dupăolaltă 


Lumina de-ntuneric și marmura de daltă“. 
(Nu mă înţelegi) 


Comparaţia extinsă ajunge aici un element esenţial al limbajului poetic, 
în structura căreia se află germenii multor metafore ; în exemplul citat, com- 
paraţia pregăteşte metafora nouă din ultimul vers. 

Verbele care exprimă o stare sau o acţiune sint adesea elementul funda- 
mental al comparaţiei introduse de obicei prin: cum, precum, după cum: 


„Precum Atlas în vechime sprijinea cerul pe umăr, 
Aşe el sprijină lumea şi vecia într-un număr, 

(O. I, 125) 
Şi surizi, cum ride visul într-o inimă-ndrăgită“. 

(0. 1, 49) 


Indicarea unei mişcări este însoțită de mai multe feluri de comparații : 
„intră ca actorii, cu păsciorul mărunțel“ (O. I, 162); „fugeau... ca două visuri 
dragi“ (P. L., 13); „îmbla ca o căprioară“ (ibid., 131); „li se părea că nu mai 
pot merge, asemenea celor ce vor să fugă în vis“ (ibid., 14); epocele se-nşiră 
ca mărgelele pe aţă“; „lumea-n căpăţină se-nvirtea ca o morișcă“ (Scrisoa- 
rea II) etc. 

Cum se vede din exemplele citate, comparaţiile de acest fel aduc adesea 
o notă de familiaritate în contextul poetic. Frecvența comparaţiilor este — cum 
s-a putut remarca pînă aici — mai mare în epoca de tinereţe a poetului; mai 
tirziu, în pasajele descriptive, comparaţia aduce o notă de familiaritate, de 
înrudire cu folclorul, ca în Scrisori, în Luceafărul. 


Partea esenţială a unei comparații e termenul al doilea care reprezintă 
noul în fraza poetică şi ilustrează viziunea, sensibilitatea și capacitatea inova- 

toare a scriitorului. Prin acest termen (înțelegînd și contextul întreg al unei 
comparații dezvoltate) expresia capătă dinamism, iar imaginile un contur mai 
sensibil. Structura comparaţiei lui Eminescu depinde de fondul creației respec- 
tive, de circumstanțele în care scria şi de tendințele diverse ale orientări: sale 
în etapele-diferite ale creației. Și în acest arnănunt natura, filozofia, cultura, 
elanul romantic sau fondul istoric şi-au spus adesea cuvintul. De la asocierile 
comune pînă la cele izbitoare, registrul comparaţiilor e foarte nuanţat: 
marmura e ca laptele (P. L., 4); o tată e blondă ca spicul cel de grîu (O. I, 92), 
mlădioasă ca o creangă de alun (ibid., 144); un punct în mișcare e mai slab 
ca boaba spumii (ibid., 132); o armonie e ca molcoma cadență a undelor pe lac 
(ibid., 96), iar cîntecul vechi este ca murmurul de izvoare prin frunzele 
uscate (ibid.). - 

Comparațiile subliniază prin termenul al doilea imensitatea unor perspec- 
tive, forța imaginaţiei poetice: mintea devine clară, ca o bucată de soare 
(P. L., 62); era întuneric ca o mare făr-o rază (O. I, 132); „Ca şi frunzele de 
toamnă toate stelele-au pierit“ (ibid., 133); „Ca toamna cea tirzie e viaţa mea“ 
(O. IV, 432), sau în contexte mai largi : 


„Ca iarna cea elernă a nordului polar 
Se-ntinde amorţirea în sufletu-mi amar“. 
(0. IV, 430) 


Stilul poetic aduce în cîmpul mijloacelor expresive elemente din mediul 
familiar poetului : „Mă usuc ca crucea pusă-n câmpii“ (P. L., 26); „Trecut şi 
viitor e în sufletul meu ca pădurea într-un simbure de ghindă“ (ibid., 30); 
„Peste-un ceas păginătatea e ca pleava vinturată“ (Scrisoarea III). Barba 
craiului din Călin este ca și cilții cînd nu-i perii. În Scrisoarea I soarele roş 
se-nchide ca o rană printre nori întunecoși; tot acolo, viaţa se leagă de o idee 
ca şi iedera de-un arbor. 

Poetul s-a mişcat mult, mai ales în tinereţe, în mijlocul naturii. Peisajul 
fizic, natura, sursă a înnoirii temei şi a expresiei poetice, apar și în comparații 
mai ample, totdeauna cu un relief pregnant, tipic eminescian; un bătrin e 
ca iarna (O. I, 107); părul bălai e ca razele lunei (P. L., 2); fata cădea ca o 
salcie neguroasă ce-și întindea crengile spre el (P. L., 70); „Cugetarea ei era 
împătimită, ca un strat cu florile pe jumătate vestejite“ (ibid., 134). Iar în poezii, 
alte elemente ale limbajului vechi, popular: 


„În zadar în ochi avea-vei umbre mîndre din povești, 
Precum iarna se așează flori de ghiaţă pe ferești 
(Scrisoarea V) 


„Si era una la părinţi 
Și mîndră-n toate cele, 
Cum e Fecioara intre sfinţi 
Și luna între stele“. 
(Luceafărul) 


Comparaţiile eminesciene se raportează frecvent, mai ales în tinerețe, 
şi la metalele cu însuşiri multiple prețioase. Argintul, aurul, plumbul 
sugerează mai concret tăria, strălucirea, prețul celor puse în comparație. 

„Stele rare din tărie cad ca picuri de argint“ 
(Călin) 


„Ca plumbul surd şi rece el doarme toată ziua“ 
(O. I, 96) 


De asemenea, în proză : „luna trece ca un scut de argint prin întunericul 
norilor“ (P. L., 57); o fată e un înger blond ca o lacrimă de aur! (ibid., 58) ete. 
Diferitele culori sau însușiri sînt comparate cu metale sau cu obiecte prețioase, 
pentru a le intensifica: verdele poate fi ca smarandul (P. L., 27), albul ca 
marmura (Q. I, 91), lacrima curată ca diamantul (P. L., 96) etc. 


+ 


Ecourile culturii întinse pe care o avea poetul au dat naştere unor com- 
paraţii savante, în care fondul clasic greco-latin apare pe primul plan. Acad. 
Tudor Vianu, precizînd că în 1 000 de versuri (din şirul poeziilor cuprinse între 
Venere şi Madonă şi Dorinţa) se întîlnesc 66 de cuvinte din domeniul artelor, 
a subliniat rolul elementelor de cultură în opera poetului: „Se poate spune 
că Eminescu trăia în lumea artei, mai ales în această fază mai veche a activi- 
tăţii lui, cînd scriind la Viena sau curînd după părăsirea acestei capitale, poetul 
trebuie să se fi resimţit de mulțimea impresiilor culese dintr-un mediu în care 
prilejurile artistice erau foarte dese“2.Numărul acestor termeni scade în poeziile 
de maturitate, în schimb sporesc termenii care denumesc aspecte sau feno- 
mene ale naturii. Resursele savante şi de altă categorie ale comparaţiei apar 
însă productive, inovatoare ca stil, pe tot parcursul muncii de creaţie a lui 
Eminescu. Dar comparaţia care foloseşte elementele culturii este întilnită 
mai frecvent în poeziile primilor și ale ultimilor ani, sursa clasică fiind mai 
preţuită în aceste epoci. În poeziile de dinainte de Scrisori întilnim comparații 
de acest fel: Ca Eol ce zboară... (O călărire în zori); Şi ca Byron...|Palid 
stinge-Alexandrescu sinta candel-a sperărei (Epigonii) ; Zidiţi din dărmăture 
gigantici piramide/Ca un memento mori pe al istoriei plan (Impărat și proletar ) ; 
iar în proză (în Sărmanul Dionis, 1872) : Părea că geniul divinului brit Shakes- 
peare respirase asupra pămîntului un nou înger lunatic, o nouă Ofelia (P. L., 46); 
umbra... deveni clară, ca un vechi portret zugrăvit în oloi (ibid., 58). 

Din numărul mare de comparații de acest fel, din epoca de după 1875, 
citez cîteva doar : Onutrei din Cezara pare un paiazzo într-o rolă de intrigant 
(P. L., 100); Ieronim stetea... mindru ca un antic Apollo (ibid., 111; cf. 116, 
133); Cezara seamănă cu femeile lui Giacomo Palma; gitulei este ca gitul lui 
Antinous (ibid., 102); Ieronim o priveşte ca pe o statuă de marmură, sau ca 
pe un tablou zugrăvit (ibid., 121). 

În poeziile ultimilor ani, în special în Scrisori, fondul de cultură univer- 
sală oferă noi elemente de comparaţie: 


„De la creştet la picioare s-o admiri şi s-o dezmierzi 
Ca pe-o marmură de Paros sau o pinză de Corregio, 
Cînd ea-i rece şi cochetă?...“* 

(Scrisoarea IV) 


1 A se vedea şi macheta Dicţionarului limbii poetice a lui Eminescu, în „Limba romînă“, 
nr, 4, 1961. 


2 Statistica lexicală și vocabularul eminescian, în „Limba romînă“, nr. 3, 1960, p. 31. 

În alte locuri : Simţeam, ca Galilei, că comedia se mişcă (Scrisoarea 11); 
rubedeniile sint ca mumii egiptene (Scrisoarea IV ), iar în Scrisoarea V : 
zbate ca un sculptor fără braţe ; El ar îringe-n vers adonic limba lui ca și Horațiu 
ete. În Odă în metru antic sint mai multe comparații de acest fel; referinţa 
la antichitate este cerută de tematică: 


„Jalnic ard de viu, chinuit ca Wesus, 
Ori ca Hercul, înveninat de haina-i...“ 


Poetul îşi exprimă dorinţa de a renaşte din chinuri ca pasărea Phoenix. 

Cugetarea filozofică, pe care în ultimele poeme o găsim ocupînd un loc 
important, este izvorul multor imagini și comparații noi, întocmai ca senti- 
mentul iubirii, ca natura. Este firesc ca numeroşi termeni abstracţi să intre 
şi în sistemul comparaţiilor eminesciene, dindu-le o vigoare nouă. Acest tip 
de comparații, în care al doilea element evocă un amănunt abstract, nu era 
cu totul nou în literatura romînă. La Alecsandri, şi la alţi poeţi de dinainte, 
apar uneori comparații care surprind prin amploarea asocierii unor planuri 
și aspecte foarte diverse: 


„Soarele rotund şi palid se prevede printre nori, 
Ca un vis de tinereţe printre anii trecători“ 


(Iarna) 


De asemenea, la Bolintineanu: 


„Și în umbra nopţii armăsaru-i zboară 
Ca o-nchipuire albă și ușoară.“ 
(Mihai scăpind stindardul) 


Eminescu a dat o mare amploare comparaţiei cu termenii abstracți, 
care puteau sugera fabulosul, irealul, tablourile feerice. Chiar în primele poezii 
intilnim comparații îndrăzneţe : durerea mută ca un gind (O. I, 28); notele 
murinde... ca dulci gînduri de poet (ibid., 18); poetul iubește o copilă, ca 
spaima un azil... ca visul pe-un copil (ibid., 22). În proza din 1870—72, o 
rugăciune e ca o suvenire întunecată (P. L., 46). 

În Venere şi Madonă, în Epigonii, în Egipetul sau în Călin numeroase 
comparații conţin termeni abstracţi. Memfis, oraşul antic, e văzut „ca un 
gînd al mării sfinte, reflectat de cerul cald“ (Egipetul). În Epigonii, Alecsandri 

„visa o umbră dulce.../Cu doi ochi ca două basme mistice, adînce, dalbe“, iar 
Pann e „istet ca un proverb“. Primele versuri din Epigonii ne prezintă astfel 
pasiunea poetului pentru trecut : 


„Cînd privesc zilele de-aur a scripturilor romiîne, 
Mă cutund ca într-o mare de visări dulci și senine...“ 


În Strigoii se referă la amintiri ca la un trecut nebulos: 


„El numără în gîndu-i şi anii îi adună, 
Ca o poveste-uitată Arald în minte-i sună“. 

Intensitatea sentimentului erotic naște asocieri stilistice la care nici un 
poet romîn nu s-a gindit. lubirea se însoţeşte cu o aspirație intensă : 


„Ca setea cea eternă ce-o au după olaltă 
Lumina de-ntunerec şi marmura de daltă“ 


(Nu mă întelegi) 


Și în proză întîlnim multe inovaţii în domeniul comparaţiei: un uriaş 
e- mpietrit ca spaima (P. L., 22); pustiul nisipos şi uscat e ca seceta (ibid., 54). 
În fragmentul Aur, mărire şi amor (mss. 2255, f. 85) poetul vede o seară fru- 
moasă de iarnă, rece dar luminoasă, ca o cugetare cerească în mijlocul unei 
gindiri senine. 


Din exemplele date pînă aici s-a putut vedea că între cei doi termeni ai 
comparaţiei există asemănări a căror alăturare dă contextului un conţinut 
poetic sugestiv, de diferite intensităţi şi nuanţe. Termenii comparaţiei luaţi 
ca valoare semantică pot conține un raport de echivalență aproximativă sau 
două raporturi de inegalitate. Comparaţia poate apărea — în acest sens — în 
trei forme diferite. 

a) Între cei doi termeni poetul stabileşte o egalitate (aproximativă) cu 
ajutorul lui : ca, precum, cum, la fel cu, asemenea etc. Bineînțeles că ea este, 
de cele mai multe ori, subiectivă, căci viziunea poetică, inepuizabilă în des- 
coperirea similitudinilor dintre aspectele realităţii fizice și morale, construieşte 
comparații capabile să individualizeze arta lui poetică. Vom avea deci 
construcţii ca : 


„Acuşa la ureche-i un cîntec vechi străbate 

Ca murmur de izvoare prin frunzele uscate, 

Acuş o armonie de-amor şi voluptate 

Ca molcoma cadență a undelor pe lac“. 
(Strigoii ) 


„Tu nici nu ştii a ta apropiere 
Cum inima-mi de-adinc o linişteşte, 
Ca răsărirea stelei în tăcere“. 
(Sonete, II) 


„La Nicopole văzut-ai cîte tabere s-au strîns 
Ca să steie înainte-mi ca și zidul neînvins? 
(Scrisoarea ITI) 


Luna limpede trece prin norii suri, ca o față limpede prin mijlocul unor 
vise turburi şi reci (P. L., 21). 

b) Raportul de inegalitate (sau de subordonare) poate îi de două feluri. 
Într-un caz, se compară ceva mic cu altceva de proporţii mari, pentru a da 
imaginii o perspectivă mai vastă ; este, dacă se poate spune aşa, o comparaţie 
ascendentă, frecventă şi la scriitorii mai vechi, fapt explicabil dacă ne gîndim 

că principalul ţel al construcţiei este de a ingroșşa liniile tabloului. Bolintineanu 
scria în Căpitanul de vîinători : 


„Peste zece sute căpitan sînt eu 

Şi ca zece sute bate pieptul meu, 

Ceata mea-i frumoasă, ageră și ușoară 
Şi pe cai în spume ce ca vintul zboară“. 


La Grigore Alexandrescu, în Umbra lui Mircea... : 


„+. Turnurile cele-nalte 
Ca fantome de mari veacuri pe eroii lor jălesc“. 


La Eminescu termenul al doilea, fundamental, aduce adesea o hiperbolă, 
în contexte mereu înnoite: 


„Azi adeseori femeia, ca și lumea, e o şcoală 
Unde-nveţi numai durere, înjosire şi spoială“, 
(Scrisoarea II) 


„Te urmăresc luminători (ochii) 


Ca soarele și luna“, 
(Ce e amorul) 


Amorţirea s mündi în suflet ca iarna cea eternă a nordului polar (Apari 
să dai lumină) ; îi plac adînce cînturi, ca glasuri de furtună (Strigoii); Erau 
frumoși ca zilele tinereții și voioși ca horele (P. L., 4); Fugeau prin noaptea 
pustie și rece ca două visuri dragi (ibid., 13) etc. 

Compararea cu ceva mic, familiar, aduce o notă de inedit în context, 
creînd o impresie de delicateţe şi de afecțiune adîncă, cu accentul liric întărit 
prin comparații pe care le-am putea numi descendente : 


„Al vieţii vis de aur ca un fulger, ca o clipă-i“ 
(Călin) 


„Stele rare din tărie cad ca picuri de argint“, 
(Ibid.) 


„Turnuri ca facle negre trăznesc arzind în vint“, 
(Impărat şi proletar) 


Comparaţiile familiare apar și în contextul unei analize filozofice abstracte ; 
prin nota lor de simplitate dau un contur mai concret tabloului zugrăvit în 
perspectiva cosmică. lată versurile din Scrisoarea II: 


„Parcă-l văd pe astronomul cu al negurii repaos, 
Cum uşor, ca din cutie, scoate lumile din chaos 

Şi cum neagra vecinicie ne-o întinde şi ne-nvaţă 
Că epocele se-nșiră ca mărgelele pe aţă, 

Atunci lumea-n căpăţină se-nvirtea ca o morișcă 
De simţeam, ca Galilei, că comedia se mişcă“, 

Sau versurile din Melancolie : 


„Pe inima-mi pustie zadarnic mîna-mi ţiu 
Ea bate ca și cariul încet într-un sicriu“. 


Cele din urmă două aspecte ale comparaţiei de inegalitate se găsesc asociate 
într-o strofă : 
„Și privind la luna plină, 
La vapaia de pe lacuri, 
Anii tăi se par ca clipe, 
Ciipe dulci se par ca veacuri. 
(O rămii) 
Termenul al doilea poate conţine și nuanţe de apreciere subiectivă. În 
Scrisoarea I poetul se referă la felurite categorii de oameni; cei mai mulţi 
au un destin ingrat : 


„Neştiuţi se pierd în taina ca și spuma nezărită; 
Ce-o să-i pese soartei oarbe ce vor ei sau ce gîndesc? 
Ca și vintu-n valuri trece peste traiul omenesc“. 


În Scrisoarea II contrastul e evocat cu ajutorul comparaţiei familiare : 


„Acea tainică simtire care doarme-n a ta hartă 
În cuplete de teatru s-o destaci ca pe o marfă?“ 


Privite ca forme ale concepţiei şi viziunii artistice, înţelese într-un cadru 
inovator, dar definitoriu pentru opera poetică a artistului, toate aceste 
comparații evocă, cu o notă de accentuat dinamism liric, un fel de sinonimie 
mereu reînnoită prin modelarea originală a materialului lingvistic. 

Comparaţia anunță metafora, aceasta fiind elementul esenţial al limbaju- 
lui poetic propriu, care prin cuvinte, construcţii, contexte noi, inimitabile, 
ne comunică în versuri şi fraze armonioase universul gîndirii artistului. La 
Eminescu, giganticele piramide sînt un memento uriaș pe al istoriei plan 
(O. I, 32); un cîntec vechi e un murmur de izvoare prin frunze uscate (Strigoii) ; 
întunericul e sinonim cu o mare fără o rază (Scrisoarea I); oamenii sînt, meta- 
foric, unde ce curg (Scrisoarea IV ). 

Cit de departe pot merge fantezia şi lirismul poetului în domeniul com- 
paraţiei? Creaţia stilistică pare aici nelimitată. Poetul a găsit asemănări atit 
de noi, cu nuanţe atât de subtile, încit cititorului i se pare că e condus de poet 
într-o lume fantastică şi pătrunde adînc spre frumuseţea nouă a cosmosului. 
Un procedeu vechi şi banal, la indemina tuturor, ajunge astfel în mina artistu- 
lui un instrument poetic de mare importanţă, înnobilat mereu prin asocieri 
originale de cuvinte, prin construcţii sintactice pline de ineditul metaforelor 
care dau un relief pregnant, singular, stilului eminescian. 


+ 


Ca și celelalte figuri de stil, ca epitetul, analizat de acad. T. Vianu, com- 
paraţia işi are în opera lui Eminescu specificul evoluţiei care depinde de etapele 
creației, de țelul poetic și de experienţa stilului în ansamblu. 

Se poate observa o evoluție paralelă, în anumit sens, a epitetului și a 
comparației, în epoca de tinerețe a poetului. Romantismul şi experiența artis- 
tică inițial modestă explică numeroasele acumulări, repetări şi personificări, 
procedee tradiționale. Cititorul observă fără greutate cit de mare e numărul 
epitetelor şi al comparaţiilor în poezia de început. În De-aș avea, La Heliade, 
La o artistă, Amorul unei marmure, succesiunea lor e uneori obositoare, cum 
am arătat la începutul acestui articol. În această din urmă poezie citim, în 
penultima strofă : 


„Căci te iubesc, copilă, ca zeul nemurirea, 

Ca preotul altarul, ca spaima un azil; 

Ca sceptrul mîna blîndă, ca vulturul mărirea, 
Ca visul pe-un copil“. 


La fel este finalul din Junii corupți; ultimele două strofe conţin fiecare 
cîte trei comparații, unele destul de dezvoltate, pe care nu le mai citez, fiind 
la îndemina oricui. 

În poezia ocazională Amicului F. I., comparaţiile sînt inspirate de natură 
şi au un lexic livresc: 


„Numai prin chaos tu îmi apari, 
Cum printre valuri a navei velă, 
Cum printre nouri galbena stelă, 
Prin neagra noapte cum un fanar“. 


Poezia Noaptea, bogată în epitete, e bogată şi în comparații (care nu i-au 
plăcut lui Hasdeu!) : albă ca zăpada iernet; dulce ca o zi de vară; ca din vis 
trezită ; ochi închiși ca somnul; cum ride visul într-o inimă-ndrăgită ; jună ca 
lumina cea din soare; clară ca o rouă; dulce ca o floare. Comparaţii similare 
se întilnesc şi mai tirziu, pînă prin 1876; în Cezara citim : „Trandafirii înfloresc 
pe faţa ta... Tu (Cezara) regină a sufletelor — nu ești curată ca izvorul? 
mlădioasă ca chiparosul? dulce ca filomela? tinără ca luna plină, copilăroasă 
ca un canar, iubită ca o dumnezeire?“ (P. L., 124). 

Pe măsură ce conținutul şi procedeele stilistice ale poeziei se schimbă de 
la Mortua est la Călin, apoi la Scrisori, comparaţia oglindește trecerea de la 
fondul abstract la contemplarea naturii, la viziunea grandioasă a universului, 
la cântecul intim al iubirii și la judecata pătrunzătoare asupra realităţii, 
asupra societăţii. Concepţia realistă se consolidează și comparația exprimă 
raporturi concrete dintre om şi natură, dintre individ și societate, uneori în 
stil aforistic. Referirile la aspectele mediului, la problemele abstracte, referiri 
bogate în faza tinereţii, fac loc lexicului și construcţiilor mai familiare şi mai 
concrete. Pe cînd în primele poezii termenul întîi al comparaţiei se. întărea 
sprijinit de comparaţiile „lucrate“ — și în asta se vede dorința de inovaţie, 
căutarea unui stil, — în poezia de maturitate comparaţia reprezintă adesea 
o condensare a imaginii noi, menită să creeze o perspectivă originală asupra 
realităţii. O pagină din Scrisoarea I ne pune în lumină, sub pana inspirată a 
poetului, întîlnirea ideilor cu descrierea cosmosului şi a începuturilor vieții pe 


1 Vezi comentariul acad. Perpessicius la această poezie în Opere, vol. 1, 
pp. 317—318, 

pămînt, cu formele naturii, cu mișcarea elementelor, atit de variată ca aspect 
şi culoare. Soarele e ca o rană printre nori întunecoşi; stelele au pierit ca şi 
frunzele de toamnă; imdivizii anonimi se pierd ca șispuma nezărită, soarta 
trece peste traiul omenesc ca și vîntu-n valuri; meditaţia abstractă se poate 
lega de-o idee ca și iederea de-un arbor. | 

Dezvoltarea sistemului metaforelor şi, prin el, accentuata îmbogăţire 
au sensuri figurate ale cuvintelor comune, vizibilă în poezia dematuritate, n-au 
micşorat însă importanţa comparaţiei în poezia anilor din urmă, cum s-a 
întîmplat cu epitetul. În cele mai strălucite poeme, această figură de stil e 
cultivată de poet. Mereu resursele analogiei pe care se sprijină stilistic com- 
paraţia sînt reinnoite, îmbogăţite cu amănunte noi. În Scrisoarea III, în 
partea care descrie desfășurarea bătăliei dintre romini și turci, tabloul dinamic 
capătă culoare și amploare tocmai datorită unei considerabile acumulări de 
comparații, realizate în construcţii şi vecinătăţi diferite, în conexiune cualte 
figuri stilistice (personiticări, metafore, hiperbole). Un fragment al descripţiei 
se sprijină în primul rind pe comparații : 


„Şi ca nouri de aramă şi ca ropotul de grindeni 
Orizonu-întunecindu-l vin săgeți de pretutindeni, 
Vijiind ca vijelia și ca plesnetul de ploaie...“ 


Îndată după această imagine, urmează alte comparații cu multe elemente 
familiare; săgețile în valuri izbesc ca și crivățul și gerul, încît dușmanilor li 
se pare că se năruie tot cerul; cavaleria este ca un zid înalt de suliţi, iar armata 
lui Mircea — „a ţării steaguri“ — vine 


„Ca potop ce prăpădeşte, ca o mare turburată — 
Peste-un ceas păginătatea e ca pleava vînturată“. 


Aici nu mai este nimic din materia frămîntată a primelor poezii; concretul, 
natura predomină; ea parcă şi-a pregătit toată măreția pentru a servi drept 
cadru unui eveniment istoric epocal. Eminescu a plasat eroismul legendar al 
rominilor lui Mircea, care luptau pentru independenţă, într-o feerie a naturii 
participante la acțiune, pentru a încheia cu o perspectivă de calm monumental, 
statornicită peste munţi, peste codri, peste mări, pînă departe unde se-ntrăţeşte 
bolta cu marginile iluzorii ale pămîntului apărat cu înflăcărare împotriva 
cotropitorilor. 

Comparația apare acum adesea însoţită de metafore, de. personificări, 
hiperbole, pentru a ilustra viu pitorescul şi grandoarea momentului. Întregul 
context mobilizează energia latentă a cuvintelor vechi pentru a evoca un 
peisaj istoric, un colț de natură, o maximă tensiune psihologică, pline de patos. 
Comparaţia se vede a fi în limbajul eminescian un element dinamic, bogat 
în resurse expresive, aducind inovaţii care oglindesc forța artistică a imagi- 
naţiei poetice. Ca figură stilistică, ea presupune un proces analogic, are la 
bază o asemănare de fapte și manifestări umane sau de aspecte infinit de diverse 
din realitate, de unde stilul, evoluind de la variantă la variantă, se îmbogățește 
cu metafore noi. 

Între realitatea materială şi jocul fanteziei, între amănuntul precizat 
prin primul termen și perspectiva picturală adusă de cel de-al doilea, com- 

paraţia stabilește apropieri neașteptate și sprijină deci inovaţia stilistică, 
ilustrată mai ales prin metafore, care la origine sînt comparații. Natura 
subiectivă a asocierilor, aproximaţia planurilor pot surprinde ; cînd însă maturi- 
tatea poetică se angajează în construcţii poetice grandioase, care poartă 
pecetea unui meșteșug solid, comparaţia este depăşită de metaforă, despre 
care încă Aristotel spunea în Poetica sa (cap. XXII) că „numai lucrul acesta 
nu se poate învăţa de la altul şi e semnul talentului, căci a face metafore 
fericite înseamnă a ști să vezi asemănările dintre lucruri“. Comparaţia izbutită 
e o construcţie stilistică încărcată cu multe ecouri profunde ale meditațţiei 
eminesciene, cu bogăţia nuanțelor lumii imaginate atit de colorat de poet. 

Eminescu å ştiut să vadă asemănările dintre lucruri, asemănări care nouă 
ne scapă, a pătruns în structura lor intimă, le-a surprins mişcarea, culoarea; 
forțele naturii, viața ideilor şi imensa bogăţie a nuanţelor psihologice s-au 
înviorat de căldura și lumina comparaţiilor sale. De aceea, prin arta lui poetică, 
el vorbeşte pe înțeles tuturor generaţiilor şi rămîne şi de aici înainte modelul 
năzuințelor poetice înnoitoare. 


FOLCLOR 


PENTRU SISTEMATIZAREA FOLCLORULUI LITERAR ROM ÎNESC 
ÎNTR-UN EVENTUAL MANUAL 


V. ADĂSCĂLIȚEI 


În ultimul timp, foleloriștii din frontul ştiinţei 'marxist-leniniste se stră- 
duiesc să găsească metodele cele mai potrivite care să servească organizării 
şi sistematizării creaţiei populare, în cadrul diverselor tratate, manuale și 
cursuri de folclor. Ei pleacă de la ideea că procedeele metodologice de clasi- 
ficare a materialului folcloric trebuie să depăşească simpla necesitate de orîn- 
duire a acestuia și să contribuie substanţial la sugerarea și chiarla explicita 
promovare a unei interpretări simultane a originii şi a evoluţiei creaţiei popu- 
lare. Este deci vorba de a găsi astfel de procedee metodologice de sistemati- 
zare a folclorului, încît aplicarea lor să explice măcar parţial problemele mari 
ridicate de cultura spirituală populară. 

Neajunsurile prezentate de criteriile metodologice care au făcut şcoală 
în trecutul folcloristicii sînt evidente. Dacă ne referim chiar numai în treacăt 
la citeva dintre ele şi încă vom obţine o înfățișare care să sublinieze suficient 
limitele lor. 

Sint cunoscute încercările de a grupa materialul folcloric potrivit tema- 
ticii sale, în funcţie de subiectele abordate de diversele creaţii populare. 
Pornind de la începutul veacului al XIX-lea, numărul cercetătorilor care 
s-au folosit de această metodă a crescut mereu. Chestiunea grupelor tematice 
pe care le-au deosebit aceștia a fost doar singura care a determinat o aparentă 
variabilitate metodologică. În realitate, la baza concepţiei care promova 
împărţirea culegerilor de folelor în capitole întitulate : lumea fizică, lumea 
subpămiînteană, flora, zoologia, meteorologia ș.a. sau în capitole numite: 
cerul și pămintul, marea și apele dulci, fauna şi flora, poporul şi istoria 
ete., stătea aceeași idee izvorită din particularităţile tematice ale creației 
populare. Desigur, utilizarea acestor criterii oferea o perspectivă largă asupra 
bogăției folclorului, asupra problematicii acestuia, însă nu contribuia cu 
nimic la rezolvarea unor chestiuni de istorie și — în general — de teorie a 
creației populare. 

De oarecare trecere şi autoritate s-a bucurat şi criteriul sistematizării 
creaţiei populare după utilitatea ei în raport cu diversele etape ale vieţii 
omului. De aceea, folclorul a fost de multe ori prezentat după capitolele: 
naşterea, căsătoria, moartea. (Pus în circulaţie incă din 1808, de către cer- 
cetătorul francez J. Delaure, acest principiu metodologic se mai bucură şi 
azi de sprijinul unor folclorişti). Ca o completare a acestei scheme, comple- 

tare realizată de altfel pe o ideație comună, au apărut și colecţiile sau 
încercările de a prezenta folclorul după anotimpurile de care este legat 
sau în care își găsește utilitatea. De pronunţată factură funcţională, aceas- 
tă concepţie a reprezentat — desigur — un progres vădit în istoria meto- 
dologiei folcloristicii, întrucît a contracarat, la vremea sa, teoriile idea- 
liste chemate să explice esenţa creaţiilor culte după principiul „artei pentru 
artă“. În ideologia timpului s-a ajuns la un adevărat compromis, admiţin- 
du-se specificitatea culturii spirituale în raport cu arta și literatura cultă. 
Chiar dacă recunoașterea caracterului funcţional al folclorului, reducerea 
metodologiei folcloristice la această idee a avut cîndva un rol pozitiv în 
ansamblui ideologiei social-politice, în zilele noastre insuficiența acestei 
poziţii apare pregnant. Cerinţele actuale accentuează laturi şi mai esenţiale 
ale folelorului, solicită — cum am mai spus — determinarea esenței dia- 
lectice a acestuia, prin prezentarea caracterului lui permanent evolutiv. 

După opinia noastră, în prezent, marea cinste de care se bucură metoda 
sistematizării folclorului pe criterii tipologice mai ales în folcloristica idea- 
listă, este o reeditare relativ modernă a principiilor în legătură cu care am 
vorbit deja. Nenumăratele cataloage ale basmului, ale snoavei şi ale altor 
categorii folclorice, oricît de bogate și de complete ar fi ele, aduc aminte de 
înfățișarea tăcută şi prăfuită a sertarelor cuminţi şi încăpătoare dintr-o 
sală care arată a magazie și nu a laborator. Desigur, cataloagele respective 
— apărate stăruitor de adepţii școlii finlandeze, deghizați mai mult sau mai 
puţin reușit în lucrători de pe alte poziţii — au şi meritul de a invita la o 
interpretare finală a materialelor pe care le conţin. Furaţi de meticulozitate 
şi conștiinciozitate, autorii lor au uitat cu totul, pină acum, să depăşească 
faza de inventar şi stăruie obsedant asupra acesteia. Chiar cînd se vor găsi 
cercetători care să facă acest lucru, ei vor afla doar răspunsuri parţiale la 
problemele generale ale folclorului. 

Din perioada cînd folcloristica începe să existe sub tutela disciplinelor 
filologice — şi mai cu seamă de cînd rezolvarea unora dintre problemele 
sale se tace după un paralelism metodologic cu principiile științei literaturii, 
din veacul nostru deci —, criteriul sistematizării folclorului după genurile 
de creaţie și speciile acestora a început să capete o largă utilizare. Distingind 
în linii generale trei genuri mari: liric, epic şi dramatic, cercetătorii creaţiei 
populare au trecut la stabilirea structurii intime a componentelor acesteia 
și la grupări de specii după principiul atitudinii reflectate faţă de elementele 
existenței. Avantajele acestui criteriu stau în posibilitatea de a cuprinde 
toate operele literare, iar dezavantajele, în greutatea şi uneori imposibili- 
tatea adaptării lui la necesităţile sistematizării folclorului general. Catego- 
riile esteticii: gen, specie, devin inoperante în cazul folclorului coregrafic, 
plastic și uneori chiar în cazul folclorului muzical. Este însă adevărat că 
serviciile aduse de acest criteriu literaturii populare sint evidente, fie şi 
numai dacă ne gindim la faptul că determinarea marilor capitole ale folclo- 
rului literar, prin prisma acestuia, pleacă de la evaluarea trăsăturilor de con- 
ţinut şi formă ale creaţiei populare. Totuşi, sublinierea caracterului dialectic 
al folclorului, precum şi rezolvarea întrebărilor curente pe care acesta le ridică, 
implică elorturi susținute în sensul unei suplimentări metodologice bazate 
pe principiile dialecticii. 


3 SISTEMATIZAREA FOLCLORULUI LITERAR ROMINESC ÎNTR-UN EVENTUAL MANUAL 237 


Luate împreună, criteriile metodologice despre care am vorbit aici sche- 
matic, au adus servicii reale cunoașterii creaţiei populare, au reprezentat 
instrumente de lucru în diverse etape ale folcloristicii. Însă, așa cum în alte 
domenii ale științei aparatura de cercetare se îmbunătățește mereu, aşa cum 
instrumentele moderne deschid perspective nebănuite de rezolvare a unor 
probleme mari, care au preocupat de mult timp, se pune şi în foleloristică 
chestiunea aflării celor mai eficiente procedee metodologice, a celor mai 
bogate în randament instrumente de lucru. 

Întăţişarea exterioară a folclorului sau determinarea cîtorva dintre 
calitățile esenţiale ale acestuia nu mai satisface astăzi. Ne mulțumim cu 
mai puţin cînd este vorba să știm cit este de bogată, de variată din punct 
de vedere tematic creaţia populară ; cînd este vorba să constatăm caracterul 
funcţional al acesteia, rezultat din utilitatea ei permanentă și din raportare 
la necesităţile spirituale ale oamenilor muncii; cînd este vorba să putem 
stabili tipologia și filiaţiunea motivelor folclorice; însă nu ne putem opri de 
a căuta răspuns și altor probleme, cum ar fi : originea diverselor opere artis- 
tice populare, evoluţia conţinutului şi a formei lor, caracterul lor de clasă, 
variabilitatea atributelor pe care le primesc ele în funcţie de epocă etc. Desigur 
că la aceste probleme se pot da răspunsuri şi pe baza interpretării unor mate- 
riale prezentate după criteriile enumerate pină acum — deși cu mai multă 
greutate — , că răspunsurile respective pot fi valoroase şi exacte. Tot atit 
de adevărat este însă faptul că între metodă și concepţie se cere o punere de 
acord care să asigure o anumită unitate și operativitate în lucru. 

Concepţia materialistă asupra folclorului implică o metodă dialectică 
de cercetare a lui. Or, niciunul din criteriile arătate nu permite realizarea 
acestei unităţi. Am putut vedea că procedeul care se baza pe recunoaşterea 
caracterului funcțional al folclorului, avea o pronunţată coloratură materi- 
alistă și, prin aceasta, anumite calităţi, dar limitele sale erau date de metoda 
folosită, lipsită de criteriul dialecticii. 

Pentru a obţine o unitate de concepţie și metodă, în folcloristica mar- 
xist-leninistă se pune — de către un grup de cercetători, mai întîi sovietici, 
apoi din țările de democraţie populară — problema periodizării folclorului. 
În liniile sale generale, periodizarea folclorului urmărește prezentarea aces- 
tuia în perspectivă istorică, adică subliniind ce are el particular în diverse 
orînduiri, stabilind apariţia, dezvoltarea şi perimarea elementelor sale, urmă- 
rind schimbările intervenite în conţinutul și în forma creaţiei populare. 

Aflindu-se la începutul experimentării şi definirii sale, această metodă 
ridică deocamdată nenumărate probleme, de rezolvarea cărora depinde 
întreaga sa cristalizare. S-a afirmat — și pe drept cuvint — că toate contri- 
buţiile privind elucidarea chestiunilor periodizării folclorului, fie ele de natură 
teoretică, fie de natură practică, nu pot fi salutate decît cu bucurie. Faptul 
că unii cercetători şi-au manifestat deschis scepticismul faţă de soluţionarea 
acestei probleme, în timp ce alţii o trec sub tăcere, nu trebuie să ne dezar- 
meze. 

Poziţia noastră în această chestiune a fost expusă în liniile sale generale 
într-un articol pe care l-am publicat mai demult i. Încă de pe atunci, I. C. 


1 Probleme ale periodizării folclorului, în „laşul literar“, X 1960, nr. 3, pp. 78—86. 

Chiţimia — dintre foleloriștii romini — a fost unul din autorii care s-au 
raliat posibilităților de rezolvare a chestiunii periodizării folclorului !. Dacă 
în 1959 rămineam cu propunerile noastre mai mult în domeniul și la aspectul 
teoretic al problemei, în prezent vom proceda la unele propuneri mai concrete, 
cu gindul că ar reprezenta o bază de plecare pentru aplicarea în practică 
a periodizării creaţiei populare. În articolul amintit, insistam asupra princi- 
palelor mijloace de datare a creațiilor folclorice, în aşa fel încît să se exploa- 
teze posibilitatea cronologizării generale a folclorului, susţinind necesitatea 
întocmirii unor monografii asupra componentelor folclorului, pe baza cărora 
să se poată trece la periodizarea acestor componente. Arătam acolo că un 
factor esenţial îl constituie prezenţa în folclor a unor elemente care ţin precis 
de o anumită fază din dezvoltarea conştiinţei sociale, se încadrează în ideo- 
logia unei orînduiri sociale determinate, a claselor specifice structurii socie- 
tăţii dintr-un anumit moment istoric. Așadar, pe criteriul probelor de conţinut, 
afirmam posibilitatea datării multora dintre creaţiile folclorice, chiar dacă 
prin esența lor dialectică ele se schimbă mult de la o perioadă la alta. Mai 
găseam că atestarea unor aspecte de cultură populară în documentele istorice 
sau literare ale epocilor este, în anumite cazuri, de mare însemnătate. Per- 
manent însă, trebuie înțeleasă doza de aproximaţie pe care s-o îngăduim, 
legarea unei creaţii folclorice de o epocă în general şi nu de o dată precisă, 
în special. La aceste posibilităţi, în legătură cu care vorbeam atunci mai pe 
larg, trebuie să adăugăm neapărat elementele pe care ni le oferă observaţia 
că diversele genuri şi specii folclorice sint proprii anumitor etape istorice, 
pentru că „particularităţile fiecărei perioade a poeziei populare... se observă 
în aşa-numitele genuri ale acesteia“ 2, pentru că metoda de creaţie este deo- 
sebită de la o treaptă la alta a existenței societăţii. 

Exploatind toate aceste posibilităţi, am dori ca — ocupîndu-ne numai 
de folclorul literar şi urmărind în special aspectele acestuia — să propunem 
unele soluţii, asupra cărora se poate deschide de altiel o discuţie în publica- 
ţiile de specialitate, discuţie care ar putea îi încununată de rezultate pozitive. 

În schiţa noastră vom pleca de la structura de gen a creaţiei populare, 
de la raporturile mobile dintre speciile genurilor de creaţie în diversele 
momente de dezvoltare a societăţii. Justificăm acest punct de plecare prin 
faptul că în acest fel nu se ignorează, ci dimpotrivă, se accentuează particu- 
larităţile conţinutului şi ale formei folclorului, particularităţile evoluţiei 
acestora. Menţionăm că urmărim soluţii numai pentru folclorul rominese 
şi numai pentru folclorul literar, despre prezența cărora nu poate fi vorba, 
ca atare, înaintea perioadei de formare a poporului nostru. De aceea, avem 
în vedere ceea ce ne apare semnificativ în cultura populară începînd cuveacu- 
rile al IX-lea şi al X-lea. 

Parţial, propunerile noastre vor aminti de criteriul de sistematizare a 
folclorului după genurile de creaţie sau, mai bine spus, vor folosi ceva din 
punctele de vedere care au constituit piatra de temelie a acestuia. Pentru 
o utilizare şi urmărire mai organizată a trăsăturilor caracteristice ale creaţiei 


1 [. C. Chiţimia, Datarea și periodizarea literaturii populare, în „Studii şi 
cercetări de istorie literară şi folclor“, 1959, nr. 1—2, pp. 353—366. 
2 V. E. Gusev, Probleme de teorie a folclorului în „Conferința unională a folcloriști- 
lor“, 1958. (Traducere: Institutul de folclor, Bucureşti) 

populare din diferitele perioade de dezvoltare social-economică, vom căuta 
să determinăm tocmai ce este semnificativ în structura de gen a acestora şi 
să folosim particularităţile respective. 

Trebuie să plecăm de la ideea că, în epoca de formare a limbii și a poporu- 
lui romiîn, genurile de creaţie erau dezvoltate în suficientă măsură ca să se 
afirme deopotrivă. De aceea, atit liricul, epicul, cît și dramaticul au existat 
de la început, prin diverse forme de manifestare, prin diverse specii, aşa 
încît chestiunea originii acestora în realitatea folclorică rominească se sim- 
plifică din capul locului, ele putind fi considerate ca elemente de substrat, 
constituite solid în momentul formării limbii şi poporului romîn. Ne rămîne 
însă ca — atent şi analitic — să determinăm istoricul evoluției lor. 

Observaţia făcută acum solicită deci stabilirea componentelor sub- 
stratului folclorului romînesc, a acelui substrat din care s-a dezvoltat nemij- 
locit creația noastră populară. Studiul acestei probleme ne arată că struc- 
tura de gen a substratului este complexă. În orice caz, lirica folclorică pornea 
de la lirica cultică, în care un loc deosebit l-au ocupat colindele, incantațiile, 
de la cîntec, specia cotidiană și cea mai expresivă a omului de totdeauna, 
de la lirica gîndirii, bogată in proverbe, zicători, ghicitori. Cit despre epica 
folclorică, aceasta era constituită dintr-o variată tradiție mitologică, a cărei 
concretizare se făcea în basmele fantastice şi în legendele menite să explice 
existenţa naturii și a societăţii. Se pare că elementele epicii versificate erau 
puţine, reduse la citeva legende mitico-superstițioase. Drama folclorică excela 
prin drama ritualică monologată, de tipul descîntecului, şi prin jocurile de 
compoziţie scenică, de tipul celor în care rolul măștilor animale, ornitologice 
şi umane este evident. 

Toate aceste elemente de substrat s-au păstrat în folclorul de mai tîrziu, 
cu ușoare, dar permanente modificări de conţinut și formă. Astfel, lirica 
gindirii a trecut la reflectarea unor noi realităţi economico-sociale, colindele 
şi-au tocit caracterul magico-ritualic, ajungind cu vremea simple formule 
de felicitare, incantaţiile au înregistrat accentuate transformări de funcţie, 
alunecînd din uzul celor maturi — nesatistăcuţi de conţinutul lor perimat — 
în folosinţa celor mici, care le luau drept divertisment sonor şi joc imaginativ. 
În epică, din relativ închegatele sisteme mitologice au rămas doar fragmente 
disparate, fantasticul basmului s-a tocit tot mai mult față în faţă cu reali- 
tatea şi față de cunoașterea mai 'adincită a acesteia, legendarul s-a subţiat 
în aceeaşi măsură şi numai cioburile acestora (de diverse dimensiuni) au 
fost folosite încă multă vreme. Cît despre drama folclorică, aceasta s-a păs- 
trat îndelung ca ritual curativ, prin descîntece şi tot mai adesea cu spectacol 
desprins de substratul cultic, prin jocurile cu măști. Trebuie adăugat la acest 
substrat şi folclorul obiceiurilor şi cel al ritualurilor de vîrstă. 

Ca origine, toate aceste elemente provin din cultura spirituală a popu- 
laţiilor autohtone, a coloniștilor romani şi a popoarelor migratoare care s-au 
stabilit şi au convieţuit timp mai îndelungat pe teritoriul de formare a limbii 
şi a poporului romin. Aceste bunuri culturale au reprezentat neîndoielnic 
elementele utilizate cel mai mult de populaţia care a activizat procesul 
formării limbii şi a poporului nostru, fiind în general caracteristice pînă la 
statornicirea relaţiilor de producţie feudale, pină la consolidarea acestei 
orînduiri. 


19——2633 

Începînd cu veacurile al XIV-lea şi al XV-lea, în structura folclorului 
romiînesc au intervenit elemente de o deosebită însemnătate. Pe lingă păs- 
trarea şi folosirea creaţiilor mai vechi, în conţinutul şi forma cărora au apărut 
din ce în ce mai evidente schimbările enumerate mai sus, își fac loc unele 
creaţii cu totul noi. Astfel, lirica folclorică se îmbogățește cu doina de opri- 
mare şi necaz, cu doina haiducească, cu blestemul ca expresie a protestului 
social, cu cântecul satiric şi mai tîrziu cu cel istoric. Epica folclorică, prin 
forța împrejurărilor istorice (şi poate sub influența literaturii populare slave, 
balcanice), dezvoltă eposul eroic (balada sau cintecul bătrinesc), povestea 
bazată pe filon realist și cu pronunţat caracter nuvelistic, snoava protestatară, 
mai tîrziu fabula ieșită din foile manuscriselor epocii și trecută în cimpul 
oralităţii. Spre sfirşitul epocii feudale, dramaturgia folclorică se îmbogă- 
ţeşte cu evoluatul joc păpuşerese, iar sub influenţa bisericii se adoptă forme 
ale teatrului propriu-zis (dialogat), dezvoltind paralel şi relativ ușor un teatru 
cu conţinut laic. (Este vorba de Nunta țărănească, spectacol popular obișnuit, 
întîlnit în Moldova nordestică.) 

Aceste creaţii populare apărute în condiţiile feudalismului vor vieţui 
şi în capitalism, adaptindu-se cerinţelor ideologice şi estetice ale noii epoci. 
Este adevărat însă faptul că ele vor avea un regim preferenţial, justificat de 
relativ noua lor apariţie şi de stringenta lor funcţionalitate. 

Începuturile capitalismului la romini, generalizarea relaţiilor de pro- 
ducţie caracteristice acestui mod de producție, condiţiile specifice de exis- 
tență socială cristalizate o dată cu începutul veacului al XIX-lea solicită 
o nouă actualizare a conţinutului și formei folclorului. Lirica se îmbogățește 
cu doina de înstrăinare (cauzată de proletarizare, militărie, război), cântecul 
revoluţionar manifest însoţeşte mișcările populare, amintirile, răvaşele ver- 
sificate, romanţele, specii fără precedent în istoria culturii populare capătă 
o nebănuită pondere, caracterizindu-se prin atribute opuse celor tradiționale, 
existind pe alte căi de circulaţie decit cea orală. În același timp, epica nu mai 
izbutește să se recreeze, trăind doar din ceea ce realizase altădată 1. Drama 
folclorică excelează acum prin teatrul propriu-zis laic, cunoscind spectacole 
ca ale teatrului haiducesc, Pacea (sau Pacea generală) sau cele care, sub influ- 
ența acestora, s-au transformat din joc dramatic în teatru propriu-zis, cum 
ar fi : Mocăneştii, Suitarii, Arnăuţii etc. Sfirşitul epocii capitaliste se remarcă, 
în ce priveşte cultura spirituală populară, prin prezenţa unor rudimentare 
elemente ale culturii de masă, răspîndite inegal şi adesea contradictorii sau 
cel mult paralele ideologiei din cultura tradițional folclorică. Apariţia şi dez- 
voltarea proletariatului, în această oriînduire, duc la valori etice noi, acordate 
celor mai multe din operele existente deja 2. 

Trecerea la socialism, o dată cu realizarea revoluţiei proletare, cu eli- 
berarea socială a maselor populare, cu formarea unei noi conștiințe, face ca 
folclorul acestei epoci să rupă cele mai multe din firele sale de legătură cu 
tradiția negativă, să păstreze din trecut numai ceea ce este pozitiv, să dez- 


1 Vezi în acest sens şi V. Adăscăliţei, Mobilitatea genurilor și speciilor foleloru- 
lui literar, în „Iaşul literar“, XII, nr. 4, 1960, pp. 51—55. 

2 Vezi în acest sens și V. Adăscăliţei, Principalele trăsături ale folclorului 
muncitoresc, în „Analele ştiinţifice ale Universităţii A. I. Cuza din Iaşi“, seria nouă, secţiunea 
III, VI 1960, pp. 83—94. 

volte totul într-un spirit predominant inovator 1. Creaţia populară din epoca 
socialistă se cristalizează mai întii prin conţinutul său nou, solicitind ulte- 
rior o punere de acord a formei. Această punere de acord este facilitată con- 
siderabil de influența pe care cultura de masă — larg dezvoltată prin toate 
pîrghiile revoluţiei culturale — o exercită asupra folclorului nou creat. Chiar 
dacă în această perioadă nu apar specii noi folclorice, procesul inventarierii 
conştiente a multora din creaţiile populare ale trecutului este deosebit de 
activ, ca urmare a depăşirii lor de către actualitate şi a creşterii cunoşterii 
la omul epocii noastre. În general, oamenii muncii cultivă acum folclorul în 
mod conștient, ca pe o parte valoroasă din întregul culturii largi de care se 
bucură. 

Prezentarea amănunţită a componentelor folclorului după etapele isto- 
rice în care ele au apărut şi s-au consolidat, este — după opinia noastră — 
mijlocul cel mai potrivit de subliniere a valorilor active (mereu actuale prin 
adaptare) ale artei populare. Desigur că a proceda astfel înseamnă a practica 
periodizarea folclorului şi a urmări obţinerea tuturor avantajelor pe care 
procedeul respectiv le oferă. În felul acesta, un manual sau un curs de folclor 
nu mai riscă să arate ca o aglomerare de materiale în legătură cu care se pot 
face nenumărate observaţii, ci, prin însuşi sumarul său, răspunde imperative- 
lor logicii, expunînd istoricul obiectului, calităţile relativ mereu altele ale 
acestuia. Într-un sumar astfel alcătuit, diversele titluri sint de fapt cifre 
de context care nu-şi găsesc locul în altă parte, permiţind citirea simultană 
a amănuntelor de timp, a problemelor de conţinut şi formă. 

Iată de ce sîntem de părere că, folosind această schiță de periodizare 
a folclorului literar romînesc, autorii unor opere de perspectivă şi sinteză 
asupra culturii noastre populare pot ajunge mai aproape de scopul propus. 
Îmbunătăţită, schiţa prezentată aici ar putea sta la baza organizării muncii 
unora dintre colectivele ce-și propun realizarea tratatului de istorie a litera- 
turii romiîne. Pentru a evita eventualele reluări şi paralelisme, într-un manual 
sau curs de folclor este posibilă stabilirea structurii generale a creaţiei popu- 
lare dintr-o anumită epocă de dezvoltare social-economică și adincirea evo- 
luţiei ulterioare a elementelor sale specifice, urmind ca, la determinarea par- 
ticularităţilor epocii de după aceea, să nu se mai revină asupra speciilor mai 
vechi, discutate deja. De fapt, procedeul se justifică prin necesitatea de a 
caracteriza perioadele prin ceea ce au ele distinctiv și mai ales nou, în raport 
cu altele. 

Fără îndoială că analiza făcută fiecăruia dintre capitolele propuse: 
substratul folcloric, folclorul epocii feudale, folclorul epocii capitaliste şi 
folclorul epocii contemporane oferă posibilitatea tratării adîncite a tuturor 
problemelor pe care creaţia acestora le ridică. 

Folosind cu titlu experimental într-un curs universitar la Facultatea 
de filologie din Iaşi această schemă, însăilată aici, ne-am bucura să primim 
sugestiile şi observaţiile critice ale altor cercetători. Totodată, ideea prezen- 
tării unitare a creaţiei noastre populare ar căpăta contur mai sigur. 


1 Vezi în acest sens și V. Adăscăliţei, Raportul dintre tradiţie și inovaţie în 
folclor, în „Iaşul literar“, X nr. 5, 1960, pp. 63—66. 


CONTRIBUȚIE LA CUNOAŞTEREA TRADIȚIEI CREAȚIILOR 
POPULARE MINEREŞTI 


IOAN ILIESCU 


Creaţia în versuri a minerilor sau despre mineri ocupă în ansamblul 
producţiilor noastre populare un loc deosebit de important. În discuţiile 
care au avut loc la Praga în martie 1961 în legătură cu cîntecul muncitoresc, 
s-a apreciat la justa valoare creația minerească, stabilindu-se ca sarcină 
tematică de primă importanţă „Cercetarea cîntecelor de mineri“. 

Folcloriştii sovietici, studiind lirica populară muncitorească din U.R.S.S., 
au relevat în numeroase lucrări importanța istorică a producţiilor minereşti. 
În studiul care însoţeşte culegerea „Cintece populare lirice“ se afirmă că: 
„Cele mai timpurii cîntece ale muncitorilor cunoscute de noi sînt cîntecele 
minerilor din Altai.“ 2 Foleloristul sovietic V. I. Cicerov susţine, de aseme- 
nea, că „un rol deosebit de mare în formarea și dezvoltarea folclorului munci- 
toresc în secolul al XVIII-lea l-au jucat uzinele miniere din Ural şi Siberia. 3 
Acestor citate li s-ar putea adăuga şi altele din lucrările unor folcloriști cum 
ar fi: W. P. Biriukov — Folclorul prerevoluţionar din Ural 1936, K. V. Bogo- 
liubov şi M. S. Koșevarov — Cintecele legalității revoluționare din Ural 
1935, sau altele din studiile lui N. P. Kolpakova — Noi însemnări ale fol- 
clorului muncitoresc din Uralul Sudic, M. G. Kitainik — Poeziile munci- 
torilor din Uralul prerevoluţionar, A. M. Novikova — Ciîntece revoluționare 
din secolul XX din epoca mișcării muncitoreşti de masă ete., studii în care se 
aprofundează multilateral folclorul muncitoresc. 4 În  sfirşit, cercetătorul 
german G. Heilfurth susţine cu îndreptăţire teza că, de fapt, „cintecul mine- 
rilor constituie baza istorică pentru cultura muncitorească“5. Este în afară 
de orice îndoială că şi producţia populară a minerilor patriei noastre va oferi 
cercetătorilor una dintre cele mai strălucitoare şi autentice comori, pînă acum 
neglijată sau necunoscută. Deşi din mediul, viața şi lupta acestei unităţi 
de frunte a muncitorimii, puţine lucruri au rămas care să nu fi fost cintate de 
creatorii populari ai minerilor, în istoria folcloristicii rominești nu găsim 


1 E. Balaci, Discuţiile dela Praga despre cîntecul muncitoresc în „Revista de 
folclor“ an VI, nr. 3—4, 1961, pp. 95—96. - 

2 Narodniie liricishie pesni, Leningrad, 1961, p. 62. 

3 V, I. Cicerov, Russkoe narodnoe tporcestvo, lzdatelstvo Moskovskogo Uni- 
versiteta, 1959, p. 449. 

+ „Viaţa literară sovietică“, nr. 12, 1962, p. 7 

5 „Revista de folclor“, nr. 3—4, 1961, p. 94. 

o încercare sau un articol cît de cît închegat, în legătură cu acest preţios 
tezaur al literaturii noastre populare. Dimpotrivă, ideea acreditată de trecut 
a fost aceea că minerii n-au avut o poezie a lor. Unii cercetători ai Munţilor 
Apuseni, între alţii Tache Papahagi, susţin că locuitorii acestor meleaguri — 
mocanii şi moţii — n-ar fi fost capabili de creaţii artistice originale : „moţul 
n-are literatură folclorică“ 1. Profesorul universitar Ștefan Paşca, deși 
nu este de acord cu „sărăcia“ producţiilor populare în general, deoarece 
moţii au din abundență „credințe şi poveşti“, recenziînd lucrarea lui Papa- 
hagi, formulează părerea că băieșii sint săraci numai în ceea ce priveşte pro- 
ducţia în versuri. „În adevăr, nu numai moţii ci pretutindeni unde ocupaţia 
locuitorilor este băieşitul se observă o sărăcie a produselor originale de 
poezie populară.2“ Considerăm că aceste concluzii au putut apărea în primul 
rind datorită lipsei unor serioase cercetări pe teren şi, în al doilea rînd, datorită 
unei concepţii neștiinţitice. În conformitate cu această concepţie „lumea 
de întunerec şi mucezeală de mormiînt“ sărăcia materială şi suferinţa din 
acest mediu apăsător al minei, ar fi „tocit adierile gingașe ale sufletului 
băieşului... care nu s-a putut cristaliza în forma cintecului popular“.? În 
afirmaţiile de mai sus Ştefan Paşca nu urmărea să îndepărteze pe folcloriştii 
şi cercetătorii fenomenelor folclorice, de la valorificarea și studierea creaţiei 
populare a minerilor, așa cum cu premeditare au făcut-o unii teoreticieni 
burghezi, care au restrins sfera artei populare la o creaţie exclusiv ţărănească. 
Paşca, deşi născut într-o regiune minieră, şi cu toate că era „fiu al unui miner 
modest“ 1 s-a pasionat de lingvistică și nu s-a preocupat de problemele 
folclorului, aşa că afirmațiile şi chiar culegerile sale incidentale în materie 
de folclor, nu sînt concludente. Dar chiar și admiterea teoretică a posibili- 
tăţilor creatoare ale minerilor — Alexandru Dima acceptă părerea că „ţăranul 
se ocupă mai puţin cu creaţia pe cît se ocupă ciobanul minerul (sublinierea 
noastră — J.I.) sau meșteşugarul“, 5 — încă nu rezolvă problema. Grigore 
Tocilescu în instructajul pentru culegerea datelor legate de producţiile fol- 
clorice, are un capitol referitor la „lumea subterană“ 6 în care atrage 
atenţia asupra mentalităților legate de viaţa în mină. Practic însă produc- 
tiile minereșşti şi cîntecele revoluţionare, îndeosebi, au fost neglijate şi acest 
fapt nu este lipsit de cauză. Poezia populară a minerilor în ceea ce are ea mai. 
semnificativ a fost şi va trebui să fie considerată ca o parte integrantă a 
creației muncitoreşti. Din acest punct de vedere ar fi fost greu de conceput 
în trecut o culegere sau un studiu despre cîntecele şi versurile populare ale 
minerilor. Sintem întru totul de acord cu opiniile care susțin că în trecut 
cîntecele revoluţionare ale clasei muncitoare au circulat în condiţii grele, 
au constituit adesea pentru cei ce le purtau din gură în gură capete de acuzare 


1 Tache Papahagi, Cercetări în Munţii Apuseni în „Grai şi suflet“ vol. II 
fasc. I, p. 28 şi 29. A 
PDacoromania, vol. IV, partea a II-a, 1926, p. 1010. 
Idem, p. 1014. 
St. Paşca în Studia universitatem Victor Babeș et Bolyai, tom III, nr. 6 
IV-a, fasc. I, psihologia, 1958, p. 203 (necrolog semnat de P. Dumitraşcu). 
Al. Dima, Concertul de artă populară, București, 1959, p. 139. 
Gr. Tocilescu, Materiale folclorice, vol. I București, 1900, p. IX. 

şi condamnare la temniță grea şi moarte. 1 Ceea ce există în presa munci- 
torească a minerilor, în unele arhive sau calendare este un material extrem 
de sărac şi uneori nesemnificativ. Din producţiile populare ale minerilor au 
fost culese sau publicate în trecut foarte puţine lucruri. În arhiva Institutu- 
lui de folclor Bucureşti există asemenea bucăţi cum ar fi: Noi băieșu de 
cînd bäim, Cântec muncitoresc etc. sau altele publicate în periodice de profil 
muncitoresc Fraţi mineri nenorociţi. În aceste bucăţi se descrie viața grea 
din mină, dar în cele mai multe, cum ar fi Minerul, Imnul minerilor, nu se 
exprimă protestul împotriva asupritorilor. Am mai putea distinge o grupă 
şi anume poeziile populare minereşti cu totul inofensive faţă de regimul bur- 
ghez, Versul cotroanţei, Poezie ocnărească, Creşti pădure şi te îndeasă, precum 
şi piesele culese de la acei care au lucrat incidental în mină: Pir-ar ceasul 
afurisit, Vine duda să mă ia etc. Cu toate exemplele date, sîntem convinşi 
că cea mai mare parte, imensa majoritate a acestor preţioase bunuri spirituale 
s-a pierdut, folclorul minerilor nefiind cercetat. 

Este interesant însă faptul că scriitorii care s-au aplecat mai cu atenţie 
asupra realităţilor dureroase ale vieţii mizere a locuitorilor din Munţii Apuseni 
au cunoscut şi prețuit în operele lor creația populară a băieșilor. O serie dintre 
aceştia, mai puţin cunoscuţi, ca Alexandru Ciura sau Maria Ciobanu — cola- 
boratori ai revistei „Luceafărul“ — au valorificat în lucrările lor cu temă 
minerească producţia populară şi obiceiurile băieşilor. Mai apoi, scriitori 
de mare valoare ca Ion Agirbiceanu sau Geo Bogza, trăind în mijlocul mine- 
rilor, prezentînd viața zbuciumată a acestor truditori ai întunericului sub- 
pămintean, au cunoscut şi folosit creaţiile populare, dindu-le o strălucire de 
înaltă măiestrie în lucrări ca Arhanghelii sau Ţara de Piatră. De asemenea, 
amprentele preţuirii folclorului mineresc sînt pregnante în creaţia poetului 
miner Lucian Georgiu, în cea a poetului Ion Th. Ilea după cum valorificarea 
măiestrită o găsim astăzi în versul unor poeţi ca Dan Deșliu (Mineri: din 
Maramureş), Alexandru Andriţoiu, Tiberiu Utan, sau în operele unor scrii- 
tori ca M. Davidoglu, N. Ţic, M. Ermin, V. Birou etc. 

În ceea ce priveşte culegerea expresă a cintecelor de mineri este evident 
adevărul că această bogăţie spirituală a putut fi cunoscută și apreciată la 
justa ei valoare abia în condiţiile orinduirii noastre socialiste, în care una 
dintre preocupările centrale ale instituţiilor ştiinţifice de profil, ale publicaţiilor 
de specialitate și ale tuturor iubitorilor acestor comori populare, este și 
rămine tocmai culegerea folclorului muncitorilor mineri. 

Constatind că absenţa valorilor populare ale minerilor din tezaurul fol- 
clorului nostru se datoreşte nu inexistenţei lor, ci lipsei de cercetare, în anii 
1960 şi 1961 am întreprins o acţiune de valorificare a producţiilor din cele 
mai însemnate centre miniere. În colaborare cu Ana Şoit (căreia îi aduc 
mulțumiri și pe această cale), încurajat de Institutul de folclor din București, 
am reuşit să colecţionez un bogat şi interesant material documentar din care 
cel în versuri l-am constituit într-un volum 2. Întrucît în comparaţie cu timpul 


i lleana Vrancea, Cercetări despre folclorul revoluționar al clasei munci- 
toare, în „Lupta de clasă“, nr. 12, 1961, p. 112. 

2 Volumul pe care în manuscris l-am intitulat Cintece din mină urmează să apară 
la E.S.P.L.A. Parţial din culegere s-au publicat unele piese cum ar fi: pagina Sus la 
gura galeriei, la fintina bucuriei în „Luceafărul“ anul IV nr. 24(83) din 15. II. 1961. 


296 IOAN ILIESCU 4 


scurt și posibilitățile reduse de deplasare, centrele miniere din ţară 
sînt extrem de numeroase, am procedat la efectuarea unor sondaje în cît mai 
multe şi mai variate centre miniere, alegiînd pentru o cercetare mai adincă 
o singură localitate. Astfel au fost tatonate 25 de aşezări din regiunile Hune- 
doara şi Cluj, stăruind cu precădere asupra localității de veche tradiţie 
minerească Roşia Montană, raionul Cimpeni, regiunea Cluj. 

Răsfoind cu oarecare atenţie materialele cuprinse în volumul amintit, 
am putut desluși, fără mare greutate, observaţia că producţia populară a 
minerilor este relativ bogată şi totodată variată. În aceste producţii vibrează 
sensibil viaţa muncitorilor mineri. Dacă ne referim la creaţiile trecutului de 
asemenea observăm că minerii au creat din plin în cele trei genuri (mai puţin 
în cel dramatic), fiind prezente aproape toate speciile. Las să urmeze unele 
titluri care vor fi cred concludente. Din cîntecele de revoltă şi luptă cităm : 
Fraţi mineri nenorociţi, Sus mineri la lupta mare, Buje, ruje ruptă etc. Volu- 
mul cuprinde numai trei balade: La cășile scaunului, Vălean -holoangăru şi 
Versul buciumanilor. Cele mai multe versuri au fost reunite în grupa cinte- 
celor sociale în care coordonatele caracteristice sînt : munca la mină și viața 
dureroasă a minerilor. Amintim citeva titluri ca cele din seria La baie la 
împărăție, La baie la hop, La baie la Făureni, La baie la Dumutreasa etc. Un 
număr destul de mare de piese aparţine grupei tradiţionalelor cîntece de jale 
cum ar fi: Necăjit e omu doamne, Frunză amară de sulfină, Amării și pus 
pe ginduri sau în cîntecele familiale De ai veni maică la mină, Mamă mi s-o 
rupt şi şurțu, Cu hocman nu mă mărit, Scutură-te jos scumpină ete. Să adăugăm 
acestui larg cîmp de inspiraţie şi creaţiile de ritual Colindă minerească, Mă 
gurii sus pe cetate, La casă de băieş sărac, precum şi strigăturile, pentru a înţe- 
lege că, fără nici o îndoială, producţiile minerilor sint deosebit de interesante. 
Prin tematica proprie minerilor, prin varietatea speciilor, prin realizarea 
artistică şi originalitatea fanteziei, folclorul minerilor constituie o adevărată 
enciclopedie, în care aspectele esenţiale din viaţa şi lupta, suferinţa şi dra- 
gostea, tradiţiile şi munca minerilor sînt prezente în aceste luminoase şi 
sincere creaţii în versuri. 

Privită în ansamblu, cultura folclorică a minerilor oferă posibilitatea 
înțelegerii existenţei unei anumite stratificări. Exceptind producţiile noi 


3 
A 


(cîntecele de bucurie și viața nouă, strigăturile, urăturile, poeziile de muncă 
şi dragoste, unele balade în vers popular şi, în general, creaţiile individuale, 
versurile din brigăzile artistice de agitaţie, creaţiile colective, cele mai multe 
în curs de folelorizare) materialul poetic vechi din punct de vedere al evolu- 
liei istorice poate fi grupat în trei mari compartimente şi anume : 

a) Producțiile premuncitoreşti sau de breaslă, 

b) Creaţia minerească tradițională şi 

c) Cintecele de revoltă şi luptă. 


p. 10, apoi materialele comentate de Ion Meiţoiu, în articolul Zei în vale de cărbune, mi-am 
făcut și eu un nume apărut în,,Scînteia tineretului“ anul VIII seria a II-a nr. 4120/13.08.962, 
p. 2, precum şi textele necomentate apărute sub titlurile: Cîntă să răsturnă valea, în 
„Drumul socialismului“ din Hunedoara anul XIV, din 25. V. 962, p. 2 şi Folclor mine- 
resc în „Drumul socialismului“ anul XIV nr. 2368 /5.08. 

Creaţia premuncitoreaseă 


Includem în această categorie toate cîntecele create în decursul secolelor 
de truditorii minei, în care se exprimă aspectele de viaţă şi activitate ale 
minerilor, sentimentele sau ideile acestora. Întrucit mineritul în patria noastră 
(mai ales extragerea aurului şi a sării) are o existență multiseculară, se înțe- 
lege că un număr însemnat de piese folclorice vor fi avut o îndelungată viaţă 
în timp, că, în afară de cele care s-au pierdut, multe s-au transmis oral, din 
tată în fiu. Delimitarea și identificarea producţiilor premuncitoreşti ale 
minerilor prezintă destule greutăţi şi desigur că vor fi relative. Dificultatea 
provine din faptul că producţiile minerești nefiind valorificate în decursul 
timpului nu avem nici un model oarecum „clasic“ după care să le grupăm 
pe toate cele culese în zilele noastre. In tot cazul, diferitele cîntări ale ritua- 
lului profesional — cîntecele pentru cei ce mureau în accidentele înspăimîn- 
tătoare din mină (versuri cîntate la înmormintări), bucăţile cu nuanţe sati- 
rice (minerii se căznesc, se păcălesc), cele în care se prezintă anumite obice- 
iuri sau superstiții (vilva băi), cîntecele celor condamnaţi a lucra la mină 
ete. — vor putea fi datate dintr-o perioadă mai îndepărtată de orinduirea 
capitalistă. Aceste producţii reflectă aspectele cele mai importante ale acti- 
vităţii minerilor. În cazul băieşilor, problema principală era găsirea aurului : 


„Dă-mi Doamne 
Ce-oi cere eu 
Dă-mi aur 

În ortul meu“. * 


(Dă-mi Doamne) 1 


Cercetările istorice mai noi au confirmat pe bază de documente existenţa 
iobagilor mineri, care se deosebeau în multe privinţe de cei din agricultură. 
Pină la sfirsitul secolului al XV-lea, locuitorii unor centre miniere ca Zlatna, 
Abrud etc., în luptă contra puterii feudale, au reuşit să devină liberi. Aşa 
e cazul cu oraşul Abrud, în care iobagii mineri au izbutit să se ridice în rîndul 
tîrgoveţilor cu oarecare independență. 

Viaţa acestor locuitori, care lucrau pe cont propriu în condiţii şi cu mij- 
loace primitive, ocupîndu-se. cu spălatul și exploatarea la suprafață a aurului, 
va fi oglindită veridic de cîntecele populare de tipul: 


„Nicodim a lui Budău, 
Pus-a-o baie-ntr-un piîriu 
Şi mîna o stiolnă lungă 
La băișad să ajungă.“ 
(Nicodim a lui Budău)2 
Desigur că asemenea creaţii nu pot fi considerate ca folclor muncitoresc, 
dar nici producţii țărănești nu sînt, deoarece ele reflectă alte preocupări 


decit cele ale săteanului agricultor sau păstor. În majoritatea lor, aceste ver- 
suri redau aspectele muncii la mină. 


* Vezi anexa izvoarelor şi informatorilor (atit pentru textul acesta, cît şi pentru 
cele următoare), în ordinea numerotării. 


20—2633 

„La Baie la hop 
Toată noaptea tropa-trop 
Toată noaptea tropăieşti 
Troc şi sapă nu găseşti 
Aur nu-i nici de povești“. 
(La baie la hop) 3 


Am afirmat mai sus că asemenea bucăţi nu sînt muncitorești. Faptul 
reiese, credem, din conţinutul ideologic al acestor piese, care trădează men- 
talitatea micului producător, preocupat de propriile sale nevoi materiale. Aceste 
bucăţi nu au un orizont politic deosebit, fiind lipsite de conştiinţa de clasă 
pe care o găsim la muncitor şi la producţiile populare ale acestuia. Creaţii 
de tipul celor citate nu sînt nici folclor țărănesc propriu-zis, deoarece există 
în ele o mare diferenţiere tematică. Versurile acestea și altele asemănătoare 
au ca temă activitatea la mină şi nu munca pe ogor. Specificul mineresc 
apare nu numai în creaţiile în care se descrie procesul de muncă, ci și în cîn- 
tecele de dragoste, cum ar fi: De ești nevastă de b ă i e ș, în superstiţiile care 
mişună în mediul mineresc Tista-n albă-i, buja rujă, în obiceiurile și men- 
talităţile minerilor (problema norocului în găsirea aurului) ca în bucăţile 
Doamne cit am bitinjit sau Frumos mai bat șteampurile 
ete. Este suficient să existe un singur vers, un cuvînt (băieș bitînjit, şteamp) 
sau o imagine „Mojerul la cel sărac, nu mai zice tica-tac“ ca acestea să colo- 
reze tematica atit de inerent-specitică acestei munci a minerului. Aș mai 
adăuga încă un element distinctiv şi anume : în creaţiile ţăranului versul 
şi melodia sînt indisolubil legate. Minerii, în prezent, şi credem că și în 
trecut, au avut şi mai păstrează diferite bucăţi care nu se cîntă, nu se strigă 
la horă şi care deci n-au o melodie. Fără îndoială că hotarele dintre folclorul 
mineresc şi cel sătesc (mai ales în această perioadă cînd minerul era semi- 
agricultor) sînt cît se poate de aproximative. Există un transfer al poeziei 
ţăranului (cu structura metrică, cu unele imagini etc) asupra creaţiei mine- 
rului iobag sau liber, provenit dintre țărani sau chiar el fiind semiagricultor. 
În consecință, versul minerilor în etapa precapitalistă va fi strins legat de 
cel al săteanului. În bucata Crești pădure şi te-ndeasă cîntăreaţa cere pădurii 
să-i lase liberă o cărare pentru a duce de mincare badei care lucrează din greu 
la mină. Cîntecul este adaptarea cu unele modificări a unei cunoscute melodii 
ţărăneşti care are acelaşi titlu. Dacă fata unui țăran va îndrăgi un băieș (deci 
un fecior care lucrează nu la lemne, la stină sau pe ogor, ci în mină), cîntecul 
se va adecva acestei realităţi, va vorbi despre munca acolo unde nu-i „soare 
nici cînd“ „unde nu bate vintul“, dar nici „păsărelele nu cîntă“ etc, și, fără 
îndoială că asemenea creaţii vor circula în mediul specific mineresc. Sau iată 
cîteva versuri din bucata Dă Doamne să cînt ca cucu în care cîntecul sătesc 
s-a transformat tematic într-un cîntec de sau. despre mineri, dar în care se 
păstrează încă atmosfera iniţial ţărănească : 


„Dă Doamne să cînt ca cucu 
Să nu mă mai duc la lucru. 
Dacă-aş şti cînta ca gaia 
Nu m-aş mai lupta cu baia.“ 
(Dă Doamne să cânt cu cucu)4 

Cintece asemănătoare mai sînt : Necăjit e omu Doamne, Pe dealul Musa- 
rului, Cîntecul lui Totu etc. bucăţi cunoscute şi de mineri şi de cei din apro- 
pierea lor. 

Cercetind creația premuncitorească cu profil satiric, observăm că în 
unele bucăţi ale băieşilor se poate vedea caracterul primitiv al exploatării 
aurului care se realiza cu unelte rudimentare și obţinîndu-se o producţie 
mică. Despre hurcaş se spune că: 


„Pînă răsare de soare 
Ii cu hurca-ntre picioare 
Trag cu dirgu 
Ride tirgu. 
Cerc cu trocu 
Pierd norocu.“ 
(Mai sus la Roşia) 5 


Aceste creaţii şi altele asemănătoare pot fi considerate ca producţii 
premuncitoreşti, de breaslă — acolo unde minerii au fost organizaţi în 
bresle — creaţii care se deosebesc de cele ţărăneşti tocmai prin tematica 
adecvată muncii la mină. 

În ceea ce priveşte vechimea, acolo unde mineritul are o tradiţie apre- 
ciabilă, indiscutabil că şi creația populară minerească s-a transmis pe cale 
orală astfel că producţiile băieșilor s-au păstrat în bună măsură pînă în zilele 
noastre. Informaţii precise despre perioada din care ar fi datate atare creaţii, 
nu avem, decit doar în legătură cu Versul Cotroanţei. Această bucată, în 
care se preamăreşte Cotroanţa, o mină de aur, şi se prezintă binefacerile 
băişagului şi viaţa ştemparilor, a fost cunoscută încă de la începutul seco- 
lului al XIX-lea. Bogdan Petriceicu Hasdeu, a cărui soţie era de la Roşia 
Montană, mărturiseşte că : „pe la anul 1867 călătorind prin Munţii Apuseni 
ai Transilvaniei, am găsit pe neaşteptate o broşură de 10 pagini intitulată 
« Versul Cotroanţei» în sticuri alcătuit de P. Furdui, de la Abrudfălău la anul 
1818“. Versurile populare ale Cotroanţei au fost reproduse de Hasdeu în 
revista sa „Columna lui Traian“ tł. B. P. Hasdeu face aici următoarele preci- 
zări: „După puţinele informaţii, ce le-am putut culege în Abrud, Petru 
Furdui, fusese un mot de la începutul secolului nostru (sublinierea noastră 
I. 1.) iar Cotroanţța — muza ce-l inspiră — se cheamă o bogată mină de 
aur, descoperită oarecind în aşa-numita baie sau mină «Verteşenească» de 
la Roşia (Verespatac) în vecinătatea Abrudului“ 2. 

Această bucată populară, apreciată pentru dialectul, dar și pentru con- 
ţinutul oarecum deosebit de cel al creaţiilor populare ţărăneşti și care în 
revista lui Hasdeu număra peste 200 de versuri, este în decursul timpului 
răspîndită oral şi retipărită în numeroase alte perioade. Așa, în 1927, ziarul 
„Minerul“ o republică, însă aici avind doar 150 de versuri. Ziarul preciza că 
poezia a fost compusă de „un muncitor miner fără şcoală“ și sublinia „inte- 
ligenţa și puterea de judecată“ 3. De asemenea, Calendarul minerului din 


1 B. P. Hasdeu în „Columna lui Traian“, nr. 4, 1877 p. 184. 

2 Ibidem. 

3 „Minerul“, organ al Uniunii muncitorilor din industria minieră din Rominia, Cluj, 
numărul din 20. IX. 1927. 


300 IOAN ILIESCU 8 


1936 recenzind un volum de poezii culte cu titlul: Cîntecul minerilor preciza 
că „volumul se încheie cu o interesantă poezie populară (sublinierea noastră 
I.I.) de la 1818 compusă de minerul P. Furdui din Roşia Montană“ 1, 

Bucata Versul Cotroanţei este alcătuită din 3 părţi : prima cea mai lungă 
(150 de versuri) este o preamărire a binetacerilor pe care Cotroanţa le aduce oa- 
menilor (celor puţini în primul rînd), partea a II-a este o urare „Către Tersezie“ 
şi ultima de asemenea este formularea dorinţei de bine pe care creatorul o 
adresează „Către băieşii care au lucrat pe bir (sublinierea noastră — I.I). 
De fapt în Versul Cotroanţei avem de-a face cu o contopire a două specii tipic 
populare : o narare în genul baladei, contaminată cu un plugușor din care 
nu lipseşte elementul de humor : 


„Faceţi bine şi iertaţi 
Un pahar de vin să-mi daţi 
Şi m-aş ruga de iertare 
Să fie paharul mare. 
De acum pînă-n vecie 
Cotroanţa bună să fie“. 
(Versul Cotroanţei ) 6 


Fără îndoială că asemenea versuri compuse și scrise de un talentat cin- 
tăreţ popular ca Petre Furdui, ar fi putut fi învăţate şi transmise oral la început 
chiar de autor, în diferite ocazii etc. P. Furdui se autocaracterizează ca fiind 
o fire mai veselă: 


„Că eu cînd n-am ce lucra 


Imi place a mă juca.“ 
(Versul Gotroanţei) ? 


adică a spune lucruri mai hazlii. Versurile sale nu sînt însă numai un simplu 
divertisment pentru că ele au un vădit substrat pilduitor. Adresindu-se 
băieşilor, şi povățuindu-i cum să se ferească de hutman (hogman) care îi 
supraveghează să nu fure din aur, creatorul spune între altele: 


„Și vă dau învăţătură 
Din ticăloasa mea gură” 
(ibidem, subliniat — I. I.) 


Räspîndite oral aceste versuri au fost însuşite și de alți ascultători care 
le-au reprodus, făcînd numeroase modificări. Nu dispunem deocamdată de 
alte variante, dar comparind textul retipărit cu fidelitate de Hasdeu, cu cel 
reprodus de Nicolae Deleanu în „Luceafărul“ se pot observa numeroase modi- 
ficări. Constatăm între altele, versuri în plus la varianta mai nouă. Iniţial 
P. Furdui îşi încheia prima parte cu versurile: 


„Puțin am scris despre mine 
Dumneavoastră vedeţi bine“ 
(Text din „Columna lui Traian“) 


1 „Calendarul minerului“ din anul 1936 pag. 107. 

În varianta reprodusă în „Luceafărul“ apare o completare : 


„Dar cu ceondori lîngă tine 
Mult să spui nu-ţi vine bine“. 
i (Varianta din Luceafărul) 

Am subliniat cuvintul „spui“, pentru că el dovedeşte că bucata era rostită 
oral la diferitele împrejurări adecvate. Comparind textele, am constatat apoi 
unele încălcări ale ordinei versurilor care deşi asemănătoare sînt înșiruite com- 
poziţional altfel. Să adăugăm acestora o serie întreagă de schimburi ale cuvinte- 
lor, topicii, ale unor imagini, versuri etc. Un singur exemplu comparativ : 


„Batăr şi eu mă trudesc „Batri eu din greu trudesc 
Şi tot ca ei nu trăiesc“, Şi tot ca ei nu trăiesc“ 
(Variantă Hasdeu) (Varianta din Luceafărul) 


Fără teama de a greşi putem conchide că Versul Cotroanţei, această creaţie 
contemporană figaniadei, deşi are un autor inițial cunoscut, ea a devenit 
cu timpul o bucată populară. Trebuie să avem în vedere aici faptul că autorul 
n-a pretins și nici nu poate revendica cineva pentru el titlul de creator cult. 
Hasdeu încă avertiza că în Versul Cotroanţei „în deşert ar căuta cineva o 
scînteie de poezie“, 

Vorbind despre cîntecele minerilor N. Deleanu (care nu este folclorist 
dar care a cunoscut bine unele centre miniere) consideră pe acest Petre Furdui 
„un băieş doinitor prin păduri şi horitor la nunţi“ 2, adică un creator tipic 
popular. Ceva mai mult, N. Deleanu formulează ipoteza că „poezia lui P. Furdui 
a fost auzită şi înregistrată de un ştiutor de carte, care ar fi dat-o la tipărit“. 
Supoziţia este plauzibilă, dar argumentul cel mai important adus de noi în 
sprijinul tezei caracterului popular al creaţiei în discuţie, îl constituie des- 
coperirea piesei la informatorii actuali. Deşi nu în întregime, avind unele 
foarte mici modificări, versurile au fost reproduse de Alex. Almășan, frag- 
mente mai cunoșteau N. Bădău, M. Stefan şi alții din Roşia. Toţi informatorii 
nu cunosc autorul acestor versuri şi nici nu și-au pus asemenea probleme. 
Aşadar Versul Cotroanţei datorită răspîndirii sale prin scris dar mai ales pe 
cale orală, ne oferă posibilitatea să cunoaștem existența documentată a acestei 
bucăţi care are o vechime de aproape un veac și jumătate. Cum de creaţia 
minerilor nu s-a ocupat nimeni, sintem siguri că o serie întreagă de producţii 
au fost pierdute. Cu toate acestea, chiar din materialele culese de noi în volumul 
Cîntece din mină, se pot dovedi cu certitudine problemele referitoare la existenţa, 
vechimea aproximativă, varietatea şi circulația lor în mediul care le-a 
generat. 

În decursul timpului, o dată cu prefacerile economice și social-politice 
ale societăţii, în aceste producţii ale băieşilor iși va face loc tot mai mult reflec- 
tarea numeroaselor transformări. Argumentele ştiinţifice din studiile și 
cercetările de istorie confirmă faptul că „datorită schimbului de aur circulaţia 
monetară apare mai devreme și într-o măsură mai însemnată în regiunile 


1 „Columna lui Traian“, 1877, nr. 4, p. 184. 
2 N. Deleanu, Cintecele minerilor în „Luceafărul“, nr 15 (98) 1962 p. 5. 

miniere decit în cele agricole. Din această cauză în Munţii Apuseni trecerea 
de la economia naturală la economia monetară s-a făcut de timpuriu“!. 

Important este pentru noi nu atit perioada apariţiei elementelor noii 
societăţi, ci în primul rînd faptul că odată cu pătrunderea relaţiilor capitaliste, 
cu apariţia minerilor salariaţi, și creația populară a acestora începe să se cris- 
talizeze sub forma folclorului muncitoresc tradiţional. Acum poezia și cîntecul 
minerilor vor promova într-o măsură mai mare elementele sociale ale vieţii 
şi muncii din noile condițiuni. Acum altceva spune băieşul în versuri: 


„M-o mîncat patronii, baia, 
Baia şi cu Bătăroaia 
Steampurile arză-le focul 
Cînd îmi căutai norocul; 
Cînd umblam după noroace 
Şi norocu-i a tău, drace.“ 


(Mi-a mâncat patronii baia) 9 


În condiţiile capitalismului, patronul burghez va folosi la mină o serie 
întreagă de funcţionari, supraveghetori, ca instrumente plătite ale capitalului. 
Minerul și muncitorul băieş la care începe să licărească noua conştiinţă de 
clasă vede în şteigăr, hogman, obăr etc. ceea ce sint în realitate aceștia, nişte 
oameni care servesc interesele patronului. Creaţia populară minerească va 
consemna existența acestor personaje cu care minerii au avut numeroase 
conflicte : 


„La baie la împărăție 
Mi-o dat de lucru şi mie 
Cînd îm baie am intrat 
De lucru m-am apucat; 
Hogmăneţul cel dicos 
Cobori pe scări în jos 
La fedee se opreşte 
Şi din gură aşa grăieşte: 
Trageţi aspru şi vîrtos 
Paştele şi sfintul vost“ 
(La baie la împărăție] 10 


În alte cazuri demascarea acestor unelte ale patronului se face deschis 
ca în strigăturile : 
„Oberii şi ştaigării 
Tot pe noi ne zăhăi“. 1 
sau în această strigătură în care se resimte protestul minerului : 
„După min’ n-or fi fişcăi 
Obării şi ştaigării 
Fişcăi-or amîndoi 
Staigării de la Priboi“ 12 


1 Toth Zoltan, Mișcări țărănești în Munţii Apuseni pină în 1848, p. 20. 

Exemplele ar putea continua, dar considerăm că se poate înțelege clar, cum 
treptat creaţia băieşilor din prima etapă în condiţiile exploatării capitaliste, 
se va transforma tot mai mult într-o producţie de profil muncitoresc. Faptul 
este mai elocvent în cazul producţiilor minereşti, unde găsim o tradiție populară 
mult mai veche în comparaţie cu producţia altor centre muncitoreşti (meta- 
lurgie, siderurgie etc.) care nu dispun de această bogăţie a cîntecului profe- 
sionist. Dacă în general în asemenea centre producţiile muncitorilor au izvorit 
inițial din contactul cu satul (transformarea creaţiei ţăranului proletarizat) 
la mineri, pe lingă izvorul folclorului sătesc observăm o sursă autohtonă — 
şi anume, repertoriul producţiilor miniere din etapa precapitalistă (producţii 
care au suferit schimbări calitative în noile condiţii). 


Creaţia minerească tradițională 


Folclorul tradițional al minerilor chiar de la primele sale licăriri, va ex- 
prima cele mai tipice aspecte ale vieţii grele a muncitorilor din mine. În 
primul rînd, poezia aceasta va oglindi modul în care o parte din băieşi, odini- 
oară independenţi, Îşi vor pierde drepturile de a lucra pe cont propriu, 
prezentind modul în care minele vor fi acaparate tot mai mult de capitalişti 
ete. Un document valoros din acest punct de vedere îl constituie Versul 
Buciumanilor care narează întîmplări din a doua jumătate a secolului al XIX- 
lea. În această baladă, care conţine peste 500 de versuri, se prezintă tocmai 
procesul de proletarizare şi totodată lupta băieșilor împotriva unui capitalist 
„franțug“. Băieşii s-au adunat în anul 86 (la Evuţa Bodi-n casă) punind la 
cale să alunge pe exploatatorul străin, deoarece — spuneau ei — 


„Băişagul ni-l stîrpeşte 

Şi de avere ne scuteşte. 
Din zile bune și dragi 

Ne făcu ca şi iobagi. 

Să lucrăm la el pe plată 
Pîn' băișagul ni-l gată. 

Rău vom petrece atunci 
Vom lucra în băi pe brînci. 
Şi de pe urmele lui, 

Nu vom fi nicicînd sătui.“12 


Această acţiune era pe deplin îndreptăţită deoarece în repetate rînduri 
se face sublinierea că: 


„Acum baia ne-a luat 
Sîntem de pierit în sat. 
Căci la noi la munte sus 
Alte economii nu-s. 

Mai de preţ ca băişagul 
Acolo ni-e tot ioșagul 

Că la noi pămiîntu-i rău 

Şi se face puţin grîu 

Că şi dacă-l sămănăm 

Doar sămiînţa ne-o luăm“. 14 


Procesul de proletarizare a băieşilor (similar și pentru alte categorii 
de muncitori) va determina unele transformări radicale în mentalitatea şi 
concepţia noilor mineri. La rindul lor aceste schimbări se vor repercuta în 
creaţia populară. Țîşnind din pieptul îndurerat al minerului, versurile tra- 
diționale vor oglindi traiul mizer care a determinat de altfel şi această expri- 
mare sinceră şi directă din poezia intitulată Minerul. + 


„Frunză verde de pe rit 
Nimeni nu-i mai amărit 
Ca minerul sub pămint. 
Nimeni n-are soartă rea 
Ca mineru-n Anina.“ 
(Minerul) 15 


Creatorul popular a dat expresie unui adevăr uimitor de real pentru 
viaţa minerului şi anume munca grea şi insuportabilă din mină. Prin sinceri- 
tatea sentimentelor și prin dramatismul realităţii oglindite, creaţia minerească 
face să vibreze în inima ascultătorului o puternică afecţiune pentru cauza 
şi suferința minerilor. 


„Şi minerul bate, bate 
Şi sudoarea-i cade, cade 
Ş-aşa-i cădea lui sudoare, 
De-i făcea lac sub picioare. 
Şi-l îneacă gazele 
Şi-l slăbesc puterile“. 
(Minerul) 16 


Dar nu numai minerii care trudesc la cărbune au o muncă istovitoare, 
ci şi cei din minele de aur sau fier: 


„Urci pe scări şi suitori 
Cu fiare şi cu poveri 
Cu stredelul găureşti 
Cu trocul cari de orbești. 
Printre bolovani de piatră 
De-ţi juleşti spinarea toată. 
Asta-i munca de miner 
Tot prin piatră şi prin fier. 
(Of, of, of şi grea-i viaţa) 1? 


1 Vezi |. Iliescu, „Figura minerului în folclorul de ieri și de azi“ în vol. „Drumul 
nostru“ culegere literară a Casei reg. a creaţiei populare Deva, pp. 50—58; 1961. 

sau la ocnarii de la sare: 


„Foaie verde, foi de dud, 
Ah, Doamne, mi s-a urit! 
La sare pe sub pămînt 

Nu văd lună, 

Nu văd soare, 

Numai lămpi şi felinare 

Şi scîntei de la topoare“. 

(Fire-ar ceasul afurisit) 18 


În contrast cu imensele bogății de aur, cărbune, fier, sare, care se extră- 
geau prin sacrificii enorme, minerii sint lipsiţi de cele mai elementare trebuințe 
ale vieţii de zi cu zi. Suferințele multiple nu au înăbușit creaţia, ci, dimpotrivă, 
au întreţinut continuu poezia populară a minerilor, care afirmă deschis : 


„Avem aur 
N-avem pită 
Un dărăb 
Mucegăită“ 
(Avem mâini aur să dăm) + 


Din viața de lipsuri oglindită în versurile minerului străbate în repetate 
rînduri clocotul de ură împotriva exploatatorilor: 


„De-a mînca nu îndrăznim 
Căci din plata ce-o primim 
Boltaşii cer datoria 
Gazdele îşi cer chiria. 
Căci muncim şi asudăm 
Şi nimic nu cîştigăm 
Numai rupere de oase 
Pentru a domnilor foloase “ * 
(Frați mineri nenorociţi) 2 


Munca istovitoare în mină şi traiul sărăcăcios dintr-un salar de mizerie 
voravea, desigur, consecințe grave asupra vieţii minerului. Acest fapt îl 
ilustrează versuri cum sînt cele din Poezia ocnărească: 


„Că el din a sa viaţă 
Nu petrece mult la faţă, 
La faţa pămîntului 
Cum îi dată ori şi cui“, 
(Poezie ocnărească ) 2! 


Din repertoriul tematic al cintecului tradiţional nu lipsesc în prezen- 
tarea vieţii minerilor : munca lor peste măsură de grea, lipsa de drepturi, 
mizeria, foamea, bolile, umilirea, arbitrajul supraveghetorilor şi lipsa de securi- 


* A se cerceta „Adevărul“, ziar care apărea la Budapesta şi care a publicat în 1912 
pentru prima oară aceste versuri culese de la Crişcior, raionul Brad, reg. Hunedoara. 


306 - IOAN ILIESCU 14 


tate a muncii, din care cauză nenumăratele accidente din mină etc. Iată de 
exemplu cîteva imagini din care deslușim tocmai samavolniciile supraveghe- 
torilor din mină, care nu se mulţumeau doar cu sudalme și ocări, ci treceau 
la bătaie: 
„Și ne bate cu cravaşa 
Şi ne spintecă cămaşa.“ 
(Balada lui Stefan Augustin) 22 


În minele cu supraveghere militară, în afară de bătaie, minerii erau pedep- 
siți prin arest sever sau chiar cu omorul „scuzabil“: 


„Bocăniciul dă cu zbiciul, 
TârGk Joşca cu hogman 


O-mpuşcat un buciuman.“ 
(La baie la Făureni) 2 


La acestea se adaugă accidentele îngrozitoare în care minerii mureau cu 
zecile. Faptul şi-a găsit ecou în unul din bocetele minereşti : 


„Plingi nevastă şi te-aciuă 
Că mai este pînă la ziuă 
El lampa nu ţi-o mai cere 
Că zace fără putere; 
Ii zdrobit şi măcinat 
Cu pămînt amestecat 
Buzele i-s fără sînge 
Cine-l vede începe a plinge; 
Ochii-s pecetluiţi 
Plingeţi muieri şi jeliţi, 
Că băile săracile 
Te-atrag cu năroacele. 
Sărăcia în bai te mînă 
Dator eşti și la țărîni.“ 

(Oh, tu hoancă Dumitreasă,) ?4 


Durerea aceasta plină de amărăciune a pătruns pină și în cel mai răspîndit 
cîntec, cunoscut pretutindeni în lumea truditorilor din subteran, cintec pe 
care minerii îl numeau în trecut „Imnul minerilor“, de fapt un imn al suferinței: 


„Şi moartea vine tot mai des 
Să vadă ce are de cules 
Din lumea noastră fără cer 
C-aşa-i viaţa de miner.“ 
(Imnul minerilor) 25 


O imagine fidelă a vieţii extrem de grele și totodată a revoltei pline de 
amărăciune se degajă din versuri ca acestea : 


„les din mină 
La lumină 
Viaţa are gust de tină. 

Azi iau plata 
Miîine-i gata. 
Patroni-mi string beregata.“ 
(Ies din mină) 26 


Într-o măsură din ce în ce mai pronunţată in concepţia minerului se 
limpezeşte ideea despre cauza suferinţei lui. Este de altfel unul din elementele 
esențiale care deosebesc creația muncitorească de cea din prima etapă. Fol- 
clorul muncitoresc se caracterizează prin înţelegerea necesităţii luptei de 
clasă. Din experienţa vieţii, minerii își dau seama că cei bogaţi sînt cauza 
imediată a suferinţei lor și acest lucru îl exprimă și poezia populară. Exploa- 
tarea de nesuportat îl împinge pe miner la revoltă, iar aceasta la început 
apare sub forma unor întrebări din care străbate clar minia: 


„Si-ntrebare-aş domnului 

De ce-i aur pe pămînt 

Şi băieş sărac, flămînăd. 

Şi domnii grași după cap 

Şi băieşii flămînd-sărac. 

Şi de n-o da dumnezeu 

Un răspuns pe placul meu 

Scoborire-aş mînios 

Doamne de pe pod în jos 

Şi nu-ntreb pe nimenea 

Fără pumni-oi ridica.“ 

(Roşie țară săracă) 2? 
De la indignarea însoţită de ură împotriva asupritorilor şi pînă la îndemnul 

la revoltă şi luptă organizată, există în creaţia minerilor o gamă bogată a 
sentimentelor caracteristice muncitorilor de la mină. Motivul demascării 
exploatatorilor revine în numeroase poezii: 


„Mamă, spatele mă dor 
De băile domnilor“ 
(Cântec muncitoresc) 28 
Sau în versuri ca: 
„Numai rupere de oase 
Pentru a domnilor foloase“. 
(Fraţi mineri nenorociţi ) 2? 


În unele creaţii versificate, se fac constatări în legătură cu gradul de 
exploatare a minerilor. 
„Din trei părţi una-i a mea 
Două patronul le ia“ . 
(Din trei părți una-i a mea) 5% 


Iar, alteori, poezia minerilor dezvăluie nu numai aspectele vieţii grele, ci şi 
lipsa de drepturi: 
„Ş-apoi pentru cîte toate 
Nici a spune nu se poate“ 
(Fraţi mineri nenorociji ) 5! 

Am considerat aceste creaţii ca fiind de proveniență muncitorească, 
tocmai pentru tematica adecvată muncii la mină, pentru esența ideologică 
din care străbate conştiinţa necesităţii luptei şi demascării asupritorilor etc. 
Majoritatea versurilor citate sînt însă creaţii minerești tradiţionale. Le-am 
numit „tradiționale“ deoarece conştiinţa de luptă a muncitorilor mineri este, 
în general, încă limitată. În perioada de dezvoltare relativ paşnică a societăţii 
capitaliste, lupta proletarilor mineri şi conștiința lor nu au cunoscut radicali- 
zarea din etapele situaţiilor revoluţionare. Acest fapt a influenţat şi creaţia 
folclorică în care elementele predominante le vor constitui oglindirea con- 
diţiilor inumane de muncă, prezentarea stării de exploatare și dureroasă 
mizerie, reflectarea nedreptăţii, condamnarea exploatatorilor, şi sub o formă 
oarecum timidă, dar în numeroase piese, ideea luptei de clasă. Aceste fapte 
nu ne împiedică să includem în folclorul muncitoresc aceste creaţii tradiționale. 
Folclorul muncitoresc nu trebuie să fie redus numai la cintecul revoluţionar. 
Pe de altă parte, se observă tot mai vădit în creaţia minerilor o influenţă a 
poeziei culte. În componenţa creaţiei tradiţionale a minerilor nu va intra 
numai ceea ce a fost creat de mineri ci tot ceea ce a corespuns 
nevoilor și aspirațiilor muncitorului miner. În creaţia tradiţională, dar 
mai ales după cum vom vedea în producţiile revoluţionare ale minerilor, 
vor intra numeroase cintece de masă, imnurile, marșurile, cîntecele de la 
înmormîntări, cîntecele create de diferiți versuitori populari şi însuşite de 
mineri, o parte din cîntecele socialiste străine ai căror autori nu au fost cunoscuți 
şi nici pină azi identificați (cîntece care au circulat în mediul rominesc) 
etc. În procesul de traducere a acestor cintece și în cursul circulaţiei, sintem 
convinși că s-au făcut numeroase modificări prin care s-a schimbat structura 
inițială a creaţiei. Acest aspect ar cere o studiere separată a problemelor. 
Fără îndoială, cercetarea cărţilor, a bucăţilor străine care au circulat în mediul 
muncitoresc de la noi ar aduce rezultate interesante. La unul dintre informatorii 
noștri, am găsit un asemenea volumașş în limba maghiară cu titlul Sub steagul 
roşu t. Pe pagina întîi am putut descifra următorul autograf „Prietenului meu 
Balog Geza, cu adinc respect. Brașov, 14 august 1902” şi dedesubt semnă- 
tura : Migray. 

Tot în mediul mineresc am găsit numeroase texte și partituri în limba 
germană (la Săcărimb), iar unii informatori spuneau de pildă că melodia dela 
Imnul minerilor ar îi fost unificată compozițional de Delli Szabo Geza (infor- 
matorii din Valea Jiului). Sub influența literaturii culte muncitoreşti şi versul 
popular al minerilor va suferi anumite transformări, atit în privinţa conținutu- 
lui, cît şi din punct de vedere al formei. 

În creaţia populară tradiţională pe lingă cîntecele de muncă sau ale celor 
ce demascau exploatarea, există o foarte variată tematică în care se includ 
cele mai diferite subiecte. Unele se referă la viaţa familială: Sînt copil de băieș 
sărac, M-aş mărita, Cântec de leagăn etc. Altele se disting printr-o notă tristă, 
asemănătoare, cum spuneam mai la început, cîntecelor de jale ale săteanului, 
aşa ca în bucăţile: Scoală maică frumușea, Necăjit e omu Doamne, Frunză 
amară de sulfină etc. La numeroase cintece şi strigături predomină elementul 
satiric, ca în Mă dusei la Seghedin, Frunză verde matostat, după cum la bucăţi ca 


i Migray lozsef, A vőrős lobogo alatt, Budapesta, 1900. 

Nici hoscar nu-i rău a fi, Holoangării, Cântarea lui Totu, tema o constituie 
aspectele din viaţa celor care se îndeletniceau cu hoţia la minele de aur. 
Observăm astfel că sub aspectul tematico-ideologic, cât şi din punct de vedere 
al speciilor (cintece, strigături, creaţii de ritual, unele balade), producţia 
tradiţională nu este unitară. Deși în coordonatele caracteristice ale folclorului 
muncitoresc nu apar unele specii cum ar îi balada, la mineri am găsit citeva 
producţii epice de mai mare întindere. Prin acestea creaţia populară a minei 
completează galeria luminoasă a haiducilor, adăugind și figurile reprezentative 
ale băieşilor Vălean sau Săndruțul Lupului din baladele de o frumuseţe şi 
realizare clasice. Asemenea haiducilor, Vălean Holoangăru prăda minele celor 
bogaţi şi ajuta pe minerii săraci. Hotărirea şi consacrarea pentru cauza spriji- 
nirii celor mulţi reies din versuri ca: 


„Bogătoi oi sărăci 
Ortul lor oi pincui 
Cite zile oi trăi.“ 
(Vălean Holoangăru ) %2 


Furatul aurului a cunoscut în regimul trecut o mare amploare. Existau 
mai multe categorii de hoţi; unii mai mari, alţii mai mici: holoangării, 
hoscarii, străiţarii etc. Vălean însă nu era un simplu hoț, deoarece țelul acțiuni- 
lor sale era ajutorarea celor săraci: 


„Dimineaţa tot săracul 


Găsea-n tirnaţi cu aur sacul.“ 
bid.) 


Datorită acestui fapt prin mijlocirea trădării mîndruței, Vălean Holoan- 
găru va fi prins şi ucis de jandarmi. 

O figură cu mult mai reprezentativă pentru lupta minerului e cea a 
Săndruțului. Acest miner care „domni o litrosit“ a fost închis pentru douăzeci 
de ani. Convins de justeţea luptei, Săndruţul Lupului declară că : 


„Şi de aici dacă-oi ieşi 
Mulţi domni oi mai litrosi.“ 
(La cășile scaunului ) % 


El motiva această atitudine prin dreptul pe care-l are minerul asupra 
minei şi muncii lui. Pentru el este clar că aurul nu e al domnului, 


„Ci-i a hălui care-l scoate 
Tărăindu-se pe coate...“ 
(ibid.) 


Săndruţul pune mai presus interesele ortacilor decit viața și propriile 
sale suferințe. Prin exemplul personal el îi îmbărbătează pe toţi cei care luptau 
împotriva asupritorilor: 


„Dar ortacii mei din mină 
Să mă ţie de lumină 
Cind îi de tăcut dreptate 

Să nu se plece din spate. 
Cum nici eu nu m-am plecatu 
Douăzeci de ani de-alatu.“ 


Acest erou prin hotărirea, curajul și înţelegerea necesităţii de luptă se 
identifică în multe privinţe cu tipul luptătorului revoluţionar. Tăria de caracter 
şi dîrzenia sînt sugerate prin versuri ca : 


„Fieru-i fier şi se topeşte 
Dar Săndruţu tot trăieşte“ 
(ibid.) 


„Zăbrelele s-or îndoit 


Dar el nu s-o ogoit.“ 
(ibid.) 


După ispășirea acestei nedrepte condamnări, eroul baladei La căşile 
scaunului se întoarce la ai săi. Situaţia pe care o află îl va îndirji şi mai mult în 
lupta pentru cauza dreaptă a minerului. Împreună cu ortacii el nu va conteni 
lupta pînă cînd nu va fi lumină în ţară. 

Deşi creaţiile populare ale minerilor sînt, indiscutabil, frumoase și ori- 
ginale, nu vom putea insista asupra tuturor aspectelor pe care le conţin aceste 
producţii de înaltă valoare social-estetică. Ar fi prea multe lucruri de spus 
despre cîntecele satirice, despre conţinutul chiar al cîntecelor de jale sau famili- 
ale, despre strigăturile sau încercările de teatru popular. De altfel, orice specie 
am cerceta, din ea se va putea cu ușurință desprinde trăsătura distinctivă, 
caracterul social şi specificul mineresc. Pînă și în creaţiile de ritual, în colinde, 
tematica vieţii grele şi nedreptatea socială sint prezente: 


„La casă de băieş sărac 
Leru-i ler bănuţ din cer, 
Nu găsim astăzi colac, 

Leru-i ler bănuţ din cer. 
S-a născut mîntuitor, 

Leru-i ler bănuţ din cer, 
Dar nu pentru muncitor 


Leru-i ler bănuţ din cer. 
(La casă de băieș sărac) 3 


Ceea ce surprinde în conţinutul colindelor minerești (ca și în cele ale munci- 
torilor din alte centre) este nu numai caracterul laic, ci şi conţinutul profund 
social propriu vieţii minerilor. Într-unul dintre aceste cintece, creatorul popular 
— sub influența poeziei culte — constată : 


„Că ni s-a născut Cristos 
Bogaţilor de folos, 
Bucuria-i în palate 
Şi în curţile desfătate, 
Nu în cășşile sărace 
Unde foamea nu-ţi dă pace.“ 
(Colindă minerească ) 55 

În alte cazuri în asemenea colinzi poziția de îndoială pentru existenţa 
unei ființe atotputernice este dusă aproape pînă la un ateism conştient: 


„Mă gurii sus pe cetate 
Cît eşti doamne de departe. 
Scoborii pe Orlea-n jos 
Nici urmă de Hiristos. 
Te cătai printre mineri 
Nu ești doamne nicăeri“ 
(Mă gurii sus pe cetate) 38 


Minerii au reuşit, datorită concepţiei înaintate și poziţiei lor sociale, să 
înţeleagă caracterul de clasă al religiei şi al credinţei: 


„Te baji numai-n căşi domnești 
Acolo mînci șşi-noptezi 
De-ai veni în casa mea, 
Plozii te-ar înconjura, 
S-ar juca cu barba ta, 
Nemiîncaţi și nelăuţi 
Ţi-ar mai cere şi bănuţi. 
Şi cum n-ai semănare 
Bagi apa mică tot în ai mare“ 
(Mă gurii sus pe cetate) st 


Considerăm că asemenea versuri, care ne sugerează o trimitere la poezia 
argheziană, pot figura la loc de cinste în oricare antologie a creaţiei populare, 
ele ilustrind, cu toată puterea semnificației lor, concepţia și atitudinea munci- 
torimii minere în această direcţie. 

O problemă importantă în legătură cu producţia tradițională a minerilor 
este aceea a relaţiei care există și pe această treaptă între folclorul sătesc si 
creaţia minerească. Cercetările teoretice mai noi, referitoare la folclorul munci- 
toresc, au subliniat legătura strînsă dintre folclorul țărănesc şi cel muncitoresc. 
Materialele culese de noi oferă pe lingă posibilitatea de înţelegere deplină 
şi concretă a legăturilor reale și necesitatea deosebirilor dintre folclorul ţără- 
nesc tradiţional şi cel al muncitorilor mineri. În numeroase creaţii observăm 
că unele teme sînt reluate şi adaptate noilor condiţii. Așa, de exemplu, cîntecul 
popular Nu da doamne nimănui, ce i-ai dat și codrului etc. este reluat în creaţia 
minerilor şi l-am găsit în citeva variante interesante din centre diferite; 


„Nu da doamne nimănui 
Viaţa minerului 
Că minerul cit trăieşte 
În pămînt se chinuiește.“ 
(Nu da doamne nimănui, Roşia Mont. Cluj) 37 


În varianta din Crişciorul Vașcăului, versurile sună astfel : 


„Nu da doamne nimănui 
Viaţa minerului 
Din fundul pămîntului 

Aur, sare și cărbune 
Eu le scot în altă lume 
Nu-mi ştie nimeni de nume“. 
(Nu da doamne nimărui) 3% 


În sfirşit, acelaşi cintec cules de la Hărţăgani, raionul Brad; 


„Nu da doamne nimărui 

Viaţa minerului 

Că mineru-i necăjit 
“Că umblă pe sub pămînt 

Şi umblă din mină în mină 

Cu felinarul în mină 

Şi cînd urc pe suitoare 

Purca pieptului mă doare“. 

(Nu da doamne nimărui) 3 


În aceste variante minereşti observăm anumite asemănări evidente cu 
cintecul sătesc, dar subliniem şi unele importante deosebiri din punct de ve- 
dere al conţinutului. Astfel, cu toate elementele comune (cîntec de jale, în 
care se exprimă sentimente puternice de tristeţe, cu toate asemănările de formă, 
a simplităţii limbii, a identităţii primului vers), variantele minerilor se deose- 
besc de modelul sătesc tocmai prin tematica specifică — viaţa dureroasă a 
minerului. Fie că prezintă eforturile insuportabile ale muncii care-l lasă pe 
miner fără vlagă, fie că vorbeşte despre floarea amară a sărăciei și a lipsurilor 
sau despre nesiguranța traiului său, variantele minereşti se referă prin excelență 
la munca și viaţa grea din mină. În consecinţă, aceste cîntece nu mai fac apel 
la codru, la frunza verde, la libertatea păsărilor, ci se folosesc de elemente 
ca: Mina din fundul pămîntului unde el se chinuieşte, la „baia“ în care 
trebuie să trăiască asemenea unui șoarece, la faptul că și „ziua minerului e 
tot noapte“, la sănătatea coaptă de „iadul“ unde munceşte ete. Legătura dintre 
creaţia satului şi cea a minerilor poate fi observată şi în bucăţi ca : Decit prin 
locuri străine, Câte lămpi pe Roşia în sus, Vino maică de mă vezi ete. sau chiar 
în frumoasa baladă Vălean Holoangăru. Ținem să precizăm că în cazul baladei 
Vălean creaţia minerească este sub toate aspectele net superioară modelului 
sătesc 1. Dacă în Hora lui Vălean ca şi în Vălean Holoangăru este vorba de 
otrăvirea eroului cu „cafea“, de către mîndruţă, în balada minerească se cere 
subliniat conţinutul profund social, sinceritatea sentimentului, precum şi 
vigoarea imaginilor noi. 


Cîntecele de revoltă şi luptă 


Un loc de frunte în creaţia minerilor îl ocupă, desigur, poezia de luptă și 
revoltă. Analizat mai profund, acest motiv tematic al luptei de clasă nu este 


1 Am comparat balada noastră cu variantele din volumul lui T. Brediceanu 
170 melodii populare din Maramureş, piesa folclorică Asta-i hora lui Vălean, A. I. F. MG 
164 a, cea culeasă de Marinescu Teodor MG 230 h. sau cea înreg. la MG 7 h. toate de la 
Institutul de folclor Bucureşti. 

uniform nici el. Uneori revolta se manifestă izolat; aşa, în versurile de mai 
jos, minerul care n-are decit braţele sale de muncă își exprimă sentimentele 
de profundă minie şi este hotărît să facă orice pentru ca viaţa lui să capete 
un anumit sens: 


„Si-am uitat de văntălău 
Că şi-acela îi al meu 
Scaunul lui dumnezeu 
L-oi stărima odată eu“ 


(Sleigăre suflelul meu) 40 


Pentru satisfacerea nevoilor de strictă necesitate ale vieţii, minerul este 
capabil de orice act, care poate merge chiar pînă la sugrumarea exploatatorilor: 


„Să-mplînt brişca-n cineva 
Ce dreptatea ne-o scurta 
Şi din plată ne fura“ 


(Trei cocoşi roşii cîntară) + 


Desigur că nu aceste versuri caracterizează creația revoluționară a mineri- 
lor. Condițiile de viață fiind pretutindeni grele şi de nesuportat au făcut ca 
indignarea să capete un caracter de masă. Protestul care la început era individu- 
al şi lipsit de perspectivă se va transforma într-o acțiune cu caracter colectiv. 
Aceasta se întimplă însă numai atunci cînd conștiința muncitorului miner 
s-a pătruns de necesitatea acțiunii în comun. Răspindirea învăţăturii care 
propovăduia eliberarea prin luptă a proletariatului și gruparea muncitorilor 
mineri în organizaţii de tip revoluționar va influența creația minerilor, prin 
transformarea poeziei muncii, a strigătului de durere, intr-o chemare la luptă 
hotărită. Deci, o dată cu procesul de radicalizare a conștiinței minerești 
elementele individuale, uneori anarhice, ale revoltei vor fi înlocuite cu lupta 
comună și organizată a minerilor. Astfel, în poezia de luptă îşi face loc tot 
mai mult persoana întîi plural. Spiritul de colectiv străbate versuri ca: 


„Avem mîini aur să dăm 
Şi lumea s-o răsturnăm“ 


(Avem mâini aur să dăm) %2 


În legătură cu creaţia popular-revoluţionară, trebuie să facem o precizare, 

şi anume că e necesar să distingem : 
`a) cîntecul manifest, cu o funcţie agitatorică imediată şi 

b) creaţia care îndeamnă la luptă în mod indirect, folosind anumite ale- 
gorii sau simboluri. Este lesne: de înţeles că în perioada de dezvoltare lentă 
a mișcării minerilor nu se puteau promova cintece cu caracter agitatoric. 
Acestea erau cu stricteţe interzise de regimul burghezo-moșieresc şi, în conse- 
cință, ele erau cîntate în grupări cu totul restrînse şi numai în anumite ocazii 
(întruniri în aer liber, în cadrul grevelor şi, eventual, în închisori). 

Din ultima grupă există un număr însemnat de creații — unele sînt 
cîntece de masă, altele marșuri sau cîntece de organizaţie, multe au fost poate 
traduceri. Comentăm cîteva dintre cele care cuprind asemenea exprimări 

aluzive sau sugerări simbolice. Așa, culoarea roșie, simbol al luptei împotriva 
exploatatorilor, o vom găsi în poezii ca: Cocoş roșu pe cetate, Trei cocoşi roșii 
cîntară, Şovagăii, Cite pene-n flori la noi ete. În prima poezie citată minerul 
îi atrage atenţia cocoșului să nu cinte, deoarece jandarmii îi vor lua urma, 
însă cocoşul îi răspunde: 


„Nu duce tu grija mea 
Nu-nţeleg ei cîntarea 

Cînd eu cînt mai către zori 
La trezit de muncitori. 
Merg băieşii către mină 

Eu le cînt despre lumină 
Şi le cînt mai către amiază 
Să le ţin inima trează. 
Că-i vremea trezitului 

Nu-i vremea dormitului“. 


(Cocoş roşu pe cetate) 4 


Expresii ca „trezitul“, „cintecul despre lumină“, „vremea trezitului“ etc. 
ţintesc a face pe miner să înțeleagă necesitatea luptei conștiente. În alte 
poezii, ca Buje, ruje ruptă, simbolul şi chemarea directă se împletesc armonios. 


„Buje, ruje ruptă 
Ne gătim de luptă 
Hai, hai 
1 mai 
Sus miner la luptă“ 
i (Buje, ruje ruptă) î 


Spre deosebire de aceste creații în care îndemnul la luptă este alegoric 
formulat, în poezia agitatorică minerii au simţit nevoia unor chemări directe, 
deschise și clare ca în versurile : 


„Hai miner de stringe-ţi pumnii 
C-am văzut că vin patronii“ 


(Hai miner de stringe-ți pumnii) 45 


Mizeria şi nedreptatea i-au determinat pe mineri să organizeze numeroase 
acţiuni cum au fost: greva de la Anina (1877), luptele greviste din Valea 
Jiului (1907), acţiunile revoluţionare din perioada anului 1917, marea grevă 
de la Lupeni (1929), acţiunile din timpul celui de-al doilea război mondial 
etc. Aceste frămîntări au avut un ecou puternic în inima şi creaţiile minerilor. 
Chemările la luptă tot mai numeroase erau adresate tuturor minerilor şi în 


ele se formulau cele mai importante revendicări : 


„Sus miner la luptă mare, 
Să-mpărţim raza de soare“ 


(Sus miner la lupta mare) 4 


23 CONTRIBUŢIE LA CUNOAŞTEREA. TRADIȚIEI CREAȚIILOR POPULARE MINEREŞTI 315 


Şi, după ce se constata o serie de stări care îndreptăţeau lupta, apare 
din nou, mai răspicat îndemnul : 


„Sus pumnii, ciocanele, 
Să-mpărţim noi soarele 
Strop de strop în orice casă 
S-avem viața frumoasă.“ 

(Ibid) 


Cu mult mai răspicat răsună chemarea cintecului Frați mineri ce-n mină 
vă stingeţi. lată refrenul cîntecului : 


„La grevă, la grevă 

Ne cheamă sirena 

Semnalul ceferist în luptă încercat 
La luptă, la grevă ne cheamă sirena 
Şi al nostru asalt va fi ciștigat. 


(Praţi mineri ce-n mină vă stingeți) 1? 


Cintecul revoluţionar înregistrează, față de producţiile tradiţionale 
neomogene, deosebiri esenţiale sub aspectul tematico-ideologic şi chiar al 
formei. 

Nu putem încheia comunicarea noastră despre creaţiile în versuri ale 
minerilor, fără să nu subliniem valoarea estetică a comorilor folclorice minereşti. 
În trecut, asupra întregii creaţii muncitoreşti plana nu numai îndoiala exis- 
tenţei, ci şi acuzarea prin care se socotea că folclorul muncitorilor ar fi near- 
tistic, motivîndu-se acest fapt prin apariţia de dată mai recentă și prin insu- 
ficienta șlefuire a lui. Creaţia populară a minerilor aduce lumină şi în această 
problemă. Nu e nimic surprinzător în faptul că unui conţinut înalt de idei şi 
sentimente, că unei tematici multilaterale pe care o exprimă cele mai variate 
specii, o prezentare profund realistă etc. îi corespunde o imaginaţie bogată, 
o limbă frumoasă şi simplă, o ironie fină etc. Merită subliniată în această direcţie 
tocmai originalitatea fanteziei. La minerii care lucrează în minele de aur, se 
pare că imaginaţia este excepţională. Poate că strălucirea acestui metal atît 
de căutat și îndrăgit să fi aprins în mintea oamenilor o bogată fantezie, aşa 
cum apare în versurile: 


„Roşie, țară săracă, 
Ar putea în tin’ să facă 
Pod de aur țintuit 
Cu picioare de argint 
Cu cuie de diamant 
Pin'la dumnezeu de-nalt.“ 
(Roşie, țară săracă) 48 


Astfel creaţia populară a minerilor întregește patrimoniul nostru folcloric 
printr-o tematică nouă și necunoscută, aducînd și o întreagă gamă de imagini, 
care pot rămîne ca modele inegalabile. În poezia din trecut, procedeul contras- 
tic, cerut de conţinutul care trebuia să compare viața minerilor cu cea a asupri- 
torilor, a fost des folosit : 

Inelele domnilor 
Pîn’ la vîrful stelelor, 
Necazul minerului 
Cât îi faţa cerului. 
(La baie la Bătăroaia) 4? 


Am subliniat în altă parte importanţa simbolului în poezia minerilor. Utili- 
zarea acestui procedeu de sugerare a ideilor sau sentimentelor o găsim în 
numeroase poezii sau în cadrul aceleiaşi poezii de mai multe ori dar în forme 
variate. Este cazul baladei La căștile scaunului unde pasărea sosită la celula 
în care era închis Săndruţul are „aripioare roşioare“. Iapa cu coama înspumată 
care aşteaptă de 20 de ani, este de asemenea un mijloc alegoric de a sugera 
minia minerilor ajunşi pină la capătul răbdării. De asemenea măicuţa bătrină 
cu care se întilnește Săndruţul la înapoierea sa din ocnă, este un simbol al 
năzuințelor maselor, care doresc libertatea şi înlăturarea exploatatorilor. 
În toate cazurile simbolurile poeziei minerești sînt ușor de înţeles: 


„Greu-i muntele de aur 
Da-l înghite-un hîd balaur“ 


(Cobori doamne din lîrg jos) 50 


Exprimarea artistică a imaginilor şi îmbogățirea sentimentelor comunicate 
se fac și cu ajutorul altor procedee. În intenţia de a prezenta viața amară 
a minerilor creatorul popular face apel la epitete, metafore, iar în alte cazuri 
la înşiruiri de metafore: 


„Sărăcie floare-amară 
Toţi minerii te gustară 
Dintr-un colț în altă ţară 
Dar ca mine nimenea 

Te mîncai cu lingura 

Te băui cu doniţa 
Doamne nimărui nu da 
Viaţa blestemată a mea“. 


(Nu da doumne nimărui) îi! 


Coneizia exprimării alese, încărcătura afectivă şi plasticitatea se pot vedea 
cu claritate în următorul portret: 


„Perişorul 
Gălbiorul 
Ochii rîndunici cu zborul 
Și obrajii ca gliciurei 
Murea ninea după ei.“ 
(La căşile scaunului) 5 


În acest exemplu observăm varietatea şi armonia mijloacelor sau procedee- 
lor stilistice. De la diminutivul simplu, acel cu funcţie epitetică, pină la meta- 
fora expresivă, comparaţia naturală şi exprimarea hiperbolică, toate acestea 
în complexul lor ne dau o imagine unitară. Poetul popular a căutat mijloacele 

cele mai potrivite pentru a atrage atenţia ascultătorului asupra portretului 
acestui miner luptător, figură reprezentativă şi care în consecință trebuia 
reliefată în mod deosebit. 

O remarcă generală : toate mijloacele și procedeele stilistice sînt realizate 
cu elemente luate din viața minerului. În legătură cu Vălean Holoangăru, 
balada folosește următoarea comparaţie : 


„Şi ca ştearţu se stingea“ 
sau hiperbole ca: 


„Ortacii se-ntunecară 
De s-o stins soarele afară“. 


sau ca: 


„Numai unul lacrimi varsă 
De stinge ștearțul pe masă“. 


Natura nu e străină creației populare a minerilor. Deşi minerul lucrează 
în „fundul pămîntului“ unde nu este soare, nici stele, elementele de natură 
(acolo unde apar) se încadrează armonios în imaginile vieţii minerești. 

În exprimarea sentimentelor creaţia minerilor, ca în general poezia 
populară, foloseşte repetiţia. Prin repetiţii se evocă şi se întăreşte de exemplu 
ideea de revoltă: 


„De trei zile sus pe Jii 
Plînge dorul inimii 
De trei zile se string iarăşi 
Cete, cete de tovarăși.“ 
(Cântec de pe Jiu) & 


Pentru a creşte intensitatea sentimentului în poezia epică mai ales, dar 
şi în cea în care se exprimă direct sentimentele, se repetă de mai multe ori 
versuri întregi, așa cum se întimplă în aceste patru versuri: 


„Dragă îmi este mîndruţă dragă 
Cum ni-i dragă ziua albă 
Cind ies din fundul minei 
Sus în troașul țarinei.“ 
(Vălean Holoangăru) 5 


În balada La cășile scaunului, pentru a intensifica sentimentul de grea sufe- 
rinţă a Săndruţului, închis pe 20 de ani, se repetă în mod obsedant, de 7 ori, 
dar totdeauna afectiv următoarele versuri : 


„Douăzeci de ai şi o lună 
Şi o săptămînă bună 
Şi-nc-o zi pînă la capăt 
Pîn'ce dă soarele-n scapăt. 
Nu-s o zi şi nu-s nici două 
Tinereţea-i ca şi o rouă.“ 
(La căşile scaunului) 55 

Aceste variate procedee constituite pe baza unor elemente specifice vieţii 
minerilor, au adus numeroase note de originalitate, făcind din poezia populară 
a minei o creaţie de înaltă valoare artistică. Nuanţarea sentimentelor desigur 
nu trebuie atribuită exclusiv mijloacelor formale. Numai datorită unui conţinut 
bogat și ales de idei și sentimente, a fost posibilă o exprimare emotivă și 
expresiv-sensibilă. Sinceritatea și profunzimea sentimentelor sînt factorul 
determinant. În strofa de mai jos, deşi mijloacele artistice sînt minime, totuşi 
profunzimea sentimentelor impresionează prin realismul lor : 


„Sint copil de băieş sărac 

N-am nici avere nici argint 

Numai o colibă ce mă apără de vînt 
Sînt copil de băieș sărac.“ 


(Sînt copil de băieş sărac) &i 


Chiar dacă cititorul nu are posibilitatea să cunoască melodia care în- 
soţeşte aceste versuri, el îşi poate imagina cît de dureroasă era realitatea pe 
care o oglindea conţinutul acestui cintec. La inimă merg de asemenea şi 
versurile : 


„Frunză verde de măslină 
Vin minerii de la mină 
Numa-al meu bărbat nu vine“ 
(Frunză verde de măslină) 51 


Din exemplele citate, remarcăm că producţiile în versuri ale minerilor oferă 
cercetătorilor de specialitate un prilej de a cunoaşte nu numai frumusețea 
poeziei populare, ci şi creaţia lexicală a truditorilor de la mină. Vocabularul 
pe care-l folosesc minerii în creaţiile lor este deosebit de interesant. De la 
cuvintele uzuale ale minerilor ca riznă, vîntălău, ort, șut, pravuri, băişag şi 
pînă la cele rare și puţin cunoscute ca: „alinderea“, „feliheriu“, „ioșag“ (in- 
fluenţa maghiară la ultimele două) cărora creaţia populară le-a dat viabilitate, 
în toate găsim acest element tipic de comunicare a traiului minerilor. 

La capătul încercărilor noastre de a lămuri valoarea şi profilul producții- 
lor minerești, vom pune drept încheiere cîteva suceinte concluzii : 

1, Creaţia orală şi în versuri a minerilor este o componentă de seamă a 
neprețuitei comori de folclor, pe care poporul nostru a creat-o în decursul 
veacurilor. Filonul acestor producţii, ilustrind tematica muncii la mină, ex- 
primind sentimentele şi gîndurile truditorilor din subteran şi punind în lumină 
spiritul revoluţionar de care aceştia au dat dovadă, ne determină să considerăm 
că folclorul minerilor face parte integrantă din creația muncitorească. 

2. Producţia populară a minerilor din trecut deşi nu a fost prea răspîn- 
dită şi nici atit de bogată ca cea a satului, are fără îndoială o tradiţie multi- 
seculară, fiind tot atit de veche ca şi cea ţărănească. În condiţiile apariţiei 
relaţiilor capitaliste, o dată cu transformarea băieșului într-un muncitor de 
tip proletar, cu formarea conștiinței socialiste şi creaţia sa a cunoscut un salt 
calitativ, devenind un cîntec de luptă și revoltă. 

3. În întunericul apăsător al minei cintecul tradiţional al minerului a 
constituit o rază luminoasă care a alinat, îmbărbătat sau îndemnat la luptă 

pe aceşti oameni a căror viață plină de nedreptăți devenise cu adevărat 
revoltătoare. 

4. Creaţia tradițională a minerilor pe lingă însemnătatea autentic-docu- 
mentară are și o valoare estetică deosebită. Realismul faptelor de viaţă, 
sinceritatea sentimentelor, îndrăzneala cu care s-a spus adevărul și exprimarea 
lui într-o formă pe cît de aleasă pe atît de originală, îndreptăţesce ideea 
că aceste bunuri folclorice prezintă o incontestabilă valoare artistică. 


GLOSAR 
Cuvintele au fost explicate în ordinea în care au fost întilnite. 
ort — loc de muncă în abataj 
știolnă — coridor, galerie care duce în interiorul minei 
băișag — minerit. 
hurca — un instrument de spălat aurul 
dîrg — unealtă de tras nisipul de la sfredelirea găurilor 
troc — vas de lemn pentru cărat minereul 
hogman, hogmanet — maestru miner la minele de aur 
fideu — capac 
a fişcăi — a fluiera 
obar — maestru şef miner 
slăigăr — ajutor de maestru 
ioșag — cîştig 
rit — şes de păşunat 
tîrnaț — pridvor 
a litrosi — a prăda 
a se guri — a se sui 
văntălău — ciocan mare de dat găuri 
buje — bujor 
ruje — roşu 
stearţ — lămpaş, lampă de miner 
troaş — livadă, luncă 


ANEXA IZVOARELOR ȘI INFORMAŢIILOR 


1 Dă-mi Doamne, cules de Ion Iliescu şi Ana Soit de la Miheş Ştefan zis Brutus, 
din satul Corna, comuna Roşia Montană, raionul Cîmpeni, regiunea Cluj. 

2 Nicodim al lui Budău, cules de I. I. şi A. S. de la Nicodim al lui Budău, miner de 
59 de ani din Roşia Montană (versurile nu le-a făcut el). 

3 La baie la hop, cules de I. I. și A. S. de la Miheș Ştefan. 

4 Dă Doamne să cînt ca cucu, cules de A. S. de la Szekely Stefan, Roşia Montană, 
Cluj. 

5 Mai sus la Roșia, cules de I. I. de la Tomuş Ion, miner pensionar Roşia Montană, 

6 Versul Cotroanţei, reprodus din „Columna lui Traian“ nr. 4 aprilie 1877, p. 187. 

? Ibidem, 

8 N. Deleanu Cintecele minerilor, publicată în „Luceafărul“, nr. 15 din 1962 p. 5. 
9 Mi-a mincat patrohul baia, cules de A. S. de la Tioc Grasim din Roşia Montană. 
10 La baie la împărăție, cules de I.I. şi A. S. de la Iancu Izabela din Roşia Montană. 
H Strigătură culeasă de I. I. de la Bilek Iosif — Petroşani. 

1: Strigătură culeasă de I. I. de la Călin Ion, Coroiești, Vulcan, regiunea Hunedoara. 
Versul Buciumanelor, cules de Elena Stoica şi Ion Iliescu de la Alex. Lupu de 70 
de ani, îost miner în Lonea, originar din Bucium, Roşia Montană, Cluj. 

u Ibidem. 

15 Minerul, poezie populară de Iosif Duma Ilideanu din Anina, Reșița, regiunea 
Banat. Poezia a fost publicată în „Foaie interesantă“, Orăștie, anul 18 nr. 5 din 1924 p. 17. 

15 Ibidem, 

12 Of, of, of și grea-i viaţa, cules de I. Iliescu de la Dumitraş Nicolae, miner, comuna 
Crişcior, raionul Brad, regiunea Hunedoara. 

18 Fire-ar ceasul afurisit, extras de I. I. din Arhiva Institutului de folclor, Frag. 
3421 /b, cules de H. Brauer în 1937 de la Alexandru I. Priam, București. 

19 Avem mini aur să dăm. de la Truţă Aurelia, fiică şi soţie de miner, domiciliată 
în Turda şi originară din Roşia Montană. 

20 Fraţi mineri nenorociti, publicat şi în „Raportul către al VIII-lea Congres al Uniunilor 
Muncitorilor din Ind. Minieră din Rominia“, Bucureşti, 1932, p. 52. 

21 Poezie ocnărească, publicată în calendarul „Minerva“ din anul 1907. 

22 Balada lui Ștefan Augustin, culeasă de A. S. de la tînărul miner S. Sîngereanu, 
Uioara, Turda, Cluj. 

23 La baie la Făureni, cules de I. I. şi A. S. de la Alexandru Almășan pensionar, 
56 de ani, Roşia Montană, Cluj. 

24 O tu hoancă Dumitreasă, cules de I. I. şi A. S. de la Miheş Terezia. 

2 Imnul minerilor, cules de I. I. de la Alexandru Conya din Aninoasa, miner pen- 
sionar, 60 de ani. Imnul este cunoscut în toate centrele miniere şi a fost publicat şi în calen- 
darul minerului din anul 1935. 

% Tes din mină, cules de A. S. de la Truţă Aurelia, 

2? Roșie țară săracă, cules de I. I. şi A. S. de la Alexandru Golgociu, miner de la 
Cerctej-Deva, reg. Hunedoara, originar din Roşia Montană. 

23 Cintec muncitoresc, extras de I. I. din arhiva Institutului de folclor Mg. 1216 f. 
cules de A. Szekelarie de la Bercea originar din Sziget. 

25 Fraţi mineri nenorociti (vd. supra, nr. 20). 

30 Din trei părţi una-i a mea, cules de A. S. de la Moldovan Lisaveta, Deva, regiunea 
Hunedoara. 

31 Fraţi mineri nenorociţi. 

3 Vălean Holoangăvu, cules de I. I. şi A. S. de la Al. Golgoţiu. 

33 La Cășile scaunului, cules de A. S. de la Truţă Aurelia. 

34 La casă de băteș sărac, cules de A. S. de la Tioc Grasim. 

35 Colindă minerească, cules de A. 8. de la Baicu Lucreția, Roşia Montană, Cluj. 

35 Mă gurii sus pe cetate, cules de A. S. de la Tioc Grasim. 

3? Nu da doamne nimărui, cules de 1. U. de la Tomuş Ioan, Roşia Montană. 

% Nu da doamne nimărui, cules de I.I. şi A. S. de la Euftemie Boldaşu, 45 de ani, 
miner, Crişciorul Vașcăului. 

39 Nu da doamne nimărui, cules cu ocazia deplasării brigăzii folclorice a Casei 
Regionale a Creaţiei Populare din Deva. Bucata se află înreg. pe bandă şi la Institutul 
de folclor. Informator a fost Popa Cornel din Hărţăgani, raionul Brad, reg. Hunedoara. 

40 Steigăre sufletul meu, cules de A. S. de la Moldovan Lisaveta. 

Trei cocoși roșii cîntară, cules de A. S. de la Tioc Grasim. 

42 Avem miini aur să dăm, cules de A. S. de la Tioc Grasim. 

Cocoși roșii pe cetate. 

Buje, ruje ruptă, cules de A. S. de la Moldovan Lisaveta. 

Hai miner de stringe-ți pumnii, cules de Ion Ciorîţă şi I. I. de la Ietric Gaşpar,61 
de ani, muncitor miner Teliuc, Hunedoara. 

45 Sus mineri la lupta mare, cules de I.I. şi A. S. de la Baicu Lucreția, fiică de miner, 
65 de ani din Roșia Montană, Cluj. 

4 Fraţi mineri ce-n mină vă stingeți, cîntec din 1935, publicat în revista „Muzica“ 
anul XI nr. 4, din 2 aprilie 1961, în articolul tov. E. Cernea „Contribuţia la cunoașterea 
cîntecului muncitoresc revoluţionar din Rominia“. 

48 Roșie țară săracă. 

49 La baie la Bătăroaia. 

50 Cobor doamne din tirg jos, cules de A. S. de la Tioc Grasim. 

Nu da doamne nimărui, cules de A. S. şi I. I. de la Euttemie Boldaşu. 

La cășile scaunului. 

53 Cintec de pe Jiu — de la V. Zdrenghea — Sebeş (creaţie individuală) 

Vălean Holoangăru. 

La cășile scaunului. 

Sînt copil de băieș sărac, cules de A. S. şi I. I. de la Vasile Boldaşu, Roşia Montană. 
Foaie verde de măsline, cules de Ion Coriţă şi I. I., de la P. Rudeanu miner, 66 de 
ani, Teliuc, regiunea Hunedoara. 


POEZIA POPULARĂ A ÎNSTRĂINĂRII ŞI A DORULUI 


OVIDIU PAPADIMA 


În expunerea de faţă ne propunem să analizăm citeva aspecte ale „cîntece- 
lor de străinătate“ din lirica noastră populară. O nouă privire asupra lor 
credem că ar fi utilă, deoarece aceste cintece au fost deseori înțelese greşit 
şi uneori chiar interpretate tendenţios, în folcloristica trecutului. 

Nu este vorba aici de cunoscutul Verg sau Cîntec al străinătățu, înregistrat 
în Transilvania în mai multe variante, dintre care una a pătruns, la jumătatea 
secolului trecut, în Spitalul Amorului de Anton Pann. Mai bine zis, nu este 
vorba de ceea ce numim noi astăzi „sentimentul străinătății“, adică al depăr- 
tării de patrie, în alte ţări, şi dorul de ţara natală. Verşul ardelenesc al Strănă- 
tății din antologia lui Anton Pann exprimă într-adevăr un astfel de sentiment, 
al depărtării de ţara natală şi al neliniștii pe care o poartă în suflet pribeagul 
departe, între „străini“. Dar acest cintec, în formă populară, pare totuși a 
îi — după cercetările făcute pină acum — o producţie semicultă, creată în 
împrejurări istorice precise. Pare să fi fost cintecul de dor al refugiaților din 
Țara Rominească în Transilvania, în cea de-a doua jumătate a secolului 
al XVIII-lea, împrejurări despre care relatează Istoria Ţării Romineșii de la 
leatu 1769 şi a Bucureştilor săracii. 

Ne referim aici la foarte numeroasele cîntece populare în care sînt expri- 
mate sentimentele de părăsire, de dor şi jale ale omului din popor aflat între 
„străini“, adică în alt mediu social, în propria lui ţară chiar. Cintecele acestea 
constituie un capitol masiv și caracteristic al poeziei noastre populare, capitol 
care nu a fost studiat încă temeinic în lirica daco-romină. O interesantă cerce- 
tare asupra cintecului înstrăinării din lirica aromînilor a fost făcutăl. În 
Macedonia însă, existind şi alte împrejurări istorice — de natură economică, 
socială şi politică — aspectele oglindite în cintecul popular sînt în mod firesc 
uneori deosebite. Ca atare, concluziile investigaţiilor făcute acolo nu pot îi 
folosite integral în studiul trunchiului major al cîntecului popular romiînesc. 
Bunăoară, la rominii macedoneni a existat uneori în masă fenomenul plecării 
în străinătate, peste mări şi ţări, pentru cîștigarea existenţei, — fenomen 
redus în ţările romiînești doar la anumite părţi ale Transilvaniei, într-o foarte 
scurtă perioadă istorică : emigrația în America. Acest fenomen a produs și 
cîntecul său popular propriu, însă pe o arie redusă, aşa cum a fost şi fenomenul 
însuşi. 


1 Pericle Papahagi, Poezia înstrăinării la Aromini, Bucureşti. 1912. 

Cel care cercetează bogata poezie a „străinătății“ din cîntecul nostru 
popular, întilneşte cu surpriză stări de suflet ca acestea : 


„Dară eu, un pui de om, 

Cum să n-am în lume dor? 
C-am avut şi eu un frate, 
Ş-ăla e în străinătate, 

Chiar d-aici peste trei sate 1...“ 


Cintecele de jale, pe tema fetei măritate de curînd, sînt pline de reproşuri 
adresate părinţilor, care le-au dat „departe“, după oameni din alt sat, între 
„Străini“. Aceşti „străini“ nu sint de loc oameni de altă naţionalitate. Bărbatul 
femeii care se plinge în cintec vorbește aceeași limbă, satul lui e rominesc. 
Noţiunile de „străin“ şi „străinătate“ au aici cu totul altă sferă decit în limba 
noastră cultă. Însăși noţiunea de distanţă e cu totul alta: 


„Foaie verde, foaie fragă, 
Departe ești, mîndro dragă. 
Bu departe, tu departe, 
Două dealuri ne desparte, 
Două dealuri şi-o pădure, 
Crescută cu fragi şi, mure...“ 2 


Înţelesul deosebit al cuvintelor „străinătate“ şi „depărtare“ în lirica noas- 
tră populară oglindește realităţi economice şi sociale deosebite și trebuie cerce- 
tat în lumina lor. Pentru înțelegerea sentimentului, exagerat pentru noi azi, 
al distanței, trebuie să ne amintim de starea de înapoiere economică a mai 
tuturor ținuturilor din patria noastră, consecinţă a regimului feudal prelungit 
anacronic şi apoi a exploatării sălbatice, fără nici o grijă de viitor, practicată 
de stăpînirea burghezo-moșierească în perioada trecerii la capitalism. Să ne 
amintim că, pînă de curînd, tocmai acele centre vitale ale creaţiei de artă 
populară, precum Maramureșul, Năsăudul, Haţegul, Oltenia subcarpatică, 
Vrancea etc., erau aproape total lipsite de drumuri. Să nu mai vorbim de 
situaţia întregii ţări, în materie de căi de comunicaţie, în secolul al XIX-lea. 
Pe la jumătatea secolului trecut, o călătorie de la București la Iaşi era o între- 
prindere de lungă durată şi cu multe riscuri, pe care n-o îndrăznea oricine. 
Ion Ghica povesteşte despre O călătorie de la Bucureşti la Iaşi înainte de 1848 
cu emoție şi oarecare patos, ca despre o adevărată expediţie 3. Dezvoltarea 
mijloacelor moderne de comunicaţie a relativizat sentimentul distanțelor, 
accentuind și mai mult contrastele. Mai uşor şi mai rapid, într-o jumătate de 
oră, parcurgi cu avionul distanţa de la București la Constanţa, decit să străbaţi 
o pădure care nu are decit cărări înecate de bălării, urcînd și coborind două 
dealuri, — ca în cintecul citat. | 

Trebuie să ţinem seama apoi și de împrejurări specifice regimului capita- 
list. O pertinentă analiză a acestor împrejurări în Maramureş, generind tocmai 


1].G. Bibicescu, Poezii populare din Transilvania, Bucureşti, 1893, p. 198 
2 T. Balş, Pe-un picior de plar. Folclor poetic contemporan, Bucureşti, 1957, p. 138: 
3 Ibidem, Scrisori către V. Alecsandri, Bucureşti, 1887, pp. 239—256. 

forme noi ale eîntecului „străinătăţii“, a fost făcută într-o cercetare mai recentă: 

„Procesul de sărăcire ajunsese pînă la 23 August la punctul maxim. Se ajunsese 
la tăierea aproape completă a pădurilor şi la exploatarea tot atit de nemiloasă 
a oamenilor. Locurile nefiind prielnice unei agriculturi intense, iar pădurile, 
ajunse să fie exploatate de o mină de capitalişti, nemaiputând constitui un 
venit pentru majoritatea locuitorilor, aceştia au trebuit să-şi cîştige traiul 
prin alte părți. Oieritul, venit de bază în trecut, ajunsese bunul numai al chia- 
burului, căci puţinele oi pe care le aveau săracii nu satisfăceau nici pe departe 
nevoile lor. Procesul de acaparare a pămintului devenise foarte acut. Munte 
după munte era luat obştiei ţărăneşti, prin diferite vicleşuguri Last 

Consecința inevitabilă a fost plecarea, uneori în masă, spre alte meleaguri, 
în căutarea unui loc de muncă: „Drumurile ţării în spre Moldova de nord 
Banat şi Ardeal începuseră să fie din ce în ce mai des bătute de mulțimea 
nevoiaşă gonită de sărăcie. Bărbaţii la tăiat pădurea, femeile şi copiii la 
secerat. La fabrici mergeau uneori familii întregi“, 

Acolo unde ajungeau aceşti nevoiaşi, intrau pe mina unor „străini“ în 
adevăratul înţeles al cuvintului: pe mîna exploatatorilor, care nu puteau 
avea nici o milă pentru aceşti nefericiți. Autorul studiului nu o spune, dar se 
poate deduce cu certitudine : cei care munceau la păduri, intrau pe mina 
capitalistului, fie individual, fie asociat în societăţi forestiere ; cei care munceau 
la cîmp, pe mîna moşierului sau a chiaburului ; cei din fabrici, pe seama virfuri- 
lor capitalismului. Nu e vorba deci de diferențieri etnice, aşa cum a căutat 
să interpreteze uneori folcloristica trecutului, ci de un sentiment net de clasă. 
Pentru cei veniţi să muncească pe alte meleaguri ale țării, oamenii de care 
depindea viaţa lor erau dușmani, erau „străini“. Mărturia colectivistei Anuţa 
Petrovan, de 60 de ani, din comuna Teud, culeasă de Z. Suliţeanu, e dramatică 
şi revelatoare în acest sens: „O, doamne, ce se merea la lucru în Ardeal... 
Mulţi se prăpădeau. Eram în 1936. Meream femei şi copii laolaltă, la secerat... 
Cind plecam, cîntam bogăt de dor de acasă: 


„Bă mă văd sosită-acasă 
Şi de m-aş culca pe masă! 
Că străină-i tare greu 

Şi de copii o îi rău...“ 


Mărcuţa Munteanu, din acelaşi sat, cînta ca mărturie acest cîntec : 


„Dorul şi ţara străină, 
Mi-o făcut fața bătrină 
Și capul caer de lină...“ 2 


Sint însă în cîntecele de „străinătate“ şi unele atitudini care nu pot fi 
explicate numai prin aceste împrejurări şi ne duc cu gindul şi spre alte feno- 
mene din trecut, în viaţa satului: 


„Foaie verde odolean, 
Bată-te crucea de deal, 


anu, Viata cîntecului popular în comuna leud, în „Muzica“, II 

Dacă mă desparţi de neam! 
Si-am zis verde trei masline, 
Jelui-m-aş, n-am la cine, 
Că-s străină, vai de minel! “ 


Cîntecul vorbeşte în numele unei „vădane“, care a rămas în satul unde 
se măritase, departe de „neam“, adică de familia părinţilor ei. 

O bună parte din lirica înstrăinării şi cîntecele de jale ale fetei măritate 
„în străini“, în totalitatea lor, se explică prin acest sentiment extraordinar 
de intens al legăturilor de familie : 


„Strugurel bătut de brumă, 

Rău îi, doamne, făr-de mumă! 
Strugurel bătut de piatră, 

Rău îi, doamne, făr-de tată! 
De-ai călca din piatră-n piatră, 
Din străin nu îţi faci tată. 

De-ai călca din urmă-n urmă, 
Din străin nu mai faci mumă.“ 2 


Intensitatea acestui sentiment de familie cere însă ca să fie la rindul ei 
lămurită. O explicare de ordin sentimental, adică printr-o structură afectivă 
deosebită, nu poate fi suficientă. Aici aflăm cauze mai adinci decit cele de 
ordin psihologic. Aceste cauze sînt tot de natură socială, și sînt de căutat în 
viața și structura satului romînesc în trecut. 

Se ştie că, pină nu de mult, au existat în patria noastră numeroase sate 
devălmaşe, caracterizate prin proprietatea în comun — pe obştii — a pămiîntu- 
lui arabil, a munţilor şi a pădurilor. Aceste sate au fost studiate?. În satele 
devălmaşe, oamenii trăiau „în formele familiei simple, pe două generaţii, 
fără colaterali“. La rindul lor, în aceste sate, familiile tind a se grupa în forma 
„neamurilor“, care „uneori sînt închegate într-o singură rudenie de ceată, 
fictivă sau efectivă“. Schimbările în „ceată“ nu sînt produse decit prin 
fenomene biologice : „nașterea şi moartea“, legate bineînțeles de căsătorie. 
Excepţional, se procedează „sub forma simulării fenomenului biologic, prin 
procedura adopţiunii, înfrăţirii şi a gineririi pe curte“. Această „organizare 
socială într-un sistem de căsătorie şi rudenie“ a satului devălmaș e atît de 
importantă, încît a putut constitui baza întregii organizări juridice a așa-nu- 
mitelor „sate genealogice“<. 

Esenţa „neamurilor“ ca grupări de familie nu e însă caracteristică numai 
satelor devălmașe. Vechile sate romînești — de ţărani liberi, răzeși, moşneni 
— au, în general, o structură întemeiată tot pe „neamuri“, spre deosebire 
de satele de foşti clăcași, iobagi. Acestea din urmă au o structură mult mai 
nestabilă, mai supusă înriuririi formelor de viaţă capitalistă. Dar existenţa 
„neamurilor“, adică a grupelor de familii, se constată chiar în satele de foşti 


1t T. Pamiile, Cintece de țară, Bucureşti, 1913, p. 221. 

2 C Zamfir, Victoria Dosios, Elisabeta Moldoveanu- 
Nestor, 132 cîntece și jocuri din Năsăud. Bucureşti, 1958, p. 117. 

3 H. H. Stahl, Sociologia satului devălmaș rominesc, vol. I, Bucureşti, 1946. 

«Ilbidem,p.35. 

clăcași — evident în proporţii mai reduse. În ţinutul Făgărașului, bunăoară, 
întîlnim în Drăguș, vechi sat de ţărani liberi, un neam cuprinzind 50 de familii 
— o şeptime din totalul familiilor satului —, pe cînd în Runcu, sat mai nou, 
„cel mai mare neam cuprinde numai 13 familii“1. Mai mult decit atita : în 
satele de băştinaşi, „neamurile“ se diferenţează și prin aşezarea lor împreună : 
„pe cătune, străzi, mahalale, cringuri ete.“ 2. „Neamurile“ de foşti iobagi se 
diferențiează şi prin aşezare de „neamurile“ de foşti ţărani liberi. În timp ce 
acestea din urmă sint aşezate cu casele şi grădinile în vatra satului, „neamurile“ 

de foşti iobagi au fost nevoite să se stabilească la marginea satului, în locurile 
unde el s-a întins în vremurile noi3. Deci în organizarea satului, chiar a celui 
de tipul cel mai vechi, alături de fenomenul biologic al înrudirii prin singe, 
apare din plin și fenomenul diferenţierilor de clasă : foştii clăcași, mai săraci, 
mai nou veniţi la o viață mai omenească, au fost de la început împinși, con- 
strinşi să se așeze la marginea satului. Solidaritatea între familiile aceluiași 
„neam“ e atit de puternică, încit ea depăşeşte și orînduielile administrative 
moderne. Pe o uliţă ardelenească locuită de același „neam“, porţile caselor 
spre uliţă aveau fiecare numărul lor, dar de foarte multe ori, după porți, 
curţile caselor nu erau despărțite între ele prin garduri. Prezenţa sau lipsa 
gardurilor despărţitoare e astfel un indiciu sigur dacă familiile aceluiaşi „neam“ 
se mai au sau nu se mai au bine între elet. În comuna Săcădate din raionul 
Sibiu, pînă la sfirşitul secolului al XIX-lea exista obiceiul ca „neamurile“ să aibă 
un loc comun de îngropare, soţul fiind înmormîntat cu „neamurile“ lui, iar 
soţia cu ale ei. Cînd soţia era din alt sat — ceea ce se întîmpla foarte rar —, 
acceptarea îngropării ei la un loc cu „neamurile“ bărbatului ducea adesea 
la grave conflicte familiale 5. 

Între „neamuri“ există diferenţe de avere : „neamuri“ bogate, „neamuri“ 
sărace, — după cum există şi între familiile aceluiaşi „neam“. 

În cadrul tuturor acestor împrejurări, ne inchipuim cît de complicată 
era problema dragostei și a căsătoriei, pentru o fată. Ea îşi alegea, sau îi era 
impus de părinţi, nu numai viitorul soț, dar şi întreg „neamul“ lui. Pentru acest 
„neam“ ea rămiînea o „străină“, oricît ar fi iubit-o bărbatul. Situaţia devenea 
şi mai complicată, dacă această căsnicie nu era făcută din iubire, ci din con- 
siderente economice. De asemenea, dacă tinerii se luau din dragoste, dar făceau 
parte din „neamuri“ între care existau diferenţe de clasă şi de avere, situaţia 
nu era de loc mai simplă. 

Emil Petrovici, cercetind literatura populară a unui ţinut din Banat, 
constată : „De obicei părinţii hotărăsc dacă o căsătorie se poate face sau nu. 
Starea materială a viitorilor soţi are mai mare importanţă pentru legarea 
unei căsătorii, decit simpatia dintre tineri. Totuşi, se iau și bogat cu săracă 
şi invers. Firește, părinții se cam opun“ 6. 


1 Xenia L. Costatoru, Cercetarea monografică a familiei, Bucureşti, 1945, 
pp. 56—57. 

2 Ibidem,p.57. 

3 Ibidem, pp. 58—59. 

+ Ibidem, p. 60. 

5 Cf. Octavian Prie, Un sat rominese din Ardeal, în străvechile sale întoc- 
miri, Cluj, 1934, pp. 124—126. 

e E. Pe t rovici, Folclor din Valea Almăjului, în „Anuarul Arhivei de Fol- 
klor“, III (1935), p. 51. 

În capitolul despre Căsătorie din lucrarea citată a Xeniei L. Costaforu 
(pp. 83—93), se menţionează o sumă întreagă de mărturii despre felul cum se 
făceau căsătoriile. Majoritatea au fost chibzuite de părinţi şi rude, cu toate 
că era știut că fata iubea pe altcineva. Criteriul părinţilor a fost mai ales 
acela de „neam“ şi avere. Cind fata a fost mai dirză, ea şi-a impus voinţa prin 
ceartă cu părinţii. La nevoie se întrebuințau și mijloace tradiționale mai dras- 
tice. Unul din ele era fuga. Fata se refugia singură într-un loc ascuns şi nu 
revenea decit după acceptarea căsătoriei. Dacă băiatul era sărac și fata bo- 
gată, fugeau împreună la neamurile lui. De multe ori, însă, chiar acestea se 
arătau dușmănoase, fiindcă o asemenea întreprindere le atrăgea adversitatea 
„neamurilor“ fetei, influente în sat prin bogăţia şi poziţia lor de clasă. Alt 
mijloc era cel al coabitării înainte de căsătorie. Fata îl introducea pe flăcău 
noaptea în casa părinţilor şi făceau astfel nupţiile fără oficialități, silind părinţii 
să le consfinţească de nevoie. Flăcăul proceda la fel, dacă, fata fiind săracă, 
opoziţia venea din partea părinților lui. 

O dată însă realizată căsătoria, necazurile nu se stirşeau; dimpotrivă. 
Dacă flăcăul era sărac, era considerat de neamuri ca un intrus, cel mult un 
fel de argat bun să muncească. Uneori, psihologia aceasta se comunica pînă 
şi soţiei lui : „Eu eram mai cu avere, el mai sărac, dar mi-era vecin. L-am luat 
ca să-l am de ajutor. El e vecin cu mine, mai sărăcuţ. L-am luat, c-am zis: 
Ce să intre altul străin, din altă parte, în averea mea. Mai bine să vie vecinul“. 
Aici avem de-a face cu o căsătorie făcută în împrejurări mai puţin dramatice. 
Cind interveneau altfel de împrejurări, situaţia celui sărac dintre soţi era 
şi mai tragică. lată cum judeca o „maziliță“ o astfel de căsătorie : „El e straşnic 
de om bun, din sămînță de gospodari buni, de dvoreni. Ea e din neam de oameni 
proşti. Eu nu pot să merg la ea acasă, că e țărancă. Nu-mi stă bine. El merge 
la ale lui neamuri, dar neamurile nu se duc la el. De cînd s-au luat ei, nimeni 
nu s-a dus şi nici el nu are voie bună cu neamurile. Nici el nu merge la neamurile 
ei, nici ea la ale lui“2. 

În asemenea împrejurări, era firesc ca, dat fiind că viața socială a omului 
începea de obicei în sat prin căsătorie, care se făcea de timpuriu, unul din cele 
dintii și mai complexe aspecte ale sentimentului înstrăinării să fie acela produs 
de căsătorie. 

Încă înainte de măritiș, fata era frămîntată de grija de a nu cădea într-o 
soartă rea, prin lipsa de chibzuială a părinţilor: 


„Maică, nu mă legăna, 
Dumnezeu şti cui mi-i da... 
Oi cădea așa-ntr-o mină 

Ca cîrligu în fîntînă...“ 3 


Chiar dacă fata era sărăcuţă şi nici flăcăul nu era bogat, ea se cutremura 
dinainte la gîndul greutăților care o aşteptau : 


„Nu mă da, mamă-n Prilog, 
Că nici apă, nice foc, 


: Xenia L, Costatoru, op. cit. (com. Runcu, 1930), p. 89. 
2 Ibidem (com. Cornova, 1931). 
3C. Zamfir op. cit., p. 126. 

Lemne nu-s, moara-i departe 
Şi toate le purtăm în spate“ ! 


Cîntecul oglindește exact realitatea, — Prilogul fiind „un sat mititel 
şi lipsit de apă“ din Țara Oașului. Fata se înspăimînta mai ales la gindul 
căsătoriei pentru avere. Dacă fata era frumoasă, legile diferenţierii sociale 
erau compensate de cele ale atracției biologice: 


„Frunză verde de doi bai, 
Cată, mamă, cui mă dai. 
Te lăcomeşti la argint 

Şi mă vinzi după urit...“ 2 


Adeseori, fata, cunoscind socotelile părinţilor şi ştiind că nu le poate 
înfrînge, își previne iubitul: 

„Mindruleţ din Birsana, 

Nu-ţi mai bate murgul hiaba, 

Mama ţie nu m-a da! 

N-are mama făr'de mine 

Şi m-a da unde-a fi bine. 

Unde-i botiaş de oi 

Şi pluguț cu patru boi 

Şi feciorii numai doi...“ 3 


Unele cintece vorbesc de soluţia fugii de la părinţi: 


„De m-a da, de nu m-a da, 
Pe fereastră m-ăi fura 
Şi-oi veni cu dumneata...“ 4 


Altele comunică soluţia ascultării şi a resemnării : 


„la scoboar”, Ghiţă, de vezi, 
Că de azi nu mă mai vezi [...) 
Că cu plins şi cu oftat, 
Părinţii m-au măritat, 

După om bogat din sat...“ 5 


Ori într-un fel, ori într-altul, fata măritată în asemenea împrejurări 
tot „străină“ va fi pentru noua familie. Imaginea „străinătăţii“ apare chiar 
în cîntecele miresii, la nuntă : 


„Frunză verde ghiaţă rece, 
Ai, maică, de mă petrece 
Pină-n fundu grădinii, 


11. Muşlea, Cercetări folklorice din Țara Oașului, în „Anuarul Arhivei de 


Folklor“, I (1932), p. 121. 
2 T. Balş, op.cit., p. 163. 
3 T. Brediceanu, 170 melodii populare rominești din Maramureș, Bucureşti, 


1957, p. 106. 
'« Cicerone Theodorescu Izvoare fermecate, București, 1958, p. 32, 


5T. Pamfile, op. cit., p. 260, 


222633 

Că din fundu grădinii, 
M-or petrece străinii...“ 1 


Sentimentul „străinătăţii“ se extinde covirșitor în cîntecele de regret 
ale fetelor, după măritiș : 


„Pînă-am fost la maica mea, 
Fost-am pui de turturea, 

Şi dragă cui mă vedea. 

De cîndu-s la mama lui, 
Nici-s pasăre, nici pui, 

Nici-s dragă nimănui, 
Câteodată, nice lui...2 


„Străina“ se roagă de cuc, să-i comunice maicii întristarea ei : 


„Cuculeţ din cea pădure, 

la mai lasă-ţi pădurea 

Şi te du la maica mea, 
Spune-i că mi-i viaţa grea...“ 


Imagini şi situaţii similare se găsesc şi în lirica populară a rominilor din 
Macedonia : 
„Fă-mă, doamne, zburător, 
Ca să zbor pină-n cel nor 
Şi să mă las drept la mama-n zbor, 
Unde să-mi pling, să-mi destăinuesc tot al meu dor...“ 


În lumina acestor împrejurări trebuie considerate unele accente de ură 
față de părinţi şi de soţi, care răzbat în lirica populară. 
Opoziția părinţilor stirneşte îndirjirea tinerilor care se iubesc : 


„Mînară, mîndruliţa mea, 
Mamă-ta-i muiere rea. 

Umblă noaptea-n arătură 

Şi caută fermecătură, 

Să mă farmece pe mine, 

Să mă las, mîndro, de tine...“5 


Cind părinţii flăcăului se opun, îndirjirea lui merge pînă într-acolo încît 
le doreşte moartea : 
„Miîndră, pentru ochii tăi, 
M-o urît părinţii mei (...) 
Dar tu leagă, mîndro, cînii, 
Că diseară vin la tine, 
D= Chiar dac-or muri bătrinii“€ 
I. G. Bibicescu, op. cit., p.103. 
Cicerone Theodorescu, op. cit., p. 193. 
T. Pamfile, op. cit., p. 259. 
T. Papahagi, op. cit.,p. 257. 


Nicolae Lighezan, Folclor muzical bănățean. Bucureşti, 1959, p. 110. 
T. Balş, op. cit, p. 135. 

Sîntem foarte departe de lumina idilică sub care a fost văzută în trecut — sub 
influenţa lui Alecsandri — lirica noastră populară. Oglindind viaţa cu toate 
luminile, dar şi cu toate asprimile ei, lirica aceasta e creația unor oameni 
robuşti, cu sentimente puternice, cu voinţă îndirjită. 

Faţă de opoziţia părinţilor, adesea fata e tot atit de înverşunată ca şi 
făcăul, explicîndu-i 1 de ce n-a venit la întîlnire : 


„Badeo, maica m-a simţit, 
M-a pus maica la cusut, 
N-ar avea loc în pămînt, 
Nici tămiie la mormiînt“t 


Nici atitudinea faţă de bărbatul impus cu sila de către părinţi nu poate 
fi alta. El e uritul. Căsnicia cu el e un infern : 


„Mariţico din Ploieşti, 

Albă eşti, frumoasă ești, 

Cu bărbatul cum trăieşti? 

— Trăiesc bine ca cu dracul, 
Că ş-asară mi-a spart capul.“? 


Cu un bărbat pe care nu l-a voit, dragostea pentru cel iubit poate mai dina- 
inte de căsătorie e mai puternică decit piedicile : 


„Să vii, bade, sîmbătă, 
Că mă afli singură (...) 
Că bărbatu-i dus la moară. 
Cadă piatra să-l omoară !“3 


Bărbatului urit i se fac farmece, i se dau narcotice: 


„— Hai cumătră la grădină (...) 
Să săpăm d-o rădăcină, 
Rădăcina macului, 

Ca s-o dai bărbatului, 

Să se ducă iadului.“ 


Bărbatul căsătorit fără voie iși urăște de asemenea soţia și-și previne mindra 
să fie precaută : 


„C-am o căţea de muiere, 
De toată lumea mă teme, 
Şi de lună și de stele, 
Şi de vecinele mele.“ 


1T. Pamfile, op. cit, p. 142. 

2 G. Dem. Teodorescu, Poezii populare romine, Bucureşti, 1885, p. 316. 
3 Nicolae Lighezan, op. cit, p. 60. 

4G. Dem. Teodorescu, op. cit, pp. 3385—3836. 

5 N. Lighezan, op. cüt, p. 115. 

Singurătatea fetei părăsite de iubit capătă și ea aspecte de înstrăi- 
nare, — atît de puternic a pătruns sentimentul acesta în cîntecul feminin : 


„Du-te, badeo, şi iar vină, 
Nu mă mai lăsa străină.“1 


Adolescentul de la sat — trimis pe vremuri în şcoala orașului, cu inter- 
nate reci şi bucate făcute în silă, cu colegi care se uitau de sus la opincile cu 
care venise în picioare — trăia şi el sentimentul „străinătăţii“. Plecarea la 
şcoală însăşi era însoţită de presimţiri întunecate, concretizate în imaginea 
„negurii“ aşezate pe pădure: 


„Murgu-i negru şi-nţintat, 
Badea merge supărat, 
La işcoală la-nvăţat.“2 


Aici sentimentul e sugerat cu mijloace poetice foarte subtile : negura, 
coloarea neagră a calului.... Intr-alt cintec, înstrăinarea e sugerată în tona- 
lităţi mai stinse : 

„Trandafir de pe cetate, 

Spune mîndrii sănătate, 

Că de mine n-are parte. 

Nici acuma, nici la moarte, 

Că iău sîn’ ştudent la carte...“, 


la care mindra răspunde, simţindu-l de pe acum străin de ea: 


„Trandafir de pe hinteu, 
Spune-i iubitului meu 
Că mie nu mi-i de iel 
Ca şi lupului de miel.“ 


Un capitol şi mai dureros al poeziei înstrăinării este acel ce oglindește 
suferinţa fetelor şi feciorilor de oameni săraci, care trebuiau să plece de acasă, 
cîștigindu-şi o piine amară, ca slujnice şi ca argaţi : 


„Supărat îi omu-atunci, 
Cînd îşi dă boii pe junci 
Şi bagă îetile slugi.“4 


Un cîntec cules în 1950, în regiunea Cluj, păstrează amintirea jalei celor care 
slujeau la curţile nobilimii ardelene : 


„Dacă baronul se culcă, 
Iau cuțitul să-mi tai pită, 
Lacrimile-n vale-mi pică.“ 


1 Gr, Tocilescu, Marerialuri folcloristice, Bucureşti, 1900. vol. I, p. 319. 

2 Ovid Densusianu, |. A. Candrea, Th. Speranţia, Graiul 
nostru, Bucureşti, 1906, vol. II, p. 97. - 

3 Jahresbericht des Instituts für Rumänische Sprache, Leipzig, IV (1897), p. 318. 

4 Cicerone Theodorescu, op. cit., p. 159. 

5T. Bănăţeanu, „Almanahul literar“, 1 (1950), nr. 12, p. 36. 

Nici pentru cei ce slujeau la oraşe viaţa nu era voioasă : 


„Braşovule, zid înalt, 

Cine foc te-a lăudat 

Că sînt bani prin zidurele? 
Că nu-s bani prin zidurèle, 
Ci-s lacrimi de slujnicele, 
Poate-or fi şi d-ale mele.“* 


Alt cîntec, din aceleași părţi ale Transilvaniei, închide în el chemarea 
într-ajutor a părinţilor: 


„Fă-ţi, maică, fereastră-n zid 
Şi mă ia de la slujit. 

Că zău că m-am săturat 

De casa străinilor, 

De pîinea stăpinilor.2 


Cintecele îlăcăilor slujind ca servitori exprimă și mai clar sentimentul 
„străinătăţii“ : 


„Foaie verde mărăcine, 

Striior sînt, vai de mine; 

N-am nici tată, n-am nici mumă, 
Cine mă scoală mă-njură; 

N-am nici mamă, n-am nici tată, 
Cine mă scoală mă bate.“ 


Alt cîntec, începînd cu imaginile clasice ale temei „străinătăţii“ : 


„Străin sînt, doamne, pe lume 
Ca şi floarea din pădure...“ 


continuă cu o descriere foarte realistă a condiţiei umane a oropsitului : 


„Că-s descult şi dezbrăcat, 
Nebăut şi nemîncat.“4 


Vitregia şi nedreptatea stăpinilor față de cel care îi slujea, îi făcea pe bună 
dreptate să apară în ochii lui ca străini față de străin : 


„Vai de copilaș străin, 
Cînd ajunge la stăpin! 

El munceşte în dreptate, 
Ia leafa pe jumătate 

Şi miîncare-a treia parte.“ 


I. G. Bibicescu, op. cit, p. 14. 

Ibidem, p. 114. | 

Ovid Densusianu, op. cit., |, p. 142. 

T. Pamftfile, op. cit, p. 215. 

Doine, cintece, strigături, București, 1955, pp. 76—77. 

Ciobănia, prin specificul ei, obligindu-l pe om la pendularea între şes 
şi munte, chiar cînd nu duce la veritabile fenomene de transhumanță, impune 
depărtarea lui de sat și de ai săi. Dorul de casă, de iubită, produce în sufletul 
ciobanului sentimentul de „străinătate“, în tonalități mai molcome însă. 
Imaginile în care se îmbracă sentimentul sînt tipice pentru universul real 
al ciobăniei, cu urcușul și scoborişul zilnic din poienile de la liziera pădurii, 
care adăpostesc, de obicei, stinele de oi cu lapte, mioarele, sau de la văile 
alpine în care se aciuiesc tirlele de miei și de „sterpe“, pină la golul alpin, 
unde se află pășunile cu iarbă grasă, neumbrită de copaci: 


„Și-aşa-mi vine cîteodată, 

Să mă sui la munţi cu piatră, 
Să mai văd mamă și tată; 
Şi-aşa-mi vine uneori, 

Să mă sui la munti cu flori, 
Să mai văd frați şi surori...“ 


Priveliştea satelor din vale şi de la cîmpie, care se desfăşoară sub ochii 
ciobanului, urcat pe cea mai înaltă creastă de piatră, îi dă iluzia că şi-ar vedea 
însăși casa şi pe cei dragi. Mindra lui rămasă în sat, nu poate avea această 
iluzie. Priveliștea muntelui, dacă nu e acoperită de dealurile şi pădurile din 
preajmă, ca de obicei, este severă și tristă, evocind singurătatea naturii. 
Urmele mărunte ale acelor cîţiva oameni de sus se pierd total cu distanţa. 
Pentru mindra care așteaptă, obsesia vizuală se transformă într-una audi- 
tivă : 

„Pare-mi-se ori s-aude, 
Că vin oile din munte, 
C-aud clopote cîntînd, 
Pe badea trişcă zicînd...“ 


Așteptarea mindrei e încordată, pentru că ştie că acolo, sus pe munte, cio- 
banul nu duce o viață ușoară, dormind pe „mușinoi“ și pe „rădăcini“ : 


„Și cît o șezut la munte, 
L-o bătut tot vînturi multe, 
Vînturi multe şi ploi mari, 
De cîn' s-o dus păcurari...“2 


Dacă sint săraci amindoi, sentimentul de singurătate e intens și în sufletul 
celei rămase în sat, fie ea iubită, fie ea soţie: 


„Tu te duci, badeo, te duci, 

Tu te duci cu oile, 

Eu îţi port nevoile; 

Tu te duci şi nu mai vii, 

Eu cu cin’ să mă mingt?“ 
1 N. Lighezan, op. cit., pp. 76—77. 


2 Ibidem, pp. 147—148. | o 
3 Gh. Ciobanu şi V. D. Nicolescu, 200 cîntece și doine, Bucureşti, 


1955, p. 77. 


13 POEZIA POPULARĂ A INSTRAINĂRII ŞI A DORULUI 335 


În lirica arominilor, situaţia e oarecum deosebită. Datorită climatului 
mai cald, aşezările omenești statornice se ridică la înălțimi mari, chiar pe 
munte. Ceea ce codrul e pentru dacoromini, e pentru ei muntele: „Casa 
noastră-i muntile...! Sentimentul de străinătate îl au, dimpotrivă, cînd coboară 
la şes, pentru lunile de iarnă. De aceea, ciobanii aromiîni aşteaptă primăvara 
ca haiducii : 

„Ci aştept sosirea primăverii 

Aducătoare de luna frumoasă a lui mai, 
Ca să înverzească fagii sus în munți 

Şi munţii să înflorească 

Şi s-o pornească romiînii într-acolo, 

Cu romincele frumoase...“2 


O situaţie asemănătoare cu a ciobanilor — mult mai tristă însă — era 
în trecut cea a moţilor săraci, cioplitori de obiecte casnice în lemn. Ei plecau 
din satele lor sărmane, de pe platourile Munţilor Apuseni, cu căruțele încăr- 
cate cu doniţe, ciubere, albii, ca să le vindă în satele de la şes, pe făină şi 
mălai. Cunoscutul cîntec, cu 'durerosul refren : 


„Munţii noştri aur poartă, 
Noi cerşim din poartă-n poartă...“ 


se pare că e opera unui poet cult legat de popor, pierdut în anonimat. El a 
pornit însă în orice caz de la cîntecele populare ale moţilor, care exprimau cu 
toată intensitatea tragedia acestei populaţii : 


„Plecat-a moțul la ţară, 
Cu cercuri şi cu ciubară 
Şi cu tocuri de răşină, 
Să le deie pe făină...“ 


Hainele de pe el sînt „negre de ginduri multe“, simbolizind preocuparea 
de felul cum trăiesc cei de acasă: 


„Du-mă, doamne-n pace-acasă, 
La copii şi la nevastă; 

De copii mi-i tare dor, 

De nevastă stau să mor!“3 


lată şi un cîntec exprimînd sentimentul de aşteptare, de singurătate şi 
de grijă, al femeii moţului rămasă acasă : 


„Schicuţ verdi die sacară, 
Că-a mieu uom s-o dusu-n ţară. 
Schicuţ verdi di odos, ` 
Doamni, adă-l sărătos...“4 


Papahagi, Paralele folclorice, Bucureşti, p. 53. 

hagi, op. cit., pp. 12—13. 

eculescu, "Pe Mureș și pe Tirnave, Sighişoara, 1929, p. 99. 
Petrovici, Folclor de la motii din Scărișoara, în „Anuarul Arhivei 
7 (4939), p. 144. 

Un aspect similar de viaţă îl constituia dincolo de Carpaţi afluxul de 
elemente rurale în Bucureşti. Capitala nu atrăgea numai numeroşi ţărani 
fără de pămînt, prin întreprinderile ei industriale şi comerciale după sistemul 
capitalist. Aici mai existau și forme primitive de meşteşuguri și de comerţ. 
Între acestea, era tagma precupeţilor ambulanți, care atrăgea mai ales spi- 
ritul întreprinzător al oltenilor, cu iluzia vană că le-ar deschide calea spre 
negoţul stabil: 

„Foicică lin pelin, 

O, blestemu-te de trin 

Cum duci oltenii de lin! (...) 
Tu mi-i duci şi mi-i coteşti, 
De părinţi îi despărțeşti 

Şi-i dai jos în Bucureşti, 

Să urască sapa lată, 

Să slujească ziua toatăl“! 


Poezia străinătăţii — în sensul modern al cuvîntului — o aflăm, aşa 
cum am mai spus, în cîntecele emigranților romini în continentul american. 
Pînă în pragul primului război mondial îndeosebi, s-au găsit şi pe la noi 
— mai ales din sudul Transilvaniei — oameni nevoiaşi care să creadă în 
mitul prosperității americane și să-şi încerce norocul acolo. Cintecele lor 
de jale — aduse aici de cei mai norocoşi, care au izbutit să se întoarcă, sau 
venind de acolo sub forma scrisorilor în versuri — stau mărturie că mitul 
s-a sfărimat, pentru marea majoritate a acestor emigranți, curînd după 
sosirea lor pe noul continent. În versurile unor cîntece găsim evocată febra 
plecării : 

„Tot am zis: mă duc, mă duc, 
La America de Sud..."2 


Sentimentul de înstrăinare şi de dor se leagă de la început de însăși 
imaginea vaporului care îi poartă pe emigranţi departe : 
„Plezni-ţi-ar coşul, vapor, 
Mult m-ai străinat cu dor! 
Plezni-ţi-ar coşul, maşină, 
Mult m-ai străinat cu milă...“ 


Priveliştea imensităţii oceanului, izolarea navei în această imensitate 
potenţau la maximum sentimentul de singurătate al omului desprins de 
pămîntul natal și de toţi ai săi: 


„Cine n-a fost pe vapor, 
Ala nu ştie de dor; 

Cine n-a trecut marea, 

Nu ştie ce-i boala grea...“ 


1 C. Rădulescu-Codin, Din Muscel, Bucureşti, 1896, p. 74. 

2 Th. D. Speranţia, culegere manuscrisă de folclor, păstrată în Biblioteca 
Academiei R.P.R., mss. nr. 4957, fila 84. 

3 „Analele Dobrogei“, I (1920), pp. 147—148. 

4lon Georgescu, Marea Neagră în poezia noastră populară, în „Analele 
Dobrogei“, XI (1930), pp. 21—22. 

Debarcarea pe continent nu ajungea să stingă acest sentiment. Ritmul in- 
fernal al muncii în fabrici, condiţiile mizerabile de salarizare, de viaţă în general 
oferite emigranților, le măreau desperarea : 


„Acolo-s fabrici de fier, 
Mulţi voinici în ele pier...“ 


Cîntecul circula pînă în pragul primului război mondial, cu multe variante : 


„Cine-a:scornit jalea grea? 
Mister cu America...“2 


Asemenea ecouri au venit şi din Statele Unite: 


„Şi acum mă fac ţărină, 
Aici în ţară străină, 

In Clevelandul vestit, 

Nu l-aş mai fi pomenit...“3 


Un cintec de pe la noi exprimă cealaltă latură, cea a dorului celor rămaşi 
acasa : 

„America-i peste mare, 

Trandafir roşu răsare! 

Dar cine l-o semănat? 

Soţul meu cînd a plecat...“ 


În lirica populară a arominilor, poezia aceasta a emigrației e mult mai 
diversă şi mai bogată, oglindind împrejurările specifice ale vieţii poporului 
de acolo, silit adesea să se risipească pînă departe în lume. Așa cum am men- 
ţionat, aspectul acesta a fost tratat exhaustiv de Pericle Papahagi. Dăm 
aici un citat : 

„Plinge-mă, mamă, şi jeleşte-mă, 
Căci eu pornesc în străinătate; 
Am să trec şi peste mare, 

Nu se ştie a mea înturnare...5 


Plecările acestea durau cu anii şi credinţa iubitelor era pusă la grea încercare : 


„Tu romiînco, tu frumoasă, 

De ce stai tu amărită? 

— Taci, mamă dragă, nu mă necăji, 
Căci mi-e voinicul printre străini, 
De sînt azi doisprezece anil“€ 


+ 


orgescu, op. cit, în loc. cit, p. 24. 

Speranţia, op. cit, p. 84. 

Folklor din Cluj, Copie nr. 114, p. 5. 

banu şi V. D, Nicolescu, op. cit., p. 161. 
icle Papahagi, op. cit, p. 17. 

idem, p. 48. 

În mod firesc, poezia înstrăinării se împletește cu cea a dorului, — sen- 
timent foarte complex, atît în substanţa sa, cît şi în limbajul poetic care îl 
exprimă : jale amestecată cu iubire, dorinţe împletite cu aşteptări. La cel 
plecat, însemna gustul amar al despărțirii de locul natal, de „neamuri“ 
adică de familie, de ființa cea mai apropiată sufletește şi mai iubită, — amin- 
tirea dureroasă a trecutului ca a unui paradis pierdut, amestecată cu spe- 
ranța reîntoarcerii la viaţa de mai înainte. La cei ce rămineau, însemna 
tristeţea și compătimirea față de acela care se rupea de ei, așteptarea chinui- 
toare a revenirii sale, păstrarea amintirii lui ca un fel de certitudine că nu 
se va pierde acolo, departe, că nu se va înstrăina şi sufletește. Sentimentul 
acesta era atit de intens, încît în poezia emigrației peste ocean se materia- 
liza în imaginea „mamei dorului“ — bătrina încălţată cu opinci —, care 
stătea „în virful vaporului“, înstrăinind voinicii. 

Dar imagistica dorului nu apare numai în poezia înstrăinării. Ea e frec- 
vent legată şi de poezia despărţirilor vremelnice ale dragostei. Alături de 
mândra şi mândrul, cel mai frecvent personaj în lirica populară a iubirii e 
dorul. Înfăţișările şi înțelesurile lui sînt atit de diverse, uneori atît de ciudate, 
încît dorul ar merita singur o cercetare monografică exhaustivă. Citeva con- 
sideraţii foarte interesante pe marginea dorului ca personaj în cîntecele de 
dragoste, a însemnat M. Friedwagner, în introducerea culegerii sale 1. Dar 
apariţiile şi rosturile dorului depăşesc sfera limitată a cîntecului de dragoste. 
El e prezent nu numai în cîntecele înstrăinării, ci și în cîntecele haiducești 
şi aproape pretutindeni în lirica populară. 

Am zis personaj, fiindcă dorul — avîndu-şi originea etimologică în latinul 
dolus (durere), care a dat în limba romînă veche cuvîntul dor cu acelaşi înţeles 
ca şi în latină — nu însemnează în cîntecul nostru popular numai un „senti- 
ment de dorință amestecată cu durere“, ci adesea şi o făptură, în adevăratul 
înţeles al cuvîntului. Şi dacă dorul ca sentiment e foarte greu de definit, fiind 
un unicum în limbile romanice, făptura dorului în poezia populară e şi mai 
ciudată, şi mai plină de înfăţişări şi sensuri diferite. 

Este adevărat că dorul apare și ca o suferinţă fizică şi morală, ca o boală : 


„De cine dorul se leagă, 
D-acela-i cu. mintea slabă, 
Pină-i lumea nu-i de treabă! 
S-o legat de o nevastă 

Şi şi-o lăsat ţeava-n casă? 
Şi pruncuţu mic în faşă...“? 


Mai adesea însă, dorul e localizat precis în afară de inima omului, de obicei 
în codru. Acolo se află „puntea“ dorului : 


„Unde-i miez de-al codrului, 
Îi şi puntea dorului. 

Unde-i iarba verde, deasă, 
Îi dragostea mai aleasă.“4 


Rumänische Volkslieder aus der Bukowina, Würzburg, 1940. 
Teava = războiul de țesut. 

s T. Brediceanu, op. cit., p. 32. 

T. Pamfile, op. cit, p. 144, 

Acolo e„ciuca“, adică piscul dorului: 


„În poiana codrului 
Unde-i ciuca dorului...“ 


Acolo sînt „curţile“ dorului, adică așezările lui de om cuprins: 


„M-am aflat dat gindului, 
La curţile dorului, 

Unde-s porțile deschisă, 
Mindrele pe table scrisă...“ 


Mindra ajunge acolo şi dorul o chestionează : 


„Numai doru m-o-ntrebat, 
Pe-acolo ce-am căutat? 
Cat pe cel cu curea lată, 
Sus îi, dumnezău să-l bată, 
Că mă-nvăţă sărutată 
Ş-amu m-o lăsat uitată,..“2 


Alteori, aşezarea dorului e numai o casă : 


„Pe cărarea codrului, 
Şade casa dorului...“ 


Dorul e o gazdă amabilă : 


„Mă băgai la dor în casă, 
Dorul mă pune la masă. 
Io mănînc și mai rămîne, 
Doru mă cunoaşte bine 
Că mai am pe oarecine 

Şi încă-i scîrghit ca mine“3 


Uneori, amindoi iubiții, scîrbiţi de opoziţiile vieţii, pleacă împreună la casele 
dorului, ca să afle ospitalitate, înțelegere şi consolare : 


„Hai, puică, să trecem codru, 
C-aici de trăit nu-i modru! 
Hai pe plaiul codrului, 

La casele dorului. 

Şi dorul ne cheamă-n casă 

Şi ne pune după masă; 

Iar pe masă pune pită, 
Lingă pită carne friptă, 
Lîngă carne, două cane: 
Una.cu vin îndulcit, 


1M. Friedwagner, op. ci., p. 84. 
2 T. Brediceanu, op. cit., pp. 82—83. 
3 C. Zamfir etc, op. cit, pp 71—72. 

Pentru omul cel scfrbit; 
Una cu vin chipărat, 
Pentru omul supărat, 

Nu mult bè şi iacă-i þbat!“t 


Însă drumul pină la dor e foarte întins : 


Lungu-i drumul Clujului, 
Dar mai lung al dorului...2 


Alteori, termenul de comparație e „drumul Dunării“ 3, 
Intr-un cîntec din Bucovina, cărarea dorului se află în însăși ființa 
iubită : 
„Mîndră-n sprîncenele tale, 
Şi-a făcut dorul cărare 
Şi în perișorul tău, 
Sade ascuns dorul meu...“ 


Evident, desimea podoabei capilare a iubitei o evocă pe cea a codrului. 
În unele cîntece, dorul apare ca un copil răsfăţat, ca şi Cupidon în legen- 
dele mitologiei greco-latine : 


„Du-ţi, mîndruţ, doru cu tine, 
Nu ţi-l bizui pe mine. 
C-amu-i vremea lucrului, 

N-oi fi doică dorului: 

C-al tău dor îi cam domnos, 
Nu vrea a durmi pe jos“. 


Intr-altul, dorul stă adormit, ca în idilele lui Bion şi Moschus : 


„Frunză verde mărgărit, 
Sus pe malul înverzit, 
Găsii dorul adormit, 

Pe-o pală de fîn cosit, 

Cu capul pe rugi de mure 
Şi cu faţa la pădure...“ 


Prezenţa lui trezește sentimentul primejdiei, ca și intilnirea cu Cupido, cel 
înarmat cu arc şi săgeată: 


„Frunzuliţă fin ales, 

Cum să fac să nu-l deştept? 
De s-o deştepta cumva, 

Nu mai pot de el scăpa...“ 


poe op. cit, p. 84. 
Bibicescu, op. cit, p. 15. 


lş, op. cit., p. 131. 
ediceanu, op. cit. p. 65, 
iobanu şi V. D. Nicolescu, op. cit, pp. 70—74. 


an» 


19 POEZIA POPULARA A INSTRAINĂRII ŞI A DORULUI 341 


Alte cîntece aduc imaginea dorului prins şi ferecat : 


„Dragă, dragă şi iar dragă, 
Prinde dorul şi ţi-l leagă, 
C-un fir de mătase neagră. 
Eu l-am prins şi l-am legat, 
Doru a rupt şi-a scăpat...“ 


Dorul nu apare numai ca un prunc, ci şi în ipostaza mai gravă, de jus- 
tițiar : 
„Dorule judecător, 
Nu mă judeca să mor! 
Judecă-mă să trăiesc, 
C-am un drăguţ şi-l iubesc, 
Cu el vreau să mă-ntilnesc...2 


El cercetează necazurile iubiților: 


„Trieși doru prin dumbravi, 
'Trieşi, trieşi şi mă-ntriabi : 
— Şie iești tînără și slabă? 
— Stăi, dorule, şi ţi-oi spuni 
Cîti-am pătimit pi lumi...“ 


Ca un judecător drept şi înţelegător, dorul dă sfaturi : 


„Dorule, stare-ai pustii, 

Tot cu tine mă mingii, 
De la mîndra ce mai spui? 

— De la mîndra sănătate, 
Gindește-te-n altă parte...“ 


În drumurile sale, dorul merge întins, ca omul care ştie ce are de făcut: 


„Cată mîndra pe fereastră, 
Cum trece dorul pe coastă 
Şi se uită după el, 

Cum trece de-ncetinel. 
Nicăieri nu poposeşte, 

Pîn’ la puica nu soseşte...“5 


De obicei, el merge cu mare iuţeală : 


„Nici un dor nu vine tare 
Ca dorul de la cătane...“6 


1 Gr. Tocilescu, op. cit., I. p. 291 (variantă în I. G. Bibicescu, op. 
cit., p. 103). 

2 Dr. E. Nicoară, Murăş, Murăş, apă lină, vol. I, Reghin, 1935, p. 78. 

3 M. Friedwagner, op. cit., p. 72. 

41. N. Dumitraşcu, Flori de cîmp, Birlad, 1944, p. 64. 

5 |. E. Torouţiu, A fost odată. Povești și cîntece poporane, Cluj, 1911, pp. 
116—117. 


e |. Pop-Reteganul, Rominul în sat și la oaste, apreciat din cîntecele lui 
poporale. Gherla, 1913, p. 31. 

Drumul lui trece peste orice obstacole, în afară de cel al dragostei: 


„Cum nu-i doru mare cîne, 
Peste cite dealuri vine 

Şi nimic nu-l poate ţine, 
Nici ţigani cu lăuta, 

Nici romini cu îluera, 
Numai io cu inima...“ 


Drumurile artei, ale cintecului, deci nu pot ajuta cu nimica dorinţei de dra- 
goste, ci numai sufletul ființei iubite. Iuțeala în mers a dorului trezeşte — după 
legile fizicei — ideea de înfierbintare : 


„Pe drumul de la Săcele, 

Vine dorul mîndrii mele, 

Ş-așa vine de fierbinte, 

D-aş sta-n drumu-i, m-aș aprinde...“2 


Dorul nu se arată numai ca o ființă omenească, ci şi sub cele mai diferite 
şi surprinzătoare înfățișări. Una din imagini e aceea a plantei în grădină, 
sugerind persistenţa lui în sufletul unde și-a găsit adăpost : 


„La puicuța în grădină, 
O prins doru rădăcină. 
Eu mă plec şi-l ieu în sîn, 
Două rădăcini îl ţin...“ 


Alteori, locul unde s-a prins așa de tare e 


„Colo-n vale la îîntînă...“3 


Dorul e văzut metaforic și ca buruiană tenace : 


Doruli, tu iarb-amari, 
leş' di la inim-afară...4 


Surprinzător, într-un cîntec oltenesc, dorul se înfăţişează într-o haină 
de imagini care amintesc cîntecele despre cuc : 


„— Dorule, de unde vii? 

— Din ale păduri pustii. 

— Dar acuma unde tragi? 

— Sus la munte, la Novaci, 
Că mi-a-nfrunzit vreo doi fagi, 
Vreo doi fagi, vreo trei goruni 
Şi vreo cinci, şase aluni...“5 


1 E. Hodoș, Poezii poporale din Bănat. vol. I, Caransebeş, 1892, p. 36. 
2 I. G. Bibicescu,op,cit., p. 22. 

3 M. Friedwagner, op. cit., pp. 85—86. 

4Ibidem, p. 78. 

5 Gr. Tocilescu, op. cit, I, p. 289. 

În chip tot atît de neaşteptat, dorul e imaginat ca un izvor, spre a sugera 
prezenţa lui, mereu în mișcare nepotolită : 


„Mindruleană, dorul tău 
Nu-ncape-n sufletul meu 
Şi curge ca un pîrău...“1 


Pentru a concretiza povara lui apăsătoare, dorul e descris într-unele 
cîntece, metaforic, ca o entitate minerală : 


„Dorul este mare cîine, 
Peste multe dealuri vine 
Şi se bagă-n sîn la mine 
Şi se face lespejoară, 

Se pune pe inimioară...“2 


O metaforă exprimă extinderea lui uriaşă : 


„Toată lumea are un dor 
Şi mai mic şi mai uşor. 
Numai eu n-am puţintel, 
Că nu-l pot pune pe-un tren...“% 


Altă metaforă plasticizează greutatea lui insuportabilă, apăsînd sufletul: 


„Frunză verde de mărar, 

Am pus dorul la cîntar, 

Şi l-am pus c-un sac de sare 
Şi tot doru-a tras mai tare; 

Şi l-am pus c-un sac de lut, 
Şi tot doru-a tras mai mult... 4 


Tot pentru a sugera imposibilitatea alungării lui, dorul e zugrăvit și sub 
metafora obiectului însingerat, ce nu se poate curăţi: 


„Colo-n vale la părău, 

Spală mîndra dorul meu. 
Tot îl spală şi-l albeşte, 
Şi-n izvor îl limpezeşte, 

Tot pe mine mă iubeşte...“5 


Metafora e admirabilă, izvorind firesc din viaţa din trecut a femeilor la ţară 
pentru care — în lipsa săpunului, obiect costisitor al civilizaţiei inaccesibile 
pentru săraci — spălatul constituia o muncă îndelungată și trudnică. 


1$, op. cit., p. 140. 
Bibicescu, op. cit., p. 119. 
alș, op. cit., p.:139. 

De aici pînă la metafora dorului ca un obiect de vînzare nu e departe. 
Metafora aceasta animă numeroase variante ale unui cunoscut cintec arde- 
lenesc : 

„De-ar fi dorul vînzătoriu, 

M-aş face neguțătoriu, 

La fete şi la feciori. 

Şi mi-aş pune șatra-n şură 

Şi-aş da dor cui mi-a da gură...“! 


Imaginea e luată din lumea tirgurilor ardelene de ţară şi constituie încă o 
dovadă — între cele atit de numeroase — a realismului metaforic al cînte- 
celor noastre populare. 

Imaginea dorului se asociază adesea cu aceea a dragostei: 


„Doru badii scris pă grindă, 
Dragostea pă usă-n tindă. 
Doru badii scris pă masă, 
Dragostea pă uşă-n casă...“2 


Metafora inscripţiei ubi cui sugerează fericit intensitatea sentimentului de 
dragoste al iubiţilor. 

De cele mai multe ori însă, dorul şi dragostea apar alături ca ființe ome- 
nești, — dorul confundindu-se cu persoana iubitului, iar dragostea cu cea 
a mîndrei : 

„Strigă doru dragostea 

Şi nu vre a-l,aştepta. 

Dorul merge ca vintu 

Şi dragostea ca gindul. 

Într-un vîrf de munte verde, 

S-a pus jos ca să-l aștepte. 

Vine dorul pic de apă 

Şi pe dragoste-o întreabă : 
— Ce-ai fugit, căţea, de mine? 
— N-am fugit, bade, de tine, 

Ci fug de-un urit de cine, 

Care mă pierde pe mine...“ 


Este evident că aici — cu toate metaforele fabuloase din lumea basmu- 
lui — este creionată o dramă foarte reală : aceea a femeii iubind pe altul și 
urmărită de bărbatul urit şi gelos. 

Dorul apare frecvent singur, în ipostaza aceasta de confundare cu per- 
soana iubitului. Dorul e așteptat astfel de iubită, ca un ibovnic : 


„Dorule, te-am aşteptat, 
Şi aseară şi-alaltă seară, 
Cu cină şi cu lumină 
Şi cu dor de la inimă...“ 


1 G, Zamfir etc., op. cit, pp. 77—78. 

2 Cicerone Theodorescu, op. cit, p. 59. 
2 M.Friedwagner, op. cit., p. 236. 

tT. Brediceanu, op. cit., p. 59. 

Interesantă dedublare : a dorului ca fiinţă așteptată şi a dorului ca sentiment! 
Dorul merge noaptea cu felinarul și poposeşte în casa dragă : 


„Trece dorul prin grădină, 
Cu finari şi cu lumină, 

Şi merge la o vecină. 
Vecina veni acasă 

Şi dorul s-a pus la masă...“ 


Dorul se întilneşte cu mindra la fintină, ca într-atitea dintre idilele liricii 
noastre populare : 
„Vine dorul bădiţei, 
La îintînă se opreşte 
Şi sub pom se răcorește. 
Miîndra dorul şi-l întreabă : 
— De unde vii, bădiț' dragă? 
— Din lunca cu florile, 
Din codrul cu frunzele, 
Unde păscui mielele...“2 


Dedublarea se întilneşte și aici : iubitul ca cioban și sentimentul din sufletul 
mindrei. 

Tot ca metafore ale flăcăului şi mindrei trebuie înţelese şi versurile 
din culegerea de literatură populară a lui M. Eminescu : 


„La fintînă sub răzor, 
Se-ntilneşte dor cu dor, 
Se sărută pînă mor. 

La fintînă lingă fag, 
Se-ntilnește drag cu drag 
Se sărută pînă zac...“ 


Cîntecul trăieşte pînă astăzi; o frumoasă variantă a fost culeasă de curind 
în nordul Transilvaniei +. 


La încheierea cercetării acestor aspecte ale liricii populare, trebuie să 
subliniem categoric două trăsături fundamentale. Pe de o parte, diversitatea 
extraordinară a tezaurului său de imagini, dovedind o fantezie poetică ridi- 
cată adesea pînă la înălțimea de orizont a geniului; apoi magistrala siguranță 
artistică cu care sînt cizelate şi îmbinate în arhitectura, uneori atît de concen- 
trată, a cintecului. Pe de altă parte, indisolubila legătură cu viața reală a 
tuturor acestor preocupări și imagini. Ele izvorăsc firesc din viaţa de toate 
zilele a poporului — viaţă de muncă, de suferință şi de revolte în trecut — și 
oglindesc la rindu-le, în admirabile închegări de artă, această viaţă. 


1M. Friedwagner, op. cit, pp. 83—84. 

: loan Urban-Jarnik şi Andrei Birseanu, Doine și strigături 
din Ardeal, Bucureşti, 1885, p. 104. 
3 Ediţia D. Murăraşu, Craiova, 1941, p. 214. 
+ Cicerone Theodorescu, op. cit, p. 42. 

P. URSACHE 


Sarcinile actuale ale folcloristicii noastre impun cercetătorilor cunoa- 
şterea creaţiei maselor populare în întreaga ei diversitate şi complexitate. 
Fără o privire generală, de ansamblu, nu este posibilă surprinderea faptelor 
esenţiale și caracteristice. Procesul adînc şi complex al cunoașterii leniniste 
nu se opreşte la înregistrarea amănuntelor, ci include scrutarea problemelor 
în ansamblul lor, închegarea logică a elementelor disparate și elaborarea 
concluziilor finale. De aceea, cu toate că la noi au apărut studii cu privire 
la unele specii folclorice ca : balada, doina, basmul, totuşi ele nu pot arunca 
lumini asupra aspectelor generale ale folclorului rominesc. Se face simțită, 
ca atare, elaborarea unor studii de sinteză şi totodată periodizarea creaţiilor 
artistice populare. 

Pentru o periodizare ştiinţifică și clară este absolut necesară fixarea 
unor criterii și procedee de lucru cuprinzătoare şi adecvate, capabile să ordo- 
neze bogăția de materiale folclorice care, deocamdată, se prezintă sub forma 
de conglomerat, și să determine, pe etape, liniile specifice şi dominante. 
Avind în vedere că viața artistică şi cea istorico-socială a maselor populare 
se aflau într-un continuu raport dialectic, că „o dată cu transformarea bazei 
economice este revoluţionată mai încet sau mai repede toată uriașa supra- 
structură“ ! înseamnă că trebuie să începem studiul periodizării cu analiza 
bazei economice, a modului de producție, deci cu cauzele care determină 
transformările din domeniul suprastructurii. De aici rezultă că periodizarea 
folclorului trebuie făcută în raport cu cea a istoriei. În această privinţă sînt 
deosebit de interesante concluziile la care au ajuns istoricii sovietici. Astfel 
un cercetător afirma că: „Modul de producţie al bunurilor materiale deter- 
mină şi criteriul de bază, unic, de periodizarea istoriei societăţii, potrivit 
formelor social-economice, potrivit tipurilor principale de raporturi de pro- 
ducţie“ 2. Dar dacă pentru periodizarea istoriei principiul amintit este per- 
fect aplicabil, în privinţa creaţiei artistice faptul prezintă unele particula- 
rităţi interesante, determinate de caracterul complex şi uneori contradic- 
toriu al conștiinței sociale. Este drept că modul de producţie hotărăște și 


1 K. Marx, Contribuţii la critica economiei politice în vol. K. Marx și Fr. 
Engels Despre artă și literatură, Bucureşti, 1953, p. 5. 

2 1. Miller, Contribuţii la problema principiilor de întocmire a periodizării isto- 
riet U.R.5.5$, în „Voprosi istorii“, nr. 11, 1950. Material tradus, aflat la biblioteca Institu- 
tului de folclor, p. 6. 

profilul suprastructurii și că, în ultima instanță, este singurul şi factorul de 
bază al procesului de evoluţie. Dar ar fi simplist să ne mărginim numai la 
acest element. Perioadele de dezvoltare ale folclorului literar ar decurge în 
mod mecanic din succesiunea formațiunilor istorice, însă nu s-ar deosebi 
de cele ale istoriei, ale filozofiei, etnogratiei, literaturii, istoriei artelor etc. 
Lenin combătea tocmai această tendinţă bucheristă de a considera trans- 
formările din suprastructură ca fiind determinate în mod nemijlocit numai 
de bază. Desigur că în ultimă instanță baza este acea care duce la transfor- 
mările uriaşe din suprastructură, dar tot atit de adevărat este că aici îşi dau 
contribuţia şi alți factori care se găsesc tocmai în suprastructură. 

Nu trebuie să uităm că literatura este o formă a conștiinței sociale şi că 
faţă de bază se află într-un raport mijlocit, deci nu este legată direct de bază, 
ba mai mult, se situează la o anumită distanţă de aceasta. Întrucît arta şi 
literatura ca forme ale conștiinței sociale se află într-o anumită poziție față 
de bază şi ocupă un anumit loc în cadrul general al suprastrucţurii, înseamnă 
că, pînă la bază, se produc diferite modificări şi influenţe între diferitele forme 
ale suprastructurii, mai înrudite sau mai puţin înrudite cu arta. Aici intervin 
şi alți factori ca, de pildă, puterea tradiţiei, noile izvoare ale creaţiei, interne 
sau externe — , dînd o anumită coloratură fenomenului folcloric în evoluţia 
sa. Datoria folcloristului este de a studia tocmai acest conglomerat de ele- 
mente care determină specificul disciplinei. 

În această ordine de idei se cuvine să luăm în discuție influențele ideo- 
logice care vin din partea claselor dominante, exercitate prin intermediul 
religiei, al şcolii, al statului etc. Este ştiut că existenţa bisericii a impus pe 
alocuri un anumit mod de gindire, iar faptul s-a resimţit şi în creația artistică. 
Aşa se face că unele producţii populare de origine mai veche, dominate de ele- 
mente ale religiilor păgîne, au început să primească şi elemente noi. Mai tirziu, 
în unele specii, ca de pildă în basme, iar apoi în povestiri, pe măsură ce pro- 
cesul de cunoaştere se adincește, elementele fantastice, fie de proveniență 
păgină, fie de provenienţă creştină sînt înlocuite, treptat, cu cele reale. Cer- 
cetarea împrejurărilor în care pătrund unele concepţii mistico-religioase sau 
studierea raportului dintre fantastic și real, ne permite să periodizăm unele 
specii folclorice. Pe de altă parte, din iniţiativa clerului feudal, sau, ulterior, 
prin școala burgheză s-au pus în circulație producţii mistice, colinde, incan- 
taţii, care nu au nimic cu cele moștenite din fondul primitiv, producţii carac- 
terizate prin existența elementelor practicii păgine. Tratamentul barbar 
aplicat ostaşilor în armata burghezo-moșiereascăt a făcut ca în creaţiile artis- 
tice ostăşeşti să pătrundă elemente ale blestemului și bocetului, întrucit ele 
exprimau mai bine starea deprimată a celor plecaţi, precum şi atitudinea 
lor protestatară. Tocmai aceste raporturi strinse între creaţia artistică şi 
viaţa societăţii, pătrunderea treptată a diferitelor elemente noi, îngăduie 
foleloristului să vadă limpede modul în care evoluează folclorul și, ca atare, 
să poată opera în sensul periodizării acestuia. 

Nu trebuie să fie nesocotite nici unele legi specifice dezvoltării creaţiei 
populare. Este cazul să avem în vedere, mai întii, „neintrerupta transformare 


1 Vezi „Foaia sătească“, 1839, anul I, nr. 2, pp. 2 şi 3. 

a produselor folclorice “ t, Faptul acesta poate fi pus în legătură atît cu 
schimbarea raportului între genuri ? cit şi în legătură cu restructurarea necon- 
tenită a speciilor. Astfel, putem constata că, pe de o parte, în diferite perioade, 
sînt preferințe pentru anumite genuri — epicul în trecut, liricul în contem- 
poraneitate —, pe de altă parte ne putem da seama că, de pildă, povestea 
îşi are originea în basmul cultivat în condiţii istorico-sociale noi sau că unele 
doine de haiducie îşi au originea în doinele de bir, că folclorul muncitoresc 
îşi are izvoare şi în doinele de înstrăinare etc. Totodată, se poate constata că 
existența unui repertoriu folcloric variat duce la înrudiri și împrumuturi 
de motive. Aceasta se petrece pe plan universal, dar mai cu seamă în cadrul 
folclorului naţional. Un exemplu elocvent în această privinţă îl constituie 
teatrul de haiducie care se întemeiază în: mare parte prin încorporarea unor 
doine de bir şi de haiducie. 

Cu ocazia discuţiilor purtate în paginile revistei „Voprosi istorii“, în 
legătură cu periodizarea istoriei U.R.S.S., s-a arătat că lupta de clasă nu 
constituie un criteriu fundamental şi unic de periodizare întrucit nu-și găseşte 
explicaţia în toate orînduirile istorice, dar poate fi utilizat uneori, căci defi- 
neşte natura conflictului în orînduirile împărțite în clase antagoniste. Părerea 
noastră este că principiul amintit ar putea veni și în folosul periodizării fol- 
clorului, mai ales pentru producţiile cu tematică socială. De exemplu, în feu- 
dalism, în cadrul doinei de bir, conflictul social are loc între ţăranul şerb şi 
boierul hrăpăreţ. Faptul acesta indică un anumit stadiu al luptei de clasă. 
Intr-o perioadă ulterioară, datorită spolierii crunte a ţărănimii, conflictele 
de clasă tipice pentru această vreme au loc nu numai între iobagi şi boieri, 
ci şi între haiduci şi boieri. Ne aflăm într-o perioadă nouă — deși în cadrul 
aceluiași mod de producţie feudal — în care conflictele de clasă ating o mare 
intensitate. Uneori, datorită unor condiţii istorice complexe, conilictul de 
clasă nu apare cu destulă claritate. De pildă, în perioada luptelor antioto- 
mane se cunosc puţine creaţii artistice care să ateste conflicte de clasă. Faptul 
se explică prin aceea că lupta de eliberare națională căpătase un caracter 
predominant. Ea va trece pe un plan secundar atunci cînd contradicţiile 
regimului feudal vor pune pe primul plan conflictele de clasă. În aceeași 
ordine de idei, se poate afirma că au existat doine de bir și în perioada capi- 
talistă, ca urmare a rămășițelor feudale, care exprimau în mod direct contra- 
dicţiile de clasă. Ele vor fi dominate însă, ca răspindire, de doinele de ostăşie, 
datorită războaielor care exprimau contradicţiile esenţiale din acest timp. 

Credem că o periodizare completă trebuie să ţină seama şi de alţi factori, 
ca de pildă existența naționalităților conlocuitoare, fapt care duce la culti- 
varea unor motive comune, dar şi la sublinierea anumitor momente din 
istoria maselor populare. Deosebit de interesant ni se pare însă și un alt 
factor, şi anume, modul de dezvoltare al folclorului în diferite regiuni ale 
țării. Varietatea producţiilor populare de pe cuprinsul teritoriului patriei 
noastre este o problemă de mult semnalată de cercetători. Considerăm că 
tocmai criteriul geografic este capabil să pună în lumină nu numai bogăţia 


1 Vasile Adăscăliţei, Probleme ale periodizării folclorului, în „Iașul literar“, 
1959, nr. 3, p. 79. 

2 Idem, Mobilitatea genurilor și speciilor folclorului literar, în „Iaşul literar“ 1961, 
nr. 4, p. 5141—55. 

şi varietatea artistică, dar şi că, în anumite perioade, erau cultivate, în unele 
regiuni, unele producţii folclorice în timp ce în alte regiuni se cultivau alte 
producții artistice. De exemplu, criteriul geografic fixează arii zonale privind 
răspîndirea baladelor de haiduci care luptau împotriva turcilor în părţile 
Dunării, în timp ce în Moldova de sus aceștia luptau mai cu seamă împotriva 
stăpinirii feudale. Putem observa, de asemenea, că teatrul popular laic a fost 
răspindit în Moldova şi continuă să fie cultivat încă, iar cel religios predo- 
mină în Ardeal și se află pe cale de dispariţie. 

Folosind categoriile de criterii amintite şi cunoscînd legile specifice ale 
creației populare, periodizarea oferă stabilirea unui tablou amplu şi clar al 
dezvoltării în timp și totodată în spaţiu a producţiilor populare, evidențiind 
trăsăturile caracteristice pentru fiecare etapă istorică în parte. Dificultatea 
constă în aplicarea întregului complex de criterii care variază de la o etapă 
la alta. Din punct de vedere metodologic, considerăm că este absolut necesară 
utilizarea principiului modului de producţie ca factor fundamental, ca orien- 
tare generală și punct de plecare în operaţiile noastre. Cercetătorul, aşa cum 
afirmam şi mai sus, se găseşte de multe ori în situaţia de a nu găsi rezolvări 
numai cu ajutorul studierii modului de producţie. Fixarea perioadelor numai 
în funcţie de criteriul amintit este imposibilă, căci dacă analizăm creaţia popu- 
lară, observăm că unele producţii cultivate în cadrul unui mod de producţie 
continuă să fie cultivate şi în cadrul altui mod de producţie. Alteori, unele 
producţii sînt cultivate într-o orînduire socială avind anumite funcţii ca, 
în orinduirea următoare, să capete alte funcţii, cu totul noi. De exemplu, 
basmul a fost cultivat în mod deosebit în comuna primitivă şi sclavagistă 
datorită posibilităţilor limitate ale oamenilor în explicarea unor fenomene din 
natură. Pînă aici nu este nimic deosebit şi principiul modului de producţie 
poate fi utilizat cu succes. Dificultatea începe atunci cînd vrem să urmărim 
evoluția basmului în orînduirile ulterioare. Acesta a început să treacă pe un 
plan secundar în repertoriul maselor populare, dar totodată să fie supus unor 
mari restructurări determinate nu numai de influenţa directă a bazei, ci şi 
de alte forme ale suprastructurii, ca, de pildă, religia. Deosebit de interesant 
este că unele producţii ca basmul, dar mai ales jocurile ritualice cu măşti sau 
unele piese magice ca incantaţiile, cultivate în orinduirile noi, de exemplu 
în capitalism, în unele localităţi erau practicate cu convingerea naivă în efica- 
citatea lor în vreme ce în alte localităţi ele erau considerate jocuri distractive 
ocazionale, Mai curios este faptul că teatrul de haiducie s-a dezvoltat la noi 
într-o vreme în care haiducia ca fenomen social dispăruse. 

În aceeași ordine de idei semnalată mai sus, observăm că balada nu a 
fost cultivată pe întreg cuprinsul orinduirii feudale, ci numai pe o anumită 
treaptă, fiind în special cerută de necesităţile luptei antiotomane. În schimb, 
doina se întinde atit în feudalism cît şi în capitalism. Apoi, doina de ostăşie 
a apărut în precapitalism și s-a dezvoltat ulterior, iar folclorul muncitoresc 
începe să capete profil după apariţia capitalismului și anume atunci cînd 
clasa muncitoare devine o forţă revoluționară și organizată. Iată deci că 
perioadele istoriei sau ale modurilor de producţie nu pot să corespundă 
întru totul cu cele ale creaţiei populare, că există cazuri în care întilnim cate- 
gorii folclorice diferite în cuprinsul aceleiași orînduiri sociale sau că una 
şi aceeași categorie folclorică apare pe parcursul mai multor orinduiri sociale. 


5 CONTRIBUȚII LA PERIODIZAREA FOLCLORULUI LITERAR 351 


Pentru a lămuri aceste fluctuații şi totodată pentru a elabora o peri- 
odizare ştiinţifică a folclorului literar subliniind calitatea sa ca element al 
suprastructurii, se cuvine să facem apel şi la alți factori care își au originea 
în legile specifice ale creaţiei populare, în diferite influenţe primite dinafară 
sau chiar în suprastructură. Este vorba tocmai de acele criterii despre care 
am amintit la începutul discuţiei de față. Se pune întrebarea atunci care 
este rolul principiului pe care l-am numit „fundamental“ și anume modul 
de producţie? Dacă celelalte criterii au un rol atît de important, nu cumva 
modul de producţie devine inoportun ? Lucrurile nu stau tocmai aşa. Modul 
de producţie ca criteriu al periodizării folclorului este obligatoriu pentru 
stabilirea raportului dintre bază şi suprastructură, pentru a vedea cum evo- 
luează aceasta din urmă, mai încet sau mai repede în raport cu baza. Tot- 
odată, el este capabil să indice, pe de o parte, direcţia ascendentă a creaţiei 
şi utilitatea diferitelor specii folclorice în diferite etape istorice. Modul de 
producţie ca criteriu al periodizării nu poate însă să se refere şi la amănunte 
sau la reliefarea trăsăturilor specifice ale creaţiei populare. Pentru aceasta 
facem apel la celelalte categorii de criterii amintite. 


Tot ca procedeu de metodologie trebuie amintit că în cazul periodizării 
folclorului literar se cuvine urmărit „conţinutul perioadelor în ceea ce are 
fiecare dominant față de cea anterioară precum şi punctele de separare“.! 

Referindu-se la problema delimitării perioadelor, M. O. Skripil afirma, 
la rîndul său, că „periodizarea trebuie să asigure o asemenea delimitare a pro- 
cesului multisecular de dezvoltare a creaţiei populare poetice pe perioade 
care să dea posibilitatea de a dezvălui particularităţile caracteristice ale 
poeziei populare în limitele fiecărei perioade, în strinsă legătură cu istoria 
poporului şi în acelaşi timp de a determina legile interne de dezvoltare a feno- 
menelor cu specificul lor “ 2. 

O problemă deosebit de diticilă în elaborarea periodizării este stabilirea 
momentului cînd încep să apară unele specii folclorice. În general, cunoscînd 
condiţiile istorico-sociale ne putem lămuri împrejurările în care apar cele 
mai multe producţii artistice populare. Sînt cazuri însă cînd trebuie să luăm 
în consideraţie şi alţi factori. În legătură cu doina, de pildă, pentru deter- 
minarea vechimii ei, alături de argumente de ordin concret istorice şi filo- 
logice se cere şi studiul structurii melodice. Unii folcloriști privesc doina ca 
pe „un gen muzical“ 3, fiind „mai clar definită ca specie melodică decît ca 
specie poetică“ 4. Pe această linie, datorită caracterului instrumental „ne 
face să credem în originea ei străveche autohtonă, legată mai ales de formele 
arhaice de civilizaţie păstorească, cu instrumentele muzicale tipice : cimpoiul, 
tilinca, buciumul, cavalul, fluierul“ 5. 


1 G. C. Nicolescu Contribuţii la o periodizare a literaturii romîine moderne, 
în „Limbă şi literatură“ 1960 (VI), p. 192. 

2 M. O. Skripil, Problemele periodizării creaţiei poetice secolele X— XVIII în 
Folc. rus, t. I, 1956, pp. 22—31. Mat. tradus, aflat la Inst. de folclor. 

3 Emilia Comişel: „Preliminări la studiul științific al doinei“, în „Revista 
de folclor“. 

+ Ovidiu Papadima, Consideraţii despre doină (II), în „Studii şi cercetări 
de istorie literară şi folclor“ 1960. nr. 4. p. 640. 

5 Ibidem pp. 641—642, 


352 P. URSACHE 6 


Rezultă că pentru o periodizare completă şi cuprinzătoare trebuie să 
facem apel la o serie întreagă de criterii și factori fără de care nu ne putem 
orienta în cîmpul vast al creației artistice populare. 

Se impune, de asemenea, utilizarea unei terminologii clare și uşor apli- 
cabile care să nu ducă la aprecieri echivoce ori confuzii. Aşa cum se preconi- 
zează în legătură cu periodizarea literaturii culte 1 sintem şi noi de părere 
că trebuie să ne ferim de folosirea unor procedee care duc la împărțiri și 
fărămițţări lipsite de semnificaţie. Pe noi trebuie să ne preocupe fixarea coor- 
donatelor principale care reliefează trăsăturile specifice ale creaţiei populare 
în evoluţia sa istorică, fără a neglija însă acele amănunte care izvorăsc din 
miezul faptelor artistice, şi care aruncă lumini noi şi nuanţează tocmai sen- 
surile generale. 

În cadrul discuţiei de față, vom utiliza următoarea terminologie : „peri- 
cadă“, „subperioadă“ şi „etapă“. Prin perioadă înţelegem un grup de specii 
folclorice dezvoltate în cuprinsul mai multor moduri de producţie sau situate 
numai pe o treaptă a unui singur mod de producţie — dar care reliefează o 
problematică distinctă, proprie numai perioadei de timp respective. Sub- 
perioadele cuprind grupuri de specii situate pe trepte diferite ale aceluiași 
mod de producţie unite prin aceeaşi problematică a „perioadei“, dar deo- 
sebită prin creșteri calitative de la o treaptă la alta a modului de producţie 
respectiv. „Etapa“ cuprinde acele producţiuni artistice care, în cadrul acelo- 
rași specii, reflectă dezvoltarea combativității de clasă a unei clase ori cate- 
gorii sociale. 

Înainte de a schiţa perioadele de dezvoltare ale folclorului rominesc este 
necesar să discutăm unele probleme cu privire la începuturile creaţiei popu- 
lare, fapt care trebuie să determine fixarea primei perioade. Considerăm că 
deşi creaţiile populare sînt deosebit de vechi şi că ele au fost cultivate de 
populaţiile care au vieţuit pe teritoriul patriei noastre încă din comuna pri- 
mitivă şi sclavagistă, totuşi despre existenţa folclorului romînesc nu se poate 
vorbi decît după apariţia și dezvoltarea poporului şi a limbii romine. Întrucît 
poporul nostru a moștenit de la populaţiile dinainte diferite producţii artis- 
tice, indiferent în ce limbă au fost ele cultivate, în dacă, latină vulgară etc. 
înseamnă că putem denumi fondul acesta ca fiind un substrat folcloric peste 
care s-au adăugat producţiile folclorice noi, de după apariţia poporului şi 
limbii romiîne. În această vreme au fost cultivate basme, legende, incantaţii, 
jocuri ritualice, descîntece, proverbe, zicători, ghicitori. Unele dintre ele 
exprimau neputința omului în fața naturii. Omul fiind, deopotrivă, sclavul 
naturii și al claselor dominante, faptul s-a resimţit şi în creaţiile artistice, 
unde conflictul este întruchipat între natură și omul care voia s-o cunoască 
şi s-o supună, iar apoi, între sclavi şi stăpinitorii de sclavi. Tot în această 
categorie a substratului trebuie să fie incluse şi baladele fantastice (sau mai 
bine spus, voinicești) care prin tematică sint înrudite cu unele basme. Tocmai 
de aceea ele trebuie introduse aici, deși baladele în discuţie au continuat 
să se dezvolte şi în timpuri mai noi, poate pînă în vremea existenței cneza- 
telor şi voievodatelor. Baladele voinicești nu pot fi înglobate încă în categoria 


“ A]. Dima, Propuneri pentru o periodizare științifică a istoriei literaturii romine 
în „Viaţa romînească“, nr. 8, 1960. 

celor vitejeşti din perioada următoare, căci se separă printr-o altă proble- 
matică, dar nici nu pot constitui o perioadă aparte, căci au trăsături comune, 
evidente, cu basmele din perioada substratului. Puncte de sprijin în acest 
sens găsim şi în urma unei analize artistice, căci putem constata că modul 
de construire a imaginii eroului din baladele voiniceşti se aseamănă cu cel 
din basmele în care întilnim voinici de tipul lui Făt-Frumos, 

În concluzie, modul fantastic al oamenilor de a-și reprezenta diferite 
fenomene din natură şi viaţa socială determină trăsătura caracteristică a 
creaţiilor artistice din comuna primitivă pină în vremea înființării cnezatelor 
şi voievodatelor și chiar de mai tirziu, determinînd conţinutul și limitele celei 
mai vechi perioade din dezvoltarea folclorului cultivat pe teritoriul patriei 
noastre. Aşa cum arătam mai sus, avem motive să privim producţiile acestea 
ca elemente de substrat care s-au transmis generaţiilor următoare ca un 
tezaur preţios, încorporat ulterior în fondul de aur al folclorului rominesc. 
Pe de altă parte, este drept că producţiile populare din perioada substratului 
vor fi întilnite şi în cuprinsul celorlalte perioade, dar ele nu vor mai constitui 
esența, factorul dominant în cultura artistică a maselor. Se vor dezvolta 
alte specii cu mai multe posibilități de exprimare a noilor realități istorico- 
sociale. In acelaşi timp, jocurile de ritual fie că mai întii îşi vor schimba funcția, 
fie că îşi vor limita sfera de activitate numai la anumite momente din an, 
ca apoi, în mare parte, să fie date uitării. Basmele, la rindul lor, vor tinde 
mereu spre contemporaneizarea conţinutului 1, apropiindu-se treptat de 
povestire, sau vor trece în repertoriul de copii. Totodată, proverbele, zică- 
torile şi ghicitorile, dezvoltate ca urmare a observaţiei directe şi a activităţii 
practice a oamenilor, s-au îmbogăţit mereu, fiind preţuite deopotrivă în 
toate perioadele de mai tirziu. Periodizarea acestora, mai ales a proverbelor, 
ridică dificultăţi, pe de o parte datorită aspectului generalizator, pe de alta 
datorită sensului variat şi metaforic pe care îl poate sugera aceeaşi piesă. 
Proverbele cu caracter etic au o mai largă circulaţie în timp căci, de pildă, 
proverbul „Se întilneşte deal cu deal d-apoi om cu om“ îşi găsește utilitatea 
în diferite orinduiri sociale. Proverbele care exprimă raporturi de clasă pot 
fi mai uşor fixate de anumite momente istorice. Operația se dovedeşte a fi 
uneori şi aici relativă. Dacă. un proverb ca „Banul este ochiul dracului“ 
este specific capitalismului, atunci altul ca „Boii ară și caii mănîncă“ poate 
fi raportat la oricare orînduire socială cu clase antagonice. 

Ținind seama de cele afirmate în legătură cu prezenţa substratului, 
credem că prima perioadă de dezvoltare a folclorului nostru este determinată 
de lupta poporului romin împotriva cotropirii turceşti. Perioada este cuprinsă 
între domnia lui Mircea cel Bătrin, primul care are lupte răsunătoare cu turcii, 
şi domniile Cantacuzinilor şi Brincovenilor, ultimii domnitori care, deşi supuşi 
Porții, încearcă rezistențe cu sprijin din alte părți. Pentru studierea mai 
profundă a acestei perioade trebuie să privim şi relaţiile poporului romîn 
cu popoarele baleanice, luptele în comun, trecerea unor mari mase de oameni 
în nordul Dunării, prezenţa la noi a guzlarilor sîrbi, — fapte care au avut 
influenţă asupra baladei populare romiîneşti. 


1 Ovidiu Birlea, Cercetarea prozei populare, în „Revista de folclor“, 1956, 
nr, 1—2, p. 45. 

Tot în această perioadă, ca o continuare a ei, trebuie incluse şi baladele 
haiduceşti cu subiect antiotoman, întrucît conflictul este asemănător cu 
cel din baladele vitejești. 

Este foarte probabil că în decursul acestei perioade să fi fost cultivate 
şi balade păstoreşti sau producţii lirice cu caracter social, doine mai ales 1, 
însă este tot atit de sigur că locul dominant în viaţa artistică a maselor îl 
deţineau baladele cu subiect antiotoman, fie vitejești, fie, mai apoi, haidu- 
cești. Un cercetător sovietic făcea observaţii că „În diferite etape ale dez- 
voltării istoriei, unele fenomene de suprastructură apar mai pronunţat şi 
ascund însemnătatea altora“ 2. Faptul acesta ni se pare semnificativ şi pentru 
caracterizarea perioadei de care ne ocupăm, din istoria poporului nostru. 
Amenințarea otomană a antrenat la luptă masele largi populare care, momen- 
tan, se bucurau de o oarecare libertate socială. 3 Așa se face că producţiile 
cu caracter social sau care reflectau alte preocupări, ca viața păstorească, 
au trecut pe un plan secundar, deşi credem că balada păstorească în acele 
vremuri se afla în plină înflorire. 

Trebuie să ţinem seama şi de faptul că baladele antiotomane erau cul- 
tivate în Muntenia şi Moldova în timp ce în Ardeal erau cultivate alte pro- 
ducţii artistice. Este greu, deocamdată, să se spună precis ce anume. Revine 
sarcina folcloriştilor să aducă precizări în această privință pentru a cunoaște 
viaţa spirituală a poporului nostru în diferite etape istorice și privită simul- 
tan în toate regiunile ţării. 

A doua perioadă de dezvoltare a folclorului rominesc este determinată 
de înrăutățirea continuă a situaţiei maselor ţărăneşti prin deposedarea de 
păminturi. Ne aflăm, așadar, pe o anumită treaptă a feudalismului cînd 
contradicţiile interne, raporturile de neîmpăcat dintre iobagi şi feudali, au 
făcut ca lupta socială să treacă pe primul plan şi să fie neglijată lupta pentru 
independenţă, la care boierimea renunţase, pactizind cu Poarta otomană 
şi asuprind, în schimb, masele țărănești. Perioada aceasta cuprinde atit 
orînduirea feudală cît şi cea burgheză-moşierească pînă la 23 August 1944. 
S-ar putea reproşa că perioada este prea întinsă și, ca atare, sînt necesare 
şi alte grupări, întrucît orinduirile respective se deosebesc prin conţinut. 
Este adevărat, dar lucrurile trebuie privite altfel. În folclor, în această perioadă 
nu întîlnim deosebiri fundamentale ca în literatura cultă, de pildă, unde 
scrierile religioase şi cronicăreşti, din feudalism, sint cu totul diferenţiate 
de cele ale realismului critic din capitalism. Desigur că există diverse motive 
care creează această situaţie. Noi am semnala unul singur care ni se pare mai 
concludent. După cum se ştie, în orinduirea burghezo-moşierească situația 
țărănimii n-a fost substanţial modificată față de feudalism din cauza carac- 
terului aparte al acestei orînduiri (ia noi), păstrind puternice elemente vechi. 
Cel mult, s-a înăsprit exploatarea la sate, au apărut noi straturi sociale, chia- 
burimea și proletariatul agricol. Unii dintre aceştia din urmă plecau la 


1 Ovidiu Papadima, op, cit. în loc cit., p. 237 şi 238. 

2 P, Bakanov, Despre principiul periodizărui și despre perioada inițială a epocii 
capitaliste în istoria U.R.S.S., în „Voprosi istorii“, nr. 2, 1960. Material tradus, aflat la 
Institutul de folclor Bucureşti, p. 6. 

3 N. Bălcescu, Despre starea socială a muncitorilor plugari în Principatele 
Romine în deosebite timpuri, în vol. Opere alese 1, ESPLA, Bucureşti, 1960, p. 154. 

oraşe unde intrau în fabrici, dar starea lor materială şi socială rămiînea aceeași. 
Faptul a făcut ca atit în orinduirea feudală cit şi în cea capitalistă poporul 
muncitor să se simtă deopotrivă sărăcit şi exploatat. Aceasta a determinat 
ca întreaga sa creație în doine, poveşti — adaptate noilor condiţii —, în 
teatrul popular laic, în cîntecele de luptă ale muncitorilor. să străbată aceeaşi 
dorinţă de dreptate socială. Lupta pentru dreptate socială a maselor con- 
stituie factorul determinant din această vreme, element fundamental deosebit 
de cel din perioada anterioară care era lupta pentru eliberarea de sub asupri- 
rea turcească. 

Dar, întrucît în decursul perioadei fixate de noi au avut loc adinci pre- 
faceri sociale, au dispărut unele categorii sociale, au apărut altele, a evoluat 
concepţia despre lume a poporului și atitudinea sa revoluţionară, este necesar 
să introducem unele subdiviziuni pentru a cuprinde şi ordona mai bine bogăţia 
şi varietatea faptelor artistice. 

În cuprinsul acestei perioade vom propune două subperioade, și anume : 
prima care să cuprindă producţiile artistice din orinduirea feudală. Conflictul 
de clasă caracteristic în această vreme are loc între feudali și iobagi. În sub- 
perioada următoare, care corespunde orînduirii burghezo-moșiereşti, con- 
flictului amintit i se adaugă altul cauzat de prezenţa burgheziei. Ca atare, 
aici vom grupa atît producţiile folclorice create de țărănime împotriva moşie- 
rimii, cît şi producțiile create de proletariatul industria! împotriva burghe- 
ziei. Ne putem explica şi prezența teatrului popular de haiduci în plină orîn- 
duire burgheză prin aceea că perpetuarea şerbiei a permis maselor populare 
găsirea unei noi formule prin care să-şi concretizeze în imagini artistice pro- 
testul lor antiboieresc. 

În cadrul orinduirii feudale vom introduce două etape: una corespun- 
zătoare doinei de bir, a doua corepunzătoare doinei de haiducie. Pentru că 
recurgem la categoria subspeciilor nu trebuie să se creadă că părăsim prin- 
cipiul fundamental de periodizare şi anume modul de producţie. Ambele 
subspecii se situează pe trepte diferite ale modului de producţie feudal. 
Deosebirea constă în aceea că ţăranul iobag lipsit complet de mijloacele de 
producţie, nemaiavind cu ce plăti birul, ia calea codrului. Deosebirea constă 
şi în aceea că în al doilea caz țăranul nu mai apare supus şi umilit în faţa stă- 
pinului, ci în ipostaza de haiduc care îl așteaptă pe „spurcatul ciocoi“ la drumul 
mare şi-şi face singur dreptate. De aici rezultă şi faptul că speciile şi sub- 
speciile de folclor literar apar rar nu din motive subiective — ca în cazul 
cînd un scriitor cult poate exprima aceeaşi idee fie cu ajutorul unui sonet, 
fie cu ajutorul unei schiţe, deci unul şi acelaşi scriitor poate crea în genuri 
diferite — , ci faptul este dictat de realitatea obiectivă, care decurge din 
natura modului de producție. Atitudinea protestatară a haiducului nu poate 
fi exprimată printr-o doină de bir sau printr-un basm, ci printr-o formulă 
nouă şi adecvată momentului istoric respectiv. Trebuie observat apoi că în 
cadrul celor două etape sînt exprimate atitudini cu totul diferite. 

Tot aici își găsesc locul şi doinele de înstrăinare, ca urmare a bejeniilor 
de pe moşii, cîntecele istorice legate de diferite evenimente sau personali- 
tăţi, cîntece de dragoste. Cu alte cuvinte, apar şi se dezvoltă cele mai multe 
specii ale cîntecului. Genul epic începe să fie mai puţin cultivat, în special 
balada și basmul, dar, în schimb, se fac preţuite, pentru caracterul lor rea- 

list, povestirile şi anecdotele, acestea urmărind critica deschisă a claselor 
exploatatoare. 


În cadrul subperioadei următoare, cea care corespunde în timp cu orîn- 
duirea burghezo-moşierească, se dezvoltă mai întîi doina de ostăşie și teatrul 
popular. Trebuie subliniată apoi circulaţia largă a anecdotelor şi a cînte- 
celor satirice, a căror tematică se îmbogăţeşte pe măsură ce apar noi cate- 
gorii sociale cu tendinţe de exploatare. 

Este știut că doina de ostăşie s-a dezvoltat mai întîi în Ardeal şi apoi 
s-a răspîndit în Moldova și Muntenia, după introducerea serviciului militar 
obligatoriu. Ea exprimă protestul maselor populare față de armata burgheză, 
deci o atitudine diferită de cea întilnită în subperioadele anterioare. Deși 
în această vreme erau cultivate și alte genuri şi specii folclorice ca povestirea, 
doina de bir, de înstrăinare, cîntecul „propriu-zis“, totuşi, doina de ostăşie 
constituia repertoriul preferat al maselor largi populare, căci luarea la armată 
şi mai ales războaiele din faza imperialistă erau faptele cele mai carac- 
teristice, 


În legătură cu teatrul popular se poate constata că el se prezintă într-o 
situaţie specială, ca, de altfel, şi jocurile ritualice, devenite ocazionale, -care 
şi-au pierdut, în mare parte, sensul lor iniţial. Teatrul popular laic a fost 
introdus în a doua jumătate a secolului al XIX-lea, deci după ce haiducia 
nu mai era practicată. Înseamnă că din această cauză, cît şi din faptul că 
avea un caracter ocazional, funcţia sa socială a scăzut simţitor. De aici rezultă 
dificultatea încadrării teatrului de haiducie. Mai semnalăm apoi că în timp ce 
teatrul popular laic este cultivat în Moldova, în Ardeal este cunoscut teatrul 
popular religios. Apoi, în timp ce teatrul popular laic se cultivă încă, celă- 
lalt este pe cale de dispariţie. Credem că de aceste fapte trebuie să se ţină 
seamă atunci cînd se face "periodizarea folclorului literar. Raportul dintre 
cele două aspecte ale teatrului popular fiind diferit atit în timp cît şi în spaţiu, 
nu se poate vorbi despre existenţa lor privită în mod global, ci dife- 
rențiat. 

Producțiile artistice ale proletariatului constituie aspectul cel mai carac- 
teristic al folclorului din această subperioadă, întrucit exprimă năzuințele unei 
clase noi, revoluționare. După cum este știut, la dezvoltarea folclorului mun- 
citoresc au contribuit doinele de înstrăinare ale țăranilor proletarizați, cărora 
li s-au adăugat, mai tirziu, elemente culte, ca urmare a activităţii cercurilor 
socialiste, în cadrul cărora se citeau poezii aparţinind lui M. Eminescu, 
G. Coşbuc, Al. Vlahuţă, N. Beldiceanu, Ion Păun-Pincio, Th. Neculuţă, 
Traian Demetrescu şi alții. Versurile : 


„Ne-aţi pus pe umeri tot ce-aţi vrut, 
Bătutu-ne-aţi într-una, 

Ne-aţi pus în lanţuri, ne-aţi închis 
De vremuri pîn-acuma“t 


sînt ilustrative pentru a arăta influența poeziei Noi vrem pămînt de G. Coşbuc. 


1 V. D. Niculescu, Din piața unor vechi cîntece muncitorești revoluţionare, 
în „Revista de folclor“, nr. 1—2, 1961, p. 21. 

De asemenea exemplul : 
„De-acum avem și noi cuvînt 


De la ciocoi să luăm pămînt 

Iar de nu ne vor lăsa 

De scurteici îi vom lua 

Şi pe ruşi vom imita“! 
dovedeşte ecouri ale Marii Revoluții Socialiste din Octombrie. Astfel de fapte 
ne permit să stabilim unele etape ale folclorului muncitoresc în raport cu 
dezvoltarea proletariatului. 

Organizarea clasei muncitoare, înființarea Partidului Comunist au făcut 
ca şi producţiile artistice să capete o orientare sigură şi un orizont mai larg. 
la amploare cîntecul revoluţionar şi de masă, pătrund în cadrul creaţiilor 
artistice elemente din diferite domenii ale culturii, ceea ce duce, de pe acum, 
la apariţia unor trăsături noi care se vor dezvolta după cel de-al doilea război 
mondial. 

Ultima perioadă se distinge în cadrul folclorului rominese după 23 August. 
Factorii care determină existenţa acesteia izvorăsc din conţinutul orinduirii 
socialiste, de aceea producţiile folclorice au trăsături cu totul deosebite 
fată de cele cunoscute în decursul perioadelor anterioare. Se constată 
tendinţa tot mai evidentă a creaţiilor artistice de a contribui la dezvoltarea 
şi consolidarea orînduirii sociale noi. 

Nu trebuie să se creadă că indicînd momentul 23 August 1944 am sta- 
bilit un prag după care nu mai întîlnim creaţii vechi, specifice modului de 
producţie capitalist. Creaţii de acest fel au existat pînă după 1948 şi faptul 
se explică prin existenţa rămăşiţelor capitaliste î în agricultură sau în industrie. 
Nu ne putem opri la “momentul 1948 căci, pînă la această dată, apăruseră 
multe elemente noi în creația artistică. Eliberarea, stringerea legăturilor de 
prietenie cu poporul sovietic, împroprietărirea au determinat o nouă stare 
de spirit în rindul maselor populare, ceea ce a dus la accentuarea unor tră- 
sături specifice cîntecului nou. Totodată, în această vreme, cintecul mun- 
citoresc a cunoscut un nou avint. 

Vorbind despre creaţiile artistice din această vreme trebuie să ţinem 
seama şi de unele evenimente care se petrec pe plan internaţional. Legăturile 
de prietenie care există între ţările socialiste, eforturile depuse pentru sta- 
bilirea şi stringerea relaţiilor de colaborare paşnică cu celelalte ţări, atitu- 
dinea dușmănoasă a unor cercuri imperialiste nu rămin fără ecou în 
rîndurile maselor populare. Munca paşnică a poporului nostru iese mai bine 
în evidență dacă ţinem seama de acţiunile provocatoare ale acestor cercuri. 
De altfel, tema păcii este frecventă în folclorul nou şi reiese atit din dorinţa 
poporului nostru de a se opune războiului, cât și din lupta pentru victoria 
socialismului şi comunismului, ca fiind totodată şi victoria păcii. 

Planurile anuale şi cincinale, dezvoltarea sectorului socialist în agricul- 
tură au dus la apariţia unui folclor care înfăţişează relaţii socialiste și prin 
aceasta ne aflăm într-o nouă etapă în cadrul creaţiei artistice populare. Ca 
trăsături specifice semnalăm : lărgirea domeniului culturii de masă susţi- 


1V. Adăscăliţei, Principalele trăsături ale folclorului muncitoresc, în „Ana- 
lele ştiinţifice ale Universităţii „Al. I. Cuza“ din laşi (serie nouă), secţia a II-a (Ştiinţe 
sociale), tomul II, anul 1960, p. 87. 

nută prin rețeaua de echipe artistice de amatori 1, continua reimprospătare 
a creaţiilor spirituale, restructurarea şi adaptarea unor specii mai vechi ca 
strigătura 2, schimbarea funcţiei altor specii ca descintecul, colinda, oraţia 3, 
cultivarea cintecului liric ca trăsătură caracteristică a creației noi +4, precum 
şi cultivarea unor specii cu caracter satiric, fiind mai corespunzătoare cerin- 
telor actuale : cîntecul exprimind mai bine entuziasmul constructiv al oamenilor 
muncii, iar satira avînd eficacitate în condamnarea unor rămiîneri în urmă. 

Trebuie reţinut că procesul complex al vieţii noastre socialiste a impus 
folclorului unele legi noi, substanţial diferite de cele din perioadele ante- 
rioare. Întrucît acestea se află încă în curs de evoluţie şi clarificare, aşa cum 
s-a arătat în unele studii recente, se cer intervenţii susținute din partea spe- 
cialiştilor nu numai pentru lămurirea profilului perioadei actuale, dar şi 
pentru cunoașterea profilului viitor, cel puţin ipotetic, pe baza studiului 
legilor interne — al creației maselor populare. 

Periodizarea folclorului oferă posibilitatea lămuririi unor probleme 
teoretice de cea mai mare importanţă. Unul dintre aspectele care își găseşte 
aici o rezolvare sigură se referă la fluxul şi refluxul mereu viu al producţiilor 
artistice populare. Este vorba de faptul că unele specii sau chiar genuri sînt 
preferate în anumite perioade istorice, ca expresie a gîndirii social-artistice 
din etapa respectivă, ca apoi să fie înlocuite de altele noi, în virtutea unui 
proces obiectiv, dialectic. „Apariţia“ şi „dispariţia“ nu trebuie privite ca 
simple acte ale figuraţiei. Nu este cazul să insistăm asupra rolului produc- 
ţiilor artistice în viaţa colectivităţii, întrucît faptul este cunoscut de toată 
lumea, dar vrem să atragem atenţia asupra rolului pe care continuă să-l 
aibă unele specii şi după îndepărtarea lor efectivă. Ele constituie punctul 
de plecare pentru alte specii care se dezvoltă în etapele ori perioadele ulte- 
rioare, iar aceasta este pusă în lumină cu ajutorul periodizării capabile să 
scoată în relief şi punctele terminus ale speciilor precum și modul în care 
acestea se leagă cu altele noi. Astfel, periodizarea întăţişează creaţia populară 
ca pe un fluviu uriaș cu mari ondulaţii și adîncimi. Pe de altă parte, privind 
în ansamblu creaţia artistică, putem să ne dăm seama mai bine de marea ei 
varietate în timpurile mai noi, ceea ce nu favorizează teoriile unora care 
vorbeau despre pretinsa dispariție a folclorului. S-a observat în discuţiile 
încercate de noi că producțiile din perioada a doua ridică cele mai multe 
dificultăţi în privinţa încadrării şi aceasta tocmai datorită caracterului complex 
şi bogăției de teme, legate în acelaşi timp și de burghezie și de moșierime. 

Datorită problemelor deosebit de complexe pe care le ridică tema în 
discuţie, credem că ea trebuie să stea în centrul preocupărilor folcloriştilor 
noştri. După cum s-a dovedit în cazul altor discipline — periodizarea istoriei 
R.P.R., a literaturii romine — nici periodizarea folclorului, ştiinţifică și 
completă nu poate fi elaborată decit printr-o dezbatere colectivă la care să 
se angajeze un număr cît mai mare de participanţi. 


1 Florin Georgescu, Folclorul și mișcarea artistică de amatori, în „Revista 
de folclor“, nr. 1—2, 1959 p. 106. 

> Sabina C. Stroescu, Funcția socială a satirei în literatura populară, în 
„Revista de folclor“, nr. 4—2, 1959 p. 244. 

3V. Adăscăliţei, Mobilitatea genurilor și speciilor folclorului literar, în „Iaşul 
literar“, nr. 4, 1961, p. 54. 

+ Mihai Pop, Prefată la Flori alese din lirica populară, Bucureşti, 1961, p. 3. 


TEXTE ŞI DOCUMENTE 


<OCCISIO GREGORII IN MOLDAVIA VODAE TRAGEDICE EXPRESSA» 


CEA MAI VECHE PIESĂ DE TEATRU ROMÎNBASCĂ CUNOSCUTĂ 


LUCIAN DRIMBA 


Cea mai interesantă și mai importantă dintre toate producţiile dramatice 
de dinaintea secolului al XIX-lea credem că este Occisio Gregorii in Moldavia 
Vodaetragedice expressa. Pe lingă faptul că este prima piesă originală rominească 
ce se cunoaşte, ea este și singura de acest îel care ni s-a păstrat în întregime 
şi în bune condiţii. Conservată pină în 1950 alături de valoroasele manuscrise 
ale reprezentanților Școlii ardelene în biblioteca episcopiei greco-catolice din 
Oradea şi provenită aici din hiîrtiile episcopului Samuil Vulcan, după cum 
ne asigură redactorul revistei „Familia“ și strănepotul marelui mecena, Iosif 
Vulcan? — ea se găseşte azi, în manuscrisul original, la Biblioteca Filialei din 
Cluj a Academiei R.P.R. 

Acelaşi număr al revistei „Familia“, care aducea asigurarea de mai 
sus, ne informează că I. Vulcan a dus manuscrisul piesei colegului său de la 
academie, D. C. Ollănescu, spre a-l consulta pentru completarea datelor rela- 
tive la teatrul ardelean din lucrarea sa Teatrul la romîns şi că manuscrisul a 
fost copiat la academie. Într-adevăr, o copie tăcută de Iuliu Tuducescu se 
păstrează în fondul de manuscrise al B. A. R. P. R. sub nr. 1275. 

T. T. Burada, istoriograful teatrului din Moldova, mărturiseşte? că a 
văzut şi el acest manuscris în amintita bibliotecă de la Oradea, că l-a copiat 
şi copia o păstrează. Nu ştim dacă se mai păstrează copia făcută de el 
şi unde anume. 

Pentru prima oară, existența acestei piese a fost semnalată de N. Densu- 
sianu. Într-un raport înaintat Academiei?, N. Densusianu o aminteşte de două 
ori. La p. 60 o dă sub titlul Scisio Gregorii in Moldavia Vodae, iar la p. 212 
sub titlul Scisio Gregorii in Moldavia Vodae tragedice expressa. Piesa este cunos- 
cută apoi şi de Dr. Iacob Radu, care, în Manuscrisele bibliotecii episcopiei 


1 Vezi O tragedie rominească din secolul al XVIII, în „Familia“, XXXIV, 1898, 
. 585—586. 

Pe În Cercetări despre inceputul teatrului rominesc in Transilvania, în „Arhiva“, 

1905, nr. 7—8, p. 293. 

3 N. Densusianu, Raportu înaintatu Academiei Romane de..., în „Analele 
Academiei Romîne“, seria a I-a, tom. I şi în extras: Cercetări istorice în Arhivele și Bi- 
bliotecile Ungariei și ale Transilvaniei.Raport inaintatu Academiei Romane de..., București, 
1880, 124 p. 

greco-catolice din Oradea, o aminteşte tot cu titlul Scisio Gregorii in Moldavia 
Vodae tragedice expressa. Informația lui Iacob Radu este folosită de 
V. Vartolomei?, care dă însă titlul exact, după o lectură corectă a manu- 
scrisului original pe care l-a consultat, fără îndoială, în amintita bibliotecă din 
Oradea. St. Mărcuş3 o amintește şi reproduce în facsimil prima pagină a manu- 
scrisului. Puțin vorbeşte despre ea D. C. Ollănescut; mai mult — T. T. Burada, 
iar Göbl László o studiază amănunţit. În ultima vreme s-a mai ocupat de ea 
I. Massoff’, fără să cunoască direct textul. 


Manuscrisul piesei are dimensiunile 42 x 13,5 cm. şi cuprinde 14 file, 
dintre care ultimele două sînt nescrise. Propriu-zis fila 14" cuprindea 
în partea de sus citeva rînduri, din care nu se mai văd decit citeva litere în 
partea stingă, deoarece a fost ruptă. 

Cuprinzind trei caiete, primul de 10 file cusute la mijloc, al doilea şi 
al treilea de cîte două file, manuscrisul n-a fost paginat de autor, ci, ulterior, 
de o altă mînă, cu creion albastru. 

Textul este scris cu cerneală, azi decolorată, de o singură persoană, cu ex- 
cepţia a trei rînduri scrise de o altă mînă, cu cerneală neagră : 2 pe f. 3” şi 1 
pe î. 5r, Este destul de îngrijit, dar prezintă și ştersături făcute de autor şi 
cuvinte adăugate deasupra rindurilor. 

Grafia textelor rominești este cu litere cirilice, iar grafia indicații- 
lor de regie în limba latină şi a textelor în alte limbi, cu litere latine. 

Manuscrisul s-a păstrat într-o copertă de hirtie ceva mai groasă, pe care 
era o etichetă indicînd nr. 103, cota pe care o avea în Biblioteca episcopiei 
greco-catolice din Oradea. Pe dosul primei coperte, în stînga jos, cineva a scris 
cu creionul : „Ciudăţenie literară“. Este, într-adevăr, într-o anumită privinţă, 
o ciudăţenie literară, atit prin straniul amestec de serios și grotesc, cit şi prin 
amestecul de texte în limba romînă, latină, maghiară etc. 


Lucrarea lui N. Densusianu este, de fapt, un catalog; ca atare, ea dă 
indicaţii foarte sumare despre fiecare manuscris amintit. Despre piesa în 
discuţie notează la p. 60: „Dramă în limba romînă scrisă de poetul fostul 


1 „Analele Academiei Romine“, Bucureşti, 1923, pp. 20—21, 

2 V, Vartolomei, Mărturii culturale bihorene, Cluj, 1944, pp. 406—407. 
> St. Mărcuș, Thalia romină, Timişoara, 1945, p. 80. 
4 


D. C. Ollănescu, Teatrul la romini, în „Analele Academiei Romiîne“, seria 
a II-a, tom. XX, Memoriile secţiei literare, Bucureşti, 1899. 
5 T. T. Burada, Cercetări... în „Arhiva“, 1905 nr. 7—8, p. 293. 
6 G5bl László, A legrégibb oláh iskolai dráma, în „Debreceni Szemle“, VII, 
1933, pp. 204—208. 
? loan Massoff, Teatrul rominese. Privire istorică, vol. I, E.P.L., Bucureşti, 
pp. 66 şi 123—126. Vezi şi „Revista fundațiilor“, IV 1937, nr. 8, pp. 423—438. 

Episcop Samoil Vulcan în epoca de la 1777—4780, 4%,12 foi nepaginate“, 
iar la p. 212 menţionează în plus că ultima scenă se termină cu cuvintele: 
„Denique clamatur vivat Maria Th., Ioseph et Gregoriu Maior, — din cari 
se vede că piesa a fost lucrată în epoca de la 1777—1780“. Din aceste notații 
este demnă de reținut mai ales datarea manuscrisului după cuvintele care, 
într-adevăr, ne conduc spre această concluzie. Primele două afirmaţii sint 
însă pasibile de discuţie, dacă nu chiar de-a dreptul hazardate : piesa nu este 
o dramă şi autorul ei nu este în nici un caz Samuil Vulcan. Toţi ceilalți cerce- 
tători, fie conducîndu-se după informaţiile lui N. Densusianu, fie independent, 
relatează cam aceleaşi lucruri în legătură cu volumul manuscrisului și datarea 
lui. Nici unul dintre ei nu adoptă părerea că piesa ar fi fost scrisă de Samuil 
Vulcan. 

St. Mărcuș, istoricul teatrului din Ardeal, care se ferește în mod sistematic 
de indicarea sursei de informaţie şi care emite deseori păreri hazardate, afirmă 
că piesa „face impresia că a fost creată de un oarecare prefect de studii sau 
profesor al Seminarului din Oradea“ şi că „ea a fost scrisă pentru tinerii 
romiîni din seminar“t. 

Afirmînd acestea, St. Mărcuș se sprijinea, cu siguranţă, pe faptul că piesa 
a fost găsită şi păstrată în Biblioteca episcopiei greco-catolice din Oradea, 
unde ar fi provenit din biblioteca personală a episcopului Samuil Vulcan, 
cît şi pe faptul că şi elevii de la şcolile rominești orădene, înfiinţate în 1775, 
puteau să creeze şi să reprezinte o asemenea producţie dramatică, mai ales 
că aveau exemplul unei bogate activităţi teatrale în limba latină a iezuiţilor 
din Oradea. 

Dacă n-am ţine seama de un alt indiciu, care infirmă categoric asemenea 
prezumție, afirmaţia lui St. Mărcuş ar putea căpăta caracter de valabilitate. 

Luăm ca punct de pornire în discuţie consemnarea, atit de prețioasă în 
încercarea de datare a manuscrisului, cuprinsă pe fila 10”, prin care actorii 
sînt îndemnați să aclame la sfirsitul reprezentaţiei alături două nume: al 
Mariei Thereza și al lui Grigore Maior. Folosind această indicație, cât și o altă 
informaţie de pe fila 12”, în care întîlnim numele rîului Tirnava, ca și numele 
comunei Mănărade, ne este ușor să dovedim că nu Oradea, ci Blajul este leagănul 
primei piese de teatru rominești. Și iată de ce. 

Pină la jumătatea anului 1777, Oradea ţinea de episcopia Blajului, 
păstorită de cîțiva ani de Grigore Maior. În iulie 1777 se întemeiază episcopia 
greco-catolică din Oradea, fiind instalat episcop Ignatie Dărăbant. Uciderea 
mișelească a domnitorului moldovean se întîmplă la 12 octombrie 1777. În 
prolog se precizează că faptul s-a petrecut într-un trecut apropiat : 


Acum tocma nu de demult 
Lucru groaznic, de temut, 


În Moldova s-au tîmplat, 
Perire ca de-mpărat. 


Fiind destinată pentru carnaval, ea a fost scrisă într-un an următor 
pentru un carnaval de după 1777. După acel an Oradea nu mai aparţinea 
de episcopia Blajului şi, deci, e greu de crezut că numele lui Grigore Maior 


1 Loc. cit. 

ar fi putut fi aclamat de orădeni, cînd normal era să se dea toată cinstea 
cuvenită episcopului Dărăbant. Concluzia pe care o desprindem este că 
piesa a fost scrisă fără îndoială la Blaj între 1777 şi 1780 (Maria Thereza 
a domnit numai pînă în 1780). Dar mai mult decit atit, pentru acelaşi oraş 
pledează şi amintirea rîului Tirnava şi a localității Mănărade, din apropierea 
Blajului. 

Mai rămîne o problemă de rezolvat, pe cît de importantă, pe atit de grea : 
cine este autorul piesei? 

Dacă în privinţa stabilirii locului şi a datei scrierii lucrurile au fost relativ 
uşoare, ajutindu-ne în mare măsură indicaţiile cuprinse în manuscris, în pri- 
vinţa stabilirii paternităţii nu putem deocamdată decit să înotăm în apele 
tulburi ale întrebărilor și ipotezelor. 

Am văzut că N. Densusianu îl presupune ca autor pe Samuil Vulcan, 
St. Mărcuş are impresia că ar îi opera vreunui prefect de studii sau profesor 
de la Seminarul din Oradea, iar Göbl László crede că a fost scrisă probabil 
de un profesor de la Blaj. Dintre cele trei ipoteze, cea mai plauzibilă este, fără 
îndoială, a lui Göbl László ; piesa a fost scrisă cu siguranţă în mediul blăjean, 
unde, înainte cu cîţiva ani, în 1755, îndrăzneţii şcolari organizaseră un spec- 
tacol teatral, consemnat într-un document sub numele de Comoedia ambulatoria 
alumnorum!, în care era amestecat și Grigore Maior, pe atunci numai preot 
şi profesor. 


Uciderea prin viclenie a domnitorului moldovean Grigore Ghica a format 
o temă literară de largă circulaţie în toate trei provinciile romineşti. Emil 
Turdeanu a cercetat într-un studiu temeinic cum s-a reflectat evenimentul 
în citeva cronici rimate contemporane?. Nu vom urmări cum se oglindesc 
faptele în aceste cronici; vom menționa doar că uciderea este privită şi prezen- 
tată cu toată seriozitatea. Vom aminti apoi un text intitulat Verșul lui Vodă 
Grigorie, încorporat într-un manuscris miscelaneu descoperit de N. Iorga 
la Satu-Mare și publicat în „Revista istorică“, VIII (1922), nr. 10—12, pp. 
161—179. În nota cu care însoţeşte publicarea textului, N. Iorga este de părere 
că „acest naiv prolog“ provine din Moldova. De fapt, el nu este decit o tran- 
scriere aproximativă a prologului piesei de care ne ocupăm. Iată textul 
prologului descoperit de N. Iorga : 


Acum tocmai nu de mult 
Groaznic lucru s-au făcut. 
În Moldova s-au [în]timplat 


1 Vezi Al. Lupeanu-Melin, Un început de teatru rominese în Transilvania 
la 1755, în „Societatea de miine“, I (1924), pp. 520—521, reprodus, sub titlul Comedia 
ambulatoria, în vol. Evocări din viata Blajului, Blaj, 1937, pp. 36—43. 

2 Emil Turdeanu, Contributii la studiul cronicilor rimate, în „Cercetări 
literare“, II (1936), pp. 2—32. — De aceeași temă s-a mai ocupat M. Kogălniceanu, Stihuri 
asupra Domnului Grigorie Ghica Voevod al Țării Moldovei, în „Cronicile Romîniei“, III, 
București, 1874, pp. 275—280. „Stihurile“ au fost publicate apoi şi de I. Negruzzi, în 
„Convorbiri literare,“ 1875, pp. 461—464, care s-a ocupat de ele în Cîntecul sau „stihuirea“ 
lui Grigore Ghica Vodă, în „Analele Academiei Romiîne“, seria a II-a, tom, XXXII, 
pp. 63—77, pretinzînd că el le publică prima dată. 

Perire ca de Împărat. 

Loc vestitu şi oraşul 

Să numeşte, să ştiţi, Iaşul. 
Ghica-Vodă Grigorie, 
Domn mare-n diregătorie 
Vrind a sta lingă credinţă 
Şi neamului mîntuință, 

Cu vicleşug l-au chemat, 
Tirăneşte s-au tăiat, 

De Başa turcească. 

O amară prăpădire, 

Că însuși merge la peire. 
Că Turcii să napadiră, 

Că [cei] doi să porniră, 

Şi capul i-l tăiară 

Şi din viaţă îl scoasă afară, 
Că, pînă vom arăta, 
Faceți bine a asculta 

Şi de-am greşit cu ceva, 
Faceţi bine a ierta. 


Acest „verg“ este aproape identic cu prologul piesei Occisio Gregorii 
Vodae, pe care l-a cunoscut într-un fel sau altul cel ce l-a transcris din memorie 
în manuscrisul miscelaneu de la Satu-Mare. 

Între Verșul lui Vodă Grigorie şi prologul piesei Occisio Gregorii Vodae 
există, totuşi, diferențe de mai mică însemnătate. Astfel, primul cuprinde 23 
de versuri față de 28 cîte are prologul piesei, apoi cîteva cuvinte inversate 
sau schimbate faţă de cele din prolog. 

Nu avem nici o informație documentară pînă în prezent care să ne arate 
că piesa s-ar fi reprezentat. Existenţa acestui verg ne ispitește să credem că 
autorul său este unul dintre studenţii blăjeni care au asistat la eventualul 
spectacol sau au cunoscut din lectură prologul şi piesa. 


Departe de a fi o simplă „curiozitate literară“, cum cred cei mai mulți 
cunoscători ai ei, Oceisio Gregorii Vodae, chiar dacă nu îndeplineşte cerinţele 
genului dramatic cu care ne-am obişnuit, prezintă nu numai un interes de 
ordin istoric — fiind prima creaţie dramatică originală ce se păstrează în între- 
gime—, ci şi unul de natură literar-artistică, care se poate observa cu destulă 
uşurinţă din prezentarea conţinutului acestei piese sau în urma lecturii 
integrale a textului, pe care îl publicăm aici. 

Motivul fundamental al piesei îl constituie uciderea prin viclenie a domni- 
torului moldovean de către turci, expusă într-o manieră cu totul străină de 
cea a tragediei. Ţinind seama de faptul că ea a fost destinată reprezentării 
în cadrul petrecerilor carnavalești, autorul ei folosește numeroase episoade 
complet străine subiectului fundamental, prezentind în mod grotesc obiceiuri 

şi credinţe populare, introducînd elemente folclorice şi lăsînd deplina libertate 
în expresie — nu rareori crudă și trivială — sau libertate de improvizație 
interpretului, întocmai ca în commedia dell’arte. 

După un prolog, numit în piesă Praeambulum, în care se anunţă groaznicul 
lucru întîmplat de curind în Moldova, uciderea lui Grigore Ghica, şi se cere 
publicului o atitudine îngăduitoare față de prezentarea faptelor, urmează 
primul «intermediu», în cadrul căruia are loc jocul a cinci soldaţi, apoi 
începe subiectul fundamental, pe care îl redăm pe scurt, cu toate «intermediile» 
care îl întrerup. 

Grigore Ghica hotărăşte cu cei doi sfetnici ai săi, Vasile şi Simion, să-şi 
schimbe politica şi să se alieze pe ascuns cu puterile creştine contra turcilor. 
Porunceşte să se scrie „cărţi“ către Rusia și Austria şi să li se trimită darurile 
cuvenite. Intervine însă un slujitor, care spune că, întrucit secretarul domnesc 
a murit, „nu-i bine să se înceapă, ca să nu aibă sfîrşit jalnic“. Intervenţia aces- 
tuia îl înfurie într-atita pe domn, încit îl dă afară din slujbă. 

În al doilea intermediu apare un ţigan cu un orologiu de ceapă în mină 
şi „prezice prin ciur începuturile unui viitor prosper“. 

Scena a doua prezintă discuţia dintre vodă şi un candidat la funcţia de 
secretar, ale cărui cunoștințe de limbi străine sint verificate printr-o întrebare 
la care pretendentul răspunde că ştie limbile : germană, maghiară, greacă, 
rusă, franceză, țigănească, turcă şi tătară. În continuare, i se spune să scrie 
Rusiei și Austriei, apoi e pus să repete un jurămiînt de credinţă dictat de vodă. 

Al treilea intermediu, mai lung, înfăţişează o şezătoare la care vine un 
tinăr netot, Bucur, însoţit de un staroste, ca să o ceară în căsătorie pe Neaga, 
care nu dovedește a avea mai multă minte decit pretendentul ei. 

Starostele rostește un soi de oraţie de nuntă complet deosebită de variantele 
folclorice bine cunoscute în care se povestește vînătoarea fiului de împărat. 
Dar şi această oraţie este de esență folclorică, înfăţişînd o variantă bizară a 
legendei despre crearea primei femei. 

Tatăl fetei le spune peţitorilor că Neaga nu e încă de măritat, dar aceasta 
intervine supărată că toţi peţitorii ei au fost pînă acuma refuzaţi. Bucur face 
cîteva neghiobii, pentru care starostele îl spoieşte cu lapte. 

Al patrulea intermediu aduce în scenă un judecător al tirgului, care 
anunţă ce zestre va primi cel ce o va lua de nevastă pe fata lui Pipirig Iştoc, 
iar intermediul următor îl prezintă din nou pe judecător venind în scenă cu 
foc și instrumente de tortură, fără să ni se arate cu ce scop. Probabil, urma 
o scenă improvizată care să preceadă într-un mod grotesc scena uciderii lui 
Grigore Ghica. 

Tabloul al doilea: Vasile, sfetnicul lui Grigore, trădează sultanului planurile 
domnitorului și, fiindcă acesta nu crede, îi arată dovada — cele două scrisori 
ale lui Ghica către Austria şi Rusia — după care împăratul poruncește viziru- 
lui său să plece în Moldova ca să-l omoare pe Grigore Ghica. 

Urmează două intermedii în care doi copii țigani joacă, iar un oarecare 
Alvere este ucis. Apoi alt intermediu plin de grotesc. 

Tabloul al treilea: Pașa, trimis de sultan, se sfătuieşte cu Vasile şi cu 
Simion cum să-l ucidă pe Ghica. Găsesc un vicleșug : să-i spună domnitorului 
că Pașa e bolnav şi domnitorul va veni să-l vadă. Aşa se şi întîmplă şi Grigore 
e ucis, apoi în locul lui e numit domn trădătorul Vasile. 

În continuare, soția lui Ghica își plinge în versuri maghiare soțul ucis, 
apoi un țigan, după ce predică în romineşte despre uciderea domnitorului, 
execută un cîntec ţigănesc, iar fostul secretar al lui Grigore Ghica, ajuns cioban, 
preamăreşte fericirea vieţii pastorale în versuri rominești, latinești şi ungurești. 

După terminarea cintecelor acestuia, apare din nou soţia lui Grigore 
Ghica pentru a-şi boci bărbatul, de data aceasta în versuri nemţești, pentru 
care este prinsă și legată de un ostaș. 

Piesa se termină cu un cîntec babhic în ungureşte și cu un destul de spiri- 
tual și decent testament al lui Bacchus, cu îndemn la petrecere şi preamărire 
a «fărşangului» (carnavalului). 

Ceea ce se cuvine să fie remarcat este faptul că în piesa aceasta avem de-a 
face cu două planuri distincte, unul serios prin gravitatea faptului prezentat, 
altul de un comic grotesc, — planuri care nu au, decit rareori și în mică măsură, 
legătură între ele. Unul prezintă, foarte pe scurt și pe măsura capacităţii 
artistice reduse a autorului, tragicul eveniment al omoririi lui Grigore Ghica 
în cadrul celor trei tablouri, numite în piesă scene; al doilea cuprinde, într-un 
mare număr de „intermedii“, momente vesele cu scene, gesturi şi cuvinte 
groteșşti și indecente, dar care corespundeau atmosferei de carnaval. Repetăm, 
piesa a fost destinată reprezentării în cadrul carnavalului. Şi tocmai de aceea 
elementul de destindere, de veselie nu apare numai între tablouri sau între 
scene, ci chiar în cadrul unor scene, moment realizat mai ales cu ajutorul 
cuvîntului. 

În cadrul carnavalurilor se reprezentau piese în care elementul moraliza- 
tor era înlocuit de elementul hazliu, distractiv. Frapează în piesa noastră 
poliglosia izvorită din dorinţa autorului de a se adresa unui public spectator 
multinațional, ca şi din dorința de a pune pe fiecare personaj să vorbească 
în limba sa. Astfel, turcii vorbesc turcește, tiganul — ţigănește, maghiarul 
— ungureşte. Autorul piesei n-a cunoscut bine, însă, nici una din aceste limbi. 
De pildă, textele maghiare sint scrise într-o limbă greoaie, regională, incorectă, 
greu de înțeles și, mai ales, de tradus, iar versificaţia urmează mai degrabă 
modelul poeziei populare romîne decit al celei maghiare. Indicaţiile de regie 
sînt scrise într-o latină medievală maghiaro-ardelenească, ceea ce o face de 
asemenea greu inteligibilă. Să mai adăugăm faptul că şi textul rominesc este 
scris într-o limbă complet nepretenţioasă, greoaie, într-un grai ardelenesc 
cu numeroase cuvinte de origine maghiară: solgăbirău, fărșang, nemeș, 
făgădău, faţă de alte pronunțări sau forme neliterare : păduti, a se timpla, 
primejde, spăsenie, cursuş, a ţipa, o ţiră, precum şi cuvinte stilcite intenţionat 
spre a produce ilaritate: a scîrnăvi, a conțipălui, comendaţie, secretariuș. 

În întregul ei, după cum remarcă Göbl László, piesa aceasta urmează 
îndeaproape în preocupări, atmosferă şi construcţie modelul dramelor şcolare 
maghiare şi sintetizează gustul și speciile dramatice ale epocii. 


* 


În ce priveşte valoarea literar-artistică a piesei de care ne ocupăm, toți 
cercetătorii sau cunoscătorii ei sînt unanimi în a i-o contesta. Ba unii dintre ei 
îi neagă și caracterul dramatic, numind-o`,„o curiozitate literară“, o îngirare 
de scene fără nici un caracter dramatic, „unul din cele mai curioase produse 

ale vechii noastre literaturi“. Ceea ce i se recunoaşte este doar faptul că poate 
constitui un prețios document lingvistic şi că e prima scriere de acest fel în 
limba romînă. 

Departe de a încerca să combatem aceste afirmații, sîntem şi noi aproape 
întru totul de acord cu ele. Am vrea doar să adăugăm ceva la cunoaşterea mai 
completă a importanţei sale, şi anume faptul că ea este prima și singura piesă 
ce ni se păstrează în genul commediei dell’arte, atit de răspîndit mai ales în 
secolul al XVII-lea. În genul commediei dell’arte şi nu o piesă propriu-zisă 
commedia dell’arte, pentru că ea a fost trecută prin filierea unui fel deosebit 
de interpretare des practicat de şcolarii maghiari din secolul al XVIII-lea, 
ca şi din secolul anterior. Este evident că şi Occisio Gregorii Vodae se aseamănă 
îndeaproape cu piesele jucate de școlarii maghiari din aceeaşi epocă, lucru 
constatat de Göbl László. Cu ocazia carnavalurilor, ei organizau numeroase 
asemenea spectacole, cu care piesa noastră se înrudeşte mult prin atmosferă 
şi intenţie. Intocmai ca în modelele ei, unul din scopurile urmărite este de a 
comunica evenimentele epocii. În mod obișnuit, acestea nu sint prezentate 
sub aspectul lor tragic, ci constituie mai degrabă un pretext pentru debitarea 
unor scene cu caracter distractiv şi grotesc. Intenţia moralizatoare lipseşte 
aproape total, locul ei ocupindu-l doar petrecerea prin intermediul unui comic 
destul de ieftin, generat de limbajul şi gesturile groteşti de conţinut hazliu 
ale unor scene. 

Prin expresia îndrăzneață pe care o folosește, prin unele părţi ale 
conținutului, cum este testamentul lui Bacchus sau cum sînt cîntecele 
de lume care erau interzise de biserica catolică, fiind considerate rămăşiţe 
ale cultului păgin, prin atmosfera degajată, — piesa nu numai că sfidează 
canoanele bisericești şi se eliberează de educaţia religioasă de bigotism îngust 
a mediului blăjean, ci chiar se ridică împotriva lor, înscriindu-se astfel 
în marea literatură de frondă a Ardealului din secolul al XVIII-lea. 


x 


OCCISIO GREGORII IN MOLDAVIA VODAE 
TRAGEDICE EXPRESSA.: 


Scenae mutae 


. Occiduntur milites 
. Oppromitur Voda 
. Strangulatur 

. Turris 

. Tragedia ? 


N e 


a e a 


Praeambulum ë 


1. Acum tocma nu de demult 
Lucru groaznic, de temut, 
În Moldova s-au tîmplat, 
Perire ca de împărat; 

Locu-i vestit şi oraş, 
Să numeşte, să ştiţi, Iaşi 
Cu primejde şi ostași. 


2. Ghica Voevod Grigorie, 
D[olmn în mare dregătorie, 
Vrînd a sta lîngă credință 
Şi neamului mîntuinţă, 
Cu vicleşug s-au chiemat, 
Tirănește s-au tăiat 
De Başa turcesc legat. 


3. O, amară prăpădire, 
Însuşi merge la perire! 
Că argintul l-au zăbovit 
Şi cu capu[l! s-au plătit; 
Că turci[i] îl năpădiră, 
Măcar că doi ei căzură, 
Și viiața îi luară. 
4. Care, pină vom arăta, 
Faceţi bine a asculta 
Şi de-om greşi, a ierta, 
Foarte bine a îndrepta. 
Că tîrziu toţi ne-am sculat, 
Fără gînd ne-am apucat; ; 
Iată, dară, am şi lucrat. 1 


Intermedium 4 
Saltus qving5 latronum, qvi’ ad sybillum tertium exeunt”. Clauditur scena finito?. 


SCENA I-MA °? 


Voda Gregorius cum duobus consiliarii sedet in mensa. Secretarius a latere, duo milites 
exubiae agunt? 


Gregorius 


După ce preamarele D[u]mn[e]zău s-au milostivit şi pre mine în acest scaun de 
deregătorie a domni și ocîrmui țara cu voi dempreună m-au voit, dăruindu-mă cu înțe- 
lepciune şi multe alte daruri, carele alți ai voştri trecuți pînă acum nu le-au avut, ziua şi 
noaptea gîndesc şi privighez pentru întemeierea credinţii și a neamului rumînesc scutinţă. 
Deci eu am socotit ca, lăsînd noi de o parte poruncile turcescului împărat sultan Solimani, 
pă supt ascuns să ne unim cu Austria nemţească şi Rusia muscăcească, că aceste mari 
împărăţii stînd lingă noi, ce vom gîndi de dînsul şi mini-alaltă îi vom călca pe cap. Dară 
voi, sfetnici[i] mei, la aceasta ce ziceți? Știu că şi mai dinainte îmi cunoaşteţi gîndul și 
om încă nu-i spăsenie !? a plini multă vreme, ca să nu-i crească urechile şi să ne zboare 
cuvintele. ; 


í 

Vasile stetnic 


Să să scrie cărţi într-amîndoao locurile cu de grabă. Nu-i de lipsă mult a sfătui. Mai 
vestită-i cetatea cu doao turnuri decît cu unul. Dară încă D[umnejzău cel mare îi pentru 
noi, a căruia credinţă și}? apărăm şi pentru a cui neam stăm. Iniideli nulla fidelitas 14. 
Necredinciosului nu trebuie să avem nici o credinţă. 


Simion sfetnic 


Eu gîndesc că şi celor necredincioşi al Noştri mai Mari trebuie să le fim supuși şi 
ascultători întru toate, dacă D[u]m[ne]zău ni i-au lăsat poruncitori. Nici nu să poate 
cineva, împărat fiind 15, omori, măcar şi păgîn de-ar fi, fără de lege, că aceasta să împo- 
triveşte legilor neamurilor. 


Gregorius x 


Numai aşa să fie cum am zis. Cărţi să să scrie și, ca să arătăm dragostea noastră şi 
cu daruri din afară, o sută de pungi de bani să trimitem şi alte lucruri scumpe, şi să dăm 
ştire Rusiei că păstă trei luni să ne aştepte la sine. 


Simion 
Să fie dară, nu-mi bănuiesc, numai cit pă supt mînă, să nu să ştie lucrurile. 


Vasile 


Toate le vom face, că şi noao ne place. / 


Interlocutio lateranei 1 


În veci să trăieşti, Kir Grigorie Vodă! Ceas rău, nenorocit! Veste slabă! Doară ceriul 
împotriva noastră ș[il-au întors cursuşul 17. Muri spătariul 1 sau secretariușul şi tocma 
acuma-i lucru mai mare. Doară nu-i bine să să înceapă, ca să nu aibă sfirşit jalnic. 


Gregorius 


Cap mare de paie! De cînd ești pă lingă mine şi de la atita înțelepciune n-ai putut 
băga minte în cap, ca să nu vestești numai așa, din senin, lucruri ca acestea de supărare? 
Şti[i] că pă domni multe grabnice boale, precum și gutta, îi loveşte de multe ori dintru 
veşti ca aceste. Și vremea pă ceriu, adecă cursuşul stelelor, ca un Matematic o voi cerca 
eu și secretariuş îmi voi băga. Tu de-aci înainte mai mult să nu-mi fii slujitoriu. Țîpă 29 
hainele jos şi te du la porci! Plată nu-ţi dau, că ţi-o luaşi acuma; totuşi, de te vei duce 
pe lîngă vreun solgăbirău 20, îţi voi da o ţiră 21 de comendaţie 22 pă hîrtie, aceea încă să 
o conțipăluiești?? tu şi apoi o voi scirnăvi eu, sau iscăli, era să zic. 

Clauditur?€. 


Intermedium 


Zingarus habens horologium ex caepa, cujus circuli sunt ex se et qood eterno crescit, 
postqvam cum altero verbis de his disceptatur pelut ex Mandato Principis Vodae Gregorii 
qvi tales habet în Moldavia Mathematicos per cribrum caepta prospera futura praedicit %, 

Clauditur.f 


Aperitur scena et sedent suo ordine 5 


Huszaro 


Prea înălțate D[oa]mne şi înălţat sfat, un venit de departe cere audienție. 


Gregorius 


Pax intrantibus, salus exeuntibus 2! Să intre, numa să aducă veste bună, 


Instans? 


Salva facies et mensa Excelsi Principis Vodae.% 
Gregorius 


Qvid vis?! 


Instans 


Şi eu sînt nemiş.32 


7 yD Fig. 6 

Gregorius 


Hodorog prost. 


IIlnstans 


Ba eu nu-s prost. 


Gregorius 

Ce-ţi lipseşte? 

Instans 

Secretărăşia îmi trebuieşte; rogu-mă iştanție îmi ceteşte. Et dat instantia. 3% 
Gregorius 


Cetește-ţi-o tu și tituluşu”. 


Instans 


Legit titulum indorsabum, deinde incipit : 


„Esscellentissime et humanissime Domine Generose Principes Valachiae D[omi]ne mihi 
haud qvaqvam et ubiq minime observad sum Lunato puleinsto et confugio ad Charibdam 
et Scyllam gratiarum Esscellentiae Vestrae Vode, dedignatur me accipere Secretarium 
et hic est instantia. Dum omni cum Poculo bibe vinum, et maneo în popina Esscellentiae 


Vestrae et Genelrosae Principae ebriosissimum monstrum, ego penes qvam în platea 


convivantur canes“, 34 


Gregorius 


Bună iştanție ai făcut. Dară aici ca să fii secretarium, trebuie să ştii nemţește, un- 


gureşte, grecește, ruseşte, frînțozeşte, ţigănește, turcește, tătărește. 


— Con taics? R. Con ix. 

— Tuţi magy.? R. ptudod. 

— Cala ma romeca xevris? R. xevr6. 

— Po ruschi znaeşi? R. znaiu. 

— Parle on franceze? R. Uj monssö. Ze parlâm avat servis. 
— Zane romaneş? R. Zanau. 

— 'Turesa bileorsin seri? R. Ebet, effendi, bilirim. 

— Peki mazaşia biliriş? R. Ei bilirim. 


Gregorius 


Afferim masalla 3, multe ai învăţat. Dară dreptăți ai? 


Instans 


Am. Et porrigit, 36 

Gregorius 


așa : că n-ai nimica, nu te temi de nime, nime,fnu dai nimărui nimica, nu ceară de la tine 
nime nimica. Cine-ţi va da, el va vedea cum îndărăpt va căpăta. Destul a bea şi joca 
în făgădău %, știți] bine. Carte încă şti[i] cam pă departe. De loc eşti din Zagrabie, unde-s 
păduti 2% cu mie şi de la Turnu-Roşu, unde umblă dracu cu coşu. Bune dreptăţi ai. Pece- 
te[a] îi cu ceară cam galbină. Cine să iscăleşte cu mîna îi făgădariu. % 

Pentru aceea eu încă te pui sicritarium şi iacătă dintiie dată să expedeluieşti cărțile 
aceste şi bani la Austria şi Rusia. Dară ca să fii credincios, dintiie vei jura. Ponit manum 
supra pennam vulturis. â 

Pă noao țări, pă trei mincări, pă ziua de ieri, pă spatele vîntului, pă fata juciului 
pă coada măgariului, pă ciuma păduri[i], pă apa vineri[i], pă spuma Dunări[i], pă picioare 
de porc ce ești, cu coaste cu șold cu tot, perire-ai tu tot, pă oală, pă boală, pă pistoale să 
să p... toţi în iale, pă lunei, pă macavei, pă marţolea cu fasolea, pă miercurata vinerata. 
înclonţata, care mîncă pe tata, pă acest condei ca să piei, că-i de vultur, scobi-ţ [i-ar în 
C., pă lup, pă urs, pă sită, pă fus şi pă toţi cei dacă vei fi credincios. Aşa ziua de astăzi 
să te bată. 


Văd acuma din toate că ești mare ss A dară ştii ce-i scris aici? Aici îi scris 


Instans 


Io, Secretarius, face-voi toate, kir vodă, în veci să trăieşti. Ispobao ti despote. 
Clauditur. 


Intermedium 


? 


Fit Sezetoare vulgo, ubi sedent duae feminae et pir faciens fasces af 


Horholinae cantio %2 


Cine n-au venit (repetitur) 43, 
Cine n-au venit 

Sara în șezătoare 
Sara în şezătoare, 
Dumnezău nu-l scoale 
De miini, de picioare. 
Scuture-l frigurile, 
Urască-l toate fetele, 
Trămure-l babdiţele 4 
Pă supt toate scaunele. 
Numai n-au venit 
Salman siminic 

Bucur cel voinic. 

El de-ar fi venit, 

Noi l-am fi cinstit 

Cu părasă în masă, 
Neaga cea frumoasă. 
Ciunguţi 45 rătezat, 
Bucur însurat; 

Rătită 4 pălită, 
Neaga învălită; 
Coadă de lopată, 
Horholină fără fată, 
Plinge nici prea poţi, 
Bine că te ia. 


Nunciat Fi.iola? 


Mamă, vin peţitori. 


Horholina 


Urască-te lumea, bărbate, că tu tot cu fatile 48 și cu pipa în dinţi udean 4 spiîn- 
cenate ne-ai făcut. Proci intrant. 5 


Starosteali 


Strişte 52 în gîşte, noroc în rațe, 
Să vă facem voao cîrnaţe. 


Hospes 5 


Ce căutați dumneavoastră? 


Star[ostea] 


Noi ce umblăm, ce căutăm, 

Cătră dumneavoastră cuvîntul să ni-l dăm. 

Pă unde am uinblat, 

Pă unde n-am umblat, 

La dumnea[vloastră ne-am îndreptat 

Cum că aicea ar fi o zină 

Să ne fie noao supt cunună. 

Şi ca să încep de la capăt: Nici noi nu sîntem mai buni decît Adam, care ş[il-au 
dat coasta să-i facă D[ulm[nelzău soţie. D[ujmnezău o au pus să se uște și, viind un cîne, 
o au apucat; apoi D[ujmneză[u] alergînd după cîne, i-au luat coada şi au zis lui Adam: 
vrea dintr-aceea să-i facă soție? [Adam] au zis că vrea şi din coada cînelui. Apoi sînt 12 
apostol[i], dintre care unul au fost Iuda. Cine ştie de nu va fi fetişoara dumilorvoastre 
Iuda cu punga, noi bine ne-am uspătat. / 

Sint iarăși șapte taine. Una-i căsătorie pe lege, adică cu fuga păstă pirloage. 54 Caru 
mare cu doi boi şi voi amindoi. Pentru aceasta zic: iacătă fecior zdravăn, cirlig de gras, 
galbăn de roșu; de vă place dumilorvoastre, să facem tocmeală, că ţ[il-om da şi adaus 
de va plăti mai mult. Cum te cheamă, draga badi[i]? 


Nyaga 
R. Nyagă. 

Idem 

Bine, bine, fătu-meu. Tu nu sui bucuros în tileagă 55? 
Nyaga 

Ba sui, zău, eu. 

Hospes 


Noi, aşa Impodobit vorbi nu știm, că sîntem mai încoace cu vro 2, 3 zile decît Adam; 
nici după coada cînelui n-am alergat, nici după vorbă înfrumsăţată nu mi-am bătut iastă 
săcure. Ştiu atita că fata noastră nu-i de măritat şi nu om da într-acest an. 

Nyaga 

Ba eu îs de măritat şi m-oi duce, că cîţi m-au cerut pănă acuma, m-au cerut tot de 
la pîrlas, b...-m-aş în nas, nu m-au cerut de la părinţi, b...-m-aș în dinţi. 

Hospes 

Ba că dacă-i aşa, măcar astăz[i] descară-te ușe [?] 

Horholină 

Ce că şi eu oi[vorbi (?)]. Ce zici aşa degrabă că nu-i de măritat? Mai bine ai zice să 
vie și mini şi poimini. Taci tu, Nyagă, fătu-meu, că te voi mărita eu. 

Nyaga 

Poţi acuma şi tu, că-i rușine, mamă de cîne, că-s bătrînă ca şi tine. 

Hospes 


Ce feliu de oameni sînteţi şi de unde? 


Staro[stea] 


Acesta îi feliu de cel mai bun cordovan 5€ din Curitău. Nemiș de viţă de sămînţă; 
are loc şi după casă, unde pentru treabă să iasă. Care are plug cu șase boi, acela-i gazdă. 57 


-i monstrat diq.58 etc. ete. Ci „ci ete. ete. f 
Acesta-i așa trat dig.58 etc, ete. Cine are car, cine are moara sa et 7 
£ 


Bucur procus% 

Lasă să peţesc şi eu acuma, numai cît tu înmulţești vorba cu 3—4 părţi. Dară oare 
pociu scupi de la masă afară pe uşe, că şti[i] că departe am scupit pă cale. 

Star[ostea] 


Poţi, dară arată-ţi viteșugul. 


Bucur 


Numai tocmeală să fie; nu vă îndoiţi de mine, că am ciurdă de boi ete, 

Star[ostea] 
Ce zici? ce 3—4? 
Bucur] 


Coho, coho. Aşa tuşesc de ieri. 


Star[ostea] 


Ce de ieri, bade? etc. 


Hospes 


Daţi credința și viniţi mîni în tîrg că om da. Pune, Nyagă, de prînz. Dat procus faciam. 


ei illa fusum. Inter comedendum, interogat star[ostea]. % 


[Starostea] 

Cu cine vorbeşti? 

Nyaga 

Cu curu etc. 

Bucur 

Fugi, draga badi[i], din uşe, să scopesc afară 
Nyaga 

Scupeşte D. în casă. 


Bucur 


Ba nu, că eu tot afară din casă scuipes[c]. Spuit în patena. ®t 


Staros[tea] 


Porcule, cinste ca aceasta pățesc eu cu tine? Et se inficiunt lacte.®? 


Clauditur scena. 
Fiunt mundinae, 63 


Vâsârbirâ clamat 8 


Tot omul să tacă, să asculte şi să ia în minte că cine va lua pe fata lui Pipirig Iștoc din 


gaură, îi va da zestre vro 2—3 asprişori, vro 2—3 rîmători, un împingălău şi un tragalău, 6 
2 coarne de plug, o behehea şi o căţea şi o[ajrecîţi hîs-fis în gaură cu o ţinghili-minghili. 


Procus 


Eu, măi, eu o am credinţat, 6% cel din Curitău. Nici n-oi mai lăsa să o știmbaţi %? 


prin tirg cu vreo vacă. H 

Intermedium 
Idem Văsărbiro venit cum igne et tormenta emittit. 6 
Clauditur. 
SCENA 2-DA 
Sedet Turca cum suis în mensa, Turcice logventur, fumigant et ludunt alea qvatuor 
milites excubant. Verba sunt alea. 5 


1. Oinase bacalum 7 


Alter? 


De, bre. 2? 
3. lanvaș, ianvaş, janum. Halala malala! 7 


Miles 


Turcice auden. Cearo sfetnicii vodi[i] cer audeanţă. 


Imperlator]? 


Să să sloboadă. 


Concil[iarius] Vodae, Vasile *% 


Î mpărate! în veci să trăieşti, Lucruri mari avem de grăit, pentru carele din Moldova, 
din laşi, tocma aici în Țăligrad am călătorit. Grigore Ghica voevod, pe carele l-ai înăl- 
țat şi cu mari daruri l-ai dăruit, D[o]mn peste Moldova l-ai întemeiat, lucru fără de lege 
şi vinderea ţări[i] socotește; ba încă şi isprăveşte că s-au şi unit cu Austrie nemţească 
şi Rusie muscăcească împrotiva Înălţii Tale şi altele multe face, carile cercîndu-să, 76 
lesne se vor găsi. 


Imperator 


N-aţi avut ce călători aşa departe. Nu crez eu acestea de Grigorie. Grigorie îi om 
înţălept, slugă bună şi credincioasă. Voi îi pizmuiţi d[o]mnia şi umblaţi după ea. ; 
E 4 
Li 


Simion 


Nu ne trebuie mai bune mărturii să îndireptăm ? ce am zis, decît mîna lui: 
aici sînt cărţile care le-au scris la împărații streini. Et porrigit unam Epistolam vel utramque. 
Imperat. unam uni, aliam alii consiliarrio 18 


Consil. Gab. legit % 


Ioan Grigorie Alexandru Ghica voivod al Moldovei în Iași împărăție rîmlenească 
şi a toată lumea stăpînă biruinţă depă[r]tați impăraţi îi poftesc. 

Uritu-m-am a mai purta jugul vicleanului Sultan Soliman turc. Primeşte-mă supt 
a ta stăpînire şi mă întăreşte. ie mă supui şi daruri din afară îţi trimit, o sută de pungi 
de bani paripi şi haine scumpe etc. etc. Dat în Iaşi 1777 septembrie 1. 

Consi[liarius] 2-dus legit 2-dam % 


Împărăţie muscăcească, D[u]mnezău împrotiva Turcului să te întărească! Plecăciune 
de la mine. 

Împrotiva vicleanului Turc, cum să-l învingi, multe am de a spune. Acum primește 
daruri şi păstă 3 luni mă aşteaptă la tine acasă. Dat în Iași, anul, ziua ca în cea dintăi. 

Imperator 


Adevărat, a lui îi mîna, și vorba eu încă cunosc. Viziriul meu credincios, să nu te 
apuce noaptea, du-te cu cătane şi în preumblare sau fieştecum, îl zugrumă pă Grigorie. 
Nici la mine nu-l lăsa să nu-mi vază faţa, nici ochii mei să nu vază numai capul lui. 

Intermedium 


Duo pueri zingarici qui dein oleum [...] 
Clauditur . 

Alverre occiditur 8, 
Claudiiiur]. 


Intermedium 2-dum 


Medicus sedet în mensa, adducitur infirmus cui molari dolet; implet os! farina, 2-do 
in linte amine, cui venter dolet, excipit pullum, 3-tio în Targoneza cui l-mo lac ex mojar, dein 
aves ex capite. Servami habet mano. 8 

Saltant pueri zingarici, qvos evirare unus nititque. 8 Clauditur. 


SCENA 3-TIA 
Apparet in mensa Basa cum consiliarii et milititus. Turcice multa logvuntur 34, 


Basa 


Ce om face? Cum om prinde noi pe Grigorie Vodă? că acela-i om ascuţit la minte. 
Încă de nu ne-ar omori el pre noi, că are mulţimi de oameni. 


Consil[iarius]a. 


Să ne ducem acasă pă el, că alese cătane sint acestea. Anna sanna sitinhim, domuzu 
Avradină sitinhim ghiaru. 8 


ConsLiliarius] 2. 


Ba nu, c-are mulţime multă. Îi grijit el şi s-au temut de aceasta; dar mînăm după 
sfetnici[i] lui şi ne vor învăţa. 


Basa. 


Va, fără întârziere. 


S. 

Vasilie 
Să trăiască viteazul! (et dat pecuniam 8%) cu puţină cinste ne arătăm. 
Basa 
Să trăiţi! Bune-s toate... dară ştiţi ce? 
Simion 
Gata sîntem spre poruncă. 


Basa 


Aduceţi-vă aminte ce cărţi ne-aţi arătat despre Grigorie, prin carele s-au unit cu 
Austrie și Rusie. Eu sînt viziriul, adecă de la împărăție credincios trimis să-l pierz şi adevărat 
şi voi vedeţi că vrednicu-i de moarte. Dar cum socotiți c-ar putea fi aceasta? 


Simion 
Să va duce acuş la preumblare în pădure şi atunci foarte bin» va fi. 
Vasilie 


Iară aşa de nu să va lovi bine, te vei face înălţi[a] ta beteag, şi-ţi va veni «iasă în 
mină, şi-l pot pe altă ușă năpădi cătanile şi omorî, cât nici de veste să nu pida 


Basa 


Mergeţi dară acasă să nu vă priceapă nime şi în ce-ați putea, să ne mai ajutați cu 
sfatul și cu lucrarea. 

Clauditur scena. 

Turcae per unam partem, Voda per aliam conveniunt 87. 


Basa 


Effendi sabanis hoirolla, tenim başaş hoirolla. 8 


Voda 


Acîve paşoş. 


Basa 


Am venit să te văz şi bună veste să-ţi aduc. Împăratul nostru [se] milostiveşte şi. 
mai mare întru acest scaun de vozi te întăreşte. Ian vezi şi ceteşte. Dat epistolam Pasa. 8 


Gregorius legit: 2% 


Sultan Soliman a toată lumea împărat, a celor de pre pămînt și celor de supt påmint, 
dar și turcească bla[go]slovenie. Ştiu şi am ştiut, niciodată nu m-am îndoit cum te-ai 
purtat şi cu cîtă dreptate de mult ai slujit şi credință ai avut cătră această împărăție. 

Drept aceea, nu rabdă dragostea ca să nu te laud şi mai tare întăresc întru acea d[o]mnie. 
Prin solul mieu primeşte dară bucuros. Dat Ţăligrad septembrie. 


Idem 


O, cum zboară de curînd vestea rea! Eu auzeam că mă caută împăratul spre moarte, 
iară el îmi lungeşte viiața, cinstindu-mă. Însă totuşi, prea mare dragoste de la un împărat! 
De vei avea şi altăceva poruncă de isprăvit cu mine, acasă mă vei cerca, vitejie ta, că aici 
sînt în preumblare. 

Plasa] 


Să ne tilnim bucuroşi şi să ne despărţim sîngeoşi. 
Clauditur scena. 
Affertur lectus et Pasa jacet. Miles excubani. "t 


Miles 


; 
Cere trimisul vod[e]i audeanție să intre. / 


Pasa 


Să intre! 
Medicus ponit manus in pectore suo % 
Sabanis hoerolla, effendim. % [În]delungată viiață înălțiii tale! 


Pasa 


Hojghealdi! % Nu-i prea îndelungată, văz că-i aproape de moarte. 


Medicus 


Domnul Kir Grigorie Vodă te poiteşte la prînz. Dară dacă-i aşa, cum că ţi-i rău, 
fiind eu borbil %, te voi ajuta în ce oi putea. Ian să văz pulzuşu %. Capit manum et videns, 
dicit. % Nimica nu ţi-e], ca şi mie. 


Paşa, uitindu-se urit: 


Boc itme!?8 acest cuvînt din gura ta să nu iasă, că capul tău, viiaţa, vița si sămința 
de aici din laşi să taie, să topesc şi să stîng. Ce te du cu aceste cătane îndărăpt și spune 
lui Grigorie să vie la mine că-s beteag pă moarte şi pă acestea pă toate joară: vallaah 
Billeaah Hristos effendi icin sizea de orium emiut etim 9 

Clauditur scena 


Effertur lectus. Stat Voda cum suis, interea adveniunt Medicus et 2 turcici milites.100 


Medicus 


Başa îi beteag foarte rău și m-au trimis cu limbă de moarte să vii pină la dînsul. 

Gregorius 

Să mergem dară şi să lăsăm toate etc. Glaudium enodat, 1% 
Simion 

Nu dezlega sabia! 


Gregorius 


La betegi nu să mere cu sabie să să sparie. 
Clauditur scena. 
Affertur lectus suo loco. 12 


Miles 


Effendim lacherdi etmea, ghiumrunci vardar. 103 


Basa 


Ghelssîn | 104 


Voda 


Li 
Eftendim, sabanis hoerola 1% şi îndelungată viiaţă | 


Pasa 


De nu mi-ar fi cam greață, dară totuşi cu cîtă greață, în mina mea eşti şi atîta- 
de a ta viiaţă. Ține şi cetește, că minten 1% isprăvesc ce mi să poruncește. 


Gregorius 


„Tot sfatul împărății turceşti. 

Stîngă-i-se lui Grigorie lumina; nu cerca vina. Ieie-să viiața, prindă-să toată vița, 
puie[-i]-să în gît aţa. Dat în Ţăligrad“. 

Tunc facit signum Pasa et 'accurrunt duo turcici milites qvos decutit Grigorius qoi 
clamant: àmaan? Dein Pasa aclamani plures ex scena et assurgit solus ingulantes zona, 1% 

Clauditur scena. 


Postea ponitur sepulchrum] et cap. 198 


Pasa convocat omnes consļiliarii] et dicit: 109 

De-am făcut rău, iacătă-mă și eu, tăiați-mă şi pă mine şi-m([i] puneţi capul lingă 
a[l] lui. Ci mai aşteptaţi, ca să plinesc porunca desăvirşit. Cine-i mai mare aici între voi? 
Silent omnes et metuunt. 1 Nu vă temereţi, că n-am poruncă să tai mai pă multi, ci pă 
cineva în locul acestui ocirmuitoriu ţării trebuie să rind[uliesc. 


Vasilie 


Nevrednicie mea. 

Fii dară tu D[ojmn țării și slugă împăratului credincioasă, nu ca Grigorie. Fii 
pînă la altă orînduială și pentru aceea nu te jor, ci numai să te rădice şi toţi] vodăsă te 
cunoască. Flevatur ter, 1! 


Clauditur scena. 


Clauditur scena 


/ 


Postea uxor ipsius deflet ipsum. Y2; 
t 


Cantio Uxoris Gregorii. 113 


Tehat tölled elmaradtam 
És töled mar elhagyottam 
Édes tarsom Gergelyem 
Érted szakad ketté szivem. 


Nem denim csalának 

Sa kegyetlen halálnak 
Ataladtok éltedet 
Kiknek te sok jöt tölled 


O mire jutot éltem 

Ha ezekre jutot férjem. 
Hogy tölled el kel válnam 
S ily bánatban szakadnam. 


O iaj bizalmas napjaim 
Sok buval telve óráim 
Kinek hadtat társadat 
Kin bisztad árvadat. 


O kegyetlen törökök 
Salmás földi ördögök 
Verjen Isten benneteket 
Rajta szakassatok egek. 


Menyböl tüzek gerjegyekek 
Menydörgések sulyatok 
Törököket egessttek 

Ha csak igy könyörültek 


Bar bennünket el ne vinnék. 
Oly nagyon nem busulnek 

De hogy minketis elvisznek 
S örökké rabságban tesznek 


Holtig gyötröm szivemet 
Gyásban végszem éltemet 
Mert féryemtöl elpustoltam 

S pogányok kezén maradtam. 

Apponitur cathedra et fit taliter praedicatio : Hi 


Amero Dado londro Efiri szfinczi pekinau avelki împărăție avelki voe sarsaro norocir 
sarsaro priopuf, smaro, mandro öki pururea dimiaghis Ertimi salahimi amaro greşiți 
niki nu gîrma da ispavi sirimachi lina solistimani. 1" f 

Nici nu-i bună casa cu 2 uși, nici nu-i bună cu una. Nu-i bună cu una, că, dacă te 
strîmtoresc, n-ai încătrău să te spăsăşti; nu-i bună cu 2, că văzurăţi cum năpădiră turcii 
de pă una pă Grigorie și îl zugrumară. Da cumu-i bine dară? Îi bine să locuiască omul 
în şură cu patru guri, ca viind frica să poată da în toate laturi[le]. Videţi, eu dacă-s om 
înţelept şi cu pielm 116 în cap ce mi-am căutat, că de va veni cineva dintr-acoace, să fac 
fişt încoace să mă îmbrac cu ușa pă dincătrău oi vrea. Dară Grigorie Ghica au ştiut nimica. 
Şi aceasta iaste că aşea-i pă carele Duhul Si[în]t cu aripile umbrește. Vedeţi eu cumu-s 
de fericit dacă îmi trage cu aripile răcoare neagra cioară, care pă cei negri cu aripile să 
umbrească şi cu clonțu să-i scobească. Aceasta-i întiia parte; a doua nu fuge de aceasta 
departe. Nu-i bine omul să bage mîna în gura lupului să scoată osul cu carele să îneacă 
Lupu săracu vea umbla 17 bine de vea mînca purcelu și nebotezat. Dară așa supt moarte 
s-au aflat pă măgariu încă dintii îl potcovi, da departe falca îi sări. Aşa şi Grigorie Vodă, 
de nu să vea face fălceriu 115, răminea om de cinste şi boieriu. Ci aşa, văzurăţi, muri cel 
sănătos şi rămase cel betegos. Bine-i a mînca şi păsat, ce cu acesta încă mulţi s-au înecat, 
carii nu l-au mestecat; dintre-acestea vedeţi, ascultători, ce vreau să aduc. Eu vreau să 
aduc un car de lemne din pădure cu Grigorie ce umblă acolo a vina, unde nu-l putu Başa 
să-l piarză. Dar făcîndu-se beteag, îi află Başa bun leac. Mai multe nu vă spui, că îi lungă 
vremea şi scurt fărşangul. 1° După predicaţie cînt, apoi gat. / 


Cantio zingarica 


Caijas moro, caijas mo, cheme jan Andro ves. So cheres moro codo? Te cu de lam 
siriclo. Dedam Andro, Baro rașai so chere? Baro ragai co tera siriclo. Slava le devleșeschi 
niaiu fiiurchi itaiu so duhos raiasti milosarmas aminosi. 120 

Clauditur scena. 


Effertur cathedra. Intrat opilio et dicit Versus. 21 
Opilio 
Şi eu am fost învăţat 
Husariu viteaz, lăudat 


La Grigorie mare Vodă 
Care turci[i] îl tăiară. 


Dară de cînd m-au tipat 

Că i-am vestit moarte în sat, 
Tot oile am păzit 

Şi încă-s mai fericit. 


O, minune cum muri, 
Din viaţă  pristăvi, 122 

De mi-aş aduce aminte 
De nişte împodobite cuvinte 

Să-l iert şi să-i cînt mai pre urmă, 
Apoi să mă duc la draga de turmă. 

Cantio opilionis 123 


Si qvis vivit jucundus 
Ego sane Pitirus : 

Vivo ruri, sum in silvis 
Iter monstrans oviculis 
In praeruptis montium 
Inter aquas fontium. 


. Ha gyönyörisegesen 

Él valoki, én frissen 

Élek yuhasz a mezöben 
Nyajam legelván az érdöben 
Az hegyek havasiban 
Sazvizek forasiban. 


Ortu solis instante 

Radios jam levante, 
Agmen meum producendo, 
Ad pasena promovendo, 
Calco gramen humidum 
Rore coeli medidum. 


Midön a nap felvirad 
Sugarival fel hasad, 
Juhaimat legelöre 

Ki vezetven a mezöre, 
Harmatos föven jarok, 
Zöld pazsison sejtalok. 


Cibus qui me satiat 
Jeiunium refocillat 
Splendidis mensis Abbatum 
Vel cum epulis magnatum, 
Ut ambire debeam 

Quia ducit ambiam. / 


Mely étek melegit 
Ensegemben elegit. 

Nem cserélnik az Urakkal 
Se nagy süvögü Pappakkal. 
Asztalom fel nem valtom 


Jobb nékem azt mondthatom. 


Filomellas cantantes 
Turturesq[ue] gementes 
Exhilarantes cor meun 
Qva fandire est jucundum 
Stultus: velit 

Has q[ue] nolit cernere. 

File mile zengesit, 
Gyerliczeknek nyegssit 
Halgatom ki vitamityak 
Szivemetis nyityak. 
Bolond a ki resteli 
Halgatni s nem kedvelni. 


Sceptrum regis non opto: 
Satius est qvod porto 
Agmen meum pastorale 
Re phronis vade. 

Ad proprios penates 
Congeremus jam oves. 


Kiralyak coronâjat 

Nem kivanom pâlezâjât. 
Több a pásztori bot annál 
Királyi biradalmânăl. 

Na juhaim sétalyuk 

S az akolyban ott halyuk. 


Corpus canis tuetur 

Millum sane veretur 
Agmen curat, hostem fugat 
Dormienti invigilat. 

O, fortuna damnatura 

Et a diis optatural 


Juhasz örzi testemet, 

Nem felheten éltemet 

Mely melettem vádra csatár 
Ha aluszom réam vigyáz. 
Ilyen a boldog élet 

A kit az Isten szeret. 


Egreditur aperta scena et iterum Gregorii Uxor egreditur et canit. 124 


Cantio germanica 15 


[Cîntecul nu a fost scris — n. ed.] 
Finita cantione 1 


Miles 


28 


Pentru Nemţie au pierit şi bărbatul tău şi tu cînţi nemţeşte. Doară gindeşti că-i 


scăpa ca fecioru tău (et ligatur). 12 
Claudlitur],/ 


Bachus egreditur solus primo dein evocat sex proles diversis seziis in manibus cum 


amphoris 58, 

Cantio 129 


Bachus inepe el jöt sir6s, 
Kolbasz meg sült a vérés, 
Gombocz meg forót, 
Nekünk oromet tött. 


Noszsza tehat ünepit 

Bachusnak vig napjait 
Ily formán bisztelyuk 
Kik üdvezulni akarúk. 


Egyunk mig meg hasadunk, 
Telyen Torkig belünk, 
Igeyunk mig meg fuladunk, 
Mir bor lesz a vérünk. 


Czuczi hurját pengetni 
Egyet kettöt fordulni 
Pofán folveira menni 
Jol uytökben kapni. 


Egy két bort venni 

S frissen felhajtani 

És leg nagyobbni dolgunk 
És hogy Bachuszt tisztelyük. 


Na édesim tantzolyuk 

Vigan legyunk amig élunk. 
Most ennek az ideje, 

Nem maid tovab nagy bötbe. 


Ha meghalunkis dudulunk 
És Bachuszt mi tisztel[unk]; 
Csak legyen elég borunk 
Neki mindek enekluk. 


Batăr dracu razime-și 

Cu noi gardu îngrădească-şi. 
Eu nici pic nu-mi bănuiesc, 
Numai să beau pînă trăiesc. 


Că şi sufletul mi l-aş bea 
Destul vin de n-aş avea. 
Nu mă uit la D[ulminejzău, 
Că dracu-i färtatu mieu. 


Adgyal bort te Mariskom 
Mert iires mâr a kancsom. 
Csende teis surde urain 
Had jarjan Czuczi fiam. 


EXPRESSA“ 

Mariska 


Nincs apam ara. 


Bachus 


Jojjön etc. etc. Latom meg kel halnom, et facit attestatum scribens supra doleum ex 
Boculo cum vulgo lopo. 130 

Sequitur testamentum in alia pagina qvo finito post saltus turcicus et dein suspendun- 
tur venit draco. Leguntur leges post has prodeunt Consiliarii Vodae et medicus qvartum 
sibi socium Iudam qvaerentes et inveniunt se suspendendo cum rapiuntur a Demone ignito. 

Deniglue] clamatur vivat Maria Thlerelslia], Ioseph et Gregţorius] Major. 31 f 


Testamentum Bachi 133 


În numele fărșangului, 

raiului şi vinului 

celui dulce şi celui cu pelin, 

să zicem toţi amin. 

Vrind aşa D[umnelzău 

cel din tău, 

pă carele cinstesc eu, 

ca după această lume să mă mute, 
dacă nu-i mai mult vin în bute 
şi să mă ducă în rai cu dibolil3% 
şi în tău cu îngeri, 

unde să aud ocheche-ocheche 
vai şi de viaţa mea, 

iacătă, dară, fiilor 

şi care mă cinstiţi tuturor, 

vă las în scris testamint, 

supt păcat și jurămînt, 

ca toate ale mele aşa să le daţi 
precum minteni4 vă învăţ: 
foalele! meu, care-i sufletul micu, îl miîncaţi 
şi în pomana mea vă uspătaţi. 
Iară de-l veţi împărţi 

mai la mulţi va prisosi; 

faceţi dară din maţe 

cîrnaţe, 

din cele mărunte 

la ceteră!3 coarde, 

din vine 

strune, 

din măruntăi 

tăieţei, 

din plămîne 

bucate bune, 

şi în rînză1? 

puneţi brinză. 

Cel ficat 

meargă nemestecat ; 

din peliţa [de] lingă plămînă 

facă-și cele jingașe mănuși în mînă, 
din pelița de burdoi 

facă-şi căițăI cu ţof,1? 

din măduha în ea băgată, 

îacă-şi, carii capu cicilesc,140 

pomadă și sopon de Anglia; 

cărora le sclipeşte pielea 

cu acesta se vor spăla, 

tare foarte or lumina, 

Picioarăle 

lăsaţi să le ducă cioarăle, 

doară le vor duce pă dealu cu viile 
să poată bea cu ferile.141 

După aceea le veţi aduce 

în făgădău la muzice, 

jucăuși[i] să le caute, 

prin tot locul să le poarte. 

Capul miet 

fie sămn la făgădău, 

ochii vază cetera, 

urechile [audă] sfada. 

Nasu fie la buți tolceriui42 

grumazu îl las să bea cine-i colceriu ;143 
gura fie ușe de șură, pi 
doară va veni vintul de pă strugur[i] de mură., 
Păru-l las la cei copoşii44 deasupra de frunte, 
dar mă tem că la toţi nu va ajunge, 
că nu l-or lăsa din curte. 

Am doi fraţi de-a jeaminea, 
împărțească-mi mintea mea, 
lumineze-mi la mormînt 

că strălucesc pre pămînt; 

hainele mele toate 

le împărţească mănăstirea cu soarte, 
numai cît să facă pentru mine moţi 
că-i cu barbă un palaclonţi. 
Girlanuli45 meu cel preabun 

de unde se [?] cîntări şi hori 

fetelor în șezători, 

Fiii mei, să nu vă însuraţi 

de nă-ţi avea ce să beaţi. 

Fiicelor, să nu vă măritaţi 

de nu v-or cere oameni beaţi. 

Apoi nu beţi din părău 

de nu va cură de la făgădău, 

sau din dealul viilor 

să să vază spuma strugurilor; 

mai pă urmă de toate, 

nu vă depărtaţi de cetate. 

Fiul meu, puţin tu pre eştealalți 

îi poartă tot pe la pivniţi încărcate cu buţi 
şi unde-i vedea sămn capul mieu, 

bagă-te şi plinge, că acolo au pierit şi tatăl tău. 
Aceasta voi mai proroci 

că şi voi toţi de această boală, ce crep eu, veţi peri, 
că-i beteşug de care eu nu poci să trăiesc. 
Una mai ascultați : 

canele de voi nu depărtaţi. 

Luaţi pildă de pă mine, 

că eu nici acum nu teșteluiesc cana la nime; 
doară undeva o voi mai putea umplea, 

ca să-mi ud odată gușea. 

Cu un cuvînt, ca să gat, 

că cana şi pă fundul săpat 

popilor toţi și mireani, 

tisturilorit? şi ţăreani, 

bătrînilor cu tineri, 

bărbaţilor cu muieri, 

pentru că uspăţul dintr-un om 

nu să face toţi din toate să mînînce 

şi ţineţi bine năravul mieu 

ca să vă veseliţi/cu fărşangu lui D(u]m[ne]zău. 
Pe mine mă îngropaţi 

fără popă, mă astupaţi 

în ţintirimul tăgădăului, 

în cripta hordăului; 

nici să mă dezgropaţi 

pînă n-or veni alţi cărnaţi. 

Aşea D[ulm(nejJzău să vă ajute 

și această goală bute. 

Amin. 

Vai, moriu 

că n-am vin! 


Din cite aţi auzit pînă acum, pă scurt de aceste legi să vă ţineţi şi întîie aşea să cre- 
deţi. 

Că mai înainte de noi au făcut D[ujm[neJzău fărşangul şi pentr-aceea nu fărșangu 
îi pentru noi, ci noi pentru fărşang. 

Cum că în împărăție fărşangului sînt tot clătite şi paşte. 

Cum că în ceriu acela are cunună mai mare care au sărit în joc mai tare. 

Cum că acolo n-are nici un înţălept la ce merge. 

Acestea de pînă aici trebuie să le credeţi, iară carele vin să le faceţi. 

Toţi să roage pă D[ujmnezăul veacului acestui(a] ca să fie toţi oameni[i] ca şi 
noi, cu coarne, 


Aşa să numere toţi fărşangul, cît 12 luni într-un an să fie de fărşang, ceaialaltă de 
bucate. 


Cine nu va face joc şi bal de-ar fi cit de slab în oraș, umplă-i-se ocolu de vite, ca să 
nu poată umbla nimica. 

Cine nu va mînca în toată ziua cinci feluri de bucate, adecă : scorneică, mămălică, 
coleaşte, tocană şi cucușe şi nu va găuri lingura cu care mîncă lapte sau nu va întinge în 
chisăliţă, n-au avut parte de fărşang. 

Zecesprăzece. Dacă nu-i bine cu nime a te sfădi, cum dracului te vei împrotivi? 

Douăzăci şi zece. Care va trece peste Tîrnavă şi nu să va duce pă la cap sau va trece 
pe dinainte de om bătrîn, acela n-are ce căuta în sat, că-i de grabă şi n-a putea şedea mult, 

Treizeci şi zece. Cui î[i] va ieși înainte popă, sau cu ulcioarele goale, şi nu-i va ieşi 
țigan, să poate întoarce îndărăpt că nu va fi norocos. 

Treizeci şi zecesprăzece. Care nu va da în tot anul măcar un măriaşi45 la ţigane goale 
că-şi cate norocul, acela nu știi [sic!] ce-i plătește viața. 

Treizeci şi douăzeci pă zece ş-o jumătate. Cine face leșie marţi seara opăreşte pe mar- 
tolea pă cap, care apoi ia păru de la unul ca acela. 

Patru cu de tr[e]i or[i] zeci. Carii vinerea coc o pun cu c... pă foc, cari cos vinerea 

împung pre ea. 

De do[uă] or[i] patruzeci. Cu un cuvint: luni îi Lunei, marţi îi Macavei, miercuri 
om merge la tîrg, joi om tirgui, vineri om veni, sîmbătă om durmi, duminică om lucra, 
de-a lucra şi polpa]. 

O sută. Să apropie si[iîn]tul post. Cei ce s-au căsătorit în fărşang să se apropie la S. 
Sobor la Mitropolie pentru despărțenie. 

2 sute şi o jumătate. Așișderea care va ajunge iepurele după ce se va însura, sau 
căruie nu să va vedea prin urechi, să să despartă ca cel [ce] nu ştie ce-i însuratu. 

O jumătate de 16 sute. Carii pănă acum nu s-au însurat şi carele nu s-au măritat, 
foarte bine au lucrat, că podul de la Mănăradea nu s-ar fi gătat. Să mai care dară butuci, 
că mai este ceva de lucrat. 

Noao sute noaozeci ș|i] noa[o]. Cine nu va sili pe toţi cei ce nu s-au însurat sau nu 
s-au măritat, acela încă lăsare de post n-au lăsat. Drept aceea, slobozenie a-i sili va avea 
totdeauna cînd va vrea. 


O mie. Aşa să credeţi mie că acestea toate-s adevărate, tot de pe dracu luate. 


NOTE 


1 Uciderea lui Grigore Vodă în Moldova expusă în mod tragic. 

2 Scene mute. 1. Sint uciși soldaţi. 2. Este prins Vodă. 3. Este sugrumat. &. Un turn 
(un palat, o cetate) 5. Tragedia. 

3 Prologul, 

4 Intermediu (intermezzo). 

5 Oving — quinque. 

€ Ovi — qui. 

? Jocul a cinci soldați (mercenari), care la al treilea fluierat ies. 

[Ri 


8 La sfîrşit, scena se închide. 

° Scena I (Actul 1). Ă 

10 Grigore Vodă, cu doi sfetnici, stă la masă. Un secretar de o parte, doi 
ostaşi fac de pază. 

11 Sultan Soliman este scris deasupra cuvîntului Mahomed, care a fost șters. 

12 Spăsenie: miîntuire, izbăvire. 

13 Între și şi apărăm se află cuvîntul neam, care a fost șters. 

14 Necredinciosului nic: o credință. 

15 Fiind este scris deasupra. 

15 Vorbirea (intervenţia) celui de alături (a secretarului). 

11 Cursuşul: cursul 

13 În original: spatariului. 

12 Tipă: aruncă. 

20 Solgăbirău : pretor 

21 O ţiră: puţin, un pic. 

22 Corect: recomandare. 

23 Conţipăluiești : redactezi, scrii, întocmeşti, compui. 

2 Se închide (cortina, scena). 

25 Un ţigan, avînd orologiu din ceapă, ale cărui mişcări circulare sînt de la sine, și 
care creşte mereu, după ce discută cu altul despre aceste cuvinte (?), ca din încredințarea 
domnitorului Grigore Vodă, care are în Moldova astfel de astrologi, prezice prin ciur înce- 
puturile unui viitor bun (prosper). 

25 Se deschide scena şi stau după rang. 

Huszaro : husar, soldat călăreț. 

2 Pace celor ce intră, sănătate celor ce ies (pleacă). 

2 Solicitantul, petiţionarul. 

30 Să fie lăudată faţa şi masa prea înaltului principe Vodă. 

31 Ce doreşti? 

32 Nemis sau nemeș : bogat, nobil. 

33 Şi dă o cerere. 

34 Citește titlul de pe dos, apoi începe: „Prea mărite și prea bunule domn, generos 
principe al Valahiei, doamne nu mai puţin şi pretutindeni prea îndatoritor, stau înainte-ţi 
cu genunchi plecat și recurg la Charibda şi Scylla gratiilor excelenței voastre vodă (probabil 
vrea să spună : la cea mai mică bunăvoință), ca să binevoiască a mă primi ca secretar, și 
asta este cererea. Căci în timp ce, cu primejdie, beau vin cu paharul și stau în cîrciuma 
excelenţei voastre generos principe, ca un monstru foarte beţiv, eu trăiesc aproape cum 
trăiesc împreună câinii în piață“. 

35 Bravo, minunat! 

35 Şi le întinde. 

3 Păgădău : cîrciumă, birt, han. 

38 Păduti: păduchi, 

39 Păgădariu : cîrciumar, birtaș, hangiu. 

40 Pune mîna deasupra penei de vultur. 

41 Se face şezătoare populară, unde stau două femei şi un bărbat făcînd legături 
(de nuiele). 

a2 Cântecul Horholinei. 

43 Se repetă. 

44 Babauţă (în “Lexiconul de la Buda“ : babiţă) : diaree. 

4 Ciungujţ : copac uscat fără vîrf sau cu crengile tăiate. 

45 Rătută: răchită, i 

47 Fata anunţă. 

4 Faţile:? 

49 Udean : prea, chiar că, de tot. 

50 Peţitorii intră. 

51 Statorstele. 

52 Striște : soartă (bună sau rea); noroc. 

5 Gazda, 

54 Pirloage : loc de arătură lăsat necultivat. 

55 'Tileagă (aici) : roabă. 

56 Cordovan : piele fină pentru încălțăminte de lux. 

57 Gazdă: avut, bogat, cu stare. 
5 Regula e demonstrată. 
5 Pețitorul Bucur. _ 
50 Peţitorul dă faţa și ea fusul .În timp ce mănîncă împreună, starostele întreabă. 
& Scuipă în farfurie. 
6 Si se spoiesc cu lapte. 
53 Se fac jocuri. 
& Mai-marele pieţii strigă. 
Asprișor : bănuţ, bănişor; rimător: porc; împingălău cf. împingătoare, unealtă 
de plugărie (nedefinită) ; tragalău, cf. trăgătoare : unealtă de plugărie (nedefinită); curea 
sau ștreang cu care se leagă calul la trăsură. 

66 Cf. A credința şi a încredinia (reg); a (se) logodi. 

5 Stimbati : schimbaţi. 

6% Acelaşi mai-marele pieţii vine cu foc şi scoate ştreangurile (sau instrumentele 
de tortură). 


5% Scena a doua (actul al doilea). Turcul stă cu ai săi la masă vorbind turcește, fu- 
mează și joacă zaruri. 

20 Oinase, bakalum = să vedem dacă joacă sau dacă se joacă. 

71 Altul. 

72 De, bre! = măi, măi! bre, bre! 

73 Incet, încet (sau binişor, binişor), suflețelule... Ultimele două cuvinte nu sînt 
cunoscute. 

24 Impăratul 

75 Vasile, consilierul (sfetnicul) lui Vodă. 

78 A (se) cerca: a (se) căuta, a (se) cerceta. 

21 Să îndireptăm : să dovedim. 

7% Şi întinde o epistolă sau pe fiecare (amîndouă). Împăratul dă una la un consilier 
şi alta la altul. 

19 Consilierul Gab. citeşte. 

8 Consilierul al doilea citeşte a doua. 

81 Este ucis Alverre. 


32 Un medic stă la masă. Este adus un bolnav pe care-l doare o măsea,; îi umple gura 
cu făină. Celui de al doilea cu o pînză de in, pe care-l doare stomacul, îl pune să scoată limba 
(sau : îi scoate părul). Celui de al treilea din roabă, căruia mai întîi i-a dat laptele din piuliţă, 
apoi îi scoate păsările din cap. Are în mînă suporturi, (etajere). 

83 Joacă (dansează) copiii ţigani, pe care unul se sileşte să-l învioreze. 

8 Scena a treia. Apare pașa cu sfetnicul şi soldaţi la masă. Vorbesc multe turcește. 

85 Forme corupte ale unor înjurături turcești, 

s Si îi dă bani. 

57 Turcii (vin în scenă) dintr-o parte, Vodă dintr-alta. 

8 Bună dimineaţa, domnule. (Restul fără înțeles). 

8% Paşa dă o scrisoare. 

% Grigore citeşte. 

%1 Se aduce un pat şi pașa se culcă. Un soldat păzeşte. 

% Medicul pune mîna pe pieptul său. 

% Bună dimineaţa, domnule! 

% Bine ai venit! 

%5 Borbil, bărbier 

% Pulzușu; pulsul. 

% Îi ia mîna şi văzînd zice. 

3 Nu mînca c...| 

% Jur pe Domnul Hristos și pe d-ta [...] te-am asigurat. 

100 Se scoate patul. Vodă stă cu ai săi; în acest timp sosesc medicul şi doi soldaţi turci. 
1 Își dezleagă sabia. 

102 Este adus patul la locul său. 

103 Domnule, nu mai vorbi, e vameșul. 
104 Să viel 

1% Domnule, bună dimineaţa. 

106 Minten : imediat. 

107 Atunci paşa face semn şi aleargă doi soldați turci pe care Grigore îi izbeşte şi care 
(soldaţi) strigă : amaan. Apoi paşa cheamă mai mulţi din scenă şi se ridică el însuși strîn- 
gîndu-și cingătoarea. 

10 Apoi este pus un mormiînt (un sicriu) și un cap. 

109 Paşa cheamă pe toţi sfetnicii și zice. 

uo Toți tac şi se tem. 

11 Este ridicat de trei ori. 

u2 Apoi soția acestuia îl plinge. 

us Cîntecul (plîngerea) soţiei lui Grigore « 


Deci iată-mă rămasă 

Şi părăsită de tine 

Dragul meu soţ, Grigore; 
Pentru tine mi se rupe inima. 


Deci nu ne-au înșelat 

Şi morţii nemiloase 

Au dat Mle ta 

Cei cărora le-ai făcut mult bine. 


O, la ce am ajuns în viaţă 

Dacă soțul meu a păţit așa ceva 
Că trebuie să mă despart de tine 
Şi să mă îring în durere. 


O, zilele mele fericite, 

Ceasurile mele pline de tristeţe, 
Cui o laşi pe soţia ta, 

Cui îi încredințezi orfana ta? 


O, voi turci fără de milă, 
Păcălitori draci pămiînteni. 
Dumnezeu să vă bată, 
Cadă cerul peste voi. 


Aprindeţi-vă, focuri cereşti 

Izbiţi voi, tunete, 

Și ardeţi pe turci 

Dacă numai aşa s-au putut îndura. 


Dacă nu ne-ar duce, 

Nu m-aş miîhni atît de mult; 
Dar fiindcă ne duc 

Şi ne vor ţine pe veci în robie, 


Înima-mi se va chinui pînă la moarte 
Şi viața mea se va sfirşi în doliu, 
Căci m-am prăpădit de lîngă soţ 

Şi am ajuns pe mîna păgînilor, 


us Se pune la loc fotoliul și se face o predică în felul următor: 

115 Parodie (cu multe cuvinte autentice) a rugăciunii „Tată nostru“ în ţigănește, 

116 Pielm : făină de cea mai bună calitate 

u? Vea umbla: ar îi umblat 

115 Fălceriu (În Transilvania : medic la sate; în Moldova : lucrător, (mai ales cosaş) 
tocmit cu falcea (aproximativ 3 pozoane). 

119 Fărsang : carnaval. 

120 Unde mergi, măi, unde mergi, că eu mă duc în pădure. Ce faci, măi, acolo? Mă 
duc să prind o pasăre, să o dau înăuntru. Popa mare ce face? Popa mare mănîncă acolo 
păsări, Slavă lui Dumnezeu... 

121 Se scoate fotoliul. Intră ciobanul și spune versuri, 
122 A pristăvi: a trece din lumea aceasta, din viaţă; a muri. 
123 Cîntarea ciobanului. 


Dacă trăieşte cineva fericit, 
Acela sînt eu, desigur, Pitirus : 
Trăiesc la ţară, sînt în păduri 
Arătînd drumul oiţelor 

În prăpastiile munţilor. 
Printre apele izvoarelor. 


Dacă cineva trăiește fericit, 
Eu trăiesc proaspăt (vioi). 
Sint păstor de cimp 

Şi-mi păşunez oile în păduri. 
În munţii acoperiţi de zăpadă 
Şi printre izvoarele apelor. 


Fiind în picioare la răsăritul soarelui 
Cînd îşi ridică deja razele, 
Conducînd turma mea. 

Mînînd-o la păşune, 

Calc iarba umedă 

De roua cerului. 


Cînd răsare soarele 

Si-şi împrăştie razele, 
Scoţindu-mi oile 

La cîmp, la pășune, 

Umblu pe iarba înrourată, 
Mă plimb pe pajiştea verde. 


Mincarea care mă satură 

Îmi potoleşte foamea 

Ca la splendidele mese ale abaţilor, 
Sau la ospeţele magnaţilor, — 
Încît pot să le înconjur 

Fiindcă ajung să le dau tircoale, 


Miîncarea ce mă satură 

Îmi mulţumeşte lipsa. 

N-aş schimba-o cu magnații, 

Şi nici cu preoţii cu poteap. 

Masa mea n-o schimb cu nimeni 

Vă spun drept: e mai bine pentru mine aşa. 


Prostul să dorească 

Tot ceea ce este plăcut 

Şi pe aceste privighetori care cîntă, 
Pe aceste turturele care pling 
Inveselind inima mea 

Să nu vrea să le privească 


Ascult cîntecul privighetorii, 
Suspinul turturicii, 

Care mă înveselesc 

Şi îmi înviorează inima 

E prost cel căruia-i vine greu 

Să le asculte și să nu le îndrăgească. 

Nu doresc sceptru de rege: 
Îmi este de-ajuns că port 
Turma mea ciobănească 


La casa ta.... 
Voi aduna deja oile. 


Nu doresc coroana 

Ori sceptrul regal. 

Mai mult face bîta mea păstorească 
Deciît o împărăție. 

Haideţi, oilor, să ne plimbăm 

Şi să adormim în staul. 


Corpul cîinelui să fie ocrotit, 

Să se teamă, desigur, de zgarda cu ţepi 
Să îngrijească turma, să alunge pe dușman, 
Să păzească pe cel adormit. 

O, soartă condamnabilă 

Şi de zei dorită! 


Păstorul îmi păzeşte trupul, 
Deci nu-mi tem viaţa. 

El luptă pentru mine 

Şi mă păzeşte cînd dorm. 
Aşa e viaţa fericită a aceluia 
Pe care-l iubeşte dumnezeu. 


124 Soţia lui Grigore iese din scena deschisă şi din nou vine şi cîntă. 
125 Cîntec german. 
126 După ce cîntarea este sfirşită. 
12? Şi este legat. 
______ 1% Bacchus iese, mai întii singur, apoi cheamă şase copii de sex diferit, cu amfore 
în mîini. 
129 Cîntec. 


A sosit sărbătoarea lui Bachus 
Cirnaţul gras e fript, 
Singeretele s-a fiert 

Şi mi-a produs mare bucurie 


Haideţi, ca sărbătoarea 

Şi zilele vesele ale lui Bachus 
Să le cinstim în felul acesta 
Noi, care vrem să ne mîntuim. 


Să mincăm pînă crăpăm, 

Să ne umplem pînă în git, 

Să bem pînă ne vom sufoca (îneca), 

Pînă ce sîngele nostru se va transforma în vin. 


'Tuţi, atinge corzile 
Să ne învirtim de cîteva ori 


Să luăm o cupă, două de vin 

Şi să le sorbim mai repede. 

Aceasta e treaba noastră cea mai de seamă: 
Ca să cinstim pe Bachus. 

Hei, dragii mei, să dansăm, 
Să fim veseli cît trăim. 

Acum e vremea veseliei, 

Nu mai tîrziu, în postul mare. 


Vom cînta şi cînd vom muri 
Şi vom cinsti pe Bachus; 
Să avem numai vin destul 
Căci noi mereu îi vom cînta. 
Mărioară, mai dă-mi vin, 
Căci mi-e cana goală. 


Las” să meargă Țuţi, fătul meu. 


Mărioara : Nu-i, tată, acolo. 

Bachus : Să vină etc. etc. Văd că trebuie să mor. 

13 Si face testamentul, scriind pe butoi [...]. 

131 Urmează testamentul, pe altă pagină, care fiind sfîrşit, după un dans turcesc 
întrerupt, vine dracul. Se citesc legile, după acestea intră consilierii lui Vodă și medicul, 
căutîndu-și un al patrulea soţ, pe Iuda, şi îl găsesc spinzurîndu-se, în timp ce sînt răpiți 
de un demon aprins. 

În sfîrşit, se strigă să trăiască Maria Thferels[ia], Ioseph şi Greg[orius] Maior. 

132 'Testamentul lui Bachus. 

133 Diboli : bivoli. 

134 Minten: îndată, imediat. 

135 Foalele: stomacul. 

136 Ceteră : vioară, 

137 Rinză: pipotă; stomac. 

139 Căiţă : căciulă bărbătească de blană de oaie. 

139 Tof: ciucure, moţ, panglicuţă cu care se împletește cosiţa. 

140 Cicilesc: chelesc. 

141 Ferile = ferie, pl. ferii : urnă, amforă, vadră ; decalitru. 

342 Tolceriu : pilnie. 

143 Colceriu : paznic al cămării cu bucate, al pivniţei. 

144 Copos: chel. 

145 Girlan : gitlej. 

46 Teșteluiesc : las prin testament, testez. 

147 Tist: dregător mai mare. 

145 Măriaș: monedă din timpul Mariei Terezia. 


CONTRIBUȚII PRIVIND MIȘCAREA TEATRALĂ ÎN ORAȘUL BACĂU 
ÎN SECOLUL AL XIX-LEA 


IOAN CIUTĂ 


Vom prezenta cîteva date noi cu privire la unele acțiuni teatrale în 
orașul Bacău în secolul trecut, așa cum se desprind ele din materialele arhi- 
vistice cercetate. 

Îmi propun de la început a preciza data înfiinţării teatrului în orașul 
Bacău. 

I. Massoff datează greșit înființarea teatrului în orașul Bacău la 20 
ianuarie 1846 1. 

„Actul mărturisitoriu“, adică acel act prin care o bună parte dintre locu- 
itorii orașului Bacău imputerniceau pe clucerul Alecu Vilner cu înfiinţarea 
unui teatru, poartă o dată ulterioară anului 1846. 

Actul nr. 570, datat 22 mai 1852, din dosarul inventariat sub nr. 507, 
arată : — „Dum/nealui/ clucer Alecu Vilner, pe lingă petiția din 20 a curgă- 
toarei adresarisită către acest sfat, au înfăţoșit și mărturisitoriul act din 
partea obştei pentru teatrul naţional ce au înfiinţat în această politie la tre- 
cutul an 1848, cu mijlocirea de a i se face putinicioasele înlesniri pentru ţinerea 
unui așa teatru în starea dorită“ 2, 

Citatul de mai sus ne oferă o dovadă precisă că teatrul din oraşul Bacău 
a luat ființă „la trecutul an 1848“ şi că în anul 1852 se făceau demersurile 
necesare pe lingă oficialităţile orașului pentru a-l recunoaşte ca instituţie 
oficială, care să poată fi ajutată eventual cu sume din bugetul sfatului oră- 
şenesc. 

Unii notabili ai oraşului, probabil ei înşişi interesaţi în înființarea unei 
asemenea instituţii, au înaintat în original „actul mărturisitoriu“ către Depar- 
tamentul Treburilor Dinlăuntru pentru acordarea unei subvenţii în scopul 
asigurării primelor cerinţe materiale. 

Partea a doua a documentului mai sus citat indică : — „Deci pentru că 
cererea Dum /sale / clucer răspundi la obștii mulțămire spre desvoltaria mora- 
lului şi a civilizaţiei, Sfatul primeşte îndrăzneală a aduci la cunoștința onora- 
tului Dep(artament) asămine mijlocire a dum(nealui) Vilner cu predstavlisire3 
în original a mărturisitoriului act ce i s-au dat din partea opștii spre încre- 


loan Massoff, Teatrul rominesc—privire istorică, E.P.L., Bucureși, 1961, 
vol. I, p. 321. 

2 Arh. St. Bacău, fondul Sfatului popular oraș Bacău-Eiorie, dos. nr. 29, anul 1852,p. 2. 

3 Predstavlisire = înaintată. 

dere de impregiurări și plecat să roagă de a încuviinţa pe lingă autorităţile 
cuvenite ce pentru un teatru național și o subvenție din casa aceastui sfat 
ca un paragraf budgetal căci viitoriul făgăduești a ave înlesnire pentru asă- 
mine agiutor“. 1 

Pentru sfîrşitul primei jumătăţi a secolului al XIX-lea în ţările romine 
este caracteristică accentuarea rivalităţii economice și politice dintre elemen- 
tele burgheze în formare şi cele conservatoare ale marii boierimi. Noul e repre- 
zentat în perioada respectivă de elementele burgheze în formare, cărora li 
se alăturau, din dorința de a-şi cultiva fiii, şi unii dintre micii boieri, ruinaţi 
de marea boierime. 

Așa se explică atitudinea oarecum binevoitoare a unora dintre reprezen- 
tanţii administraţiei locale care acționau pentru oficializarea instituţiei tea- 
trale înfiinţate în orașul Bacău. 

Bacăul, așezat pe drumul ce lega partea de nord a Moldovei cu cea de 
sud şi la confluența Bistriţei cu Siretul, începea să devină un centru 


comercial. 
Existenţa unui teatru oferea posibilitatea ridicării culturale a noii clase 


în formare. 

Un stimulent îl constituia și vestea succesului teatrului ieșean, cunoscută 
din coloanele revistei „Albina“, care ajungea periodic și în miinile băcăoanilor. 
Pe de altă parte, participarea personală a unora dintre băcăoani la specta- 
colele teatrului ieşean întărise de asemenea convingerea că existenţa unui 
teatru în oraşul Bacău e cît se poate de utilă. 

Deşi „actul mărturisitoriu“ dovedeşte activitatea neobosită a clucerului 
Alecu Vilner, iar sfatul orăşenesc susţine cererea de înființare oficială a unui 
teatru în oraşul Bacău, Departamentul răspunde negativ atunci cind i se 
solicită o subvenție de întreţinere. 

„Da raportul acelui Sfat nr. 570 însoţit de actul mărturisitoriu dorinţii 
ce are obștia acelui tirg pentru sprijinirea teatrului naţional înființat de d-lui 
clucer Alecu Vilner la trecutul an 1848 supt care privire şi mijloceşte a să 
încuviința o supvenţie din casa Sfatului pentru ţinerea în stare de înflorire 
a teatrului, Depart. îi răspunde că de vreme ce obştia doreşte înființarea şi 
înflorirea unui asemenea teatru, apoi tot ia se cuvine a contribui la a lui 
întreţinere, căci mărginitele mijloace a Sfatului trebuiesc a se prefera pentru 
cheltuieli de folosință publică precum poduri, uliţe, apăducuri şi altele, iar 
nu pentru desfătări, pînă cînd oraşul nu va fi îmbunătățit în așa măsură prin 
a Sfatului mijloace, încît să poată jărtfi şi în asămine obiecte. Ear actul 
trimis să înapoeşte Sfatului spre a-l înmina D-sale Alecu Vilner“ 2. 

Din ultima parte a raportului înaintat către Departament, rezultă, 
aşadar, totala lipsă de sprijin acordat teatrului înființat în Bacău și „îndem- 
nul“ de a se reţine Sfatul orăşenesc de la o astfel de preocupare. 

Cu toate piedicile puse de către mai marii dregătoriei Moldovei, năzuinţa 
de a vedea propășind teatrul în orașul Bacău a rămas vie, unii tineri contri- 
buind chiar la dezvoltarea acestei mișcări culturale. 


1 Arh. St. Bacău, fondul Sfatul popular oraș Bacău-Etorie, dos. nr. 29, anul 


1852, fila 2 și verso, 
. 2 Ibidem, p. 3. 

Reprezentaţiile teatrale se dădeau la inceput prin case particulare, unde 
se înjgheba în grabă o scenă; rolurile erau jucate mai cu seamă de elevi 
— în majoritatea lor fii de negustori — veniţi vara în vacanță. 

Multe au fost trupele de teatru, naţionale şi străine, în trecere prin oraşul 
Bacău, care au prezentat spectacole publicului băcăoan, de la scenete de 
păpuşari, în zilele de iarmaroace, pină la piese de teatru și concerte de operă. 

În 1872 dă spectacole la Bacău, trupa Fanny Tardini, la care a fost 
sufler Mihail Eminescu 1. 

Trupa Fanny Tardini își construise în Bacău o baracă mare de scin- 
duri, în care intrau pînă la 700 de oameni. 

În 1875, hardughia de scîndură șubrezindu-se, iar trupa Fanny Tardini 
fiind plecată din Bacău prin alte orașe ale ţării, autorităţile oraşului Bacău 
o pun în urmărire =— prin intermediul prefecturilor de judeţe — avertizind-o 
să-şi strice „arena de teatru“ din Bacău 2, contrar, rămînind răspunzătoare 
de eventualele accidente ce s-ar produce. 

Fanny Tardini, într-o scrisoare către primarul orașului Bacău, trimisă 
din Galaţi şi datată 8 februarie 1875, arată: 

„M-am informat că arena de teatru ce o am în acel oraș veniţi acum a 
o dărima. Cu onoare dar vă încunoştiinţez că acea arenă este a d-lui Bercu 
Lampist, care posedă un sinet (poliță-chitanță n.n. I.C.) al meu care sună 
astfel că la caz de neplată din parte-mi să se îndestuleze din sus zisa 
arenă...“ 3 

În acel scop, Fanny Tardini roagă pe primarul orașului Bacău să inter- 
vină pentru rezolvarea problemei. I se răspunde că : — ,,... interesele ce aveţi 
cu acel Bercu Brucar sau Lampist, binevoiţi a le aranja cum veţi crede de 
cuviință. Subsemnatul cunoscind numai că arena de teatru e proprietatea 
dv. şi că o ameninţă căderea mai ales cu zăpada căzută acum. Vă rog să 
faceţi a se ridica spre a nu periclita viaţa trecătorilor de care nu vă veţi 
pute sustrage de răspundere...“ 4 

Dacă trupe teatrale de genul celei conduse de Fanny Tardini nu-și găseau 
adăpostul decit în nişte barăci de scîndură improvizate, uşor este de înțeles 
ce condiţii aveau trupele teatrale de o valoare artistică mai mică. 

În ce priveşte sprijinul acordat acestor trupe de către reprezentanţii 
autorităţii publice, e destul să ne gindim la răspunsul dat de primarul ora- 
şului Bacău, trupei Fanny Tardini. 

Localnicii, socotind insuficiente spectacolele turneelor teatrale, fac dese 
încercări de organizare a unei echipe de teatru proprii cît şi de amenajare 
a unui local corespunzător. 

În 1876, o cerere de subvenție adresată Sfatului orășenesc — respectiv 
primarului Gheorghe Hociung — este semnată de directorul unei trupe, pe 
nume Mihail Climescu, care dădea reprezentații într-o sală „special amena- 
jată“ la hotelul Neculai Drăgoianu 5. 


1 Arh, St. Bacău, fondul Sfatului popular oraş Bacău-Eforie, dos. nr. 2043. 
3 Ibidem, dos. nr. 2843, din anul 1875, p. 1. 

3 Ibidem, anul 1876 dos. nr. 112, p.5. 

1 Ibidem, p. ô. 

5 Ibidem, dos. nr. 142. 

Sala hotelului Neculai Drăgoianu era folosită drept sală de teatru încă 
din 1874 cînd, sub direcţia lui Mihail Climescu, au fost aduşi actori buni de 
la Iași și Botoşani; în 1875, sub direcţia lui Costache Genadiu, Iosef Șavloschi 
și Costache Radu, se aduce o trupă mult mai mare cu actori din Craiova şi 
București 1 

În timpul războiului de independenţă, mulţi diletanţi urcau scena pentru 
reprezentații date în ajutorul răniților. Pe scena teatrului din Bacău, 
V. Alecsandri şi-a recitat poemul Dan Căpitan de plai ?. 

În 1889, arzind întreaga clădire a lui Neculai Drăgoianu, a ars şi aşa- 
zisul teatru. Pină în 1895 — data deschiderii sălii din palatul municipal — 
au trecut mai puţine trupe teatrale prin oraşul Bacău, tocmai fiindcă nu 
aveau o sală pentru spectacole. 

După 1880, prin oraşul Bacău se perindă o sumedenie de echipe tea- 
trale cu nivel artistic foarte scăzut, atît de peste hotare cît şi din diferite 
orașe ale ţării noastre. 

În 1881, dă spectacole în Bacău trupa engleză de sub conducerea lui 
S. Martin 3, iar în 1882 trupa de teatru izraelită condusă de M. Sigalescu. 4 

Din repertoriul celei din urmă făceau parte piesele : Dot orfani, tragedie 
în 5 acte; Omul fără. inimă sau zaraful păcălit, comedie în 5 acte; Patru babe 
şi o caţaveică, comedie în 4 acte; Învierea morților etc. 

Un anunţ al teatrului din Bacău, datat 7 martie 1882, începe prezen- 
tarea programului unui ventriloc englez, cu: „N. B. Teatrul va fi în totul 
luminat cu lămînări fără nici o lampă“ 5. Acest lucru înseamnă că în cinstea 
artistului englez încăperea prezenta un aspect deosebit. Luminatul cu lumt- 
nări era specific ceremonialului de curte feudal, îndeosebi în apusul Europei. 

Autorităţile locale pregăteau condiţii corespunzătoare desfăşurării acțiu- 
nilor trupelor de teatru din alte ţări, dar nu făceau acelaşi lucru pentru tru- 
pele artistice naţionale și îndeosebi pentru trupa de teatru locală. 

Din documentele cercetate reiese că au mai fost în trecere prin orașul 
Bacău, trupa de teatru arabă de sub conducerea lui Ali Ben Mahohan, la data 
de 5 iunie 1882 6, nişte concertiști de muzică uşoară și „naţională“ ca cea a 
lui Ritter Micloș, Daniile laconele și Rossi Nicolae, ori de romanțe şi muzică 
de operă ca cea oferită de turneul artistic francez şi prezentată de M-lle Anna 
Rouja cu concursul artistului de la teatrul „Eldorado“ şi „Scala“ din Paris, 
anume G. Dargent etc. 7 

Faptul semnalat mai sus, că trupele de teatru romine nu erau scutite de 
taxele impuse pe reprezentații, ne este relevat foarte sugestiv de conţinutul 
unei cereri către primarul orașului Bacău, la data de 12 ianuarie 1886, semnată 


de reprezentantul unei trupe rominești, L. Chirimescu. 


1 Costache Radu, Bacăul de la 1850—1900, Bacău, 1906, 'Tipogr, 
Margulius, p. 73. 

2 Ibidem, p. 75. 

2 Arh. St. Bacău, fond. Sfatul popular oras EPA anul 1881, dos. nr. 3812, p.18. 

4 Ibidem, dos. nr. 3946, anul 1882, p. 

5 Ibidem p. 5. 

$ Ibidem, p. 15. 

7 Ibidem anii 1883, 1885, dos. nr. 4118 şi nr. 53. 

Semnatarul cererii, foarte intrigat, consemnează : „darea pe reprezen- 
taţiuni teatrale s-au pus în aplicare mai cu seamă de la 1880, pentru că de 
atunci mai cu seamă s-au înmulțit ambulaţiile trupelor străine şi cafelile- 
cîntinde. Pe acestea comunele să le taxeze, iar nu pe noi bieţii artişti romini 
care sîntem în ţara noastră“. 1 

Nemulțumirea artistului romin, pe deplin îndreptăţită, reflecta indig- 
narea pentru privilegiile de care se bucurau artiştii străini în ţara noastră. 

Anii puterii populare, eliberind pe oameni din lanţul greu al exploatării, 
au dat frîu liber elanului creator al maselor populare, ridicind la culmi nebă- 
nuite în trecut cultura și arta rominească. 

Existenţa de mai bine de un deceniu a Teatrului de Stat din oraşul 
Bacău a contribuit nespus de mult la educarea conștiinței oamenilor muncii 
din orașele și satele regiunii Bacău. Este evidentă contradicţia între modul 
în care și-au dus activitatea artistică actorii vremurilor trecute, şi condi- 
tile în care îşi desfăşoară în prezent activitatea colectivele noastre artistice, 
sprijinite cu dragoste de către autorităţile de partid şi de stat, 


1 Arh. St. Bacău, fond. Sfatul popular oraş Bacău-Etorie, anii 1883, 1885, dos. nr. 53, 
anul 1885, p. 47. 

În amintirile sale, publicate postum, în 1930, sub titlul Lumea prin 
care am trecut 1, loan Slavici povestește cum a luat parte la revolta ţăranilor 
din Păuliş, care ar fi avut loc în 1872. 

Pornind de la această mărturisire, toţi biografii lui Slavici au considerat 
1872 anul revoltei din Păuliș. 

În Manualul de istoria literaturii romine pentru clasa a IX-a, se spune: 
„Copleşit de aceste lipsuri şi fiind rău văzut de autorităţile din Ardeal [în 
1872 (sublinierea noastră — Z.N.) fusese dat în judecată pentru „rebeliune“ 
deoarece luase apărarea unor ţărani] a plecat la Iaşi în octombrie 1874, 
sperind să-şi găsească un rost“ 2, 

La fel în prefața volumului Nuvele 3, I. Breazu afirmă: „De la basme 
trece apoi repede la nuvele şi povestiri. Întîia pe care o publică este «Revo- 
luţia din Pirleşti» apărută în « Gura Satului» din Arad (1872) (sublinierea 
noastră — Î.N.). 

Dar din unele acte şi documente contemporane + rezultă că revolta de 
la Păuliş s-a produs nu în 1872, ci în 78 februarie 1873 (sublinierea noastră. — 
LN.). 

Rîndurile de mai jos încearcă să aducă o modestă contribuție pentru 
lămurirea acestui episod important din tinereţea lui Slavici, precizind astfel 
unele date şi fapte din biografia lui. 

Din cele afirmate mai sus, revolta de la Păuliș are loc în primii ani de 
luptă ai burgheziei romîne împotriva asupririi naţionale pentru drepturi 
economice și politice după încheierea pactului dualist. De aceea, atit izbuc- 
nirea revoltei, cît și desfășurarea şi urmările ei au toate caracteristicile miş- 
cărilor spontane de masă, generate de contradicţiile din această perioadă. 

În 1867, prin încheierea pactului dualist, Transilvania a fost înglobată 
din punct de vedere politic şi administrativ Ungariei. Clasele dominante 
maghiare, mai libere în mişcări în urma pactului cu burghezia şi aristocrația 


i loan Slavici, Lumea prin care am trecut, 1930, p. 65 și urm. 

2 Istoria literaturii romîne pentru clasa IX, Editura de stat didactică şi pedagogică, 
Bucureşti 1954, p. 249. 

3 loan Slavici, Nuvele, vol. I, E.S.P.L.A., 1958, p. 6. 

4 Găsite de autorul acestor rînduri în Arhivele Statului din Arad și de profesorul 
I. Nica în Arhiva episcopiei din Arad. l 

austriacă, accentuează asuprirea şi exploatarea maselor populare. Un alt 
obiectiv politic al lor il formează încercarea de eliminare din viața econo- 
mică şi politică a burgheziei naționalităților nemaghiare. 

În fața coalizării celor două clase dominante din Austria și Ungaria, 
burghezia romînă face apel la țărănimea satelor, pe care vrea s-o ralieze la 
programul său politic de a cărui realizare — spune ea — depinde înfăptuirea 
tuturor revendicărilor politice şi economice ale maselor ţărăneşti. 

Dintre legile votate de parlamentul maghiar în 1868, legea XLIV, cu 
privire la naționalități, este des pomenită în memoriile înaintate de unele 
antistii comunale și consilii comunale din comitatul Arad Ministerului de 
Interne maghiar în lupta pentru menţinerea limbii romîne în administraţie. 

După această lege naţionalitățile fac parte din singura naţiune existentă 
în Ungaria, națiunea maghiară „una şi indivizibilă“. Limba oficială este 
limba maghiară. Limbile naționalităților se pot întrebuința numai în limi- 
tele îngăduite „de unitatea ţării, de posibilitatea practică a guvernării şi a 
administraţiei și întrucît o cere în mod necesar exercitarea punctuală a jus- 
tiției“ t. 

Folosirea unei alte limbi decit cea maghiară e condiționată de cererea a 
cel puţin 1/5 din membrii forului respectiv. Aceste norme sînt valabile pentru 
folosirea limbii materne în administraţia locală şi în justiţie, dar „obligati- 
vitatea funcţionarului respectiv de a asigura acest drept e condiţionată prin 
cuvintele « după putință»“ 2. 

Totodată, legea uită să prevadă pedepse pentru cazul cînd funcţionarul 
n-ar respecta dispoziţiile referitoare la folosirea limbii materne. 

Lupta pentru introducerea limbii romine în administrație în comunele 
din părţile Aradului începe înainte de epoca dualismului. Încă în timpul 
absolutismului, în anul 1861, ţăranii din comuna Curtici ţin o adunare populară 
în care hotărăsc introducerea limbii romine în administraţia comunală. Ei 
cer prin solgabirău (pretor) de la comitat inscripţii rominești pe pecetea co- 
munei și a notarului 3. Adunări similare se mai semnalează și în alte comune, 
așa încit, în cele din urmă, limba romînă devine oficială în comunele cu majo- 
ritatea romineascăt, 

În fruntea acţiunii de menţinere a limbii romine în administraţie comu- 
nală se află mai ales învățătorii și notarii. 

În momentul care ne preocupă, situaţia acestei lupte se prezenta în 
felul următor : 

Deşi articolele 20 şi 22 ale legii XLIV din 1868 prevedeau că „este dreptul 
exclusiv şi inviolabil al comunelor de a decreta şi regula uzul limbii oficiale 
al manipulaţiunii treburilor comunale“ viceișpanul [sub-pretectul] comita- 
tului Arad, Tabajdy Kâroly, prin adresa nr. 1081 din 4 februarie 1873 impune 
reprezentaţiunilor comunale din comitatul Arad ca procesele-verbale ale 
conturilor de gestiune şi ale bugetelor comunale să fie redactate „fracto 
margine“ și în limba maghiară, pe lingă limba folosită în administraţia co- 


1 Din istoria Transilvaniei Editura Acad. R.P.R., Bucureşti 1961, vol. II, p. 234. 
2 Ibidem. 

3 Arhivele Statului Arad, Acte administrative, nr. 294/1863. 

+ Teodor Păcăţian, Cartea de aur, vol. !I, Sibiu, 1902, p. 515. 

munei respective, motivînd măsura luată cu faptul că aceasta ar ușura stu- 
dierea de către comitetul comitatului a acestor procese-verhale. 

Împotriva acestei măsuri, comunele Mindruloc, Cicir şi Cuvin protes- 
tează trimiţind cîte un apel, redactat în limba romînă, Ministerului de Interne 
maghiar t. 

Pe lingă lovitura dată folosirii limbii majorităţii populaţiei în admi- 
nistraţie, viceișpanul nu pregetă să-i persecute pe notarii romini care erau 
alături de popor. Astfel, notarul Moldovan lon din Șiria este destituit de 
comitat 2, iar notarului Filimon Nicolae i se fac fel de fel de mizerii spre a-l 
constringe să demisioneze din funcţia sa de la Pecica 3. 

La aceste stări generale de oprimare şi abuzuri se mai adaugă relele 
condiţii economice şi sociale din comune, cum este şi cazul comunei Păuliș, 

Din raportul din 4 ianuarie 1873 + al solgabirăului cercului Radna, 
căruia îi aparţinea şi comuna Păuliș, reiese că asupra locuitorilor din comună 
grevau următoarele sarcini: 17123 de florini, diferite impozite şi restanţe 
de impozite, 879 de zile de prestații la drumuri. Mai fusese anul 1872 un an 
slab, încît foametea bătea la uşile oamenilor, ba pe la începutul lui februarie 
1873 holera bintuia comuna, încît comitatul e nevoit să organizeze un comitet 
de ajutorare a celor loviți de foamete şi holeră 5. lar drept culme a tuturor 
încercărilor, un notar abuziv, Bildhauer Adalbert, pare storcea satul, refuza 
să elibereze acte în limba romină6 /subl. n. — I.N. Ji n aceste condiţii nu e de 
mirare că sătenii din Păuliș în frunte cu Pernevan Ilie trimit o reclamaţie 
solgăbirăului Antonovics István din Radna, prin care cer anchetă împotriva 
notarului. Solgabirăul tergiversează ţinerea anchetei pînă în 18 februarie 1873, 


Ioan Slavici, fiul unui modest meşteşugar din Șiria, după absolvirea 
şcolii primare din comuna natală, urmează liceul la Arad şi Timişoara, apoi 
studiază dreptul ia Universitatea din Pesta, iar pe urmă la cea de la Viena. 

Constrins de lipsa mijloacelor materiale, el este nevoit să-şi întrerupă 
studiile superioare în mai multe rînduri spre a-şi procura, prin munci mo- 
deste, banii necesari pentru continuarea lor. Astfel, în 1869, părăseşte Pesta 
şi se angajează cancelist la notariatul din Comlăuş (comitatul Arad), 
să se întoarcă apoi iarăși la studii, la Viena, o dată cu încorporarea lui la o 
unitate din capitala Austriei. 

Sărăcind tatăl său şi mai mult, în urma unor combinaţii comerciale 
nereuşite, loan Slavici se vede din nou nevoit, pe la începutul lunii august 
1872, să se întoarcă de la Viena la Arad. Un timp îl preocupă ideea să plaseze 
cărți „din ţară“ între ai săi, din părțile Aradului şi să organizeze conferinţe 


1 Arhivele Statului Arad Acte administrative, nr. 3783/1873. În apelul trimis de 
comuna Mindruloc se spune între altele : ,,...Dar nu putem presupune că comisiunea per- 
manentă (a comitatului) care e aleasă de poporul comitatului, după voinţa şi încrederea sa, 
e în această ideie, că poporul este pentru ea și nu ea pentru popor (sublinierea noastră — I. N). 
Aradi Hirlap (Gazeta Aradului), 1884, nr. din 1 iunie. 

3 Arhivele Statului Arad, Acte administrative, nr. 2460/1873. 

4 Ibidem, nr. 324/1873. 

5 Ibidem, nr. 9577 din 4. III. 1873, 

¿Octavian L.upaş, Mircea V. Stănescu, Arad, 1936, p. 35. 

despre Alecsandri, Eminescu şi poezia populară. Pină la urmă se vede nevoit 
a intra ca practicant în biroul avocaţial al lui Mircea V. Stănescu din Arad t. 

În această calitate este trimis Slavici în 18 februarie 1873 să asiste juri- 
diceşte pe păulişeni la ancheta făcută de solgabirăul Antonovics împotriva 
notarului Bildhauer. 

Desfășurarea acestei anchete, cu prilejul căreia a izbucnit revolta de la 
Păuliș, precum şi rolul lui Slavici în această revoltă, reiese dintr-un docu- 
ment descoperit de noi în Arhivele Statului din Arad ?, redactat de un anume 
avocat Erezi János din Radna. 

Iată în rezumat faptele relatate în numitul document : 

Mai întîi reclamantul avocat își exprimă îngrijorarea faţă de evenimentul 
din 18 februarie pe care-l califică „provocator de scandal public și îngrijo- 
rare“. Arată apoi că ciţiva locuitori din Păuliş au făcut o reclamaţie solga- 
birăului împotriva notarului din Păuliș, dar Antonovics a aminat anchetarea 
timp de cinci săptămini. În ziua fixată pentru anchetă — 18 februarie 1873 — 
pe lingă reclamanţi s-a prezentat la primărie şi mult popor. | 

Cei prezenţi, fără să mai aștepte rezultatul anchetei, prin strigăte şi 
lovituri în uşa locuinţei notarului, au cerut de la solgabirău imediata alun- 
gare a lui Bildhauer din clădirea primăriei. În faţa amenințărilor, notarul 
împreună cu familia a fugit din comună. Solgabirăul nici măcar n-a încercat 
să restabilească ordinea, ci, înfricoșat, a fugit şi el cu trăsura la Radna. 

După fuga solgabirăului, învățătorul Rafila a luat cheile camerelor de 
la primărie şi a locuinţei notarului, a închis şi pecetluit ușile, iar a doua zi, 
prezentindu-se la primărie, s-a proclamat de la sine putere notar substitut. 
Între timp s-a reîntors la Păuliș, venind din Radna, solgabirăul Antonovics. 
care, secondat de comisarul de ordine chemat, a dat dispoziţii de arestare 
a citorva „rebeli“ dar nu şi a fruntașilor mișcării. 

Autorul reclamaţiei, avocatul Erezi, susține că adevăratul mobil al 
„rebeliunii“ ar fi fost o răzbunare împotriva conducerii comitatului Arad, 
pentrucă acesta a înlăturat pe notarul Moldovan Ion din Șiria. Totodată 
mişcarea din Păuliș ar fi avut scopul să pregătească atmosfera necesară 
pentru alegerea aceluiaşi Moldovan ca notar în comuna Păuliș, în locul lui 
Bildhauer. Erczi consideră mai departe mișcarea drept „un putsch de stat 
încercat din socoteli greşite, o aroganță națională valahă“. 

În cursul reclamaţiei sale, avocatul Erezi se opreşte şi asupra persoanei 
lui loan Slavici, despre al cărui rol cu ocazia „rebeliunii“ spune, textual, 
următoarele : 

„Cancelistul avocatului Mircea V. Stănescu, cu numele Slavici, de teapa 
lui Moldovan, în ziua anchetei, împreună cu Milovan Pavel, notarul din - 
Mindruloc (sublinierea avocatului reclamant), care toată ziua s-a sfătuit și 
a făcut la planuri cu popii din Păuliș, s-a prezentat în Păuliș la popi iar de 
aici a venit la primărie să controleze ancheta. Plimbindu-se într-una printre 
popor şi îndemnindu-l, iar după fuga solgabirăului rostindu-le oamenilor o 


1 Mircea V. Stănescu (1841—1888), publicist, avocat şi luptător pentru înființarea 
unui teatru romînesc în Transilvania. Cf. Oct. Lupaș, op. cit. 

2 Arhivele Statului Arad, Acte administrative, nr. 1817 din 24. II. 1873. Conţine 
cererea-reclamație a avocatului Erczi János din Radna, adresată vice-işpanului comitatu- 
lui Arad, Tabajdi. Manuscris pe 12 pagini în limba maghiară. 

cuvintare direct le-a atras atenţiunea că în scurt timp va fi alegere de notar, 
cînd să fie prudenţi şi să nu aleagă iarăși maghiar ci romin ; mai tirziu s-a dus 
cu popii şi cu învățătorul în restaurantul mare din Păuliș pentru a sărbă- 
tori ziua glorioasă şi a bea aldămașul 1...“ 

Acolo Slavici, după afirmaţia lui Erczi, a început să discute evenimentul 
zilei. În cursul acestei discuţii a declarat că ei sînt hotăriţi să înlăture, prin 
orice mijloace, abuzurile organelor comitatense. Dacă comitatul va numi la 
Păuliş în locul lui Bildhauer un notar împotriva voinţei poporului, el va fi 
înlăturat, şi de ori cîte ori s-ar încerca acest lucru, rezultatul va fi același 
pînă nu se va numi un notar romin. 

Slavici a recunoscut — după Erezi — că „rebeliunea“ a fost un răs- 
puns comitatului pentru înlăturarea lui Moldovan loan din postul de notar 
de la Șiria și pregătirea alegerii lui la Păuliș, urmind ca astfel „Păulișul 
să devină un punct strategic important, o filială a agitaţiei valahe din 
aceste părți2“. 

În încheiere, avocatul reclamant face apel la vigilenţa organelor comi- 
tatense, rugindu-le să procedeze cu toată severitatea „faţă de astfel de mani- 
festări anarhice“. _ 

Din cererea-reclamaţie a lui Erczi reies deci următoarele fapte : 

1) Revolta a avut loc la 18 februarie 1873 şi nu în 1872, cum se afirmă în 
amintirile lui Slavici. 

2) Această revoltăa fost o manifestare violentă în cadrul mișcării 
generale pornite în vederea impunerii şi menţinerii limbii romiîne şi a func- 
ționarilor romîni în administrația comunelor cu populație majoritară 
romînă, 

3) Rolul lui Slavici nu s-a mărginit la o simplă asistenţă juridică a pău- 
lişenilor, ci el a ţinut chiar o cuvintare mulțimii revoltate, îndemnînd-o să-şi 
aleagă în locul lui Bildhauer un alt notar, care să le apere interesele. 

4) În discuţiile din restaurantul din Păuliş, Slavici a proferat cuvinte 
grele la adresa stăpînirii de atunci, care ar fi trebuit să atragă necondiţionat 
implicarea lui în procesul ce a urmat. Totuşi el nu figurează printre acuzaţi 
(sublinierea noastră). 


1 „...Sztanesku Imre Vazul ugyvâdnek Világos kăzs6gbol szârmazo Moldován fajta 
Szlavita nevü irnoka a vizsgálat napján — Milovan Palmondo rlaki [egyzovel, ki egész 
nap a Paulisi papoknál tanácskozott s tervezett — Paulison a popáknál megjelent és onnan 
a községházába jött a vizsgálat ellenörzése végett. Folytonosan a nép közül járkálván és 
öket buzditvân. a szolgabiro megfutamodása után elöbb a néphez szonokolva figyel- 
meztette öket mikép kevés idö mulva legyzö választás leend, mikoron ovatosak legyenek 
nebogy ismét magyart vâlaszanak, banem olâht, utobb onnan a popâkkal és tanitoval 
Su nagyvendegfogadoba mentek dicsâsegteljes napjuk ünneplése és âldomasozâs 
végett...“, 

2 „Paulist vasuti összekötetésénél fogva alkalmas strategikus pontnak ösmerték 
fel az olah agitatio fiok gyülpontjául.“ — Moldovan Ioan, despre care aminteşte Érczi, 
a fost notar în Siria, bun cunoscut al lui Slavici. Pentru faptul că făcea corespondență 
comunei cu solgabirăul în limba romînă a fost destituit de organele județene. Ulterior, în 
februarie 1885, cu prilejul unui proces de calomnie intentat de Moldovan unui redactor al 
ziarului „Aradi Hirlap“, apărătorul lui Moldovan, avocatul Barabás Béla, a recunoscut 
că pe vremuri Moldovan a procedat just cînd a corespondat cu autoritățile superioare în 
limba romînă, fiindcă „...legea de atunci l-a îndreptățit la aceasta“ Gf. ziarul Alföld (Cimpia). 
Arad. 1885, Nr. din 22 februarie. 

Acest lucru reiese din copiile sentinţelor aduse în procesul păulișenilor 
de tribunalul Arad, curtea de apel şi curtea de casație (curia), ambele 
din Pesta. Aceste sentinţe confirmă oficial datele relatate de Erczi în recla- 
maţia sa, atit în ce privește faptele cît gi participanţii la revoltă 1. 

După aceea Slavici părăseşte „tabăra juriștilor“ în 8 martie 1873 
şi intră colaborator la revista umoristică „Gura Satului“ redactată de M. V. 
Stănescu în Arad. Într-o scrisoare către lacob Negruzzi Slavici spune: 
„Astăzi, miră-te, sint colaborator la „Gura Satului“. Da, la „Gura Satului“. 
Am să fac corectură, să expediez și să administrez şi am 40 florini la lună. 
Dar am scăpat de copiatul replicelor... De la 1 mai am să iau și redacția foii 
asupra mea?“, 

Încă în numărul din 10/20 aprilie al revistei, Slavici figurează printre 
colaboratorii interni sub numele de Ioan Slavici Borlescu. Acum el publică 
în „Gura Satului“ una dintre primele încercări literare ale sale: „romanul 
parodic“ al evenimentelor de la Păuliș, sub titlul „Revoluţia din Pirlești“ 3, 
care vrea să fie o prezentare caricaturizată a amintitei revolte. 

De la Arad Slavici pleacă apoi la Oradea unde este angajat arhivar la 
consistoriul din Oradea, cu un salar anual de 500 florini 4. Dar nici aici nu 
rămîne mult, căci după ce primeşte un ajutor de la prietenii din laşi, el se 
duce la Viena pentru examene, iar în octombrie 1874 se stabileşte la Iaşi. 


1 Arhiva episcopiei Arad, Actele nr. 3809/1873 şi nr. 1577/1874. Conform sentinţei, 
acuzaţii au fost : Panea Dumitru, Conopan Zamfir, Rafila Dumitru, Pernevan Ilie, Ardelean 
Gheorghe, Barba Ion, Iovici Ion, Vasi Ilie, Stoian Vasa, Varasdin Pavel, Trandafir Gheorghe 
şi Crişan Dumitru al lui Blaj. 

2 Oct. Lupaş, op. cit, p. 36. 

3 „Gura Satului“, În mai multe numere consecutive din aprilie-mai 1873. 

4 Arhiva episcopiei Arad, nr. 440 din 19 iulie 1873 şi nr. 1054 din 2 august 1873. 

La 12 februarie 1962 s-au implinit 100 de ani de la naşterea omului de 
teatru care a fost Alexandru Davila și 60 de ani de la prima reprezentaţie 
a dramei sale istorice Vlaicu Vodă. Se cuvine dar să purcedem la parcurgerea 
manuscriselor, dintre filele cărora vom desprinde noi şi variate aspecte ale 
personalităţii sale literare. 

De la Alexandru Davila ne-au rămas mai multe manuscrise, pe care 
le vom publica în următoarea ordine : 

I. Corespondenţă de familie, prima serie (1863—1883), în care partea 
centrală o constituie scrisorile dintre A. Davila, licean la Paris, şi tatăl său, 
doctorul Carol Davila; 

II. Corespondenţă de familie, a doua serie (1903—1929), în care cele mai 
multe scrisori sint cele schimbate între Alexandru și sora sa, Elena Perticari 
Davila; 

III. Jurnalul, datat „Prison de Piteşti, 5 mai 1898“ şi însumind 53 
file. 

Parte din aceste materiale au fost depuse, în septembrie 1943, la Biblio- 
teca Academiei Romine (C. Inv. 53790—53838) de către Elena Perticari 
Davila; donatoarea a mai adăugat și unele manuscrise de piese de teatru: 
drama neterminată Sutașul troian și variante la Vlaicu Vodă (Arhiva Per- 
ticari — Davila). 

Majoritatea scrisorilor în jurnalul autobiografic au fost scrise în limba 
franceză ; scrisorile pe care le publicăm în aceste pagini au fost traduse de 
Elena Perticari Davila. 

Scrisorile din prima serie sînt în număr de 43, dintre care majoritatea 
adresate de A. Davila tatălui său, dr. Carol Davila, și una surorii sale, Elena 
Perticari Davila, între 1876—1880; ele constituie partea centrală a acestei 
serii și se plasează pe vremea studiilor lui A. Davila la Paris. Seria începe 
cu un număr de 7 scrisori, anterioare anului 1876, unele scrise de A. Davila, 
altele de vreun membru al familiei, și prezintă informaţii interesante din 
perioada copilăriei sale. Pentru a se contura mai bine profilul lui A. Davila 
din tinereţe, seria se încheie cu un număr de 10 scrisori din anii 1882—1883. 

Pentru a înlesni raportarea celor menționate în scrisori la viața lui 
A. Davila, vom da citeva date biografice. 

Micul Alexandru începe să studieze la şcoala comunală din comuna natală 
Golești, unde ființează astăzi un muzeu, și își continuă studiile la școala 

Luterană, la care prin 4869, deci la virsta de 7 ani, se ducea călare, din Cotro- 
ceni, unde îşi avea doctorul Davila locuința. Imaginea Bucureştiului de 
acum un secol transpare şi în următoarele rînduri din Amintirile surorii 
sale : „Frumos era la Cotroceni pe atunci! Linişte, aer curat și privelişti ca la 
țară... Tata ne cumpărase patine de la Travizani, căci la Cotroceni, înainte 
de canalizarea Dimboviţei, erau smircuri, mlaştini și multe lacuri pe unde sînt 
azi case şi străzi“ +. 
Bun cunoscător al principiilor pedagogice, doctorul Davila se ocupă 
atent de educaţia copiilor săi. Lui Alexandru îi aduce la patru ani un album 
„cu toate literele şi numele tuturor animalelor şi obiectelor în franțuzeşte 
și nemţeşte“ 2. În 1867, cind băieţelul avea cinci ani, urmărea progresele lui 
în recitarea poeziilor rominești şi susținea că „trebuie să i se exerciteze memoria 
şi, punîndu-l să înveţe în fiecare zi într-un chip regulat cîteva fragmente de 
poezie şi de poveşti, va avea de la mama lui amintiri ce nu se vor şterge nicio- 
dată“ 3. La opt ani îi cerea să scrie în fiecare zi o pagină de caligrafie iar cînd 
băiatul avea zece ani, Carol Davila îi scria soţiei sale, cu destulă stringere 
de inimă, despre viaţa de internat, pe care avea să o ducă: „El trebuie să 
înţeleagă, că de acum înainte o să fie intern într-o școală; nu va putea ieşi 
decît duminica după amiază şi numai în cazul că învaţă bine, căci altfel va 
rămîne la şcoală pedepsit. Trebuie să se obișnuiască chiar de acum cu aceste 
idei. Educaţia bărbaţilor nu este posibilă fără aceste sacrificii foarte penibile 
părinţilor; e deci nevoie ca cea mai mare armonie să domnească între mama 
şi tata“ 4. Şi tot în această scrisoare propunea să-i fixeze un program zilnic, 
de două ore. Aceeaşi dorință de a fixa lui Alexandru un program minimal, 
chiar şi în timpul vacanței (cînd Anica Davila era cu copiii la Bughia — 
Muscel), îl stăpineşte şi în scrisoarea din vara anului 1872: „Îţi recomand 
să faci imediat un program pentru Lili. Trebuie să înveţe şi să nu- şi piardă 
vremea, ștrengărind toată ziua. Limba romină, poezia, o pagină de scris, 
acestea trebuie să fie ocupațiile, ca și o traducere din latină. Alexandru tre- 
buie să priceapă că 4 ore pe zi trebuie să fie consacrate învățăturii. Rămin 
10 ore de recreaţie și 8 de somn. Trebuie să se gindească mereu că instruc- 
ţiunea îi va fi singura bogăţie şi că tatăl lui munceşte încă toată ziua“ 5. 
Carol Davila se preocupa mult de educaţia copiilor săi; iar prin azilul 
„Elena Doamna“ al cărui director era, ţintise şi mai mult: să creeze un 
mijloc eficace pentru educarea obștească. În scrisoarea din 1874, răspun- 
zind la condoleanţele pe care i le adresase poetul Vasile Alecsandri, cu tristul 
prilej al morţii neaşteptate a soţiei sale, Anica, sublinia aportul descendentei 
lui Dinicu Golescu la ridicarea stării culturale a patriei sale : „Ea era suiletul 
tuturor aspirațiunilor mele bune şi nobile, era mindria speranţelor mele, a 
ambițiilor noastre de a reforma învățămîntul femeii în Rominia prin Azilul 
« Elena Doamna“ 6. 


t Elena Perticari-Davila, Amintiri din copilărie, Casa şcoalelor, f.a., 
pp. 62—63. 

2 Ibidem, p. 162. 

3 Idem, Din viaţa și corespondenţa lui Carol Davila, ed. Fundaţiei pentru literatură 
și artă, 1935, p. 223. 

4 Ibidem, p. 300. 

5 Ibidem, p. 315. 

$ Ibidem, op. cit, 370. 

Doctorul Carol Davila, tată iubitor, preocupat de dezvoltarea armo- 
nioasă a copiilor săi, şi totodată medic celebru, solicitat pretutindeni şi avînd 
deseori de suportat insultele celor din jur, Alexandru, un băieţel dornic să 
învețe, luptind din greu cu învățămîntul mai complex, într-o şcoală străină, 
Elena, o fetiţă deşteaptă, trimisă și ea, acum 9 decenii, să-şi desăvirşească 
cultura la şcoli superioare străine sînt cei trei membri ai familiei Davila a 
căror personalitate retrăieşte în paginile corespondenţei viitorului dramaturg 
romîn. 

Din cele 26 de scrisori trimise din Parisul anilor 1876—1880 de Alexandru 
tatălui său reiese deseori dragostea copilului pentru cei de acasă : „Scrisoa- 
rea ta m-a bucurat mult și m-a înviorat — scria el la 18 Mai 1876 din 
Paris. — Cu toate acestea nu mă pot deprinde încă să trăiesc departe de ai 
mei“, 1 

Copilul exilat între zidurile unui internat parizian își chema în dese rîn- 
duri tatăl să vină să petreacă împreună citeva zile „...și am putea uita astfel 
împreună cîtăva vreme în mijlocul unei atmosfere plăcute în sinul familiei, 
tu necazurile tale, eu liceul meu“ 2. 

Alteori, cu un fin umor, improviza parcă o conversaţie cu dr. Davila, 
pe aceeași temă : „În ziua de 22 soseşti la Stuttgart, alergi la Lenuţa. Stai 
cu ea pînă la 26, apoi pleci, și la 27, la 5 dimineaţa, dai de un colegian și de 
un tinăr cu mustăcioara bălană, care şi acela te așteaptă. Săruţi pe unul, 
stringi mîna celuilalt și, pornind într-o trăsură cu 4 locuri, îţi faci intrarea 
în Paris“ 3, 

Ocupațiile zilnice, războiul din 1877 şi alte evenimente îl împiedică 
însă pe dr. Davila să-și vadă copiii prea des. De aceea, tot corespondenţa 
rămîne singurul mijloc de legătură între tată şi copii. 

Tatăl era un corespondent activ şi dorea ca şi cei cu care se afla în rela- 
ţii epistolare să scrie cît mai des. O dată nota: „Alexandru scrie regulat“ 4 
iar, altădată, fiind pe front (1877), alarmat că de 15 zile nu mai primise veşti 
de la fiul său, îi scrie fiicei sale: „ Am scris lui Alexandru; voi trebuie să-i 
scrieți regulat şi să-mi daţi vești despre el. Exceptind telegrama pentru 
parale de la d-ra Marie, nu am nici o scrisoare de 15 zile“. Şi, tot pe același 
ton, tot de pe front, îi scrie de asemenea peste citeva zile : „Scrieţi o scrisoare 
mai lungă lui Alexandru și gîndiți-vă că şi el este departe de familia lui și că 
nu se va mai întîmpla decît foarte rar să avem fericirea de a fi toți împreună; 
Alexandru lipsește ; tata este în război; iată-te deci capul micei noastre fami- 
lii“ 6. Doi ani mai tirziu părintele mărturiseşte aceeași dorință de a primi 
cu regularitate scrisori de la copii: „În stirşit am primit o scrisoare de la 
Alexandru şi trebuie să spun că şi eu eram întristat de a fi rămas 14 zile fără 
scrisori de la marele nostru distrat, care a avut la distribuirea premiilor 
14 menţiuni“ 7, 


1 Cf. scrisoarea din 18 mai 1876. 

2 Elena Perticari Davila, op.cit. p. 424. 
3 Cf. scrisoarea din 3 decembrie 1878. 

Elena Perticari Davila, op. cit, p. 413. 

5 Ibidem, p. 393. 

6 Ibidem, p. 39%. 

? Ibidem, p. 426, 

În 1882, cînd Alexandru încearcă să-și continue studiile la Roma, tatăl 
dovedeşte aceeași preocupare pentru corespondența copiilor: „Azi am găsit, 
la Sinaia, prima ta scrisoare; mă voi ocupa de școale — după dorinţa lui 
Obedenaru. La două am plecat la Cimpina, unde găsesc a doua ta scrisoare; 
îţi închipui satisfacția, fericirea mea, căci, natural, caut întii scrisorile din 
Roma“ ! 

Veştile pe care liceanul parizian le dădea părintelui său erau uneori 
de natură să-l satisfacă, alteori însă nu. Din scrisorile acestea, în primul 
rind, intuim activitatea tinărului romîn la liceul „Saint Louis“ şi greutăţile 
cu care are de luptat pentru a putea să ajungă absolvent al institutului. 

De la început, elevul nostru îşi mărturisește deficiențele: „Eu învăţ 
bine şi mă silesc, dar nu e deajuns, căci, sînt foarte înapoiat. 2 Apoi „medi- 
taţiile mele le urmez, Citeodată am două într-o zi“ 3. 

Jocul examenelor, clasificările, cînd sub aşteptări, cînd peste așteptări 
(„al cincilea la greacă“; „al doisprezecelea la versurile latinești“ etc.) neli- 
nişteau pe doctorul Davila. 

În iulie 1877 comunică rezultate mai mulțumitoare la examene [7 la 
greacă, 7 la franceză, 5 la gramatică tranceză („nu e bine, dar e potabilă, 
cum zicem noi la liceu“ 4 notează resemnat elevul nostru) '8 la latină“], ca 
în martie 1879 să comunice, la fel de resemnat, căderea lui la bacalaureat: 
„Dragă tată, am căzut la bacalaureat. Şi încă am căzut în felul cel mai ridicol, 
din cauza discursului latin. Aveam ca subiect «De Burrhi personna in Racinii 
tragedia». E o dizertaţiune foarte frumoasă, pe gustul meu, dar care cere 
aproape 8 ore de lucru și multe dezvoltări. Ni s-a limitat timpul și hirtia, ne- 
dindu-ni-se decit 4 ore şi ne-avînd dreptul de a serie decit 52 rinduri. Reco- 
piind, am scris în grabă şi am sărit o frază, ceea ce m-a clasificat, latina fiind 
slabă, însă fără greșeli. Versiunea era bună și am ştiut bine oralul. Nota 
facultăţii este astfel: «Discurs neterminat, versiune bună». Cu toate că am 
căzut acum, acest examen îmi dă mare nădejde pentru viitor, şi presupun 
că voi fi primit în iulie viitor“ 5, 

Pasajul reprodus caracterizează cel mai bine pe tinărul romin: indi- 
ferenţă față de examene, și nici un fel de regret pentru insucces. Om de lume, 
sportiv, cu preocupări artistice și literare, Alexandru subestimează impor- 
tanța examenelor și propune, foarte uşor (teoretic), repetarea examenului 
de bacalaureat în sesiunea următoare. 

Primele impresii despre liceul parizian sînt asemănătoare cu acelea pe 
care le-a avut în pensionatul d-lui Ureche. „Internatul e oribil și te adjur să 
nu trimiți pe Pia (fratele său mai mic) intern în străinătate“ 6. Internatul 
îi devine respingător pe zi ce trece : se fură ca „în codru“, iar directorul „ti 
tratează într-una de canalii, mizerabili, născocitori de ipocrizii și boi“ 

„Urăsc acest liceu, crede-mă tată, îl urăsc așa cum te iubesc pe tine“, 


1 Cf. scrisoarea din 6 septembrie 1882. 

Cf. scrisoarea din 12 iunie 1876. 

Cf. scrisoarea din 19 iunie 1876. 

Cf. scrisoarea din 17 iulie 1877. 

Elena Perticari Davila, Din viaţa și corespondenţa lui Carol Davila, p. 424. 
Cf. scrisoarea din 26 februarie 1879. 

Cf. scrisoarea din 4 februarie 1879. 

Cf. scrisoarea din 28 februarie 1879. 

declară cu toată convingerea liceanul în faţa nedreptăților văzute într-un 
liceu particular. 

Şi în scrisoarea din preajma bacalaureatului se află o pagină referitoare 
la acelaşi subiect pe care o vom transcrie fragmentar, pentru că este o viru- 
lentă critică a şcolii burgheze şi, mai ales, a celei particulare : „După ce-am 
trecut, 8 ani în pensionate și în licee, internate mai mult sau mai puţin plăcute 
— şi în familie — după ce ai respirat într-o odaie prea mică aerul încărcat 
de răsuflarea a 25 sau 30 (de) camarazi, după ce ai îngălbenit pe paginile a 
vreo duzină de dicţionare de tot felul și ai înnegrit paginile nenumăratelor 
caiete, după ce ai încercat o muză nehotărită într-un limbaj scump lui Bembo 
şi pedanţilor din secolul al XVI-lea, după ce te-ai adresat romanilor și grecilor 
sub masca lui Cicero, Cesar, Demostene sau Philopoemen, după ce ai înde- 
plinit aceste isprăvi a căror grețoșenie ar fi oprit pe Hercul sau pe orișcare 
alt viteaz, într-adevăr am rămas ce eram înainte“, 

Din rîndurile următoare se poate vedea apoi cît de sănătos judeca tł- 
nărul de 16 ani, cum dădea mai multă cinstire ţăranului muncitor, robust 
şi cuminte, decît unui intelectual plăpînd și slab pregătit. El face elogiul 
vieţii sănătoase, în mijlocul naturii și al oamenilor căliți la şcoala vieţii: 
„Şi azi, în preajma examenului, aflu că ţara mea e în primejdie şi cu toţi 
vrednicii cetăţeni alerg să iau pușca și să mă așez la graniţă, alături de un 
țăran, pe care războiul l-a smuls de la plugul său și care se va bate bine şi 
care nu va avea —ca mine — dureri de stomac pentru că a băut un pahar 
de apă, nici dureri de şale pentru că și-a pus ranița în spinare... şi acest om 
va servi mai bine patria decit mine şi cu toate aceste nu ştie latineşte“ +, 

Tînărul Alexandru era puţin preocupat de evenimentele politice, interne, 
totuși îi cere doctorului Davila informaţii despre mersul războiului ruso-turc 
şi își exprimă, în două rînduri, opiniile juste : odată asupra calităţilor remarca- 
bile ale soldatului rus : „Mulţumesc de știrile ce mi le dai de război; pretutin- 
deni se aduc laude atitudinei ruşilor... Am un camarad care e foarte în curent, 
căci părinţii lui vin de-l văd aproape zilnic; mi-a spus aseară că Turcii au fost 
bătuţi într-o mare bătălie şi că au pierderi insemnate. El nu-şi amintea numele 
localităţii, dar ştia că Turcii învinşi se retrăgeau în oraș și că Rușii, urmărindu.-i, 
luară fortul“2, şi, a doua oră, pentru a sublinia rolul nefast al ciocoilor romiîni : 
„Eri pe la 12 am aflat că ministrul şi-a dat demisia și că domnitorul a abdicat 
— scria Alexandru în iulie 1879, dînd crezare unor zvonuri false—. De e 
adevărat, mari rele au să vie asupra ţării noastre, pentru că sînt mulți lingăi 
de familie domnească, care scot limba de un cot, căutind la tron. Cred, săr- 
manii căţei, că un tron se cîştigă ca un vis, oftînd. S-ar putea chiar să se facă 
după un război exterior, un război civil, din cauza mulţimei de ciocoi, ce ar 
voi să domnească 3. 

Dintre numeroasele cunoștințe care-i rețin atenţia în timpul celor patru 
ani de studii pariziene, unele apar mai insistent în această corespondenţă, 
altele mai puţin. Dintre romini, sînt vag amintiţi : nenea Grigorescu, pictorul, 
care „a fost aici acum o săptămînă și mi-a adus albumul și scrisorile“4, după 


1 Cf. scrisoarea din 2 august 1880. 
2 Cf. scrisoarea din 3 mai 1877. 
3 Cf. scrisoarea din 8 iulie 1879. 
4 Cf. scrisoarea din 12 iunie 1876. 

cum notează la 12 iunie 1876, şi nenea Popi, Protopopescu Staniu, secretarul 
devotat al doctorului Davila, care îl vizita la Paris şi-i aducea vești de acasă. 
Dintre francezi, doi prieteni ai tatălui său îi rețin atenţia. Lemaître, care, 
după cum spune doctorul C. Davila într-o scrisoare către fiica sa, din 1878, 
„s-a ocupat de Alexandru procurindu-i distracţii în raport cu virsta lui,“t, 
francezul care a venit în ţară şi a înfiinţat o fabrică, apoi Mathieu o veche 
cunoştinţă de a doctorului Carol Davila, care avea un magazin de instrumente 
chirurgicale la Paris; în urma unor comenzi telegrafice, el trimisese armatei 
romîne instrumentele cerute, pentru ca în final primul-ministru al ţării să 
nu vrea să le plătească. Cu toate aceste amănunte, defavorabile romînilor, 
bătrinul negustor parizian, prieten al doctorului Carol Davila, primeşte cu 
bunăvoință pe tînărul Davila şi-l introduce în familia sa. În scrisoarea din 27 
aprilie 1878, Alexandru povesteşte că își petrece vacanța „la scumpii noștri 
prieteni Mathieu, adică, mai ales, la micul său Raoul, care azi e mare (și chiar 
om mare)“ şi aminteşte despre expoziţia din Paris, unde „Raoul a expus lucruri 
splendide, drăguţe, gingaşe, în sfirşit maximul de eleganţă spre a tăia brațe 
şi picioare“, 

Aminteşte apoi de comenzile pe care armata rusă i le-a făcut și de în- 
datoririle pe care armata romînă le avea faţă de acest furnizor dublat de un 
om de inimă: „Dar noi tată, cum rămine ca să-l recompensăm? El, care a 
furnizat armatelor noastre dintr-o dată, fără să cerceteze cum şi cînd va fi 
plătit — şi dacă va fi plătit în curînd“ 2. 

O scrisoare interesantă, emoţionantă (mai reuşită în originalul francez 
decît în tălmăcirea rominească a Elenei Perticari-Davila) este aceea din 
20 ianuarie 1879, unde povesteşte agonia şi moartea bătrinului Mathieu. 
Prin tonurile ei sumbre, adecuate subiectului cît şi prin virsta autorului — 17 
ani — ea poate fi socotită o pagină antologică. 

Din paginile corespondenței lui Alexandru cu tatăl său putem intui pe 
viitorul literat. Informaţii precise despre preocupările literare ale tinărului 
A. Davila găsim în scrisoarea din 8 iulie 1879, cu indicația: „originalul în 
romiîneşte“ în care îi scrie surorii sale, Elena : „...vinerea trecută am avut 
compunere (adică un fel de examen în scris), în versuri latine; subiectul era 
destul de frumos : „Odă orașului Paris“. Profesorul mi-a spus că nu era rău, 
ceea ce m-a cam cuprins de mirare, căci n-am nevoie de a face versuri frumoase, 
nici latine, nici în orice altă limbă. Dar îmi plac versurile şi poate asta îmi 
ajută să le fac destul de bine“3. 


O altă scrisoare, plină de informaţii asupra primelor sale încercări poetice, 
este aceea adresată doctorului Davila, la 8 iunie 18804. 

Tinărul, după cum se va vedea, denotă mult umor şi discreţie pentru 
subiecte atît de delicate : 


1 Blena Perticari Davila, Din viața și corespondența lui C. Da- 
pila, p. 443. 

2 Ibidem, p. 410. 

3 Cf. scrisoarea din 8 iulie 1879, 

4Blena Perticari Davila, op. cit. pp. 485—436. 

„De altminteri am ascuns tuturor îndeletnicirile mele metromane. Nu 
le-am destăinuit decit Elenei, nu ştiu de ce, şi iată-mă trădat. 

Calea-valea să vorbeşti în familie, dar tu, tată, te duci pretutindeni și 
spui că fiul tău face versuri și dacă, peste toate, le mai citeşti și altora,... sint 
pierdut... Apoi, înapoindu-mă la București, o să văd prietenii venind la mine 
cu o expresie tristă zicîndu-mi : — Sărmane prietene, ești mai bine? — Dar 
n-am fost bolnav niciodată — Ba da, se zice că faci versuri. Îmi vine ca să 
pedepsesc pe Elena de indiscreţia ei, să-i scriu, în loc de o scrisoare amabilă, 
un poem întreg în monotone versuri alexandrine, al cărui subiect va fi Filozofia 
în familie» şi nu va avea dreptul să doarmă între fiecare stih“1. Indiscreţia 
la care se referea poetul era legată de poezia sa închinată plopului casei; el 
i-o comunicase surorii sale, Elena, care la rindu-i o transmisese tatălui său. 
Despre această poezie intitulată Au peuplier de la maison, sora sa amintea 
următoarele: „Un plop frumos și falnic crescuse alături de casa noastră de 
la Cotroceni şi o umbrea frumos; rădăcinile lui lăstărise prin dușumeaua sa- 
lonului. Plopul fu osindit, doborit la pămînt, plins de mine într-o scrisoare 
lui Alexandru, care îmi răspunse prin următoarele versuri, din care nu-mi 
amintesc aproximativ decit prima strofă : 


„Donc, en ta renversé, beau peuplier sauvage. 

Toi, géant d'autrefois accoudé sur nos toits 

Les hommes d’aujourd’hui n'aiment plus ton ombrage 
Comme laimaient jadis les hommes d’'autrefois...2“ 


Un alt și de fapt ultim capitol, care iese în evidență din această corespon- 
dență, este acela al legăturilor lui A. Davila cu teatrul și cu lumea lui. Autorul 
lui Vlaicu- Vodă, animatorul teatrului romînese modern, al cărui nume a fost 
apropiat, de către regizorul Vasile Enescu, și pe bună dreptate, de acela al 
lui Stanislavski şi de-al lui Antoine, frecventa deseori Comedia Franceză și, 
după cum scria dr. Protopopescu Staniu, bunul nenea Popi al copilului de 
odinioară, :„Vă mai pot spune că mă cam lasă fără de bani cu teatrele“s, 

Tînărul de 18 ani văzuse Avarul în interpretarea lui Got și-și exprima 
încîntarea pentru jocul său realist: „Got, păstrindu-i nota comică, a știut 
să-l prezinte atit de odios publicului, încît vecinul meu nu s-a putut împiedica 
de a şopti „canalie“. Acest domn m-a amuzat cît toată piesa, atit se arăta 
de interesat, de milos, pentru bieţii copii oropsiți de Harpagon“a. 

În 1882, deci la 20 de ani, Alexandru pusese în scenă, pentru prima oară, 
Les plaideurs („Impricinaţii“, cum sună titlul celei de a doua tilmăciri în limba 


1 ElenaPerticariDavila, Dinviaţași corespondenţa lui Carol Davila, p.436. 
2 În traducerea Elenei Perticari Davila : 

Te-au prăvălit, frumos plop sălbatec, 

Tu, gigant al pădurilor, răzimat de acoperişuri, 

Oamenii de azi nu mai iubesc umbra ta, 

Cum o iubeau oamenii de altădată. 

3 Cf. scrisoarea din 10 februarie 1880, 

4 Ibidem. 


418 DUMITRU D. PANAITESCU 8 


romînă a comediei, care a apărut în 1940 şi aparține poetului și actorului 
A. Pop-Marţian). Comedia fusese reprezentată cu mare succes de către elevele 
azilului. La distanţa de un an, dr. Davila, directorul azilului, îi scria fiului 
său, la Roma, despre noul program artistic, compus din : Doctorul fără voie, 
de Molière, Cinel-Cinel, de Alecsandri, opereta Suzon şi Judita, și, încintat, 
conchidea : „Toate elevele nu vorbeau decit de anul trecut. Suvenirul tău era 
în toate inimile, laudele pe toate buzele, la fiecare dificultate se zicea : „Ah 
dacă ar fi fost aci dl. Alexandru“. 

Scrisorile lui A. Davila către tatăl său, din timpul studiilor sale liceale, 
înfățișează dezvoltarea armonioasă a tinărului romîn în mediul parizian. 
Ținînd seama de faptul că a fost coleg cu Jaques Feraudy, viitorul societar 
al Comediei Franceze şi cu Georges Feydeau, viitorul autor dramatic s-ar 
putea spune că liceul „Saint Louis“ a fost o adevărată pepinieră de oameni 
de teatru. 

Documentar de epocă şi documentar suiletesc, cele 43 scrisori constituie, 
ca orice corespondenţă literară, o bogată sursă de informaţii pentru istoria 
literară și ilustrează cu noi piese capitolul studiilor liceale ale autorului lui 
Vlaicu- Vodă. Ultimele lui scrisori din seria primă conţin date referitoare la 
studiile sale ulterioare; din ele reiese totodată grija celor din jurul lui, ca 
Alexandru să-şi continue studiile. 

În 1882, în ciuda faptului că se adresa unui tînăr de 20 ani, dr. Davila 
devenea mai sever, mai dur: „Aştept scrisoarea care să-mi certifice înscrierile 
tale. Sînt îngrijorat căci scrisorile tale nu sint precise, relativ la ce doresc să 
ştiu. Mă adresez ţie, ce vrei? să scriu lui Obedenaru (secretar la legația romină 
din Roma) ca să-mi dea amănunte ?“2, 

Lucrurile se amină; ministrul T. Văcărescu îl vrea atașat de legaţie la 
Bruxelles, iar cumnatul lui Alexandru, căpitanul Ioan Perticari (se pare o 
mină de fier şi o energie bine folosită), prelua în cele două scrisori din 1883 
adresate doctorului Davila, conducerea spirituală a junelui poet; el hotărăște, 
bineînţeles cu asentimentul împricinatului, ca în luna octombrie a anului 1883 
acesta să-şi treacă bacalaureatul la Bruxelles, după care îşi va continua studiile 
universitare şi-şi va relua activitatea pe lingă D. Sturdza, al cărui secretar 
fusese numit. 

Vom încheia aceste date suplimentare asupra studiilor lui A. Davila cu 
un pasaj care se înscrie pe aceeaşi linie cu celelalte mărturii asupra studiilor 
liceale : „Din partea mea, fac aci făgăduiala formală de a trece examenul meu 
la București şi de a continua studiile de drept atunci cînd diploma bacalaureatu- 
lui va fi iscălită. Sint convins că, oaia rătăcită (copilul) care se înapoiază acasă, 
cît de riioasă ar fi, o vei primi cu braţele deschise. De altminteri Jean va fi 
aci spre a-mi arăta calea ce trebuie să urmez și să mă readucă pe drumul dorit, 
dacă din întîmplare — cal nărăvaș — aş intenționa să mă abat din 
calea bună 2*. 


1 Elena Perticari Davila, Din viața și corespondența lui Carol 
Davila, pag. 451. 

2 Cf. scrisoarea din noiembrie 1882. 

3 Cf. scrisoarea din 4/16 august 1883. 

I 
CORESPONDENȚĂ DE FAMILIE 


(1863—1883) 
1 Anica Davilaı către soțul său, Carol Davila? 
Golești, 4 octombrie 1863 


„___ Copilaşul nostru e sănătos, s-a deprins să mănînce cucudei (strugurei) scoţind pielițele 
şi chiar simburii. Să-l auzi cerînd tuturor, toată ziua struguri; mănîncă dimineaţa, la 12 


şi seara la masă. Doarme bine, rîde, cîntă, joacă, devine din ce în ce mai mucalit şi drăguţ, 
astfel că nu vei fi mirat să vezi toată familia care se supune voinţei lui. A poreclit pe toată 
lumea : fratelui meu Constantin, îi zice Coco, Bișetei (fata lui Rosetti) Picheta, lui Mitică 
Bitică, unchiului Radut — Adu. Degeaba toți îi spunem să zici nenea Radu, el răspunde 
„nu nenea Adu“ și arătind cu degetul pe nenea Nicolae’ zice : „Nenea Na“, cu alte cuvinte 
nu zice nene decit unchiului Nicolae. E un mic tiran cum nu se întîlnesc mulţi. 

După toate ce-ţi scriu, spune dacă nu-ţi vine să laşi încolo spitalele, manevrele şi să 
vii aici, să săruţi pe dragul nostru Lili, să-l desmierzi şi să-l mănînci? 

Te îmbrăţişez, 


Anica 


2 A. Davilas către mama sa, Anica Davila, 


1869 Bucureşti 


Înapoindu-ne acasă am găsit scrisoarea ta; tata mi-a citit-o și mi-a explicat istoria 
regelui Prusiei, pe care nu o cunoşteam. Trăsura va fi gata; tata merge în fiecare zi să 
grăbească. Vom aduce anghinare și sacul lui nenea Radu. Cînd mi-a citit tata că tu zici 
că te-am uitat, am spus că nu-i adevărat, că sînt oameni răi care pot zice aşa, că toată 


1 Anica Davila (1836—1874), născută Racoviţă, mama lui A. Davila, era nepoata 
lui Dinicu Golescu. Asemeni bunicului ei, a avut preocupări cultural-educative, a condus 
alături de soţul ei, dr. Carol Davila, Azilul „Elena Doamna“. La moartea ei, Cezar Bolliac 
scria în „Trompeta Carpaţilor“ (17 ian. 1874) : „Azilul Elena Doamna şi-a pierdut pe adevă- 
rata mamă“. 

2 Carol Davila (1828—1884), tatăl lui A. Davila, a fost întemeietorul învăţămîntului 
medical superior la noi; ultimul studiu asupra activităţii sale este G. Barbu, Carol 
Davila și timpul său, Editura Științifică, Bucureşti 1958. 

3 A, Davila avea pe atunci un an şi opt luni. 

4-5 Radu Golescu (1817 — 1877) şi Nicolae Golescu (1810—1879), fiii lui Dinicu Golescu, 
unchii mamei lui A. Davila. Au participat alături de ceilalți frați ai lor (Ștefan şi Alexandru) 
la revoluţia din 1848, după care Nicolae şi Ştefan au fost exilați. (cf. George Fotino, 
Din Vremea renașterii naţionale a Ţării Rominești „Monitorul oficial şi Imprimeriile statu- 
lui“, Bucureşti 1931). 

$ Alexandru Davila iscălea prescurtat A. Davila, nu Al. Davila. (cf. dosarele Davila, 
de la Muzeul Teatrului Naţional.) 

ziulica mă gîndesc la tine și [la] surioarele mele şi dimineaţa şi seara vorbim de voi, tata şi 
cu mine. Lilică iubește pe măiculița lui şi e trist că e despărţit, dar trebuie să meargă la 
şcoală şi sărmanul tăiculița ce-o să facă dacă Lilică va fi plecat şi casa va rămîne goală? 

De ce spui în scrisoarea ta, mamă dragă, că mă săruţi pe mine şi nu spui nimic pentru 
tata, pentru dragul meu tăticuţ; era trist, dar l-am sărutat de atîtea ori din partea ta că 
i-a mai trecut și a fost mulțumit. 

Am scris o scrisoare lungă, care trebuie să fi sosit la Pitești, trimite să o ia. 

La diligenţă ni se spune că vaporul va avea întîrziere, deoarece este foarte puţină 
apă în Dunăre, deci nu trebuie să așteptați pe grand-maman atît de curînd. 

O mie de sărutări pentru tine şi pentru nenea Nicolas. 


Alezandru Davila 


3 Carol Davila către soţia sa, Anica Davila 


(fără dată) 

Teri, miercuri, a fost ziua marilor emoţiuni. Luni Lilică a fost dojenit la şcoală că nu 
era atent. Cînd m-am dus să-l iau, mi s-a spus că era pedepsit şi că nu avea voie să vie acasă. 
M-am înapoiat singur, trist, cum îţi poţi închipui, și am trimis dejunul fiului meu. 

Dar la 12 jum. soseşte pe jos, trist, descompus, palid, cu ochii înfundaţi, ca şi cum ar 
fi avut o grea boală. M-am abținut de la orişice observaţie sau dojană, l-am dus să mănînce, 
a luat curaj și niţică poftă de mîncare, şi-a înghiţit lacrimile şi a mîncat un ou. Nu s-a jucat, 
ci s-a pus imediat să scrie temele. A trebuit să plec la 3, cînd m-am înapoiat l-am găsit tot 
la masă, citind, scriind şi recitînd. Pentru mine a fost o mare bucurie. 

Spre a-l distra (fără nici o explicaţie) am mers călare lat... 


4 A. Davila către mama sa, Anica Davila 
Bucureşti, 1873 


Dragă mamă, 

Nu putem veni sîmbătă; nu știu care este cauza. 

Să-ţi spun cum merg lucrurile la școală. D-nul Urechia a numit un cenzor. Acesta 
va supraveghia să nu lipsească nimic elevilor și să fie curăţenie în clasă. Ordinul zice: 
„Toţi elevii trebue să aibă regulă și curățenie în pupitre : acela care o va avea este menţionat 
pe tabloul de onoare, însă acela care nu o va avea va fi trecut pe tabloul negru“. Eu am 
ținut pupitrul în cea mai desăvirșită ordine și pentru aceasta sînt pe tabloul de onoare. 

S-a întîmplat în şcoală o istorie mare. Într-o zi s-a servit la masă o piine mai veche. 
Atunci unul dintre băieţi zise : „cum se poate să ne dea la masă o piine ca asta?“ Domnișoara 
auzi aceste vorbe şi le comunică D-lui Urechia?. Acesta se supără şi dete afară toată clasa 
V-a gimnazială. Dar nici pîn-acum nu se ştie sigur cine a spus vorbele acele. 

Sînt sănătos, dragă mamă. La revedere. 

al tău fiu 
A. Davila 


1 restul lipseşte. 
2 Urechia (Vasile A.) — (1884—1901) — istoric, scriitor, academician, ministru al 
Cultelor şi Instrucțiunii Publice, în două rînduri. Bogată activitate literară. 

5 A. Davila către tatăl său, Carol Davilat, 


Bucureşti 16/26 ianuarie 1875 


Orele de curs din această tristă simbătă au trecut fără să îmi pot aminti decît de o 
hartă geografică din timpul dimineţii şi de o lucrare de geometrie făcută seara. 

Spusei, tată, că nu mai vedeam, că tot cugetul meu plutea în ceață. 

E adevărat că incidentul pe care l-am avut cu directorul liceului m-a izbit cu atît 
mai mult, cu cît fusese mai odios urzit și pus la cale. 

Am fost chemat la cancelarie, eu care nu avusesem niciodată a face cu administraţia 
decit pentru lucruri fără însemnătate; au crezut că această ameninţare subită de a fi dat 
afară din liceu mă va înspăimînta și că frica m-ar ademeni să denunţ pe camarazii mei: 
Laşii. Vezi, tată, nu sînt rău din fire, dar îţi mărturisesc că mi-ar plăcea să mă răzbun, să- 
fac pe acest director să plătească scump toate insultele cu care m-a ocărit, nădăjduind să 
mă intimideze, să mă turbure. Ştia totuşi că nu le meritam, ceea ce nu l-a împiedicat să 
mi le arunce cu duiumul în obraz. 

Dar să lăsăm aceasta... 

Aş dori să întirzii scrisoarea încă cîteva zile, spre a-ți da clasificarea mea în științele 
naturale și temele latine. Dar n-am vrut să măresc îngrijorările tale. Îţi voiu spune acum 
că am fost al 17-lea în versiunea latină — adică am pierdut un loc de la ultima compoziţie 
— şi al 12-lea în geografie, la ambele din 44 de elevi. E mult, cred. 


6 A. Davila către tatăl său, Carol Davila 


București, 14 noiembrie 1875 


Dragă tată, 

Numai două zile au trecut de cînd nu ne-am văzut şi totuşi aşavea mare bucurie să 
te văd iară; 

Nu mai vii, ca înainte, să-mi aduci știri de copii. Ce face Elena? Mai cu seamă de ea 
aş vrea să știu, căci am lăsat-o bolnavă. Ce face dragul nostru Pia? E mulţumit de nene Ică,? 
care s-a gîndit să-i trimită o mărturie de la botezul verişoarei? Şi Zoet ce mai spune nou? 
Ascultă de prescripţiile doctorului şi de rugămințile fratelui ei? A părăsit patul? 

Eu, spre a întimpina întrebările ce mi s-ar putea face, vă spui: că sînt sănătos, că 
învăţ bine și că-mi fac datoria. Sînt mulţumit de mine. 

La noi mai sînt vreo doi bolnavi la infirmerie, dar cred că se vor însănătoși curînd. 

D-nul Urechia a fost la Iași şi s-a înapoiat azi. Tată dragă, te rog vino să mă vezi şi 
adu-mi ştiri de bolnăviorii noştri de acasă. 
Te sărut, fiul tău 

Lili 


1 Primele două paragrafe ale scrisorii (amintesc ziua de 13/25 ianuarie 1874, ziua 
morţii Anichii Davila) sînt reproduse de Elena Perticari Davila în Din 
viaţa și corespondența lui Carol Davila, pp. 379—380. 

2 Pia, fratele lui Alexandru. 

3 Denumirea pe care i-o dădea Pia lui Alexandru. 

4 Zoe, sora lui Alexandru. 

7 A. Davila către tatăl său, Carol Davila 


Bucureşti, 16 decembrie 1875 
Dragă tată, 


Îţi scriu azi pe o hîrtie tăiată de mine dintr-o coală mare. Mi-am zis : de ce să mai 
cheltuiesc să cumpăr hîrtie de scris, cînd e atît de uşor să mi-o prepar singur; imediat am 
cerut d-lui Urechia hirtie obişnuită, am tăiat-o, şi acum, iacă hirtia liniată gata și bună 
de scris. 

Teri am fost niţel suferind, cred că am avut un acces de friguri; a ţinut pînă la 5 după 
amiază, cînd m-a lăsat. 

Sîmbătă încep vacanţele. Cu toate aceste, elevii din provincie au voie să plece joi, 
ca să fie acasă de Crăciun. 

De aceea trimite şi tu să mă ia joi la ora 4, căci crede-mă, mi-ar părea foarte rău 
să nu iau masa seara cu grand-maman de ziua ei! şi să nu sărut pe Zoe, urindu-i o viaţă 
fericită. 

Aminteşte-ți, te rog, tată dragă, şi de timbrele pe care mi le-ai făgăduit că mi le vei 
găsi la Spitalul Militar. 

Azi am avut nota 9 la geometrie. 

Sărut pe nenea Niculae, bunica şi pe toți, ca şi pe tine de 1 000 de ori. 


Fiul tău care te iubește, 
Lili 


8 A. Davila către tatăl său, Carol Davila 


Paris, 18 mai 1876 (la liceu) 
Dragă tată, 


Am primit ieri scrisorile tale şi mă grăbesc a-ți răspunde ca să nu mă mai dojeneşti 
de întirziere. 

Scrisoarea ta m-a bucurat mult şi m-a înviorat. Cu toate acestea nu mă pot deprinde 
încă să trăiesc departe de ai mei. Simt că-mi lipsește ceva — nu sînt prietenii, că iute s-au 
ivit alţii; au văzut că sînt bun, că nu mă supăr de nimicuri și că, dacă ar fi nevoie, aş şti 
chiar să mă apăr. Aceasta s-a întîmplat cu un băiat, care, trecînd mereu în spatele meu, 
îmi punea piedică, mă îmbrîncea, îmi da ghionturi, dar pînă la sfîrşit i-am arătat că ştiu 
şi eu să mă apăr. Ceilalţi ne priveau de departe, iar istețul amuţise. 

În clasa mea elevii sînt înaintați la greacă şi latină, poate şi în istorie, dar la fizică 
sînt foarte slabi şi la matematică destul de înapoiaţi. 

Eu mă silesc cît pot. 

Azi am fost la D-l Mathieu, unde am văzut medalionul mamei. Dar, te asigur că nu 
mai e atît de frumos ca înainte. Dl. Mathieu insistă ca să mă ia cu el la ţară şi vrea negreşit 
să aibă aprobarea ta. 


1 Zinca Golescu (1789—1879), soţia lui Dinicu Golescu; cf. George Fotino: 
Din vremea renașterii naţionale a Țării Rominești, I, (cap. I, „Zoe Golescu și copiii e. 
Portrete sufletești). 

La fereastra mea o păsărică vine în fiecare seară să-mi cînte cîntecele ei. 
Am primit şi o scrisoare de la nene Popi, care îmi spune că e subchirurg. Îmi pare 
foarte bine, căci iacă-l avînd o carieră. 
Eu sînt nerăbdător să ştiu ce înţelegi tu prin acest „în curînd“ prin care îmi anunţi 
venirea ta. 
Te sărut, fiul tău 


Lili 


9 A. Davila către tatăl său, Carol Davila 
Luni 12 iunie 1876 (din liceu) 


Dragă tată, 

Am primit azi, cu mare bucurie, scrisoarea ta, tocmai cînd ieşisem din clasă. Ceea ce 
m-a surprins mai întîi că nu era datată și aș dori să ştiu dacă primiseși pe a mea, cu desenele 
peniru Elena. 

Bine faci, dragă tată, să mă îmbărbătezi niţel prin poveţile tale; sînt mai singur ca 
niciodată, şi George este încă bolnav, şi de rîndul acesta acasă la el, şi în pat. S-a sculat 
niţel ieri, dar doctorul i-a ordonat să rămiie încă în cameră o săptămînă întreagă. 

Dacă ai fi fost tu aici, l-ai fi pus să alerge, ca să lase boala în urmă. 

Nu mi-ai răspuns încă, și văd că nu vrei să-mi spui cînd va fi acel „în curînd“ de care 
e vorba. 

Nenea Grigorescu! a fost aici acum o săptămînă și mi-a adus albumul și scrisorile. 

Eu învăţ bine şi mă silesc, dar nu e de ajuns, căci sînt foarte înapoiat. Cu toate acestea 
să nu ne deznădăjduim, căci, poate, cu multă silință şi sforţări, voi ieși la cale. 

Ai dreptate să-mi spui că-l neglijez pe bietul Piulică, dar îi voi scrie multe și multe. 

Tată dragă, spune te rog să-l lase pe Pia să scrie aşa precum suflețelul lui îi va dicta, 
căci tot ce scrie în scrisorica lui nu vine de la el. 

Ieri a fost alergat faimosul premiu de la Paris, de 100.000 franci, acela la care ați 
asistat şi tu şi mama în 1873. Dar de rîndul acesta nu au cîștigat francezii, nici Boilard, 
nici englezii... 

Aseară, înapoindu-mă la liceu, am văzut o mare serbare la „Cafe Anglais“. Numele 
calului cîştigător este Kisber, 

Alaltăeri a sosit la Paris o delegaţie din Maroc, cu daruri pentru mareşal și 
cai frumoși. | 

Eu mă simt niţel suferind, cred că am răcit, căci m-a durut tare capul şi miine mă voi 
duce la vizită medicală. 

Iartă dacă scrisoarea nu are timbre. Dă-mi știre despre nenea Nicolae, 
Amintiri unchilor, 


Te sărut de mii şi mii de ori, 
fiul tău Lili 
1 Pictorul Nicolae Grigorescu (1838—1907); asupra legăturilor de prietenie ale pic- 


torului cu dr. Carol Davila şi cu familia sa, cf. şi B. Brezianu: Nicolae Grigorescu, 
Editura Tineretului, București, 1959, p. 175 (capitolul „Prieteni şi admiratori“). 

10 A. Davila către tatăl său, Carol Davila, 


Luni 19 iunie 1876 (din liceu) 

Dragă tată, 

În ultima ta scrisoare îmi ceri să-ţi vorbesc cu cea mai mare sinceritate de studiile 
mele. Cu mare plăcere îţi voi spune că în ajun dl. Evelart, pe care îl întrebasem dacă voi 
putea trece în clasa a treia, mi-a răspuns că, desigur voi trece luînd în vedere buna mea 
voință și silință — căci toți aici găsesc contrariul de ceea ce găsea dl. Urechia. Cît despre 
loc, ce l-aș putea avea, nu l-aş putea obţine, fiind prea slab pentru a mă prezenta la con- 
cursul general. 

Cred însă că voi trece bine clasa patra şi că, prin urmare, nu va fi decît prin meritul 
meu că aş trece într-a treia. 

Meditaţiile mele le urmez. Citeodată am două într-o zi. 

Doctor Charlier a sosit sîmbătă și a venit să mă vadă la liceu, aducîndu-mi scrisorile 
şi certificatele. Am fost foarte fericit de a-l vedea. 

Între altele e o mare greşeală în certificatul meu, unde au scris că m-am născut în 
anul 1861, şi eu m-am născut în 1862. Dar voi corecta în grabă această greşeală. DI. Charlier 
mi-a propus să mergem la Asniere, la Dl. Cheradau, unde am găsit pe Adolf și alți prieteni, 
şi au fost toţi mulţumiţi, amintindu-ne de prietenii ce nu erau cu noi — peste zi am mers 
să vedem regatele de pe Sena și seara ne-am înapoiat. Adolf la cursa lui, cum îşi cheamă 
liceul, iar eu la castelul meu din Bd. St. Michel. (Liceul Louis le Grand). 

Prin aplicaţiunea mea mi-am cîştigat afecțiunea profesorilor mei şi la fiecare 15 zile 
mi se dă o mică carte cu care, dacă aș fi vreodată consemnat să nu ies duminica, aş putea 
ieşi. Am pînă acum &, dar n-am avut nevoie de a mă folosi de ele. 

Într-una din scrisori spui că vei sosi la 15, dar nu spui în ce lună... 


11 A. Davila către tatăl său, Carol Davila 


Sîmbătă, 24 iunie 1876, Paris 
Dragă tată, 


Am primit ieri scrisoarea ta din 18 iunie și m-am bucurat mult, căci nu mai avusesem 
scrisoare de 9 zile. Primisem într-adevăr între timp o scrisoare de la nene Popi, dar nu era 
de la tata. 

Nu trebuie să crezi, dragă tată, că am prea multe zile de concediu, dacă ai şti ce schim- 
bare s-a făcut în mine, ai găsi că nu sînt destule concedii. 

Încep a progresa în toate : la limba greacă pot acum pricepe o versiune şi a face o 
mică temă. Herodot mi se pare destul de greu, dar într-o lună, cert, îl voi tălmăci mai bine. 

În latinește traduc cu destulă înlesnire, pe Virgil, şi reproduc în latină autori francezi; 
aceasta îmi este mult mai anevoios. 

Nu fac versuri latinești, căci Dl. Evelart mi-a spus că nu e indispensabil actualmente, 
deoarece nu urmasem clasa de la începutul cursurilor, dar mai cu seamă trebuie să pro- 
gresez în limba greacă, în care sînt foarte slab. 

A avut amabilitatea să-mi împrumute mici cărți de ale lui, din care traduc de multe ori. 


1 restul lipsește. 

Înainte de a începe a-ţi scrie, lucram la o analiză în limba greacă şi nu-ţi scriu decit 
după ce am terminat-o. 

Dl. Charlier o să-ţi aducă o scrisoare de la directorul liceului, pe care îl iubesc mult 
şi cred că nu o să-ţi dea decit veşti bune despre mine. Dl. Lemaitre a venit să mă vadă ieri 
şi a fost toarte mirat că n-a primit încă de la tine permisiunea de a mă lua la el în zilele de 
concediu. I-am deslușit că poate scrisoarea nu a sosit, căci corespondenţa a fost întîrziată 
din cauza inundaţiilor. 

Şi eu am fost foarte mirat că te preocupi că nu ţi-am scris — scriu în mod regulat 
de două-trei ori pe săptămînă. Numai o dată mi s-a întîmplat să-ţi scriu o singură scrisoare, 
în săptămîna de reculegere. 

Au fost pe aci furtuni îngrozitoare, dar acum timpul s-a îndreptat, e frumos şi cald 
şi mîine ne vom duce să ne îmbăiem, 


Mulţumesc pentru timbre. 
Te sărut din toate inima, 


Lili 


12 A. Davila către tatăl său, Carol Davila 


1876, joi 6 iulie, Paris 
Dragă tată, 


Primesc acum scrisoarea ta de la spital şi văd, cu mare plăcere, că în mijlocul ocupații- 
lor tale te gindeşti să scrii aceluia care e despărţit de familie. 

Înţeleg, desigur, că ambulanţele te preocupă mai mult, dar aş vrea să ştiu 
dacă Rominia va lua o parte activă, directă, în războiul din Orient. 

Dar să lăsăm politica şi să ne înapoiem la afacerile personale. Vrei, tată, ca în timpul 
vacanței să plec din Paris. Ei bine, tată, ascultă ceea ce am hotărît, după povaţa directoru- 
lui şi a profesorului meu. Trebuie să rămîn la Paris să mă prepar în fiecare dimineaţă, iar 
după-amiaza să vizitez monumentele celebre ca Notre-Dame etc. 

Verii mei au tot atîta nevoie să înveţe în vacanţă ca şi mine. În consecinţă e mai 
profitabil să iau lecţii cu un profesor decit să fac excursii prin Franţa. 

Nu trebuie să-ţi ascund, tată, că sînt cel mai slab din clasă, dar silinţa şi bunăvoința 
mea satisfac profesorii şi totul va merge bine. 

Ştii, fără îndoială, că am meditator la greacă şi latină și că mi s-a întîmplat să nu mă 
duc la dejun, ca să nu pierd lecţia. 

Nu mai sînt copil, ştiu că trebuie să fiu serios şi că, fiind departe de tatăl meu, nu 
trebuie să fac nerozii, ci, dimpotrivă, să mă gîndesc că sînt răspunzător de ceea ce fac şi 
că trebuie să am mai mult curaj, mai multă disciplină şi o ţinută mai bună ca la Bucureşti 
— căci acum mă poţi numi „un grand garçon“. 

Cum călăritul ar costa prea mult, prefer să fac gimnastică : exerciţiul costă mai puţin 
şi apoi picioarele îmi sint destul de puternice, doar braţele îmi sînt slabe. Zilele pentru băi 
sînt : marţea şi vinerea de la 10—12; mă duc cu întreaga clasă, dar duminica, cînd sînt în 
familie, ne ducem la un bazin frumos care se cheamă Ligny prima școală de nataţiune din 
Paris. Fiecare baie costă 60 centime. 

Nu mă aşteptam deloc la ceea ce scrii despre călătoria ta, și, zău, tată, nu mai 
ştiu ce să cred, 


426 DUMITRU D. PANAITESCU 16 


Am scris în două rinduri colegilor mei, la Dl. Urechia, dar n-am primit răspuns și 
m-am descurajat, dar voi mai scrie înc-odată, 


Te sărut cu mult drag, tată dragă, fiul tău 


Lili 


13 A. Davila către tatăl său, Carol Davila 


Paris, luni, 7 august 1876, de acasă 
Dragă tată, 


Am primit ieri două din scrisorile tale aproape în același timp, cu toate că fuseseră 
trimise la un interval mare una de alta. În aceeași zi am primit o scrisoare de la drăguța 
mea Elena, care-mi făcea descrierea călătoriei. 

Imi spui în prima ta scrisoare că sîrbii au bătut pe turci la Vidin, şi apoi pe Valea 
Timocului. E oare adevărat că i-au învins la Vidin? Aici nu se dă crezămint acestei ştiri. 

Am citit în „l Evénement“ o telegramă trimeasă din București, iscălită de un domn 
Mercier, care zice — vorbind de ambulanţele care plecau de la Turnu: „Dl. Davila (era 
scris Bavila, dar cred că e o greşeală de tipar) urmărea cu o privire posomorită ambulanțele 
care plecau în Serbia“. Acest domn Mercier, văzînd că se ghicise adevăratul său nume, scrie 
acum sub numele de Waler. Cum ne întrebam cine putea să fie acel domn? — (Nu cunoșteam 
nici un francez în Rominia cu numele de Mercier) — Dr. Cantacuzino, sosit de curînd din 
țară, zise că e directorul drumurilor de fier, domnul Charlier! Am rămas toţi foarte miraţi... 

Cum a putut dl. Charlier să scrie astfel de lucruri cînd ştia bine că toate dorințele 
şi urările tale sînt pentru sîrbi, şi gîndul tău caută mereu un mare mijloc de a-i ajuta! Şi 
ce însemnează că urmezi cu ochii întristaţi ceea ce îţi face mai mare plăcere? S-ar putea 
crede că-ţi pare rău să ajuţi pe cei nenorociţi, pe acei răniţi, care mor pentru patrie și pentru 
libertatea familiilor lor! Ai fi deci, după el, un tiran. 

Cînd mi-ai scris că nu vei putea veni decît după începerea cursurilor, am fost într- 
adevăr consternat. 

Ştii că de trei zile am luat vacanţă? În clasa mea am fost clasificat cel din urmă. 
Pentru mine nu e o decepţie, mă aşteptam la aşa ceva. Dar voi învăţa în vacanţă, şi anul 
viitor sper că voi ieși mai bine, F 

Mă aşteptam să vii să stai cu mine vreo 15 zile şi să vezi cum înot de bine şi cum am 
învăţat să sar în apă. 

Ne ducem să ne abonăm la Jardin d'acclimatation, în care se găsesc aparate de gim- 
nastică; aşa că vom putea să ne exersăm cît vrem. Abonamentul costă 10 franci pe an. 
Vezi, deci, că putem profita, fără cheltuială mare, de exerciţiu. 

Spune Elenei să scrie mai bine, căci citesc mai anevoios scrisorile ei decît ale tale. 
Spune-i de asemenea să stringă toate timbrele rominești, căci ne-am hotărit să facem o 
colecţie de timbre: am strîns pînă acum 800. 

Nu înţeleg din scrisoarea ta dacă mai trimiţi alţi 500 franci D-lui Mathieu, sau dacă 
e vorba de cei trimiși prin bancă? 

Să-ţi spun subiectul compozițiunilor mele. Versiunea latină era o bucată din zilele 
noastre, vorbind despre elocventă; tema latină era întitulată : „Trebuie să întăreşti spiritul 
deodată cu corpul“; tema grecească : „Chiar şi fiarele știu să iubească“. Vezi, deci, că ni 
se dădeau subiectele cele mai copilăreşti pentru lucrurile cele mai serioase! 

Te sărut de o mie de ori, dragă tată, ca şi pe surioarele mele și frăţiorul meu. Multe 
sărutări bunicelor, tantei Felicia și întregei familii. Nu-mi dai ştiri despre nenea Nicolae, 
Sărută-l din parte-mi, 

Fiul tău care te iubeşte mult 


Lili 
14 A. Davila către tatăl său, Carol Davila 


1 noiembrie 1876. 
Dragă tată, 


Îți scriu azi, miercuri, Ziua tuturor sfinților. Sînt încă două ore pînă la ieşirea din 
clasă și din liceu, căci avem două zile concediu. 

Mă bucur că scrisoarea precedentă, de sîmbătă, v-a sosit cînd eraţi toţi adunaţi! 
Aceasta, probabil, nu va ajunge decit duminică. 

Scrisoarea mea a întîrziat ca să-ţi pot comunica cea mai mare plăcere care ţi-aș putea-o 
face — în afară, bineînţeles, de întimplarea cu şanţul, cînd nu aveam decit unul sau doi ani. 

Îţi spun, deci, că bucuria pe care ţi-o făgăduiesc o să fie mare. 

Ei bine, ghicește de ce e vorba, pune această întrebare Elenei și tuturor... 

Ai ghicit, nu-i aşa? Ei bine, am fost clasat al 5-lea (cincilea) în versiunea greacă! 
Al cincilea în versiunea greacă, cine s-ar fi putut aştepta la această surpriză? 

Iată, dragă tată, plăcerea de care îţi vorbeam, și cred că vei găsi vestea bine venită. 


Am văzut de curînd pe d-na și d-rele Lemaître, care m-au invitat la ei duminică 
Înţelegi bine că mă voi duce, că dl. Lemaître pleacă în curind la Bucureşti. 
Am scris lui nenea Nicolas, și-o să-i mai scriu, dar de ce n-am ştiri de la el de o 
săptămînă? 
Te sărut din inimă ca şi pe copii 


Lili 


15 A. Davila către tatăl său, Carol Davila 


26 decembrie, 1876, Paris 

Dragă tată, 

Am primit la ora 11 1/2 două scrisori din București, amîndouă expediate în aceeași 
zi. Prima trimeasă de tine la 9/21, a doua de copii. Uitasem că la 9 decembrie e ziua 
bunicii şi a scumpei noastre mame. 

Ieri a fost Crăciunul şi ne-a dat vacanţă. Aci nu e decît o zi de concediu la Crăciun 
şi trei zile.de Anul nou. Zic, deci, că am petrecut ziua de duminică spre luni în familie? 
şi că am vorbit de toţi cei iubiţi, lăsaţi în ţară. Ca să ne treacă timpul, am fost ales să citesc 
colinde de Crăciun în franţuzeşte. N-am găsit decît istorii triste şi dramatice, care ne-au 
cufundat într-o adincă tăcere. 


1 După cum amintea Elena Perticari Davila, Carol Davila cerea copiilor plecaţi de 
acasă, atît ei, cît și lui Alexandru, să-i scrie într-astfel, încît scrisorile lor să sosească sîmbătă, 
cînd erau la masă membrii familiei. 

2 La Zoe Grand, sora mamei sale care şedea la Auteuil cu băieţii ei: Constantin, 
George, Felix, tovarăşi de clasă ai lui Alexandru. 

Dar nu trecu mult şi convorbirea noastră s-a însuflețit. Vorbirăm despre turci şi 
sîrbi, de războaie, de măceluri şi — în sfîrşit, de pace. Apoi ne-am dus să ne culcăm. 

A doua zi, pînă la dejun, ne-am plimbat la „Bois du Boulogne“, şi cînd ne-am înapoiat 
am citit poveşti şi ne-am jucat. 

După dejun am fost să văd pe dl. Mathieu. Din nefericire nu l-am găsit. Am avut 
multă greutate să obţin un răspuns de la o bătrină femeie, mama portarului, căci acesta 
lipsea. Nimeni nu era acasă. La toate întrebările mele îmi răspundea cu o mişcare a capului, 
care nu zicea nici da nici ba, mormăind cuvinte neînțelese. 

Nu mai puteam de ciudă, tăcerea ei mă înebunea. În sfîrşit, inspirat, îi vorbii nem- 
țeşte, Deodată răspunse : „Da, tinere, domnii nu sînt acasă“, Răsutlai. În sfirşit îi lăsai 
cartea de vizită şi plecai. Duminica viitoare sau de Anul nou îl voi cerceta iară, cînd sper 
să-l găsesc. 

O să scriu în curînd copiilor, şi ţie îți voi spune şi rezultatul concursului meu de reci- 
tare. Nu ţi-am spus că am fost clasificat al 12-lea la versurile latinești. 

DI. Evelart mi-a spus să-l scuzi dacă nu ţi-a scris pînă acum, dar îţi va scrie în curînd. 

Sărutări din partea fiului tău, care te iubește, 


Alezandru 


16 A. Davila către tatăl său, Carol Davila 


11/23 ianuarie 1877 
Dragă tată, 


Nu o să iei în nume de rău dacă încep a vorbi de mine, cu toate că regulile etichete 
n-ar permite. Tatăl e nerăbdător să afle mai întîi ce face fiul, și apoi ce fac ceilalți... 

Am făcut compoziţia franceză şi cea de geografie. În lucrarea franceză am avut o 
mare decepţie, pe care totuşi nu ar fi trebuit s-o am, fiind străin. Am fost clasat al 21-lea 
din 40 de elevi. Dl. Evelart m-a felicitat, dar, crede-mă, eram convins că fusese o ironie, 
Totuşi am înțeles că un vrednic profesor ca acesta nu putea să-şi permită o atare răutate 
şi încep să mă consolez de nereuşita mea. 

Am fost clasat mai bine în geografie, al 11-lea, cu toate că nu destul de bine, după 
părerea mea, căci speram să fiu printre primii 5. Ne luptăm în clasa a patra pe viaţă şi pe 
moarte, cu toate că [numai] cu condeiul. 

Îmi închipuiam, la început, că voi învinge pe adversarii mei, credeam că vor fi ca cei 
din anul trecut. Dar anul acesta cei mai mari din clasă sînt elevi buni şi sînt aprigi; crede-mă, 
fac tot ce pot, dar nu am atîta nădejde cîtă ar trebui să am...Vezi, îţi spun toate gîndurile 
mele, dar fără de voia mea nu răspund de ele. 

Tată, îţi scriu în ziua de 23. Săptămîna aceasta n-am odihnă. Această dată fatală din 
13/25 mi se înfăţişează mereu. Visez noaptea şi mă deştept dimineaţa încă mai obosit ca 
În ajun şi obidit de amintirile trecutului. 13/25 va cădea într-o joie, zi de bucurie pentru 
elevi, căci merg să se plimbe, dar zi de doliu pentru mine. 

Dar tot ce-ţi spun trebuie să-ţi întristeze inima— deci să vorbim de altceva. Simbăta 
viitoare e Sf. Charlemagne. Toţi elevii care au fost premiaţi odată sau cei care au fost al 
doilea de două ori, vor asista la un mare banchet dat în fiecare an în cinstea lor. Nu voi 
fi printre ei anul acesta, dar în 1878... Cine ştie? Quen sabat, zice spaniolul. Şi are dreptate, 
Vom avea două zile concediu, sîmbătă şi duminică, 

E oare război? Se vorbeşte de pace? Aci nimeni nu ştie precis. Ziarele cred că ştiu 
tot şi nu ştiu mai mult decît simplii particulari. Tu trebuie să fii mai în curent — spune-mi 
şi mie. Mai sînt şapte luni pînă la vacanță — multe zile pînă atunci... Am niște pecingini, 
care mă supără, am şi dureri de cap. Cred că Pia, cu platoşa, coiful și sabia în mînă, călare 


pe Corso, o să revoluţioneze toată casa şi mahalaua. 
Te sărut cu dragoste, 


Alexandru 


17 A. Davila către tatăl său, Carol Davila 


6 aprilie 1877, Paris 
Dragă tată, 


Am întîrziat cu scrisoarea mea 24 de ore, ca să-ţi pot istorisi despre plimbarea care 
am făcut-o ieri călare. 

Alesesem un cal care îmi plăcuse la prima vedere; îl chema Pompier. Fusese rănit în 
mai multe rînduri în 1870, în vremea războiului. 

Pompier are 22 de ani, cu toate acestea călăreţul care ne conducea m-a pus în capul 
coloanei, pentru că mă credea capabil să conduc mica noastră companie (eram 10) şi apoi, 
fiindcă Pompier era cel mai bun trăpaş. Am mers la Joinville, care se află la 4—5 km. de 
Vincennes ; în clipa cînd soseam, o ploaie neaşteptată ne-a cam răcorit. Ne-am adăpostit, 
toţi de-a valma sub poarta mare a hanului de la „tête noire“. Cînd am descălecat, un rindaş 
luă caii în primire, pe cînd noi intram în sala hanului, ale cărui ferestre dau spre rîul Marnei. 

Dacă aş fi poet sau muzicant, ţi-aş fi făcut o frumoasă simfonie sub inspiraţia marilor 
picături de ploaie ce cădeau pe pietrele curții şi a valurilor Marnei, care se spărgeau mugind 
de stilpii podului. E poetic, nu? şi dl. Alexandrescu, autorul „Umbrei lui Mircea la Cozia“ 
n-ar fi pierdut ocazia să ne arate din dealurile vecine ivindu-se umbra lui Vercingetorix 
sau, mai bine, a lui Clovis, îmbărbătindu-și ostaşii etc. etc. 

Dar să ne coborîm din negurile trecutului și să încălecăm, căci ploaia a încetat şi 
soarele strălucitor pare că zice : înainte, înainte! 

Conduce plutonul într-un trap întins; cei rămaşi în urmă strigau, rideau şi toţi făceau 
o larmă mare. 

Dar deodată, iată că Pompier se oprește brusc, ciulește urechile şi nechează cu foc... 
Caut să ghicesc cauza acestei manifestări misterioase; nu înţeleg, — dar deodată aud un 
sunet îndepărtat de goarne... Ascult și recunosc „la charge“ atacul... bravul Pompier se 
credea încă la Reichshotfen! 

Ne simţim înduioșaţi de această întîmplare, şi toţi vin să mîngiie pe curajosul Pompier. 

La 5 ne înapoiem la manej, după ce trecusem de 2 ori prin tîrgul „Au pain d'6pice“, 
(„La turtă dulce“), fiind apostrofaţi și înjuraţi de o bătrină mahalagioaică, care se speriase 
atit de telegarii noștri, încît zvirlise pe jos toată taraba, neîndrăznind să întîmpine 
atacul nostru!!! i 

Am uitat să-ți spun că, după manifestaţia lui Pompier, patriotismul nostru ne-a 
înfocat şi cu toţii am intonat „Marseillaise“ și faimosul cîntec al girondinilor „Par la voi du 
canon d'alarme“, ne întlăcărasem atît şi cîntam atât de tare şi cu atita foc, încît o companie 
de soldaţi care făcea exerciţiul pe platoul din Vincennes îşi puse armele în faisceaul, se 


1 Piramidă. 

aliniă de-a lungul drumului, spre a vedea trecînd pe aceşti tineri girondini improvizaţi, 
iar soldaţii muzicei militare, care erau şi ei în repauz, luară trîmbițele şi cîntară cu noi 
strofa : „Mourir pour la patrie“. 

Unul din domnii care ne întovărăşeau strigă: „Ah, da, e un efect de 
necrezut, zguduitor |“ 

Am terminat această zi luînd masa la dl. Lemaître. Am văzut la el portretele care 
m-au încîntat. Am stat la masă 3 ore, dar atit am ris şi atît am vorbit, încît cu toţii am 
rămas surprinși auzind că sună ora 10. Natural am vorbit mult de voi şi am zis în unanimi- 
tate că... dl. general se îngraşă! 

Am pledat cauza ta, sprijinindu-mă pe vîrstă, dar am fost strivit prin obiecţiunile 
majorităţii, — deci m-am supus. 

Vream să mă întorc acasă cu clasicul omnibus, dar dl. Lemaître nu m-a lăsat pînă nu 
i-am făgăduit că voi lua o trăsură. Am fost acasă la 11, tante Zoe mă aștepta în salon, toţi 
ceilalţi dormeau. 

Te rog să-mi dai ştiri exacte de aceea ce se petrece la noi, căci un ziar, „La France“, 
scrie că Principele a dizolvat senatul şi a închis sesiunea camerei deputaţilor. Această tele. 
gramă e adevărată, trebuie să-i dau crezămînt? Dl. Lemaître zice că lucrurile merg rău. 

La revedere, dragă tată, te sărut ca şi pe ceilalţi de-a valma, 


fiul tău 


Alexandru 


18 A. Davila către tatăl său, Carol Davila 


Paris, 18 aprilie 1877 
Dragă tată, 


Săptămina asta n-am primit încă scrisoarea de la tine, dar tot sper să sosească una 
înainte de duminică. 

Nu ştiu ce vreme e în Rominia, dar aci, după o mare căldură, e o astfel de umezeală 
şi s-a lăsat un frig, încît scriu cu mîinile și picioarele îngheţate. Plouă mărunt, o ploaie rece 
şi care pare că va ţine mult. În acest caz nu o să facem plimbarea noastră de joi, dar măr- 
turisesc că nu-mi pare rău. 

Am fost clasaţi în versiunea latină, aș fi crezut că voi fi la un loc mai bun dar, în sfirşit, 
nici acesta nu e rău, Sint al 24-lea, cum vezi e progres, dar speram mai mult... Ce ambițios 
sînt! Nu? 

Îţi trimit 2 timbre romineşti care n-au servit. Erau pe plicul adus de unchiul Grant 
şi n-au fost obliterate. Îţi vor servi la altă scrisoare. 

Îmi ceri să fac multă gimnastică pentru ca să-mi întăresc brațele; mă exersez şi sper 
că la vacanţa de vară, cînd voi sosi, o să am braţele mai solide ca la plecare. Spune Elenei 
să aștepte o scrisoare săptămîna viitoare, în prezent n-aş avea cu ce să pui timbre. Azi 
dimineață am avut inspecţie la gimnastică. 

lată, acum mi se aduce o scrisoare de la tine. Deci ai primit pe a mea, în care îţi 
vorbesc de plimbarea noastră călare. Nu cunoşteam pe nimeni pe acolo, căci m-aş fi dus să 

le fac vizită. Mi-ar fi plăcut să încalec pe faimosul White, chiar cu riscul să nu-l pot stăpini 

şi chiar să cad de pe cal, căci găsesc că se călărește mai bine pe un cal bun decît pe o gloabă. 
Pină la vacanță mai sînt 3 luni jumătate, spune-mi cum mă pot înapoia în ţară, 

Găsesc proiectul tău de a trimite elevele din Azil cît mai departe de capitală foarte bun. 
Sărută pe nenea Nicolae şi toată familia, 


fiul tău Alexandru 


19 A. Davila către tatăl său, Carol Davila 


Paris, 26 aprilie 1877 


Dragă tată, 

Scrisoarea mea săptămînală e poate ceva întîrziată, dar sper că mă vei ierta. Miine, 
poate, ni se vor da notele pentru latină, aşa că voi ține scrisoarea deschisă ca să-ți spun 
ultimul cuvînt, i 

Am primit scrisoarea în plicul cel mare și am fost mulțumit să am ştiri de război. 

Profesorul nostru e foarte doritor să aibă ştiri sigure despre război și, cum primesc 
o scrisoare, numaidecit îmi cere amănunte : bineînţeles nu-i pot spune decît ceea ce îmi scrii, 
dar aş vrea să-i pot spune mai mult, căci şi eu sînt nerăbdător de a afla mai mult. 

Am primit scrisoarea lui nene Popi. Sînt încredințat că-mi pregătiţi o plăcută surpriză 
ţinîndu-mi caii sprinteni şi voioşi şi îngrijind mai cu seamă de mica Petronka a lui Pia, 
care va deveni, cred, calul meu de predilecție. 

Am petrecut duminica trecută la dl. Lemaître şi, natural, ne-am aruncat în războiul 
din Orient. Am bombardat Calafatul cu tunul turcesc, am bătut pe turci nu ştiu unde, cu 
armele ruseşti, în sfîrşit, după ce ne-am războit, ne-am bătut, am ucis, tot acest măcel ne-a 
dat o poftă de mîncare sălbatecă, am băut cît doi, am mîncat cît patru, eu am dormit cît 
zece şi am visat exterminarea Turciei din Europa. Ce vis grozav! 

O să-ţi dau o ştire nu prea veselă, dar, deoarece-ţi spun ce se petrece, îţi adaug că azi 
pe la 4 dimineaţa Billoir a fost ghilotinat, Billoir acela care a tăiat în bucățele o femeie. 
E trist într-adevăr să te gîndeşti că într-o ţară din cele mai civilizate din Europa se ghiloti- 
nează, adică se răpeşte viaţa unui om, viaţa pe care dumnezeu singur are dreptul să ne-o 
ia. Constat că e al doilea cap căzut, de cînd sînt la Paris. Peste cîteva luni o a treia ediţie... 
Ce groznică plăcere ! 

În sfîrşit ni s-au dat locurile în versiunea latină: am fost al 20-lea, e un progres de 
la trecuta clasificare. 

Mă grăbesc a mai adăuga cîteva cuvinte, căci e aproape 12. 

Am organizat aci alergări între noi și, cu toate că vremea se schimbă dintr-o zi într- 
alta, petrecem foarte bine. 

Azi s-a constatat în clasa noastră o lipsă de 18 franci în pupitrul d-lui Evelart... Nu 
se cunoaşte încă hoţul, dar sper că se vor găsi fără întărziere. Paralele erau o colectă printre 
elevi pentru alsacieni şi loreni. 

Te sărut cu dragoste, dragă tată, ca şi pe copii, pînă cînd vă voi săruta pe toţi în: 
luna august. Sărută şi pe nenea Nicolae. 

fiul tău 


Alezandru 

20 A. Davila către tatăl său, Carol Davila 


Paris, joi 3 mai 1877 

Dragă tată, 

Iacă-ne în luna mai, încă trei luni şi mă voi înapoia. Era ca azi, o joie, cînd am plecat 
din Bucureşti. Azi e o zi de toată frumuseaţea. Cei mari, care vor alerga în cursa de carete, 
încep să se prepare. Am poruncit stilpii şi tot ce e necesar; o să-ţi mai vorbesc de toate în 
altă scrisoare. 

Ieri am fost nevoit să-mi las scrisoarea ca să-mi fac harta geografică pentru miine — o 
să vezi, e cea mai frumoasă din toate. 

Ştirile ce ţi le dau sînt bune, dar tu, poate, le vei găsi prea asemănătoare, mereu ace- 
leași ; dar sînt acum pe tabloul de onoare, pe luna aprilie. Notele din săptămînă : 18, 18, 15. 
Adică, conduita, aplicaţia, lecţiile bune! Am mare greutate să învăţ autorii greci şi latini, 
de aceea nu am 18 şi la lecţii. 


Mulţumesc de ştirile ce mi le dai de război; pretutindeni se aduc laude atitudinii 
ruşilor... Am un camarad care e foarte în curent, căci părinţii lui vin de-l văd aproape 
zilnic; mi-a spus aseară că turcii au fost bătuţi într-o mare bătălie și că au pierderi însem- 
nate. El nu-și amintea numele localităţii, dar ştia că turcii învinşi se retrăgeau în oraș şi 
că ruşii, urmărindu-i, luară fortul. 

Voi aștepta vacanţele. O să fiu Mercurul tău. Ai fost să vizitezi cîmpul de luptă şi 
lucrările de apărare ale ruşilor, de pe Dunăre? Ambulanţele tale o să intre în horă? cred 
că da... Şi atunci, glorie tăicuţului, care a ştiut să le organizeze comode şi practice. 

Dă-mi ştiri despre copii. 

Mă duc la masă, 

Alexandru 


21 A. Davila către tatăl său, Carol Davila 


Paris 17 iulie 1877 

Dragă tată, 

Aproape sigur că această scrisoare va ajunge numai cîteva zile înaintea mea, dar 
voi chiar de acum să-ți dau rezultatul examenului. 

Am început cu greaca, dar m-am zăpăcit într-atît cu o pagină pe care o deslușisem cu 
înlesnire în ajun, încît m-am oprit în mijlocul subiectului. DI. Evelart, însă, m-a îndreptat 
pe calea cea bună cu poveţele sale şi mi-a zis : „Ce naiba, un romîn nu-şi pierde atit de iute 
curajul“. E adevărat, dar totuşi... 

În sfîrşit, m-am desmeticit şi am continuat expunerea. Dl. Evelart mi-a spus că astă- 
seară voi obţine sigur un 7, cea mai mare notă fiind 10. 

Pe urmă am trecut.la franceză cu un alt profesor și în altă clasă. Mi s-a dat ca temă 
să explic o parte dim. visul Athaliei, și am reuşit destul de bine — am obţinut nota 7. Dar 
cînd a fost vorba despre participii, mi s-a părut atît de comic, încît m-am încurcat şi m-am 
bălăcit ca o rață. Mi-a pus nota 5. Nu e bine, dar e potabilă, cum zicem noi la liceu. N-am 
trecut încă latina, dar azi sau miine îi va veni rîndul, și atunci voi termina cu examenele. 

” „„Lacă acum şi examenul de latinește trecut cu dl. profesor Arran, care mi-a făcut 
cinstea să mă creadă destul de tare spre a-mi da să traduc din Virgil. A deschis cartea de 
trei ori şi de trei ori am explicat fără şovăire, dar, păcătosul de mine, am luat ibi drept un 
perfect, cînd e un adverb!... Dl. Arran a zimbit şi am continuat fără alte greşeli. 

Cît despre Cezar, mi-a căutat paragraful cel mai dificil, și, după ce l-am tradus aproape 
fără greşeală, mi-a zis : „Să nu iei în nume de rău că am căutat să te încurc niţel“. Am obţinut 
8 sau 8 1/2 sau, după notele lui, profesor al clasei a treia, nota 16 şi 17, se zice chiar 18, 
dar nu-mi vine a crede. 

În scurt, am cîștigat prinsoarea mea, cu toate că nu aş fi avut nevoie s-o cîştig spre 
a cîştiga. Am cîştigat un buletin frumos, să-l vezi numai. 

În grecește am mai înaintat cu un punct, dar eu voi mai mult. 


Te sărut, la revedere în curînd, 
Lili 


22 A. Davila către tatăl său, Carol Davila 


Paris, 3 decembrie 1878 
Dragă tată, i 

În sfîrşit, iacă luna în care te aştept la Paris. Ai făgăduit că o să vii de sărbători, 
sărbătorile se apropie. Haide, porunceşte iute lui Nicolae să scoată lada la iveală, valiza, 
pledurile și curelile. Pune să-ţi facă o cheie, dacă lada nu are, cumpără o cutie de pălării, 
dacă o găseşti trebuincioasă, și mergi de cere un concediu de 30 de zile. 

A doua zi, adio principelui și principesei, prinzești la grand-maman și pe ziua de 
18 pleci, după ce ai îmbrățișat pe toţi ai noştri. 

Pe peronul gării îmbrăţişezi pe nenea Popi, rugîndu-l să supravegheze să nu ni se 
fure caii... locomotiva îluieră, porneşte, cîteva semne cu batista, cu pălăria, și gata. În 
ziua de 22 sosești la Stuttgard, alergi la Lenuţa. Stai cu ea pînă la 26, apoi pleci, și la 27, 
la 5 dim., dai de un colegian și de un tînăr cu mustăcioara bălană, care și acela te aşteaptă. 
Săruţi pe unul, strîngi mîna celuilalt și, pornind într-o trăsură cu patru locuri, îţi faci in- 
trarea în Paris. Poate că va sosi cu tine o doamnă între două vîrste, înaltă, sveltă, cu miini 
lungi, cu figura blîndă. Poate să-i fie frig, și tu o să-i zici Felicia mea dragă... 

Iacă planul meu; poate că al tău nu e tocmai la fel, dar în sfîrșit, cine ştie, poate că 
al meu se va realiza. 

Alaltăieri, duminică, am fost la tante Zoe, unde am aflat că vi se furase trei cai. 
Trebuie să fie Corso, Iudita şi faimosul Luceatăr... E acela de care m-aș întrista mai mult, 
dacă ar lipsi, cînd mă voi înapoia peste doi ani la Bucureşti. 

Printr-o scrisoare a Elenei, am aflat dorinţa lui tante Felicia de a veni să-şi vadă de 
sănătate la Paris. Tot printr-însa am aflat că a fost o mare paradă, foarte frumoasă, la 
înapoierea trupelor noastre de pe front. 

Acum te sărut, dragă tată, și te rog să te gindeşti mai mult la venirea ta la Paris, 


unde ne vei găsi pe toţi așteptîndu-te cu braţele deschise. 
Al tău fiu, Alexandru 


23 A. Davila către tatăl său Carol Davila 
Paris, 18781 


Şi înapoiază cartea lor de intrare. 
— Ce vor zice francezii cînd vor afla că moldovenii nu vor asista la banchetul nostru?! 
strigă atunci dl. Ionescu. 


1 Începutul scrisorii lipsește. Elena Perticari Davila, care a donat Academiei Romîne 
corespondența lui A. Davila, notează : „Constat cu părere de rău că prima parte din această 
interesantă scrisoare, pe care am avut-o în mînă, a dispărut“. 

— Că moldovenii nu au nici o grijă de independenţa Romîniei, răspunse comisarul, 
dl. Rădulescu. 

Reduși la 150 de persoane prin defecţiunea moldovenilor, invitarăm totuşi pe dl. 
Louis Legrand, deputat al Nordului, acela care interpelase pe dl. Waddington? asupra 
încetinelei guvernului de a recunoaște independența romînă, pe dl. Talandier, deputat al 
Senei, care se ocupase mult de țara noastră şi, în sfîrşit, din toate partidele, așa încît să nu 
se înșele nimeni de țelul absolut naţional și patriotic al banchetului nostru. 

Dl. Camille Farcy reprezenta ziarul „La France“. 

Deci, simbătă seara la 6 1/2 precis, sosesc la „Salonul familiilor“, 60 Avenue de St. 
Mandé şi găsesc adunaţi un destul de mare număr de romini, printre care cei doi fraţi 
Rosetti, C-tin Caligari, Dr. Cantacuzino, Calinderu, în haine de stradă; comisarii noştri, 
printre care Vasilescu, student în medicină, în frac şi cravată albă. 

Odată cu mine sosi și dl. Picotă, fost secretar al Principelui, pe urmă dl. Roquest, 
profesor, Legrand și Talandier, deputaţi, Camille Farcy și alţi ziariști. 

La 7 fără un sfert, sosind d-na și dl. Bataillards, ne-am pus la masă. 

Menu-ul e în veci acelaşi: apă cu legume, calcan cu sos de capere, mușchi cu 
sos Madeira, mazăre verde, salată, caşcaval, prăjiturele, fragi... Vinuri Mâcon, Bourgogne 
fin, Champagne. 

Masa a fost foarte bună, dar tăcută, pînă la desert. 

Eram toţi intimidaţi și plini de respect în faţa acestor oameni politici, unii cu părul alb. 

În sfîrşit, pînă la desert ne uitarăm unii la alţii, şi veselia, poate din pricina vinurilor, 
se ivi puţin cîte puţin. 

Dl. Bataillard, prezidind, dădu cuvîntul d-lui Legrand, deputat al Nordului, care 
ne mulțumi că nu-l uitasem și ne asigură că el, omul din Nord, îşi amintea întotdeauna de 
noi, cei din miază-zi, căci, zise el, nu mai trebuie să existe granițe pentru civilizaţia şi 
traternitatea moderne. Ridică paharul în cinstea Rominiei. Discursul său fu întrerupt prin 
numeroase aplauze şi prin... aci o paranteză. 

În sala vecină era un banchet, nuntaşi; neauzindu-ne nici strigind, nici cîntînd, nici 
chefuind ca ei, începură să bată în despărţitura care ne separa. Chelnerul merse să-i roage 
să înceteze zgomotul, căci alături erau personagii politice. 

Deodată, ginerele, mireasa, socrul, soacra şi invitaţii lor se hotăriră să ne 
facă o surpriză... 

Cum auziră vorbind, adică discursul, dădură iureş în salonul nostru și ascultară cu 
sfinţenie discursurile, aplaudind cu noi toţi. 

Cum începeau aplauzele, un cetățean nuntaș, răzimat de peretele despărțitor, intona 
do mi sol do — do sol mi do, suflînd probabil într-o goarnă gigantică, dacă trebuie să jude- 
căm după puterea sunetelor. 


1 Louis Legrand (1842—1910), publicist şi politician francez ; filoromîn, precum reiese 
din acest pasaj, membru al Academiei de Stiinţe morale şi politice. 

2 William Henry Waddington (1826—1894), arheolog şi politician francez; în acea 
vreme (1879) ministru de externe. 

3 Emile Picot (1844—1918), filolog francez; profesor de limba romînă la şcoala de 
limbi orientale din Paris. Membru al Academiei Romîne. 

4 Antonin Roques, profesor şi publicist francez din secolul trecut. A fost profesor de 
franceză la cîteva institute din București şi a colaborat la presa timpului. A tradus Legendele 
şi Doinele lui Vasile Alecsandri (1864). 

5 Paul Bataillard (1816—1894), ziarist francez; filoromîn; ales cetățean romîn şi 
membru de onoare al Academiei Romîne (1872). 

DI. Bataillard, prezident, a luat apoi cuvîntul şi ne-a citit un foarte frumos discurs, 
în care făcea istoricul oamenilor care au contribuit mai mult la independența Romîniei. 
S-au ridicat paharele și au băut în cinstea guvernului romîn şi în cinstea Franţei, în mijlocul 
aplauzelor unanime. 

Dl. Talandier, deputat, a urmat; a lăudat politica noastră și a răspuns d-lui Bataillard, 
Dar ne-a urat o politică nouă, părăsirea politicei actuale, prea moale — după părerea sa 
— şi fără caracter. 

Dl. Camille Farcy a răspuns. A mulţumit rominilor de a-l fi invitat, a scuzat pe dl. 
de Giraldin că nu a putut veni, a mulţumit, în numele întregei prese, de afecțiunea pe care 
romînii i-o arătau și a băut în sănătatea vechiului său prieten Rosetti. 

Dl. Picot a vorbit în romiîneșşte și a băut pentru fericirea ţării noastre. 

În sfîrșit, Dl. Roques, care găsise printre noi un mare număr din vechii săi elevi, 
pronunţă o lungă alocuţiune. Şi cum eram toţi în picioare, bătrinul profesor începu prin 
a zice: Mai întîi, staţi jos — și rîserăm cu toţii. 

La ieşire, Dl. Camille Farcy mă recunoscu după nas, zise el glumind, şi-mi propuse 
să-l întovărăşesc cu Vintilă (Rosetti) şi Cantacuzino, doctorul. Merserăm, umblind, pînă 
la Operă şi el ceru instrucţiuni pentru articolul său de a doua zi, apoi ne despărţirăm ; fiecare 
se înapoie acasă. 

Toată lumea aci vrea să mă convingă să mă prezint în iulie, dar sînt sigur că voi 
cădea. Cred, deci, că ar fi bine să aştept luna noiembrie şi să mă prezint liniştit, şi sigur de 
mine. Nu văd într-adevăr ce aş putea cîştiga de a fi învins, cît de onorabil ar fi. Decide 
tu ce vrei să fac — și mă voi conforma instrucţiunilor tale. 

Sărută pe copii cu atita dragoste cu care te sărut pe tine, adică din toată inima. 


Fiul tău care te iubeşte, 
Alezandru 


Trimite-mi fără intirziere portretul tău şi al mamei într-un mare format — vreau 
să le am. 


24 A. Davila către tatăl său, Carol Davila 


Paris, 20 ianuarie 18791 


Dragă tată, 

Ceasul trist a sosit şi sărmanul, bătrinul Mathieu a murit, 

A fost înmormîntat sîmbătă, 18 ianuarie, la cimitirul Montparnasse, unde se odihneşte 
fiica sa, Julieta. Să caut să-ţi descriu cît de precis sfîrşitul, cum şi ceremonia; Mathieu îţi 
păstrase o afectuoasă amintire pînă la ultimele clipe. 

Joi dimineaţa la ora 6, Charles Menu, tînărul doctor militar, prieten al familiei, care 
veghease toată noaptea bolnavul, intră la Raoul şi-i spuse să vie grabnic, căci tatăl lui 
e pe sfirşite. 


! Paragraful prim și finalul celui de-al nouălea paragraf al scrisorii (cu mici diferențe) 
reproduse şi de Elena Perticari Davila în Din viaţa și corespondenţa lui Carol Davila. 

Repede Raoul se duse la tatăl său, unde rămase singur cu maica sa, bolnavul dormea 
liniştit. Charles Menu îi părăsi spre a merge la serviciul său. „Nu o să-l mai găsesc în viață“, 
zise el lui Raoul. 

În ajun Mathieu îşi sărutase soţia, copiii şi pe toţi ce erau în jurul lui — şi adormi 
liniștit, dar respirînd greu. 

La 6,30 Raoul, care sta la căpătiiul tatălui său, auzi cum bolnavul respiră mai ane- 
voios, un suspin, apoi altul... şi totul se sfirşi... Doamna Mathieu nu auzise, nu văzuse nimic; 
se ruga. Raoul mai aşteptă o clipă, apoi merse spre mama sa şi-i zise, arătindu-i patul: 
„nu vezi, mamă, că totul s-a sfîrşit?“ Sărmana rămase cîteva clipe cu ochii încremeniţi, 
apoi gemu şi căzu în braţele fiului său. 

Henry veni şi o luă cu dînsul. 

Pe la 4 Henry veni la mine şi-mi anunţă trista ştire. 

Sîmbătă la 10 părăsii liceul, luai pe soţia lui Henry cu mine şi merserăm la Raoul 
apoi la locuinţa unde murise Mathieu ; soţia sa era acolo, crede-mă, mult suferise sărmana | 

La 12 convoiul plecă; Henry şi Raoul se ţineau de mînă, alături de ei, d-rul Luizer, 
bărbatul Julietei. După ei era un membru al familiei, Charles Menu şi cu mine. Apoi urmau 
pe jos mai mult de 800 persoane, doctori, Broca, Brouardel, Potin, Pinard, Therillon şi 
alţi confraţi, pe urmă dl. Collin, împiegaţi, lucrători, nu numai care ţineau de casa lui, dar 
întreg cartierul. Urmau vreo 30 de trăsuri cu doamne şi bătrîni. 

Ajunși la biserica St. Sulpice, s-a oficiat și cîntat un prohod mare. 

Biserica era acoperită cu draperii negre și 17 preoţi, cu lumiînări în mînă, înconjurau 
catafalcul. 

La 1,30 cortegiul a plecat de la St. Sulpice, dar timpul a împiedicat ca această ce- 
remonie să se siirșească în pace. 

La 10 începuse să ningă, nu se oprise de loc şi umblam prin noroi şi lapoviţă pînă la 
glezne. La cimitir o mai mare adunare aștepta convoiul; ajunşi la cavou, preoții au cîntat 
„requiescat in pace“ şi coșciugul a fost coborit. În această clipă, Gustave Roger, ex cîntăreţ 
al Operei, a înaintat şi a rostit cîteva cuvinte mişcătoare. Discursul nu era lung, dimpotrivă, 
dar celor mai indiferenți li se umplură ochii de lacrimi. O să caut să-ţi trimit discursul în 
viitoarea mea scrisoare. 

De la cimitir, Charles şi cu mine ne-am întors pe jos. Charles s-a înapoiat la St. Denis, 
unde se află batalionul lui, şi eu am rămas la masă cu familia. 

Am fost la liceu sîmbătă seara şi duminică am ieşit. Raoul primise de la tine o tele- 
gramă, căreia i-a răspuns. 

Mult am vorbit cu Raoul şi Henry de „père Mathieu“ — cum îi ziceam toţi. Avusese 
acum cîtăva vreme erizipel şi în urma acestei boli creierul lui slăbise. Căzuse în copilărie, 
cum ieşea soţia lui din odaie, chema pe Raoul şi-i zicea : „Fiul meu, dă-mi repede un pahar 
de vin tonic, atîta vreme cît maică-ta nu e aici“. Vrea să bea vin, dar era la regim lactat. 
Privea mereu portretul lui, care era în fața patului, şi zicea să-l scoată de acolo pe acel 
om, care se uită fix la el. „El aşteaptă, pe semne, moştenirea mea“, 

A murit fără durere, fără agonie, aproape fără tranziţie şi, dacă vreodată expresia 
aceasta a fost bine aplicată, e în acest caz: „S-a stins“. Dormea; de la somn la moarte nu 
e nici măcar un pas. 

A doua zi după moarte chipul lui nu-și pierduse severitatea şi calmul pe care i le 
lăsase somnul de veci. 

Se născuse în 1817, muri la 61 de ani, utilizindu-și viața spre a face binele şi a pregăti 
ceea ce am văzut, adică 1 000 de oameni, urmîndu-i convoiul prin zăpadă, vint şi frig. 

Eu, tată, am ieșit curat din afacerea pe care directorul vrea s-o puie asupra mea. 
Culpabilul a mers să declare că el era vinovatul, dar totuşi directorul tot crede că eu am 
fost acela. 

Îţi mulțumesc pentru calendar și pentru album. Meditatorul meu spune că ţi-a scris 
acum 10 zile; îi voi spune că nu ai primit scrisoarea. 

Te sărut pe amindoi obrajii, ca şi pe toți din familie, 


al tău fiu 


Alezandru 


25 A. Davila către tatăl său, Carol Davila 


Paris, marţi 4 februarie 1879 


Dragă tată, 


Sîmbătă dimineaţa am avut vacanţă, pentru că era St. Charlemagne şi ziua de luni 
ne-a fost asemenea, mulțumită alegerii noului prezident al Republicii! 

Am petrecut toate aceste zile la tante Zoe citind, scriind şi făcînd scrimă. 

Aseară, înapoindu-mă la liceu, am primit scrisoarea ta, care m-a bucurat, mai cu seamă 
dîndu-mi prilejul de a te linişti de unele griji, dar din nenorocire că să-ţi dau altele. 

Crezi, zici tu, că citesc cărți interzise. Nu le citesc, deoarece nu am avut nici timpul 
de a le citi. De altminteri sînt azi la modă tot felul de cărţi amorale, nu după gustul meu. 
Astfel nu se mai vorbește decit de Assomoir?, care, după cele ce mi s-a istorisit, nu e 
decît o scîrbă de la un capăt la altul. 

Dacă subiectul are un temei serios, de ce autorul nu-l scoate în evidenţă? Are aerul, 
dimpotrivă, să-l ascundă. 

Dacă e vorba de liceu, dragă tată, să ştii că se fură ca „în codru“. Internatul devine 
respingător. Un elev, de altminteri băiat bun, este dat afară pentru că e arhivistul „de son 
étude“. Bun... Camarazii nu vor să dea un dar în amintirea celui care s-a devotat pentru 
toţi; facem o circulară şi fiecare elev va fi dator să dea un franc. Circulara e confiscată de 
supraveghetor, trimisă la director, care începe prin a spune înjurături elevilor, celui ce 
a fost dat afară, grosolănii, și sfirșeşte prin a osîndi clasa să plătească fiecare un franc, 
altminteri vom fi consemnați aceste 3 zile de vacanţă. Banii se vor da săracilor. Foarte 
bine. Dar trebuie pentru acest scop să uzezi de presiune? Censorul a consemnat acum citeva 
zile pe un elev, care a zis: „Sacré nom de Dieu“. E grav... Dar ce trebuie să zicem noi 
atunci cînd directorul ne tratează zilnic de canalii, mizerabili, născocitori de ipocrizii şi 
boi. Ne povăţuiește să fim temperaţi, şi ameninţă că va da palme unuia, că va arunca o 
călimară în capul celuilalt şi că va scuipa în altul. 

Pentru politică, scumpe tată, nu-ţi fie teamă. Nu știu ce se petrece la noi şi mai puţin 
ceea ce se face în Franţa. Ştiu că dl. de Cassagnac a fost invalidat, că Gambetta e republican 
şi că dl. Grevy este numit preşedintele Republicii. Iacă totul. 


1 Jules Grévy (1807—1891), om politic. Ales preşedinte al Republicii la 30 ianuarie 
1879 şi reales la 18 decembrie 1885. 

2 Roman de Emile Zola (1840—1902). 

2 Imprecaţie. 

Dacă poți, constitue pentru tante Zoe un album cu vederi din război. Vrea să-l plă- 
tească; se va vinde în folosul invalizilor. 
Acum te îmbrăţișez cu multă dragoste, dorind să te văd în curind la Paris, căci am 
nevoie de tine, 
Alexandru 


26 A. Davila către tatăl său, Carol Davila 


Paris, 26 februarie 18791 


Dragă tată, 


Așadar a murit buna noastră grand-maman. Şi-a sfirşit viața attt de bine 
întrebuințată. 

Evident, cum să nu ţi se stringă inima, gîndindu-te mai mult la viaţa acestei femei 
decît la moartea ei : moartea într-adevăr nu e decit o clipă, iar viaţa, viaţa ei s-a desfăşurat 
în decurs de aproape un veac. Moartea i-a fost o miîntuire, întîi pentru dinsa, care a văzut 
copiii stingîndu-se, fără ca moartea s-o odihnească şi pe ea: „Impositique rogis juvenes 
ante ora parentum“, cum zice Virgil — şi pentru biata tante Felicia, a cărei viaţă nu a 
fost decît un şir de nenorociri, un chin, în sfîrşit, pentru noi toţi, care trăiam în fiecare zi 
alături de viaţa tristă şi solitară a acestor două ființe. 

Am fost să văd pe tante Zoe; prea multe dureri o chinue unele după altele, dacă nu 
mai multe împreună. Nu va putea suporta altele noi. După moartea unchilor săi, a mamei, 
moartea surorilor sale, vine şi moartea lui grand-maman, care lasă un gol atit de mare în 
restul familiei greu încercate. Mai e ceva: Felix, fiul iubit, în urma unei boli a căzut în 
copilărie, şi a fost încă grav bolnav — aproape de sfîrșit, din cauza unui anevrism. Nu cred 
că e mai bine, dar mamei lui i se tăinuieşte adevărul. 

Trebuie să fi primit scrisoarea d-lui Grosjean, repetitorul meu. Nu ştiu ce-ţi scrie, dar 
cred că trebuie să te lumineze asupra stării mele ca elev și asupra stării mele intelectuale. 

Oricum ar îi, tată, bine sau rău, el a trebuit să-ţi amănunţească totul cu scrupulozi- 
tate. Dar orice ţi-ar fi scris el, nu-ţi poate reda starea mea morală. Eu o să ţi-o spun; e 
inexistentă, nu ştiu ce să mă fac, îmi pierd cumpătul. Nu e nici un regulament relativ la 
greşeli şi la pedepse, ori felul de a se conduce. Fiecare e însuşi arbitru de ceea ce face, astfel 
că — de bine de rău — se simte tras de ici colo şi se opune împotriva a tot cei se pare 
o noutate și atunci face ce crede. 

Scrisesem o altă scrisoare, lungă, violentă, dar adevărată sau cum spiritul meu indig- 
nat o concepuse, dar n-am cutezat să ţi-o trimit, de teamă să nu te întristeze prea mult. 
De altminteri scrisoarea ta, vorbindu-mi de boala scumpei noastre grand-maman, m-a 
oprit de la alte preocupări. Nu e momentul de a-ţi deschide sufletul meu. 

Dar, te rog, pune pe Pia să înveţe serios, urmînd programul şcoalei „Monge“, pre- 
pară-l să intre în această şcoală, sau mai bine zis în acest externat, în care va putea înainta 
repede. Internatul e oribil și te adjur să nu trimiţi pe Pia intern în străinătate. 


Popi mi-a scris de la Moscova. Ce a făcut acolo? 
E Te sărut, 


Alexandru 


1 Paragrafele 1 şi 2, reproduse (traducerea puțin modificată) și de Elena Perticari 
Davila în Din viaţa și corespondența lui Carol Davila, p. 4214. 

27 A. Davila către tatăl său, Carol Davila 
Paris, 28 februarie 1879 


Dragă tată, 


Acum primesc scrisoarea ta, care-mi vorbeşte despre înmormîntarea lui grand-maman 
şi de moartea ei. Cert, la vîrsta ce o avea, nu poţi muri altfel decit stingîndu-te, încet, fără 
durere, fără agonie, fără tranziţie. Şi cu toate că la sfîrşit o vedeam puţin, nu-mi pot închipui 
că nu mai există; nu mă pot împăca cu gîndul că nu mai este şi mi se pare că această moarte 
lasă un mare gol, 

Bietul nene Radu e cel mai izbit, căci tante Felicia prevedea sfîrşitul şi l-a adăstat 
desigur cu inima resemnată. Dar pe el, care nu îşi da seama de realitate, a trebuit să-l 
zdrobească. Singur acum pe lume din această mare şi puternică ramură a Goleştilor! E 
un patriarh, care îşi poate număra strănepoţii. Fie-i dat ca aceşti nepoți să nu-i aducă decît 
mulţumire. 

Despre revolta elevilor din clasele superioare nu ţi-am scris, căci nu sînt vrednici să 
ne ocupăm de ei. Începuseră prin a protesta energic, şi prin a revendica un drept ce-l 
avem, de a găsi bine ceea ce place şi prost ce ne displace, drept sau nedrept. 

Deputăţia lor de elevi cu barbă a fost primită, ascultată şi chiar aprobată. Dar cînd 
fu vorba să treci la acţiune, în loc de a opri nenumărate abuzuri, care existau întotdeauna 
la economat, li s-a făgăduit un supliment la masa de seară. 

Cereau să ni se servească îndeobşte o carne mai puţin mirositoare şi mai friptă, bucăţi 
mai puțin microscopice etc... și li s-a dat în acea seară... dulceţuri! E trist: copilaşii... au 
plins, li s-a închis gura cu... dulceţuri... Intr-adevăr, e ridicol și copilăresc. 

De altminteri întreg liceul ia apucături din ce în ce mai ciudate. Înainte se preparau 
lecţiile care nu fuseseră știute bine, sîmbătă seara, înainte de ieşire. Apoi au schimbat şi 
le-au pus duminică dimineaţa, apoi — ca şi cum n-ar fi fost de-ajuns — s-a dat o jumătate 
zi de „consemn“, adică să rămii în clasă pînă la 1,30, spre a prepara o lecţie de 20 de rînduri. 

De o preparaseși sau nu, erai silit să stai în clasă pînă la 1,30. 

Mai aveai o portiţă de scăpare; era de a prepara în clasă cu profesorul, acum ni se 
interzice şi aceasta. Din fericire acest curios regulament nu se aplică decit pentru cele două 
zile din urmă ale săptămînii : vineri și sîmbătă. 

Eşti consemnat, căci ce-i pasă aceluia care a dat această pedeapsă? Capeţi o jumătate 
de zi de consemn mai uşor decit o bucăţică de piine. 

Pentru mine, cu toate că străin, sînt însă elev şi sufăr tot atit ca şi altul de aceste 
neajunsuri ; n-am dreptul să protestez cu ei şi deci fac excepţie pentru mine. De altminteri 
una din zilele acestea o să-ţi cer ceva care te va mira mult, dar care își va avea rostul. 

Am scris d-lui Lemaitre şi voi merge să-l văd duminică dacă totuşi se poate 
proiecta ceva... 

Urăsc acest liceu, crede-mă, tată, îl urăsc aşa cum te iubesc pe tine. Sărută pe tante 
Felicie! şi spune-i cît de adînc simt şi eu durerea ei, dar că-i rămînem noi nepoţii şi că o 
s-o iubim de 1 000 de ori mai mult. 


Te sărut, Alexandru 


1 Felicia Racoviţă ( + 1906), sora mai mare a Anichii Davila. Una din femeile cele 
mai culte ale vremii sale. i 

28 A. Davila către tatăl său, Carol Davila 


Paris, 27 martie 1879 

Dragă tată, 

Îmi place a crede și sper că ai primit acum scrisoarea preparatorului meu și poate şi 
aceea a d-lui Ubicini.!. Am trecut cu dînsul 2 examene: unul duminică 16, adusesem cu 
mine cărţile latine și greceşti, foarte mirat şi nedumerit că ţi-ai exprimat dorinţa prin 
telegramă. 

DL. Ubicini a răsfoit temele mele în latineşte şi, după o scurtă privire, mi-a spus că 
sînt extrem de slab în temă latină, şi deci în gramatică. Nu mi-a spus nimic nou, dar m-a 
încredinţat odată mai mult, că am neapărată nevoie, o mare nevoie, de primele clase de 
gramatică. 

Apoi, după mai multe întrebări, interogări rapide de istorie, la care am răspuns fără 
ezitare, mi-a spus că opinia lui asupra mea era făcută; eram în același caz cu Georges, care 
e inteligent, învaţă mult, dar îi lipsesc bazele. Cu toate acestea m-a supus la o nouă exami- 
nare vineri, 21, de rîndul acesta la el acasă, și i-am dus operele lui Cicero, o lucrare asupra 
lui Platon, un dicţionar francez-latin și altul latin-francez. Mi-a dat o temă, care a fost 
foarte slabă, şi o versiune din Cicero, bună. Apoi am explicat (tradus) apologia lui Socrate 
de Platon — şi atît — gata. 

Atunci mi-a spus ce trebuie să fac spre a fi sigur de a-mi trece bacalaureatul, că, 
totuşi, urmînd cursurile din clasa a II-a de liceu, de a face o repetiţie a tuturor claselor, de 
la a 7-a în sus, mi-ar trebui 2 luni pentru fiecare — tot astfel a povăţuit și pe tante Zoe, 
relativ la Georges, care, după sfatul său şi povăţuit de toţi, va urma la liceul Fontanes, 
clasa a II-a, cu titlul de semipensionar, seara înapoindu-se acasă, cu un repetitor indispen- 
sabil — va repeta clasele a 7-a, a 6-a, a 5-a, a 4-a șia 3-a, astfel că în 10 luni, 
învăţînd bine, Georges va deveni un elev strălucit și sigur de a-şi ajunge scopul. 

Charles, care a fost foarte bolnav, e acum bine; dl. Larchu, care te cunoaște, fără ca 
tu să fi auzit de numele lui, îi permite să părăsească patul în 15 zile. Tante Zoe a vrut ca 
el să mă examineze, şi dl. Larchu a declarat că trebuie să văd de reumatism şi, văzindu-mă 
rizînd, mi-a zis : nu vei ride dacă la 30 de ani te-ai deștepta c-un braţ anchilozat! 


Te sărut, dragă tată, 
fiul tău care te iubeşte, 


Alexandru 


29 A. Davila către tatăl său Carol Davila 


Paris, 24 iunie 1879 


Am primit scrisoarea ta din 28 mai. Sînt încăpăţinat în această afacere, căci mă simt 
în dreptul meu. 

Îţi voi explica încă odată ţie și voi să înţelegi că fiul tău nu se putea înapoia în nici 
un fel. Îmi zici: trebuia să iei o trăsură, dar vizitiii din Paris au detestabilul obicei dea 
vrea să fie plătiţi, ceea ce era contrariu dorințelor mele, căci nu aveam suma necesară din 
e 1 Jean Henri Ubicini (1818—1884), istoric şi ziarist francez. Filoromîn convins, 


etățean al țării noastre și membru de onoare al Academiei Romine. A fundat „La revue 
de l'Orient“. 

banii ce mi-i dăduse tante Zoe. Pe de altă parte, cum vrei să „alerg“, căci ai scăpat cu vederea 
că de la St. Cloud la liceul St. Louis distanța este de 7 pînă la 10 km. 

Zici că trebuie să fii neprevăzător ca să întirziezi, desigur, cînd ai trăsură înhamată 
dinaintea scării şi cînd viitorul întirziat în loc să se urce în trăsură se plimbă fără scop. 

Dar, în plus, puteam eu să-mi închipui că voi fi bolnav pe drum? 

Tante Zoe, neștiind că avusesem vărsături de la casa ei la St. Cloud (20 de minute), 
a crezut poate că am făcut dinadins, dar s-a convins după ce m-a văzut. Deci, neputindu-mă 
întovărăşi însăși la liceu, rugase înainte pe director să mă certe cum se cade. Directorul 
nu a pierdut ocazia ce i se prezenta și, afară de dojană, m-a consemnat pe 2 duminici, aşa 
că nu voi putea ieşi din liceu 15 zile. 

Acuma, cînd totul se va lămuri, mă întreb ce se va gîndi directorul, cînd m-a tratat 
fără temei, ca mincinos! 

Nu sînt nepăsător, mi-e rușine de a fi dojenit, certat de superiori, dar pentru aceasta 
trebuie ca ei să nu fie de blamat, căci atunci jumătatea efectului e pierdut şi, în loc de o 
îndreptare spre bine, nu-ţi rămîne decit să urăști pe superiorii tăi. 

Aceasta nu că îi detest, nu, dar cred că atunci cînd ai părul alb, sau chiar cărunt, 
trebuie să cauţi să nu te înşeli atît de mult ca să ajungi să tratezi pe cineva de mincinos 
pe o simplă supoziţiune, căci acesta e cazul. 

Nu voi scrie directorului, căci atunci cînd vei primi această scrisoare, totul va fi 
lămurit. Poate voi fi mai stimat, dar — iubit, va fi cu neputinţă, întotdeauna o să aibă 
ciudă pe mine că am arătat că, director fiind, poți să te înşeli. 

Dacă raţionamentul meu e fals, dragă tată, voi fi şi mai mulţumit, căci îmi place 
mai bine a crede că am greșit, deci a mă încredința că Ministerul Instrucțiunii Publice 
ne-a pus pe noi, internii, în mîinile unor oameni nedrepţi şi supărăcioşi. 

Acum te aştept cu nerăbdare, ca şi pe Elena, şi vă sărut pe toţi din toată inima, 


Alezandru 


30 A. Davila către sora sa, Elena Davila! 


Paris, 8 iulie 1879 


Cum văd, scumpă Elenuţo, nu vrei cu nici un preţ să-mi scrii în franţuzeşte. Dar, 
judecă tu, cînd vei fi la Paris, admiţind că vei veni, cum vei face cînd vei fi silită să scrii 
unui francez care, desigur, n-are să înveţe romiîneşte pentru ca să poată citi scrisorile tale? 

Cum vezi, am primit scrisoarea ta şi sînt sigur că numai tu şi cu buna tante Felicie 
aţi putut decide pe tata de a judeca impartial înainte de a mă condamna. Ieri, duminică, 
am fost la St. Cloud, unde şade tante Zoe, şi am vorbit mult de tine şi de tante Felicie. 
Scrisoarea tatii, conținută în plicul tău, este mult mai mult decit aceea ce puteam spera, 
şi de acum mă simt tare şi cu examenele cu cît mai bune mi-ar fi cu putinţă. 


... . . .......c... . .cptcnceeesose cacceseneaseegroeceegaceneo |... ............cneoneeetaaeeea. 


Ieri pe la 12 am aflat că ministrul şi-a dat demisia şi că domnitorul a abdicat. De e 
adevărat, mari rele au să vie asupra ţării noastre, pentru că sînt mulţi lingăi de familie 
domnească, care scot limba de un cot, căutînd la tron. Cred, sărmanii căţei, că un tron 
se cîştigă ca un vis, oftînd. S-ar putea chiar să se facă, după un război exterior, un război 
civil, din cauza mulțimei de ciocoi ce ar voi să domnească. 


eesse’ on... .[ .. .. . . . | .tncvnceeepoanoeseeeneeaeseeeanesceeaaseeasnoeraoe o... ........ ... 


1 Originalul în romineşte. 

Ce să-ţi mai spun, scumpă Elenuţo, că vinerea trecută am avut compunere (adică 
un fel de examen în scris) în versuri latine; subiectul era destul de frumos : „Odă orașului 
Paris“. Profesorul mi-a spus că nu e rău, ceea ce m-a cam cuprins de mirare căci n-am 
nevoie de a face versuri frumoase, nici latine, nici în orice altă limbă. Dară îmi plac versu- 
rile şi poate asta îmi ajută să le fac destul de bine. Era compunerea de premiu, căci la noi 
în fiecare săptămînă avem un fel de examen asupra unei materii oarecare, de exemplu 
temata latina sau versiune sau istorie sau matematica etc. şi restul examenului se numeşte 
„compunere“. 

Astăzi, adică marţi, compunem în gramatica franceză și mîine în istorie. Ceea ce mă 
necăjeşte este că materia de învăţat pentru miine e lungă și dificilă şi că vreme am puţină. 

Cred că tante Si merge mai bine cu sănătatea; spune-i că nu a răspuns încă scrisorii 
ce i-am adresat şi că aş dori foarte mult să-mi răspundă. Eu îi voi scrie cît voi putea mai 
curînd, dar acum examenele îmi stau în cale şi nu mă lasă în pace. 

Sărută pe toţi ai noştri și mulţumeşte lui Popi pentru scrisoarea lui trimisă prin 
vărul său Atanasiu. 

Eu te sărut şi pe tine şi, dacă nu vii, aştept nuvele și scrisori. Cînd se însoară nea 


Alecu soldatul? 
Alezandru 


31 A. Davila către tatăl său, Carol Davila 


Paris, 8 august 79. 


Dragă tată, 


Şi eu vreau să părăsesc această conversaţie dezagreabilă, care m-a întristat pînă acum. 
Îţi voi vorbi deci, de lucruri care te vor bucura ; voi să-ţi scriu despre distribuţia premiilor 
din liceul Sf. Louis. 

La 1.30, marţi, 5 august intra în curtea Sorbonei cortegiul profesorilor cu directorul 
şi censorul în cap. Eram acolo cu Georges. 

Cum a intrat cortegiul în birou, intrarăm şi noi în sala de distribuție, Georges se 
cocoţă sus de tot, eu rămăsei pe una din ultimile bănci ale elevilor. Sala era o frumoasă 
privelişte; forma e a unui amfiteatru, e împărţită în doi mari emicicli, care în partea de 
sus au un mare balcon; în cel din miazănoapte luase loc muzica regimentului 24 de infan- 
terie, jumătatea emiciclului nord era rezervată elevilor, cîțiva studenți ocupară balconul 
opus, tot restul era ocupat de doamne, iar domnii stau în picioare. 

Cortegiul profesoral intră în sală, precedat — de rîndul acesta — de dl. Desjardins,? 
membru al Institutului, delegat special al d-lui Jules Ferry? după cererea unanimă a 
profesorilor şi a elevilor. Profesorii fură primiţi cu nenumărate aplauze, şeful de orchestră 
se ridică în picioare, un strigăt izbucni în sală cînd „Marseillaisa“ fu cîntată cu vigoare 
în numeroasele „ura“ ale publicului. 


7 1 Alecu Racoviță, fratele mamii lui Alexandru Davila, a luat în căsătorie pe Elena 
engescu. 

2 Ernest Desjardins (1823—1886), istoric francez, profesor la College de France. 
Filoromîn; membru de onoare al Academiei Romîne. 

3 Jules Ferry (1832—1893) avocat, ministrul Instrucțiunii Publice în cabinetul 
Waddington. În anul 14882 a pus în aplicare legea gratuității, obligativității şi laicității 
învățămîntului primar. 

Aci trec la un incident care a provocat murmure... Cînd tăcerea se restabili, dl. 
Desjardins se sculă în picioare şi anunţă că dl. Henry, profesorul de retorică, va pronunţa 
discursul anual de deschidere. Discursul fu destul de aplaudat, cu toate aspirațiile ştiinţi- 
fice şi, pare-mi-se, contradictorii, căci oratorul ne îndemna la economie, abstinenţă, dra- 
gostea datoriei şi tot felul de virtuţi pe care el nu le-a practicat niciodată. 

După acest discurs, dl. Desjardins ne zise şi el cîteva cuvinte care nu aveau alt ţel 
decit acela de a fi priceput de toți şi să se întipărească în toate memoriile. Subiectul acestui 
discurs pe care aş dori să-l am, atita mi-a plăcut, era familia şi profesorul. Era un subiect 
de actualitate şi abatele Daumes profită de aceasta spre a-şi atrage noi protestări. Des- 
jardins, dimpotrivă, se amuză de această întrerupere. Cu mult duh, dacă pot zice astfel, 
şi o mare flexibilitate de expresiuni, bătrinul savant — mai bine ca ori şi ce ziar, zise 
preoţilor : nu vă mai rămîne decit să vă căsătoriţi sau să nu mai fiți preoți. Deodată 
întrerupîndu-se cu duh : „dragi prieteni, nu mai trăim în timpuri cînd, spre a fi profesor, 
nu trebuie să mai fii om“! și mai departe aruncă o vină asupra profesorilor celibatari, 
căci zice el: „copiii mei mă învaţă să fiu blind cu ai dvs., ai voştri mă învaţă să fiu sever 
cu ai mei“! 

Ultima frază avu o nuanţă politică, aş zice mai bine de patriotism. Cu un glas me- 
lancolic, toată vivacitatea părea că l-a părăsit la aceste amintiri ale trecutului : „Prietenii 
mei, zise el, copiii mei, nu am cuteza să ne dăm ca pildă (și cu mîna arată pe dl. Haraut), 
dar poate că, privind în trecutul nostru abscur, veţi învăţa a fi vrednici fii ai Franţei“, 
un tunet de aplauze îi răspunse...! 


32 A. Davila către tatăl său, Carol Davila 


Paris, marţi 10 februarie 1880 
Dragă tată, 


Mai întîi să-ţi spun că sînt în vacanţă de 2 zile. Vineri seara Popi a venit să mă ia, 
am luat masa cu el şi m-am înapoiat la 8,30 la pension. A doua zi, sîmbătă, am ieşit iarăşi 
pe la 9 şi după ce am luat masa la 12,30 cu Popi, ne-am plimbat toată ziua, apoi seara am 
mers la „Teatrul francez“, unde se juca „Tartuffe“ și „Avarul“ de Molière. 

Nu-ţi voi vorbi nici de piese, nici de telul cum au fost jucate, natural era perfect, 
cu toate acestea îţi voi spune două cuvinte despre felul cum Got? a interpretat pe Harpa- 
gon. Nu l-ai văzut jucînd, cînd ai fost la Paris, și te asigur că ai pierdut enorm de mult. 
Cred că nu se poate să-l fi înfățișat mai bine şi să-l fi redat mai perfect spre a îi înţeles 
de public, care — foarte des — se înşeală asupra unui personagiu. 

Got, păstrindu-i nota comică, a știut să-l prezinte atît de odios publicului, încît 
vecinul meu nu s-a putut împiedica de a şopti „canalie“, Acel domn m-a amuzat cît toată 
piesa, atît se arăta de interesat, de milos, pentru bieţii copii oropsiţi de Harpagon. Acest 
unic spectator m-a făcut să petrec pentru cei doi franci cincizeci plătiţi, tot atit cît 
şi actorii. 

Studiile mele, tată dragă, merg cît se poate de bine, dacă e vorba de aplicaţie, căci 
despre cunoştinţe mai am mult a cîştiga. Cu toate acestea profesorii sînt destul de mulţu- 


1 Restul lipseşte. z$ 
2 Edmond Got (1822—1901) actor parizian; a fost unul din cei mai mari comedieni 
ai vremii sale. 

miţi de mine, afară de cel de la Charlemagne, care nu poate concepe să aibă în clasa lui 
un elev care să nu fie cel dintii. În sfîrșit, să sperăm pentru luna aprilie, fără să făgăduiesc 
sau să mă angajez întru nimic. 


Te sărut, fiul tău care te iubeşte, 
Alezandru 


Bunule domnule Davila, profit de foiţa lui Alexandru spre a vă spune că el se schimbă 
din ce în ce în cugetările ce le avea; m-am informat de aproape şi am aflat că și cu studiile 
îşi dă silinţa. În scrisoarea ce voi face-o vă detaliez cum se cuvine. De data asta vă mai pot 
spune că mă cam lasă fără de bani cu teatrele. Vă doresc sănătate şi putere, 


G. Protopopescu Staniu 


Contrasemnez rizind această mărturisire hazlie, 
Alexandru 


33 A. Davila către tatăl său, Carol Davila 


Paris, 12/24 februarie 1880 


Dragă tată, 


Astăzi la ora 4 dimineaţa, după cum scrie în actul meu de naştere, am împlinit 18 
ani. În 15 zile mă prezint la bacalaureat şi în 3 luni la St. Cyr... 

Dacă aş fi romîn, aş fi sigur să fiu primit la St. Cyr, dar vinerea trecută înţelesei că 
nu sînt romîn şi examenele cer pentru francezi mai multe cunoştinţe decit am eu; dacă 
mă prezint e o simplă formă. 

Trebuie să-ţi mărturisesc odiseea acestor două ultime zile. Ieri, după ce găsii vineri 
actul meu de naștere, după o călătorie care însăşi ar putea fi un roman la modă, după ce 
descoperii în marea mea stupefacţie că eram francez, alerg iute la Sorbona să mă înscriu, mi 
se răspunde că trebuie să am un angajament al unui institut al statului. 

Alerg la St. Cyr: alta... Îmi trebuie un nou act de naştere: era ceasul unei con- 
ferinţe la pension, mă înapoiez. Azi plec din nou, mă duc la primăria arondismentului 
al &-lea, spre a obţine o copie de pe actul de litigiu, mi se răspunde: Domnule, mergeţi de 
legalizaţi actul dvs. la Ministerul Afacerilor Străine, 130 rue de l Université. Alerg, 
sosesc, actul mi se legalizează. Costă un franc, mă înapoiez la primăria sectorului al 
4-lea, mi se predă actul în dublu exemplar și miine mă duc să mă înscriu la Sorbona. 

Ah, dragă tată, ce călătorie, şi cit aş fi preferat să fac călătoria în Rominia, luînd 
în braţe pe Elenuţa mea. 

Pînă acum, crede-mă, bunăvoința, silinţa, notele bune nu lipsesc, de aceasta te asi- 
gur. Profesorul meu, conferenţiarul, nu ascunde că e mulțumit de mine și o spune tuturor, 
Cu toate acestea nu trebuie dedus că voi trece bacalaureatul. El ar putea să se amăgească, 
dindu-mi încredinţările lui, ar fi o eroare grosolană. 

Acum te sărut ca și pe toţi ai noştri. String mîna prietenilor şi-mi urez noroc... 


Fiul tău care te iubește, 


Alexandru 

34 A. Davila către tatăl său, Carol Davila 


2 august 1880, Paris 
Dragă tată, 


Peste 8 zile cel mai tîrziu voi fi spus prostii, ca să intru în placul Sorbonei. O să-i 
fiu pe plac? That is the question. 

E mai mult ca probabil că nu, și că voi fi rugat, foarte politicos, să merg să mă mai 
tîmpesc încă 3 luni în internat. 

Această bătrină zgripţuroaică, cît e de bätrînă, vrea încă să-i faci curte şi să-ţi pierzi 
vremea pentru a-i place. 

În schimb făgăduieşte să ne dea o deplină fericire care la sfîrşitul sfirşitului nu e 
alta decît un petic de pergament murdar, mizgălit, iscălit în litere neciteţe şi zbîrcit ca 
și dinsa. 

Și, spre a avea în posesiunea sa această hîrtie cu miros greu, ai petrecut zece ani 
din frumoasa-ţi tinereţe, ca să înveţi pe dinafară ceea ce gîndesc cei bătrîni ai trecutului, 
de la Filipicele lui Demosthene ori ale lui Cicero. Aprins de un mare foc, ai încercat să 
faci ca o mulţime de nerozi comentatori şi ai înșirat toate banalităţile inspirate — din 
ordinul prea puternic al Universităţii — operele antichităţii şi ale timpurilor moderne. 

Dar ceea ce spuneam nu era clar şi deodată s-au ferit de acest inconvenient, de al- 
minterea secundar, şi, ca orișicine să poată citi şi pricepe ceea ce spunem, ceea ce scriem, 
sau spre a ne obişnui să facem disertaţii în viitor asupra subiectelor mai importante şi 
mai serioase, ei bine!... ne-au pus să vorbim în latinește! şi iacă de ce am înăbuşit versu- 
rile frumoase şi gîndurile aurite ce le aveam. 

Şi iacă, casmaua, care de cinci ani, de cînd sînt la Paris, sapă în continuu temeliile 
multelor mele castele în Spania... 

Dragă tată, aceasta se cheamă educaţia secundară. 

După ce ai trecut opt ani în pensionate și în licee, internate mai mult sau mai puţin 
plăcute — şi în familie — după ce ai respirat într-o odaie prea mică aerul încărcat de 
răsuflarea a 25 sau 30 de camarazi, după ce ai îngălbenit pe paginile a vreo duzină de 
dicţionare de tot felul și ai înnegrit paginile nenumăratelor caiete, după ce ai încercat o muză 
nehotărită într-un limbaj scump lui Bembo şi pedanţilor din secolul al XVI-lea, după ce te-ai 
adresat romanilor şi grecilor sub masca lui Cicero, Cesar, Demostene sau Philopoemen, 
după ce ai îndeplinit aceste isprăvi a căror greţoşenie ar fi oprit pe Hercul sau pe orișicare 
alt viteaz, într-adevăr am rămas ce eram înainte. 

Şi azi în preajma examenului, aflu că ţara mea e în primejdie, şi ca toţi vrednicii 
cetăţeni alerg să iau puşca şi să mă așez la graniţă, alături de un ţăran, pe care războiul 
l-a zmuls de la plugul său şi care se va bate bine şi care nu va avea — ca mine — dureri 
de stomac pentru că a băut un pahar de apă, nici dureri de şale pentru că și-a pus ranița 
în spinare... şi acest om va servi patria mai bine decit mine şi, cu toate acestea, nu ştie 
latineşte. 

Ti-am spus acum, în aceste lungi şi plicticoase pagini, lucrurile pe care le ştii şi mai 
bine ca mine. Dar nu e spre a ţi le împărtăși, că ţi le-am scris, dar ca să-ți arăt că şi eu 
le ştiam şi că doresc din inimă să gust această libertate într-adevăr încă relativă, dar 
existentă, şi — dacă pot zice — palpabilă. Nu vorbesc de libertatea trupească, cu toate că 
nu e de disprețuit, dar de libertatea spiritului, care ne face să uităm încătușarea trupului. 
Liber de orişice constringere, imaginaţia mea mă poate duce — după cum doresc — pe 

malurile Dunării, unde înfloresc florile moi, cu carolele plecate, ori pe culmile Carpaţilor, 
ale căror îîneţe se înalță țepuș spre cer, ca săgețile care se sprijină pe coarda întinsă a unui 
arc. 

Ştirea oficială a evenimentelor noastre, publicată zilele acestea în ziare, a aruncat 
turburare în spiritele noastre. Tinerii aşteaptă evenimentele şi, cum să-ţi spun, acest război 
care va costa încă atitea lacrimi şi atit singe bietei noastre patrii, mulţi nu-l privesc decit 
ca un corn de abondenţă, al cărui conținut ar fi gloria şi onorurile. Dar alţii, dimpotrivă, 
care nu-și văd decît interesul, se tem pentru banii lor şi se consideră ruinațţi prin anticipație. 

Scrie-mi te rog, o scrisoare care să mă pună în curent cu ce se petrece la noi. Mi se 
pare că în urma ştirilor ziarelor m-au prins frigurile, atît sînt de nervos. 


Sărută copiii cum te sărut pe tine, 
fiul tău care te iubeşte. 


Alezandru 


35 Carol Davila către fiul său A. Davila 


1 septembrie 1882 
Dragă Alexandre, 


Elena e mai bine, căsătoria e hotărită peste 3 săptămîni. Plecăm la Brebu, apoi la 
Sinaia. Jean! e foarte simpatic, tatăl lui se înapoiază, e mai întremat. 
O să primeşti prin poştă o surpriză de la tata — caută să o păstrezi toată viața. 
Te sărut. 
Tata 


36 Carol Davila către fiul său Alexandru 


6 septembrie 1882 
Dragă Alexandre, 
Azi am găsit la Sinaia, prima ta scrisoare; mă voi ocupa de școale — după dorinţa 
ui Obedenaru?. La două am plecat la Cimpina, unde găsesc a doua ta scrisoare, îţi închipui 
satisfacția, fericirea mea, căci, natural, caut întii scrisorile din Roma. 


Perticari şi cu Elena sînt la Brebu „singuri“, iaca-mă expus la toate criticile, dar 
găsesc că zilele logodnei sînt cele mai plăcute ale vieţii şi e drept să fie lăsaţi liberi să se 
cunoască, şi, mulţumit Domnului, Elenuţa noastră adoră pe Jean şi-l iubeşte mai mult 
pe fiecare zi ce trece. Jean asemenea; vor fi fericiţi. Elena își formează spiritul și caracterul 
şi pierde micile capricii, născute din izolare și lipsa de afecţiuni intime. 


Cît despre noi, luni vom fi la Sinaia, de unde ne vom duce din nou după chibzuielile 
trusoului la Bucureşti. 


” Ioan Perticari (Jean), ofiţer, soţul surorii lui Alexandru, Elena Perticari Davila. 
2 Obedenaru Gheorghiadi (1839—1885), medic, diplomat și scriitor, membru cores- 
pondent al Academiei Romiîne. În anii aceia, primsecretar la “Roma, 

În colo, totul merge bine. 

Un singur lucru mă preocupă, căsătoria Elenei; era cea mai mare grijă a vieții mele. 
Mi se pare că Joița se va mărita mai lesne, dar mai avem vreme să ne gîndim la ea. 
Tu ești un băiat mare și luînd viaţa în serios, în trei ani nu vei mai avea nevoie de 


ajutorul altuia (numai de Pia vei mai avea de îngrijit). 


Ştirile de la tante Felicie, Zoe, Pia, sînt bune. Scrie-le. Nu te mira că Elena nu-ţi 


scrie — spune că n-ar scrie decit dacă ar fi despărțită de Jean. 


Jean, petit Jean, înainte de orișice, iaca inflexiunile, singurele ei preocupări. 
Dumnezeu să le ajute păstrindu-le fericirea. 


Te sărut, 
Tata 


37 Carol Davila către fiul său Alexandru 


17 octombrie 82 


Fiul meu drag, 


Nici una nici două, expediez scrisoarea lui Georges Ghica. 

Va tace, cred, ce va putea. 

Nu uita să scrii lui Demetru. 

Prietenul Obedenaru poate scrie confidenţial. 

Nu am scris... din Bucureşti, căci nimeni nu ar putea admite ca Obedenaru să fie 


secretarul lui Exarcu — aceasta nu se poate. 


Cred că dl. Exarcu va lua un concediu, dar nu ştiu nimic pozitiv. 

Manevrele se desfăşoară bine. 

Jean şi Elena au plecat la Izvor. 

Stella este cea mai bună iapă din tot statul major. 

Lagărul de la Furceni îmi aminteşte pe iubitul meu fiu, temerile noastre şi supa cu 


ceapă. 


Mă înapoiez de la manevre — mă duc să mănînc. 


Mii de îmbrăţişări, 
Tata 


38 Carol Davila către fiul său Alexandru 


Adresată la Roma 82 


Dragă Alexandre, 
Contele Tornielli a trebuit să sosească la Roma, nu întirzia să te duci să-l vezi. îţi 


dăduse o scrisoare pentru rectorul Universităţii, nu m-ai asigurat că această scrisoare 
i-a fost înmînată şi că nu s-a pierdut. 


Roagă pe Contele Tornielli să te prezinte şi dă-mi încredințarea că te-ai înscris şi 


că anul acesta nu va fi pierdut. 

Trebuie să aspiri la regularitate, ori o să te rătăceşti în marele drum al vieţii. Elena 
e niţel suferindă, copiii sînt bine, 


Te sărutăm, 
Tata 


Dl. Pasca mi-a făgăduit că-ți trimite certificatele, sper că vei primi aceste documente. 


Te sărut, 
Taia 


39 Carol Davila către fiul său Alexandru 


1882, noiembrie, Bucureşti. 


Dragă Alexandre, 


Sîmbătă a fost ziua de naştere a lui Pia — 12 ani! 

Păstrează-ţi bunul obicei de a scrie într-astfel, încît scrisoarea ta să ne sosească 
sîmbăta sau duminica, e bucuria casei, a tuturor. Aştept scrisoarea care să-mi certifice 
înscrierile tale. Sînt îngrijorat, căci scrisorile tale nu sunt precise relativ la ce doresc să 
ştiu. Mă adresez ţie, ce vrei? să scriu lui Obedenaru ca să-mi dea amănunte? Prin exces 
de încredere devin un tată foarte culpabil, pretutindeni se pun aceleaşi chestiuni. 

Ionel își face voluntariatul în artilerie și a trecut bacalaureatul. O să fie ofițer în 6 
luni. . 

Cadoul pentru Elena a sosit, nu i-l vom da decît la înapoierea lui tante Felicie. 

Te sărut din toată inima, 

Tata 


40 Ioan Perticari către socrul său, Carol Davila 


Bucureşti, martie 83 
Scumpe generale, 


Ultima d-tale scrisoare mă pune — ne pune, ar trebui să zic — într-o teribilă nedu- 

merire. Se pare că sfirşisem prin a pune următoarele axiome : 

1. Spre a putea învăţa şi a-și trece examenele trebuie să fie în familie. 

2. Fiind în familie nu trebuie să fie distrat prin alte obligaţii decit acele ce le are pentru 
cărțile lui. 

Era, credeam eu, hotărît. Ei bine, dar atunci ce însemnează scrisoarea d-lui Văcă- 
rescu.i 

Din cele ce am putut înţelege, aceasta ar vrea să însemneze că d-ta n-ai fi nemul- 
tumit ca Alexandru să se înapoieze la Bruxelles în aceleași condițiuni ca în trecut, mai 
rău încă, legitimînd o situaţie care nu e a unui student. Nu se poate să alergi după doi 
iepuri. 

Nu voi să fiu sceptic şi voi să cred că scrisoarea excelenţei sale e dictată în mare parte 
din afecţiune, dar nu pot să nu văd şi niţel egoism într-însa. 


1 Teodor Văcărescu (1842—1914), politician şi scriitor. Ministru plenipotenţiar la 
Bruxelles (1882); a scris Luptele romînilor în rezbelul din 1877—1878 — 2 vol. 

Căci interesul lui Alexandru e de a se conforma absolut primului axiom, crede-măe 
Orişicine s-ar strădui să-l abată de la hotărirea luată, ar fi ori din egoism, ori dintr-o 
absolută necunoștință de caracterul, de întorsătura spiritului său şi de dispoziţiile sale. 

Menţin, deci, că nu trebuie să ne gindim la plecarea lui. 

S-ar putea călca, la rigoare, al doilea axiom şi deoarece sîntem pe capitolul violărilor 
mai bine să ne legăm de aceasta decît de cel dintii. 

Deci Alexandru se duce imediat la dl. Sturdza şi primeşte a fi secretarul lui, — 
dacă e plătit. În cazul contrariu e degeaba, după părerea lui şi chiar a mea, să-şi între- 
buinţeze ceasurile de studiu unei cauze care nu a dat pînă acum decit rezultate negative, 

Dacă se hotărăşte să intre în cariera diplomatică e mai bine să se prezinte bine înar- 
mat, decit să intre pe altă cale investit în astfel încît ar lăsa bucăţi în toate stufişurile. 

Cu diploma poate pretinde orişice, altfel ar rămîne staționar la funcţia de ataşat 
de ambasadă fără diplomă, orişicum ne-am întoarce. 

Ca să nu ajungem la aceasta, trebuie să ne coniormăm la primul axiom pe care l-am 
scris. Rog a-mi răspunde fără întirziere, dar categoric dacă sînteţi încă de aceeaşi opinie. 
Bineînţeles nu vom contraria întru nimic deciziunile ce le veţi lua, dar nu ar fi drept ca 
să mă ţineţi responsabil de nereușita proiectelor contrarii pe care le veţi lua. 


Vă sărut, 


Jean 


41 T. L. Văcărescu către ĉr. Carol Davila 


Paris, 27 iulie/8 august 1883 


Scumpe generale, 


Rog a primi toate scuzele mele pentru întîrzierea ce am pus a răspunde scrisorii 
dvs., dar — cum nu era nimic grabnic — și că, pe de altă parte am fost foarte ocupat 
cu examenele de bacalaureat ale fiicelor mele, care le-au trecut la Sorbona — am aşteptat 
să fiu mai liber spre a vă răspunde relativ la Alexandru. 

Spuneam, scumpe generale, că nu era nici o primejdie şi că grijile d-tale nu sînt 
întru nimic justificate. 

Nu ştiu ce v-a putut scrie dl. Maas, dar pot să vă încredinţez că mai multe luni în şir 
am urmărit de aproape pe Alexandru, văzîndu-l zilnic, şi am putut să mă conving că 
este un bun și plăcut tînăr, extrem de inteligent, cu maniere foarte distinse şi cu educaţie 
la fel, şi avînd sub o înfăţişare amabilă şi veselă, un fond foarte serios, punctualitate şi 
spiritul datoriei. 

Cu astfel de calități îi va fi foarte lesne a reuși şi va trece cu siguranță examenele 
pe care le are în vedere şi la care se va prezenta în curind. 

Dacă va fi o întîrziere a epocii în care le va trece, greşeala este a d-lui Maas, care a 
uitat să înscrie pe Alexandru, aşa după cum hotărise, pentru sesiunea de faţă — uitind 
să îndeplinească această formalitate, dar, după rugămintea lui Alexandru, am intervenit 
pe lingă ministerul ca această omitere să fie rectificată. 

Şi eu, poate, sînt responsabil, căci, fiind singur la legaţie la Bruxelles, am uzat zilnic 
de bunavoinţă a lui Alexandru. 

Fiul dvs. era toată ziua la mine, lucrind, și am putut să mă conving de reala lui ex- 
perienţă şi de aptitudinile ce le are pentru cariera diplomatică. 


29-—2633 

Așa că m-am crezut autorizat să profit de serviciile lui Alexandru, adresînd un 
raport formal d-lui Sturdza, ca să cer numirea lui ca ataşat. Această numire ar fi aproape 
sigură, dat fiind agrementul verbal, pe care ministrul Sturdza mi l-a dat cînd am fost la 
Bucureşti şi nu-mi pot explica cauza acestei întirzieri. 

Vă spun foarte sincer — şi nu pentru a vă face complimente asupra fiului dvs. — 
că legația pe care o conduc va face o bună achiziţie în persoana sa, tînăr laborios, serviabil 
şi foarte în curentul afacerilor. 

Toate acestea concurează spre a-l face apt pentru cariera diplomatică; caracterul 
amabil, manierele distinse, tactul ce-l are şi discreţia perfectă. 

Cred că șederea lui la Bruxelles este din cele mai bine alese: va putea să-şi facă 
stagiul diplomatic, să-şi termine studiile şi să se specializeze peste doi ani în drept sau 
în studiile politice și administrative. 

Cit despre examene — mă ocup eu de ele — să nu aibă nici o grijă. Vezi ce bineau 
reușit fetele mele. 

Săptămîna viitoare soţia şi toată familia se înapoiază la Bruxelles, toţi îl vom sprijini 
și îndruma — şi ştii energia soției mele cînd se hotărăște să întreprindă ceva. 

Dar pentru aceasta trebuie ca numirea lui Alexandru să fie făcută mai repede, fă, 
te rog, demersuri în această direcţie, voi scrie şi d-lui Sturdza. 

Vă rog să primiţi, scumpe generale, expresiunea sentimentelor mele cele mai cordiale 
şi mai devotate, 
T. L. Văcărescu 
P. S. Ştiind interesul pe care mi-l purtați, vă anunț că fiicele mele au trecut examenele 
cu mențiunea bine şi au primit laude din partea juriului şi peste tot au fost felicitate pentru 
compoziţia lor franceză. Vă trimit alăturat buletinul examenelor lor. 


42 A. Davila către tatăl său, Carol Davila 


Cotroceni, 4/16 august 1883 

Dragă tată, 

Iacă-mă în sfîrşit înapoiat acasă. Jean şi Elena, care îmi telegrafiaseră la Goleşti 
să vin repede, mă așteptau în gară. 

Jean m-a pus în curentul situaţiunii; cu un astfel de dascăl lucrurile vor merge repede, 
Mi-a spus că dl. Sturdza era dispus atît să închidă ochii asupra neroziilor trecute cît să-şi 
amintească de serviciile ce le-am făcut. El vrea, se zice, să mă ţină lingă el, ca secretar 
intim. 

E o cinste care e cu atît mai măgulitoare, cu atit e mai puţin meritată. Din partea 
mea, fac aici făgăduiala formală de a trece examenul meu la București şi de a continua 
studiile de drept atunci cînd diploma bacalaureatului va fi iscălită. 

Sînt convins că oaia rătăcită (copilul care se înapoiază acasă), cît de riioasă ar fi, 
o vei primi cu braţele deschise. De altminteri Jean va fi aci spre a-mi arăta calea ce trebuie 
să urmez şi să mă readucă pe drumul dorit, dacă din întîmplare — cal nărăvaş — aş 
intenţiona să mă abat din calea bună. 

Sper, că, oricit de nevrednic aş fi, voi readuce zimbetul pe buzele tale, care de mult 
l-au uitat. 

Te sărut, dragă tată, din toată inima, ca şi pe Pia şi Nerva. 

Fiul tău risipitor, 
Alezandru 

43 Ioan Perticari către socrul său, Carol Davila 


august, duminică 1883 


Scumpe generale, 


Înainte chiar de a fi primit scrisoarea d-tale, m-am informat de dificultatea exame- 
nelor de bacalaureat la București și la Bruxelles şi am recunoscut, Alexandru și cu mine, 
necesitatea de a le trece la Bruxelles. 

În consecinţă, am trimis o telegramă d-lui Maas, prin care îl rugăm să ne trimită 
cărțile necesare preparării acestor examene. Răspunsul a sosit; cărţile sînt pe drum. 

Cum examenele sînt acolo în curentul lunii octombrie, are deci o lună şi jumătate 
pentru a-l prepara, 

E suficient pentru o aplicaţiune de opt ore pe zi — pe care le garantez. 

Dar pentru aceasta nu-i trebuie nici o distracţie, orişicare ar fi, nici vizite, nici plim- 
bări, nimic, 

Alexandru se simte în stare să întreprindă această sforțare, și să o ducă la bun sfîrşit. 

Miine se va duce să facă o vizită d-lui Sturdza, spre a-l ruga să-i acorde un concediu 
pentru acest interval de timp, punindu-se complet la dispoziţia sa după examen. 

Acesta, este un lucru care trebuie să fie aprobat de d-ta, căci altminteri nu garantez 
succesul. 

Scrieţi deci, chiar dvs, D-lui Sturdza, sub forma pe care o veţi crede potrivită. 

Alexandru pare foarte cuminte, nu părăsește casa și trebuie să vă mărturisesc că 
desigur s-au pus mai multe asupra lui decit cîte erau. 

E cu totul imposibil să mă înşel într-atit. 

N-am lăsat la Bruxelles decit 250 fr. datorie şi ceasul de la Muntele de Pietate, un 
total de 150 fr. şi încă ceva pantofarului. Cu totul n-ar îi decît un coeficient de 250 fr. pro- 
babil. E bineînţeles că această afacere ar trebui să fie regulată prin orişice mijloc — dar 
nu prin legaţie... 


Rog răspundeţi la întrebarea pusă și care e subliniată. 
Vă sărut, ca şi Elena şi Alexandru, 


Jean 

